În activitatea sa de medic psihiatru, Eric Berne a descoperit că 
fiecare om își serie în copilărie, sub puternica influență a părinților, 
scenariul care îi va guverna cursul general al vieții. Scenariul de via- 
tă stabilește cu ce fel de persoană te vei căsători, câți copii vei 
avea, ba chiar și genul de pat în care vei muri și cine va fi de față 
atunci. El hotărăște dacă vei fi un învingător sau un învins, un monu- 
ment de forță sau un alcoolic condamnat. Unor oameni, scenariul le 
cere să eșueze în profesie, să trăiască în mod repetat dezamăgiri în 
dragoste sau să sufere Invalidități cronice, Scenariul altora sfârșeș- 
te prin suicid, Ce spal după Bună ziua? arată cum se scriu scenarii- 
le de viață și cum îl poţi descoperi pe al tău. Dacă ai un scenariu ne- 
fericit, îţi arată cum să scapi de el, astfel încât să începi în sfârșit să 
trăieşti o viață a libertății și a împlinirii adevărate, 

Erie Berme (1910-1970), celebru psihiatru și psihoterapeut, este 
întemeietorul «analizei tranzacționale». La începutul carierei, Berne 
s-a pregătit pentru a deveni psihanalist parcurgând două tranșe de 
analiză personală cu Paul Federn și Eric Erikson. După 1956 abando- 
nează ortodoxia psihanalitică și creează o nouă orientare psihotera- 
peutică — «analiza tranzacțională». O analiză tranzacțională bine 
condusă asigură abandonarea scenariului infantil și dezvoltarea unei 
vieți afective adulte, 

NOTĂ ASUPRA TRADUCERII 


ranspunerea lucrării lui Eric Berne în limba română 

a presupus anumite dificultăţi, ca urmare a faptului 

că textul reprezintă una dintre primele „cărămizi“ în 
construirea orientării analizei tranzacționale. Drept urmare, 
autorul s-a folosit de libertatea de novator în alegerea terme- 
nilor care să-i descrie cel mai bine ideile și conceptele. Am în- 
cercat, la rândul meu, să propun în traducere termenii 
echivalenți optimi, care să respecte cu fidelitate ideile autoru- 
lui și totodată limba română, astfel încât să se poată constitui 
într-un adevărat lexic specific analizei tranzacționale. 

Cunoscând faptul că există pe piața românească o serie de 
cărți din domeniul analizei tranzacționale în care terminolo- 
gia diferă de cea folosită în prezenta traducere, îmi voi expu- 
ne în continuare, pe scurt, alegerile în privința a patru 
categorii de termeni. 

În primul rând, există termeni care au echivalent în limba 
română și care, în alte lucrări, nu au fost traduși; am preferat 
să nu fac importuri lingvistice nejustificate. Mă refer în pri- 
mul rând la script, pentru care am folosit „scenariu de viață” 
sau, din motive de economie, doar „scenariu“. De asemenea, 
este cazul termenului stroke; este adevărat că în limba engleză 
el are și sensul de mângâiere, și sensul de lovitură, dar Berne 
îl definește clar drept modalitatea prin care mama îi oferă 
confirmare pruncului ei, așa că am considerat că poate fi vor- 
ba doar despre „mângâiere“ și l-am tradus ca atare. Oarecum 
în aceeași categorie intră și adjectivul ulterior (cu referire la 
tranzacţii și la motive), tradus anterior prin „ulterior“; are și 

acest sens în limba engleză, dar este sensul secundar, cel 
principal și care se aplică în lucrarea lui Berne fiind „ascuns“. 

Există apoi termeni intraductibili ca atare; mă refer la ad- 
jectivele scripty şi gamy. Cum de la substantivele „scenariu“ și 
„joc“ nu se poate obţine o formă adjectivală corespunzătoare, 
am recurs la echivalarea acestor termeni prin expresiile „în 
ton cu scenariul“ și „în ton cu jocul“. Este și cazul termenului 
injunction, în privinţa căruia autorul precizează faptul că îl 
folosește cu sensul de hotărâre judecătorească, definitivă și 
irevocabilă. Traducerea lui prin „hotărâre judecătorească“ ar 
fi fost nu numai greoaie, ci și cu tentă absurdă în anumite 
contexte, astfel că am ales echivalentul „poruncă“, a cărui 
greutate am considerat că surprinde nuanțele dorite de autor. 
Un caz aparte îl reprezintă termenul trading stamp, care ţine 
de practica specifică anumitor lanțuri de magazine americane 
de a-și răsplăti cumpărătorii fideli prin cupoane valorice care 
să fie preschimbate ulterior în bunuri, practică neîntâlnită în 
comerțul românesc și, de altfel, aproape dispărută și în cel 
american. Am ales să-l traduc prin „cupon“; o variantă ar fi 
fost cea de „talon“ — practica taloanelor de concurs din di- 
ferite publicaţii semănând cel mai bine cu cea la care se referă 
Berne —, dar ambiguitatea dată de polisemia cuvântului m-a 
determinat să nu-l folosesc. 

O caracteristică a stilului lui Eric Berne este folosirea ter- 
menilor argotici; argoul englezei americane este incomparabil 
mai bogat față de argoul limbii române, astfel că în majori- 
tatea cazurilor am recurs la cuvinte din lexicul uzual. A fost 
cazul cuvântului con, al cărui sens principal (și totodată cel 
vizat de autor) este cel de înșelăciune bazată pe abuz de în- 
credere sau pe naivitatea victimei; l-am tradus prin „păcălea- 
lä“. De asemenea, am ales varianta „răsplată“ pentru payoff, 
termen folosit în lumea interlopă pentru a denumi o sumă 
plătită ca mită sau în urma șantajului. Ambele alegeri au fost 
motivate de dorința de a păstra caracterul economic al termi- 
nologiei folosite de Berne, cu denaturarea minimă a sensului. 
Termenul racket, cu sensul de loc concesionat sau tarabă con- 
cesionată într-un parc de distracţii, a fost ales de Berne pen- 

tru a denumi trăirea afectivă urmărită cu predilecție de o per- 
soană; am ales drept echivalent „concesiune“, cu scopul de a 
sublinia modul exclusivist în care individul se raportează la 
simțământul său predilect. Traducerea termenilor gimmick 
prin „chichiţă“ și crossup prin „derută“ a urmărit, de aseme- 
nea, redarea cât mai fidelă a semnificației date de autor aces- 
tor termeni. Este și cazul termenilor The Connection și The 
Patsy, folosiți de Berne pentru a denumi două roluri secun- 
dare din cadrul scenariului; i-am tradus prin „Relaţia“ (dat 
fiind sensul, încetățenit în limba română, de persoană care 
dispune'de resursele necesare pentru a înlesni un lucru altfel 
dificil de realizat) și „Manipulatul”“. 

În sfârșit, au existat termeni și expresii ce reprezintă pur și 
simplu invenţii ale lui Berne, el folosindu-se de flexibilitatea 
limbii engleze pentru a-și denumi cât mai sintetic și mai de- 
scriptiv conceptele. Este vorba despre reach back și afterburn; 
în cazul lor am recurs la echivalenți aleși pe baza definiţiilor 
date de autor, anume „presiune anticipată“ și respectiv „pre- 
siune ulterioară“, considerând că exprimă la fel de sintetic și 
descriptiv conceptele în cauză. În aceeași situaţie se află 
expresiile clock time și goal time, pentru care am recurs la vari- 
antele „timp-cronometru“ și „timp-obiectiv”. 

Pentru ușurința raportării cititorului la alte traduceri din 
domeniul analizei tranzacţionale în care s-au făcut alte ale- 
geri terminologice, am menţionat în text și varianta în limba 
engleză a tuturor termenilor importanți și, de asemenea, am 
păstrat-o în paranteză în Glosarul existent la finalul cărții. 


Anacaona Mîndrilă 


PREFAŢĂ 


ceastă carte se înscrie în șirul lucrărilor mele ante- 

rioare pe tema orientării tranzacționale și contu- 

rează noile dezvoltări teoretice și practice apărute în 
ultimii cinci ani, în principal progresele rapide în analiza sce- 
nariului de viaţă. În această perioadă a crescut foarte mult 
numărul terapeuților formați în analiza tranzacțională. Fi 
testează teoriile deja acceptate, în domenii foarte diferite, 
printre care industria, reeducarea, educaţia și politica, dar și 
într-o diversitate de situaţii clinice. Mulţi dintre ei aduc con- 
tribuții originale, după cum se menţionează în text și în 
notele de subsol. 

Cartea de faţă este gândită în principal ca un manual 
avansat de psihoterapie; specialiștii cu diferite orientări nu 
vor avea nici o dificultate în a traduce în propriul lor dialect 
cronicile scurte, simple ale analizei tranzacționale. Fără îndo- 
ială că o vor citi și unii neprofesioniști, motiv pentru care am 
încercat s-o fac accesibilă și pentru ei. S-ar putea să necesite 
gândire, dar sper că nu va presupune și decodificare. 

Psihoterapia convenţională folosește de obicei trei dialec- 
te: terapeut-terapeut, terapeut-pacient și pacient-pacient; ele 
se deosebesc la fel mult între ele ca dialectul mandarin și cel 
cantonez sau greaca veche și greaca modernă. Experienţa ara- 
tă că, dacă se renunţă la dialecte, pe cât posibil, în favoarea 
unei kua-yu sau lingua franca a fondului lexical de bază, se 
îmbunătățește „comunicarea“ pe care și-o doresc cu ardoare 
atâția terapeuți (și pe care o lasă cu atâta perseverenţă să aṣ- 
tepte, cum s-ar zice, în fața altarului). Am încercat să evit 
moda, atât de răspândită în științele sociale, comportamen- 

tale și psihiatrice, de a ascunde nesiguranța prin redundanţă 
și vagul prin prolixitate — practică ale cărei origini pot fi 
găsite la Facultatea de Medicină a Universităţii din Paris, în 
secolul al XIV-lea. 

Acest stil mi-a adus învinuiri de „popularizare“ și „supra- 
simplificare“ — termeni ce amintesc acuzațiile de „cosmopo- 
litanism burghez” și „deviaţie capitalistă“ formulate de fostul 
Comitet Central. Având de ales între mister și deschidere, 
între sofisticare și simplitate, m-am alăturat „mulțimii“, arun- 
când ici și colo câte un cuvânt „mare“ pe post de hamburger 
care să-i distragă pe câinii de pază ai academiilor, în vreme ce 
eu o șterg pe ușa de la subsol și le spun „Bună ziua” prieteni- 
lor mei. 

E aproape imposibil să mulțumesc tuturor acelora care au 
ajutat la dezvoltarea analizei tranzacționale, de vreme ce nu- 
mărul lor se ridică acum la câteva mii. Cei pe care îi cunosc 
cel mai bine sunt membrii formatori din Asociaţia Interna- 
țională de Analiză Tranzacţională și membrii Seminarului de 
Analiză Tranzacţională din San Francisco, la care particip cu 
regularitate în fiecare săptămână. Printre practicienii cel mai 
activ preocupaţi de analiza scenariului de viață se numără 
Carl Bonner, Melvin Boyce, Michael Breen, Viola Callaghan, 
Hedges Capers, Leonard Campos, William Collins, Joseph 
Concannon, Patricia Crossman, John Dusay, Mary Edwards, 
Franklin Ernst, Kenneth Everts, Robert Goulding, Martin 
Groder, Gordon Haiberg, Thomas Harris, James Horewitz, 
Muriel James, Pat Jarvis, Stephen Karpman, David Kupfer, 
Pamela Levin, Jack Lindheimer, Paul McCormick, Jay Nichols, 
Margaret Northcott, Edward Olivier, W. Ray Pointdexter, 
Solon Samuels, Myra Schapps, Jacqui Schiff, Zelig Selinger, 
Claude M. Steiner, James Yates și Robert Zechnich. 

În plus, vreau să-i mulțumesc secretarei mele din San Fran- 
cisco, Pamela Blum, care a avut grijă ca Seminarul să se desfă- 
șoare fără dificultăţi și a contribuit cu propriile idei; de asemenea, 
succesoarelor ei, Elaine Wark și Arden Rose, și mai ales sec- 
retarei mele din Carmel, doamna Mary N. Williams — fără 

conștiinciozitatea, îndemânarea și devotamentul ei, manuscri- 
sul acesta, cu toate variantele și modificările aduse, n-ar fi 
văzut lumina tiparului. Fiul meu, Terence, în vârstă de cinci- 
sprezece ani, m-a ajutat cu pricepere la colaționarea bibliogra- 
fiei și la desene, precum și la alte detalii ale manuscrisului, iar 
fiica mea, Ellen Calcaterra, l-a citit și a făcut multe sugestii 
valoroase. în final, vreau să mulțumesc pacienţilor mei pen- 
tru încrederea cu care mi s-au dezvăluit și pentru că m-au 
lăsat să plec în vacanțe, ca să pot gândi; de asemenea, mili- 
oanelor de cititori din cel puţin cincisprezece țări, care m-au 
încurajat prin interesul cu care au citit una sau alta dintre 
lucrările mele. 


SEMANTICĂ 


La fel ca în alte cărți ale mele, pronumele el se referă la 
ființe umane de ambele sexe, în vreme ce pronumele ea este 
folosit atunci când consider că o afirmaţie se aplică mai mult 
femeilor decât bărbaţilor; uneori, el este întrebuințat și pentru 
simplitate gramaticală, pentru a-l deosebi pe terapeut (băr- 
bat) de pacient. Sper ca femeile emancipate să nu înţeleagă 
greșit aceste convenții sintactice. Afirmația este înseamnă că 
am o convingere rezonabil de fermă, bazată pe experiența 
clinică proprie sau a altora, în legătură cu respectivul aspect. 
Expresia pare să fie înseamnă că aștept confirmări ulterioare 
înainte de a mă pronunţa categoric. O parte a studiilor de caz 
a fost extrasă din propria mea experienţă, iar restul, din cele 
prezentate la seminarii și la ședințele de supervizare; unele 
sunt compuse din mai multe cazuri. Le-am prezentat pe toate 
astfel încât persoanele în cauză să nu poată fi recunoscute, 
deși am reprodus cu fidelitate incidentele sau dialogurile 
semnificative. 

Eric Berne 


| Partea I 
CONSIDERAȚII GENERALE 


Capitolul 1 
INTRODUCERE 


A. Ce spui după „Bună ziua”? 


Această întrebare copilărească, aparent foarte simplă și 
lipsită de profunzimea așteptată în cazul unui demers știin- 
tific, cuprinde în ea toate întrebările esenţiale ale existenţei 

„umane și problemele fundamentale ale științelor sociale. Este 


„ întrebarea pe care copiii mici „și-o adresează“ lor înșile, la 


care copiii mai mari învaţă să accepte răspunsuri deformate, 
pe care adolescenții și-o pun unii altora și celor care îi sfătui- 
esc, de care adulții scapă acceptând răspunsurile deformate 
ale celor mai buni ca ei și despre care bătrânii filosofi înţelepţi 
scriu cărți fără a găsi vreodată răspunsul. Ea conţine atât 
întrebarea fundamentală a psihologiei sociale: „De ce vorbesc 
oamenii unii cu alții?“, cât și întrebarea fundamentală a psihi- 
atriei sociale: „De ce le place oamenilor să fie agreaţi?” Răs- 
punsul ei e și răspunsul la întrebările puse de cei patru 
Călăreți ai Apocalipsei: război sau pace, foamete sau belșug, 
molimă sau sănătate, moarte sau viață? Nu-i de mirare că 
puţini oameni îl află în timpul vieţii, de vreme ce majoritatea 
își traversează existenţa fără a găsi măcar răspunsul la între- 
barea care o precede: „Cum spui bună ziua?” 


B. Cum spui „Bună ziua”? 


În asta constă secretul budismului, al creștinismului, al 
iudaismului, al platonismului, al ateismului și, mai presus de 

toate, al umanismului. Faimosul „sunet al unei mâini care 
aplaudă“ din Zen este sunetul vocii unei persoane care spune 
„bună ziua“ altei persoane și, de asemenea, sunetul Regulii 
de Aur, indiferent în ce Biblie ar fi ea exprimată. A spune 
„bună ziua“ corect înseamnă a-l vedea pe celălalt, a fi conș- 
tient de el ca fenomen, a fi prezent pentru el și pregătit ca el 
să fie prezent pentru tine. Poate că oamenii care demonstrea- 
ză cel mai bine această capacitate sunt băștinașii din insula 
Fiji, al căror zâmbet autentic reprezintă una dintre rarele 
nestemate ale lumii. Apare lent, luminează întreaga față, per- 
sistă suficient încât să fie clar recunoscut și să exprime toto- 
dată recunoaștere clară și se stinge cu o încetineală tainică. În 
alte părţi ale lumii își găsește pereche doar în zâmbetul cu 
care se întâmpină unul pe altul, în cel mai spontan mod, ma- 
ma și sugarul și, de asemenea, în ţările vestice, doar într-un 
anumit tip de personalitate deschisă.” 

Cartea de faţă pune în discuție patru întrebări: cum spui 
bună ziua, cum răspunzi la bună ziua, ce spui după bună 
ziua și, în principal, trista problemă: ce face toată lumea în loc 
să spună bună ziua? La aceste întrebări voi răspunde în con- 
tinuare pe scurt, iar explicarea răspunsurilor va ocupa tot 
restul prezentului manual de psihiatrie, care se adresează în 
primul rând terapeuţilor, în al doilea rând, pacienților aflați 
în curs de vindecare și în al treilea rând, tuturor celor care 
vor să asculte. 

1. Ca să spui bună ziua, trebuie mai întâi să scapi de tot 
gunoiul care s-a acumulat în mintea ta încă de când ai venit 
acasă de la maternitate și apoi să-ți dai seama că acest salut 
anume, din momentul prezent, este irepetabil. S-ar putea să 
ai nevoie de ani buni ca să înveți să faci asta. 

2. Ca să răspunzi la bună ziua, trebuie să scapi de tot 
gunoiul din mintea ta și să vezi că există o persoană care stă 
în fața ta sau trece pe lângă tine, așteptând ca tu să-i răspunzi 


Un lucru ciudat: din experiența mea, asemenea zâmbete se întâlnesc 
cel mai adesea la fetele între douăzeci și treizeci de ani, cu părul 
brunet și lung. ` 

la salut. Și ca să înveți să faci asta e posibil să ai nevoie de ani 
întregi. l 

3. După ce spui bună ziua, trebuie să scapi de tot gunoiul 
care-ţi revine în minte: de toate presiunile ulterioare ale ne- 
dreptăților pe care le-ai trăit și de toate presiunile anticipate 
necazurilor în care ai de gând să intri. În felul ăsta vei amuţi 
și nu vei avea nimic de spus. După ani de exercițiu, s-ar 
putea să te gândești la ceva care să merite spus. 

4. Cartea de față se ocupă în mare parte cu gunoiul men- 
ționat, adică cu ceea ce-și fac oamenii unii altora în loc să 
spună bună ziua. Am scris-o cu speranța ca aceia cu pregăti- 
rea și cu talentul necesare se pot ajuta pe ei înșiși și-i pot ajuta 
și pe ceilalți să identifice ceea ce eu numesc (într-un sens 
filosofic) „gunoi“, fiindcă pentru a răspunde la celelalte trei 
întrebări trebuie în primul rând să înţelegi ce e gunoi și ce nu. 
Am numit „marțian“ stilul de vorbire al oamenilor care înva- 
tă să spună bună ziua, pentru a-l deosebi de vorbirea pămân- 
teană de zi cu zi, care — după cum ne arată istoria, din cele 
mai vechi timpuri atestate prin documente în Egipt și Babilo- 
nia și până în zilele noastre — a dus la războaie, foamete, epi- 
demii și moarte, iar în cazul supraviețuitorilor, la un anumit 
grad de confuzie mentală. Să sperăm că, pe termen lung, 
învățată și predată cum se cuvine, marțiana va contribui la 
eliminarea acestor calamități. Marțian este, spre exemplu, 
limbajul viselor, care arată lucrurile așa cum sunt ele în reali- 
tate. 


C. O ilustrare 


Pentru a ilustra valoarea posibilă a acestei abordări, ne 
vom referi la un pacient pe moarte, adică un pacient care 
suferă de o boală incurabilă și mai are doar un timp limitat 
de trăit. Lui Mort, un bărbat de treizeci de ani, afectat de o 
formă de cancer cu evoluţie lentă, incurabilă în stadiul actual 

al cunoștințelor noastre, i s-a spus că-i mai rămân în cel mai 
rău caz încă doi ani de viață, iar în cel mai bun caz, cinci. A 
venit la psihiatru fiindcă îl supărau ticurile: clătinatul din cap 
și bâţâitul din picior, din motive pe care nu le cunoștea. În 
grupul său de terapie, Mort a descoperit în scurt timp expli- 
cația: își stăvilea temerile în spatele unui zid continuu de 
muzică pe care o asculta în minte, iar ticurile constituiau mo- 
dul lui de a ţine ritmul acelei muzici. S-a stabilit prin obser- 
vaii atente că lucrurile stăteau așa și nu invers, adică nu 
muzica mentală ţinea ritmul cu ticurile, ci mișcările corporale 
țineau ritmul cu ea. În acest punct, toată lumea, inclusiv 
Mort, și-a dat seama că dacă muzica ar fi înlăturată prin psi- 
hoterapie, s-ar descătușa un imens rezervor de neliniște. Con- 
secinţele acestui fapt nu puteau fi anticipate, decât dacă se 
reușea înlocuirea temerilor lui Mort cu emoţii mai agreabile. 
Ce era de făcut? 

În scurt timp, a ieșit la iveală faptul că toți membrii gru- 
pului știau că vor muri mai devreme sau mai târziu și toți 
nutreau, în legătură cu asta, sentimente pe care le ascundeau 
în diverse moduri. La fel ca în cazul lui Mort, timpul și efor- 
turile investite de acești oameni pentru a-și ascunde simță- 
mintele erau un fel de plăţi, acceptate prin șantaj, pe care le 
făceau Morţii, iar asta îi împiedica să se bucure din plin de 
viață. Astfel stând lucrurile, ei puteau trăi mai mult, în cei 
douăzeci sau cincizeci de ani cât mai aveau la dispoziţie, 
decât ar fi reușit Mort în cei doi, maximum cinci ani care-i 
rămăseseră. S-a stabilit pe această cale că importantă este nu 
durata, ci calitatea vieţii: o descoperire deloc neașteptată sau 
inedită, dar făcută într-un mod mai impresionant decât de 
obicei, datorită efectului profund exercitat asupra tuturor de 
prezenţa unui om pe moarte. 

Ceilalţi membri ai grupului (care înțelegeau marțiana, lim- 
bă pe care i-au predat-o bucuroși lui Mort și pe care acesta a 
învăţat-o cu plăcere) erau de acord că a trăi înseamnă tot felul 
de lucruri simple, cum ar fi să vezi copacii, să auzi păsările 
cântând și să le spui oamenilor bună ziua: experienţe carac- 

terizate de spontaneitate și de conştientizarea momentului 
prezent, fără dramatisme și fără ipocrizie, cu rezervă și bu- 
nă-cuviință. De asemenea, ei au căzut de acord că pentru a 
face asemenea lucruri, aveau nevoie cu toţii, inclusiv Mort, să 
se debaraseze de gunoiul din mintea lor. Când au înţeles că, 
într-un fel, situaţia acestuia nu era cu mult mai tragică decât 
a lor, tristeţea și timiditatea cauzate de prezenţa lui au dis- 
părut. Puteau acum să se veselească împreună, puteau discu- 
ta ca de la egal la egal. Membrii grupului își puteau permite 
să fie duri cu Mort în privința gunoiului din mintea lui, pen- 
tru că el ajunsese să înțeleagă valoarea și motivaţia acestei 
asprimi; la rândul lui, Mort avea privilegiul de a fi dur cu 
membrii grupului în legătură cu gunoiul lor. Drept urmare, 
Mort a renunţat la identitatea de canceros și și-a reluat statu- 
tul de membru al speciei umane, deși toată lumea, inclusiv el, 
înțelegea pe deplin că situația sa era mai drastică decât a 
tuturor celorlalți.I 

Această împrejurare ilustrează mai limpede decât multe 
altele patetismul și profunzimea problemei lui „bună ziua“, 
problemă care, în cazul lui Mort, a traversat trei stadii. La 
început, când Mort a intrat în grup, ceilalți nu știau că e un 
om condamnat și i s-au adresat în stilul pe care și-l creaseră 
în cadrul grupului. În esenţă, atitudinea fiecărui membru era 
stabilită de educaţia primită — de felul cum îl învățaseră 
părinții să întâmpine oamenii, de unele ajustări deprinse mai 
târziu în viaţă și de un respect și o sinceritate anume, adec- 
vate psihoterapiei. Mort, ca nou-venit, a reacționat așa cum ar 
fi făcut-o oriunde altundeva, prefăcându-se a fi băiatul ameri- 
can ambițios și plin de viață pe care și l-au dorit părinţii lui. 
Dar când a afirmat, în a treia ședință, că e un om condamnat, 


1 Avantajele revenirii la viață în loc de a aștepta moartea sunt descrise 
în: (1) „Terminal Cancer Ward: Patients Build Atmosphere of 
Dignity.“ Journal of the American Medical Association. 208: 1289, 26 mai 
1969. (2) Klagsbrun, S.C. „Cancer Emotions, and Nurses.” Summary 
of Scientific Proceedings. A 122-a Conferință Anuală a Asociaţiei 
Psihiatrilor Americani, Washington, D.C., 1969. 

ceilalți membri s-au simțit confuzi și trădați. Se întrebau dacă 
au spus ceva care să-i fi prezentat într-o imagine nefavorabilă 
în ochii proprii și ai lui Mort, dar mai ales în ochii terapeutu- 
lui. De fapt, păreau furioși atât pe Mort, cât și pe terapeut 
pentru că nu le-au dezvăluit mai devreme acest lucru impor- 
tant — aproape de parcă ar fi fost trași pe sfoară. Practic, ei îi 
spuseseră lui Mort un „bună ziua“ standardizat, fără să-și 
dea seama cu cine vorbesc. Acum, fiindcă știau că el e o per- 
soană aparte, ar fi vrut să dea timpul înapoi și s-o ia de la 
început, caz în care s-ar fi purtat altfel. 

Așa că au luat-o de la început. În loc să vorbească deschis, 
ca înainte, i s-au adresat cu blândețe și precauţie, de parcă ar 
fi spus: „Vezi ce eforturi fac ca să fiu plin de înțelegere față 
de tragedia ta?“ Nici unul dintre membrii grupului nu mai 
voia acum să-și riște reputația vorbindu-i răspicat unui om 
pe moarte și, mai presus de toate, nimeni nu îndrăznea să 
râdă prea îndelungat sau prea tare în prezenţa lui. Dar noua 
atitudine era nedreaptă, pentru că îi dădea lui Mort un avan- 
taj. Situația s-a corectat după ce s-a rezolvat problema a ceea 
ce putea face Mort; tensiunea a dispărut și membrii grupului 
au putut să se întoarcă și să o ia de la capăt pentru a treia 
oară, vorbindu-i ca unui membru al speciei umane, fără reți- 
neri. Așadar, cele trei stadii au fost reprezentate printr-un 
„bună ziua“ superficial, un „bună ziua“ încordat, plin de 
compasiune, și un „bună ziua“ relaxat, real. 

Zoe nu-i poate spune bună ziua lui Mort până când nu 
află cine este el, iar asta se poate schimba de la o săptămână 
la alta, ba chiar de la o oră la alta. De fiecare dată când se 
întâlnesc, ea știe despre el ceva mai mult decât știa la întâl- 
nirea anterioară și trebuie să-l salute într-un mod ușor diferit, 
dacă vrea să ţină pasul cu progresul prieteniei lor. Dar cum e 
imposibil ca ea să știe totul despre Mort sau să anticipeze 
toate schimbările, nu poate să-i adreseze un „bună ziua“ per- 
fect, ci doar să se apropie din ce în ce mai mult de acel salut 
desăvârșit. 


Ce spui după „Bună ziua”? 29 
D. Strângerea de mână 


Mulţi pacienţi care vin prima oară la psihiatru, fiind pof- 
tiți în cabinet, se prezintă și dau mâna cu acesta. Ba mai mult, 
unii psihiatri întind mâna primii. Eu am o altă politică în pri- 
vința strângerii mâinii. Dacă pacientul întinde mâna într-un 
fel plin de viaţă, i-o strâng, pentru a nu fi nepoliticos, dar 
într-un mod care să nu mă angajeze cu nimic, pentru că mă 
întreb de ce este așa entuziast. Dacă mi-o oferă într-un stil 
care sugerează că face gestul pentru că așa cer bunele mani- 
ere, îi răspund cu politețe egală, astfel încât să fim înțeleși: 
acest ritual amabil nu va avea nici un amestec în treaba pe 
care o avem de făcut împreună. Dacă pacientul întinde mâna 
într-un mod care indică disperarea, atunci i-o strâng cu pu- 
tere, încurajator, pentru ca el să știe că-i înţeleg nevoia. Dar 
felul cum intru în sala de așteptare, expresia de pe faţa mea și 
poziţia braţelor mele arată foarte clar, chiar și celor nou-ve- 
niți, că această manifestare de politeţe va fi omisă dacă ei nu 
vor insista. Prin asta intenţionez să demonstrez — și de re- 
gulă reușesc — că pacientul și cu mine ne aflăm acolo pentru 
lucruri mult mai serioase decât a dovedi că suntem oameni 
de treabă sau a face schimb de politețuri. Principalul motiv 
pentru care nu dau mâna cu pacienţii este acela că nu-i 
cunosc, și nu mă aștept ca ei să dea mâna cu mine, pentru că 
nici ei nu mă cunosc; de asemenea, pe unii oameni care vin la 
psihiatru îi deranjează să fie atinși, astfel că evitarea atingerii 
reprezintă un gest de politeţe față de ei. 

Sfârșitul interviului este cu totul altceva. În acel moment 
știu deja multe despre pacient, iar el știe, de asemenea, câte 
ceva despre mine. Prin urmare, când pleacă, îmi fac o datorie 
din a-i strânge mâna, și cunosc destule despre el pentru a face 
gestul așa cum trebuie. Această strângere de mână are o sem- 
nificație foarte importantă pentru pacient: înseamnă că îl acce př ` 


Termenul „acceptare“ nu este folosit aici în sensul său imprecis, sen- 
timental, ci înseamnă, concret, că sunt dispus să petrec mai mult 
timp cu pacientul. Asta presupune un angajament serios, care, în 

chiar și după ce mi-a spus toate lucrurile „rele“ despre el. 
Dacă are nevoie de încurajare, îi voi strânge mâna în așa fel 
încât să-l încurajez; dacă are nevoie să-și afirme masculini- 


„tatea, strângerea mea de mână îi va sublinia propria-i mas- 
culinitate. Asta nu e o manevră bine gândită de a-l seduce pe 


pacient, ci un mod spontan și liber consimțit de a-i arăta 
recunoaștere așa cum îl cunosc la acel moment, după ce am 
discutat împreună o oră despre grijile lui cele mai intime. Pe 
de altă parte, dacă m-a minţit din rea-voință, nu din jenă 
firească, sau a încercat să mă exploateze ori să mă intimideze, 
nu-i strâng mâna, ca să înțeleagă că va trebui să se comporte 
altfel dacă vrea să fiu de partea lui. 

Cu femeile, lucrurile stau oarecum diferit. Dacă o pacientă 
anume are nevoie de un semn palpabil că o accept, îi voi 
strânge mâna într-un mod adecvat nevoilor sale; dacă o alta 
evită contactul cu bărbaţii (lucru pe care am avut timp să-l 
aflu pe parcursul interviului), îmi iau la revedere într-o 
manieră corectă și o las să plece fără să-i strâng mâna. Acest 
din urmă caz ilustrează cel mai clar motivul pentru care nu 
folosesc strângerea de mână ca pe un mod de a-mi întâmpina 
pacienţii: dacă dau mâna cu o astfel de pacientă la început, 
înainte să știu cu cine am de a face, îi trezesc aversiunea. De 
fapt, procedând astfel, am dat buzna peste ea și am insultat-o 
înainte de interviu, forțând-o, în numele bunelor maniere și 
împotriva tendinței sale lăuntrice, să mă atingă și să mă lase 
să o ating, chiar dacă politicos. 

În grupurile de terapie urmez o politica similară. Nu spun 
„bună ziua“ când intru, pentru că nu i-am văzut pe membrii 
grupului o săptămână întreagă și nu știu pe cine salut. Un 
salut cordial, vesel poate fi chiar deplasat în lumina a ceea ce 
li s-a întâmplat în acest interval. În schimb, am mare grijă să 
spun „la revedere“ fiecărui membru în parte la sfârșitul întâl- 
nirii, pentru că atunci știu pe cine salut și cum să o fac în 
fiecare caz în parte. De exemplu, să presupunem că unei 


anumite cazuri, poate însemna unul sau mai mulți ani de răbdare, 
eforturi, suișuri, coborâșuri și trezit de dimineață. 

femei din grup i-a murit mama în intervalul scurs de la ulti- 
ma noastră întâlnire. Un „bună ziua“ jovial din partea mea i 
s-ar părea deplasat. S-ar putea să-mi ierte salutul nepotrivit, 
dar nu e nevoie să o pun în situația de a face acest efort. La 
încheierea întâlnirii, cunoscându-i suferința, știu cum să-i 
spun „la revedere”. 


E. Prietenii 


În contextul social, lucrurile stau altfel, de vreme ce pri- 
etenii există ca să-ți ofere mângâiere (în original, stroke). În 
cazul lor, „bună“ și „la revedere“ variază de la o strângere de 
mână prietenoasă la o îmbrăţișare caldă, în funcție de ceea ce 
sunt pregătiți să primească și de ceea ce au nevoie; alteori, 
atitudinea faţă de ei este cea de tachinare afectuoasă, cu sco- 
pul de a evita implicarea prea profundă, un fel de „spune-o 
cu zâmbetul pe buze“. Dar un lucru în viață e mai sigur decât 
impozitele și la fel de sigur ca moartea: cu cât îţi faci mai 
curând prieteni noi, cu atât mai curând vei avea prieteni 
vechi. 


F. Teoria 


Cam atât în ceea ce privește „bună ziua“ și „la revedere”. 
Ceea ce se întâmplă în intervalul dintre ele intră sub inci- 
denţa unei teorii specifice despre personalitate și dinamica 
grupului, teorie ce constituie totodată și o metodă terapeu- 
tică, cunoscută sub numele de analiză tranzacţională. Pentru 
a putea aprecia ceea ce urmează, este necesară mai întâi 
înțelegerea principiilor acestei orientări. 


Capitolul 2 


PRINCIPIILE ANALIZEI 
TRANZACŢIONALE 


Principiile analizei tranzacționale au fost descrise anterior 
cu numeroase ocazii. Prezentarea cea mai detaliată a acestor 
principii poate fi găsită în lucrarea autorului intitulată Analiza 
tranzacțională în psihoterapie?; aplicarea lor în dinamica grupu- 
rilor este conturată în Structura și dinamica organizațiilor și gru- 
puriloră; utilizarea în analiza jocurilor este descrisă în Jocuri 
pentru adulți; aplicațiile clinice pot fi găsite în Principiile tera- 
piei de grup, iar un rezumat al teoriei există, într-o formă 
accesibilă, în lucrarea Ghid de psihiatrie și psihanaliză pentru ne- 
specialiști6. Prin urmare, aici voi face doar o descriere sumară, 
pentru acei cititori care nu au la îndemână nici una dintre 
aceste lucrări. | 


2 Berne, E. Transactional Analysis in Psychotherapy. Grove Press, New 
York, 1961. 

3 Berne, E. Structure and Dynamics of Organizations and Groups. J.B. 
Lippincott Company, Philadelphia, 1963. Grove Press (Paperback), 
New York, 1966. 

4 Berne, E. Games People Play. Grove Press, New York, 1964. New 
York, 1967 (ediţie broșată). 

5 Berne, E. Principles of Group Treatment. Oxford University Press, New 
York, 1966. Grove Press, New York, 1968 (ediţie broșată). 

6 Berne, E. A Layman's Guide to Psychiatry and Psychoanalysis. Simon & 
Schuster, New York, 1968. Andre Deutsch, London, 1969. Grove 
Press (Paperback), New York 1962, pp. 277-306. 

A. Analiza structurală 


Interesul fundamental al analizei tranzacţionale îl repre- 
zintă studierea stărilor Eului — sisteme coerente de idei și 
trăiri afective manifestate prin modele de comportament co- 
respunzătoare. Fiecare ființă umană manifestă trei tipuri de 
stări ale Eului. (1) Cele derivate din figurile parentale, denu- 
mite în mod curent Părintele. În starea de Părinte, individul 
simte, gândește, acționează, vorbește și reacţionează exact la 
fel ca unul dintre părinții săi pe vremea când el era copil. 
Această stare a Eului este activă, de exemplu, în creșterea 
propriilor copii. Chiar și atunci când persoana nu-și mani- 
festă concret această stare a Eului, ea îi influențează compor- 
tamentul, ca „influență parentală“, îndeplinind funcțiile unei 
conștiințe. (2) Starea Eului în care persoana își evaluează în 
mod obiectiv mediul și calculează probabilitățile și posibili- 
tățile acestuia pe baza experienței anterioare se numește 
starea de Adult a Eului sau Adultul. Adultul funcționează ca 
un computer. (3) Fiecare persoană poartă înăuntrul său o 
fetiță sau un băieţel care simte, gândește, acţionează, vorbește 
și reacționează exact așa cum făcea persoana la o anumită 
vârstă a copilăriei — stare a Eului denumită Copilul. Copilul 
nu e privit drept „pueril“ sau „imatur“, termeni ce aparțin 
Părintelui, ci pur și simplu drept un copil de o anumită 
vârstă, iar factorul important îl reprezintă aici vârsta, care, în 
circumstanțe normale, se plasează undeva între doi și cinci 
ani. E important ca individul să-și înțeleagă Copilul, nu doar 
pentru că-l va însoţi toată viaţa, ci și pentru că el reprezintă 
partea cea mai valoroasă a personalităţii sale. 

Figura 1A își propune să prezinte diagrama completă a 
personalității oricărei ființe umane, cuprinzând tot ce simte, 
gândește, spune și face ea. (Forma abreviată, mai practică 
este înfățișată în figura 1B.) O analiză mai detaliată nu pune 
în evidenţă stări noi ale Eului, ci doar subdiviziuni în cadrul 
celor dintâi. Astfel, este evident că studiul atent va arăta în 
majoritatea cazurilor două componente parentale, una deri- 

Diagrama structurală O diagramă structurală Diagramă structurală 
a personalităţii informală de gradul doi 


Figura 1A Figura 1B Figura 1C 


vată de la tată, cealaltă, de la mamă; de asemenea, se vor 
descoperi în interiorul stării de Copil a Eului componentele 
de Părinte, Adult și Copil, care erau deja prezente atunci 
când s-a fixat Copilul, după cum se poate confirma obser- 
vând copiii mici în situații reale. Această analiză de gradul al 
doilea este reprezentată in figura 1C. Separarea unui model 
afectiv-comportamental de altul în diagnosticarea stărilor 
Eului este denumită analiză structurală. În text, stările Eului 
vor fi notate Părinte (P), Adult (A) și Copil (C), cu majuscule, 
iar prin părinte, adult, copil, fără majusculă, vor fi denumiți 
oamenii concreți. 

Vom întâlni, de asemenea, termeni al căror sens se în- 
țelege de la sine sau care vor fi explicați: Părintele spontan 
sau grijuliu, Părintele critic, Copilul spontan, adaptat și rebel. 
Copilul „structural“ este reprezentat prin diviziuni orizon- 
tale, în vreme ce Copilul „descriptiv“ este înfățișat prin divi- 
ziuni verticale, ca în figura 1D. 

Părintele Critic Părintele 
sau Spontan Grijuliu 


a 

Copilul T Copilul 

Spontan < Rebel 
Aspecte descriptive a 
ale personalității 8 
Figura 1D C 


B. Analiza tranzacționalä 


Din cele de mai sus reiese că în interacțiunea dintre două 
persoane sunt implicate șase stări ale Eului — trei pentru 
fiecare persoană, ca în figura 2A. Pentru că stările Eului se 
deosebesc între ele la fel de mult cum se deosebesc și oame- 
nii, este important de știut ce stare a Eului e activă la fiecare 
persoană în timpul interacțiunii. Ceea ce se întâmplă se poate 
reprezenta apoi prin săgeți trasate între cei doi „oameni“ din 
diagramă. În cele mai simple tranzacții — cele numite com- 
plementare —, săgețile sunt paralele. Evident, există nouă 
tipuri de tranzacții complementare posibile (PP, PA, PC, AP, 
AA, AC, CP, CA, CO), după cum arată figura 2B. Figura 2A 
reprezintă, drept exemplu, o tranzacție PC între doi soți, în 
care stimulul pleacă de la starea de Părinte a Eului soțului 
către starea de Copil a Eului soției, iar răspunsul, de la Co- 
pilul ei către Părintele lui. În cea mai bună situație, diagrama 
poate reprezenta soţul care are grijă ca un părinte de soţia 

Răspuns 


Sot Soţie 


O tranzacție complementară PC-CP 


Figura 2A 


O diagramă relaţională reprezentând nouă tipuri posibile de tranzacţii 
complementare 
Figura 2B 

recunoscătoare. Atât timp cât tranzacţiile sunt complemen- 
tare, cu săgeți paralele, comunicarea poate continua pe o 
durată nedefinită. 

În figurile 3A și 3B, ceva a mers prost. În figura 3A, un 
stimul Adult-către-Adult (AA), cum ar fi cererea unei infor- 
maţii, primește un răspuns Copil-către-Părinte (CP), astfel că 
săgeata stimulului și cea a răspunsului se încrucișează în loc 
să fie paralele. O tranzacţie de acest tip se numește tranzacție 
încrucișată; într-o astfel de situație comunicarea se întrerupe. 
Dacă, spre exemplu, soțul solicită o informaţie de genul „Un- 
de sunt butonii mei?“, iar soția îi replică „De ce dai mereu 
vina pe mine pentru tot ce se întâmplă?“, a apărut o tran- 
zacţie încrucișată și cei doi nu mai pot discuta despre butonii 
de cămașă. E o tranzacţie încrucișată de tipul I, care repre- 
zintă forma obișnuită a reacției de transfer așa cum apare ea 
în terapie și, totodată, este tipul de tranzacţie ce provoacă 
majoritatea problemelor din lumea asta. Figura 3B reprezintă 
o tranzacţie încrucișată de tipul II, în care un stimul Adult- 
către- Adult (AA), cum ar fi o întrebare, primește un răspuns 
Părinte-către-Copil (PC), condescendent sau arogant. Este cel 
mai frecvent tip de reacție de contratransfer și cea de-a doua 
cauză foarte frecventă a problemelor ce apar în relațiile per- 
sonale și politice. 

Cercetarea atentă a diagramei relaţionale din figura 2B va 
arăta că, din punct de vedere matematic, sunt posibile 72 ti- 
puri de tranzacţii încrucișate (9x9=81 combinaţii, minus cele 
9 care sunt complementare)”, dar, din fericire, numai vreo 
patru dintre ele apar suficient de des pentru a constitui o pre- 
ocupare majoră în clinică sau în viața de zi cu zi. Acestea sunt 
cele descrise mai sus: tipul I (AA-CP), reacţia de transfer, 
tipul II (AA-PO), reacţia de contratransfer, plus tipul III 
(CP-AA), „reacţia exasperantă“, când cel care dorește compa- 


* 


Acest fapt poate fi verificat reprezentând grafic fiecare tip sau înși- 
ruindu-le în scris: PP-PA, PP-PC, PA-PP, PA-PC, și așa mai departe, 
până la CC-CA, după care unele dintre ele pot fi identificate în 
exemple din practica clinică sau din viața cotidiană. 

Tranzacţie încrucișată de tip |, AA-CP 
Figura 3A 


Tranzacţie încrucișată de tip II, AA-PC 
Figura 38 

siune primește în loc fapte, și tipul IV (PC-AA), „neobră- 
zare“, când cel care se așteaptă la supunere primește în 
schimb ceea ce el consideră a fi un răspuns „impertinent“, 
sub forma afirmării unei stări de fapt. 

Tranzacţiile complementare și cele încrucișate sunt tran- 
zacţii simple, desfășurate pe un singur nivel. Există două 
tipuri de tranzacţii ascunse sau pe două niveluri: unghiulare 
și duplex. Figura 4A reprezintă o tranzacție unghiulară în 
care un stimul clar Adult-către-Adult, cum ar fi un mesaj co- 
mercial care sună foarte rațional, este de fapt conceput astfel 
încât să-i activeze destinatarului o altă stare a Eului — fie 
Părintele, fie Copilul. Aici, linia continuă, Adult-către-Aduit, 
reprezintă nivelul fățiș sau social al tranzacţiei, în vreme ce 
linia punctată reprezintă nivelul psihologic sau ascuns. Dacă 
tranzacţia unghiulară reușește în acest caz, răspunsul va fi 
Copil-către-Adult, și nu Adult-către-Adult; dacă nu reușește, 
înseamnă că Adultul respondentului își păstrează controlul, 
astfel că răspunsul va veni de la Adult, nu de la Copil. Luând 
în considerare diferitele moduri în care pot fi implicate stările 
Eului, se poate vedea din diagrame (figurile 4A și 2B) că 
există 18 tipuri de tranzacţii unghiulare încununate de suc- 
ces, în care se răspunde pe linia punctată, și pentru fiecare 
dintre acestea există o tranzacție unghiulară eșuată, în care 
răspunsul este paralel cu linia continuă. 

Figura 4B reprezintă o tranzacție duplex. În acest caz 
există două niveluri distincte, cel ascuns sau psihologic, subia- 
cent, fiind diferit de cel social sau fățiș. Studierea diagra- 
melor va arăta că sunt posibile 812 (adică 6 561) tipuri de 
tranzacţii duplex”. Dacă le scădem pe acelea în care nivelul 
social și cel psihologic sunt identice (acestea fiind, de fapt, 


* Aceasta se poate face după cum urmează: Se iau cele nouă tranzacții 
complementare din figura 2B și se adaugă cele 72 de tranzacţii încru- 
fățiș există aceleași 81 posibilităţi la nivel psihologic sau ascuns. Și 
de această dată, cel care a învățat să recunoască stările Eului în 
acțiune poate identifica multe dintre combinaţii în diferite situaţii 
clinice și personale. 

cele 81 de tranzacții simple), rezultă că există de fapt 6 480 
tipuri de tranzacții duplex. Din fericire, și dintre acestea, nu- 
mai vreo șase ele au semnificație în practica clinică și în viața 
cotidiană.” 

Cititorul se întreabă, poate, de ce sunt atât de multe cifre 
în această secțiune a cărții. Există trei motive. (1) Motivul 
Copilului este că multor oameni le plac cifrele. (2) Motivul 
Adultului constă în a demonstra că analiza tranzacţională are 
mai multă precizie decât majoritatea celorlalte teorii sociale și 
psihologice. (3) Motivul Părintelui este acela de a arăta că, în 
ciuda preciziei, ea nu îngrădește oamenii. De exemplu, dacă 
ne angajăm în doar trei tranzacţii și de fiecare dată avem de 
ales între 6 597 variante, putem realiza cele trei tranzacții în 
6 5973 variante. Cu alte cuvinte, avem la dispoziţie circa 300 
miliarde de modalități diferite de a ne structura cele trei in- 
O tranzacţie unghiulară reuşită (AA+AC) (CA) teracțiuni. Fără îndoială, asta ne oferă tot spaţiul necesar pen- 

i tru a ne exprima individualitatea. Înseamnă că întreaga 
populaţie a globului ar putea fi împărțită în cupluri și fiecare 
cuplu ar putea să aibă trei interacțiuni de 200 de ori la rând, 
fără ca vreunul dintre ele să repete vreodată comportamentul 


altui cuplu ori pe cel propriu anterior. De vreme ce majori- 

tatea oamenilor se angajează zilnic în sute și mii de tranzacţii, 

fiecare persoană are la dispoziţie mii de miliarde de com- 

binaţii. Chiar dacă un individ are o aversiune față de 5 000 

din cele 6 597 de tipuri posibile de tranzacţii și nu le folosește 

Nivel s niciodată, îi rămâne oricum suficient de mult spațiu de ma- 

A căzu nevră și nimic nu-i impune să se comporte stereotip, cu 
A excepţia cazului în care alege el singur să procedeze astfel. Iar 


Avocat Martor 


Figura 4A 


*  (AA-AA)+(CC-CC) (ca în figura 4B), (AA-AA)+(PP-PP), (AA-AA)+ 


A deea Bl Nivel cae Se le (PC-CP), (PP-PP)+CC-CC), (AA-AA)+(CA-CA), (AA-AA)+(PA-PA). 
eee geci con esta psihologie TTT Alte tipuri de tranzacții duplex țin de situații speciale, cum ar fi 
R creșterea copiilor, activitatea didactică și psihiatria infantilă, unde 


nivelul fățiș poate fi, de exemplu, complementar (PC-CP, CC-CC) 

Băiat Fată sau încrucișat (AA-CP, tip I), iar nivelul ascuns poate fi descris de 
oricare din cele 81 de posibilități. Pentru a le vizualiza, cel mai bine 

O tranzacţie duplex (AA-AA) (CC-CC) ar fi să desenaţi diagramele tranzacţionale și apoi să le traduceţi în 


i situaţii reale. 
Figura 4B apa 

dacă alege comportarea stereotipă — situație valabilă pentru 
majoritatea oamenilor —, nu este vina analizei tranzacționale, 
ci a altor influenţe, care constituie subiectul principal al cărţii 
‘de faţă. 

De vreme ce acest sistem ca întreg, cu toate ramificaţiile 
sale, este cunoscut sub numele de analiză tranzacțională, ceea 
ce am descris mai sus — analizarea unei singure tranzacții — 
se numește analiză tranzacțională propriu-zisă și constituie al 
doilea pas după analiza structurală. Analiza tranzacţională 
propriu-zisă dă o definiţie riguroasă sistemului ca întreg, fapt 
care îi va interesa cu precădere pe cei formaţi în direcția 
metodologiei științifice. Tranzacţia alcătuită dintr-un singur 
stimul și un singur răspuns, verbal sau nonverbal, reprezintă 
unitatea de bază a acțiunii sociale. Este numită tranzacție 
pentru că ambele părți obțin un câștig de pe urma ei, acesta 
fiind și motivul pentru care se angajează în ea”. Tot ce se 
întîmplă între doi sau mai mulți oameni se poate descom- 
pune într-o serie de tranzacţii simple, fapt ce oferă toate 
avantajele pe care le poate obține o știință atunci când are un 
sistem bine definit de unități de bază. 

Analiza tranzacțională este o teorie a personalității și a 
acțiunii sociale și o metodă clinică de psihoterapie, bazată pe 
analiza tuturor tranzacţiilor posibile între doi sau mai mulți 
oameni, pe baza stărilor Eului definite specific, având drept 
repere un număr finit de tipuri stabilite (nouă complemen- 
tare, 72 încrucișate, 6 480 duplex și 36 unghiulare). Numai 
vreo 15 dintre acestea apar în mod curent în practică; restul 
prezintă un interes mai mult academic. Orice sistem sau 


7 „Tranzacţia sau schimbul pare a fi punctul central în jurul căruia au 
gravitat diferiți cercetători din domeniul științelor sociale. Nu pot 
decât să fiu de acord cu poziţia lui Blau, și anume că schimbul este 
atât punctul comun de referință cel mai evident pentru toate științele 
sociale, cât și cel mai probabil element de construcţie cu ajutorul că- 
ruia (adăugând liantul comunicării) putem alcătui analiza unor rela- 
ţii și structuri sociale mai complexe.“ Din recenzia lui Alfred Kuhn a 
lucrării semnate de Blau, Peter M., Exchange and Power in Social Life. 
Wiley, New York, 1964; în Science 147: 137, 8 ianuarie 1965. 

abordare care nu se bazează pe analiza riguroasă a tranzac- 
țiilor simple, descompunându-le în stările Eului specifice care 
le alcătuiesc, nu este analiză tranzacţională. Definiţia de mai 
sus își propune, de fapt, să stabilească un model pentru toate 
formele posibile de comportament social uman. Acest model 
este eficient pentru că îndeplinește principiul economiei știin- 
țifice (cunoscut uneori și sub numele de „briciul lui Ockham””), 
avansând doar două premise: (1) ființele umane pot trece de 
la o stare a Eului la alta, și (2) când A spune ceva, iar B ros- 
tește ceva la scurt timp după aceea, se poate verifica dacă 
spusele lui B sunt sau nu un răspuns la spusele lui A. Mo- 
delul este, de asemenea, foarte eficient pentru că până acum, 
din miile și milioanele de interacțiuni între ființele umane, nu 
s-a găsit nici un exemplu care să nu poată fi explicat prin 
intermediul lui; este totodată riguros, fiind limitat de consi- 
derații aritmetice simple. 

Cea mai bună modalitate de a înţelege „punctul de vedere 
tranzacțional” constă în întrebarea: „Ce anume din comporta- 
mentul unui copil de unu, doi sau trei ani ar corespunde 
comportamentului acestui adult?“ 


C. Structurarea timpului 


Este de asemenea posibil să clasificăm serii lungi de tran- 
zacţii, mergând chiar până la durata unei vieți întregi, astfel 
încât comportamentul uman social semnificativ să poată fi 
anticipat, atât pe termen scurt, cât și pe termen lung. Ase- 
menea șiruri de tranzacţii au loc — chiar și atunci când aduc 
prea puţină satisfacție pulsională — pentru că majoritatea 


* 


al XIV-lea. Potrivit acestui principiu, aflat la baza reducționismului 
metodologic, cea mai bună explicaţie a unui eveniment este aceea . 
care se dovedește a fi cea mai simplă, cea care folosește cel mai mic 
număr de premise sau ipoteze (N. £.). 

oamenilor nu se simt deloc în largul lor dacă se află în fața 
unei perioade de timp nestructurate; prin urmare, ei găsesc 
perspectiva de a merge la un cocteil, de exemplu, mai puţin 
plicticoasă decât aceea de a sta singuri. Nevoia de a structura 
timpul se bazează pe trei tipuri de pulsiune sau de foame. 
Prima este foamea de stimuli sau de senzaţii. Departe de a încer- 
ca să evite situaţiile stimulatoare, după cum au susținut unii, 
cele mai multe organisme, inclusiv ființele umane, le caută 
activ. Nevoia de senzații constituie motivul pentru care par- 
curile de distracţii sunt rentabile și pentru care prizonierii vor 
face aproape orice pentru a evita izolarea în carceră. A doua 
pulsiune este foamea de confirmare”, căutarea unor tipuri spe- 
ciale de senzaţii pe care nu le poate oferi decât altă ființă 
umană sau, în anumite cazuri, alt animal8. Tocmai din acest 
motiv, laptele nu este suficient pentru puii de maimuţă și 
pentru bebelușii umani; ei au nevoie, în plus, de sunetul 
vocii, de mirosul, de căldura și de atingerea mamei, altfel se 
sting încetul cu încetul, la fel cum fac și adulții când nu există 
nimeni care să le spună „bună ziua“. Cea de-a treia este foa- 
mea de structurare, motivul pentru care grupurile tind să creas- 
că și să se transforme în organizaţii și pentru care oamenii 
care organizează timpul se numără printre cei mai căutați și 
mai bine plătiți membri ai societăţii. 

Un exemplu interesant care combină foamea de stimulare 
și cea de structurare îl oferă șoarecii crescuţi într-o stare de 
deprivare senzorială, adică în întuneric complet sau într-o 
cușcă albă luminată constant, fără variații. Mai târziu, când 
aceste animale au fost puse în cuști obișnuite, alături de 
șoareci „normali“, s-a observat că traversau labirintul pentru 
a ajunge la hrană dacă aceasta era așezată pe o suprafață gen 
tablă de șah, dar nu se apropiau de ea dacă se afla pe un fun- 


* 


Autorul folosește termenul recognition; am preferat să-l traduc prin 
„confirmare“ și nu prin „recunoaștere“, considerând că, din punct 
de vedere psihologic, confirmarea vizează subiectul la un nivel mai 
profund, decât simpla recunoaștere (N.t.). 

8 Szasz, K. Petishism: Pets and Their People in the Western World. Hold, 
Rinehart & Winston, New York, 1968. 

dal simplu. Șoarecii crescuţi în condiţii normale mergeau la 
hrană indiferent de fundalul pe care era plasată. Aceasta 
arată că nevoia de stimuli structurați a șoarecilor supuși la 
deprivare depășea în importanță nevoia de hrană. Experi- 
mentatorii au tras concluzia că nevoia de stimuli structurați 
(sau de „experienţă perceptivă“, cum s-au exprimat ei) poate 
implica procese biologice la fel de elementare ca și nevoia de 
hrană, și că urmările unei deprivări senzoriale timpurii pot 
persista întreaga viață, sub forma unei atracţii puternice față 
de stimulii complicați.? 

Există patru forme de bază ale structurării pe termen scurt 
a timpului în comportamentul social uman, cu două cazuri-li- 
mită. Astfel, dacă doi sau mai mulți oameni se află împreună 
într-o încăpere, ei au de ales între șase tipuri posibile de com- 
portament social. La o extremă, cazul-limită este retragerea, în 
care oamenii nu comunică fățiș între ei. Asta se poate întâm- 
pla în situaţii foarte diferite, cum ar fi călătoria cu metroul 
sau terapia de grup cu schizofreni retrași. După retragere, în 
care fiecare individ rămâne învăluit în propriile gânduri, cea 
mai sigură formă de acţiune socială este ritualul. Ritualurile 
sunt interacțiuni puternic stilizate, ce pot fi neformale sau 
formalizate sub înfățișarea unor ceremonii întru totul previzi- 
bile. Tranzacţiile care alcătuiesc ritualul nu oferă informații 
aproape deloc, având mai degrabă caracterul unor semne de 
confirmare reciprocă. Unităţile unui ritual sunt denumite 
mângâieri, prin analogie cu modul în care mama îi oferă suga- 
rului confirmare. Ritualurile sunt programate din exterior, 
prin tradiţie și obiceiuri sociale. 

Următoarele forme de acţiune socială în ierarhia bazată pe 
criteriul gradului de siguranţă sunt activitățile, ceea ce numim 
în mod obișnuit muncă; în acest caz, tranzacţiile sunt reglate 
de materialul cu care se lucrează, fie că e vorba de lemn și 
beton, fie că e vorba de probleme de matematică. De cele mai 


9 Sackett, G.P., Keith-Lee, P. și Treat, R. „Food versus Perceptual 
Complexity as Rewards for Rats Previously Subjected to Sensory 
Deprivation”. Science 141: 518-520, 9 august 1963. 

multe ori, tranzacţiile de muncă se înscriu în tipul Adult-către- 
Adult, fiind orientate către realitatea externă — adică spre 
obiectul activităţii. Urmează ocupațiile de timp liber (în origi- 
nal, pastime), mai puţin stilizate și previzibile decât ritualu- 
rile, dar cu un anumit caracter repetitiv; ele fac parte din 
categoria interacțiunilor cu variante multiple și cu completare 
de propoziţii, așa cum se întâmplă la petrecerile la care par- 
ticipanţii nu se cunosc prea bine între ei. Ocupațiile de timp 
liber sunt în bună măsură programate social, ca urmare a fap- 
tului că se discută subiecte acceptabile în moduri acceptabile, 
dar în ele se pot strecura unele note individuale, ducând la 
următoarea formă de acțiune socială: jocurile. 

Jocurile sunt seturi de tranzacții ascunse, cu caracter repe- 
titiv și cu o răsplată bine definită psihologic. Cum tranzacţia 
ascunsă înseamnă că agentul se preface a întreprinde ceva, 
când de fapt face altceva, toate jocurile presupun o confir- 
mare. Dar păcăleala (în original, con) funcționează doar dacă 
persoana vizată are o slăbiciune sau o „chichiță” (în original, 
gimmick) care să poată fi folosită — de pildă frica, lăcomia, 
sentimentalismul sau iritabilitatea. După ce „ţinta“ e prinsă 
în joc, jucătorul acționează un fel de comutator pentru a-și 
obține răsplata. Urmează un moment de confuzie sau derută 
(în original, crossup), în care ţinta încearcă să înțeleagă ce i s-a 
întâmplat, apoi ambii jucători își primesc răsplata (în origi- 
nal, payoff) și jocul ia sfârșit. Răsplata, care este reciprocă, con- 
stă în simțămintele (nu neapărat similare) pe care jocul le 
trezește atât agentului, cât și respondentului. Dacă un set de 
tranzacții nu cuprinde aceste patru aspecte, nu avem de-a 
face cu un joc — adică tranzacţiile trebuie să fie ascunse, așa 
încât să existe o păcăleală, iar păcăleala trebuie să fie urmată 
de momentul acționării comutatorului, de derută și de răs- 
plată. Toate acestea pot fi reprezentate printr-o formulă: 


P+S=R—C—-X—Rp (Formula J) 


P+S înseamnă că păcăleala vizează o slăbiciune, astfel că 
respondentul reacționează (R). Atunci jucătorul acționează 

comutatorul (C), urmează un moment de confuzie sau derută 
(X), după care amândoi jucătorii își primesc răsplata. Tot ce 
se potrivește acestei formule este un joc și tot ce nu se potri- 
vește acestei formule nu este un joc. 

Simpla repetiție sau insistență, de exemplu, nu constituie 
un joc. Astfel, într-un grup de terapie, dacă un pacient speriat 
solicită încurajarea terapeutului în fiecare săptămână („Doc- 
tore, spune-mi că o să mă fac bine!”), iar când o primește 
spune „Mulţumesc“, asta nu e neapărat o tranzacţie ascunsă. 
Pacientul și-a afirmat deschis nevoia, care i-a fost satisfăcută, 
și nu profită în nici un fel de situaţie, ci dă un răspuns politi- 
cos. De aceea, asemenea tranzacții nu constituie un joc, ci o 
operaţie, iar operațiile, oricât de des s-ar repeta, trebuie de- 


„ osebite de jocuri, așa cum procedeele raționale trebuie deose- 


bite de ritualuri. 

Dar dacă pacientul îi cere terapeutului încurajare, iar când 
o primește, o folosește ca să-l facă pe terapeut să pară prost, 
interacțiunea constituie un joc. De exemplu, o pacientă întrea- 
bă „Crezi că o să mă fac bine, doctore?“, iar terapeutul senti- 
mental îi răspunde: „Sigur că o să te faci.” În acest moment, 
pacienta își dezvăluie motivul ascuns cu care a pus între- 
barea. În loc de a spune „Mulţumesc“, ca într-o tranzacție 
corectă, ea recurge la o comutare, întrebând: „Ce te face să 
crezi că le știi pe toate?“ Replica derutează terapeutul și-l des- 
cumpănește pentru o clipă, exact ceea ce a și vrut pacienta. 
Apoi jocul se termină, pacienta se simte entuziasmată că a 
reușit să-l păcălească pe terapeut, iar el se simte frustrat — 
trăiri ce reprezintă răsplata fiecăruia. 

Acest joc a urmat cu precizie Formula J. Păcăleala a con- 
stat în întrebarea de început, iar punctul vulnerabil l-a repre- 
zentat sentimentalismul terapeutului. Când păcăleala a nimerit 
punctul vulnerabil, terapeutul a reacționat așa cum se aștepta 
pacienta. Apoi ea a realizat comutarea, provocând derută, 
după care fiecare a obținut o răsplată. Așadar: 


P+S=R—C—X—Rp 

Acesta este un exemplu simplu al jocului numit, din punc- 
tul de vedere al pacientului, „Dă-i la cap!“ sau „Lovitura sub 
centură“, iar din punctul de vedere al terapeutului, „Eu încerc 
doar să te ajut“. Răsplata este denumită în limbaj familiar 
cupon de fidelitate”. Sentimentele „bune“ sunt numite cupoane 
„aurii“, iar sentimentele perturbatoare, cupoane „maro“ sau 
„albastre“. În acest caz, pacientul obține un cupon auriu con- 
trafăcut pentru un triumf sau succes contrafăcut, iar terapeu- 
tul se alege cu unul maro, ceea ce nu e un lucru neobișnuit. 

Fiecare joc are un slogan sau un motto după care poate fi 
recunoscut, ca de pildă „Eu încerc doar să te ajut“. Acestui 
slogan i se spune în limbaj colocvial „tricoul inscripționat“ (în 
original, sweatshirt). De regulă, jocul poartă numele sloganu- 
lui său. 

Dincolo de jocuri se află celălalt caz-limită a ceea ce se 
poate întâmpla între oameni, și anume intimitatea. Intimitatea 
bilaterală este definită ca o relaţie sinceră, lipsită de jocuri, cu 
primire și dăruire liberă, reciprocă și fără exploatare. Intimi- 
tatea poate fi unilaterală, din moment ce e posibil ca unul 
dintre parteneri să fie sincer și să dăruiască liber, iar celălalt 
să fie nesincer și exploatator. 

Activităţile sexuale oferă exemple ce acoperă întregul 
spectru al comportamentului social. Este evident că ele pot să 
aibă loc în situaţii de retragere, să facă parte dintr-o cere- 
monie ritualică sau din ziua de muncă, să constituie o ocu- 
paţie de timp liber într-o zi ploioasă, un joc de exploatare 
reciprocă sau un act de reală intimitate. 


D. Scenariile de viaţă 


Formele de acțiune socială descrise mai sus sunt modali- 
tăți de structurare a timpului, cu scopul de a evita plictiseala 
În original, trading stamp. Expresia se referă la o practică obișnuită în 
unele magazine americane, prin care clienţii fideli primesc cupoane 
colorate, cu diferite valori, pe care le pot aduna și preschimba ulte- 
rior în bunuri (N.t.). 


+ 

și în același timp de a obține cea mai mare satisfacție posibilă 
din fiecare situaţie. În plus, fiecare persoană are un plan de 
viață preconștient, sau scenariu, cu ajutorul căruia structu- 
rează perioade mai lungi — luni, ani sau întreaga viaţă. Sce- 
nariul umple aceste perioade cu activități rituale, ocupaţii de 
timp liber și jocuri care-l perpetuează și-i oferă totodată per- 
soanei satisfacție imediată, intercalate de regulă cu perioade 
de retragere și uneori cu episoade de intimitate. În general, 
scenariile se bazează pe iluzii copilărești ce pot dura chiar 
întreaga viaţă; dar la oamenii sensibili, perceptivi și inteli- 
genţi, iluziile se destramă una câte una, ducând la diferitele 
crize de viață descrise de Erikson.10 Printre aceste crize se 
numără reevaluarea părinților de către adolescent, protestele, 
adesea bizare, ale vârstei mijlocii și conturarea ulterioară a 
filosofiei proprii. Uneori însă, încercările din cale-afară de 
disperate de a păstra iluziile pe parcursul vieţii duc la depre- 
sie sau la spiritualism, în timp ce abandonarea tuturor iluzi- 
ilor duce la deznădejde. 

Structurarea timpului reprezintă un termen obiectiv ce 
denumește problema existenţială: ce faci după ce spui „bună 
ziua”? Restul cărții constituie încercarea de a răspunde la 
această întrebare, observând ce fac în realitate oamenii după 
ce spun „bună ziua“ și oferind câteva sugestii privind ce 
altceva ar putea să facă. Acest lucru se poate realiza eficient 
prin cercetarea naturii scenariilor de viață și a cursului dez- 
voltării lor.11 


10 Erikson, E.H. Identity and the Life Cycle. International Universities 
Press, New York, 1959. 

11 Pentru o critică sistematică a teoriei analizei tranzacționale, vezi 
Shapiro, S.S. „Critique of Eric Berne's Contributions to Subself 
Theory“. Psychological Reports 25: 283-296, 1969. 

Capitolul 3 
DESTINUL UMAN 


A. Planul de viață 


Destinul fiecărei ființe omenești este stabilit de ceea ce se 
petrece în mintea ei când se confruntă cu evenimentele din 
exterior. Fiecare persoană își conturează singură planul vieții. 
Libertatea îi conferă puterea de a-și pune în aplicare planurile 
proprii, iar puterea îi conferă libertatea de a interveni în pla- 
nurile altora. Chiar dacă rezultatul final îl decid oameni pe 
care nu i-a cunoscut niciodată sau microbi pe care nu-i va 
vedea vreodată, ultimele sale cuvinte, precum și acelea să- 
pate pe piatra mormândului său îi vor exprima clar strădani- 
ile. Dacă, printr-o mare nenorocire, moare în tăcere, acoperit 
de praful uitării, doar cei care-l cunosc cel mai bine vor 
înțelege corect sloganul, iar toţi cei aflaţi dincolo de încăperile 
intime ale prieteniei, căsniciei și medicinii vor avea o părere 
eronată despre acel om. În cele mai multe cazuri, e vorba de 
un om care și-a petrecut viața înșelând lumea și, de obicei, 
înșelându-se și pe sine. Despre aceste iluzii vom spune mai 
multe pe parcursul cărții. 

Fiecare om hotărăște în copilăria mică felul cum va trăi și 
felul cum va muri, iar acel plan, pe care-l poartă în minte ori- 
unde s-ar duce, se numește „scenariu de viață“. Comporta- 
mentele de însemnătate redusă i le dictează rațiunea, însă 
hotărârile sale importante au fost deja luate: cu ce fel de per- 
soană se va căsători, câţi copii va avea, în ce fel de pat va 
muri și cine îi va sta alături în acele clipe. Poate nu e ceea: 
ce-și dorește, dar e ceea ce a ales. 

Magda 


Magda era o soție și o mamă devotată, dar când băiatul ei 
cel mic s-a îmbolnăvit grav, și-a dat seama îngrozită că un- 
deva, într-un cotlon al minţii ei exista ideea, imaginea sau 
poate chiar dorinţa ca fiul ei multiubit să moară. Situaţia îi 
amintea de vremea când soțul ei se afla în armată, dincolo de 
ocean. Atunci s-a întâmplat exact același lucru: o bântuia 
dorința stranie ca el să fie ucis. În ambele cazuri se imagina 
pe sine măcinată de o cumplită suferință și de o mare jale. 
Asta avea să fie crucea pe care-i era dat s-o poarte și toată 
lumea avea s-o admire pentru felul cum o purta. 

Î Ce s-ar întâmpla după aceea? 

R: N-am ajuns atât de departe. Aș fi liberă și atunci aș pu- 
tea să fac ce vreau. S-o iau de la capăt. 

În perioada gimnaziului, Magda avusese numeroase aven- 
turi sexuale cu colegii ei de clasă, iar vinovăția provocată de 
ele n-o părăsise nici o clipă. Moartea fiului sau a soțului ei ar 
fi reprezentat o pedeapsă sau o ispășire pentru purtarea ei 
din trecut și ar fi eliberat-o de blestemul mamei sale. Nu s-ar 
mai fi simţit proscrisă. Oamenii ar fi exclamat: „Ce cura- 
joasă e!“ și i-ar fi recunoscut statutul de membru deplin al 
speciei umane. 

Pe aproape tot parcursul vieţii sale, Magda a avut în min- 
te, planificat și imaginat, acest film tragic. Era al treilea act al 
scenariului vieţii sale, așa cum fusese scris în copilărie. Actul 
întâi: Vinovăţie sexuală și confuzie. Actul al doilea: Blestemul 
mamei. Actul al treilea: Ispășire. Actul al patrulea: Eliberarea 
și o nouă viaţă. Dar în realitate, Magda ducea o viaţă foarte 
convenţională, în conformitate cu învățăturile primite de la 
părinţi, și făcea tot ce putea pentru ca fiinţele iubite de ea să 
fie mereu sănătoase și fericite. Această situație se afla la polul 
opus intrigii din scenariul ei — un contrascenariu — și, cu 
siguranţă, nu era la fel de dramatică și de palpitantă. 

Scenariul este un plan al vieţii aflat în desfășurare, elabo- 
rat în copilăria mică sub influența presiunii exercitate de 

părinţi. El este forța psihologică ce împinge persoana spre 
destinul ei, indiferent dacă ea se împotrivește sau afirmă că 
acționează în virtutea liberului-arbitru. 

Nu intenționăm, în această carte, să reducem la o formulă 
toate comportamentele omenești sau viața tuturor oamenilor. 
Dimpotrivă; o persoană reală se poate defini ca fiind aceea 
care acționează spontan, într-o manieră rațională și demnă de 
încredere, dovedind respectul cuvenit față de ceilalți. Persoa- 
nele care urmează o formulă sunt nonreale, ireale, dar din 
moment ce ele par a alcătui grosul omenirii, e nevoie să încer- 
căm să învăţăm ceva despre ele. 


Della 


Della era o vecină de-a Magdei, se apropia de treizeci de 
ani și ducea cam același gen de viață domestică. Dar soțul ei, 
agent de vânzări, călătorea foarte mult. Uneori, în timp ce el 
era plecat, Della ieșea în oraș, se apuca de băut și în cele din 
urmă ajungea la mare depărtare de casă. Pe parcursul acestor 
episoade „i se rupea filmul“ și, cum se întâmplă adesea în 
astfel de cazuri, știa ce s-a petrecut doar fiindcă, după ce-și 
revenea în simţiri, constata că se află în locuri străine și că are 
în poșetă bilețele cu nume și numere de telefon aparţinând 
unor bărbaţi străini. Acest fapt n-o umplea numai de dezgust, 
ci și de groază, fiindcă însemna că într-o bună zi își putea dis- 
truge complet viața, agăţând un bărbat indiscret sau răuvoitor. 

Scenariile sunt alcătuite în copilăria mică, așa că, dacă 
purtarea Dellei urma un scenariu, probabil că originile aces- 
tuia se găseau în respectiva perioadă. Mama Deilei a murit 
când ea era micuță, iar tatăl ei lipsea toată ziua de acasă, 
fiindcă muncea. Della nu se înţelegea prea bine cu colegii de 
școală. Se simţea inferioară și ducea o existență singuratică. 
Dar spre sfârșitul copilăriei a descoperit o cale de a dobândi 
popularitatea. La fel ca Magda, s-a oferit ca parteneră de jocuri 

sexuale unei găști de băieței. Nu s-a gândit nici o clipă la 
legătura dintre incidentele din fânar ale anilor de școală și 
comportamentul ei actual, dar în tot acest timp, a purtat în 
minte schița dramei vieţii sale. Actul întâi: Contextul inițial. 
Distracţie și vinovăţie într-un fânar. Actul al doilea: O răbuf- 
nire a scenariului. Distracţie și vinovăţie în condiţii de beție și 
iresponsabilitate. Actul al treilea: Răsplata. Denunţarea și dis- 
trugerea. Pierde totul: soțul, copiii și poziţia în societate. 
Actul al patrulea: Eliberarea finală. Sinuciderea. După aceea, 
toată lumea o compătimește și o iartă. 

Atât Magda, cât și Della își trăiau contrascenariul pașnic 
având mereu simțământul unei nenorociri iminente. Scena- 
riul lor descria o succesiune tragică de evenimente, care avea 
să le confere eliberarea și împăcarea. Diferenţa consta în 
aceea că Magda aștepta cu răbdare ca intervenţia lui Dumne- 
zeu să-i aducă împlinirea destinului — mântuirea —, în timp 
ce Della, îndemnată de compulsia unui demon lăuntric, go- 
nea nerăbdătoare spre împlinirea destinului ei: damnare, 
moarte și iertare. Astfel, din același punct de pornire („delinc- 
venţă sexuală“), aceste două femei se îndreptau spre finaluri 
diferite, folosind mijloace diferite. 

Psihoterapeutul șade ca un înţelept în cabinetul lui și este 
plătit ca să schimbe într-un fel sau altul lucrurile. Atât Magda, 
cât și Della vor fi libere dacă moare cineva, dar terapeutul are 
misiunea de a găsi o cale mai bună de a le elibera. Pleacă din 
cabinet și merge pe stradă, trecând pe lângă bursa de acțiuni, 
pe lângă staţia de taxiuri, pe lângă bar. Aproape toţi oamenii 
pe care-i vede așteaptă Marele Măcel. În magazinul alimen- 
tar, o femeie ţipă la fiica ei: „De câte ori trebuie să-ţi spun să 
nu pui mâna pe aia?!“, în timp ce o alta își admiră băieţelul: 
„Nu-i așa că-i o scumpete?“ Când terapeutul ajunge la spital, 
un paranoic vrea să știe: „Doctore, cum ies de-aici?“ Un de- 
presiv întreabă: „Pentru ce trăiesc?“, iar un schizofrenic răs- 
punde: „Trăiește, lasă dieta! Nu-s chiar așa de prost, zău.“ 
Fiecare a rostit exact același lucru și cu o zi înainte. Ei se află 
într-un blocaj, pe când cei de afară încă mai speră. „Să-i 

mărim doza de medicamente?“ întreabă un student la medi- 
cină. Doctorul Q se întoarce spre schizofrenic și-l privește în 
ochi. Acesta îi susține privirea. „Să-ţi mărim doza de medica- 
mente?” întreabă doctorul Q. Băiatul se gândește o vreme, 
apoi răspunde: „Nu.“ Doctorul Q întinde mâna și spune: 
„Bună ziua!“ Schizofrenicul dă noroc cu el, răspunzând: „Bu- 
nă ziua.“ Apoi se întorc amândoi spre student, iar doctorul Q 
rostește: „Bună ziua!“ Studentul la medicină pare fâstâcit, dar 
cinci ani mai târziu, la o întrunire psihiatrică, se duce la doc- 
torul Q și spune: „Bună ziua!“ 


Mary 


„Într-o bună zi am să deschid o grădiniță, am să mă mărit 
de patru ori, am să câștig o mulțime de bani la bursa de acţi- 
uni și am să devin un chirurg renumit“, spune Mary, beată 
turtă, 

Ăsta nu e un scenariu, În primul rând, nici una dintre idei 
nu i-a fost insuflată de părinți. Aceștia detestau copiii, res- 
pingeau ideea divorțului, considerau că bursa de acțiuni e prea 
speculativă și că medicii chirurgi au onorarii prea ridicate. În 
al doilea rând, personalitatea ei nu era adecvată pentru nici 
unul dintre lucrurile menţionate. Mary era încordată în preaj- 
ma copiilor, rece precum un ghețar cu bărbaţii, bursa de acți- 
uni o speria, iar mâinile îi tremurau de prea multă băutură. 
În al treilea rând, hotărâse cu multă vreme în urmă să fie 
agent imobiliar pe timpul zilei, iar seara și la sfârșit de săp- 


“ tămână, alcoolică. În al patrulea rând, nici unul din cele patru 


proiecte n-o incita cu adevărat. Ele exprimau lucrurile pe care 
nu putea să le facă, nu pe acelea care-i stăteau în putinţă. Și în 
al cincilea rând, oricine o auzea înțelegea clar că nu va pune 
vreodată în aplicare nici unul din planurile respective. 
Pentru un scenariu de viață sunt necesare: (1) Directive 
din partea părinților; (2) O dezvoltare adecvată a personali- 

tății; (3) O hotărâre luată în copilărie; (4) Un real entuziasm 
față de o anumită metodă de a obţine succesul sau eșecul; (5) 
O atitudine convingătoare (sau, cum se spune în ziua de azi, 
o poziţie credibilă). 

În cartea de față vom analiza ce se cunoaște până acum 
despre instrumentarul scenariului de viață și despre ceea ce 
se poate face pentru a-l modifica. 


B. Pe scenă și dincolo de scenă 


Piesele de teatru sunt elaborate intuitiv pe baza scenariilor 
de viață; de aceea, un punct de pornire bun ar fi să reflectăm 
asupra legăturilor și asemănărilor dintre unele și altele.12 

1. Ambele au la bază un număr limitat de teme, dintre 
care cea mai binecunoscută este tragedia oedipiană. Celelalte 
pot fi găsite, de asemenea, în teatrul grecesc și în mitologia 
greacă. La alte popoare se găsesc tiradele ditirambice și orgi- 
ile lascive ale dramelor sacerdotale antice, dar grecii și evreii 
au fost primii care au distilat și consemnat în scris tiparele 
repetitive mai domestice ale existenței umane. Ce-i drept, 
viața omenească e plină de epice Agon, Pathos, Threnos și 
Teophanos, la fel ca în Riturile Primordiale, dar ele sunt mult 
mai ușor de înţeles și de gândit dacă sunt jucate folosind lim- 
bajul obișnuit, cu interjecții obișnuite, cu un bărbat și o fe- 
cioară scăldaţi de lumina lunii, sub un dafin, când tocmai își 
face apariția Gură-spartă. Redusă la acest nivel de poeții 
greci, viața fiecărei ființe omenești e deja conturată în lucră- 
rile de mitologie ale lui Bulfinch sau Graves”. Dacă zeii 
zâmbesc unui individ, el va fi o afacere funcţională. Dar dacă 


1 Pentru « o prezentare a utilizării analizei tranzacționale în teatru, vezi 
Schechner, R. „Approaches to Theory/Criticism“. Tulane Drama 
Review 10: Vara 1966, pp. 20-53. De asemenea, Wagner, A. „Tran- 
sactional Analysis and Acting“, Ibid. 11: Vara 1967, pp. 81-88, și Berne, 
E. „Notes on Games and Theater“, în același număr, pp. 89-91. 
Personal, eu prefer lucrarea lui Lempriere Classical Dictionary (Ediţia 
a zecea, 1818). 

zeii se încruntă, individul devine altceva, iar dacă el vrea să 
scape de blestem sau să trăiască mai confortabil cu blestem 
cu tot, devine pacient. 

Pentru analistul de scenarii tranzacţionale, la fel ca și pen- 
tru analistul de teatru, asta înseamnă că dacă cunoști intriga 
și personajul, știi care va fi deznodământul, cu excepția situa- 
tiei în care se pot face unele schimbări. Spre exemplu, atât 
pentru terapeut, cât și pentru criticul de teatru e clar că Medeea 
era hotărâtă să-și ucidă copiii, doar dacă nu cumva reușea 
cineva s-o convingă să se răzgândească; și ar trebui să le fie la 
fel de clar amândurora că dacă ea s-ar fi dus în săptămâna 
respectivă la ședința de terapie de grup, nu s-ar mai fi întâm- 
plat nimic din toată tărășenia. 

2. Anumite cursuri ale vieţii nu numai că au denodimaii 
previzibil dacă li se permite să se desfășoare ca atare, ci, mai 
mult, e nevoie de un anumit dialog, conţinând anumite cu- 
vinte, rostite într-o manieră anume, spre a se crea motivația 
adecvată pentru deznodământul respectiv. Atât la teatru, cât 
și în viaţa reală, replicile-indiciu trebuie memorate și rostite 
exact în maniera adecvată, astfel încât ceilalți să reacționeze 
într-un mod care justifică acțiunea și o face să progreseze. 
Dacă eroul își modifică replicile și starea Eului, ceilalți vor 
reacţiona diferit, fapt ce destabilizează complet scenariul — și 
tocmai spre asta țintește analiza terapeutică a scenariului de 
viață. Dacă Hamlet începe să folosească replici din Abie's Irish 
Rose, Ofelia trebuie să-și schimbe și ea replicile, pentru ca dia- 
logul să aibă sens în continuare, și întreaga piesă va continua 


. diferit. În acest caz, cei doi s-ar putea să fugă în lume împre- 


ună, în loc să umble bezmetici prin castel — o piesă de teatru 
proastă, dar probabil o viață mai bună.15 


13 Wagner, A. „Permission and Protection“, The Drama Review 13: Pri- 
măvara 1969, pp. 108-110, include unele dintre cele mai recente 
elaborări. Pentru aplicarea directă a teoriei tranzacţionale asupra 
scenariilor, vezi același număr, pp. 110-114: Steiner, C.M. „A Script 
Checklist”, și Cheney, W.D. „Hamlet: His Script Checklist”. Ambele 
articole sunt retipărite, prima oară fiind publicate în Transactional 
Analysis Bulletin (Vol. 6, Aprilie 1967, și Vol. 7, Iulie 1968). 

3. Scenariul trebuie repetat și rescris înainte de a fi gata 
pentru cea mai spectaculoasă reprezentație. La teatru, înainte 
de premieră au loc citirea rolurilor, rescrieri, repetiții și pro- 
be, Scenariul de viață debutează în copilărie într-o formă pri- 
mitivă, numită protocol. Aici, ceilalți actori sunt puțini: părinții 
și fraţii sau surorile, iar în orfelinate sau case de plasament, 
colegii de dormitor și adulţii responsabili de copiii respectivi. 
Toţi acești oameni își joacă rolul cu rigiditate, fiindcă fiecare 
familie este o instituție, iar copilul nu învaţă de la ei prea 
multă flexibilitate. Pe măsură ce se îndreaptă spre adoles- 


cenţă, începe să cunoască tot mai mulți oameni. Îi caută pe cei . 


care vor juca rolurile impuse de scenariul lui (iar aceștia vor 
accepta, fiindcă el joacă un anumit rol impus de scenariul 
lor). La acest moment, individul își rescrie scenariul, pentru a 
include noul său mediu de viață. Intriga rămâne în esență 
aceeași, dar acțiunea devine puţin diferită. În majoritatea ca- 
zurilor (cu excepția situaţiilor de sinucidere sau omucidere în 
adolescenţă), asta e repetiţia generală — ceva în genul unui 
spectacol de probă într-un oraș de provincie. Pe parcursul 
mai multor asemenea adaptări, individul dă scenariului for- 
ma finală, pentru reprezentația cea mai importantă — repre- 
zentația de adio, răsplata finală prevăzută în scenariu. Dacă e 
un scenariu „bun“, ea se petrece în contextul unei cine de 
adio. Dacă scenariul e „rău“, individul își ia rămas-bun de pe 
un pat de spital, din pragul unei celule de închisoare sau a 
unei secții de psihiatrie, de la spânzurătoare sau de la morgă. 

4. Aproape toate scenariile conţin roluri de „băieți buni“ și 
„băieţi răi“, de „învingători“ și „învinși“. În fiecare scenariu 
se definește în mod specific ce înseamnă bun și rău'4, învin- 
panor și învins, dar este foarte limpede că orice scenariu are 


n Pentru o abordare din perspectivă istorică a unui aspect al „băieților 
buni“ și „băieților răi”, vezi articolul meu, „The Mythology of Dark 
and Fair: Psychiatric Use of Folklore”. Journal of American Folklore 
1-12, 1959. El include o bibliografie cu aproximativ 100 de titluri, 
între care se numără câteva dintre primele articole psihanalitice 


despre basme. 

aceste patru personaje, uneori combinate în două roluri. Spre 
exemplu, într-un scenariu cu cowboy, personajul bun e în- 
vingător, iar personajul rău e învins. Bun înseamnă curajos, 
îndemânatic cu pistolul, cinstit și pur; rău înseamnă laș, neîn- 
demânatic cu pistolul, corupt și interesat de fete. Învingătorul 
e cel care supraviețuiește; învinsul e acela care sfârșește 
spânzurat sau împușcat. Într-un serial lacrimogen de televizi- 
une, învingătorul e bărbatul care obține cel mai bun contract 
sau cele mai mari avantaje; învinsul e cel care nu se pricepe 
să învârtă niște hârțoage. 

În analiza scenariilor de viață, învingătorilor li se spune 
„prinți“ și „prințese“, iar învinșilor, „broscoi” și „broaște“. 
Obiectivul analizei scenariilor este transformarea broaștelor 
în prinți și prințese. Pentru asta, terapeutul trebuie să afle 
cine sunt personajele bune și cele rele în scenariul pacientului 
și, de asemenea, ce fel de învingător poate fi acesta. Pacientul 
se împotrivește să devină învingător, fiindcă nu a venit la tera- 
pie în scopul ăsta, ci doar ca să fie transformat într-un învins 
curajos. E o stare de lucruri foarte firească, fiindcă dacă de- 
vine un învins curajos, își poate urma scenariul într-o mani- 
eră mai confortabilă, pe când dacă devine învingător, trebuie 
să-și arunce la gunoi întreg scenariul sau cea mai mare parte 
a lui și să înceapă de la zero, ceea ce majoritatea oamenilor 
ezită să facă. 

5. Toate scenariile, pe scena teatrului sau în viața reală, 
sunt în esență răspunsuri la întrebarea esenţială a întâlnirii 
între doi oameni: „Ce spui după bună ziua?“ Drama oedipi- 
ană, spre exemplu, deopotrivă pe scenă și în viață, atârnă 
întru totul de această întrebare. Ori de câte ori întâlnește un 
bărbat mai în vârstă, Oedip spune mai întâi „Bună ziua“. 


“Următorul lucru pe care trebuie să-l rostească, îndemnat de 


scenariul său, este întrebarea: „Vrei să ne luptăm?“ Dacă băr- 
batul vârstnic răspunde „Nu“, Oedip nu mai are ce să-i spu- 
Geza Roheim este cel mai prolific autor pe tema folclorului popoa- 


relor primitive. Vezi Roheim, G., Psychoanalysis and Anthropology, 
International Universities Press, New York, 1950. 

nă; îi rămâne doar să stea locului, năuc, întrebându-se dacă 
să vorbească despre vreme, despre evoluţia războiului ce se 
desfășoară sau despre cine va câștiga la Jocurile Olimpice. 
Cea mai bună cale de ieșire din situaţie este să mormăie „Mă 
bucur că v-am cunoscut“, „Si vales bene est, ego valeo” sau 
„Totul cu moderație“ și apoi să-și vadă de drum. Dar dacă 
bărbatul mai vârstnic răspunde „Da“, Oedip replică: „Uraaaa!“, 
fiindcă și-a găsit omul și știe ce să spună în continuare. 

6. Episoadele scenariului de viață trebuie pregătite și 
motivate dinainte, la fel ca în cazul scenelor de teatru. Un 
exemplu simplu este pana de benzină. Ea e pregătită aproape 
întotdeauna cu două-trei zile înainte; individul se uită la indi- 
catorul de combustibil, „plănuiește“ să alimenteze „cât de 
repede“, dar n-o face. La drept vorbind, e imposibil să rămâi 
fără benzină „chiar în clipa asta“, decât într-o mașină străină, 
cu indicatorul de combustibil stricat. Pana de benzină e 
aproape întotdeauna un eveniment iminent, o scenă plănuită 
dinainte în scenariul unui învins. Mulţi învingători conduc o 
viaţă întreagă fără să rămână vreodată cu rezervorul gol. 

Scenariile de viaţă se bazează pe programarea parentală, 
pe care copilul o caută din trei motive. (1) Dă vieții sale un 
scop, care altfel ar putea să lipsească. Majoritatea faptelor co- 
pilului sunt făcute de dragul altor oameni, de obicei al părin- 
ților. (2) Îi oferă o modalitate acceptabilă de a-și structura 
timpul (acceptabilă pentru părinţii săi). (3) Oamenii au ne- 
voie să li se spună cum să facă un lucru sau altul. A învăţa de 
unul singur poate fi înălțător, dar nu prea practic. Un om nu 
devine bun pilot distrugând câteva avioane și învățând din 
propriile greșeli. El trebuie să înveţe din greșelile altora, nu 
dintr-ale sale. Chirurgul trebuie să aibă un profesor, nu să 
scoată nenumărate apendice unul după altul, ca să afle tot ce 
poate să meargă prost în respectiva intervenţie. Așa că pă- 
rinţii își programează copiii, transmițându-le ceea ce au în- 
văţat ei sau ceea ce cred că au învăţat. Dacă sunt învinși, le 
vor transmite programarea de învinși, iar dacă sunt învingă- 
tori, vor transmite acel fel de program. Tiparul existenţial pe 

termen lung are întotdeauna un fir narativ. Programarea pa- 
rentală stabilește deznodământul, în bine sau în rău, însă copi- 
lul este deseori liber să-și aleagă propria intrigă. 


C. Mituri și basme 


Prima și cea mai veche versiune a scenariului de viață, 
protocolul primitiv, se elaborează în mintea copilului la o 
vârstă la care foarte puţini oameni, în afara celor din cercul 
familial restrâns, sunt reali pentru el. Putem presupune că 
părinţii îi par niște personaje uriașe, înzestrate cu puteri ma- 
gice, asemeni uriașilor, monștrilor și gorgonelor din mitolo- 
gie, chiar și numai pentru simplul fapt că sunt de trei ori mai 
înalţi şi de zece ori mai solizi decât el. 

Pe măsură ce crește și mintea i se rafinează, copilul se 
mută din acest univers clasic într-o lume mai romantică. Ela- 
borează primul palimpsest, prima rescriere a scenariului său, 
astfel încât acesta să corespundă cu noua lui concepție despre 
ceea ce-l înconjoară. În condiţii adecvate, îl ajută în această 
sarcină basmele și poveștile cu animale pe care mai întâi i le-a 
citit mama, iar apoi le-a parcurs singur în orele libere, în care 
a putut să-și lase imaginaţia să zburde. Și ele conţin o doză 
de magie, dar nu la fel de cutremurătoare. Poveștile îi dau 
copilului un nou set de personaje care să joace roluri în fan- 
teziile lui: toate personalităţile din împărăția animalelor, pe 
care le cunoaște fie ca tovarăși de joacă și de viaţă vii, cu 
sânge cald, fie ca figuri înspăimântătoare sau fascinante, ză- 
rite sau auzite de la distanţă, fie ca ființe semiimaginare cu 
puteri necunoscute, despre care doar a auzit sau a citit. O altă 
sursă de astfel de personaje este ecranul televizorului — la 
acea vârstă, chiar și reclamele au o aură magică. Până și în cel 
mai rău caz, fără cărţi și fără televizor, ba chiar și fără mamă, 
copilul tot știe că există undeva o vacă sau își poate imagina 
singur, distorsionat, tot felul de animale. 

În prima etapă, copilul are de-a face cu persoane magice, 
care, poate, au capacitatea de a se transforma uneori în ani- 
male. În această a doua etapă, el nu face decât să atribuie ani- 
malelor anumite caracteristici umane, tendință ce se păstrează 
în viaţa adultă, într-o anumită măsură, la oamenii care au 


de-a face cu grajduri de vite, adăposturi pentru câini și pisici 


și bazine cu delfini. 

În a treia etapă, în adolescenţă, individul își revizuiește 
încă o dată scenariul pentru a-l adapta la realitatea curentă 
așa cum speră el că va fi, tot romanţă și aurită, sau poate 
poleită uneori cu ajutorul drogurilor. Treptat, pe măsură ce 
trec anii, el se apropie mai mult de realitate, adică de proba- 
bilitatea reală ca oamenii și lucrurile din jurul lui să reacțio- 
neze așa cum își dorește. Astfel, de-a lungul deceniilor, se 
pregătește pentru reprezentaţia de adio. Tocmai reprezen- 
tația de adio este, mai presus de toate, aceea pe care terapeu- 
tul are misiuna de a o modifica. 

În continuare urmează câteva exemple care ilustrează ase- 
mănarea dintre mituri, basme și persoane reale. Ele pot fi înțe- 
lese cel mai bine din punctul de vedere tranzacțional — cel 
marțian, la care ne-am referit anterior și care are la bază pro- 
priul mit; el a fost elaborat pe baza analizei jocului și scenari- 
ilor de viaţă, ca modalitate de a vedea mai obiectiv viața umană. 
Mario marțianul vine pe pământ, iar când se întoarce la el 
acasă, trebuie să „spună povestea așa cum s-a întâmplat“, nu 
cum spun pământenii că ar fi și nici cum ar vrea ei să-l facă să 


„creadă că este. Mario nu dă ascultare cuvintelor sforăitoare, 


nici tabelelor statistice; el observă ce fac oamenii: ce-și fac 
unii altora, unii pentru alții și unii împreună cu alții, nu ceea 
ce spun că fac. Așadar, iată în continuare povestea Europei. 


Povestea Europei 


Europa îl avea pe Neptun drept bunic. Într-o zi, pe când 
ea se afla pe o pajiște de la malul mării, culegând flori, un 

taur foarte frumos a apărut și a îngenuncheat la picioarele ei. 
Privirea taurului o invita să i se urce în spinare. Vocea lui 
melodioasă și purtarea prietenoasă au impresionat-o pe 
Europa în asemenea măsură, încât s-a gândit că ar fi plăcut să 
călărească prin vale. Dar în clipa când a încălecat, taurul a 
pornit spre mare, căci nu era un taur obișnuit, ci Jupiter de- 
ghizat, iar Jupiter nu accepta nici o piedică în calea sa când 
vedea o fată care-i plăcea. Însă soarta Europei n-a fost prea 
rea, fiindcă după ce au sosit împreună în Creta, ea a dat 
naștere la trei regi și, în plus, un continent a fost botezat cu 
numele ei. Se presupune că toate acestea s-au întâmplat în 
anul 1522 î.Hr., iar povestea poate fi găsită în lucrarea Second 
Idyllium, a lui Moschus. 

Jupiter, răpitorul, provenea dintr-o familie foarte neobiș- 
nuită. Potrivit Teogoniei lui Hesiod, tatăl lui, Saturn, a avut 
șase copii. Pe primii cinci i-a înghiţit imediat ce au venit pe 
lume, așa că la nașterea celui de-al șaselea, anume Jupiter, 
mama sa l-a ascuns, iar în locul lui a pus o piatră înfășurată 
în scutece, pe care tatăl a înghiţit-o. După ce a crescut, Jupi- 
ter, împreună cu bunica lui, l-au obligat pe Saturn să regur- 
giteze piatra și, împreună cu ea, pe cei cinci prunci pe care-i 
înghiţise: Pluto, Neptun, Vesta, Ceres și Junona. În ceea ce-o 
privește pe Europa, după ce Jupiter a părăsit-o, ea a devenit 
soția lui Danaus, regele Egiptului, căruia i-a dăruit o fiică pe 
nume Amymone. Regele, tatăl Amymonei, a trimis fata să 
ducă apă în orașul Argos, prilej cu care Neptun a văzut-o și 
s-a îndrăgostit pe loc. A salvat-o de un satir lasciv și a luat-o 
pentru sine — fiind, de fapt, străbunicul ei, așa cum Jupiter, 
care îi răpise mama, era stră-unchiul acesteia. 

Să facem lista tranzacţiilor semnificative din această saga 
de familie, urmărind stimulii și reacţiile. Desigur, fiecare 
reacție poate deveni stimul pentru următoarea tranzacție. 

1. Stimul: O fecioară frumoasă culege cu eleganţă flori. 
Reacţie: Un zeu iubăreţ, stră-unchiul ei, se transformă într-un 
taur auriu. 

2. Reacţie: Fecioara îl mângâie pe flancuri și pe creștet. 
Taurul îi sărută mâinile și dă ochii peste cap. 

3. Fecioara încalecă taurul. Taurul o răpește. 

4. Ea își exprimă frica și mirarea și îl întreabă cine este. 
Taurul o liniștește și totul se termină cu bine. 

5. Stimul: Un tată își înghite copiii. Reacție: Mama îi dă să 
înghită o piatră. 

6. Reacţie: Fiul astfel salvat își obligă tatăl să regurgiteze 
pruncii mâncaţi și piatra înghițită. 

7. Stimul: O fecioară frumoasă e trimisă de tatăl ei să adu- 
că apă. Reacţie: Fata întâlnește un satir — care astăzi s-ar 
numi „lup“ — și dă de bucluc. 

8. Stimul: Frumuseţea fetei îl incită pe străbunicul ei. Re- 
acție: Acesta o salvează de satir și o ia cu el. 

Pentru un analist al scenariilor de viață, elementul cel mai 
interesant din această serie de tranzacţii mitice (în varianta 
lui Moschus) este faptul că, deși Europa se vaietă și protes- 
tează cu tărie, nu spune explicit „Termină!“ sau „Du-mă 
înapoi în clipa asta!“, ci trece imediat la încercarea de a ghici 
identitatea răpitorului ei. Cu alte cuvinte, deși protestează 
vehement de formă, are grijă să nu renunțe la dramă, ci se 
resemnează s-o trăiască și devine curioasă cum se va încheia. 
Astfel, lamentările ei sunt caracterizate de o anumită ambigu- 
itate, care în marțiană se numește „conformă cu jocul“ sau 
„conformă cu scenariul“. La drept vorbind, Europa joacă 
jocul numit „Viola“, care se integrează în scenariul ei, potrivit 
căruia ea va deveni mamă de regi, cu condiţia ca asta să se 
întâmple „împotriva voinţei sale“. Interesul personal pe 
care-l manifestă faţă de răpitor nu constituie cea mai fermă 
cale de a-l descuraja, dar protestele o eliberează de responsa- 
bilitate pentru faptul că a flirtat cu el la început. 

Există și o altă poveste, mai cunoscută, ce include majori- 
tatea acestor tranzacţii, deși într-o ordine oarecum diferită. 
Varianta ce urmează a fost preluată după Andrew Lang și 
frații Grimm. Basmul este cunoscut de la vârste foarte 
fragede de aproape toţi copiii educați din ţările vorbitoare de 

limbă engleză și din alte țări, și constituie un stimul comun 
pentru imaginaţia lor. 


Scufita Roșie 


Era odată o fetiță drăgălașă pe nume Scufiţa Roșie (SR); 
într-o zi, mama ei a trimis-o în pădure, să ducă de mâncare 
bunicii. Pe drum a întâlnit un lup seducător, care și-a spus că 


“SR e o îmbucătură gustoasă. I-a spus să se oprească din 


drum, să se uite în jur, să-și uite o vreme misiunea, să nu mai 
fie atât de serioasă și să culeagă flori. În timp ce fetița pierdea 
timpul prin pădure, lupul s-a dus acasă la bunică și a mân- 
cat-o. Când a sosit SR, el s-a prefăcut a fi bunica fetei și a invi- 
tat-o în pat alături de el. SR s-a conformat și a observat multe 
lucruri ciudate în legătură cu înfățișarea persoanei din pat, 
care au făcut-o să se întrebe dacă e chiar bătrâna ei bunică. La 
început, lupul a încercat s-o liniștească, dar în cele din urmă a 
înghiţit-o (fără s-o mestece, se pare). Un vânător a trecut pe-a- 
colo și a salvat-o pe SR, tăind burta lupului, de unde a scos-o 
și pe bunică, vie și ea. După aceea, SR l-a ajutat bucuroasă pe 
vânător să umple burta lupului cu pietre. În unele variante, 
SR strigă după ajutor, iar vânătorul omoară lupul cu un 
topor, salvând-o cu o clipită înainte ca afurisitul s-o înghită. 

Și aici avem scena de seducţie între o fecioară nevinovată, 
căreia îi place să culeagă flori, și un animal care o înșală. 
Animalului îi place să mănânce copii, dar sfârșește cu burta 
plină de pietre. La fel ca Amymone, SR e trimisă cu treabă de 
părintele ei, întâlnește pe drum un lup și dă de bucluc, și se 
aliază cu salvatorul ei. 

Pentru un marțian, basmul acesta pune niște întrebări 
interesante. Marţianul îi ia conţinutul ca atare, inclusiv pe 
lupul vorbitor, chiar dacă n-a întâlnit vreodată așa ceva. Dar 
dat fiind ceea ce se întâmplă, el se întreabă ce-i cu toată 

povestea asta și cărui fel de oameni i se întâmplă. lată în con- 
tinuare gândurile marțianului pe această temă. 


O reacție marțiană 


Într-o zi, mama o trimite pe SR în pădure, să-i ducă 
bunicii de mâncare, iar pe drum, ea se întâlnește cu un lup. 
Ce fel de mamă trimite o fetiţă în pădure, când acolo există 
lupi? De ce nu s-a dus chiar mama sau de ce n-a însoţit-o pe 
SR? Dacă bunica era așa de neajutorată, de ce o lăsa mama să 
locuiască de una singură, într-o colibă, atât de departe? Și 
dacă SR trebuia totuși să meargă la bunica, de ce mama n-a 
avertizat-o să nu se oprească la vorbă cu lupii? Povestea arată 
clar că fetiţei nu i s-a spus niciodată că e periculos să facă așa 
ceva. Nici o mamă nu poate fi atât de proastă; se pare, așadar, 
că mamei nu-i păsa prea mult ce se întâmplă cu SR sau poate 
chiar voia să scape de ea. De asemenea, nici o fetiță nu poate 
fi atât de proastă: cum a putut SR să se uite la ochii, urechile, 
mâinile și dinţii lupului și să creadă că e bunica ei? De ce n-a 
fugit din colibă cât mai repede? Și apoi, ce fetiță răutăcioasă, 
să adune pietre ca să le pună în burta lupului! În orice caz, 
orice fată cu judecată sănătoasă, după ce a vorbit cu lupul, nu 
s-ar fi oprit să culeagă flori, ci și-ar fi spus: „Ticălosul ăla o 
s-o mănânce pe bunica dacă nu găsesc repede pe cineva care 
să mă ajute!“ 

Nici măcar bunica și vânătorul nu sunt dincolo de orice 
bănuială. Dacă privim dramatis personae din această poveste 
ca pe niște oameni adevărați, fiecare cu propriul scenariu, 
vedem cât de bine se împletesc personalitățile lor, dintr-un 
punct de vedere marțian. 

1. Mama încearcă, evident, să-și piardă „accidental“ fiica 
sau, cel puţin, vrea să sfârșească prin a spune: „Ce groaznic, 
în vremurile astea nu mai poți nici măcar să te plimbi prin 
parc fără ca un lup...“ etc. 

2. Lupul, în loc să mănânce iepuri și alte asemenea vietăți, 
se întinde evident mai mult decât îi e plapuma și știe proba- 
bil că în felul ăsta va sfârși prost, așa că pesemne caută neca- 
zul cu lumânarea. Evident, l-a citit în tinerețe pe Nietzsche 
sau alt gânditor din aceeași categorie (dacă poate să vor- 
bească și să-și pună pe cap o bonetă, de ce n-ar fi în stare să 
citească?), iar motto-ul lui e ceva de genul „Trăiește primej- 
dios și mori cu glorie“. 

3, Bunica locuiește singură și-și lasă ușa neîncuiată, așa că, 
poate, speră să se întâmple ceva interesant, ceva ce nu s-ar 
putea petrece dacă ar locui cu familia. Poate de asta nu s-a 
mutat la rude sau măcar pe aceeași stradă cu ele. Probabil că 
e încă suficient de tânără ca să guste aventura, din moment ce 
SR e o copiliță. 

4. Vânătorul este, evident, un salvator căruia îi place să-și 
chinuie adversarul învins, cu ajutorul unor adorabile fetițe 
neîntinate: fără doar și poate, un scenariu adolescentin. 

5. SR îi spune lupului cât se poate de explicit unde o poate 
revedea, ba chiar se urcă în pat cu el. E clar că joacă „Viola“ 
și, în cele din urmă, întreaga poveste o face foarte fericită. 

Adevărul este că toate personajele din poveste caută să 
trăiască o întâmplare palpitantă aproape cu orice preț. Dacă 
luăm răsplata finală în sensul ei propriu, se poate spune că 
toată tărășenia a fost un complot menit să-i vină de hac bietu- 
lui lup, făcându-l să creadă că e mai deștept decât toți și 
folosind-o pe SR drept momeală. În acest caz, morala poveștii 
nu e aceea că fecioarele nevinovate ar trebui să evite pădurile 
în care se găsesc lupi, ci că lupii ar trebui să nu se apropie de 
fecioarele aparent nevinovate și de bunicile acestora; pe scurt, 
un lup n-ar trebui să umble prin pădure singur. De aici se 
naște și întrebarea interesantă: ce a făcut mama după ce s-a 
descotorosit de SR pe ziua respectivă? 

Dacă toate acestea par cinice sau neserioase, să ne ocupăm 
în cele ce urmează de SR în viața reală. Întrebarea crucială 
aici este: cu o asemenea mamă și după o asemenea expe- 
riență, cum arată SR devenită femeie adultă? 

Un scenariu de tip Scufita Roșie 


În literatura psihanalitică se acordă foarte multă atenție 
semnificației simbolice a pietrelor băgate în burta lupului. 
Însă pentru analiza tranzacțională, elementele cele mai sem- 
nificative sunt tranzacţiile dintre persoanele implicate. 

Carrie a venit la terapie la vârsta de treizeci de ani, plân- 
gându-se că are dureri de cap, stări depresive, nu știe ce-și 
dorește să facă și nu-și poate găsi un iubit satisfăcător. La fel 
ca toate Scufiţele Roșii din experiența doctorului Q, avea o 
jachetă roșie. Încerca mereu să se facă utilă într-o manieră 
indirectă. Într-o zi a intrat în cabinet și a spus: 

— Pe stradă, la câţiva pași de aici e un câine bolnav. Vreţi 
să sunați la Societatea pentru Protecţia Animalelor? 

— De ce nu-i sunați dumneavoastră? a întrebat doctorul Q. 

La care ea a replicat: 

— Cine, eu?! 

Carrie nu sărise niciodată în ajutorul cuiva, dar știa întot- 
deauna unde pot fi găsiți salvatorii. Acest fapt este tipic pen- 
tru SR. Doctorul Q a întrebat-o apoi dacă a lucrat vreodată 
într-un birou în care cineva trebuia să meargă să cumpere 
gustări și răcoritoare în pauza de cafea; a răspuns afirmativ. 

— Cine mergea să cumpere lucrurile astea? 

— Eu, firește, a răspuns Carrie. 

Partea conformă cu scenariul a poveștii lui Carrie era 
după cum urmează: De la vârsta de șase ani și până la zece 
ani, mama ei avea obiceiul s-o trimită la bunici (părinții săi), 
cu diferite treburi, dar și să se joace. De multe ori se întâmpla 
ca bunica să fie plecată când fetița ajungea acolo, așa că ea se 
juca cu bunicul, ceea ce însemna în principal că el o pipăia pe 
sub rochie. Carrie nu i-a dezvăluit niciodată mamei acest 
lucru, fiindcă știa că se va înfuria și o va face mincinoasă. 

La momentul terapiei, Carrie cunoștea frecvent bărbați și 
„băieţi“ și mulți dintre ei o invitau în oraș, dar ea punea 
punct de fiecare dată după două-trei întâlniri. De fiecare dată 
când îi povestea doctorului Q despre cea mai recentă rup- 

tură, el o întreba din ce motiv s-a produs, iar ea răspundea: 
„Ha, ha! Pentru că tipul e un lup junior!” Astfel, Carrie și-a 
petrecut ani buni din viață umblând prin pădurile cartierului 
comercial, aducând sandvișuri colegilor de serviciu și res- 
pingând mereu lupii juniori: o existență monotonă, depri- 
mantă. La drept vorbind, cea mai palpitantă întâmplare din 
viaţa ei era aventura cu bunicul. Părea că-și va petrece restul 
zilelor așteptând ca acea aventură să se repete. 

Asta ne spune cum și-a petrecut viața SR după încheierea 
poveștii. Incidentul cu lupul a fost de departe cel mai intere- 
sant lucru din câte i s-au întâmplat. Ajunsă la vârsta adultă, 
ea își petrecea timpul umblând prin pădure, ducând bunătăți 
de mâncare oamenilor și sperând la nesfârșit să întâlnească 
alt lup. Dar nu găsea decât pui de lup, pe care-i respingea cu 
dispreţ. Povestea lui Carrie ne spune totodată cine era, de 
fapt, lupul și de ce SR a fost atât de îndrăzneață încât să urce 
în pat cu el: era bunicul. 

Caracteristicile unei SR din viața reală sunt următoarele: 

1. Mama obișnuia s-o trimită să facă diferite comisioane. 

2, Bunicul a sedus-o, dar ea nu i-a spus mamei. Dacă i-ar 
fi spus, ar fi fost considerată mincinoasă. Uneori se prefăcea 
prea proastă pentru a înțelege ce se întâmplă. 

3. Nu sare prea des în ajutorul altora, dar îi place să pună 
la cale misiuni de ajutorare și caută mereu astfel de ocazii. 

4. La vârsta adultă, ea este cea aleasă pentru a face comi- 
sioane. Deseori umblă repede sau rătăcește fără ţintă, ca o 
fetiță, în loc să meargă într-o manieră demnă. 

5, Așteaptă să se întâmple ceva cu adevărat palpitant și, 
între timp, se plictisește, din moment ce acum nu mai întâl- 
nește decât lupi juniori, pe care-i privește cu dispreț. 

6. Îi place să umple burta lupilor cu pietre sau cu echiva- 
lentul cotidian al acestora. 

7. Încă nu e clar dacă psihiatrul bărbat se află în scenă ca 
s-o salveze sau e doar un bunic simpatic, fără conotaţii sexu- 
ale, cu care se simte în largul ei și puțin nostalgică și cu care 


72 Eric Berne 


se mulțumește fiindcă nu poate avea ceea ce-și dorește la 
drept vorbind. 

8. Când terapeutul îi spune că-i aduce aminte de SR, ea 
râde și încuviințează. 

9. În mod ciudat, aproape în toate cazurile deține și poartă 
o jachetă roșie. 

Ar trebui remarcat că scenariul mamei și bunicilor paterni 
ai unei SR trebuie să fie complementare pentru ca astfel de 
incidente sexuale să se petreacă în repetate rânduri. Finalul 
fericit al poveștii este de asemenea suspect, iar în viața reală 
nu se întâmplă. Basmele sunt povestite de părinţi bine inten- 
ționaţi, iar finalul fericit reprezintă intruziunea stării de 
Părinte binevoitor, dar mincinos al Eului; basmele inventate 
de copii sunt mult mai realiste și nu au neapărat o încheiere 
fericită; de fapt, ele sunt notoriu de înspăimântătoare.15 


15 Nu mă consider suficient de savant pentru a prezenta inventarul 
complet al variantelor sau varianta oficială a poveștii despre Europa 
și Amymone, a Scufiței Roșii și a Frumoasei din Pădurea adormită. 
Chiar și culoarea taurului diferă de la o versiune la alta, într-unele 
fiind auriu, în altele alb. Variantele prezentate mai sus sunt sufi- 
ciente pentru scopurile noastre. Sursele folosite pentru povestea 
Europei și a Amymonei sunt următoarele: 

Mythology de Bulfinch, The Greek Myths de Graves, Mythology de 
Hamilton, The Classical Dictionary al lui Lempriere (Londra, 1818), 
Metamorfozele lui Ovidiu și exemplarul mamei mele din lucrarea hui 
Edwards Handbook of Mythology, cu pagina de titlu lipsă (Eldredge & 
Brothers, anul de apariție necunoscut.) 

Scufița Roșie provine din Blue Fairy Book de Andrew Lang, The 
Grimm's Fairy Tales (ediţia Grosset & Dunlap) și Standard Dictionary 
of Folklore, Mythology, and Legend de Funk și Wagnall (New York, 
1950). În Franţa, ea este cunoscută sub numele de „Petit Chaperon 
Rouge” sau „Băsmăluţa Roșie“ (Perrault, 1697), iar în Germania, sub 
numele „Rotkäppchen“ sau „Șăpcuţa roșie”. 

Tendinţa psihanaliștilor de a se concentra asupra acțiunii de 
umplere a burţii lupului cu pietre este irelevant pentru scopurile 
noastre și oricum, mie unul, episodul îmi pare a fi o interpolare. 
Literatura psihanalitică pe tema SR începe cu două articole din 1912, 
unul semnat de O. Rank, iar celălalt de M. Wulff, urmate de articolul 
lui Freud despre „Apariţia în vise a unor materiale din basme“ 
(1913), cel mai ușor de găsit în ediția broșată a lucrării sale Delusion 

D. Așteptând rigor mortis 


Unul dintre obiectivele analizei scenariilor constă în pla- 
sarea planului de viață al pacientului în contextul general al 
psihologiei istorice a întregii specii umane, psihologie ce pare 
să nu se fi schimbat prea mult din vremea peșterilor, pe par- 
cursul perioadei așezărilor predominant agricole și a marilor 
guvernări totalitare din Orientul Mijlociu, și până-n prezent. 
În cartea The Hero With a Thousand Faces — cel mai bun ma- 
nual pentru analiza scenariilor de viaţă —, Joseph Campbell 
rezumă această idee astfel: 

„Freud, Jung și continuatorii lor au demonstrat mai pre- 
sus de orice îndoială că logica, eroii și faptele miturilor supra- 
viețuiesc în epoca modernă. [...] Cea mai recentă încarnare a 
lui Oedip, povestea de dragoste perpetuă dintre Frumoasă și 
Bestie pot fi găsite în după-amiaza asta la intersecția dintre 
Forty-Second Street și Fifth Avenue, așteptând să se schimbe 
semaforiuul.” El arată că în timp ce eroul mitic obține triumfuri 


and Dream (Beacon Press, Boston, 1956). Una dintre cele mai bine- 
cunoscute discuţii este aceea a lui Erich Fromm în lucrarea The 
Forgotten Language (Grove Press, New York, 1951). Fromm spune: 
„Cea mai mare parte a simbolismului din acest basm poate fi 
înțeleasă fără greutate. «Scufița din catifea roșie» este un simbol al 
menstruației.” El nu spune de către cine poate fi înțeles fără greutate 
și nici pentru cine reprezintă scufița un simbol al menstruației. 
Lucrarea recentă a lui L. Veszy-Wagner intitulată „Little Red Riding 
Hood on the Couch” (Psychoanalytic Forum 1: 399-415, 1966), oferă 
cel puțin material din cazuistică, chiar dacă nu este convingător. 
Probabil cele mai bune ipoteze sunt avansate de Elisabeth Crawford 
în lucrarea ei, „The Wolf as Condensation” (American Imago, 12: 
307-314, 1955). l 
În viața reală, lupii nu sunt chiar atât de răi cum apar în basme. Vezi 
articolul „Lupii sociali, la fel ca și câinii... pot fi învățați să fie pri- 
etenoși față de oameni“, de P. McBroom, Science News 90: 174, 10 
septembrie 1966. Articolul face un rezumat al studiilor efectuate de 
G.B. Raab și J.H. Woolpy asupra vieții sociale a lupilor, din care 
rezultă că și aceștia joacă jocuri tranzacționale. Mai exact, lupii pro- 
scriși joacă „Piciorul de lemn“, șchiopătând ca pentru a cere trata- 
ment special. 

de răsunet mondial, care intră în istorie, eroul basmelor obți- 
ne doar mici victorii domestice. Am putea adăuga că pacien- 
ţii sunt pacienţi fiindcă nu pot să dobândească victoriile pe 
care le urmăresc și totodată să supraviețuiască. În consecinţă, 
vin la medic, „cunoscătorul tuturor căilor de taină și a vorbe- 
lor pline de putere. Rolul lui este exact cel al Bătrânului 
Înţelept din mituri și basme, ale cărui cuvinte îl ajută pe erou 
să traverseze încercările și întâmplările înspăimântătoare ale 
ciudatei aventuri“. 

Aceasta este, în orice caz, percepţia Copilului din pacient, 
indiferent în ce fel istorisește Adultul lui povestea, și e foarte 
evident faptul că toți copiii, încă din zorii omenirii, au trebuit 
să se confrunte cu aceleași probleme și au avut aproximativ 
aceleași arme la dispoziţie. În ultimă instanţă, viaţa e același 
vin vechi, pus în sticle noi: nucile de cocos și recipientele din 
bambus au lăsat locul burdufului din piele de capră, acesta a 
fost înlocuit de vasele din ceramică, de acolo s-a ajuns la sti- 
clă, iar de la sticlă, la plastic, dar strugurii nu s-au schimbat 
deloc, primul pahar a rămas la fel de îmbătător ca întotdeau- 
na, iar pe fundul sticlei se găsește și acum aceeași drojdie. 
Așadar, după cum spune Campbell, vom găsi prea puţine 
variații în ce privește forma aventurilor și a personajelor im- 
plicate în ele. De aceea, dacă cunoaștem o parte din elemen- 
tele scenariului pacientului, putem să anticipăm cu oarecare 
încredere încotro se îndreaptă și să-i schimbăm traiectoria 
înainte ca el să se confrunte cu nefericirea sau cu dezastrul. 
Asta se numește psihiatrie preventivă sau „a face progrese“, 
Și mai bine, îl putem determina să-și modifice scenariul sau 
chiar să renunţe complet la el, ceea ce se numește psihiatrie 
curativă sau „însănătoșire”“. 

Prin urmare, identificarea cu precizie a mitului sau bas- 
mului pe care-l urmează pacientul nu ţine de doctrină sau de 
necesitate, dar cu cât ne putem apropia mai mult, cu atât mai 
bine. În lipsa unei astfel de temelii istorice, greșelile sunt 
frecvente. Un simplu episod din viața pacientului — sau jo- 
cul lui preferat — poate fi confundat cu scenariul întreg, sau 
apariția unui simbol animal izolat, cum ar fi lupul, îl poate 

determina pe terapeut să scuture mărul ca să culeagă prune. 
A corela viaţa pacientului sau planul de viață al stării sale de 
Copil cu o naraţiune coerentă, care a supraviețuit sute sau 
mii de ani datorită faptului că se adresează în mod universal 
straturilor primitive ale psihicului omenesc, ne dă, în cel mai 
rău caz, senzaţia că lucrăm pe o temelie solidă, iar în cel mai 
bun caz, indicii foarte precise privind măsurile ce trebuie 
luate pentru a schimba sau evita un sfârșit nefericit. 


Scenariul „Așteptând rigor mortis“ 


Spre exemplu, un basm poate dezvălui elemente ale unui 

scenariu care altfel sunt greu de scos la iveală, cum ar fi „ilu- 
zia scenariului”. Analistul tranzacțional consideră că simp- 
tomele psihiatrice rezultă dintr-o formă de autoînșelare. Dar 
pacienţii pot fi vindecaţi pentru simplul fapt că viaţa și diz- 
abilitățile lor se bazează pe un rod al imaginației. — 
În scenariul cunoscut sub numele de „Femeia frigidă“ sau 
„Așteptând rigor mortis“ (ARM), mama îi spune mereu fiicei 
sale că bărbaţii sunt niște animale, dar că e de datoria unei 
soţii să se supună bestialităţii lor. Dacă mama face suficiente 
presiuni, fata poate chiar să ajungă să creadă că va muri dacă 
are orgasm. De obicei, astfel de mame sunt nişte mari snoabe 
și oferă o cale de eliberare sau un „antiscenariu care va înlă- 
tura blestemul. Fiica are voie să facă sex dacă se căsătorește 
cu o persoană foarte importantă, cum ar fi Prințul cu merele 
de aur. Dar, îi spune ea fiicei în mod eronat, dacă nu reușește 
acest lucru, „toate necazurile tale se vor încheia când vei 
ajunge la menopauză, fiindcă atunci n-o să te mai pască peri- 
colul să te simți sexi“. 

Se pare că avem deja trei iluzii: Orgathanatos sau orgas- 
mul fatal, Prâslea cel Voinic și Fericita Eliberare sau meno- 
pauza purificatoare. Dar nici una dintre ele nu este adevărata 
iluzie a scenariului. Fata a probat Orgathanatos prin mastur- 
bare și știe că nu e fatal. Prinţul cu merele de aur nu e o ilu- 

zie, fiindcă s-ar putea să găsească un astfel de bărbat, așa cum 
s-ar putea să câștige la loterie sau să-i pice patru ași într-o 
partidă de pocher; aceste două evenimente sunt puţin proba- 
bile, dar nu mitice: uneori chiar se întâmplă. Iar Fericita Eli- 
berare nu e un lucru pe care să-l dorească într-adevăr Copilul 
din ea. Ca să găsim iluzia scenariului ARM trebuie să găsim 
basmul care-i corespunde. 


Povestea Frumoasei din Pădurea adormită 


O ursitoare furioasă spune că prințesa se va înțepa în 
deget cu un fus și va cădea moartă. Altă ursitoare modifică 
deznodământul, înlocuind moartea cu un somn de o sută de 
ani. Când împlinește cincisprezece ani, prințesa sé înțeapă 
într-adevăr în deget și adoarme imediat. În aceeași clipă, toate 
vietățile și toate lucrurile din castel adorm la rândul lor. Pe 
parcursul celor o sută de ani, mulţi prinți încearcă să ajungă 
la prințesă prin mărăcinii care au crescut în jurul ei, dar nici 
unul nu reușește. În cele din urmă, după ce sorocul s-a scurs, 
sosește la castel un prinţ care izbutește să răzbată înăuntru, 
fiindcă mărăcinii îi dau voie să treacă. O găsește pe prințesă 
și o sărută, iar ea se trezește și cei doi se îndrăgostesc. În ace- 
eași clipă, toate vietăţile și toate lucrurile din castel se trezesc 
și-și continuă activităţile exact din momentul în care se între- 
rupseseră, ca și cum nu s-ar fi întâmplat nimic și timpul a stat 
în loc de când au adormit. Prinţesa însăși are tot cincispre- 
zece ani, nu o sută cincisprezece. Ea și prinţul se căsătoresc și, 
într-o variantă a poveștii, trăiesc fericiți până la adânci bătrâ- 
neți, iar în alta, ăsta e doar începutul necazurilor lor.16 


16 Și „Frumoasa din Pădurea adormită” este preluată din Blue Fairy 
Book de Andrew Lang și din Fraţii Grimm. Există și o versiune mai 
pe larg, cu niște ilustraţii sinistre realizate de Arthur Rackham, de 
asemenea foarte populară. 

În mitologie există numeroase tipuri de somn vrăjit. Poate 
cel mai binecunoscut este somnul Brunhildei, care este lăsată 
adormită pe un munte, înconjurată de un cerc de foc pe care 
doar un erou poate să-l străpungă, faptă îndeplinită de 
Siegfried.17 

Într-un fel sau altul, cu mici modificări, aproape toate în- 
tâmplările din povestea Frumoasei din Pădurea Adormită 
pot să aibă loc cu adevărat. Se întâmplă într-adevăr ca fetele 
să se înțepe în deget și să leșine, se întâmplă să adoarmă în 
turnul lor și se întâmplă ca prinții să hoinărească prin pădure 
în căutare de fecioare frumoase. Singurul lucru care nu se 
poate întâmpla e ca toate lucrurile și toate ființele să rămână 
neschimbate, la aceeași vârstă, după atât de mulţi ani de ab- 
senţă. Asta e o iluzie adevărată, fiindcă așa ceva nu este doar 
improbabil, ci imposibil. Și tocmai pe această iluzie se ba- 
zează scenariile de tip ARM: anume, că atunci când prințul 
apare în sfârșit, prințesa va avea tot cincisprezece ani, și nu 
treizeci, patruzeci sau cincizeci, și că vor avea întreaga viață 
înainte. Este iluzia tinereții perpetue, fiică modestă a iluziei 
nemuririi. E greu să-i spui prințesei, în viața reală, că prinții 
sunt bărbaţi tineri și că până să atingă vârsta ei, devin regi și 
sunt mult mai puţin interesanţi. În asta constă cea mai pro- 
blematică parie a misiunii analistului de scenarii: să sfărâme 
iluzia, să aducă la cunoștința Copilului pacientei că nu există 
17 Pentru mai multe informaţii despre utilizarea actuală a basmelor în 

psihiatrie, vezi Heuscher, J. A Psychiatric Study of Fairy Tales. C.C. 

Thomas, Springfield, 1963. În această lucrare se găsește o inter- 

pretare simbolică existenţială. Analiza efectuată de D. Dinnerstein 

pe marginea basmului „Mica sirenă” (Contemporary Psychoanalysis 

104-112, 1967) folosește o abordare „maturaţionistă“, ce implică une- 

le elemente legate de evoluţia scenariului. 

Mai multă legătură cu analiza scenariilor de viaţă însă are opera lui 

H. Dieckmann, care pune basmele în legătură cu tiparele de viaţă ale 

pacienților săi într-o manieră sistematică. Vezi Dieckmann, H. „Das 

Lieblingsmărchen der Kindheit und seine Beziehung zu Neurose un 

Persönlichkeit“. Praxis der Kinderpsychologie und Kinderpsychiatrie 6: 


202-208, August-Septembrie 1967. De asemenea, Märchen und 
Träume als Helfer des Menschen. Bonz Verlag, Stuttgart, 1966. 

Moș Crăciun și să-l convingă. E mult mai ușor pentru amân- 
doi dacă pacientul are un basm preferat cu care să lucreze. 

Una dintre problemele practice legate de ARM constă în 
aceea că dacă prințesa îl găsește într-adevăr pe Prinţul cu 
merele de aur, de multe ori se simte în inferioritate și trebuie 
să-i găsească acestuia cusururi și să joace „Defectul“” ca să-l 

„coboare la nivelul ei, astfel că el ajunge să-și dorească s-o 

vadă întoarsă între mărăcini și adormită. Pe de altă parte, 
dacă prințesa se mulțumește cu mai puțin — de pildă, cu 
Prinţul cu merele de argint sau chiar cu vreun vânzător obiș- 
nuit de la magazinul alimentar —, se va simți înșelată în 
așteptări și-și va vărsa năduful pe el, fiind totodată mereu 
atentă la cele ce se petrec în jur, căci adevăratul Prinţ ar putea 
să apară. Așadar, nici scenariul frigidităţii și nici antiscenariul 
magic nu-i oferă prea mari șanse de împlinire. În plus, la fel 
ca în basm, prinţesa trebuie să se confrunte nu doar cu vrăji- 
toarea ei, ci și cu mama lui. 

Scenariul acesta este important pentru că, într-un fel sau 
altul, foarte mulţi oameni de pretutindeni își petrec viața în 
așteptarea rigor mortis. 


E. Drama familială 


O altă modalitate bună de a scoate la iveală intriga și o 
parte din cele mai importante replici din scenariul unei per- 
soane constă în a o întreba: „Dacă viața familiei tale ar fi 
jucată pe scena unui teatru, ce fel de piesă ar fi?“ Astfel de 
drame de familie poartă de obicei numele pieselor de teatru 
grecești Oedip și Electra, în care băiatul concurează cu tatăl 
pentru atenția mamei, iar fata îl vrea pe tata doar pentru 
sine.18 Dar analistul de scenarii trebuie să știe ce pun la cale, 
între timp, părinții — să-i numim Stupideo și Artcele, pentru 


18 Cf. Flugel, J.C. The Psychoanalytic Study of the Family. Hogarth Press, 
Londra, 1921. 


Ce spui după „Bună ziua”? 79 


simplificarea discursului. Stupideo reprezintă cealaltă latură 
a dramei lui Oedip și exprimă simţămintele fățișe sau deghi- 
zate ale mamei față de băiatul ei, în timp ce Artcele repre- 
zintă cealaltă latură a dramei Electrei și arată simțămintele 
tatălui faţă de fiică. O cercetare atentă va scoate la iveală 
aproape de fiecare dată tranzacţii bătătoare la ochi, care de- 
monstrează că aceste simțăminte nu sunt imaginare, chiar 
dacă părintele încearcă să le ascundă, de obicei jucând cu 
copilul „Zarva“. Adică părintele tulburat încearcă să ascundă 
simţămintele sexuale ale Copilului său față de propria odras- 
lă adresându-i-se ca Părinte și dându-i porunci pe ton de 
harță. Dar în anumite ocazii, câte ceva din simțămintele 
respective iese la suprafaţă, în ciuda tuturor eforturilor de a 
le deghiza prin „Zarva“ și prin alte mecanisme. De fapt, cei 
mai fericiți părinți sunt adesea aceia care admiră deschis 
atractivitatea copiilor lor. 

La fel ca Oedip și Electra, dramele Stupideo și Artcele au 
numeroase variante. Pe măsură ce copiii cresc, ele pot ajunge 
la situații în care mama se culcă cu iubitul băiatului ei sau 
tatăl se culcă cu prietena cea mai bună a fetei lui. Alte vari- 
ante mai spre extrem sunt cele în care mama se culcă cu iu- 
bitul fetei sau tatăl, cu iubita băiatului.” La acest compliment, 
tânărul Oedip poate răspunde uneori culcându-se cu amanta 
tatălui, iar tânăra Electra, cu amantul mamei. Uneori, scena- 
riul familiei cere ca unul sau mai mulți membri să fie homo- 
sexuali, existând variaţii corespunzătoare în jocurile sexuale 
ale copilului, incestul între frați și, ulterior, seducerea reci- 
procă a partenerilor. Orice deviere de la rolul Oedip (băiatul 
care se gândește sau visează la a face sex cu mama) sau 
Electra (fata care se gândește sau visează la a face sex cu tata) 
va influenţa, fără îndoială, întregul curs al vieţii persoanei. 

În plus față de aspectele sexuale ale dramei familiei sau 
dincolo de ele există altele, și mai tulburătoare. O tânără 
homosexuală respinsă și-a atacat iubita, i-a pus cuțitul la gât 
* Aceasta se poate întâmpla dacă mama nu are un băiat cu care să 

joace rolul locastei și, la fel, dacă tatăl nu are o fiică. 

și a strigat: „Mă lași să-ți fac rănile astea, dar nu vrei să mă 
lași să ți le vindec!“ Poate că acesta este motto-ul tuturor dra- 
melor familiale, originea tuturor suferințelor părinților, moti- 
vul revoltei tinerilor și țipătul cuplurilor care încă nu sunt 
pregătite să divorțeze. Cel rănit fuge, iar strigătul de mai sus 
reprezintă traducerea în marțiană a declarației: „Mary, vino 
acasă. Am iertat totul.“ Tocmai de asta, copiii rămân alături 
de cei mai jalnici părinți: doare când ești rănit, dar ce plăcută 
e vindecarea! 


F. Destinul uman 


E incredibil, în primă instanţă, să ne gândim că soarta 
omului, cu tot ce are ea înălțător și degradant, e hotărâtă de 
un copil nu mai mare de șase ani, ba de obicei doar de trei 
ani — și totuși, asta afirmă teoria scenariilor de viață. Ne vine 
ceva mai ușor să credem după ce stăm de vorbă cu un copil 
de șase sau poate de trei ani. Și e foarte ușor să credem dacă 
ne uităm la ceea ce se întâmplă în lume azi, ce s-a întâmplat 
ieri și ne gândim la ce se poate întâmpla mâine. Istoria sce- 
nariilor de viață ale oamenilor poate fi găsită pe monumen- 
tele antice, în tribunale și morgi, în case de pariuri și scrisori 
către editor și în dezbaterile politice, prin care un popor 
întreg e convins cu vorba să apuce pe drumul cel bun de 
către un om care încearcă să demonstreze ceea ce i-au spus 
părinţii, pe când era în fașă, că va fi spre binele lumii întregi. 
Dar din fericire, există oameni cu scenarii bune și unii chiar 
reușesc să se elibereze și să acționeze în stilul propriu. 

Destinul omenesc arată că oamenii ajung la aceleași dez- 
nodăminte folosind mijloace diferite și că, folosind aceleași 
mijloace, ajung la deznodăminte diferite. Poartă cu ei, în min- 
te, scenariul și contrascenariul, sub forma vocilor Parentale, 
care le spun ce să facă și ce să nu facă; poartă cu ei, de aseme- 
nea, propriile aspirații, sub forma imaginilor pe care și le-a 

construit Copilul despre cum ar dori să fie și, între aceste trei 
elemente, își construiesc reprezentaţia. În contextul reprezen- 
taţiei se trezesc încâlciţi într-o plasă a scenariilor altor oa- 
meni: întâi ale părinţilor, apoi ale partenerului de viață și, 
mai presus de toate acestea, scenariul persoanelor care guver- 
nează locul în care trăiesc. Mai există, de asemenea, pericole 
chimice, cum ar fi bolile infecțioase, și pericole fizice, cum ar 
fi obiectele dure, cărora corpul omenesc, așa cum e el con- 
struit, nu le poate rezista. 

„ Scenariul reprezintă ceea ce a plănuit persoana, în copi- 
lăria mică, că va face, iar cursul vieții reprezintă ceea ce se 
întâmplă în realitate. Cursul vieţii este stabilit de gene, de 
mediul de viață al părinţilor și de condiţiile externe. Un indi- 
vid ale cărui gene determină retard mental, diformitate fizică 
sau moarte timpurie din cauza cancerului ori a diabetului nu 
va avea prea multe ocazii de a lua singur decizii de viață sau 
de a le duce la împlinire. Cursul vieții sale va fi determinat de 
moștenirea genetică (sau poate de vătămările produse la naș- 
tere). Dacă părinţii înșiși au suferit, la rândul lor, privațiuni 
fizice sau afective grave pe parcursul existenţei lor de sugari, 
aceasta poate distruge șansele copiilor lor de a duce la îm- 
plinire un scenariu, ba poate chiar și de a-l alcătui. Se poate 
ca acești părinţi să-și ucidă copiii prin neglijență sau abuz ori 
să-i condamne la a trăi de la o vârstă fragedă într-o instituție, 
Bolile, accidentele, oprimarea și războiul pot pune capăt chiar 
și celui mai atent conceput și mai bine susținut plan de viaţă, 
la fel și intrarea temporară în scenariul unei persoane necu- 
noscute — asasin, tâlhar sau șofer iresponsabil. Combinaţiile 
acestor factori — gene plus oprimare, de exemplu — pot 
bloca atât de multe trasee ale membrilor unei anumite familii, 
încât acestora le rămân prea puţine opțiuni când își planifică 
scenariul, un curs tragic al vieții fiind aproape inevitabil. 

Dar chiar și cu limitări stricte, există aproape întotdeauna 
alternative posibile. Un bombardament aerian, o epidemie 
sau un masacru nu lasă deloc de ales, dar la următorul nivel, 
persoana este în stare să aleagă între a ucide, a fi ucisă sau 

a-și lua viaţa, iar opțiunea va depinde de scenariul său — 
adică de tipul de hotărâri pe care le-a luat în copilăria mică. 

Diferenţa dintre cursul vieții și planul de viață poate fi 
ilustrată cu ajutorul a doi șobolani folosiţi într-un experiment 
în care s-a urmărit a se demonstra că experienţele timpurii ale 
mamei-șoarece pot să afecteze comportamentul urmașilor ei.19 
Primul animal purta numele Victor Purdue-Wistar al III-lea 
sau, pe scurt, Victor. (De fapt, Purdue-Wistar era numele de 
familie al șoarecilor folosiţi în experiment, iar Victor și Arthur 
erau prenumele nașilor lor, experimentatorii.) Victor se tră- 
gea dintr-un lung șir de subiecți experimentali, iar genele sale 
erau adecvate pentru poziția pe care o ocupa. Mama lui, 
Victoria, fusese mângâiată și manevrată cu grijă cât fusese 
pui. Vărul lui îndepărtat, Arthur Purdue-Wistar al III-lea 
(Arthur), era la fel de potrivit pentru rolul de subiect experi- 
mental. Mama lui, Arthuria, fusese ținută tot timpul în cușca 
ei și, cât fusese pui, nu primise niciodată mângâieri. Când cei 
doi veri au crescut, s-a constatat că Victor cântărea mai mult, 
explora mai puţin și se uşura mai des decât Arthur. Nu se 
spune ce s-a întâmplat cu ei pe termen lung, după încheierea 
experimentului, dar probabil că soarta lor a depins de forțe 
externe, ca de pildă pentru ce au avut nevoie experimenta- 
torii să-i folosească. Așadar, cursul vieţii fiecăruia a fost de- 
terminat de zestrea sa genetică, de experiențele timpurii ale 
mamei și de hotărârile luate de forțe superioare, asupra 
cărora nu aveau control și în fața cărora nu puteau să ple- 
deze. Orice „scenariu“ sau „plan“ ar fi vrut să pună în apli- 
care ca indivizi era limitat de toate acestea. În consecinţă, 
Victor, căruia îi plăcea să vegeteze, putea să-și satisfacă 
această plăcere, în timp ce Arthur, care voia să exploreze, se 
simțea frustrat în cușca lui și nici unul dintre ei, oricât de pu- 
ternice le-ar fi fost pornirile, nu putea încerca să dobândească 
nemurirea prin reproducere. 


19 Denenberg, V.H. și Whimby, A.E.: „Behavior of Adult Rats is 
Modified by the Experiences Their Mothers Had as Infants”. Science 
142: 1192-1193, 29 noiembrie 1963. 

Tom, Dick și Harry, veri îndepărtați ai lui Victor și Arthur, 
au avut altfel de experiențe. Tom a fost programat să apese o 
pedală pentru a evita să i se aplice un șoc electric, iar ca re- 
compensă primea un cocoloș de hrană. Dick a fost programat 
în același mod, atâta doar că în cazul lui răsplata consta într-o 
porție de băutură alcoolică. Și Harry a fost programat să evite 
șocul cel neplăcut, dar drept recompensă primea un șoc plă- 
cut. După o vreme au schimbat rolurile, astfel că, pe termen 
lung, au traversat cu toţii toate trei programările. Pe urmă au 
fost puși într-o cușcă în care existau trei pedale: una pentru 
hrană, una pentru alcool și una pentru șocul plăcut. Astfel, 
fiecare putea să „decidă” singur cum vrea să-și petreacă via- 
ţa: mâncând, zăcând în apatie alcoolică, savurând fiori elec- 
trizanți ori toate trei în orice combinație sau succesiune. În 
plus, noua cușcă mai conţinea și o bandă de alergare, astfel că 
fiecare putea hotărî dacă vrea să facă și mișcare, pe lângă 
celelalte recompense. 

Această situaţie era exact ca o stabilire a scenariului, căci 
fiecare șoarece putea hotărî dacă vrea să-și petreacă viața ca 
gurmand, alcoolic, căutător de senzații tari ori atlet sau dacă 
preferă o combinaţie moderată. Dar cu toate că fiecare putea 
să-și pună în aplicare „decizia privind scenariul” și să supor- 
te consecințele câtă vreme rămânea în cușcă, deznodământul 
real al vieţii lor depindea de o force majeure externă, deoarece 
experimentatorul putea să oprească experimentul și să între- 
rupă „scenariul“ oricând avea chef. Așadar, cursul existenţei 
și stilul de viaţă al subiecţilor erau în mare măsură determi- 
nate de „planul lor de viață“, cu excepția deznodământului 
final, care era stabilit de altcineva. Dar aceste „planuri de 
viață“ puteau fi alese doar dintre alternativele oferite de „pă- 
rinți” — experimentatorii care i-au programat. Ba chiar și 
alegerea respectivă era influențată de lucruri pe care le trăi- 
seră înainte. 

Deși oamenii nu sunt animale de laborator, se poartă de- 
seori ca și cum ar fi. Uneori sunt puși în cușcă și tratați ca 
niște cobai, manipulați și sacrificați după placul stăpânilor. 

Dar de multe ori, cușca are o ușă deschisă și omul nu trebuie 
decât să iasă de acolo, dacă vrea. Dacă nu vrea, de cele mai 
multe ori scenariul său e cel care-l ține pe loc. Cușca e un loc 
familiar, liniștitor; după ce aruncă o privire în lumea largă a 
libertăţii, cu toate bucuriile și primejdiile ei, omul se întoarce 
în cușca lui cu butoane și pedale, știind că, dacă-și face de 
lucru apăsându-le și dacă-l apasă pe cel potrivit la momentul 
potrivit, va avea asigurate hrana, băutura și câte o experienţă 
palpitantă ocazională. Dar o asemenea persoană închisă în 
cușcă speră sau se teme mereu că o forță superioară sieși, 
Marele Experimentator sau Marele Computer, va schimba 
sau va încheia totul. 

Forţele destinului uman sunt în număr de patru, toate de 
temut: programarea parentală demonică, sprijinită de vocile 
lăuntrice pe care cei din vechime le numeau Daemon; progra- 
marea parentală constructivă, susținută de imboldul vieții 
numit pe vremuri Phusis; forțele externe, numite și acum Soartă; 
și aspirațiile independente, pentru care anticii nu aveau nu- 
me, din moment ce, în concepția lor, astfel de lucruri consti- 
tuiau îndeobște privilegiul zeilor și regilor. Din aceste forțe 
rezultă patru tipuri de curs al vieţii, ce pot fi uneori combi- 
nate și care conduc la un destin final de un fel sau altul: în 
ton cu scenariul (în original, scripty), în ton cu contrascenariul 
(în original, counterscripty), forţat sau independent. 


G. Perspectivă istorică 


În virtutea profesiei sale, psihiatrul sau psihologul clini- 
cian se interesează de orice ar putea să afecteze comporta- 
mentul pacientului. În capitolele ce urmează nu se încearcă să 
se ia în discuţie toți factorii ce ar putea să afecteze cursul vieţii 
individului, ci doar aceia despre care se știe în prezent că 
exercită o influenţă puternică asupra planului de viaţă. 

Dar înainte de a vedea cum sunt alese, întărite și puse în 
aplicare scenariile și de a diseca elementele din care sunt al- 
cătuite, ar trebui să afirmăm că ideea nu e complet nouă. În 
literatura clasică și modernă există multe aluzii la faptul că 
întreaga lume nu e decât o scenă, iar oamenii sunt simpli 
actori, dar aluziile se deosebesc de o cercetare susținută și în 
cunoștință de cauză a problemei. Mulţi psihiatri și elevii lor 
au efectuat astfel de investigaţii, dar ei nu au reușit să meargă 
prea departe într-o manieră sistematică, fiindcă nu aveau la 
dispoziţie instrumentele puternice ale analizei structurale (dia- 
grama și clasificarea tranzacţiilor), analizei jocului (descoperi- 
rea păcălelii, a chichiţei, a comutatorului și a răsplatei) și analizei 
scenariului (matricea scenariului, cu visele, tricoul inscripțio- 
nat, taloanele și celelalte elemente care derivă din ea). 

Ideea generală că viața omenească urmează tiparul exis- 
tent în mituri, legende și basme este cel mai elegant prezen- 
tată în cartea lui Joseph Campbell la care am făcut trimitere 
anterior.20 El își întemeiază gândirea psihologică în principal 
pe scrierile lui Jung și Freud. Ideile cele mai binecunoscute 
ale lui Jung în acest sector sunt arhetipurile (corespunzătoare 
personajelor magice dintr-un scenariu) și persona (stilul în 
care este jucat un scenariu).20 Restul ideilor lui Jung nu sunt 


20 Bibliografia pentru trecutul istoric al conceptului de scenariu de 
viață este următoarea: | 
Adler, A. „Individual Psychology“, în The World of Psychology, coord. 
G.B. Levitas, George Braziller, New York, 1963. 
Campbell, J. The Hero With A Thousand Faces. Pantheon Books, New 
York, 1949. 
Erikson, E. Childhood and Society. W. W. Norton & Company, New 
York, 1950. 
Freud, S. Beyond the Pleasure Principle. International Psychoanalytical 
Press, Londra, 1922. 
Glover, E. The Technique of Psycho-Analysis. International Universities 
Press, New York, 1955. 
Jung, C.G. Psychological Types. Harcourt, Brace & Company, New 
York, 1946. 
Rank, O. The Myth of the Birth of the Hero. Nervous and Mental 
Diseases Monographs, New York, 1910. 

ușor de înţeles sau de pus în legătură cu oamenii reali în lipsa 
unei instruiri foarte speciale, și chiar și atunci sunt supuse 
unor diferite interpretări. În general, Jung se pronunță în 
favoarea reflecției asupra miturilor și basmelor, aceasta con- 
stituind o importantă parte a influenței sale. | 

Freud leagă în mod direct numeroase aspecte ale exis- 
tenței umane de o singură dramă — mitul lui Oedip. În lim- 
baj psihanalitic, pacientul este Oedip, un „personaj“ care 
prezintă „reacţii“. Oedip e ceva ce se petrece în mintea paci- 
entului. În analiza scenariului de viață, Oedip este o dramă în 
plină desfășurare, ce se petrece chiar acum, împărțită în scene 

și acte, cu intrigă, punct culminant și final. Este esențial ca și 

ceilalți să-și joace rolul, iar pacientul are grijă de acest lucru. 
El știe ce să spună doar oamenilor ale căror scenarii se po- 
trivesc sau se îmbină armonios cu al lui. Dacă scenariul îi cere 
să ucidă un rege și să se însoare cu o regină, trebuie să gă- 
sească regele al cărui scenariu îi cere să fie ucis și regina al 
cărei scenariu îi cere să fie într-atât de proastă încât să se 
mărite cu el. Unii dintre continuatorii lui Freud, cum ar fi 
Glover, încep să admită că Oedip este o dramă, nu un simplu 
set de „reacţii“, în timp ce Rank, principalul predecesor al lui 
Campbell, a arătat că miturile și basmele cele mai importante 
își au originea în una și aceeași intrigă fundamentală, iar 
această intrigă apare în visele și viaţa unui mare număr de 
oameni pe tot cuprinsul lumii. 

Freud vorbește despre compulsia la repetiție și compulsia 
destinului, dar continuatorii lui nu au dus aceste idei prea 
departe, pentru a le aplica la întregul curs al vieții pacienţilor 
lor. Erikson este cel mai activ psihanalist în ceea ce privește 
efectuarea de studii asupra ciclului vieţii omenești de la naş- 
tere până la moarte și, firește, multe dintre descoperirile sale 
sunt confirmate de analiza scenariului. În general, se poate 
spune că analiza scenariului este freudiană, dar nu și psi- 
hanalitică. 

Dintre toţi cei care au precedat analiza tranzacțională, 
exprimarea lui Alfred Adler s-a apropiat cel mai mult de cea 
a analistului de scenarii. 


Când cunosc obiectivul unei persoane, știu în linii mari ce se va 
întâmpla. Sunt în măsură să așez în ordinea cuvenită fiecare din- 
tre acţiunile succesive întreprinse [...]. Trebuie să ținem minte că 
persoana aflată sub observaţie n-ar ști ce să facă cu sine dacă 
n-ar fi orientată spre un anumit țel [...] care-i stabilește cursul vieții 
[...] viața psihică a omului este făcută în așa fel încât să se potri- 
vească în actul al cincilea, ca un personaj conturat de un bun dra- 
maturg [...] pentru a ne ajuta să pricepem cât de cât o persoană, 
fiecare fenomen psihic poate fi înțeles doar dacă este privit ca 
pregătire pentru atingerea unui țel [...] o încercare de a obține o 
compensație finală anticipată și un plan de viaţă (secret) [...] 
planul de viață rămâne în inconștient, astfel că pacientul poate 
crede că se află sub influenţa soartei implacabile, și nu a unui 
plan îndelung pregătit și îndelung cumpănit, pentru care doar el 
este răspunzător [...]. Un asemenea om își încheie socotelile și se 
împacă cu viața construind una sau mai multe „propoziţii 
condiționale“. „Dacă circumstanţele ar fi fost diferite...“ 


Singurele obiecții pe care le-ar aduce la aceste afirmaţii un 
analist de scenarii sunt: (1) de obicei, planul de viață nu este 
inconștient; (2) persoana nu este în nici un caz singura 
responsabilă pentru acel plan; (3) țelul și modalitatea de a-l 
atinge (tranzacţiile reale) pot fi anticipate cu mult mai mare 
precizie decât afirma chiar și Adler.20 

Recent, psihiatrul britanic R.D. Laing a descris, într-o emi- 
siune de radio, o concepție de viață uimitor de asemănătoare, 
Chiar și prin terminologie, cu teoria prezentată în această 
carte. Spre exemplu, el folosește termenul „poruncă“ (în ori- 
ginal, injunction) pentru a denumi programarea parentală pu- 
ternică 21 Întrucât la momentul scrierii cărții de faţă el încă nu 
și-a publicat aceste idei, nu este posibil să le evaluăm într-un 
mod adecvat. 

21 Termeni între care prima oară a făcut legătura C.M. Steiner (Tran- 

sactional Analysis Bulletin 5: 133, Aprilie 1966). 

Însă mult mai vechi decât toate acestea sunt analiștii de 
scenarii din vechea Indie, care-și întemeiau pronosticurile în 
principal pe astrologie. După cum spune Panchatantra foarte 
inspirat, în jurul anului 200 î.Hr.: 


Cinci lucruri hotărâte-s pentru om 
Mai înainte de-a ieși din pântec: 
Lungimea zilelor, averea, soarta, 
Învățătura și mormântul.22 


Pentru a actualiza această afirmaţie avem de făcut doar 
foarte mici modificări: 


Cinci lucruri le primești de la părinţi 
La șase veri după ce ieși din pântec: 
Lungimea zilelor, averea, soarta, 
Învățătura și mormântul. 


22 Panchatantra. Trad. A.W. Ryder, University of Chicago Press, 1925, 
p. 237. Deși textul datează din jurul anului 200 î.Hr., versiunea de 
faţă se găsește într-un manuscris din 1199 d.Hr., probabil din co- 
dicele ebraic. Lucrarea originală, compusă din cinci cărți, s-a pier- 
dut, dar multe dintre povestiri se repetă în lucrarea medievală 
Hitopadesa, alcătuită din patru cărți. Unii datează manuscrisul san- 
scrit original mult mai târziu, în jurul anului 300 d.Hr. 


Capitolul 4 
INFLUENȚE PRENATALE 


A. Chestiuni introductive 


Scena pe care se interpretează scenariul a început să existe 
cu foarte multă vreme în urmă, când viaţa a apărut pentru 
prima oară din mâl și a început să-și transmită experiența, pe 
cale chimică, prin intermediul genelor, generațiilor urmă- 
toare. Această bifurcare chimică a culminat cu păianjenul, 
care-și țese ciudata pânză geometrică, circulară fără instruc- 
țiuni, spiralele răsucite ale cromozomilor săi oferindu-i 
instantaneu schițe inginerești cu ajutorul cărora va construi 
un pod în orice colț unde se găsesc muște din belșug,23 În 
cazul lui, scenariul este scris în molecule fixe de acizi organici 
(ADN), pe care i le-au transmis părinții, iar el își petrece în- 
treaga viață ca o peniță educată, îndeplinindu-le instrucțiu- 
nile fără să fie posibilă vreo deviere sau vreo îmbunătățire, 
decât poate prin intermediul substanțelor chimice adminis- 
trate din exterior sau al unui accident neobișnuit, aflat mai 
presus de controlul lui. 

Și la om, genele determină chimic unele tipare pe care el 
trebuie să le urmeze și de la care nu se poate abate. Ele sta- 
bilesc, de asemenea, limita superioară a aspirațiilor sale: cât 
de departe poate ajunge ca sportiv, gânditor sau muzician, de 
pildă, cu toate că, din cauza barierelor psihologice, mici sau 
mari, puţini oameni își realizează la maximum potențialul 
chiar și în aceste domenii. Mulţi oameni cu înzestrarea chimi- 
că a unui mare balerin își petrec timpul dansând cu farfuriile 
25 Witt, P.N. și Reed, C.F. „Spider-Web Building”. Science 149: 1190-1197, 

10 Septembrie 1965. 

altor oameni într-o sală de mese, iar alții, cu gene de mate- 
matician, își trec zilele jonglând cu hârtiile altora într-o ca- 
meră dosnică dintr-o bancă sau dintr-o casă de pariuri. Dar 
între graniţele limitărilor sale, oricare ar fi acestea, fiecare om 
are posibilități imense de a-și stabili singur soarta. Însă de 
obicei, părinții hotărăsc în locul lui cu mult timp înainte ca el 
să poată înţelege ce fac. 

Pe măsură ce viaţa s-a eliberat într-o anumită măsură de 
tiparele chimice rigide, au apărut treptat alte modalități de 
reglare a comportamentului, spre compensație. Dintre ele, 
poate cea mai primitivă este imprintingul, care se plasează 
doar cu un pas dincolo de reflex.24 Prin imprinting, un orga- 
nism foarte tânăr, aflat la începutul vieții, va urma automat 
un anumit obiect și îl va considera ca mama sa, indiferent 
dacă este cu adevărat mama sau un simplu cartonaș galben 
plimbat pe o sfoară în fața lui. Această reacţie automată con- 
tribuie la a-i asigura supraviețuirea în momente de stres, dar 
dacă o ia razna, poate și să creeze probleme. 

Următoarea treaptă a apărut când unele animale au rămas 
lângă mama lor și au învăţat prin joc; tiparele prea complexe 
sau prea variabile pentru a fi transmise prin gene puteau fi 
învăţate cu ajutorul mușcăturii în joacă, a tăvălelii sau a unei 
palme peste ureche.25 Apoi a venit imitaţia și reacția la sem- 
nalele vocale, astfel că animalul tânăr putea să facă nu doar 
ceea ce-l îndemnau genele și ce învățase la sânul mamei, dar 
și ce a văzut și a auzit în viața reală din mări, de pe câmpii și 
din păduri. 

Acum se știe că aproape orice fel de organism viu poate să 
înveţe. Bacteriile pot fi „învățate“ pe cale chimică să foloseas- 
că un tip de zahăr ca substitut pentru altul. Aproape toate 
celelalte animale, de la viermi în sus, pot fi învăţate psiho- 
logic, prin reflex condiționat, să execute tipare comportamen- 


24 Lorenz, K.Z. King Solomon's Ring. Thomas Y. Crowell Company, 
New York, 1933. 

25 Bateson, G. „The Message «This is Play»“. În Group. Processes: 
Transactions of the Second Conference. (Bantam Schaffner, coord.) 
Josiah Macy, Jr. Foundation, New York, 1956. 

tale noi, speciale. Probabil că, în ultimă instanţă, și acest lucru 
are tot substrat chimic, depinzând de tipuri de ADN mai flexi- 
bile decât cel existent în gene. Dar pentru învăţare este nevoie 
de profesori, iar cu ei, lucrurile stau cu totul altfel. Ei trebuie 
să se situeze cu o treaptă sau o dimensiune deasupra organis- 
melor pe care le instruiesc. Aceasta înseamnă că trebuie 
domesticiţi. Domesticirea e la fel de diferită de instruire pe 
cât este pisica de tigru. La animale, domesticirea înseamnă că 
animalul se supune stăpânului chiar și când el nu este de 
față. Acest lucru se deosebește de instruire, fiindcă pentru 
instruire e nevoie de un stimul extern care să declanșeze un 
anumit tipar comportamental, pe când domesticirea asigură 
producerea comportamentului fiindcă stimulul se află în min- 
tea animalului. Un animal instruit se va supune vocii stăpâ- 
nului când o aude; unul domesticit n-are nevoie s-o audă, 
fiindcă o poartă în creier. Așadar, animalele pot fi învățate să 
facă tot felul de lucruri la comanda instructorului lor, dar nu 
pot fi învăţate prea ușor să nu facă mizerie în casă. Cele 
domesticite merg mai departe de atât; ele pot fi învăţate să se 
poarte așa cum dorește stăpânul lor chiar și în lipsa acestuia. 
Există diferite grade de domesticire, și dintre toate animalele, 
cele mai domestice sunt copiii oamenilor. 

Cele mai inteligente animale — maimuțţele în general, mai- 
muţele antropoide și oamenii (poate și delfinii) — au o altă 
capacitate specială: cea de invenție. Asta înseamnă că pot face 
lucruri pe care nimeni din neamul lor nu le-a mai făcut vreo- 
dată: orice lucru, de la stivuirea unor cutii din lemn una peste 
alta și îmbinarea a două vergele pentru a obține una mai 
lungă26, până la călătoria spre lună. 

Pentru a explica acest progres, putem presupune că ADN-ul 
evoluează, luând forme tot mai flexibile și mai adaptabile. 
Alcătuit inițial din moleculele casante ale genelor, care nu pot 
fi modelate, ci doar sfărâmate, s-a înmuiat suficient pentru a 
putea suporta mici modificări sub acțiunea loviturilor blânde, 
26 Zuckerman, S. Functions Affinites of Man, Monkeys, and Apes. 

Harcourt Brace & Company, New York, 1933. 

dar repetate ale condiționării, deși ar reveni la forma inițială 
dacă acestea n-ar fi întărite din când în când. Apoi s-a înmu- 
iat și mai mult, astfel încât să poată înregistra ecourile unor 
voci și întâmplări între timp dispărute și să le păstreze pe 
toată durata vieții, mult timp după ce ele au fost uitate. În 
forme și mai flexibile devine vehiculul memoriei și al conști- 
inței. Iar în cea mai sensibilă formă de până acum, se modi- 
fică și vibrează sub adierea experienţei pentru a ne dărui 
gândirea și inventivitatea. Ce se va întâmpla când va deveni 
și mai delicat în reacţii, nici unul dintre noi, cei care trăim 
acum, nu va afla vreodată, dar cândva, descendenţii noștri 
vor fi niște ființe uimitoare, pe care acum doar poeții și le pot 
imagina, deși nici ei prea clar. 

Fiinţele omenești au toate capacitățile menționate mai sus. 
Tiparele lor comportamentale sunt determinate de genele rigi- 
de ale reflexelor, de imprintingul primitiv, de jocul și imitaţia 
întreprinse în primii doi ani de viață, de domesticirea socială 
și de invenţia spontană. Scenariile includ toate acestea. Fiinţa 
umană tipică, pe care o vom numi Jeder, îi reprezintă pe aproa- 
pe toţi membrii speciei umane, pe orice petic de pământ și în 
orice climă. El își desfășoară scenariul fiindcă acesta i-a fost 
plantat în minte de părinţi la o vârstă fragedă și rămâne în 
capul lui pentru tot restul vieții, chiar și după ce „ființa în 
carne și oase“ a acestora a dispărut pentru totdeauna. Scena- 
riul funcționează ca o cartelă de computer sau ca un cilindru 
de pian mecanic, care emite reacţii în ordinea planificată mult 
după ce persoana care a găurit cartela a părăsit scena. În tim- 
pul ăsta, Jeder şade în fața pianului și-și plimbă degetele pe 
claviatură, având iluzia că el este cel care duce balada popu- 
lară sau concertul maiestuos la finalul dinainte știut. 


B. Influențele ancestrale 


Ín interviul clinic, originea unor scenarii poate fi urmărită 


până la străbunici, iar dacă istoria familiei este înregistrată în 
documente, cum se întâmplă deseori în cazul regilor și curte- 

nilor, poate să meargă chiar și o mie de ani în trecut. Fără 
îndoială, scenariile de viață au apărut când prima ființă cu 
înfățișare de om s-a ivit pe pământ?7, și nu există motive pen- 
tru a presupune că scenele, actele și deznodămintele erau pe 
atunci altele decât acum. Cursul vieții regilor din Egipt — 
cele mai vechi biografii de care dispunem — sunt categoric 
scenarii tipice. Povestea lui Amenhotep al IV-lea, care, cu 
3 500 de ani în urmă, și-a schimbat numele în Ihnaton, este 
un bun exemplu.28 Prin această schimbare, el a obţinut mă- 
reţie și totodată furia violentă a celor care i-au urmat. Dacă se 
pot obține informaţii despre strămoșii îndepărtați sau despre 
străbunici, cu atât mai bine pentru analistul de scenarii, dar 
în practica obișnuită, în cele mai multe cazuri, istoria per- 
soanei începe cu bunicii. 

Cât de mult influenţează bunicii, vii sau morți, viața ne- 
poților e un lucru bine știut, ba chiar proverbial. Pentru un 
scenariu bun: „Ca să obţii o mare doamnă începe cu bunica“, 
iar pentru unul prost: „De la mâneci scurte la mâneci scurte 
în trei generaţii“. Mulţi copii aflaţi la o vârstă fragedă vor nu 


27 Simons, E.L. „Some Fallacies în the Study of Hominid Phylogeny”. 
Science 141: 879-889, 6 septembrie 1963. 

28 Cf. Freud, S. Moses and Monotheism. Alfred A. Knopf, New York, 
1939. 
Din punctul de vedere actual, textul se referă la efectul scenariului 
lui Ikhnaton asupra scenariului lui Moise. În limbajul analizei sce- 
nariilor, Ikhnaton ocupă locul de euhemerus sau „bunic“ al tuturor 
israeliților, iar scenariul lor îl urmează pe al lui: templele sale au fost 
distruse, iar adepții, persecutați sau uciși. Israeliții de astăzi dețin 
antiteza corectă a acestui scenariu, anume întrebuințarea instru- 
mentelor necesare pentru a evita sfârșitul tragic. 
Amenhotep-haq-Uast mai avea și un alt nume (pe lângă Okhnaton): 
Nefer-kheperu-Ra-ua-en-Ra; hieroglifele care-l alcătuiesc se pot tra- 
duce aproximativ prin „la-ți flautul și scarabeul și bucură-te de 
soare“, iar potrivit casetei dedicată lui Ikhnaton; el a dat aceste 
obiecte în schimbul unei prăjituri și a unei pene (Caracterul nr. 12 și 
Arbori și Plante Nr. 33 în clasificarea Holzhausen a hieroglifelor). E 
un schimb de scenariu modern, hippie, în ambele direcţii: oamenii 
care au o chitară jinduiesc după prăjitură, iar cei care au o prăjitură o 
dau în schimbul unei chitare. 

doar să-și imite înaintașii, ci și-ar dori chiar să fie propriii lor 
bunici.29 Această dorință nu numai că are o influență conside- 
rabilă asupra scenariului lor de viață, ci, mai mult, poate 
provoca o confuzie considerabilă în relaţia lor cu părinţii.30 
Mamele americane îndeosebi, se spune, își preferă taţii în fața 
soților și-și încurajează băieții să-l imite pe bunicul, nu pe tata.31 

Cea mai productivă întrebare ce poate fi pusă în privinţa 
influențelor ancestrale este: „Ce fel de viață au avut bunicii 
tăi?“ Răspunsurile se încadrează de obicei într-unul din ur- 
mătoarele patru tipuri: 

1. Mândria strămoșească. Un învingător sau „prinţ“ va afir- 
ma, cu aerul că dă o informaţie banală: „Strămoșii mei au fost 
regi ai Irlandei“ sau „Stră-străbunicul meu a fost rabin șef în 
Lublin“. Se pare că vorbitorul are „permisiunea“ de a păși pe 
urmele acestor strămoși și de a deveni o personalitate remar- 
cabilă. Însă dacă afirmaţia este rostită cu o etalare ostentativă 
de importanţă sau cu solemnitate, probabil că vorbitorul este 
un învins sau „broască“ și-și folosește strămoșii pentru a-și 
justifica existența, fiindcă el însuși nu are „permisiunea“ de a 
excela. 

Dacă răspunsul este: „(Mama îmi spunea mereu că) stră- 
moșii mei au fost regi ai Irlandei, ha-ha“ sau „(Mama îmi 
spunea mereu că) stră-străbunicul meu a fost rabin șef, ha-ha”, 
înseamnă că a fost dat de pe o poziţie ne-OK; vorbitorul are 
voie să-și imite strămoșii cei iluștri, dar numai în privinţa ca- 
racteristicilor negative. Aceste răspunsuri pot să însemne: 
„Sunt beat cum ar trebui să fie un rege irlandez, așa că asta 


Jones, E. „The Phantasy of the Reversal of Generations”. Papers on 
Psycho-Analysis, ediţia a cincea. Beacon Press, Boston, 1961. Aici, 
Jones descrie „complexul bunicului“: dorinţa copiilor de a deveni 
părinţii propriilor părinţi, pe baza credinţei că în timp ce ei cresc, 
părinţii se micșorează. 
Abraham. K. „Some remarks on the role of grandparents in the psy- 
chology of neuroses“. Clinical Papers and Essays on Psycho-Analysis. 
` Basic Books, New York, 1955. Ceea ce descrie Abraham aici este 
exact ceea ce se înțelege prin „fantasmă de scenariu“, când băiatul își 
planifică viaţa la nivel de basm. 
31 Erikson, E. Childhood and Society. Loc. cit, 


30 

mă face să semăn cu un rege irlandez, ha-ha!“ sau „Sunt 
sărac cum ar trebui să fie un rabin șef, așa că asta mă face să 
semăn cu un rabin șef, ha-ha!“. În astfel de cazuri, progra- 
marea timpurie avea forma: „Te tragi din regi irlandezi, iar ei 
erau mari băutori“ sau „Te tragi dintr-un rabin șef, iar el era 
foarte sărac“. Aceste formule sunt echivalente cu o directivă: 
„Fii ca strămoșul tău cel faimos...“, cu sugestia uta din 


partea mamei: ,... bea cât poţi, şi tatăl tău bea“ sau „... nu 


face bani, nici tatăl tău nu face”. 

În toate aceste cazuri, strămoșul este un euhemerus, un per- 
sonaj zeificat al familieis2, un model eroic din trecut care poa- 
te fi imitat, dar niciodată depășit, iar acestea sunt diferitele 
moduri în care oamenii se raportează la personajele zeificate. 

2. Idealizarea. Ea poate fi romantică sau paradoxală. Astfel, 
un învingător poate spune: „Bunica mea era o gospodină 
excelentă“ sau „Bunicul meu a trăit până la nouăzeci și opt 
de ani, și-a păstrat toți dinții și n-a avut fir de păr cărunt“. 
Există aici un indiciu clar că vorbitorul ar vrea să calce pe 
urmele romantice ale bunicilor și-și întemeiază pe ele scena- 
riul de viață. Un învins va exprima idealizarea paradoxală: 
„Bunica mea a fost o femeie puternică și cu picioarele pe 
pământ, dar la bătrânețe s-a senilizat“. Există aici sugestia că, 
deși s-a senilizat, era cea mai deșteaptă femeie din azil și, mai 
mult decât atât, că ăsta este și scenariul vorbitoarei: să fie cea 
mai deșteaptă femeie din azil. Din păcate, această situație 
este atât de frecvent întâlnită, încât competiția din aziluri 
pentru poziţia de cea mai deşteaptă femeie din secție poate 
deveni foarte obositoare, tulburătoare și descurajantă. 

3. Rivalitatea. „Bunicul o domina pe bunica“ sau „Bunicul 
era un om slab, care lăsa pe toată lumea să-i spună ce să 
facă“. Acestea sunt adesea reacţiile „nevroticilor”, interpre- 
tate de psihanaliști ca exprimând dorința copilului de a fi mai 
puternic decât părinții săi. „Bunicul e singura persoană care-i 
poate da mamei replica, aș vrea să fiu ca el“ sau „Dacă aș fi 
eu tatăl tatei, n-aș fi laş, i-aș arăta eu!“. Cazul relatat de Karl 
32 Berne, E. The Structure and Di ynamics of Organizations and Groups. Loc. 

cit., pp. 98-101. 

Abraham3% evidenţiază caracterul „în ton cu scenariul” al unor 
astfel de atitudini, prin care băiatul nutrește reverii în care este 
prințul unui regat imaginar, al cărui rege seamănă cu tatăl 
lui. Apoi apare tatăl regelui, care e mult mai puternic decât 
regele. O dată, când băiatul a fost pedepsit de mamă, a spus: 
„Acum am să mă însor cu buni.“ Așadar, planul lui secret 
(dar nu inconștient) la acea oră se baza pe un basm în care el 
ajunge mai puternic decât părinţii devenind propriul bunic. 

4. Experiențele personale. Acestea privesc tranzacțiile reale 
dintre copii și bunicii lor, ele având o puternică influenţă în 
modelarea scenariului copilului. Bunica îl poate îndemna pe 
băiețel să devină erou%; pe de altă parte, bunicul poate 
seduce școlărița, transformând-o într-o Scufiţă Roșie. 

În general, după cum arată mitologia și experiența clinică, 
bunicii sunt priviţi cu venerație sau groază, tot așa cum pă- 
rinții pot fi priviți cu admiraţie sau frică. Simțămintele mai 
primitive de venerație și groază influențează imaginea de- 
spre lume pe care și-o formează copilul în primele stadii ale 
construirii scenariului de viață.34 


C. Scena concepţiei 


Contextul în care a fost conceput Jeder poate avea o 
influență puternică în stabilirea planului vieții și a sorții sale. 
Acest context debutează cu căsătoria părinţilor, dacă ea a 


33 Helene Deutsch descrie trei tipuri de „bunică bună“ și temuta 
„bunică rea“ sau vrăjitoare, în capitolul despre climacteriu al lucrării 
The Psychology of Women, Vol. Il. Grune & Stratton, New York, 1945. 
Antropologii, mai mult decât majoritatea celorlalte grupuri, conști- 
entizează importanta influență a bunicilor asupra carierei copilor, 
influenţă care este nu doar clar recunoscută, ci și puternic ritualizată 
în societățile primitive mici, îndeosebi în acelea care au totemuri. 
Vezi, spre exemplu, Ashley-Montagu, M.F. Coming Into Being Among 
the Australian Aborigines, George Routledge & Sons, Londra, 1937, și 
Roheim, G. Psychoanayls and Anthropology, Loc. cit. 


34 

avut loc. Uneori, tânăra pereche se căsătorește cu dorința puter- 
nică de a avea un moștenitor. Asta se întâmplă mai cu seamă 
dacă respectiva căsătorie a fost aranjată sau încurajată de 
familiile celor doi și în special dacă există ceva de moștenit — 
un regat sau o corporație. Fiul este crescut în conformitate cu 
locul său în viață și învaţă toate artele și meșteșugurile adec- 
vate pentru un rege sau un președinte de firmă. Așadar, el își 


© primește scenariul gata scris, iar a-l abandona poate necesita 
> un act de renunțare eroică. Dacă în astfel de cazuri primul 
> născut este fată și nu băiat, ea poate avea dificultăți; este ade- 
= seori cazul fiicelor de bancheri, prime născute, care plutesc în 
i. derivă și devin lesbiene, dansatoare de striptease sau neveste 


ale unor boemi imprudenţi, iresponsabili ori ale unor neis- 
prăviţi care trăiesc din vreo moștenire. În unele situații, tatăl 
poate chiar să divorțeze de mamă dacă aceasta nu-i naște un 


= băiat, ceea ce-i creează fiicei un sentiment acut de vinovăţie 
= pentru că s-a născut fată. 


Pe de altă parte, se poate ca tatăl să nu aibă intenţia de a 
se căsători cu mama și să dispară din peisaj, pentru totdea- 
una, imediat ce aceasta își anunţă sarcina. În această situație, 
tânărul erou trebuie să-și croiască singur drumul aproape din 
ziua nașterii. Uneori, mama e cea care fuge. Dar chiar și niște 
părinţi șovăielnici pot accepta un copil nedorit fiindcă el în- 
seamnă reducerea impozitului pe venit sau o operă de bine- 
facere. Adolescentul poate fi foarte conștient de acest lucru și, 
întrebat cine este el sau ce scenariu are, va răspunde: „Sunt o 
reducere a impozitului pe venit (o operă de binefacere). 

Când conceperea copilului întârzie multă vreme, dorința 
puternică de a-l avea îi poate determina pe părinţi să-l con- 
sacre încă dinainte de naștere, cum se întâmplă în multe le- 
gende ale unor oameni celebri și în basme ca Rapunzel: un alt 
mod în care viața reală seamănă cu literatura sau, cum se 
exprima Oscar Wilde, natura imită arta. Aceasta ridică alte 
întrebări interesante privind scenariile, întrebări ce acoperă 
toată gama tragediei și romantismului. Ce se întâmpla dacă 
Romeo devenea tată, dacă Ofelia năștea sau Cordelia rămâ- 

nea însărcinată? Ce s-ar fi ales de acești prunci? Copiii Medeei 
și micii prinți din turnul Londrei sunt cele mai binecunoscute 
exemple de copii deveniți victime ale scenariilor părinților, așa 
cum fetiţele și băieţeii vânduți ca sclavi în scopuri de sodo- 
mie, în anumite țări arabe, sunt cele mai puțin cunoscute35. 

Atmosfera din dormitor din momentul concepției pro- 
priu-zise poate fi numită atitudinea concepţiei. Sarcina s-a 
datorat unui accident, pasiunii, iubirii, violenţei, înșelătoriei, 
sfidării sau resemnării? Care au fost contextul și pregătirile 
pentru o asemenea întâmplare? Dacă sarcina a fost planifi- 
cată, planificarea s-a făcut cu răceală sau căldură, simplu sau 
ca la carte, cu multă vorbă sau într-o comuniune puternică, 
tăcută? Scenariul copilului poate avea aceleași trăsături. Sexul 
este considerat murdar, banal, sacru, distractiv? Copilul poate 
fi tratat în aceeași manieră. S-a făcut vreo încercare de avort? 
Mai multe? Câte avorturi sau încercări de avort au existat în 
timpul sarcinilor anterioare? Se poate pune un număr aproa- 
pe infinit de întrebări, cu grad diferit de subtilitate, și toți 
acești factori pot influența scenariul de viață al pruncului 
încă nenăscut. Una dintre cele mai frecvent întâlnite situaţii 
este excelent rezumată într-o poezioară populară: 


Era odată un flăcău (o fată) 

Care-și dorea să nu se fi născut vreodată 
Și asta s-ar fi întâmplat 

Dacă mama (tatăl) lui (ei) vedea 

Că prezervativul s-a spart. 


Nici măcar această genealogie familiară nu e de o simpli- 
tate atât de sobră pe cât pare, întrucât există mai multe posi- 
bilități. Spre exemplu, una e dacă nici unul dintre părinți n-a 
știut că prezervativul e defect, altceva dacă mama știa și nu 
i-a spus tatălui și iarăși altceva dacă tatăl știa și nu i-a spus 
mamei. 


35 O'Callaghan, S. The Slave Trade Today. (Cuprinde dezbaterea din 
Camera Lorzilor de marţi, 14 iulie 1960). Crown Publishers, Inc., 
New York, 1961. 

Pe partea pozitivă, există cazuri în care ambii părinți își 
doresc copii și nu-și fac probleme dacă li se naște băiat sau 
fată. Dacă o femeie care a hotărât în copilărie că ambiția ei 
este să se mărite și să crească copii întâlnește un bărbat care a 
Muat aceeași decizie în copilărie, odrasla lor are un punct de 
plecare bun. Dificultăţile biologice apărute în acest caz pot 
‘face copilul și mai preţios: dacă femeia are avorturi spontane 
‘repetate sau bărbatul are un număr scăzut de spermatozoizi, 
astfel că sarcina întârzie mai mulți ani, atunci, așa cum am 
llobservat deja, pruncul poate fi privit ca un adevărat miracol. 
‘Pe de altă parte, a șaptea fată la rând și chiar al șaptelea băiat 
lar putea fi primit cu simțăminte amestecate și, poate, își va 
începe viața ca un motiv de râs în familie. 


D. Poziţia la naștere 

© Cel mai important factor în această privință îl reprezintă 
i. scenariile de viaţă ale părinţilor. Se potrivește Jeder în contex- 
| tul lor sau ar fi trebuit să fie de celălalt sex sau poate s-a năs- 
| cut la momentul nepotrivit? Scenariul tatălui prevede, poate, 
; un savant, iar el se dovedește a fi fotbalist? Sau invers? Sce- 
| nariul mamei se potrivește cu al tatălui sub acest aspect sau e 
| la polul opus? Există, de asemenea, tradiţii despre care Jeder 
i! va afla din basme și din viaţa reală. Cel mai mic dintre trei 
| fraţi trebuie să pară nătâng până la confruntarea finală, când 
i triumfă asupra fraţilor săi. Dacă se întâmplă să fie al șaptelea 
1 fiu al unui bărbat care a fost, la rândul lui, al şaptelea fiu, e 
i aproape obligat să fie profet. Mai specific, scenariul părinților 
" poate să ceară ca ei să fie glorificați sau pedepsiți prin inter- 
mediul unuia dintre copiii lor, care trebuie, în consecință, să 
se dovedească fie un succes colosal, fie un eșec colosal. Dese- 
ori, primul născut este ales pentru această onoare.36 Dacă sce- 


36 Există o cantitate considerabilă de literatură pe tema poziţiei la naş- 
. tere., Primul studiu sistematic a fost probabil lucrarea lui F. Galton, 

nariul mamei cere ca, la bătrânețe, să ajungă văduvă invalidă, 
unul dintre copii trebuie crescut încă de la naștere așa încât 
să rămână lângă ea și s-o îngrijească, pe când ceilalți trebuie 
învățați să peregrineze și să îndeplinească rolul ingraților. 
Dacă fiul sau fiica rămasă celibatară până la patruzeci de ani 
se hotărăște să încalce scenariul mutându-se din casă ori, mai 
rău, căsătorindu-se, mama va reacţiona, în mod lesne de înţe- 
les și demn de compătimire, prin îmbolnăviri grave. Carac- 
terul în ton cu scenariul al unor astfel de aranjamente este 
demonstrat prin frecventa schimbare în urma căreia mama 
lasă „pe neașteptate“ prin testament cea mai mare parte a averii 
tocmai ingraților, iar copilului devotat nu-i lasă mai nimic. 

Regula generală spune că, în condiţiile în care toţi ceilalți 
factori sunt de importanţă egală, copiii vor urma scenariul 
părinților în ceea ce privește constelația familiei; acest lucru 
se poate demonstra cel mai bine cu ajutorul celor mai simpli 
factori: numărul copiilor și intervalul de timp dintre nașterea 
lor. (Sexul copiilor nu poate fi luat în considerare, din mo- 
ment ce acest aspect rămâne în afara controlului părinților — 
din fericire, căci asta e una dintre modalitățile prin care sce- 
nariile sunt demontate de la o generaţie la alta, astfel că mă- 
car unii copii au șansa unui nou început.) Investigarea atentă 
a câtorva familii va dezvălui un număr surprinzător de 
„Coincidenţe“ în această privință. 

Figura 5 prezintă un astfel de arbore genealogic în ton cu 
scenariul. În familia Able sunt trei băieți: Cal, Hal și Val. 
Când s-a născut Val, Hal avea patru ani, iar Cal, șase, astfel 
că intervalul de timp între ei este 0-4-6 ani. Tatăl lor, Don, era 
cel mai mare dintre trei frați, între care diferența de vârstă era 
0-5-7 ani. Mama lor, Fan, era cea mai mare dintre trei surori, 


English Men of Science (1874). În populaţia studiată, el a găsit prepon- 
derent fii unici la părinţi sau primi-născuţi. Adler, pe de altă parte, 
în lucrarea „The Family Constellation“, afirmă că „mezinul este de 
obicei un tip aparte”. (Understanding Human Nature). Una dintre cele 
mai interesante discuţii pe această temă este cea a lui W.D. Altus, în 
Science 151: 44-48, 7 ianuarie 1966, urmată de o serie de „Scrisori 
către Editor“, Science 152: 1177-1184, 27 mai 1966. 

Un arbore genealogic în ton cu scenariul: Familia Able 


Figura 5 


născute la intervalul 0-4-5. Surorile ei, Nan și Pan, au avut la 
rândul lor fiecare câte trei copii. Mama lui Fan era cea mai 
mare dintre două fete, născute la intervalul 0-6, între ele fiind 
un avort spontan. Se poate vedea că în toate cazurile, 
nașterea seriilor de trei copii s-a produs în interiorul unui 
interval de cinci până la șapte ani fertili.37 


37 Este dificilă obținerea de date de recensământ adecvate pentru a 
evalua statistic semnificaţia coincidenţelor din familia Able. Un set 
de cifre, obținut de Comitetul Prezidenţial de Cercetare a Ten- 
dințelor Sociale (1933), este citat de Pressey, S.L., Janney, J.E. și 
Kuhlen, R.G. în Life: A Psychological Survey (Harper & Brothers, New 
York, 1939). La acea vreme, în zona metropolitană Chicago, doar 42 
de familii dintr-o mie erau alcătuite din soț, soţie și trei copii, astfel 

Acest tip de arbore genealogic arată cum unii oameni tind 
să urmeze exemplul părinţilor referitor la planificarea fami- 
lială, în ceea ce privește numărul copiilor și intervalul la care 
se nasc. Să ne gândim la câteva posibile „directive de scena- 
riu“ pe care Don și Fan ar fi putut să le primească de la 
Bunicul și Bunica în acest caz. 

a. „Când ai să fii mare, fă trei copii, iar după aceea ești 
liber(ă) să procedezi cum dorești.“ Este directiva cea mai flexi- 
bilă și nu presupune nici grabă, nici constrângere. Teama de 
„eșec de scenariu“ și de pierdere a iubirii mamei poate să 
apară doar dacă Fan se apropie de menopauză fără să fi dat 
naștere celor trei copii ceruţi. Dar să observăm că Fan nu este 
liberă până când nu naște al treilea copil. Avem aici un sce- 
nariu „Până când“. 

b. „Când ai să fii mare, să ai cel puţin trei copii.“ Nici aici 
nu există constrângere, dar poate exista un sentiment de gra- 
bă, îndeosebi dacă Bunicul sau Bunica glumesc pe seama fer- 
tilității lui Don și Fan. Avem aici un scenariu „Cu final 
deschis“, din moment ce Fan e liberă să aibă câţi copii dorește 
după ce-l naște pe al treilea. 

c. „Când ai să fii mare, să nu faci mai mult de trei copii.“ 
Aici nu există grabă, dar există constrângere, iar Don și Fan 
ar putea privi cu neliniște o eventuală nouă sarcină după 


că probabilitatea apariţiei a șase astfel de configurații cu descen- 
denţă colaterală și directă, așa cum arată Figura 5 (cu excepţia avor- 
tului spontan), doar ca urmare a întâmplării, nu este prea mare. 
Excluzând din cifrele din Chicago familiile fără nici un copil, pre- 
valența constelației menţionate crește la 90 la mie sau aproape unu 
la sută. Pornind de la aceasta, probabilitatea grosieră ca arborele 
genealogic prezentat în Figura 5 să se datoreze doar întâmplării este, 
așadar, de ordinul a unu la 106, în timp ce apariţia reală a unor 
improbabilităţi similare în populaţia pacienţilor mei este de aproxi- 
mativ unu la cinci. Aceasta arată că avem de a face cu influenţa 
„informaţiei“, altfel spus a programării, și că este exact genul de pro- 
gramare comportamentală pe care o numim „scenariu“. Dacă, în 
plus, luăm în calcul și prezența rară, în general, a perioadelor de fer- 
tilitate neobișnuit de scurte prezentate în Figura 5, ideea este întărită 
considerabil. 

nașterea celor trei copii. Avem de-a face cu un scenariu de tip 
$ „După“, din moment ce se sugerează că dacă se nasc mai 
< mult de trei copii, vor exista probleme. 
Acum să ne gândim la punctul de vedere al lui Fan dacă 
i ar fi să aibă un al patrulea copil, Pedwar, sub influenţa uneia 
dintre aceste trei directive. (a) înseamnă: „Primii trei copii îi 
aparțin Bunicii și trebuie crescuți cum vrea ea.“ În acest caz, 
| Pedwar devine băiatul lui Fan și numai al ei, putând să fie 
i sau nu crescut în același mod ca și Cal, Hal și Val. În privinţa 
ui, Fan își poate folosi autonomia, astfel că ei, crescând, 
| poate să fie mai liber și mai autonom decât ceilalți. E posibil 
ca Fan să se poarte cu el cum se purta cu păpușa ei Ann Lă- 
oasa. Ann Lăţoasa era păpuşa ei foarte specială din copilărie, 
pe care putea s-o iubească exact cum dorea, pe când celelalte 
"păpuși trebuiau îngrijite după regulile Bunicii. Cu alte cuvin- 
| te, se poate ca Ann Lăţoasa să fi pregătit o „breșă în scenariu“ 
; pentru Pedwar, pe care Fan o poate folosi după ce și-a înde- 
j plinit datoria față de Bunica. Situația (b) este similară cu (a), 
| exceptând faptul că Bunica are mai multă putere de decizie în 
privinţa lui Pedwar decât în cazul (a), fiindcă el poate fi con- 
| siderat ca un premiu special acordat de Bunica, și nu o 
4 alegere liberă. În situația (c), Pedwar are necazuri, fiindcă 
; născându-l, Fan a comis un act de nesupunere față de Bunica; 
drept urmare, el trebuie crescut ca un copil „nedorit“ — cu 
| sfidare, stânjeneală sau vinovăţie. Într-un astfel de caz, dacă 
î principiul nostru de lucru este corect, oamenii din jurul lui 
i. Pedwar vor observa mereu cât de diferit este el de cei trei 
|. fraţi ai săi. l 

Următorul element ce trebuie luat în considerare constă în 
jocurile pe care le joacă oamenii în ceea ce privește mărimea 
i familiei lor. Spre exemplu, Ginnie era prima născută într-o 
familie cu unsprezece copii, iar mama ei, Nanny, se plângea 
că pe ultimii cinci nu i-a dorit. Presupunerea naivă ar fi că 
Ginnie va fi programată să aibă șase copii, dar lucrurile nu 
stau astfel. Ea a fost programată să aibă unsprezece copii și să 
se plângă că ultimii cinci au fost nedoriți. Astfel, ea va putea 

ca, de la o vârstă încolo, să joace „lar am pățit-o!“, „Hărțuita“ 
și „Femeia frigidă“, exact la fel ca mama ei. La drept vorbind, 
acest exemplu poate fi folosit ca test pentru sofisticarea psi- 
hologică. La întrebarea „O femeie a avut unsprezece copii și 
s-a plâns că pe cinci dintre ei nu i-a dorit. Câţi copii e cel mai 
probabil să aibă prima ei născută?“, analistul de scenarii va 
răspunde „Unsprezece“. Oamenii care răspund „Șase“ vor avea 
greutăți în a înțelege și anticipa reacțiile umane, din moment 
ce răspunsul lor are la bază premisa potrivit căreia comporta- 
mentele importante, la fel ca și cele triviale, au motivaţie 
„rațională“, premisă greșită. De obicei, comportamentele 
importante sunt stabilite de directivele parentale din cadrul 
scenariului. 

În investigarea acestui aspect, părinţii pacientului sunt 
întrebaţi mai întâi câți frați și surori au avut, în al doilea rând, 
câți copii își doresc și, în al treilea rând (din moment ce, așa 
cum știe orice obstetrician, socoteala de acasă nu se potri- 
vește cu cea de la târg), câţi se așteaptă să aibă în realitate. 
Dacă părinții înțeleg cum să facă în mod corect diferenţa între 
stările Eului, se pot obține mult mai multe informații formu- 
lând a doua și a treia întrebare în manieră structurală: „Câţi 
copii (dorește, se așteaptă) (Părintele, Adultul, Copilul) tău să 
aibă?“ Astfel se pot scoate la lumină conflicte altfel ascunse 
între cele trei stări ale Eului și între cei doi părinți, conflicte ce 
au o importantă influenţă asupra directivelor de scenariu pe 
care le dau ei pacientului. O versiune și mai sofisticată, cu o 
creștere corespunzătoare a informațiilor obținute (cu condiția 
ca părinții să înţeleagă întrebarea), constă în folosirea formei 
cu douăsprezece variante în loc de șase: „Câţi copii (dorește, 
se așteaptă) Părintele, Adultul tău (grijuliu, critic) și Copilul 
tău (spontan, adaptat, rebel) să aibă?”38 

În privinţa pacientului însuși, cea mai profitabilă întrebare 
de pus, din moment ce el e cel mai probabil să poată răspun- 


38 Poate părea exagerat, dar cei care studiază mărimea familiei nu 
reușesc să găsească proiecţii demne de încredere postulând o per- 
sonalitate unitară sau „integrată“. În interviuri, ei folosesc termeni 

de, este: „Care este poziţia ta în familie?“, urmată de: „Când 
te-ai născut?” Trebuie obținută data exactă a nașterii copilu- 
lui născut imediat înaintea lui și a celui născut imediat după 
el, pentru ca diferenţele să poată fi calculate în luni, dacă naș- 
terile au fost apropiate între ele. Dacă vorbitorul vine într-o 
lume locuită deja de o soră sau un frate, diferența de unspre- 
zece luni, treizeci și șase de luni, unsprezece ani sau douăzeci 
de ani va avea o influență considerabilă asupra deciziilor 


| privind scenariul său. Influenţa nu va depinde doar de relaţia 


sa cu acea soră sau acel frate, ci și de atitudinea părinților față 
de diferenţa de vârstă între copii. Aceleași două considerente 


f rămân valabile și în ceea ce-l privește pe următorul născut: 


este important de știut vârsta vorbitorului — spre exemplu, 
unsprezece luni, nouăsprezece luni, cinci ani, șaisprezece ani 
— la momentul sosirii pe lume a următorului copil. În gene- 
ral, toţi fraţii născuţi înainte ca vorbitorul să împlinească 
șapte ani vor avea o influență decisivă asupra scenariului 
său, și unul dintre factorii cei mai importanți constă în dife- 


-_renţa de vârstă dintre ei, socotită în luni, din moment ce, așa 


cum arătam mai sus, ea va afecta nu doar atitudinea vor- 
bitorului, ci și pe aceea a părinților lui. Dacă vorbitorul are un 
frate geamăn sau s-a născut înainte ori după gemeni, apar 
variații remarcabile. 


ca familie „ideală“, familie „dorită“ și familie „proiectată“. Ele cores- 
pund aproximativ ideilor Părintelui, Copilului și Adultului. Dar 
„multe soții care au afirmat că n-au «dorit cu adevărat» încă un copil 
înainte de apariția ultimei sarcini au spus, de asemenea, că dacă ar fi 
putut să aibă exact atâţia copii câți își doreau, iar apoi să se oprească, 
ar fi avut tot atâţia câţi aveau în realitate, ba chiar mai mulţi“. Pro- 
blema discutabilă este dacă între „excesul de fertilitate” și sarcinile 
„nedorite“ se poate pune semnul egal. Însă analistul tranzacțional 
știe că în fiecare persoană intervievată există cel puţin trei oameni 
diferiți, care pot să „vrea“, să „vrea cu adevărat“ sau să „nu vrea“ 
alţi copii, fiecare având propria părere, astfel că din chestionarele pe 
această temă care nu iau în calcul stările Eului lipsește ceva de 
importanță decisivă. Pentru o discuție pe marginea acestor ches- 
tionare, vezi Barish, N.H. „Family Planning and Public Policy: Who 
Is Misleading Who?”. Science 165: 1203-1204, 19 Septembrie 1969. 

În unele cazuri, anume ale pacienților interesați de astro- 
logie, meteorologie sau hagiologie, data exactă a nașterii lor 
va avea o mare semnificație în ceea ce privește scenariul. 
Acest aspect este deosebit de important dacă și părinții lor au 
nutrit un interes similar faţă de calendar. 


E. Scenarii ale nașterii 


Otto Rank considera că circumstanțele nașterii propriu-zi- 
se, „trauma nașterii“, se imprimă în psihicul sugarului și 
deseori reapar sub formă simbolică pe parcursul vieții, în- 
deosebi sub forma dorinței de regăsire a păcii fericite din 
uter, descrisă de discipolul lui, Fodor.5 Dacă lucrurile ar sta 
astfel, fricile și dorurile ce se deșteaptă prin trecerea pe sub 
acea arcadă prin care nici un om nu mai poate trece vreodată, 
pe strada cu sens unic a naturii, ar apărea cu siguranţă ca ele- 
mente importante ale scenariului. Poate că așa este, dar nu 
există nici o modalitate de încredere de a verifica acest lucru, 
nici măcar cea a comparării nașterilor prin cezariană cu cele 
normale. În consecinţă, influența „traumei nașterii“ asupra 
scenariului de viață rămâne de domeniul speculaţiei. La 
drept vorbind, scenariile de viață reală presupuse a se baza 
pe. faptul nașterii prin cezariană sunt neconvingătoare, ase- 
meni omoloagele lor din teatru. La fel ca în Macbeth, eveni- 
mentul este exploatat ca un simplu joc de cuvinte, un foetus ex 
machina, în loc să alcătuiască o bază serioasă pentru un sce- 
nariu. Însă este foarte probabil ca un copil căruia i se spune 
ulterior că s-a născut prin cezariană și înțelege ce înseamnă 
asta să includă cumva faptul în scenariul său și să-l dezvolte 
ulterior, când află cine au fost distinșii săi predecesori. Pro- 
nunțarea în privința acestui aspect se va putea face doar 
după acumularea mai multor studii de caz solide. 


39 Fodor, | N. The Search for the Beloved. Hermitage Press, New York, 
1949. 

În practică, cele două „scenarii de naștere“ întâlnite cel 
mai frecvent sunt „Scenariul copilului găsit“ și „Scenariul 
mamei sfâșiate“. Scenariul copilului găsit provine din fantas- 
mele copiilor adoptați și chiar a celor biologici cu privire la 
părinţii lor „adevăraţi“ și se conturează în forma unor versi- 
uni ale „Mitului nașterii eroului“ descris de Otto Rank în 
cartea sa cu același nume.40 Scenariul mamei sfâșiate este de 
asemenea larg răspândit și, din experiența mea, apare cu frec- 
venţă egală la ambele sexe. La temelia acestui scenariu se află 
dezvăluirea făcută de mamă copilului, cum că de când l-a 
născut, a fost mai mereu bolnavă sau, într-o formă mai dras- 
tică, că la nașterea lui a suferit rupturi atât de serioase, încât 
nu și-a revenit complet niciodată. Reacţiile copilului și sce- 
nariul lui se bazează pe propriile-i observaţii în această pri- 
vinţă. Dacă într-adevăr mama a fost invalidă sau schiloadă de 
când o știe, se simte obligat să-și asume întreaga respon- 
sabilitate și oricât ar raționa Adultul său, nu-l va putea con- 
vinge pe Copil că n-a fost vina lui. Însă dacă invaliditatea 
mamei nu e vizibilă și mai cu seamă dacă un membru al fa- 
miliei, tatăl de exemplu, sugerează sau afirmă deschis că boala 
ei e prefăcută, scenariul pacientului va căpăta o povară con- 
siderabilă de ambiguitate, ipocrizie și exploatare. Uneori, 
mama nu face acuzaţia, ci o lasă în seama tatălui, a bunicii 
sau a unei mătuși. În acest caz, scenariul care rezultă este tri- 
partit, mesajele și anunţurile importante — de obicei „vești 
proaste“ — venind de la o a treia persoană. E ușor de văzut 
că scenariul copilului găsit se transformă în mitul nașterii 
eroului, în timp ce scenariul mamei sfâșiate devine mitul 
nașterii răufăcătorului, cel împovărat de la naștere cu păcatul 
monstruos al matricidului sau, mai exact, al matriclastiei. 
Pentru orice om, ideea „Mama a murit la naștere (nașterea 
mea)“ e aproape imposibil de suportat fără ajutor consistent. 
Dacă mama a suferit leziuni sau are un cistocel, nu e nicio- 
dată prea târziu pentru remedierea problemei și cu cât se 
vorbește mai puţin despre asta, cu atât mai bine. 


40 Rank, O. The Myth of the Birth of the Hero. Loc. cit. 

F. Prenume și nume de familie 


În cartea sa, What Not To Name The Child, Roger Price alcă- 
tuiește o listă a prenumelor americane frecvente și descrie, în- 
tr-o frază, genul de personalitate aferent fiecăruia. Acurateţea 
nefirească sau cel puţin plauzibilitatea descrierilor sale pre- 
zintă un mare interes pentru analistul de scenarii. Nu există 
îndoială că în multe cazuri, numele de botez, cel prescurtat, 
de alint și poreclele sau orice alte apelative îi mai sunt dăruite 
ori aplicate nevinovatului nou-născut constituie un indiciu 
clar cu privire la direcția în care părinţii vor să se îndrepte 
copilul. lar el va trebui să lupte împotriva unor astfel de in- 
fluenţe, care vor continua și sub alte forme, dacă vrea să se 
elibereze de aluzia evidentă.41 Ca indicator al scenariului, nu- 
mele e cel mai probabil să înceapă să-și exercite influența în 
liceu, când băiatul sau fata citește despre celebrităţile mitice 
și istorice purtând același nume sau când colegii îl (0) fac să 
înțeleagă, cu mai multă sau mai puţină brutalitate, sensurile 
ascunse ale numelui său. Acestea sunt lucruri asupra cărora 
părinţii au control și pe care ar trebui să le poată anticipa. 

Există patru moduri în care un prenume poate să devină 
în ton cu scenariul: intenționat, accidental, fără voie și ine- 
vitabil. 

1. Intenţionat. Numele poate fi foarte specializat — de pil- 
dă Septimus S. (care a devenit profesor de filosofie), Galen E. 
(care a devenit medic)”, Napoleon (care a devenit caporal) 
sau Jesus, un nume foarte frecvent în America Centrală. Ar 
putea, de asemenea, să fie o variantă a unui nume obișnuit. 
Cei numiţi Charles și Frederick au fost regi și împărați. Un 
băiat pe care maică-sa îl strigă constant Charles sau Frederick 


41 Price, R. What Not To Name the Baby. New York, 1904. H.L. Mencken 
dă numeroase exemple revelatoare de nume conforme cu scenariul 
în lucrarea The American Language. Alfred A. Knopf, New York 
(1919), ediţia a IV-a, Capitolul 10, în special pp. 518 și urm. 

Actualul redactor coordonator al Anatomiei lui Gray se numește 
Charles Mayo Goss. 

și insistă ca și ceilalţi să-i spună la fel are un alt stil de viață 
decât cel strigat de obicei Chuck sau Fred, iar Charlie și 
Freddie e foarte probabil să fie cu totul altă mâncare de pește. 
A boteza un băiat cu prenumele tatălui său ori o fată cu pre- 
numele mamei constituie un act intenţionat din partea părin- 
ților și-i impune copilului o obligație pe care s-ar putea ca acesta 


î să nu vrea s-o îndeplinească sau împotriva căreia ar putea 


chiar să se revolte, astfel că întregul său plan de viaţă stă sub 
semnul unei vagi amărăciuni sau a unui resentiment activ. 

2. Accidental. O tată pe nume Durleen sau Aspasia și un 
băiat pe nume Marmaduke ar putea trăi liniștiți într-un anu- 
mit stat sau ţară sau liceu, dar dacă se întâmplă ca părinţii lor 
să se mute, e posibil ca ei să devină acut conștienți de numele 
lor și să fie obligaţi să ia atitudine în privinţa lui. La fel se 
întâmplă în cazul unui băiat botezat Lynn sau al unei fete pe 
nume Tony. 

3. Fără voie. Nume de alint ca Bub, Sis sau Junior nu sunt 


- date cu intenţia de a le permanentiza, dar adesea chiar asta se 


întâmplă, așa că persoana rămâne Bub, Sis sau Junior pentru 
tot restul vieții, fie că vrea, fie că nu. 

4. Inevitabil. Numele de familie sunt cu totul altă proble- 
mă, din moment ce părinţii n-au de ales, trebuie să transmită 
urmașilor ceea ce au primit de la bunicul. Există multe nume 
europene onorabile care, în engleză, devin obscenităţi; un 
bărbat remarca odată posomorât: „Ce norocos sunt! Numele 
meu conţine doar un singur cuvânt porcos.” Acest lucru i-a 
intrat cel mai clar în atenție în timpul liceului, când a suferit 
nu doar jignirile aduse de obicei imigranţilor, ci, în plus, a 
oferit și un pretext de-a gata pentru batjocură. El considera că 
numele său nu reprezintă un avantaj nici în lumea afacerilor. 
Unii oameni aflaţi în această situație dificilă simt că strămoșii 
lor i-au blestemat încă de la naștere să fie niște învinși. Pe de 
altă parte, Christ nu e un nume de familie rar întâlnit, lucru 
care ridică și el probleme privind scenariul, deși de o altă 
natură, îndeosebi pentru băieţii bisericoși. Nu e de mirare că 
H. Head și W.R. Brain au devenit neurologi renumiți. 

Fiecare pacient ar trebui întrebat nu doar „Cine ţi-a ales 
prenumele?“ și „De unde provine numele tău de familie?“, ci 
și: „Ţi-ai citit vreodată certificatul de naștere?“ Dacă nu, ar 
trebui să i se ceară să-l citească sau, și mai bine, să i-l aducă 
terapeutului ca să-l vadă. Cam cincizeci la sută din oameni 
găsesc surprize în certificatul de naștere când îl citesc cu 
atenţie pentru prima oară: omisiuni, greșeli de înțelegere sau 
informaţii de care nu aveau cunoștință. Adesea, spre marea 
lor uimire sau suferință, constată că numele de pe certificat 
este altul decât ce] cu care au fost strigaţi toată viaţa. Aproape 
toate aceste surprize fac mai multă lumină în privinţa scena- 
riului părinţilor și a contextului nașterii pacientului. 


„Capitolul 5 
DEZVOLTAREA TIMPURIE 


A. Influențe timpurii 


Cea dintâi programare a scenariului de viaţă are loc în 
timpul perioadei de alăptat, sub forma unor protocoale scurte 
care, ulterior, pot fi elaborate și transformate în narațiuni com- 
plexe. De obicei, sunt scene diadice între sugar și mama lui, 
cu prea puţine amestecuri din partea privitorilor sau chiar deloc, 
“și cu titluri de alăptare cum ar fi: „Reprezentaţia publică”, 
„Încă nu e timpul“, „Când ești tu pregătit“, „Când sunt eu 
pregătită“, „Grăbește-te“, „Cine mușcă e dat la o parte“, „În 
timp ce mama fumează“, „Scuză-mă, a sunat telefonul“, „Ce 
se tot foiește?“, „Nu-i de ajuns niciodată“, „Întâi unul, apoi 
celălalt“, „E palid“, „Lasă-l cât vrea el“, „Ce minune de copil!“, 
„Clipe de aur ale iubirii și mulțumirii” și „Cântec de leagăn“. 

Ceva mai complicate sunt scenele corespunzătoare de baie, 
în aceleași familii: „Hai să-l vezi ce drăgălaș e“, „A sosit mo- 
mentul“, „Ai terminat?“, „N-ai decât să stai acolo până faci”, 
„Grăbește-te“, „Obrăznicătură mică“, „În timp ce mama 
fumează“, „În timp ce mama vorbește la telefon“, „Para de 
clismă“, „Dacă nu faci, îţi dau ulei de ricin“, „Uite laxativul“, 
„Dacă nu faci, te îmbolnăvești“, „Lasă-l să facă cum știe“, 
„Bravo ție“, „Braaavo“ și „Îţi cânt în timp ce faci”. În această 
etapă sunt mai frecvente protocoalele triadice, între care: 
„i-am spus că nu e gata“, „Nu-i tolera așa ceva“, iii conving 
eu să facă“, „Încearcă tu“, „U deranjezi“, „Nu vrei tu să... Ba 
da, dar“ și „De data asta precis reușește“. Poate să-și facă 
apariția Fantoma din baie, care va deveni într-o zi Fantoma 
din dormitor: „Doctorul Spock spune“, „Al lui Tessie făcea 

deja la oală la vârsta asta” și „Soră-mea Mary avea doar atâ- 
tea luni când“. Ulterior, aceste protocoale se vor transforma 
în: „Freud spune“, „Nancy are de fiecare dată” și „Helen are 
în fiecare noapte”. 

Se poate pronostica deja cu destulă acuratețe care vor fi 
învingătorii și care învinșii. Cel căruia i se spune „Ce minune 
de copil!“, întărit doi ani mai târziu de „Bravo ție“, se va des- 
curca de obicei mai bine decât „Ce se tot foiește atât?“, întărit 
doi ani mai târziu de „Para de clismă“; la fel, „Cântec de 
leagăn“, mai întâi în timpul alăptatului și apoi în baie, va 
avea probabil mai mult succes decât „În timp ce mama 
fumează“. Sentimentul de a fi OK sau ne-OK, care-i delimi- 
tează pe prinții actuali și pe cei viitori de broscoii actuali și cei 
viitori, este deja implantat, și se stabilesc mai multe tipuri de 
broscoi și prinți (sau, în cazul doamnelor, mai multe tipuri de 
rățuște urâte și prințese). „Ce minune de copil!“, Prinţul 
etern, cu scenariul de succes, este adesea primul născut, dar 
nu întotdeauna. Prințul condițional, „Hai să-l vezi ce dră- 
gălaș e“ sau „Grăbește-te“, spre exemplu, poate să rămână 
prinț cât timp rămâne drăgălaș sau se grăbește. Broscoiul 
condiţional, „Cel care mușcă“, „Obrăznicătură mică“ sau „E 
palid, îi trebuie un laxativ”, poate să nu mai fie broscoi dacă 
nu mușcă sau nu e palid; pe de altă parte, Broscoiul con- 
damnat cu greu va reuși să aibă succes îni fața cuiva. Impre- 
sionanți sunt broscoii care încearcă să nu le pese: „În timp ce 
mama fumează“ sau „În timp ce mama bea un păhărel“. 
Doar un dezastru îi poate transforma în broscoi pe Prinții 
eterni; doar un miracol poate transforma Broscoii condam- 
naţi în prinți. 


B. Convingeri și hotărâri 


La vremea când ajunge la „Dragă, te duc eu cu mașina“ 
sau „Mișcă-ţi curu’ din pat“ sau chiar „Dacă nu, te bat de-ți 

sună apa-n cap“, copilul are deja anumite convingeri cu pri- 
vire la sine și la oamenii din jur, mai cu seamă la părinţii lui. 
Aceste convingeri au toate șansele să-l însoțească tot restul 
vieţii și pot fi rezumate după cum urmează: (1) Eu sunt OK 
sau (2) Eu sunt ne-OK; (3) Tu ești OK sau (4) Tu ești ne-OK. 
Pe baza acestora, el ia hotărârea privind viața sa. „Lumea e 
bună, într-o zi am s-o fac și mai bună“ — prin știință, demer- 
suri caritabile, poezie sau muzică. „Lumea e rea, într-o zi am 
să mă omor” sau „am să omor pe cineva“, „am să înnebu- 
nesc“, „am să mă călugăresc“. Poate fi o lume mediocră, în 
care faci ce ai de făcut și în restul timpului te distrezi, sau o 
lume a competiţiei, în care izbândești dacă-ți pui guler alb și 
plimbi de colo-colo hârțoagele altora, sau o lume dură, în 
care trebuie să faci munci grele, compromisuri, să te zbați sau 
să lupţi ca să-ţi câștigi existența, sau o lume tristă, în care stai 
într-un bar și speri, sau o lume inutilă, în care renunti. 


C. Poziţiile — pronumele 


Indiferent care ar fi hotărârea, ea poate fi justificată prin 
adoptarea unei poziţii pe baza convingerilor de-acum pro- 
fund întipărite, poziție ce presupune o concepție asupra 
întregii lumi și a oamenilor care o populează și care sunt fie 
prieteni, fie dușmani: „Am să mă sinucid pentru că trăiesc 
într-o lume de rahat, în care nici eu și nici ceilalţi nu suntem 
buni de nimic, prietenii mei nu sunt cu mult mai buni decât 
dușmanii.” În limbajul poziţiilor, asta înseamnă: „Eu sunt 
ne-OK, tu ești ne-OK, ei sunt ne-OK. În condiţiile astea, cine 
nu s-ar sinucide?“ Avem de a face cu un suicid motivat de 
inutilitate. Mai există și „Am să mă sinucid fiindcă eu sunt 
ne-OK, pe când toți ceilalți sunt OK“ — suicidul melancolic. 
(Suicidul poate să ia orice formă, de la aruncatul de pe pod sau 
accidentul de mașină până la supraalimentaţie ori alcoolism.) 
Sau: „Am să-i omor sau am să-i dau la o parte, pentru că eu 

sunt OK, iar ei categoric sunt ne-OK.“ Sau: „Din moment ce 
toți suntem OK, și eu, și tu, hai să terminăm treaba și pe 
urmă să mergem să ne distrăm.“ 

„Știu că noi suntem OK, dar tipii ăștilalți nu-s așa de stră- 
luciţi“, spune cineva. „Foarte bine, în cazul ăsta eu sunt OK, 
tu ești OK, iar ei sunt ne-OK; hai să terminăm treaba, iar de ei 
o să ne ocupăm mai târziu.” În limbajul copiilor, asta se tra- 
duce prin: „O să ne jucăm de-a casa, dar tu nu poți să te joci 
cu noi“, ceea ce se poate folosi ulterior, în forma cea mai 
extremă și cu instrumente mai sofisticate, într-un lagăr de 
exterminare. 

Cele mai simple poziţii sunt diadice, Tu și Eu, și provin 
din convingerile asimilate de copil împreună cu laptele ma- 
mei. Prescurtând OK prin + și ne-OK prin —, convingerile 
spun: Eu + sau Eu —, Tu + sau Tu —. Combinaţiile posibile ale 
acestora dau cele patru poziţii de bază, de pe care se des- 
fășoară jocurile și scenariile și care programează persoana 
astfel încât să aibă ceva de spus după „bună ziua”. 

1. Eu + Tu +. Asta este poziția „sănătoasă“ (sau, în terapie, 
cea a „Însănătoșirii“), cea mai potrivită pentru o viaţă de- 
centă, poziția eroilor și prinților, a eroinelor și prinţeselor auten- 
tici. Persoanele plasate pe celelalte poziții au în ele o parte de 
broscoi mai mult sau mai puţin însemnată, o doză de ghinion 
indusă de părinţi, care-i va trage înapoi în repetate rânduri, 
dacă n-o depășesc; în cazuri extreme, acești oameni se vor 
irosi dacă nu sunt salvaţi printr-un miracol al psihiatriei sau 
autovindecării. Eu + Tu + este ceea ce încercau hipioții să-i 
spună poliţistului când i-au dăruit o floare. Dar dacă Eu + 
este autentic sau doar o speranţă pioasă și dacă polițistul va 
accepta +-ul sau va prefera să fie — în această scenă rămâne 
mereu sub semnul îndoielii. Eu + Tu + este fie poziţia în care 
persoana crește la începutul vieții, fie cea pe care trebuie s-o 
înveţe cu trudă ulterior; ea nu poate fi obținută printr-un sim- 
plu act de voinţă. 

2. Eu + Tu — Eu sunt prinţ, tu ești broscoi. Aceasta este 
poziția „datului la o parte“. E vorba de oamenii care joacă 

„Defectul“ ca ocupaţie de timp liber, ca joc sau ca procedură 
mortală. Sunt cei care-și disprețuiesc partenerul de viață, își 
trimit copiii la școala de corecție, își concediază prietenii și 
servitorii. Pornesc cruciade și uneori războaie, iar în grupuri 
găsesc defecte inferiorilor și dușmanilor lor reali sau imagi- 
nari. Este poziţia „arogantă“, în cel mai rău caz a ucigașului, 
iar în cel mai bun caz, al băgăreţului, care consideră că e de 
datoria sa să-i ajute pe „ceilalţi ne-OK“ în privința acelor lu- 
cruri cu care nu vor să fie ajutaţi ei înșiși. Dar în principal 
este poziția mediocrilor, iar din punct de vedere clinic este 
paranoidă. 

3. Eu — Tu +. Din punct de vedere psihologic, este poziția 
„depresivă“, iar din punct de vedere politic și social, o auto- 
înjosire transmisă copiilor. În plan ocupaţional, îi determină 
pe indivizi să prefere a trăi cu ajutorul favorurilor de toate 
felurile, mari și mici, și să savureze acest lucru în mod răz- 
bunător, asta fiind slaba satisfacție de a-l face pe celălalt să 
plătească cât mai mult cu putință pentru eticheta lui de OK. 
Aceștia sunt suicidarii melancolici, rataţii care se autointitu- 
lează amatori de riscuri, oamenii care se descotorosesc de ei 
înșiși, nu de alţii, izolându-se în camere obscure cu chirie sau 
în pustietăţi ori asigurându-și intrarea într-o închisoare sau 
într-un spital de psihiatrie. Este poziția celor care spun mereu 
„O, dacă” și „Ar fi trebuit să”. 

4. Eu - Tu —. Este poziţia „inutilităţii”, adoptată de cei care 
spun „De ce să nu“: De ce să nu te sinucizi? De ce să nu 
înnebunești? Din punct de vedere clinic, este o poziţie schi- 
zoidă sau schizofrenică.42 

Aceste poziţii sunt universale în rândul întregii omeniri, 
fiindcă orice om suge la sânul mamei sau din sticlă și-și pri- 


42 Vezi Berne, E. „Classification of Positions”. Transactional Analysis 
Bulletin 1: 23, Iulie 1962, și Principles of Group Treatment. Loc. cit., pp- 
269-277. Compară cu Harris, T. I'm OK-You're OK, A Practical Guide 
to Transactional Analysis. Harper & Row, New York, 1969. Însă 
Harris numerotează poziţiile într-o altă ordine. 1 a noastră este 4 a 
lui, 2 a noastră este 3 a lui, 3 a noastră este 1 a lui, iar 4 a noastră este 
2 a lui: 4-3-1-2. 

mește acolo mesajul, ulterior întărit când învaţă să se poarte 
frumos, fie că asta se întâmplă în junglă, în mahala, într-un 
apartament sau în sălile castelului strămoșesc. Chiar și în 
micile comunități nealfabetizate cărora antropologii le studi- 
ază „cultura“, unde toți membrii sunt crescuţi în conformi- 
tate cu aceleași reguli de mult încetățenite, există suficiente 
diferenţe individuale între mame (și taţi) pentru a se ajunge 
la rezultatele standard. Învingătorii sunt șefii de trib și vracii, 
căpeteniile și capitaliștii care posedă o turmă cu o mie de 
capete sau valorează o sută de mii de cartofi dulci. Învinșii 
pot fi găsiţi în spitalul de boli mintale de la Papette sau Port 
Moresby sau Dakar, ori poate în Suva, în Închisoarea Ma- 
iestății Sale. Căci fiecare poziție conţine deja scenariul și 
deznodământul aferent. Chiar și în Statele Unite, unde se 
găsesc zece mii de „culturi“, există doar câteva deznodă- 
minte, nici unul cu adevărat diferit decât cele din alte țări. 
Cum fiecare persoană este produsul unui milion de mo- 

mente diferite, a mii de stări psihice diferite, a sute de peri- 
peţii și, de obicei, a doi părinţi diferiți, cercetarea amănunțită 
a poziţiei sale va pune în evidență numeroase complexități și 
aparente contradicții. Totuși, de obicei se poate detecta o 
poziție fundamentală, sinceră sau nesinceră, inflexibilă sau 
nesigură, pe care se întemeiază miza vieții sale și de pe care 
își desfășoară jocurile și scenariul. Acest lucru este necesar 
pentru ca persoana să simtă că stă cu ambele picioare pe un 
teren ferm, la care va fi dispus să renunțe tot atât de greu ca 
la temelia casei sale. Să dăm un exemplu simplu: femeia care 
crede că faptul că ea e săracă, în timp ce alții sunt bogaţi este 

foarte important (Eu — Ei +) nu va renunţa la poziţia ei doar 

pentru simplul fapt că dobândește o sumă mare de bani; 

aceasta n-o face decât să fie o persoană săracă și care, din 

întâmplare, deţine niște valori. Colega ei, care consideră că e 

important să fie bogată, în contrast cu defavorizaţii săraci 

(Eu + Ei —), nu-și va abandona poziția dacă-și pierde banii; o 

asemenea întâmplare n-o face să fie o persoană săracă, ci o 
persoană bogată cu dificultăţi financiare temporare. 

După cum vom vedea mai târziu, această tenacitate ex- 
plică viața dusă de Cenușăreasă după ce s-a măritat cu prin- 
țul ei și, totodată, explică faptul că bărbații din prima poziție 
(Eu + Tu +) sunt buni ca lideri, fiindcă până și în cele mai ad- 
verse condiții își păstrează respectul universal față de ei înșiși 
și faţă de cei aflați sub conducerea lor. Astfel, cele patru po- 
ziții de bază, (1) Eu + Tu + (a succesului), (2) Eu + Tu -ha aro- 
gantei), (3) Eu - Tu + (depresivă) și (4) Eu — Tu — (a inutilității), 
rareori pot fi schimbate doar prin circumstanțe exterioare. 
Schimbările stabile trebuie să vină dinăuntru, fie spontan, fie 
sub un fel sau altul de influență „terapeutică“: terapie spe- 
cializată sau iubire, care este psihoterapia naturală. 

Dar există oameni ale căror convingeri sunt lipsite de 
convingere, astfel că au opțiuni și alternează între o poziţie și 
alta — de exemplu, de la Eu + Tu + la Eu - Tu - sau de la Eu + 
Tu - la Eu — Tu —. Din punctul de vedere al poziţiilor, acestea 
sunt personalități nesigure sau instabile. Cele sigure sau sta- 
bile sunt acelea ale căror poziţii, fie ele bune sau jalnice, nu 
pot fi clătinate. Pentru ca ideea poziţiilor să fie de vreun 
folos, ea trebuie să nu fie subminată de schimbările și insta- 
bilităţile personalității nesigure. Abordarea tranzacţională — 
dezvăluirea a ceea ce se spune și se face cu adevărat la un 
anumit moment dat — se ocupă de această chestiune. Dacă A 
se comportă la prânz ca și cum s-ar situa pe prima poziție (Eu 
+ Tu +), spunem că „A se află pe prima poziţie“. Dacă la ora 
șase după-amiaza se comportă ca și cum s-ar situa pe poziția 
a treia (Eu — Tu +), spunem: „In contextul de la amiază, A se 
află pe prima poziţie, iar în condiţiile de la ora șase după-a- 
miază, se află pe a treia.” De aici putem concluziona că (1) A 
este nesigur în prima poziție și că (2) dacă are simptome, 
acestea apar în condiţii speciale. Dacă se comportă în orice 
situaţie ca și cum s-ar afla pe prima poziţie, spunem „A este 
stabil pe prima poziţie”, de unde putem anticipa că (1) A este 
un învingător, că (2) dacă a traversat o terapie, acum este vin- 
decat și că (3) nu se află sub stăpânirea jocurilor sau cel puţin 
nu simte compulsia de a juca jocuri, ci are control social — 

opţiunea de a hotărî singur în fiecare moment dacă vrea sau 
nu să joace. Dacă B se comportă în toate circumstanţele ca și 
cum s-ar afla pe poziţia a patra, spunem „B este stabil pe po- 
ziţia a patra“, de unde putem anticipa că (1) B este un învins, 
că (2) vindecarea lui va fi dificilă și că (3) nu se va putea opri 
să mai joace acele jocuri care dovedesc că viața e inutilă. 
Toate acestea se fac prin analiza atentă a tranzacţiilor reale în 
care se angajează A și B. 

Odată formulate predicțiile, ele sunt testate cu ușurință 
prin noi observații. Dacă comportamentul nu le confirmă, fie 
analiza a fost deficitară, fie teoria poziţiilor este eronată și va 
trebui modificată. Dacă comportamentul confirmă predicțiile, 
teoria este întărită. Până în momentul de faţă, dovezile susțin 
teoria. 


A . 


D. Învingători și învinși 

Pentru a verifica predicțiile este nevoie să definim succe- 
sul, adică învingătorii și învinșii. Învingătorul este cel care 
reușește în ceea ce afirmă că va face. Învinsul este cel care nu 
reușește să realizeze ceea ce își propune să facă. Bărbatul care 
spune: „Am să merg la Reno și am să joc la cazino“ trebuie 
doar să ajungă acolo și să joace, indiferent dacă câștigă sau 
pierde. Dacă spune: „Am să merg la Reno și de data asta am 
să câștig“, ajunge învingător dacă câștigă și învins dacă nu 
câștigă, în funcţie de câţi bani are în buzunare la sosire. Fe- 
meia care divorțează este învinsă doar dacă a spus „Eu n-am 
să divorțez niciodată“. Dacă a declarat: „Într-o bună zi am 
să-mi dau demisia și după aceea n-am să mai muncesc nicio- 
dată“, pensia de întreţinere plătită de fostul soţ va însemna că 
e învingătoare, fiindcă a realizat ce și-a propus să facă. Din 
moment ce nu a făcut nici o afirmaţie cu privire la felul în care 
își va atinge scopul, nimeni n-o poate acuza că e o învinsă. 

Până acum am avut de a face în principal cu poziții dia- 
dice, „Eu“ și „Lu“. Dar ideea de poziție este ca un acordeon 
și se poate extinde suficient pentru a include o gamă vastă de 
atitudini pe lângă cele patru fundamentale — aproape tot atâ- 
tea atitudini diferite câți oameni există în lume. Așadar, dacă 
trecem la poziţiile triadice, avem următoarele combinaţii: 

la. Eu + Tu + Ei +. Poziţia democratică, de comunitate, a 
unei familii prietenoase, un fel de ideal pentru atingerea 
căruia mulți oameni consideră că merită luptat, poziție con- 
cretizată în afirmaţia „Noi iubim pe toată lumea“. 

1b. Eu + Tu + Ei —. Poziţia plină de prejudecăţi, snoabă 
sau de tip bandă, a demagogului, concretizată în întrebarea: 
„Cine are nevoie de ei?” 

2a. Eu + Tu — Ei +. Poziţia agitatorului sau a nemulțumitu- 
lui și, uneori, a misionarilor de diferite tipuri. „Voi, cei de 
aici, nu sunteți buni de nimic, în comparație cu ceilalți de 
acolo.“ 

2b. Eu + Tu -— Ei —. Poziţia criticului solitar, moralist și in- 
tolerant, poziţia arogantă în formă pură. „Toată lumea tre- 
buie să se încline în fața mea și să-mi semene pe cât îmi pot 
semăna niște oameni inferiori.“ 

3a. Eu — Tu + Ei +. Poziţia sfântului sau a masochistului 
care se pedepsește singur, poziția melancolică în formă pură. 
„Eu sunt cea mai nevrednică persoană din lume.“ 

3b. Eu — Tu + Ei —. Poziţia servilă a oamenilor care aleg să 
muncească pentru bacșișuri din snobism, nu din nevoie. „Eu 
m-am înjosit, iar tu m-ai răsplătit bine, nu ca restul, care sunt 
inferiori.“ 

4a. Eu — Tu -— Ei +. Poziţia invidiei servile și, uneori, a 
acțiunii politice. „Ei ne urăsc fiindcă nu ne descurcăm la fel 
de bine.“ 

4b. Eu — Tu - Ei —. Poziţia pesimistă a cinicilor și a celor 

care cred în predestinare și în păcatul originar. „Nici unul 
dintre noi, de nicăieri, nu e bun de nimic.“ 

Mai există poziţii triadice nesigure, precum și unele flexi- 
bile, care-i dau celuilalt o șansă. Spre exemplu: 

1? Eu + Tu + Fi ? Asta e o poziţie evanghelică: „Eu și cu 
tine suntem OK, dar despre ceilalți nu ne putem pronunța 
decât după ce-și arată recomandările sau vin de partea noas- 
tră.” 

2? Eu + Tu ? Ei — Asta e o poziție a clasei aristocratice. 
„Majoritatea celorlalți oameni nu sunt buni de nimic, dar în 
ce te privește pe tine aştept să-ți văd recomandările și abia 
apoi mă pronunţ.“ 

Așadar, avem patru poziţii diadice și opt triadice, în total 
douăsprezece, existând matematic posibilitatea unui număr 
egal de poziţii flexibile cu un ?, plus șase cu două ?? (Eu + 
Tu? Ei ?, Eu — Tu ? Ei — etc.) și una cu trei ???, aceasta din 
urmă descriind o persoană cu dificultăți de funcționare în 
relație cu alți oameni. Rezultă un total de treizeci și unu de 
tipuri posibile — mai mult decât suficient pentru ca viaţa să 
fie interesantă. Această varietate se multiplică enorm când 
începem să ne gândim la semnificația plusurilor și a minu- 
surilor, care, după cum ne amintim, se referă la OK și ne-OK. 
Aici ne confruntăm imediat cu perechi de adjective bun-rău, 
trăsături sau combinaţii care au fost accentuate în familie și 
care umplu formulele și le conferă semnificație în viața reală. 


F. Poziţiile — predicatele 


Poziţiile cele mai simple, cele mai greu de abordat și mai 
periculoase pentru societate sunt acelea bazate pe o singură 
pereche de adjective OK-ne-OK: Alb-Negru, Bogat-Sărac, Creș- 
tin-Păgân, Deștept-Prost, Evreu-Arian, Cinstit-Corupt. Fie- 
care dintre aceste perechi poate fi împărțită în patru moduri, 
oricare dintre ele putând fi accentuat într-o familie dată și 
imprimat pentru toată viaţa prin învățare timpurie. Astfel, 

perechea Bogat-Sărac se împarte în patru variante, în funcție 
de atitudinea părinților. 

1. Eu bogat = OK, Tu sărac = ne-OK (atitudine snoabă, 
arogantă) 

2. Eu bogat = ne-OK, Tu sărac = OK (atitudine rebelă, 
romantică) 

3. Eu sărac = OK, Tu bogat = ne-OK (atitudine revoluţio- 
nară, plină de resentimente) 

4. Eu sărac = ne-OK, Tu bogat = OK (atitudine snoabă, 
servilă) 

(În familiile în care banii nu reprezintă un reper decisiv, 
perechea Bogat-Sărac nu este polară și schema de mai sus nu 
se aplică.) 

Cu cât fiecare plus și minus include mai multe adjective, 
cu atât mai complexă și mai flexibilă devine poziția și e ne- 
voie de mai multă inteligență și capacitate discriminativă 
pentru a o aborda fără pericol. Adjectivele dintr-un set pot fi 
adunate unul cu altul (nu numai, ci și), scăzute unul dintr-al- 
tul pentru îmblânzirea efectului (dar cel puţin este și), cân- 
tărite din perspectiva corectitudinii (dar ce e mai important?) 
și aşa mai departe. Astfel, pentru unele persoane de culoare, 
Bogat Corupt Alb poate fi foarte ne-OK (rău de-a binelea, —- —), 
în comparație cu Bogat Corupt Negru (cel puţin e negru, -— +) 
sau cu Bogat Cinstit Alb (cel puţin e cinstit, — + —) sau cu Alb 
Corupt Sărac (cel puţin e sărac, ca noi, + — —). Dar în unele 
cazuri, Corupt Alb poate fi cel mai rău dintre toți dacă e 
Sărac, însă tolerabil dacă e Bogat. Asta, pentru că intervine o 
altă pereche: Scapă nepedepsit +, Nu scapă nepedepsit —. În 
acest caz, Sărac Corupt Alb obţine - — —, în timp ce Bogat 
Corupt Alb obţine + - —. În alte cazuri poate să existe o 
condiție, ca în situația când Bogat Alb (Compania Financiară) 
poate fi OK dacă nu e Corupt, dar dacă este, devine ne-OK (+ 
++ ++). 

Se pare că alegerea pronumelor, Eu, Tu și Ei, + sau — sau ?, 
stabilește în ultimă instanță soarta individului, inclusiv 
finalul scenariului său, indiferent ce adjective sau predicate 

folosește pentru + și —. Astfel, Eu + Tu — Ei — (2b) va sfârși 
aproape de fiecare dată singur, poate în sihăstrie, într-o 
închisoare, spital-azil sau morgă, indiferent care este motivul 
aroganţei sale: religia, banii, rasa, sexul etc., pe când Eu - Tu 
+ Ei + (3a) va sfârși aproape de fiecare dată nefericit și poate 
suicidar, indiferent care sunt trăsăturile specifice din cauza 
cărora se simte nevrednic. Așadar, pronumele hotărăsc fina- 
lul scenariului, învingătorii și învinșii. Predicatele stabilesc 
conţinutul scenariului, stilul de viață — religie, bani, rasă, 
sex —, dar nu au nimic de a face cu rezultatul final. 

Trebuie să recunoaștem că până aici, în tot ce am spus nu 
există nimic care să nu poată fi înţeles de un copil de șase ani, 
cel puţin în măsura în care se aplică la el însuși. „Mama spu- 
ne să nu mă joc cu tine, pentru că tu ești (murdar, de rând, 
rău, catolic, evreu, italian, irlandez etc.) este pur și simplu Eu 

_+ Tu ~. „Mă joc cu tine, dar nu vreau să mă joc cu el, pentru 
că trișează“ este Eu + Tu + El —, la care cel exclus replică: 
„Nici nu m-aș juca cu voi, pentru că sunteți niște papă-lapte“, 
adică Eu + Tu - El — E nevoie însă de foarte multă sofisticare 
— mai multă decât au majoritatea oamenilor — pentru a 
înțelege principiul-cheie al poziţiilor: pronumele și semnele 
(+ —) sunt singurele care contează; predicatele sau adjectivele 
sunt incluse doar pentru a ușura structurarea timpului. Pre- 
dicatele nu fac altceva decât să le dea oamenilor un subiect 
de discuţie după ce spun „bună ziua“, dar nu influenţează 
câtuși de puțin ceea ce se va întâmpla, cât de bine sau de rău 
se va desfășura viața lor sau care le va fi răsplata finală. 

Spre exemplu, mulţi oameni nu reușesc să înțeleagă cum 
polițiștii naziști înflăcărați din Germania de Est au putut 
deveni polițiști comuniști la fel de înftăcărați, din moment ce 
aceste două partide par diametral opuse. Dar opuse sunt doar 
adjectivele. Poziţia naziștilor era Eu + (nazist), El — (trădător), 
așadar el trebuie omorât. Poziţia comunistă era Eu + (comu- 
nist), El — (trădător), așadar el trebuie omorât. Deși predi- 
catele sunt contrare, poziția este aceeași în ambele cazuri: Eu 
+ EL-, așadar el trebuie omorât. Regulă: o schimbare a predi- 

catelor, indiferent cât de radicală, nu modifică nici poziţia, 
nici scenariul: în ambele cazuri, individul va ajunge criminal, 
și asta contează pentru el, nu ce fel de oameni ucide. Din 
acest motiv, nimic nu e mai ușor decât ca un fanatic să 
schimbe tabăra, sub îndrumarea adecvată. 

Acest exemplu ilustrează, de asemenea, faptul că poziţiile 
sunt foarte importante în interacțiunile sociale cotidiene. Pri- 
mul lucru pe care-l simt oamenii unii despre alții este poziția, 
și în această privință, în general, cei care se aseamână se 


- adună. Oamenii care gândesc bine despre ei înșiși și despre 


lume (+ +) preferă de obicei să se asocieze cu alții care le 
seamănă, și nu cu oameni care au să se plângă. Și oamenilor 
care se simt superiori (+ —) le place să se adune laolaltă în 
cluburi și organizații. lar dacă nefericirea cere tovărășie, 
oamenii care se simt inferiori (- +) se vor aduna și ei, de obi- 
cei în baruri ne-OK. Cei care se simt inutili (- —) se adună în 
cafenele sau pe stradă, ca să-și bată joc de ceilalți. În țările 
occidentale, îmbrăcămintea indică similaritatea poziţiei chiar 
și mai clar decât poziția socială. + + se îmbracă îngrijit, dar nu 
țipător; + — agreează uniformele, ornamentele, bijuteriile și 
modelele aparte, care-i etalează superioritatea; — + poartă 
haine uzate sau se îmbracă neglijent, dar nu neapărat neîngri- 
jit sau poate purta o uniformă „inferioară“, în timp cers 
tinde să poarte o uniformă „duceți-vă dracului“, care-i arată 
disprețul faţă de îmbrăcăminte și de tot ce simbolizează ea. 
Uniforma schizofrenică, în care se combină uzura și eleganța, 
croiala lălâie cu cea suplă, violetul cu cenușiul, pantofii scâl- 
ciați cu inelele cu diamant intră în această categorie. E 
Am menţionat deja tenacitatea cu care oamenii se agaţă de 
poziţia lor când se schimbă condiţiile — femeia bogată care 
nu devine săracă dacă-și pierde banii, ci rămâne o persoană 
bogată cu dificultăți financiare temporare sau, și mai grăitor, 
fata sărmană care obține o mulțime de bani, dar prin asta nu 
devine bogată. Fixitatea poziţiei se poate exprima în viaţa 
cotidiană într-un mod exasperant și confuzionant: „Sunt o 
persoană bună (în ciuda faptului că fac lucruri rele).“ Cel care 

adoptă această poziţie se așteaptă să fie tratat tot timpul ca și 
cum ar fi bun și se simte insultat dacă e privit altfel. 

În asta constă o sursă frecvent întâlnită de conflicte conju- 
gale. Astfel, Marty Collins insistă că e un soț bun, în ciuda 
faptului că-și bate soția în fiecare sâmbătă seara, când se îm- 
bată. Chiar mai uluitor e că soţia lui, Scottie, îl susține, cu fai- 
mosul protest: „Cum poţi fi supărată pe bărbatul care ţi-a 
trimis flori anul trecut de Crăciun?“ Pe de altă parte, Scottie e 
ferm convinsă că este o persoană cu desăvârșire cinstită, deși 
minte pe faţă și fură bani din portofelul soțului ei. Iar el o 
susține în această poziţie pe timpul săptămânii. Doar în serile 
de sâmbătă, ea îl face derbedeu, iar el o face mincinoasă. Din 
moment ce căsnicia se bazează pe un acord bilateral de a 
trece cu vederea discrepanţele, fiecare dintre ei se indignează 
când.se scot pe tapet scăpările, iar dacă amenințarea la adresa 
poziţiei OK e prea mare, se va produce divorțul. Divorțul are 
loc pentru că (1) unul dintre soți nu suportă să fie demascat 
sau (2) celălalt nu suportă minciuna sfruntată necesară pen- 
tru evitarea demascării. 


G. Alegerea scenariului de viață 


Următorul pas în elaborarea scenariului constă în găsirea 
unui fir narativ cu finalul adecvat, un răspuns la întrebarea: 
„Ce se întâmplă unui om ca mine?” Copilul știe — pentru că 
este învăţat — dacă va fi învingător sau învins, ce trebuie să 
gândească despre alții, cum se vor purta ceilalți cu el și ce 
înseamnă „un om ca mine“. Mai devreme sau mai târziu aude 
o poveste despre „un om ca mine“, iar asta îi spune încotro se 
îndreaptă. Poate fi un basm pe care i-l citește mama, o întâm- 
plare de familie relatată de bunica sau o legendă din folclorul 
găștii de pe stradă, pe care o aude la colţ. Dar indiferent unde 
o aude, o recunoaște instantaneu și-și spune: „Ăsta-s eu!“ 

Acea poveste va deveni scenariul său, iar el își va petrece tot 
restul vieţii încercând să-l aducă la îndeplinire. , 

Astfel, pe baza experiențelor timpurii cu sânul sau sticla, 
în baie sau în privată, în dormitor, bucătărie şi camera de zi, 
copilul își dobândește convingerile, își ia deciziile și-și adoptă 
poziţia. Apoi, din ceea ce aude și citește, alege o predicţie și 
un plan: cum se va comporta ca învingător sau învins, pe ce 
temeiuri și care va fi răsplata finală, iar asta e prima versiune 
clară a scenariului său pe toată viața. Acum suntem gata să 
luăm în discuţie diferite forțe și elemente din care este alcă- 
tuit scenariul, căci pentru a construi scenariul, individul tre- 
buie să aibă la dispoziţie instrumentele necesare. 


Capitolul 6 
ANII DE MODELARE 


A. Programarea parentală 


Ajunsă la vârsta de șase ani, individul uman tipic a în- 
cheiat grădinița (cel puţin în America) și e împins în lumea 
mai competitivă a clasei întâi de școală. Aici va trebui să se 
confrunte pe cont propriu cu învățătorii și cu colegii. Din feri- 
cire, la acest moment nu mai e un copilaș neajutorat, azvârlit 
într-o lume la construirea căreia n-a participat. Din mica sub- 
urbie a locuinţei lui, se aventurează în marea metropolă fre- 
netică a școlii, dotat cu un întreg set de reacții sociale pe care 
e gata să le ofere diferiților oameni din jur. În mintea sa sunt 
deja programate propriile-i modalităţi de a-și găsi drumul 
sau cel puţin de a supraviețui, iar planul său de viață a fost 
deja alcătuit. Preoţii și dascălii din Evul Mediu știau acest 
lucru și, în consecinţă, spuneau: „Daţi-mi copilul pe mână pâ- 
nă când împlinește șase ani, iar după aceea vi-l dau înapoi.“ 
O bună educatoare de grădiniță poate chiar să anticipeze 
deznodământul și ce fel de viaţă va avea copilul: fericită sau 
nefericită, de învingător sau de învins. 

Așadar, comedia sau tragedia fiecărei vieți omenești este 
aceea plănuită de un țânc preșcolar, cu cunoștințe foarte limi- 
tate despre lume și mecanismele ei și a cărui inimă e plină în 
principal cu ceea ce au depozitat în ea părinţii. Și totuși, acest 
copil-minune este tocmai cel care stabilește ce se va întâmpla, 
pe termen lung, cu regii, țăranii, prostituatele și reginele. 
N-are cum să deosebească realitatea de iluzie și distorsio- 
nează cele mai banale întâmplări cotidiene. I se spune că dacă 
face sex înainte de căsătorie va fi pedepsit, iar dacă face sex 

după căsătorie, nu va fi pedepsit. Crede că soarele apune și 
are nevoie de zece sau chiar patruzeci de ani ca să descopere 


„că de fapt el fuge de soare, și face confuzie între burtă și 


stomac. E mult prea mic ca să decidă mare lucru în afară de 
meniul pentru cină, dar totodată el e Împăratul Vieţii, cel care 
hotărăște cum va muri. 

Planul pe care-i face pentru viitorul etern este elaborat du- 
pă specificaţiile familiei. Adesea, o parte din cele mai impor- 
tante specificaţii poate fi descoperită foarte rapid, poate chiar 
în primul interviu, prin întrebări de genul: „Ce-i spuneau 
părinţii când erai foarte mic?“ sau „Ce ţi-au spus despre viață 
părinţii când erai mic?” sau „Ce-ţi spuneau părinţii când erau 
furioși?“ De multe ori, răspunsul nu seamănă a directivă, dar 
cu puţină gândire marțiană, poate fi exprimat sub forma unei 
directive. 

Spre exemplu, multe dintre sloganurile aferente învăţării 
controlului sfincterian menţionate la începutul capitolului 5 
reprezintă, de fapt, ordine parentale. „Reprezentaţia publică“ 
este, practic, ordinul de a se etala. Copilul învaţă în scurt 
timp acest lucru observând încântarea mamei când se con- 
formează și dezamăgirea ei când nu se conformează. La fel, 
„Hai să-l vezi cât de drăgălaș e!“ înseamnă: „Să te văd că dai 
o reprezentație reușită“, iar „Grăbește-te!“ și „N-ai decât să 
stai acolo până faci“ sunt comenzi sau porunci negative: „Nu 
mă face să aştept!” și „Nu-mi întoarce vorba!“ Însă „Lasă-l 
cât vrea el“ constituie o autorizație sau o permisiune. Copilul 
înțelege diferențele mai întâi din reacțiile părinților, iar ulte- 
rior, după ce va începe să facă achiziţii lexicale, din cuvintele 
propriu-zise. 

Copilul se naște liber, dar învaţă în scurt timp că lucrurile 
nu stau chiar așa. În primii doi ani de viață el este programat 
în principal de mamă. Acest program alcătuiește scheletul 
inițial sau germenele, „protocolul primar“, care se referă ini- 
țial la a înghiţi sau a fi înghiţit, iar mai apoi, după ce copilului 
îi ies dinţii, la a sfâșia sau a fi sfâșiat. Sau, cum se exprimă 
Goethe, a fi ciocan ori a fi nicovală — cea mai primitivă vari- 

antă a alegerii între a fi învingător sau învins, ilustrată în 
miturile grecești și în Ritualurile Primare, în care copiii sunt 
devoraţi, iar membrele poetului zac împrăștiate pe pământ. 
Chiar în primele luni după naștere se vede adesea foarte clar 
cine deține controlul: mama sau sugarul. Această stare de 
lucruri poate fi inversată mai devreme sau mai târziu, dar în 
momente de stres sau de furie se mai pot regăsi consecinţe 
ale situației inițiale. Însă foarte puțini oameni au amintiri din 
această perioadă, cea mai importantă în multe privinţe, așa că 
ea trebuie reconstituită cu ajutorul părinţilor, rudelor, doici- 
lor și pediatrilor, al ipotezelor construite pe marginea viselor 
și, poate, al albumului de familie. 

Între doi și șase ani, terenul e mai ferm, pentru că aproape 
toți oamenii își aduc aminte câteva tranzacții, incidente sau 
impresii din acea etapă a elaborării scenariului, etapă para- 
lelă și în strânsă legătură cu evoluţia complexului Oedip. De 
fapt, după înțărcare și educarea controlului sfincterian, direc- 
tivele cu cel mai mare grad de universalitate pe tot cuprinsul 
lumii și cu cele mai durabile efecte sunt acelea privitoare la 
sexualitate și agresivitate. Organismul și specia supraviețu- 
iesc cu ajutorul circuitelor înnăscute, întipărite prin selecția 
naturală. Din moment ce alăptatul, sexul și lupta presupun 
prezenţa unei alte persoane, ele sunt activități „sociale”. 
Aceste imbolduri îi conferă individului un anumit caracter 
sau anumite trăsături: lăcomie, caracter mascul sau femel și 
agresivitate. Tot înnăscute sunt și circuitele care temperează 
imboldurile în cauză; ele dau naștere tendințelor opuse: re- 
nunțare, reticență și moderație. Aceste trăsături le permit 
oamenilor să trăiască laolaltă cel puțin o parte din timp într-o 
liniște rezonabilă, într-un murmur surd al competiţiei și nu 
într-un permanent tumult nepotolit de luare în stăpânire, 
copulaţie și încăierare. Într-un mod încă neclar, excreția de- 
vine cumva implicată în acest sistem de socializare, iar circui- 
tele înnăscute care asigură controlul ei dau naștere calităților 
legate de ordine. 

Programarea parentală stabilește când și cum sunt expri- 
mate imboldurile, când și cum sunt impuse restricţiile. Ea 
folosește circuitele preexistente și le programează într-o anu- 
mită manieră, pentru a obține anumite rezultate sau răsplăţi. 
Ca urmare a acestei programări apar noi trăsături, care re- 
prezintă compromisuri între imbolduri și controlul acestora. 
Din lăcomie și renunțare rezultă răbdarea, din caracterul 
mascul sau femel și reticenţă rezultă masculinitate și femini- 
tate, din luptă și moderație rezultă iscusința, iar din dezor- 
dine și ordine rezultă firea îngrijită. Toate aceste trăsături — 
răbdare, masculinitate și feminitate, iscusinţă și fire îngrijită 
— sunt învăţate de la părinți și programate în perioada de 
modelare, între doi și șase ani. 

Fiziologic, programarea înseamnă facilitare, crearea căii 
de rezistență scăzută. Operaţional, înseamnă că un stimul dat 
va determina, cu un grad mare de probabilitate, o reacție deja 
întipărită. Fenomenologic, programarea parentală înseamnă 
că o reacţie este determinată de directivele parentale, voci 
înregistrate anterior, care pot fi auzite dacă individul ascultă 
cu atenţie ce se petrece în mintea lui. 


B. Gândire în stil marțian 


Când părinții se amestecă în libera exprimare a copiilor 
sau încearcă să o influenţeze, directivele date de ei sunt inter- 
pretate într-un fel de părinte, în alt fel de privitori și în alt fel 
de copilul însuși. De fapt, există cinci puncte de vedere dife- 
rite: (1) Ce afirmă părintele că voia să spună. (2) Ce crede un 
privitor naiv că a vrut să spună părintele. (3) Înţelesul literal 
a ceea ce s-a spus. (4) Ce voia „cu adevărat“ să spună părin- 
tele. (5) Ce înţelege copilul. Primele două puncte de vedere 
sunt „directe“ sau „pământene“, iar ultimele trei sunt „reale“ 
sau marțiene. 

Să luăm drept exemplu un băiat de vârsta liceului care bea 
mult. Pe când avea șase ani, maică-sa l-a prins adulmecând 
sticla cu whisky și i-a spus: „Eşti prea mic ca să bei whisky.“ 

(1) Mama credea că spune: „Nu vreau ca băiatul meu să 
bea whisky.“ (2) Un privitor naiv, unchiul băiatului, a fost de 
acord: „Sigur că ea nu vrea ca băiatul ei să bea whisky; nici o 
mamă cu judecată n-ar vrea așa ceva.“ (3) De fapt, mama a 
spus: „Ești prea mic ca să bei whisky.“ (4) Tocmai asta și voia 
să spună: „A bea whisky e treabă de bărbat, iar tu ești copil.“ 
(5) Din asta, Butch a înţeles: „Când vine vremea să dovedești 
că ești bărbat, va trebui să bei whisky.“ 

Astfel, pentru un pământean, mustrarea mamei a părut a 
fi „de bun-simt”. Dar copiii gândesc în stil marțian înainte ca 
părinţii să-i dezveţe de acest obicei. Tocmai de asta gândurile 
lor spontane par atât de proaspete și de noi. Copilul are misi- 
unea de a învăţa ce vor să spună, de fapt, părinţii săi. Asta îl 
ajută să păstreze iubirea lor sau măcar protecţia din partea 
lor sau, în cazurile dificile, să supraviețuiască pur și simplu. 
Dar dincolo de toate acestea, copilul își iubește părinții și prin- 


cipalul său scop în viaţă este acela de a-i mulțumi (dacă aceș- 


tia îi permit), iar pentru a face asta, trebuie să știe ce vor ei. 
Așadar, din fiecare directivă, oricât de indirect ar fi ea for- 
mulată, copilul încearcă să extragă esența imperativă sau mie- 
zul marțian. Astfel își programează planul de viață. Pisicile și 
porumbeii pot face, de.asemenea, acest lucru, numai că le ia 
mai mult timp. Se numește programare fiindcă e foarte pro- 
babil ca efectele directivelor să se permanentizeze. Pentru 
copil, dorinţa părintelui e poruncă și așa va rămâne tot restul 
vieţii sale, dacă nu se produce o răsturnare drastică de situ- 
ație. Doar chinurile (război, închisoare) sau extazul (conver- 
tirea, iubirea) îl pot elibera rapid; experiența de viaţă și 
psihoterapia pot duce la eliberare, dar mai lent. Moartea pă- 
rinţilor nu risipește neapărat vraja; în cele mai multe cazuri, 
dimpotrivă, o accentuează. Câtă vreme Copilul este adaptat 

și nu liber, indiferent ce sarcină neplăcută cere Părintele, per- 
soana „condusă de scenariu“ (în original, script-driven) o va 
îndeplini, și indiferent ce sacrificii se cer, persoana „dominată 
de scenariu” (în original, script-ridden) le va face. Paralela cu 
proxenetul și prostituata e izbitoare. Ea preferă să fie exploa- 
tată de el, să sufere din cauza lui și să obţină din asta ce satis- 
facţii poate, decât să se aventureze în necunoscut fără protecția 
pe care el i-o oferă. 

Marţiana traduce cuvintele în forma adevăratei lor sem- 
nificaţii, în funcţie de rezultatele pe care le determină, și ju- 
decă oamenii nu după intenţia lor aparentă, ci după „etalarea 
finală”. Astfel, multe acțiuni parentale aparent juste sunt de 
fapt misiuni de-a dreptul injuste. Un adolescent a avut ghini- 
on cu mașina pe care și-a ales-o, astfel că trebuia să facă ade- 
sea reparații costisitoare, care-l îngrijorau pe tatăl lui. Tatăl 
„bun“ a „comunicat“ cu tânărul din când în când pe această 
temă, iar o dată a bombănit cu bunăvoință: „Eh, treaba asta 
mă costă, dar nu-ți face prea multe griji.“ Firește, băiatul a 
interpretat generozitatea politicoasă a părintelui drept: „E 
cazul să-ţi faci griji.” Dar dacă el spunea că-și face griji sau 
întreprindea ceva neobișnuit ca să încerce să remedieze situa- 
ţia, tatăl putea să-l dojenească, spunându-i: „Ți-am spus să nu-ți 
faci prea multe griji!” Traducerea în marțiană a atitudinii „ama- 
bile“ exprimate prin „Nu-ţi face prea multe griji!” este: „Fă-ţi griji 
până când am să-ți pot spune că-i faci prea multe griji.” 

Un exemplu și mai spectaculos este cel al unei chelnerițe 
abile, capabilă să circule printre mese într-un restaurant aglo- 
merat, cu multă agitaţie, având braţele încărcate cu farfurii cu 
mâncare fierbinte. Siguranţa mișcărilor ei stârnea admiraţia 
atât din partea conducerii restaurantului, cât și din partea 
clienţilor. Într-o zi, părinţii fetei au venit să mănânce în acel 
local și s-o admire la rândul lor. Când fata a trecut iute pe 
lângă masa lor cu povara-i obișnuită, maică-sa a strigat cu 


` teamă evidentă: „Ai grijă!“, la care fata, pentru prima oară în 


cariera ei... Mda, până și cel mai pământean cititor poate să 
termine povestirea fără să aibă nevoie de traducere. Pe scurt, 


„Ai grijă!” înseamnă prea adesea: „Fă o greșeală, ca să-ţi pot 

spune: «i-am zis eu să ai grijă!»“, și asta e etalarea finală. 
„Ai grijă, ha-ha!” e o provocare chiar și mai mare. Ca instruc- 
țiune simplă din partea Adultului, „Ai grijă!” poate avea o 
oarecare valoare, dar îngrijorarea excesivă sau „ha-ha“-ul 
Copilului îi conferă altă semnificaţie. 

În cazul lui Butch, apostrofa „Ești prea mic ca să bei!“ ve- 
nită din partea unei mame care trăgea și ea la măsea însem- 
na: „Hai, apucă-te mai repede de băut, ca să pot protesta“, în 
asta constând etalarea finală a manevrei ei. Butch știa ce are 
de făcut mai devreme sau mai târziu dacă vrea să obţină a- 
tenția oferită de maică-sa fără tragere de inimă, jalnicul ei 
substitut de iubire. Dorinţa ei, așa cum a interpretat-o băiatul, 
a devenit misiunea sa. Tatăl lui, om muncitor, care bea zdra- 
văn la sfârșit de săptămână, îi oferea un exemplu bun. La șai- 
sprezece ani, Butch se îmbăta deja cu regularitate. După ce a 
împlinit șaptesprezece, unchiu-său s-a așezat lângă el, a pus pe 
masă o sticlă cu whisky și i-a zis: „Butch, o să te învăţ să bei.“ 

Taică-său avea obiceiul să-i spună cu un zâmbet dispre- 
țuitor: „Cât de prost poţi să fii!“ Astea erau singurele cuvinte 
pe care i le adresa, așa că Butch a hotărât de timpuriu că tre- 
buie să se poarte ca un prost — alt exemplu al valorii gândirii 
marţiene, din moment ce taică-său arăta limpede că n-are ne- 
voie în casă de cineva care „se dă deștept“. În realitate, tatăl 
spunea: „Ai face bine să te porți ca un prost când sunt eu de 
față“, iar Butch știa acest lucru. Ajunge cu martiana... 

Mulţi copii cresc în familii în care tatăl muncește mult și 
bea mult. Munca multă este o prescripţie menită să umple 
timpul între reprizele de băut. Dar băutul poate să influen- 
teze negativ munca, iar băutura constituie blestemul clasei 
muncitoare. Pe de altă parte, munca influențează negativ bă- 
utul, fiind blestemul clasei băutoare. Băutul și munca sunt 
contrarii. Dacă băutul face parte dintr-un scenariu de viaţă, 
munca reprezintă un contrascenariu. 

„Matricea scenariului“43 din figura 6 prezintă directivele 
scenariului lui Butch. Sus, Părintele iritabil al tatălui spune: 
43 Matricea scenariului a fost descrisă pentru prima oară de Claude M. 

Steiner. Vezi articolul său, „Script and Counterscript“. Transactional 

Un tânăr alcoolic 
Figura 6 
„Fii bărbat, dar nu te arăta deștept“, în timp ce jos, Copilul 
disprețuitor al acestuia spune: „Poartă-te ca un prost, ha-ha! 
Sus, Părintele grijuliu al mamei spune: „Fii bărbat, dar eşti 
deocamdată prea mic“, în timp ce jos, Copilul ei îl provoacă: 
„Nu fi papă-lapte, uite paharul!“ Între ele, Adultul tatălui, cu 
ajutorul unchiului, îl învață pe Butch să bea cum trebuie. 


C. Micul avocat 


Gândirea marțiană îi permite copilului să afle ce vor „cu 
adevărat“ părinții, adică la ce vor reacționa cel mai favorabil. 
Folosind-o cu eficiență, el își asigură supraviețuirea și-și 
exprimă iubirea față de părinți. Astfel, își construiește starea 


“ Analysis Bulletin 5: 133-135, Aprilie 1966. Vezi, de asemenea, Steiner, 
C.M., Games Alcoholics Play. Grove Press, New York, 1972. 

Eului cunoscută sub numele de „Copil adaptat”. Copilul 
adaptat vrea și are nevoie să se poarte într-o manieră adap- 
tată și încearcă să evite comportamentele neadaptative, ba 
chiar și simțămintele neadaptative, care vor suscita reacții 
mai puţin decât optime din partea celor din jur. Totodată, 
Copilul liber, care se exprimă spontan, trebuie ținut în frâu. 
Echilibrul dintre aceste două forme de comportament este 
păstrat de Adultul copilului (AC în Figura 7, p. 147), care tre- 
buie să acționeze ca un computer extrem de agil pentru a 
hotărî ce este necesar și ce este permisibil în fiecare moment 
al fiecărei situaţii. Acest Adult atinge o deosebită măiestrie în 
a ghici ce doresc și ce vor tolera oamenii sau, în cel mai rău 
caz, ce-i va emoționa ori îi va înfuria cel mai tare, sau poate îi 
va face să simtă cea mai mare vinovăție, neajutorare, frică sau 
durere. Așadar, Adultul copilului este un observator iscusit 
al firii omenești și, de aceea, i se spune Profesorul. De fapt, el 
cunoaște mai multă psihologie și psihiatrie practică decât ori- 
care profesor adult, deși, după mulți ani de instruire și expe- 
riență, un profesor adult poate ajunge să știe până la 30% din 
ceea ce știa când avea patru ani. 

După ce a învăţat gândirea marțiană, obținând astfel un 
Copil adaptat sănătos, Profesorul își îndreaptă atenţia spre 
gândirea juridică, în scopul de a găsi cât mai multe modalități 
prin care să se poată exprima Copilul liber. Gândirea juridică 
debutează în anii de modelare, dar își atinge dezvoltarea 
deplină spre sfârșitul copilăriei, iar dacă părinții o încura- 
_jează se poate prelungi până la maturitate, dând naștere 
avocaților. În limbaj colocvial, gândirea juridică este numită 
gândire șmecheră. Ea se întâlnește deosebit de frecvent în 
domeniul eticii sexuale personale. Astfel, o fată instruită de 
părinţi să nu-și piardă virginitatea poate să practice mastur- 
barea reciprocă, felația sau diferite alte activităţi sexuale, 
care-i permit să dea ascultare literei legii parentale, chiar dacă 
știe că, „în realitate“, părinţii voiau să-i spună să nu facă ni- 
mic din registrul sexual. Dacă părinții îi dau avertismente 
negative în privinţa „sexului“, se poate ca fata să aibă contact 
sexual fără orgasm. Șmecheria sexuală clasică era folosită de 

prostituatele din Paris la începutul secolului al XX-lea. (S-ar 
putea să mai fie folosită și astăzi.) Când mergeau la spove- 
danie, li se ierta meseria, pe temeiul faptului că e ceva strici 
profesional, cu condiţia ca practicarea ei să nu le excite. Doar 
dacă simțeau plăcere, activitatea lor era considerată păcat 44 . 

Părinții îi impun copilului o interdicție pe care o consideră 
suficientă pentru a acoperi situația, dar nu acordă destul cre- 
dit istețimii pe care, în general, au dezvoltat-o chiar ei la co- 
piji lor. Astfel, un băiat căruia i se spune „Nu face prostii cu 
femeile“ poate să ia aceasta drept permisiunea de a face pros- 
tii cu alți băieți sau, în anumite cazuri, cu oile sau vacile; 
gândind din perspectivă juridică, este nevinovat, fiindcă nu 
face ceea ce i-au interzis părinții. O fată căreia i s-a spus „Nu 
lăsa băieții să te atingă“ a hotărât că interdicția înseamnă că 
are voie să se atingă singură. Prin această șmecherie, Copilul 
adaptat al fetei a rămas supus faţă de dorinţele mamei, iar 
Copilul liber s-a putut bucura de plăcerile masturbării. Un 
băiat căruia i s-a spus în manieră similară „Nu face prostii cu 
fetele“ a luat interdicția drept permisiune de a face prostii cu 
el însuși. Nici unul dintre acești oameni n-a încălcat pro- 
priu-zis vreo interdicție parentală. Copilul abordează astfel 
de restricţii așa cum ar face-o un avocat: caută șmecheria cu 
ajutorul căreia să le ocolească. . i 

Unor copii le place să se supună și nu caută șmecherii; 
alţii au lucruri mai interesante de făcut. Dar așa cum mulţi 
oameni se dedică găsirii de căi prin care să evite legea fără a o 
încălca, tot așa, mulți copii sunt interesați să descopere cum 
pot fi obraznici fără a încălca de-a dreptul spusele părinților. 
În ambele cazuri, chiar părinţii sunt cei care îi învaţă pe copii 
această iscusinţă și le-o încurajează, ea făcând parte din pro- 
gramarea parentală. În anumite cazuri, de aici poate să re- 
zulte formarea unui antiscenariu, prin care copilul reușește să 
inverseze complet intenţia scenariului, fără a încălca pro- 
priu-zis vreo direcție a scenariului inițial. 


4 Philippe, C.L. Bubu of Montparnasse (cu prefață de T.S. Eliot). 
Berkeley Publishing Company, New York, 1957. 

Adepții analizei tranzacțională nu au plecat de la ideea că 
planurile de viață ale oamenilor sunt construite la fel ca 
miturile și basmele. Ei au observat că hotărârile din copilărie 
și nu planurile formulate la vârsta adultă par să determine, în 
ultimă instanţă, destinul individului. Orice ar fi crezut sau ar 
fi spus oamenii că fac cu viața lor, ei păreau mânaţi de o com- 
pulsie lăuntrică de a obține o răsplată finală deseori diferită 
de ceea ce scriau în autobiografie sau în curriculum vitae. 
Mulţi dintre cei care afirmau că vor să facă bani ajungeau să-i 
piardă, pe când în jurul lor alții se îmbogăţeau. Unii care 
susțineau că sunt în căutarea iubirii găseau ură chiar și la cei 
care-i iubeau. Părinţii care declarau că au făcut tot ce-au pu- 
tut ca să crească niște copii fericiți se trezeau cu dependenţi 
de substanţe, pușcăriași și sinucigași. Indivizii pioși care stu- 
diau Biblia comiteau omucideri și violau copii. Aceste con- 
tradicții există încă de când a apărut specia umană; ele sunt 
cele despre care se cântă la operă și care asigură vânzarea 
ziarelor. 

Treptat, a devenit evident că, deși din punctul de vedere 
al Adultului aceste lucruri n-au nici o noimă, pentru partea 
de Copil a personalității sunt foarte inteligibile. Acestei părți 
a personalităţii îi plac miturile și basmele; ea crede că lumea a 
fost cândva sau ar putea să devină așa cum o descriu po- 
veștile. În consecință, descoperirea faptului că adesea, când 
își alcătuiesc planul vieții, copiii urmează firul narativ al unui 
basm preferat n-a constituit o surpriză. Adevărata surpriză a 
fost constatarea că planurile acestea rămân valabile timp de 
douăzeci, patruzeci, poate chiar optzeci de ani și că de obicei, 
în final, ele prevalează asupra „bunului-simţ”. 

Mergând înapoi pe firul evenimentelor de la un suicid, un 
accident auto, un delirium tremens, o condamnare la în- 
chisoare sau un divorț și ignorând „diagnosticul“ pentru a 
afla ce s-a întâmplat în realitate, s-a relevat în scurt timp că în 
aproape toate cazurile, aceste deznodăminte au fost planifi- 

cate înainte de vârsta de șase ani.%5 Planurile sau scenariile 
aveau anumite elemente comune, care alcătuiau „instrumen- 
tarul scenariului“. Același instrumentar părea să acționeze și 
în scenariile bune: creatori, lideri, eroi, bunici venerabili și 
oameni remarcabili în profesia lor. Instrumentarul avea de a 
face cu structurarea timpului lor pe parcursul vieţii și s-a do- 
vedit a fi același ca instrumentarul folosit în acest scop în 
basme. 

În povești, programarea o fac uriașii și uriașele, monștrii 
și vrăjitoarele, zânele-nașe și animalele sălbatice recunoscă- 
toare, magicienii mohorâţi de ambele sexe. În viața reală, 
toate aceste roluri le joacă părinții. 

Psihoterapeuţii știu mai multe despre scenariile „rele“ 
decât despre cele „bune“ fiindcă primele sunt mai spectacu- 
Joase și oamenii petrec mai multă vreme vorbind despre ele. 
Freud, de exemplu, citează nenumărate studii de caz ale unor 
învinși, singurii învingători ce apar în operele sale fiind 
Moise, Leonardo da Vinci și el însuși. Foarte puţini învingă- 
tori se obosesc să afle cum au ajuns astfel, pe când învinșii își 
doresc deseori din toată inima să afle acest lucru, ca să poată 
lua măsuri. De aceea, în secțiunile ce urmează ne vom ocupa 
mai întâi de scenariile de înfrângere, în privința cărora avem 
cunoștințe foarte precise. În cazul lor, instrumentarul scenari- 
ului cuprinde următoarele elemente, traduse de copil în 
imperative marţiene: 

1. Părinţii îi spun copilului cum să-și sfârșească viața. 
„Dispari!“ sau „Să nu te mai văd!“ sunt condamnări la moar- 
te; la fel și „Să mori bogat“. „O să sfârșești ca tatăl tău (al- 
coolic)” e o condamnare pe viață. Numim un astfel de ordin 
răsplata finală sau blestemul scenariului. 


45 La Seminariile de Analiză Tranzacţională din San Francisco au fost 
cercetate amănunţit câteva zeci de scenarii. Acestea și cele cu care 
am lucrat în activitatea mea terapeutică sunt cele pe care le cunosc 
cel mai bine. Mulţi alți analiști de scenariu acceptă principiile pre- 
zentate aici, pe baza experienţei lor care, luată în ansamblu, cu- 
prinde probabil câteva mii de cazuri din spitale, clinici, școli și 
închisori, precum și din practica privată. 

2. Apoi îi dau un ordin negativ nedrept, care îl va împie- 
dica să scape de blestem: „Nu mă bate la cap!“ sau „Nu fă pe 
deșteptul!“ (= Dispari!) sau „Nu te mai văicări!“ (= N-ai decât 
să crapi!). Aceasta constituie porunca sau piedica (în original, 
stopper) scenariului. Poruncile sunt date de starea de Părinte 
Critic al Eului sau din cea a Copilului nebun. 

3. Părinţii încurajează comportamentul care va conduce la 
răsplată: „Bea un pahar!“ ori „Doar n-o să-l lași să scape ne- 
pedepsit!” Asta se numește provocarea scenariului sau ispita 
(în original, come-on). Ea își are originea într-o stare de Copil 
răutăcios — sau demon — a Eului părintelui și de obicei e 
însoțită de un „ha-ha!“ 

4. Tot ei îi prescriu cum să-și umple timpul în așteptarea 
întâmplărilor cu adevărat palpitante, sub forma unui precept 
moral. „Muncește pe brânci!“ poate să însemne: „Muncește 
pe brânci toată săptămâna ca să te poți îmbăta sâmbătă seara.“ 
„Ai grijă de fiecare bănuţ!“ poate însemna: „Ai grijă de fie- 
care bănuț ca să-ți poţi pierde toți banii odată.“ Acesta este 
sloganul antiscenariului și provine de la starea de Părinte gri- 
juliu. 

5. În plus, părinții își învață copilul ce trebuie să știe în 
viața reală ca să-și îndeplinească scenariul: cum să prepare 
cocteiluri, cum să țină registre, cum să înșele. Acesta este mo- 
delul sau programul, o formă de instruire Adultă. 

6. Copilul, la rândul lui, are imbolduri și impulsuri con- 
trare întregului instrumentar al scenariului pe care i-l impun 
părinţii. „Bate la ușă!” (versus „Dispari!”), „Fă pe deșteptul!“, 
„la-i tălpășița!” (versus „Muncește pe brânci“), „Cheltuiește 
acum tot ce ai!” (versus „Pune deoparte fiecare bănuţ”), 
„Greșește!“ Acestea sunt impulsurile conforme cu scenariul 
sau demonul. 

7. Undeva, ascunsă, există o modalitate de a scăpa de 
blestem. „Ai voie să reușești după ce împlinești patruzeci de 
ani.“ Acest antidot împotriva vrăjii nefaste (în original, spell- 
breaker) se numește antiscenariu sau eliberare interioară. Dar 

adesea, singurul antiscenariu e moartea: „Ai să-ți primeşti 
răsplata în rai.“ 

Exact același instrumentar de structurare a timpului se 
găsește în mituri și basme. Răsplata sau blestemul: „Dispari!“ 
(Hansel și Gretel) ori „N-ai decât să crapi!” (Albă-ca-Zăpada, 
Frumoasa din Pădurea adormită). Porunca sau piedica: „Nu 
fi prea curios!“ (Adam și Eva, Pandora). Provocarea sau 
ispita: „Înţeapă-te în deget cu fusul, ha-ha!“ (Frumoasa din 
Pădurea adormită). Sloganul antiscenariului: „Muncește din 
greu până-l întâlnești pe prinţ!“ (Kari rochie-de-lemn) sau 
„Poartă-te frumos până când ea spune că te iubește!“ (Fru- 
moasa și Bestia). Modelul sau programul: „Poartă-te bine cu 
animalele, iar ele te vor ajuta la nevoie.“ (Bucle de aur). Im- 
pulsul sau demonul: „Am să arunc doar o privire!“ (Barbă 
Albastră). Antiscenariul sau antidotul blestemului: „Ai voie 
să nu mai fii broscoi după ce ea te izbește de perete.“ 
(Broscoiul fermecat) sau „Ai să fii liber după doisprezece ani 
de munci grele“ (Hercule). 

Aceasta e componenţa instrumentarului scenariului. Bles- 
temul, piedica și ispita alcătuiesc comenzile scenariului, iar 
celelalte patru elemente pot fi folosite împotriva lor. Dar 
copilul trăiește într-o lume de basm, frumoasă, mediocră sau 
oribilă, și crede în principal în magie. În consecință, el caută o 
rezolvare magică, prin superstiții și fantezie. Nereușind pe 
această cale, recurge iarăși la demon. 

Însă demonul are o caracteristică anume: când demonul 
copilului spune „Am să te sfidez, ha-ha!“, demonul părin- 
telui replică: „Exact asta vreau să faci, ha-ha!“ Astfel, provo- 
carea scenariului și impulsurile conforme cu scenariul, ispita 
și demonul merg mână-n mână și-l duc pe învins la pieire. 
Părintele învinge când copilul pierde, iar copilul pierde încer- 
când să învingă. Ne vom referi mai detaliat la toate aceste 
elemente în capitolul 7. 


Capitolul 7 


INSTRUMENTARUL SCENARIULUI 
DE VIAȚĂ 


Pentru a pricepe cum funcționează scenariul și cum să-l 
abordăm în terapie, e nevoie să-i cunoaștem detaliat instru- 
mentarul, așa cum îl înțelegem astăzi. Cunoștinţele privind 
structura sa de bază mai au încă unele lacune, dar modelul 
nostru s-a dezvoltat și a devenit complex în scurtul răstimp 
de zece ani care s-a scurs de când a fost realizată prima sa 
descriere.46 La vremea respectivă, el semăna cu automobilul 
Duryea cu un cilindru din anul 1893, pe când acum seamănă 
cu un Ford Model-T avansat. 

Făcând un rezumat pe baza exemplelor sumare prezen- 
tate până aici, instrumentarul constă din șapte elemente. 
Răsplata sau blestemul, porunca sau piedica și provocarea 
sau ispita controlează împreună progresul scenariului spre 
împlinire și, de aceea, se numesc comenzile scenariului. Toate 
acestea sunt întipărite prin programare, în majoritatea cazu- 
rilor înainte de vârsta de șase ani. La fel și antiscenariul sau 
antidotul vrăjii, dacă există. Ulterior încep să se manifeste 
mai pregnant sloganele sau prescripția contrascenariului, 
precum și modelele de comportament și instrucțiunile paren- 
tale. Demonul reprezintă cel mai vechi strat al personalităţii 
(Copilul copilului) și există dintru început.” 


i Berne, E. Transactional Analysis in Psychotherapy. Loc. cit. 
li amintesc încă o dată cititorului că termenii Părinte, Adult și Copil, 
cu majusculă, denumesc stări ale Eului, în timp ce termenii părinte, 
adult și copil, fără majusculă, se referă la persoane. 


_spune direct: „Viaţă lungă 

A. Răsplata scenariului 


De obicei, răsplata, așa cum apare ea în practica clinică, se 
poate reduce la patru alternative: fii un însingurat, fii un trân- 
tor, înnebunește sau mori. Dependenţa de droguri sau de 
alcool reprezintă calea cea mai plăcută de a împlini oricare 
dintre aceste variante. Copilul poate să interpreteze condam- 
narea în marțiană sau prin intermediul gândirii juridice, 
lucru care, de multe ori, îl dezavantajează. Într-un caz în care 
mama le-a spus tuturor copiilor ei că vor sfârși la azil, chiar 
așa s-a întâmplat cu toți. Fetele au ajuns în calitate de pa- 
ciente, iar băieţii, în calitate de psihiatri. 

Violenţa e un tip aparte de răsplată și apare în „scenariile 
organice“ (în original, tissue script). Acestea se deosebesc de 
toate celelalte fiindcă valuta lor constă în carne, sânge și oase 
omenești. Foarte probabil, copilul care a văzut, a provocat ori 
a suferit mutilare sau vărsare de sânge e diferit de ceilalți 
copii și nu mai are cum să redevină la fel ca aceștia. Dacă 
părinţii trimit copilul în lume de la o vârstă fragedă să se des- 
curce singur, firește că banii ajung să-l preocupe foarte mult, 
devenind adesea principala valută și răsplata scenariului său. 
Dacă-l mustră mereu și-i spun că n-are decât să crape, cuvin- 
tele pot să devină valuta scenariului. Valuta trebuie diferen- 
țiată de tema scenariului. Principalele teme ale scenariilor de 
viață sunt aceleași care se găsesc în basme: iubire, ură, recu- 
noștință și răzbunare. Pentru exprimarea oricăreia dintre 
aceste teme se poate folosi orice valută. 

Principala întrebare pe care și-o pune în această privinţă 
analistul de scenarii este: „În câte feluri poate părintele să-i 
spună copilului să trăiască veșnic sau să moară?” O poate 
!* într-un toast sau o rugăciune, ori 
„N-ai decât să crapi!“ într-o ceartă. E greu de înțeles sau de 
recunoscut puterea aproape incredibilă a cuvintelor mamei 
asupra copilului (ori ale soției asupra soțului sau invers). Din 
experiența mea, un număr considerabil de internări justificate 
în spital au avut loc la scurt timp după ce pacientului i-a spus 

o persoană iubită (sau chiar o persoană detestată) că n-are 
decât să crape. 

În multe cazuri, există un bunic care controlează răsplă- 
tile, fie direct, fie prin intermediul părintelui. Bunica poate 
să-l salveze pe pacient de la condamnarea la moarte pro- 
nunţată de tată oferindu-i în schimb „statutul de membru pe 
viață“. La fel de bine, poate să-i dea mamei un scenariu Medeea 
(sau „suprascenariu'), care o obligă pe aceasta să-și împingă 
într-un fel sau altul copiii spre moarte. 

Toate acestea pătrund în Părintele băiețelului sau al fetiţei 
și e foarte probabil să se păstreze acolo pentru tot restul vieții 
sale: speranţa blândă că acel copil va trăi veșnic sau vocea 
aspră care-l îndeamnă să se îndrepte spre moarte. Uneori, 
condamnarea la moarte nu conţine dușmănie, ci doar inutili- 
tate sau disperare. Dar din moment ce copilul absoarbe 
dorințele mamei încă din clipa când se naște, de obicei ea e 
cea care hotărăște în numele lui. Ulterior, tatăl o susține sau o 
contrazice: dă un plus de greutate blestemului formulat de ea 
sau îl modifică. 

De obicei, pacienţii își amintesc reacția din copilărie la 
poruncile parentale privind răsplata scenariului — lucruri pe 
care nu le-au rostit cu voce tare. 

Mama: „Eşti exact la fel ca taică-tău!“ (care a divorţat și 
trăiește singur într-o cameră închiriată). Băiatul: Foarte bine. 
Deștept tip, tata! 

Tatăl: „Ai să ajungi ca mătușă-ta!“ (sora mamei, care se 
află internată într-un spital de psihiatrie ori s-a sinucis). Fiica: 
Dacă spui tu... 

Mama: „N-ai decât să crapi!” Fiica: Nu vreau, dar dacă 
spui tu, cred că n-am încotro. 

Tatăl: „Cu firea ta agresivă, într-o zi ai să omori pe ci- 
neva.” Băiatul: Păi, dacă nu se poate să fii tu acela, o să fie 
altcineva. 

Copilul e foarte iertător și ia decizia de a urma porunca 
doar după zeci sau chiar sute de asemenea tranzacții. O fată 
dintr-o familie foarte perturbată, în care părinţii nu-i acordau 

nici un fel de sprijin, a descris clar ziua când a luat hotărârea 
definitivă. Avea treisprezece ani pe atunci; frații ei au dus-o 
în hambar și au supus-o la tot felul de cascadorii sexuale, 
cărora ea li s-a supus ca să-i mulțumească. După ce au termi- 
nat, băieţii au început să râdă de ea și să vorbească despre ea. 
Au hotărât că acum va trebui ori să devină prostituată, ori să 
înnebunească. În noaptea respectivă, fata s-a gândit foarte 
bine, iar dimineața avea hotărârea luată: va înnebuni. Chiar 
asta a și făcut, foarte eficient — a înnebunit și a rămas așa 
vreme de câțiva ani. Explicaţia ei a fost foarte simplă: „Nu 
voiam să devin prostituată.“ 

Deși răsplata scenariului e prezentată sau hotărâtă de 
părinţi, ea va avea efect doar dacă o acceptă copilul. Dis- 
cursul lui de acceptare nu are ostentația și rafinamentul unei 
investiri prezidenţiale pe Madison Avenue, dar îl va rosti cât 
de limpede îndrăznește, cel puţin o dată. „Când am să fiu 
mare, am să fiu ca mami“ (adică se va căsători și va avea 
copii) sau „Când am să fiu mare, am să fac ce-a făcut tati“ 
(adică va fi ucis în război) sau „Aș vrea să mor“. Pacientul ar 
trebui întrebat: „Ce-ai hotărât, când erai copil, că vei face cu 
viața ta?“ Dacă dă un răspuns convenţional („Voiam să mă 
fac pompier“), ar trebui făcută rectificarea: „Am vrut să în- 
treb: Cum ai hotărât că vei ajunge?“ Din moment ce hotă- 
rârile legate de recompensă se iau deseori la o vârstă mai 
fragedă, de la care persoana nu prea are amintiri, se poate să 
nu reușească să dea un răspuns, dar acesta poate fi dedus din 
peripeţiile sale ulterioare. 


B. Porunca 


În viaţa reală, poruncile nu au efect în mod miraculos, ci 
depind de proprietăţile fiziologice ale psihicului omenesc. 
Nu ajunge să spui o dată „Nu mânca merele acelea!” sau „Nu 
deschide cutia asta!” Orice marțian știe că o poruncă dată ast- 

fel e, de fapt, o provocare. Pentru ca ea să se întipărească 
ferm în mintea copilului, trebuie repetată frecvent, iar încăl- 
carea ei, pedepsită, deși există cazuri excepționale, cum sunt 
cele ale copiilor abuzaţi fizic, în care o singură experiență 
cumplită poate întipări porunca pentru tot restul vieții. 

Porunca este cel mai important element din instrumen- 
tarul scenariului și are intensitate variabilă. Astfel, poruncile 
pot fi clasificate la fel ca jocurile: porunci de gradul întâi, de 
gradul doi și de gradul trei. Fiecare tip tinde să producă un 
anumit fel de persoană: învingător, neînvingător sau învins. 
(Vom explica mai detaliat acești termeni ulterior. Neînvin- 
gătorul e cel care nici nu învinge, nici nu pierde, ci reușește să 
se menţină pe linia de plutire.) Poruncile de gradul întâi 
(acceptabile social și blânde) sunt directive cinstite, întărite 
prin aprobare sau descurajare. („Ai fost bun și liniștit.“ „Nu 
fi prea ambiţios.“) În cazul lor există totuși posibilitatea ca 
individul să devină învingător. Poruncile de gradul doi 
(voalate și dure) sunt directive necinstite, întărite indirect 
printr-un fel de șantaj alcătuit din zâmbete seducătoare și 
încruntări amenințătoare — cel mai bun mod de a crește un 
neînvingător („Nu-i spune lui taică-tău.“ „Jine-ţi gura.”). 
Cele de gradul trei (foarte dure și aspre) sunt piedici irațio- 
nale întărite prin frică. Vorbele devin țipete, expresiile faciale 
devin strâmbături de coșmar, iar pedeapsa fizică se trans- 
formă în răutate („Îţi dau una de-ţi sar dinţii!”). Ele constituie 
una dintre cele mai sigure căi de a obține un învins. 

Porunca, la fel ca recompensa, este complicată de faptul că 
majoritatea copiilor au doi părinți. Astfel, unul poate să 
spună „Nu fă pe deșteptul!“, iar celălalt, „Nu fă pe prostul!“ 
Asemenea porunci contradictorii îl pun pe copil într-o situa- 
ție dificilă. Dar majoritatea oamenilor care se căsătoresc au 
porunci compatibile, cum ar fi „Nu fă pe deșteptul!” și „Taci 
din gură, că dacă nu, te bat de-ți sună apa-n cap!“ — o com- 
binaţie nefericită. 

Piedicile sunt inculcate la o vârstă atât de fragedă, încât în 
ochii băiețelului sau al fetiţei, părinţii par niște personaje 

magice. În limbaj colocvial, acea parte a mamei care dă po- 
runcile (Părintele critic sau Copilul ei) e numită „zâna-nașă , 
dacă e binevoitoare, sau „mama-vrăjitoare“, în caz contrar. În 
anumite situații, cea mai potrivită etichetă pare a fi „Copilul 
nebun al mamei”. La fel, Tatăl critic e numit „uriașul vesel“, 
„Spiridușul urât“ sau „Copilul nebun al tatălui”, după caz. 


C. Ispita 


Provocarea sau seducția e cea care dă naștere la des- 
frânaţi, dependenţi de substanţe, delincvenți, jucători pato- 
logici și alţii cu scenarii de învinși. Pentru băiat, reprezintă 
scena adevărată din Odiseea, în care el e Ulise, iar mama 
joacă rolul sirenei care-l ademenește spre pierzanie sau al lui 
Circe care-l transformă în porc. Pentru fetiță, e tatăl în rolul 
Bătrânului pervers. Ea debutează în primii ani de viață sub 
forma unei invitaţii generale de a deveni un învins: „la uite-l 
ce neîndemânatic e, ha-ha” sau „Ia uite-o ce împiedicat mer- 
ge, ha-ha!” Apoi se ajunge la dispreț sau tachinare țintită: 
47. Nașa-zână și mama-vrăjitoare, figuri introiectate „de tip electrod“, 

desprinse prin observarea tranzacţiilor și prin introspecție, Vor fi 

ușor de recunoscut ca aliaţi ai obiectelor introiectate bune şi rele, 
postulate de Melanie Klein din perspectivă psihanalitică, și ai 
elaborărilor făcute de Fairbairn pe baza conceptelor ei. De fapt, 

Fairbairn oferă una dintre cele mai bune punți euristice între analiza 

acţională și psihanaliză. 

De M. The Teha of Children. Hogarth Press, Londra, 1932. 

Fairbairn, W.R.R. The Object-Relations Theory of Personality. Basic 

Books, New York, 1954. | 

Din punct de vedere literar, toate acestea sunt dezamăgitoare, 

intrând într-un trist conflict cu Wordsworth; de asemenea, în această 
lumină, versul lui Francis Thompson, „orice copil are o nașă-zână în 
suflet“, trebuie modificat și el, pentru a include mentori mai puțin 
binevoitori. A 

Cf. Sharpe, E.F. „Francis Thompson: A Psycho-Analytical Study”, în 
lucrarea sa Collected Papers on Psycho-Analysis. Hogarth Press, 


Londra, 1950. 

„Băiatul ăsta dă mereu cu capul în toate cele, ha-ha!” sau „Fata 
asta își pierde mereu nădragii, ha-ha!“ În adolescenţă se ajunge 
la tranzacţii personale: „Ia uită-te bine la asta, drăguță!” (com- 
pletată poate de o pipăire accidentală sau intenționată), „la 
de-aici și bea“, „Acum e momentul“, „Pune totul la bătaie, ce 
mai contează“, fiecare replică însoțită de ha-ha-ul de rigoare. 

Ispita e vocea Părintelui care-i șoptește Copilului într-un 
moment critic: să nu înceteze să se gândească la sex sau la 
bani, să nu lase o anumită purtare să scape nepedepsită. 
„Haide, dragă, ce-ai de pierdut?” Ăsta e demonul Părintelui, 
iar demonul Copilului reacționează. În clipa următoare, 
Părintele face o comutare rapidă, iar Jeder pică-n nas. „ar ai 
păţit-o!” comentează vesel Părintele; Jeder răspunde „Ha-ha!”, 
cu un zâmbet numit în limbaj colocvial „de lingău“. 

Ispita e cea care promovează fixaţiile la copii și, pentru 
aceasta, trebuie să apară de timpuriu. Părintele ia nevoia 
intensă de apropiere a copilului și o transformă în nevoie 
intensă de altceva. Odată ce această iubire pervertită prinde 
rădăcini, ea devine fixaţie. 


` 


D. Electrodul 


Ispita provine de la Copilul tatălui sau al mamei și se 
întipărește în Părintele copilului — PC-ul lui Jeder în figura 7. 
Acolo, ea acționează ca un electrod „pozitiv“, declanșând o 
reacție automată. Când Părintele din mintea lui (PC) apasă 
butonul, Jeder sare și se execută, indiferent dacă restul fiinţei 
sale vrea sau nu acest lucru. Spune o tâmpenie, se poartă 
stângaci, mai bea un pahar sau pariază toți banii pe cursa 
următoare, ha-ha. Originea poruncilor nu întotdeauna e la fel 
de clară, dar și ele pătrund în PC, unde acționează ca un elec- 
trod „negativ“. Acesta îl împiedică pe Jeder să facă anumite 
lucruri, cum ar fi să vorbească sau să gândească clar, ori îl 
descurajează dacă el se ambalează prea tare, ca de pildă în 

cazul sexului sau al zâmbetului. Mulţi oameni au trăit răcirea 
instantanee din toiul excitaţiei sexuale și au observat zâmbe- 
tul ce apare și apoi dispare într-o clipă, de parcă în mintea 
celui care zâmbește a apăsat cineva un buton. Din cauza aces- 
tor efecte, PC, Părintele din Copil, e numit „electrodul“. 
Electrodul și-a primit numele de la un pacient pe nume 
Norvil, care ședea neclintit și foarte încordat pe parcursul 
şedinţelor de grup, cât timp nu i se vorbea. Când i se adresa 
cuvântul, răspundea instantaneu cu o înșiruire de locuri co- 
mune precaute („Norvil a spus în sfârșit ceva, ha-ha!” ), după 
care amuţea iarăși. În scurt timp a devenit evident că are în 

minte un Părinte Tată foarte strict, care-l controlează cu 
butonul de oprire „Stai potolit“ și cu butonul „Vorbește“, 
care-l activa. Norvil lucra într-un laborator experimental și 
era el însuși izbit de asemănarea dintre reacţiile sale și cele 
ale unui animal cu un electrod în creier. 

Electrodul constituie provocarea decisivă pentru terapeut. 
Acesta, împreună cu Adultul pacientului, are misiunea de a-l 
neutraliza, astfel încât Copilul să poată obține permisiunea 
de a trăi liber și de a reacționa spontan, în ciuda programării 
contrare din partea părinţilor și a amenințărilor acestora în 
caz de nesupunere. E un lucru dificil chiar și în cazul comen- 
zilor moderate, dar dacă porunca constă într-o cerinţă formu- 
lată de o vrăjitoare sau un uriaș cu chipul schimonosit de 
furie, a cărui voce sfărâmă toate mecanismele de apărare ale 
psihicului copilului și a cărui palmă e mereu pregătită să-i 
izbească obrazul, umilindu-l și terorizându-l, e nevoie de o 
putere terapeutică imensă. 


E. Saci și alte lucruri 


Când copilul e restricționat de comenzi contradictorii, se 
poate să existe doar o singură cale de ieșire care-i permite să 
se exprime autentic cât de cât, și atunci e obligat să recurgă la 
acel gen de activitate sau de reacţie, oricât de neadecvată ar 
fi. Într-un astfel de caz, cei din jur văd limpede că el reac- 
ționează la ceea ce e în mintea lui, și nu la situația externă; se 
spune despre el că e „în sac“. Dacă sacul e întărit de un anu- 
mit talent sau o anumită abilitate și printr-un ordin ce trimite 
la o răsplată de învingător, poate fi un sac de învingător, dar 
în cele mai multe cazuri, oamenii aflaţi în sac sunt învinși, 
întrucât comportamentul lor e neadaptativ. Persoana care se 
eliberează din sac (sau din „container“, cum i se mai spune 
uneori) va face fără întârziere ceea ce-i dorește inima — ceea 
ce și-a dorit dintotdeauna cel mai mult să facă. Dacă acţiunea 

respectivă se întâmplă să fie adaptativă și sub controlul rați- 
unii Adultului, individul poate deveni învingător, dar dacă 
se dedă la acea activitate prea des și prea bine, va sfârși prin a 
fi un învins. De fapt, când persoana se eliberează din sac și 
face ce-i dorește inima, ordinul său privind recompensa va 
hotărî dacă va proceda judicios, astfel încât să devină învin- 
gător, sau va exagera și va fi un învins. Totuși, în anumite 
cazuri s-ar putea să reușească să lase în sac ordinul privind 
recompensa, alături de tot restul instrumentarului scenariu- 
lui, programat de părinți, și atunci va fi cu adevărat stăpân 
pe sine și-și va putea hotărî destinul. Dar lui Jeder îi e greu să 
afle, fără evaluarea unei terțe persoane obiective, dacă e 
într-adevăr o persoană independentă ori eliberată sau doar 
un rebel furios, ba poate chiar un schizofrenic care a sărit din 
sac în sticlă, băgând sau nu dopul la loc în urma lui. 


F. Prescripția 


Părintele „spontan“ al mamei și al tatălui (spre deosebire 
de Părintele critic) este programat biologic într-o- anumită 
măsură și are tendinţa firească de a îngriji și proteja. În esenţă, 
amândoi părinţii, indiferent de problemele lor lăuntrice, vor 
binele lui Jeder. Poate că sunt prost informați, dar ca părinți 
„spontani“, sunt mânați de intenţii bune sau cel puţin inofen- 
sivi. ÎI încurajează pe Jeder în moduri care, potrivit imaginii 
lor despre lume și a teoriei lor despre viață, sunt menite să-i 
aducă bunăstare și succes. Îi transmit prescripții, de obicei 
preluate de la bunici, care sunt întruchiparea conservatoris- 
mului pământean: „Muncește pe brânci!“ „Fii fată cuminte! 
„Strânge ban lângă ban!“ și „Fii totdeauna punctual!” sunt 
exemple frecvent întâlnite în rândul clasei de mijloc. Dar 
fiecare familie are și specialitatea ei; câteva exemple: „Să nu 
mănânci carbohidrați!“ „Să nu te așezi niciodată pe colacul 
unei toalete publice!“ „a în fiecare zi un laxativ!“ sau „O să ți 

se topească măduva spinării de la masturbare!“4%5 Una dintre 
cele mai bune e „Niciodată să nu mizezi când ai lipsă la 
mijloc“*, din cauză că seamănă cu o zicală Zen: folosită atât în 
sensul simbolic, cât și în cel propriu, devine o bună expresie 
marțiană și se poate dovedi utilă în momente neașteptate. 

Din moment ce prescripția vine de la Părintele grijuliu, iar 
comenzile, de la un Părinte critic sau un Copil nebun, există 
loc din belșug pentru contradicții. Acestea sunt de două 
tipuri: interne și externe. Contradicția internă provine de la 
două stări ale Eului diferite ale aceluiași părinte. Părintele 
tatălui spune „Strânge ban lângă ban“, iar Copilul său spune: 
„Mizează totul pe ultima cursă.“ Când un părinte spune 
„Strânge ban lângă ban“, iar celălalt e cel care poruncește să-i 
irosească pe toți jucând, avem o contradicție externă. 

Comenzile scenariului sunt introduse și-și fac efectul foar- 
te de timpuriu, pe când sloganurile contrascenariului capătă 
semnificație mai târziu. Jeder pricepe interdicția „Nupune- 
mâna!“ la vârsta de doi ani, dar înțelege preceptul „Strânge 
ban lângă ban“ abia la când ajunge adolescent și are nevoie 
de bani ca să-și cumpere tot felul de lucruri. Astfel, comenzile 
scenariului său sunt date de o mamă care, în ochii lui de 
copil, pare un personaj magic și au forța și persistența bles- 
temului unei vrăjitoare; prescripția i-o dă o femeie casnică 
binevoitoare și muncitoare și, în consecință, are doar caracter 
orientativ. 

E o competiţie inegală, în care comenzile câștigă cu sigu- 
ranță în cazul unui conflict direct, cu excepția situaţiei în care 
poate fi introdus în ecuaţie un alt element, cum ar fi terapeu- 
tul. O dificultate suplimentară constă în aceea că scenariul 
arată lucrurile așa cum sunt ele: oamenii chiar se poartă neîn- 
demânatic, lucru pe care copilul îl știe bine; pe de altă parte, 
contrascenariul e de obicei convenţional din punctul de ve- 


45 Cf. Berne, E. „The Problem of Masturbation”. Diseases of the Nervous 
System, 10: 3-7, 1944. 

Referire la încercarea de a obţine, într-o partidă de pocher, o chintă 
când jucătorului îi lipsește o carte la mijloc (N.£.). 

dere al experienţei sale: se poate să fi văzut sau să nu fi văzut 
o persoană găsindu-și fericirea prin muncă pe brânci, cumin- 
tenie, spirit econom sau prin punctualitate, evitarea carbo- 
hidraţilor, a toaletelor publice, administrarea de laxative și 
abținerea de la masturbare. 

Alternarea între scenariu și contrascenariu explică un 
lucru care-i nedumerește deseori pe pacienţi când terapeutul 
le spune că încurcătura din mintea lor a început în copilăria 
mică. „Și atunci cum se face că pe parcursul liceului am fost 
normal?” întreabă ei. Răspunsul e că pe perioada liceului 
urmau contrascenariul, iar pe urmă s-a întâmplat ceva care a 
provocat o „răbufnire a scenariului“. E un răspuns de tipul 
„cel puţin“: nu rezolvă problema, dar cel puţin arată unde 
trebuie căutată soluția. 

Încercarea de a împlini în același timp un scenariu nefe- 
ricit și un contrascenariu binevoitor poate determina compor- 
tamente ciudate, ca în cazul fetei căreia Părintele furios al 
tatălui îi spunea deseori „N-ai decât să crapi!“, în timp ce 
Părintele anxios al mamei îi spunea mereu să poarte galoși, 
ca să nu se ude la picioare. Așa că atunci când s-a aruncat de 
pe pod, purta galoșii în picioare. (A supravieţuit.) 

Contrascenariul stabilește stilul de viață al persoanei, iar 
scenariul îi controlează destinul. Când cele două se armo- 
nizează între ele, pot trece neobservate în paginile interioare 
ale ziarelor, însă dacă se află în conflict, pot să aducă surprize 
și să apară în titlurile de pe prima pagină. Astfel, „Diaconul 
sârguincios“ poate ajunge „Președintele consiliului se pen- 
sionează după treizeci de ani“ sau „Președintele consiliului, 
condamnat la închisoare pentru delapidare“, iar „Femeia cas- 
nică devotată” devine „Mama anului sărbătorește nunta de 
aur“ sau „Mama anului sare de pe acoperișul clădirii“. De 
fapt, se pare că în lume există două feluri de oameni: ade- 
văraţi și de plastic, cum spuneau hipioţii. Oamenii adevărați 
decid singuri, pe când oamenii de plastic sunt conduși de 
plăcinta cu răvașe. 

„Teoria plăcintei cu răvașe“ asupra existenței umane spu- 
ne că fiecare copil are dreptul să ia două felii din plăcinta 

familiei: una cu margini drepte și una cu margini zdrenţuite. 
Cea cu margini drepte e un slogan, cum ar fi „Muncește pe 
brânci!“ sau „Nu abandona!“, pe când cea cu margini zdren- 
țuite e o provocare malițioasă conformă cu scenariul, cum ar 
fi „Uită să-ţi faci tema“, „Poartă-te neîndemânatic“ sau „N-ai 
decât să crapi“. Dacă nu le aruncă, în jurul acestor două 
„Xăvașe“ îi sunt hotărâte stilul de viaţă și destinul. 


G. Modele parentale 


Ca să obţii o doamnă, începi cu bunica; și ca să obţii o 
schizofrenică începi tot cu bunica. Zoe (așa îi vom spune su- 
rorii lui Jeder) poate deveni o doamnă numai dacă mama sa 
o învaţă ceea ce trebuie să știe. Fata trebuie să înveţe de foarte 
timpuriu, prin imitație, cum să zâmbească, să meargă și să 
șadă, iar mai târziu, prin instruire verbală, cum să se îmbrace, 
cum să se facă plăcută oamenilor din jur și cum să spună 
„Nu“ cu eleganţă. E posibil ca și tatăl să aibă ceva de zis în 
privința acestor lucruri, dar manevrarea tatălui constituie de 
asemenea un subiect al instruirii feminine. Tatăl poate să im- 
pună comenzile, dar mama e cea care dă modelul și instruc- 
țiunile Adulte pentru îndeplinirea lor. Figura 8 prezintă 
matricea scenariului unei fete frumoase pe nume Zoe. Dacă 
Zoe devine doamnă de carieră sau, în cele din urmă, se 
revoltă împotriva sistemului și a restricțiilor acestuia depinde 
în egală măsură de ceea ce cere scenariul ei și de propria-i 
hotărâre. Poate are voie să facă sex și să bea cu moderație, 
dar dacă devine dintr-o dată mai activă, înseamnă că s-a eli- 
berat de scenariu sau urmează pur și simplu provocarea la 
revoltă? În primul caz, tatăl va spune (cum s-ar exprima 
marțienii): „Nu, nu, nu atât de neîngrijită!“, iar în al doilea (în 
sinea lui, tainic): „Acum arată că are viață-n ea, ha-ha! Fetiţa 
mea n-are nimic demodat!“ 

Pe de altă parte, dacă mama lui Zoe nu șade corect, nu se 
îmbracă corect și-și manifestă feminitatea cu stângăcie, e 

O doamnă frumoasă 


Figura 8 


foarte probabil ca Zoe să-i semene. Asta se întâmplă adesea 
în cazul fetelor cu mame schizoide și, de asemenea, al fetelor 
a căror mamă a murit când ele erau foarte mici, așa că n-au 
avut ce model să urmeze. O pacientă cu schizofrenie paranoidă 
a cărei mamă murise când ea avea patru ani spunea: „Dimi- 
neaţa, la trezire, nici măcar nu mă pot hotărî ce să pun pe mine.“ 

În cazul unui băiat, scenariul și modelul e mai probabil 
să-i influenţeze alegerea carierei profesionale. Mic fiind, Jeder 
ar putea spune: „Când am să cresc, vreau să fiu avocat 
(poliţist, hoț), ca tata.“ Dar nu se întâmplă mereu așa. Totul 
depinde de programarea din partea mamei, prin care aceasta 
spune: „Implică-te (nu te implica) într-o activitate cu riscuri 
din belșug și cât se poate de palpitantă, la fel ca (spre deose- 
bire de) tatăl tău.“ Aceste comenzi, la fel ca toate comenzile 
scenariului, se referă nu atât la alegerea unei anumite profe- 
sii, ci la tipuri speciale de tranzacţii (în cazul de faţă, cinstite 

sau corupte, riscante sau sigure etc.).%7 Dar indiferent dacă 
ele sunt pro sau contra, tatăl e cel care oferă modelul. 

Jeder poate da impresia că acţionează împotriva dorințe- 
lor mamei sale când adoptă ocupaţia tatălui. Asta ar putea fi 
cu adevărat o sfidare sau un contrascenariu. Pe de altă parte, 
există trei mame: Părinte, Adult și Copil. Poate că Jedâr 
acționează contrar dorințelor exprimate ale Părintelui sau 
Adultului mamei, supunându-se veseliei nerostite, dar evi- 
dente a Copilului ei. Comenzile încep să funcţioneze când 
băieţelul observă atenţia captivată și zâmbetul fascinat al ma- 
mei în timp ce ascultă cum tatăl își povestește ultima pățanie. 
Același lucru se întâmplă în ceea ce privește comenzile date 
de tată lui Zoe. Părintele sau Adultul lui o avertizează mereu 
să nu cumva să rămână însărcinată, dar ar putea să manifeste 
un interes și o plăcere copilărești când una dintre colegele ei 
de clasă păţește acest lucru. Asta e o provocare la care fata e 
foarte probabil să răspundă, mai ales dacă mama i-a oferit 
modelul, Zoe însăși fiind concepută în afara căsătoriei. 

Uneori, matricea este inversată, dar în cele mai multe ca- 
zuri, comenzile vin de la părintele de sex opus, iar modelul, 
de la părintele de același sex. În orice caz, modelul reprezintă 
etalarea finală, calea finală comună pentru toate directivele 
scenariului. 


H. Demonul 


Demonul e măscărici în existența umană și joker în psi- 
hoterapie. Indiferent cât de bine își construiește Jeder pla- 
49 Cf. Berne, E. „Concerning the Nature of Diagnosis“. International 

Record of Medicine 165: 283-292, 1952. Diferenţa între tipurile de tran- 


zacţii în care se angajează mecanicii și cele în care se angajează fer- - 


mierii se vede pe chipul lor. Din moment ce se poate presupune că și 
unii, și ceilalți s-au născut cu același set de mușchi faciali deserviţi 
de aceiași nervi, diferenţele trebuie să se datoreze unui fel de „elec- 
trod” din sistemul lor nervos central. În primul caz, electrodul spune 
„Fii alert!“, iar în al doilea, „Așteaptă să vezi”, iar aceste sloganuri 
descriu tipurile de tranzacţii în care se angajează unii și ceilalți. 

nurile, demonul poate să intervină în momentul critic și să le 
dea peste cap, de obicei cu un zâmbet și un ha-ha. Şi indife- 
rent cât de bine își planifică terapeutul psihoterapia, pacien- 
tul are întotdeauna cărți mai bune. În clipa când terapeutul 
crede că are patru ași, Jeder dă jokerul și demonul lui ia 
potul. Apoi pleacă vesel, lăsându-l pe doctor să frunzărească 
pachetul de cărți, încercând să priceapă ce s-a întâmplat. 

Chiar dacă e pregătit pentru o asemenea întâmplare, nu 
poate face prea mare lucru. Poate doctorul știe dinainte că 
exact când Jeder ajunge în vârful dealului cu bolovanul pe 
care-l împinge, demonul îi va distrage atenţia și bolovanul se 
va rostogoli iarăși până jos. Poate există și alți oameni care 
știu acest lucru, dar demonul acționează deja și are grijă ca 
Jeder să nu se apropie de vreo persoană care ar putea să se 
amestece. Așa că pacientul începe să lipsească de la ședințe 
sau se distanțează, iar dacă face cineva presiuni asupra lui, 
renunță pur și simplu. E posibil să se întoarcă după ce s-a 
săturat să facă pe Sisif, mai trist, dar nu cu mult mai înțelept 
și nici măcar conștient de propria-i veselie. 

Demonul apare pentru prima oară când Jeder șade la 
masă pe scaunul lui înalt de copil și împrăștie mâncarea pe 
podea cu o privire voioasă, așteptând să vadă ce vor face 
părinții săi. Dacă ei se împrietenesc cu demonul, acesta va 
trece ulterior la alte năzbâtii și, poate, la umor și glume. 
Dacă-l obligă prin bătaie să se retragă, se va ascunde și va 
pândi ostil de undeva, din fundal, gata să țâșnească într-un 
moment de neatenţie al lui Jeder și să-i trimită viața la podea, 
așa cum făcea la început cu mâncarea. 


I. Permisiunea 


De obicei, îndemnurile negative sunt rostite tare și răspi- 
cat și întărite cu forță, pe când cele pozitive cad adesea pre- 
cum picăturile de ploaie în râul vieții, fără să facă zgomot, ci 
doar cercuri mici. indemnul „Muncește pe brânci!” se găsește 

în manuale, însă acasă e mult mai probabil să se facă auzit 
sub forma „Nu mai lenevi!“. „Fii mereu punctual“ e un motto 
instructiv, dar în viața reală se aude mult mai des „Nu în- 
târzia!“, iar „Nu fi prost!“ are mult mai multă popularitate 
decât „Fii deștept!“. 

Astfel, programarea se dovedește a fi preponderent nega- 
tivă. Orice părinte împuie capul copiilor săi cu astfel de 
restricții. Dar le dă și permisiuni. Înterdicţiile împiedică 
adaptarea la circumstanţe (sunt neadaptative), pe când per- 
misiunile fac posibilă alegerea liberă. Permisiunile nu-i dau 
copilului bătaie de cap, din moment ce nu există nimic obli- 
gatoriu în ele. Adevăratele permisiuni sunt simple autori- 
zații, cum e cea de pescar. Băiatul cu autorizație de pescar nu 
e obligat să pescuiască. Poate să-și folosească autorizația sau 
nu, după voie, și merge la pescuit când are chef și când îi per- 
mit circumstanţele. 

Ar mai trebui spus încă o dată că a fi frumoasă ţine nu de 
anatomie, ci de permisiunea parentală (la fel și a avea succes). 
În virtutea anatomiei, fata e drăguță sau fotogenică, dar 
numai zâmbetul tatălui poate face frumuseţea să strălucească 
în ochii unei femei. Faptele copiilor sunt dedicate cuiva. Bă- 
iatul e inteligent sau sportiv ori plin de succes pentru mamă, 
iar fata e inteligentă, frumoasă ori fertilă pentru tată. Sau, pe 
de altă parte, băiatul e prost, slab sau neîndemânatic pentru 
părinții săi, iar fata e proastă, urâtă sau frigidă pentru părinții 
ei, dacă asta vor aceștia. Ar mai trebui adăugat că un copil 
trebuie să înveţe de la cineva cum să facă un lucru, dacă e să-l 
facă bine. A face un lucru pentru cineva și a învăța de la 
cineva constituie adevărata semnificaţie a instrumentarului 
scenariului de viață. După cum am arătat deja, de obicei 
copilul face un lucru sau altul pentru părintele de sex opus și 
învaţă de la părintele de același sex. 

Permisiunile reprezintă principalul instrument terapeutic 
al analistului de scenarii, fiindcă ele îi oferă celui din afară 
singura ocazie de a-l elibera pe pacient de blestemele cu care 
l-au împovărat părinţii săi. Terapeutul îi dă Copilului pacien- 


Ce spui după „Bună ziua“? 157 


tului permisiuni spunând fie „Ai voie să faci asta“, fie „Nu 
trebuie s-o faci”. În ambele cazuri, îi cere Adultului: „Lasă-l 
în pace!“ Așadar, există permisiuni pozitive și negative. 
Într-o permisiune pozitivă sau autorizație, „Lasă-l în pace!” 
înseamnă „Lasă-l s-o facă!“, ceea ce înlătură porunca. Într-o 
permisiune negativă sau eliberare externă, înseamnă „Nu-l 
mai presa să facă asta!“, ceea ce înlătură provocarea. Unele 
permisiuni pot fi privite în ambele feluri, mai ales în cazul 
antiscenariilor. Astfel, când Prinţul a sărutat-o pe Frumoasa 
din Pădurea adormită, i-a dăruit acceptul de a se trezi și toto- 
dată eliberarea de sub blestemul vrăjitoarei. 

Una dintre cele mai importante permisiuni este autori- 
zaţia de a nu se mai purta prostește și de a începe să gân- 
dească. Mulţi pacienţi de vârstă înaintată n-au mai avut din 
copilăria mică vreun gând independent și aproape au uitat 
cum e să gândești, ba chiar și ce înseamnă a gândi. Insă cu 
permisiunea acordată la momentul potrivit, reușesc să depă- 
șească situația cu bine și sunt mai mult decât încântați când 
rostesc cu voce tare, la șaizeci și cinci sau șaptezeci de ani, 
ceea ce poate fi prima observaţie inteligentă din viaţa lor 
adultă. Deseori e nevoie să se anuleze munca terapeuților di- 
nainte pentru a-i da unui pacient permisiunea să gândească. 
Unii pacienţi au petrecut ani de zile în spitale sau clinici psi- 
hiatrice, unde cea mai mică încercare de-a lor de a gândi 
independent s-a lovit de împotrivirea puternică a personalu- 
lui. Acolo au fost învățați că a gândi înseamnă de fapt a 
comite păcatul numit „intelectualizare“, pe care trebuie să-l 
mărturisească fără întârziere, promițând că nu-l mai vor făp- 
tui niciodată. 

Multe adicţii și obsesii se bazează pe ispite parentale. „Nu 
te opri din consumul de droguri (căci s-ar putea să nu mai vii 
acasă să ceri bani)“, spune mama dependentului de heroină. 
„Nu înceta să te gândești la sex“, spune părintele depravatu- 
lui sau al nimfomanei. Întreaga concepție despre permisiune 
ca instrument terapeutic a pornit de la un jucător patologic, 
care a afirmat: „N-am nevoie să-mi spună cineva să nu mai 

joc, ci am nevoie să-mi permită cineva să mă opresc, fiindcă în 
mintea mea, cineva spune că nu am voie.“ 

Așadar, permisiunea îi dă voie lui Jeder să fie flexibil, în 
loc să reacționeze cu modele de comportament împietrite, 
determinate de sloganuri și comenzi. Asta nu are nimic de a 
face cu „creșterea permisivă a copilului“, din moment ce și 
aceea e plină de imperative. Persoana căreia i s-a acordat o 
permisiune e la fel de ușor de identificat ca și cea legată fe- 
deleș. „Tipul ăsta, de bună seamă, are voie să gândească“, 
„Femeia asta, de bună seamă, are voie să fie frumoasă” și 
„Oamenii ăștia, de bună seamă, au voie să se simtă bine“ 
sunt expresii marțiene ale admiraţiei. 

(Una dintre graniţele analizei scenariilor vizează analiza- 
rea mai în profunzime a permisiunilor, în principal prin 
observarea mișcărilor oculare la copii foarte mici. Astfel, în 
anumite situaţii, copilul se uită într-o parte, la părinţi, ca să 
vadă dacă „are voie“ să facă un lucru; în alte cazuri, pare a 
avea „libertatea“ de a-și urma propriile tendinţe, fără a-i con- 
sulta. Astfel de observaţii, evaluate atent, pot conduce la o 
distincţie semnificativă între „permisiune“ și „libertate“.) 


J. Eliberarea internă 


Antidotul vrăjii sau eliberarea internă este elementul care 
înlătură porunca și eliberează persoana de scenariul ei de 
viață, astfel încât să-și poată îndeplini aspiraţiile proprii. E un 
„mecanism de autodistrugere“ prestabilit, în anumite scenarii 
foarte vizibil, în altele fiind nevoie să fie depistat sau decodi- 
ficat, cam în stilul prorocirilor Oracolului din Delfi, care avea 
același rol în Grecia antică. Din perspectivă clinică nu se știu 
prea multe despre el, deoarece oamenii vin la terapie tocmai 
fiindcă nu reușesc să-l găsească singuri; dar terapeutul nu 
așteaptă să apară și nici nu-l probează. Spre exemplu, într-un 
scenariu „În așteptarea rigor mortis“ sau „Frumoasa din Pă- 

durea adormită“, pacienta nutrește convingerea că va scăpa 
de frigiditate când îl va întâlni pe Prinţul cu Merele de aur și, 
foarte probabil, va crede că l-a găsit în persoana terapeutului. 
Însă acesta refuză onoarea ce i se face, în principal din motive 
etice, dar și pentru că atunci când terapeutul ei dinainte 
(neautorizat) a acceptat rolul, Merele sale de aur s-au trans- 
format în cenușă. 

Uneori, antidotul vrăjii e pur și simplu ironic — situație 
frecvent întâlnită în scenariul învinșilor: „Va fi mai bine după 
ce vei muri.“ l 

Eliberarea internă poate fi condiționată de un eveniment 
sau de un reper temporal. „Când vei cunoaște un prinţ“, 
„După ce mori în luptă“ sau „După ce ai trei copii“ sunt sce- 
narii centrate pe eveniment. „După ce treci de vârsta la care a 
murit tatăl tău“ sau „După ce se împlinesc treizeci de ani de 
când lucrezi la firmă“ sunt scenarii centrate pe un reper tem- 
poral. 

Iată un exemplu de producere a eliberării interne în prac- 
tica clinică. 


Chuck 


Chuck era medic generalist într-o zonă izolată din Munţii 
Stâncoși. Kilometri întregi de jur-împrejur nu mai exista alt 
medic. Muncea zi și noapte, dar oricât de mult ar fi trudit, nu 
câștiga niciodată suficient ca să-și întrețină familia nume- 
roasă și avea mereu datorii la bancă. O lungă perioadă de 
timp a dat anunţuri în revistele medicale căutând un partener 
care să-l mai despovăreze, dar insista că n-a apărut nici un 
candidat potrivit. Își desfășura activitatea pe câmpuri, în case 
și spitale, iar uneori la poala câte unei stânci. Avea resurse 
extrem de bogate, însă era aproape epuizat — nu chiar de tot. 
A venit la terapie împreună cu soția lui fiindcă aveau pro- 
bleme în căsnicie, iar el începea să sufere de hipertensiune. 

În cele din urmă, a găsit la distanţă nu prea mare un spital 
universitar ce oferea burse câtorva medici generaliști care 
doreau să se specializeze. De astă dată a găsit pe cineva care 
să-i ia locul ca medic de ţară. A renunţat la activitatea sa com- 
plexă, profitabilă și a constatat că are suficiente rezerve ca 
să-și țină familia pe linia de plutire câtă vreme și-a făcut rezi- 
denţiatul în chirurgie, cu un salariu mic. 

„Mi-am dorit dintotdeauna să fac asta, spunea el. Dar am 
crezut că o să scap de Părintele-Tată, care mă împingea de la 
spate, doar după ce am să fac un infarct. Numai că n-am 
făcut infarct, și mă simt fericit cum n-am fost niciodată în 
viața mea.“ 

E evident că în cazul lui, infarctul juca rolul de antidot al 
vrăjii, și credea că numai așa va putea să se elibereze. Dar cu 
ajutorul grupului, a reușit să scape de scenariul său sănătos 
tun. 

Chuck ilustrează într-o manieră simplă și directă acțiunea 
întregului instrumentar al scenariului, după cum arată 
„matricea scenariului“ din figura 9. Contrascenariul său a 
provenit de la ambii părinţi: „Muncește pe brânci.“ Tatăl i-a 
transmis modelul medicului muncitor. Porunca mamei era: 
„Să nu te dai bătut niciodată. Muncește până cazi lat.” Dar 
tatăl i-a dat antidotul vrăjii: „Poţi să te relaxezi dacă faci 
infarct, ha-ha!” În cazul lui, terapia a acționat pătrunzând în 
acea parte a creierului sau a minţii lui unde aceste voci își 
trimiteau directivele. Pe urmă, porunca a fost înlăturată acor- 


“ dându-i-se permisiunea: „Poţi să te relaxezi fără să faci un 


infarct.“ Când această permisiune și-a croit drum prin toate 
carapacele și mecanismele ce protejau instrumentarul scena- 
riului, blestemul a fost anihilat. 

Trebuie remarcat că era inutil să i se spună „Dacă mai 
continui așa, o să faci infarct”. (1) Era foarte conștient de 
această primejdie, și a i se vorbi încă o dată despre ea nu 
servea decât la a-l face și mai nefericit, fiindcă (2) voia infarc- 
tul, care l-ar fi eliberat într-un fel sau altul. Îi trebuia nu o 
amenințare și nici un ordin (avea deja destule ordine în 

A = Vreau să fac 
în felul meu 


S = Scenariul 


C = Contrascenariul 
E = Eliberarea 
Un învingător muncitor A = Aspiraţia 
Figura 9 M = Modelul 


minte), ci autorizaţia care să-l elibereze de acele ordine, și toc- 
mai asta a primit. Atunci a încetat să mai fie victima scenariu- 
lui și a devenit propriul său stăpân, putând să acționeze după 
placul inimii. A continuat să muncească pe rupte și să urme- 
ze modelul medical al tatălui său, dar n-a mai fost împins de 
scenariu să exagereze cu munca și nici împins de scenariu 
spre moarte. Astfel, la vârsta de cincizeci de ani, a devenit 
liber să-și împlinească aspiraţiile proprii, autonome. 


K. Componentele scenariului de viață 


Componentele scenariului sunt acele piese elementare care 
alcătuiesc instrumentarul scenariului, un set „de asamblat 
acasă“ furnizată în parte de părinţi și în parte chiar de copil. 

Clementine 


Clementine era deprimată de o poveste de dragoste ne- 
fericită. Se temea să fie sinceră cu iubitul ei, fiindcă astfel ar fi 
putut să-l piardă. Pe de altă parte, se temea că-l va pierde 
dacă nu va fi sinceră. La drept vorbind, n-avea nici un secret 
sinistru, ci doar nu voia ca el să afle cât de pasională e ea în 
realitate. Conflictul o făcea uneori să fie frigidă, alteori să 


“intre în panică. De câte ori vorbea despre asta, se simţea atât 


de confuză, că se lua cu mâinile de cap. 

Ce-ar avea de zis părinţii ei pe tema asta? Păi tatăl ar spu- 
ne: „Ia-o ușurel, nu-ţi pierde capul.“ Iar mama? „Tipul profi- 
tă de tine. Nu te atașa prea mult de el. Mai devreme sau mai 
târziu o să plece. Nu ești suficient de bună pentru el. El nu-i 
suficient de bun pentru tine.“ În continuare, Clementine a 
povestit o aventură. 

Când avea vreo cinci ani, un unchi adolescent a devenit 
amoros față de ea și a făcut-o și pe ea să se simtă sexi. Într-o 
zi, când făcea baie, tatăl ei i-a spus cât de frumușică e. În casă 
erau niște musafiri, iar el a ridicat-o în brațe, dezbrăcată, s-o 
vadă și aceștia. Printre oaspeți se număra și unchiul cel sexi. 
Care au fost reacţiile ei? „Vreau să mă ascund! Vreau să mă 
ascund!“ „Dumnezeule, au să afle ce am făcut!“ Ce a simţit 
faţă de tatăl tău pentru fapta asta? „Aș fi vrut să-i trag un șut 
în penis. Ştiam cum arată un penis, văzusem erecțiile unchiu- 
lui meu.“ A fost vreun ha-ha în toată povestea? „Da, undeva 
în adâncuri era. Aveam un secret. Și, mai rău decât toate, 
știam că, dincolo de toate celelate simțăminte, îmi place.“ 

Din aceste reacţii, Clementine și-a construit un scenariu 
care presupunea să aibă povești de dragoste pasionale și apoi 
să fie părăsită. Însă pe lângă toate astea, își dorea să se 
mărite, să rămână măritată și să aibă copii. 

1. De la tatăl ei existau două sloganuri de contrascenariu: 
„la-o cu binișorul!“ și „Nu-i pierde capul.“ Ele se potriveau 
cu aspiraţiile Clementinei de a se căsători și a avea o familie. 

2. Din partea mamei existau cinci porunci, toate combi- 
nându-se în formula „Nu te atașa de nimeni“. 

3. Exista o puternică ispită de a fi pasională și sexi, pro- 
venită de la unchi, întărită de provocarea nudităţii instigată 
de tată. 

4. Ispitele și provocările din partea demonilor Parentali 
i-au întărit propriul demon pe tot parcursul vieții. 

5. Exista sugestia puternică a unei eliberări prestabilite: 
cunoscutul Prinț cu Merele de aur, diferit de tatăl ei — asta, 
dacă îl va putea găsi. 

Interesant e că toate aceste lucruri au ieșit la iveală într-o 
singură ședință. După cum a remarcat cineva din grup, Cle- 
mentine părea bucuroasă să le arate tuturor. 


L. Aspiraţii și conversații 


Prins în plasa instrumentarului scenariului său de viață, 
Jeder are totodată și propriile aspirații autonome. De obicei, 
acestea îi apar în reveriile din clipele de răgaz sau în halu- 
cinaţiile hipnagogice, de dinainte să adoarmă: faptele de curaj 
pe care ar fi trebuit să le facă în dimineața aceea sau scenele 
pașnice pe care își dorește să le trăiască peste câțiva ani. Orice 
om are grădina lui secretă, ale cărei porți le păzește împotriva 
intruziunii brutale a vulgului. Ea cuprinde imagini vizuale 
ale lucrurilor pe care le-ar face dacă ar putea să procedeze 
după placul inimii. Norocoșii găsesc momentul, locul și per- 
soana potrivite și chiar fac acele lucruri, pe când ceilalți sunt 
obligaţi să rătăcească, măcinați de dor, dincolo de propriile 
ziduri. Tocmai ăsta e subiectul cărții de față: ce se întâmplă în 
afara acelor ziduri, tranzacţiile exterioare ce pârjolesc florile 
dinăuntrul zidurilor sau, dimpotrivă, le alină setea. 

Ceea ce-și doresc oamenii să facă apare în imagini vizuale, 
în filmele de amatori pe care le înjghebează în capul lor. Ceea 
ce fac propriu-zis e stabilit de voci, de răpăiala dialogului 

lăuntric. Fiecare frază pe care o rostesc și fiecare decizie con- 
formă cu scenariul constituie rezultatul unui astfel de dialog; 
Mama, Tatăl, Adultul spun cu toţii „Ai face bine să...“, iar 
Copilul, astfel înconjurat de ei, încearcă să iasă de sub asediu 
și să obțină ce vrea. Nimeni n-are cum să cunoască imensa, 
uimitoarea, aproape infinita cantitate de dialog pe care el a 
depozitat-o- în tainiţele obscure ale minţii sale. Există acolo 
răspunsuri complete la întrebări la care nici măcar n-a visat 
vreodată. Dar uneori, dacă se apasă pe butonul potrivit, totul 
se revarsă de-a dreptul poetic. 

Cuprinde-ţi arătătorul mâinii drepte în mâna stângă. Ce 
spune mâna, degetului și ce are de spus degetul? Dacă pro- 
cedezi corect, ai să constaţi în scurt timp că între mână și 
deget se desfășoară o conversaţie însuflețită, cu sens. Partea 
uimitoare constă în aceea că ea exista dintotdeauna, la fel ca 
alte sute de dialoguri. Dacă ești răcit și cu burta deranjată, 
ce-i spune nasului înfundat abdomenul tău care chiorăie? 
Dacă șezi pe scaun și-ţi legeni piciorul, ce are să-ţi spună azi 
piciorul? Întreabă-l și-i va răspunde. Dialogul e acolo, există 
în mintea ta. Toate acestea au fost descoperite sau cel puţin 
scoase complet la lumină de F.S. Perls50, inițiatorul gestalt-te- 
rapiei. În manieră asemănătoare, toate hotărârile tale sunt 
luate de cei patru-cinci oameni din mintea ta; poți să le ignori 
vocile dacă ești prea mândru ca să le auzi, dar ele vor fi 
prezente data viitoare, dacă vei dori să le asculți. Analiștii de 
scenarii învaţă să identifice și să amplifice aceste voci, în asta 
constând o parte importantă a terapiei desfășurate de ei.5l 

Scopul analizei scenariului constă în a-i elibera pe Jeder și 
Zoe, astfel încât aceștia să poată deschide spre lume poarta 
grădinii aspirațiilor lor. Asta se întâmplă când tumultul de 


Turn Babel din mintea lor amuţește, iar Copilul poate spune: 


50 Perls, F.S. Gestalt Therapy Verbatim (coord. J.O. Stevens). Real People 
Press, Lafayette, California, 1969 

51 Cf. Shapiro, S.B. „Transactional Aspects of Ego Therapy“. American 
Journal of Psychology, 56: 479-498, 1953. 

„Dar eu, uite, asta vreau să fac și prefer s-o fac așa cum îmi 
place mie.“ 


M. Învingătorii 


Și învingătorii sunt programați. În cazul lor, în locul unui 
blestem există o binecuvântare: „Viaţă lungă!“ sau „Să devii 
un om mare!“ Porunca e adaptativă, nu restrictivă: „Nu fi 
egoist!”, iar ispita e „Bravo!“ Chiar dacă dispune de comenzi 
atât de binevoitoare și de atâtea permisiuni, învingătorului 
tot îi mai rămâne să se lupte cu demonul său, care pândește 
în cotloanele întunecoase ale părții primitive a psihismului său. 
Dacă demonul îi e prieten, nu dușman, are succesul asigurat. 


N. Toţi oamenii au un scenariu de viaţă? 


În prezent nu se poate răspunde cu certitudine la între- 
barea asta, dar e sigur că încă din primii ani de viaţă, toți oa- 
menii sunt programaţi într-o anumită măsură. După cum 
spuneam anterior, unii pot să-și capete autonomia ca urmare 
a unor circumstanţe externe drastice, alții prin reorganizare 
internă, iar alţii prin aplicarea antiscenariului. Elementul-cheie 
îl reprezintă permisiunile. Cu cât Jeder are mai multe permi- 
siuni, cu atât e mai puţin legat de scenariul său. Pe de altă 
parte, cu cât au fost mai sever întărite comenzile scenariului, 
cu atât e mai legat de el. Foarte probabil, specia umană luată 
per ansamblu formează o curbă. La un capăt se află oamenii 
care au devenit autonomi pe o cale sau alta, iar la celălalt 
capăt, cei legaţi de scenariu, majoritatea aflându-se la mijloc, 
perspectiva sau condiţiile lor de viaţă fiind supuse schim- 
bării. Cei legaţi de scenariu se împart în două categorii. Există 
oameni conduși de scenariu, care au numeroase permisiuni, 
dar pentru a se putea bucura de ele trebuie să îndeplinească 

mai întâi cerințele scenariului. Un exemplu este persoana 
care muncește din greu, dar în timpul liber poate să se des- 
tindă și să se simtă bine. Există de asemenea oameni domi- 
nați de scenariu: cei cu puţine permisiuni și care trebuie să 
consume cât mai mult timp cu putință îndeplinindu-și sce- 
nariul, cu orice preţ. Un exemplu tipic este cel al băutorului 
învederat sau al dependentului de droguri, care trebuie să se 
îndrepte spre deznodământul sumbru al vieţii sale cât mai 
repede cu putință. Cei dominați de scenariu sunt victimele 
scenariilor tragice sau „hamartice“. Pe de altă parte, nu prea 
există oameni care să nu fi auzit la un moment dat în mintea 
lor vocea demonului, îndemnându-i să cumpere când de fapt 
ar fi trebuit să vândă, să rămână când ar fi trebuit să plece 
sau să vorbească deschis când ar fi trebuit să tacă.52 


O. Contrascenariul 


Există însă oameni care se revoltă împotriva scenariului 
lor, făcând în aparenţă opusul a ceea ce „ar trebui“ să facă. 
Exemple frecvent întâlnite sunt adolescentul „rebel“ și femeia 
care spune „Ultimul lucru pe care-l vreau e să fiu ca mama“. 
Asemenea cazuri trebuie evaluate cu foarte mare atenție, 
întrucât există mai multe posibilități. (1) Se poate ca persoana 
să fi trăit conform contrascenariului, iar aparenta revoltă să 


52 Desigur, porunca are același efect și aceeași origine ca Supraeul din 
psihanaliză, iar sloganul contrascenariului ține și el de aceeași 
instanță. Demonul este totuna cu Se-ul așa cum a fost el conceput 
inițial. Situaţia pare să stea cam așa: demonul însuși, impulsul, este 
un „impuls al Se-ului“. Dar fenomenologic, demonul este perceput 
ca o voce vie. E vocea părintelui real (sau, mai exact, vocea demonu- 
lui părintelui), implantată în mintea copilului. Ea vorbește în numele 
Se-ului părintelui și totodată în numele Se-ului copilului care încă 
nu se poate exprima verbal. 

În ce privește „Copilul nebun al mamei“, vezi Denenberg și Whimby, 
„Behavior of Adult Rats is Modified by the Experiences Their 
Mothers Had as Infants”. Loc. cit. 

fie o simplă „răbufnire a scenariului“. (2) Invers, se poate să fi 
trăit conform scenariului și să fi recurs apoi la contrascenariu. 
(3) E posibil să fi găsit antidotul blestemului și să se fi eliberat 
de scenariu. (4) Se poate să aibă directive de scenariu diferite 
de la cei doi părinţi sau de la două perechi de părinţi și să 
treacă de la un set la celălalt. (5) E posibil pur și simplu să 
urmeze o directivă de scenariu specială, care-i cere să se re- 
volte. (6) Persoana poate fi „învinsă de scenariu“: a renunţat, 
deznădăjduită, să mai îndeplinească directivele scenariului și 
a depus pur și simplu armele. În asta constă cauza multor 
depresii și decompensări schizofrenice. (7) Pe de altă parte, se 
poate ca persoana să se fi eliberat și să fi „ieșit din scenariu“ 
prin eforturi proprii sau cu ajutorul psihoterapiei. (8) Dar 
această variantă trebuie diferențiată cu grijă de „intrarea 
într-un antiscenariu“. Numeroasele alternative arată o dată în 
plus cât de meticulos trebuie să fie analistul de scenarii pen- 
tru ca el (și pacientul său) să înţeleagă corect cauza anumitor 
schimbări de comportament. 

Antiscenariul seamănă bine cu ceea ce Erikson numește 
„dispersia identităţii“53. Dacă am compara scenariul cu o 
cartelă de computer, antiscenariul se obține întorcând cartela 
invers. Analogia e foarte aproximativă, dar ilustrativă. Când 
mama spune „Nu bea“, Jeder bea. Când ea spune „Fă duș în 
fiecare zi“, el nu se spală. Când ea spune „Nu gândi“, el gân- 
dește, iar când ea spune „Învață pe brânci“, el se lasă de 
școală. Pe scurt, Jeder sfidează cu meticulozitate. Dar, din 
moment ce trebuie să-și consulte programul ca să știe exact 
când și cum să sfideze, faptul că sfidează fiecare instrucțiune 
îi vădește programarea tot atât de cert ca și dacă le-ar res- 
pecta pe toate. Așadar, când „libertatea“ înseamnă de fapt 
sfidare, ea e doar o iluzie. Chiar dacă inversează programul, 
Jeder tot programat rămâne. O astfel de inversare — cartela e 
întoarsă pe dos în loc să fie făcută bucăţi — se numește anti- 
scenariu, iar antiscenariile constituie un teren fertil pentru 
studii ulterioare. 


53 Erikson, E. Identity and the Life Cycle, Loc. cit. 

P. Rezumat 


Instrumentarul scenariului unui învins constă, pe de o 
parte, în porunci, provocări și un blestem. Acestea sunt co- 
menzile scenariului, fiind ferm implantate în primii șase ani 
de viaţă. Pentru a combate programarea, are la dispoziție 
demonul lăuntric și uneori deţine și o eliberare internă. Ulte- 
rior ajunge să înţeleagă sloganuri, ceea ce-i oferă un con- 
trascenariu. Pe tot parcursul timpului învaţă modele de 
comportament, care deservesc atât scenariul, cât și contrasce- 
nariul. Învingătorul are același instrumentar, dar progra- 
marea e mai adaptativă și, de obicei, el dispune de mai multă 
autonomie, fiindcă i s-au acordat mai multe permisiuni. Dar 
demonul există mereu, în toate ființele umane, menit să le 
aducă pe neașteptate plăcere sau suferinţă. 

Ar trebui remarcat că, în contextul scenariului, comenzile 
reprezintă parametri sau restricţii, cu singurul efect de a 
limita ceea ce poate face Jeder, în timp ce modelele de com- 
portament pe care le învaţă de la părinți, inclusiv jocurile 
acestora, îi spun concret cum își poate structura timpul. 
Așadar, scenariul constituie un plan de viață complet, oferind 
atât restricții, cât și structuri. 


Capitolul 8 
COPILĂRIA TÂRZIE 


A. Intrigi și eroi 


Copilăria târzie, între șase și zece ani, se numește în psi- 
hanaliză perioada de latentă. E o fază „locomotorie“54, în care 
copilul se deplasează prin jurul casei, să vadă ce găsește. Pâ- 
nă aici și-a format doar o idee sumară, un protocol, cu privire 
la felui cum își va asambla laolaltă componentele scenariului, 
în așa fel încât să devină o persoană cu un scop în viață. E 
pregătit să treacă de la animalele care mănâncă oameni sau se 
comportă omenește la oamenii propriu-ziși. 

Copilul care, la început, își dorește să trăiască veșnic sau 
să iubească de-a pururi poate fi determinat să se răzgândeas- 
că pe parcursul a cinci-șase ani5 și să ia hotărârea — foarte 
adecvată din perspectiva experienței sale limitate — de a 
muri tânăr ori de a nu mai risca vreodată să iubească. Sau ar 
putea învăţa de la părinţi că viaţa și iubirea merită trăite, în 
ciuda tuturor riscurilor pe care le presupun. Odată decizia 
luată, copilul știe cine este și începe să caute în lumea din 
afară, având în minte întrebarea: „Ce se poate întâmpla cu 
oamenii ca mine?“ Știe în ce constă recompensa, dar nu-i 


54 Erikson, E. Childhood and Society, Loc. cit., p. 81 

55 Reperele temporale oferite aici, până la vârsta pubertăţii, se bazează 
în principal pe amintirile pacienţilor adulţi și pe declarațiile părin- 
ților cu privire la copiii lor, confirmate prin lectură, și doar într-o 
măsură mai mică pe observarea directă a copiilor. Psihiatrii pediatri, 
educatoarele și învățătorii, cum ar fi cei care au participat la Semi- 
nariile de Analiză Tranzacţională din San Francisco, le-au considerat 
în general acceptabile. 


170 Eric Berne 


cunoaște cu adevărat semnificația, nici cum îl va face să se 
simtă și nici cum să ajungă la ea. Trebuie să găsească o intrigă 
sau o matrice în care să se potrivească toate componentele 
scenariului său, precum și un erou care să-i arate calea. Tân- 
jește, de asemenea, să găsească eroi cu componente asemănă- 
toare, dar care au urmat căi diferite, mai fericite poate, 
sperând să găsească o cale de ieșire — sau de intrare. 

Matricea și eroul le găsește în basmele pe care le citește în 
cărți sau care-i sunt citite ori povestite de o persoană de 
încredere: mama, bunica, alți copii de pe stradă sau poate o 
educatoare bine îndoctrinată, la grădiniţă. Istorisirea basme- 
lor este ea însăși o poveste, mai adevărată și mai fascinantă 
decât basmul în sine. Ce se întâmplă, de pildă, între Jeder și 
mama lui din momentul când ea îi spune „După ce te speli 
pe dinţi, îţi citesc o poveste“ și până-n momentul când îi zâm- 
beşte, îl anunţă „Gata!“ și-i potrivește plapuma? Care e ulti- 
ma lui întrebare și cum îi potrivește mama plapuma? Aceste 
momente contribuie la închegarea substanței planului său de 
viaţă, în timp ce basmele ascultate sau citite îi conferă schele- 
tul. La sfârșit, în ceea ce privește scheletul, obține: (a) un 
erou — cineva cu care și-ar dori să semene; (b) un personaj 
negativ — cineva cu care își găsește scuze să semene; (c) un 
tip — ceea ce știe că trebuie să fie; (d) o intrigă — o matrice 
de întâmplări care-i permite să comute de la un rol la celălalt; 
(e) o distribuţie — celelalte persoane care vor motiva comu- 
tările, și (£) un cod etic — setul de standarde etice care-i vor 
servi drept justificare când se va simţi furios, îndurerat, vino- 
vat, îndreptățit sau triumfător. Dacă întâmplările exterioare o 
permit, cursul vieții sale va fi același ca planul de viață pe 
care-l alcătuiește pornind de la schelet sau matrice. De aceea, 
e important de știut care era povestirea sau basmul preferat 
al persoanei în copilărie, din moment ce în asta va consta 
intriga scenariului ei de viață, cu toate iluziile intangibile și 
tragediile inevitabile pe care le conţine. 

În această perioadă, Jeder mai hotărăște și ce fel de simtă- 
minte se va strădui să trăiască. De-a lungul timpului a făcut 
experimente în această privință, a avut ocazia să se simtă 
furios, îndurerat, vinovat, speriat, inadecvat, îndreptățit și tri- 
umfător, și a descoperit că familia lui tratează o parte din 
aceste simțăminte cu indiferenţă sau chiar cu dezaprobare fă- 
țișă, în timp ce unul este acceptabil și dă rezultate. Tocmai acel 
sentiment devine „concesiunea”” lui. Trăirea afectivă prefe- 
rată devine un fel de reflex condiționat, care poate să persiste 
toată viaţa individului. 

Pentru a clarifica acest aspect putem folosi teoria roții de 
ruletă privind afectivitatea. Să presupunem că există un 
cartier cu 36 de locuinţe construite în cerc, în jurul unei pieţe 
centrale, și un bebeluș care așteaptă să se nască — în locul 
unde așteaptă bebelușii să se nască. Marele Computer care se 
ocupă de aceste chestiuni învârte roata, iar bila cade în căsuţa 
17. Atunci Marele Computer anunţă: „Următorul copil va 
merge în casa 17.“ Mai învârte roata de cinci ori, ieșind nu- 
merele 23, 11, 26, 35 și 31, astfel că următorii cinci nou-născuţi 
ajung fiecare în casa cu numărul respectiv. Zece ani mai 
târziu, fiecare copil știe deja cum trebuie să reacționeze. Cel 
din casa 17 a învăţat: „În familia asta, când apar probleme, ne 
înfuriem.“ Cel din casa 23 a învățat: „În familia asta, când 
apar probleme, ne simțim îndureraţi.“ Copiii din casele 11, 26 
și respectiv 35 au învăţat că, atunci când apar probleme, 
membrii familiei lor se simt vinovaţi, speriaţi sau inadecvați. 
Copilul de la 31 învaţă: „În familia asta, când apar probleme, 
aflăm ce se poate face pentru a rezolva lucrurile.“ Ar trebui 


* 


Am folosit termenul în accepțiunea sa economico-juridică, de drept 
de exploatare a unui bun obștesc; autorul folosește termenul racket, 
al cărui prim sens argotic este de afacere ilegală, de tip mafiot, dar și 
cel de concesiune (N.t.). 

producă învinși, iar 31 e foarte probabil să producă un în- 
vingător. 

Să presupunem însă că, atunci când Marele Computer a 
învârtit roata, au ieșit alte numere sau aceleași numere, dar 
într-o altă ordine. Poate Copilul A a mers în casa 11, nu în casa 
17, și a învăţat să cultive vinovăția în locul furiei, iar Copilul 
B, din casa 23, a făcut schimb de locuri cu copilul E, de la 31; 
în acest caz, Copilul B n-ar mai fi fost un învins și copilul F 
n-ar mai fi fost învingător, ci lucrurile ar fi stat invers. 

Altfel spus, lăsând la o parte influenţa îndoielnică a gene- 
lor, simțămintele preferate se învață de la părinți. Poate că, 
dacă s-ar fi născut într-o altă casă, pacientul al cărui senti- 
ment preferat e vinovăția ar fi ales în schimb furia. Și totuși, 
fiecare își va apăra trăirea afectivă favorită, afirmând că e cea 
firească sau chiar inevitabilă într-o situaţie dată. Ăsta e unul 
dintre motivele terapiei în grup. Dacă acei șase copii s-ar afla, 
douăzeci de ani mai târziu, într-un grup de terapie, iar 
Copilul A ar relata un incident, încheindu-și spusele cu afir- 
maţia „Firește că m-am simţit furios!“, Copilul B ar spune 
„Eu m-aș fi simţit îndurerat“, Copilul C: „Eu m-aș fi simțit 
vinovat“, „Copilul D: „Eu m-aș fi simţit speriat“, Copilul E: 


„Eu m-aș fi simţit neadecvat“, iar copilul F (care, probabil, a ` 


devenit între timp terapeut): „Eu aș fi aflat ce se poate face 
pentru a rezolva lucrurile.“ Care dintre copii are dreptate? 
Fiecare e convins că reacția sa e cea „firească“. Adevărul e că, 


su a l 


la drept vorbind, nici una dintre ele nu e „firească“, în sensu 
de „naturală“: toate au fost învățate sau mai degrabă alese în 
copilăria mică. 

Într-o formulare mai simplă, aproape toate simțămintele 
de furie, durere, vinovăţie, frică și neadecvare sunt „conce- 
siuni“ și în orice grup bine condus se vede cu ușurință că 
prea puţine astfel de reacții sunt într-adevăr adecvate. Așa- 
dar, îndeletnicirea e o trăire afectivă, selectată din întreaga 
gamă posibilă, pe care persoana și-o alege drept recompensă 
în jocurile pe care le joacă. Membrii grupului ajung în scurt 
timp să-l identifice și pot să anticipeze când un anumit 

pacient va obține un cupon de furie, când altul va căpăta un 
cupon de durere și așa mai departe. Scopul colecționării aces- 
tor cupoane constă în a primi, în schimbul lor, recompensa 
scenariului. 

Fiecare membru al grupului e scandalizat de ideea că sen- 
timentul său preferat nu e reacția firească, universală și ine- 
vitabilă la situaţiile cu care se confruntă. Oamenii care au 
concesiune asupra furiei, în mod special, se înfurie foarte tare 
când li se pun la îndoială simțămintele, iar cei care au conce- 
siune asupra durerii se simt îndureraţi. 


C. Cupoanele 


„Cupoanele“ psihologice se numesc așa fiindcă sunt folo- 
site în aceeași manieră ca micile tichete albastre, verzi sau 
albastre pe care le primesc clienţii, ca bonus, când cumpără 
produse alimentare sau benzină. lată în continuare câteva 
observații privind cupoanele comerciale: 

1. Ele se obţin de obicei ca bonus în urma unor tranzacții 
comerciale legitime — adică persoana trebuie să cumpere 
ceva ca să obțină cupoane. 

2. Majoritatea oamenilor care le adună au o culoare pre- 
ferată. Dacă li se oferă cupoane de altă culoare, nici nu se 
obosesc să le ia sau, dacă le primesc, le dau altcuiva. Însă 
există oameni care adună orice fel de cupoane. 

3. Unii oameni le lipesc în „album“ în fiecare zi, alții le li- 
pesc la intervale regulate, alţii le lasă să zacă la întâmplare 
până într-o zi când se plictisesc și, cum n-au altceva mai bun 
de făcut, le lipesc pe toate odată. Unii le ignoră până când au 
nevoie de un obiect sau produs anume, și atunci le numără, 
în speranţa că au adunat destule ca să-l poată obține gratis de 
la magazinul specializat în astfel de schimburi. 

4. Există oameni cărora le place să discute despre cupoa- 
ne, să-și răsfoiască albumele împreună, să se laude cu numă- 


174 Eric Berne 


rul de cupoane adunate sau să argumenteze care culoare 
oferă produse mai bune sau avantaje mai mari. 

5. Unii oameni adună doar câteva și le schimbă pe obiecte 
mărunte, alții adună mai multe și obțin bunuri mai consis- 
tente, în timp ce alții se dedică acumulării cât mai multor 
cupoane, în schimbul cărora să obțină unul dintre „premiile“ 
cu adevărat mari. 

6. Unii știu că, la drept vorbind, cupoanele nu sunt „gra- 
tis“, întrucât prețul lor se adaugă la cel al cumpărăturilor; 
alții nici măcar nu stau să se gândească la asta, iar alţii știu, 
dar se prefac că nu știu, pentru că le place să le colecționeze și 
totodată să aibă iluzia că primesc ceva pe degeaba. (În unele 
cazuri, prețul cupoanelor nu se adaugă la cel al cumpără- 
turilor; în astfel de situaţii, magazinul trebuie să suporte cos- 
turile, pe socoteala sa. Dar în principiu, clientul este cel care 
plătește cupoanele.) 

7. Unii oameni preferă să-și facă târguielile cotidiene la 
magazine „cinstite“, unde plătesc doar produsele cumpărate; 
cu banii pe care-i economisesc astfel pot să-și cumpere apoi 
ce bunuri vor, de unde vor și când vor. 

8. Cei cu adevărat dornici să obțină lucruri „pe gratis“ pot 
să cumpere cupoane contrafăcute. 

9. De obicei, persoanei care colecționează la modul serios 
cupoane îi vine greu să se despartă de ele. Ar putea să le 
pună într-un sertar și să uite de ele o vreme, dar dacă obține 
pe neașteptate o grămadă de cupoane într-o tranzacție spe- 
cială, le va scoate și pe celelalte din sertar, ca să le numere și 
să vadă la ce-i pot folosi. 

Cupoanele psihologice sunt valuta „concesiunilor“ tran- 
zacţionale. Cât Jeder e mic, părinţii îl învaţă cum să se simtă 
în situaţiile dificile: cel mai adesea furios, îndurerat, vinovat, 
speriat sau neadecvat, dar uneori prost, nedumerit, surprins, 
îndreptățit sau triumfător. Aceste trăiri afective se transformă 
în concesiune când Jeder învață să le exploateze și joacă 
jocuri ca să adune cât mai multe „cupoane“ de culoarea pre- 
ferată, în parte pentru că, de-a lungul timpului, simțământul 

lui favorit s-a sexualizat sau a ajuns să înlocuiască trăirile se- 
xuale. În această categorie intră de multe ori, spre exemplu, 
furia adulților, care reprezintă de obicei recompensa jocului 
„Acum te-am prins, ticălosule!“ Plin de furie reprimată, Co- 
pilul pacientului așteaptă până când cineva face un lucru care-i 
oferă justificarea pentru a și-o exprima. Justificarea înseamnă 
că Adultul, în acord cu Copilul, îi spune Părintelui: „Nimeni 
n-are de ce să mă învinuiască dacă mă înfurii în asemenea 
condiţii.“ Eliberat astfel de sub cenzura Părintelui, se întoarce 
spre contravenient și-i spune de-a dreptul: „Ha! Nimeni nu 
mă poate învinovăți, așa că acuma te-am prins!“ etc. În limbaj 
tranzacțional, se spune că persoana în cauză se înfurie „pe 
gratis“ — adică fără să simtă vinovăţie. Uneori lucrurile se 
desfășoară altfel: Părintele îi spune Copilului: „Doar n-ai să-l 
lași să scape nepedepsit!“, iar Adultul se coalizează cu Pă- 
rintele: „Oricine s-ar înfuria în asemenea condiţii.“ Copilul 
poate să se supună bucuros acestor îndemnuri sau, pe de altă 
parte, poate avea tot atât de puţin chef de război ca Tăurașul 
Ferdinand, dar e obligat să intre în conflict, 

Cupoanele psihologice urmează același tipar ca și cele 
comerciale.56 

1. De obicei se obțin ca produs secundar al tranzacţiilor 
legitime. Certurile între soți, spre exemplu, încep de obicei 
din cauza unei probleme reale, care reprezintă „cumpărătu- 
rile“. În timp ce Adultul își vede de treburi, Copilul așteaptă 
cu nerăbdare să culeagă bonusurile. 

2. Indivizii care colecționează cupoane psihologice au „cu- 
loarea“ lor preferată și se poate ca, dacă li se oferă alte culori, 
să nu-și bată capul să le accepte. Persoana care colecționează 
furii va lăsa vinovăţiile și fricile să-i treacă prin față sau să fie 
luate de altcineva. De fapt, într-un joc marital structurat sănă- 


56 Paralela dintre cupoanele psihologice și cele comerciale este cu ade- 
vărat uluitoare. Vezi Fox, H.W. The Economics of Trading Stamps. 
Public Affairs Press, Washington, D.C., 1968. Aproape toate obser- 
vaţiile privind colecționarii de cupoane comerciale se aplică la fel de 
bine celor care fac tranzacţii cu cupoane psihologice. 

tos, unul dintre soţi va prelua toate furiile, iar celălalt, toate 
vinovățiile și neadecvările, astfel încât amândoi „câștigă“ și-și 
măresc colecția. Există însă indivizi care adună orice fel de 
cupoane: acei oameni flămânzi afectiv, care joacă „Sera“, eta- 
lând bucuroși orice fel de trăire afectivă ar apărea. Psihologii 
sunt deosebit de predispuși să culeagă de pe trotuar simţă- 
minte aduse de vânt, iar dacă fac terapie de grup, să-și încu- 
rajeze pacienţii să procedeze în același fel. 

3. Unii oameni își trec în revistă suferinţele și furiile în 
fiecare seară, înainte de a adormi; alții o fac mai puţin frec- 
vent, iar alţii, doar dacă se plictisesc și n-au nimic mai bun de 
făcut. Unii așteaptă până când au nevoie de o justificare de 
proporții și atunci își fac totalul suferințelor și furiilor, în spe- 
ranța că au adunat destule ca să-și poată permite o răbufnire 
de furie, o bosumflare „gratis” sau altă demonstrație afectivă 
spectaculoasă. Unii preferă să le adune, alţii, să le cheltuiască. 

4. Oamenilor le place să-și arate unii altora colecţiile de 
simțăminte și să comenteze cine are furii, dureri, vinovăţii, 
frici etc. mai multe sau mai bune. De fapt, multe baruri devin 
săli de expoziție unde oamenii pot merge să se laude cu 
cupoanele lor. „Tu crezi că nevastă-ta e nerezonabilă?! Păi stai 
să-ți spun eu...“ sau „Înţeleg ce vrei să spui. Eu mă simt în- 
durerat (speriat) chiar din mai puţin. Ieri...“ sau: „Rușinat 
(vinovat, neadecvat)? Pe mine era să mă înghită pământul!“ 

5. „Magazinul“ unde sunt primite la schimb cupoanele 
are aceeași gamă de premii ca și centrele de cupoane comer- 
ciale: premii mici, mai mari și cele cu adevărat importante. În 
schimbul a unu-două „albume“, persoana poate primi un 
premiu mic, cum ar fi o beție sau o fantasmă sexuală gratis 
(„justificate“); în schimbul a zece „albume“, poate primi un 
suicid de jucărie (nereușit) sau un adulter, iar pentru o sută 
de „albume“ poate obține unul dintre premiile serioase: o de- 
misie gratis (divorţ, renunţarea la terapie, demisia de la servi- 
ciu), o ședere gratis în spitalul de psihiatrie (numită în limbaj 
colocvial „nebunie gratis“), o sinucidere gratis sau o omu- 
cidere gratis. 

6. Unii oameni află că, la drept vorbind, cupoanele psiho- 
logice nu sunt gratuite și că trăirile afective colecționate tre- 
buie plătite cu singurătate, insomnii, hipertensiune sau probleme 
gastrice, așa că renunţă să le mai adune. Alţii nu învaţă nicio- 
dată acest lucru. Unii îl cunosc, dar continuă să joace jocuri și 
să colecționeze recompense, fiindcă altfel existența lor ar fi 
mult prea ștearsă; din moment ce simt că felul lor de viaţă e 
puţin justificat, trebuie să se mulțumească cu a aduna justi- 
ficări mici, care să le procure mici răbufniri de vitalitate. 

7. Unii oameni preferă să vorbească cinstit în loc să joace 
jocuri; asta înseamnă că nu se poartă provocator cu scopul 
de a obține cupoane și refuză să răspundă la comporta- 
mentele provocatoare contrafăcute ale celorlalți. Cu energia 
economisită astfel, când cunosc persoana potrivită, la mo- 
mentul potrivit și în locul potrivit, sunt pregătiţi să-și ex- 
prime simțămintele într-o manieră mai autentică. (În anumite 
cazuri, individul adună cupoane. psihologice fără nici un 
efort și altcineva plătește prețul. Astfel, un infractor se poate 
bucura de toate plăcerile oferite de jefuirea unei bănci, fără 
să regrete și fără să fie prins; se pare că unii escroci profe- 
sioniști și maeștri ai cărților măsiuite pot trăi foarte fericiți 
în felul ăsta, dacă nu devin prea lacomi și nu împing 
lucrurile prea departe. Unor adolescenţi le place să-i descu- 
rajeze pe cei vârstnici fără să simtă câtuși de puține remuș- 
cări sau alte efecte negative. Dar în principiu, persoana care 
adună cupoane trebuie, de obicei, să le plătească mai devre- 
me sau mai târziu.) 

8. Unii oameni, îndeosebi paranoicii, colecționează cupoa- 
ne „contrafăcute“. Dacă nu-i provoacă nimeni, își închipuie 
provocări. În acest caz, dacă sunt nerăbdători, pot să obțină o 
sinucidere gratis sau o omucidere gratis fără a trebui să 
aștepte ca desfășurarea firească a evenimentelor să le ofere 
suficiente iritări pentru o izbucnire legitimă. Din acest punct 
de vedere, există două tipuri de paranoici: Copilul paranoic 
colecţionează nedreptăți contrafăcute și spune „Vezi ce mi-au 
făcut!“, pe când Părintele paranoic colecționează drepturi 
contrafăcute și spune „N-au voie să-mi facă una ca asta!“ De 

fapt, în rândul paranoicilor există și „amplificatori“, dar și 
adevăraţi falsificatori. Cei cu manii culeg de ici, de colo cu- 
poane mici și le amplifică valoarea cât de mult pot, ca să 
obțină rapid un deznodământ de proporţii. Cei cu voci halu- 
cinatorii pot să confecționeze cupoane la infinit, direct din 
capul lor.57 

9. Unui pacient îi e la fel de greu să renunţe la colecţia sa 
de cupoane psihologice câștigate cu trudă de-a lungul întregii 
sale vieți cum i-ar fi unei gospodine să le ardă pe cele comer- 
ciale. Acest lucru reprezintă un factor ce împiedică însănă- 
toșirea, din moment ce, pentru a se vindeca, pacientul trebuie 
nu doar să înceteze să mai joace compulsiv jocuri, ci și să 
renunțe la plăcerea de a folosi cupoanele pe care le-a adunat 
până atunci. „lertarea“ nedreptăților suferite nu ajunge: ele 
trebuie să devină complet irelevante pentru desfășurarea 
ulterioară a vieții sale, dacă persoana renunţă cu adevărat la 
scenariu. În experiența mea, „iertarea“ înseamnă punerea cu- 
poanelor la păstrare, într-un sertar, și nu descotorosirea defi- 


nitivă de ele; ele rămân în sertar cât timp lucrurile merg bine,- 


dar dacă apare o nouă ofensă, vor fi scoase și adăugate la 
noua recompensă pentru a calcula valoarea premiului. Astfel, 
alcoolicul care-și „iartă“ soția nu se va mulțumi cu o beţie 
moderată dacă ea greșește din nou, ci ar putea să pună la 
bătaie toate cupoanele pe care le-a obținut din greșelile sau 
insultele ei pe întreg parcursul căsniciei și să facă o beţie 
colosală, încheiată poate prin delirium tremens. 

Până aici n-am spus nimic despre trăirile afective „pozi- 
tive”, cum ar fi virtutea, triumful și bucuria. Cupoanele de 
virtute sunt făcute din aurul proștilor și nu vor fi acceptate ca 
valută nicăieri, cu excepția paradisului proștilor. Cupoanele 
de triumf strălucesc, dar oamenii cu bun-gust nu le adună, 


57 Dr. Robert Zechnich (Transactional Analysis Bulletin 7:44, Aprilie 
1968) a făcut pentru prima oară observaţia incitantă cum că există 
paranoici Copil și paranoici Părinte, iar dr. Stephen Karpman a ară- 
tat că în timp ce halucinațţiile sunt cu adevărat contrafăcute, maniile 
nu sunt pe de-a-ntregul. 

fiindcă sunt doar poleială. Pot fi însă date la schimb pe o săr- 
bătorire gratis, așa că pot fi folosite în mod util pentru a dis- 
tra un număr mare de oameni. Bucuria, la fel ca disperarea, e 
un sentiment autentic și nu reprezintă răsplata unui joc; 
așadar, putem vorbi despre bucurie de aur, așa cum vorbim 
și despre disperare neagră. x: o 
Ideea importantă din punct de vedere clinic în privința 
simțămintelor „pozitive“ constă în aceea că oamenii care a- 
dună cupoane „maro“, simțămintele „negative 3 sau „relele 
afective“ despre care am discutat mai sus, ezită deseori să 
accepte cupoanele „aurii“ care le sunt oferite sub forma com- 
plimentelor sau a „mângâierilor“. Se simt foarte confortabil 
cu simțămintele familiare, negative, vechi, dar pe cele pozi- 
tive nu știu unde să le pună, așa că le refuză sau le ignoră, 
prefăcându-se că n-au auzit. La drept vorbind, un colecţionar 
zelos de cupoane „maro“ poate să transforme chiar și cele 
mai sincere complimente în insulte mascate, așa că în loc să le 
irosească, respingândur-le sau refuzând să le audă, le trans- 
formă în cupoane maro contrafăcute. Exemplul cel mai des 
întâlnit: „Vai, ce bine arăţi azi!” provoacă replica: „Ştiam eu 
că nu ţi-a plăcut cum arătam săptămâna trecută!” Un altul: 
„O, ce rochie frumoasă!“ „Aha, deci nu ţi-a plăcut cea pe care 
o purtam ieri!” Cu puțin exerciţiu, oricine poate învăța să 
transforme complimentele în insulte și, mânjind niţel cu 
fecale un cupon auriu agreabil, să-i dea înfățișarea unuia 
maro, neplăcut. _ l 
Anecdota ce urmează ilustrează cât de ușor îi este unui 
marțian să înţeleagă conceptul de cupon psihologic. În ziua 
când a aflat pentru prima oară de acest concept la ședința 
grupului de terapie, o femeie s-a întors acasă și i l-a explicat 
băiatului ei, în vârstă de doisprezece ani. Acesta i-a spus: 
„Bine, mamă, mă întorc imediat.” A venit înapoi cu un sul 
mic de timbre de hârtie și un caiet cu paginile împărțite în 
pătrate. Pe prima pagină scrisese: „Când pagina asta, va fi 
plină cu timbre, vei avea dreptul la o suferință gratis. Înţele- 
sese perfect. Dacă oamenii nu te provoacă, nu te insultă, nu te 

ademenesc sau nu te sperie de bună voie, tu începi un joc ca 
să-i determini s-o facă. În felul ăsta obţii o furie, durere, 
vinovăţie sau spaimă gratis, iar după ce aduni câteva, capeți 
o suferință gratis. 

Mai există încă o asemănare între cupoanele psihologice și 
cele comerciale. Și unele, și celelalte își pierd valoarea odată 
folosite, dar oamenilor tot le place să vorbească nostalgic de- 
spre cele pe care le-au dat la schimb. Expresia-cheie în această 
privință este „a ține minte“. În conversațiile obișnuite, oamenii 
reali spun: „Ţi-aduci aminte când...“, în timp ce „Mai ţii min- 
te...” se folosește de obicei cu referire la cupoanele folosite și 
anulate cu multă vreme în urmă. „Ţi-aduci aminte ce bine 
ne-am distrat la Yosemite?” înseamnă rememorare, pe când: 
„Tii minte ce s-a întâmplat la Yosemite? Mai întâi ai îndoit 
bara de protecţie, plus că ai uitat să... și pe urmă, din câte ţin 
eu minte, tu... și în plus...“ etc. reprezintă un reproș expirat, 
care nu mai poate oferi o furie justificată. În exercitarea profe- 
siei lor, avocaţii folosesc de obicei expresia „a ţine minte“ și 
nu „a-și aminti“ când scot la iveală cupoanele deseori decolo- 
rate, uneori contrafăcute ale reclamantului, ca să le arate 
judecătorului sau juraților. Avocaţii sunt, la drept vorbind, 
filateliști, buni cunoscători ai cupoanelor psihologice: pot să 
treacă în revistă o colecţie, fie ea mare sau mică, și să-i esti- 
meze valoarea curentă de piaţă la marele magazin de ispășiri 
de la tribunal. l 

Soții necinstiți se pot escroca reciproc făcând uz de cu- 
poane contrafăcute sau folosite. Astfel, Francisco a descoperit 
că Angela, soția lui, avea o aventură cu patronul ei și chiar a 
salvat-o când acesta a ameninţat-o cu violența. După o scenă 
furtunoasă, ea i-a mulțumit, iar el a iertat-o. Dar pe urmă, ori 
de câte ori se îmbăta — ceea ce se întâmpla des —, Francisco 
redeschidea subiectul și urma o nouă scenă. În limbajul 
cupoanelor, în prima scenă, el a obținut o furie justificată, ea 
i-a mulțumit sincer, iar el a iertat-o cu generozitate. Asta a 
R rezolvare decentă a situației și toate cupoanele au fost 
anulate. 

Dar, așa cum observam anterior, în practică, „a ierta” 
înseamnă a pune cupoanele în sertar până când e nevoie din 
nou de ele, chiar dacă au fost deja folosite într-o tranzacție. În 
cazul nostru, Francisco scotea la iveală vechile cupoane anu- 
late în fiecare sâmbătă seara și i le flutura Angelei sub nas. 
Ea, în loc să-i atragă atenţia că le-a folosit deja, lăsa capul în 
jos, îi permitea soţului ei să obțină o nouă furie gratis și-l 
păcălea oferindu-i, la rândul ei, niște cupoane contrafăcute de 
mulțumire. Prima oară când i-a mulțumit, i-a dat cupoane 
adevărate de recunoștință de aur, dar după aceea, mulțumi- 
rile ei erau obosite și false, „aurul proștilor“ sau pirită fe- 
roasă, pe care el, în neghiobia băuturii, le prețuia ca și cum ar 
fi fost autentice. Când Francisco era treaz, amândoi puteau să 
fie cinstiţi și să considere că au încheiat capitolul, dar când el 
bea, deveneau amândoi necinstiţi unul cu altul. El o șantaja 
cu repuneri în scenă false, iar ea îi plătea cu aceeași monedă. 

Așadar, analogia între cupoanele comerciale și cele psiho- 
logice e aproape perfectă. Fiecare individ tinde să folosească 
în același fel ambele categorii, în funcție de felul cum a fost 
crescut. Unii oameni sunt învăţaţi să facă schimbul și pe 
urmă să nu se mai uite în urmă. Alţii sunt învățați să le adu- 
ne și să le savureze; își colecționează cupoanele de hârtie și 
jubilează privind cum se acumulează tot mai multe, antici- 
pând ziua când vor putea să le dea la schimb pentru un pre- 
miu mare; în același fel procedează cu furiile, durerile, fricile 
și vinovăţiile, pe care le țin închise în ei până când au destul 
pentru o recompensă cu adevărat mare. lar alţii au permisi- 
unea de a înșela și fac acest lucru cu o ingeniozitate conside- 
rabilă. 

Cupoanele psihologice există ca amintiri afective, care 
probabil iau forma unor tipare moleculare în permanentă sta- 
re de agitație sau a unor potențiale electrice care se depla- 
sează în cerc, la nesfârșit; ele se epuizează complet numai 
după ce are loc descărcarea, sub o formă sau alta, a energiei 
acumulate. Viteza cu care se descompun aceste configurații 


A 


sau potenţiale este probabil stabilită în parte genetic și în 

parte prin „condiționarea timpurie“, care, din punctul nostru 
de vedere, intră în categoria programării parentale. În orice 
caz, dacă individul scoate la iveală în repetate rânduri ace- 
leași cupoane vechi, ca să le arate publicului său, acestea 
ajung, să arate din ce în ce mai uzate și mai obosite — și la fel 
ajunge să arate și publicul. 


D. Iluziile 


Iluziile din copilărie au în principal de a face cu recom- 
pensele pentru buna purtare și cu pedepsele pentru proasta 
purtare. Buna purtare înseamnă în principal lipsa manifes- 
tărilor de furie („Toane, toane!“) și a celor sexi („Obrăznicie, 
obrăznicie!“); în schimb teama și rușinea sunt acceptate. Asta 
înseamnă că Jeder nu trebuie să-și exprime nici „instinctul de 
autoconservare“, a cărui exprimare poate aduce mari satis- 
facţii, nici „instinctul pentru conservarea speciei“, a cărui 
exprimare poate fi foarte plăcută chiar și la o vârstă fragedă; 
în schimb, are voie să aibă oricât de multe simțăminte nesatis- 
făcătoare, neplăcute dorește, 


Există numeroase sisteme care elaborează reguli oficiale * 


privind recompensele și pedepsele. Pe lângă sistemele juri- 
dice, care se găsesc pretutindeni, mai sunt cele religioase și 
cele ideologice. Jumătate din populația lumii e alcătuită din 
„credincioși adevăraţi” (cam un miliard de creștini și jumă- 
tate de miliard de musulmani), pentru care sunt mai impor- 
tante regulile privind viața de apoi. Jumătatea „păgână“ e 
judecată pe parcursul șederii pe pământ de zeii locali sau de 
guvernul național. Însă pentru analistul de scenarii, codurile 
cele mai importante sunt acelea neoficiale, ascunse, specifice 
fiecărei familii. 

Pentru copiii mici există de obicei un Moș Crăciun care-i 
observă comportamentul și ţine socoteala faptelor bune sau 
rele. Dar el e pentru „copiii mici“, iar „copiii mari” nu cred în 


At 

Moș Crăciun, cel puțin nu în acela care apare într-o anumită 
zi a anului sub forma unui bărbat deghizat. De fapt, a nu mai 
crede în acel fel de Moș Crăciun este tocmai elementul care-i 
separă pe copiii mari de cei mici, alături de cunoștințele 
despre cum se fac copiii. Dar copiii mari, ba chiar și adulții, 
au propria variantă de Moș Crăciun — altfel pentru fiecare. 
Pe unii adulţi îi interesează mai mult familia Moșului decât 
Moșul însuși și cred cu convingere că, dacă se poartă cum tre- 
buie, mai devreme sau mai târziu vor avea șansa de a-l 
cunoaște pe fiul lui, Făt-Frumos, pe fiica lui, Snegurocika, 
Crăiasa Zăpezii, sau chiar pe soția lui, Doamna Menopauză, 
De fapt, majoritatea oamenilor își petrec viața așteptându-l 
pe Moș Crăciun sau pe un membru al familiei acestuia. 

Și pe urmă mai există și opusul lui din subteran. Dacă 
Moș Crăciun e un om vesel, îmbrăcat în costum roșu, care 
vine de la Polul Nord aducând daruri, opusul lui e un om 
mobhorât, cu mantie neagră, care vine de la Polul Sud cu o 
coasă și care se numește Moartea. Astfel, specia umană se 
desparte în copilăria târzie în două părți: Grupul Vieţii, 
care-și va petrece existența așteptându-l pe Moș Crăciun, și 
Grupul Morţii, care-și va petrece existenţa așteptând Moar- 
tea. Acestea sunt iluziile fundamentale pe care se bazează 
toate scenariile: fie că, în cele din urmă, Moș Crăciun va veni 
cu daruri pentru învingători, fie că, în cele din urmă, Moartea 
va veni și va rezolva toate problemele învinșilor. Așadar, 
prima întrebare ce trebuie pusă cu privire la iluzii este: „Pe 
cine aștepți, pe Moș Crăciun sau Moartea?“ 

Dar pe parcurs, înainte de Darul Suprem (nemurirea) sau 
de Soluţia Finală (moartea), există și altele lucruri. Moșul 
poate dărui un bilet câștigător de loterie, o pensie pe viață 
sau tinerețe prelungită. Moartea poate dărui o dizabilitate 
permanentă, dispariția dorinţei sexuale sau îmbătrânirea pre- 
matură, fiecare dintre acestea eliberând persoana de povara 
anumitor îndatoriri. Spre exemplu, femeile din Grupul Morţii 
sunt convinse că menopauza va însemna alinare și un sfârșit, 
că dorinţele sexuale vor dispărea complet, fiind înlocuite de 

bufeuri și de melancolia care le va scuti pentru totdeauna să 
trăiască. În limbajul analizei scenariilor, acest mit trist al 
salvării de către Doamna Menopauză se numește „Ovare de 
lemn“. Există și bărbaţi care se reped la soluţia asta, cu aju- 
torul „Testiculelor de lemn” — mitul menopauzei masculine. 

Toate scenariile se bazează pe o astfel de iluzie, iar analiza 
scenariilor are sarcina extrem de grea, dar necesară de a o 
demonta — de aici, titlurile directe, care realizează acest 
lucru cel mai rapid și cu cea mai scurtă suferință. Importanța 
tranzacțională a iluziei constă în faptul că ea îi oferă indi- 
vidului o cauză, precum și un motiv de a colecționa cupoane. 
Astfel, oamenii care-l așteaptă pe Moș Crăciun vor aduna fie 
complimente, ca să arate cât de bine s-au purtat, fie „chinuri“ 
de diferite feluri, pentru a-i trezi compătimire, în timp ce 
aceia care așteaptă Moartea vor aduna cupoane de vinovăţie 
sau de inutilitate, spre a dovedi că o merită sau că o vor 
primi cu brațele deschise. Dar orice fel de cupon poate fi 
oferit Moșului sau Morţii, în speranţa că, prezentat cu iscu- 
sință, va conduce la obținerea produsului dorit. 

Așadar, iluzia are de a face cu magazinul unde se dau la 
schimb cupoanele; există două magazine, fiecare cu regulile 
sale. Făcând suficiente fapte bune sau îndurând suficiente 
suferințe, Jeder poate aduna îndeajuns de multe cupoane 
aurii sau maro, pe care să le dea la Magazinul Moșului, în 
schimbul unui dar gratis. Adunând destule vinovăţii sau 
inutilități, poate să obțină un dar gratis din Magazinul Morţii. 
De fapt, Moșul și Moartea nu au magazin, ci sunt mai de- 
grabă niște vânzători ambulanți. Jeder trebuie să aștepte să 
vină Moșul sau Moartea și nu știe niciodată când se va întâm- 
pla asta. Tocmai de aceea trebuie să colecționeze cupoane și 
să le aibă mereu pregătite, fiindcă dacă-i scapă prilejul când 
Moșul sau Moartea trece într-adevăr pe strada lui, nu știe 
niciodată când va avea o nouă ocazie. Dacă adună fapte bu- 
ne, trebuie să gândească pozitiv tot timpul, fiindcă dacă se 
relaxează chiar și o singură clipă, exact acela ar putea fi mo- 
mentul sosirii Moșului. La fel, dacă adună chinuri, e impor- 

tant să nu riște vreodată să pară fericit, fiindcă dacă Moșul îl 
surprinde cu garda jos, pierde ocazia. La fel se întâmplă și în 
cazul oamenilor din Grupul Morţii. Nu-și pot permite să tră- 
iască nici măcar o clipă lipsită de vinovăţie sau de inutilitate, 
fiindcă ar putea fi tocmai momentul vizitei Morţii, și atunci 
ar fi condamnaţi să trăiască până la turul următor, care ar 
putea fi... hm, doar moartea știe cât ar trebui să continue sus- 
pansul. 

Iluziile sunt acele „o, dacă“ și „într-o bună zi“ pe care-și 
întemeiază majoritatea oamenilor existența. În anumite țări, 
loteria de stat oferă singura posibilitate ca Jeder să-și vadă 
visurile împlinite, așa că mii de oameni își petrec viața, zi 
după zi, așteptând să iasă numerele lor. Adevărul e că există 
un Moș Crăciun: la fiecare extragere ies într-adevăr numerele 
jucate de un om, care-și vede realmente visurile împlinite. 
Dar, ciudat, în majoritatea cazurilor, asta nu le aduce feri- 
cirea; mulți lasă câștigul să li se scurgă printre degete și revin 
la starea dinainte. Asta se întâmplă fiindcă sistemul iluziei 
este un sistem magic: recompensa nu doar apare ca prin far- 
mec, ci este ea însăși fermecată. Copilul crescut cum se cu- 
vine știe că adevăratul Moș Crăciun vine pe horn, în timp ce 
el doarme, și-i lasă o mică trăsură roșie sau o portocală de 
aur. Dar nu va fi o trăsură sau o portocală din cele obișnuite, 
ci una fermecată, unică, înțesată cu rubine și diamante. Când 
Jeder descoperă că a primit într-adevăr trăsura roșie sau por- 
tocala, dar că e obișnuită, cum are toată lumea, e dezamăgit și 
întreabă: „Asta-i tot?“, spre marea nedumerire a părinților 
lui, care credeau că-i dăruiesc exact ce-și dorea. Tot așa, cel 
care câștigă la loterie descoperă că lucrurile pe care și le 
cumpără sunt la fel ca ale altor oameni, așa că deseori întrea- 
bă: „Asta-i tot?“ și-și irosește câștigul. Preferă să se întoarcă și 
să șadă sub copac, sperând să se producă vraja, decât să se 
bucure de ceea ce are. Asta înseamnă că iluziile sunt mai 
atrăgătoare decât realitatea și chiar și cea mai atrăgătoare 
realitate poate fi abandonată în favoarea celor mai slabe sau 
mai improbabile iluzii. 

Între cele mai remarcabile exemple din acest registru se 
numără oamenii cu scenariul „Să nu renunti niciodată”. Unul 
dintre lucrurile la care le vine cel mai greu să renunţe este 
conținutul intestinului lor, așa că suferă de constipaţie cro- 
nică. Iluzia lor e că, dacă se abțin suficient de multă vreme, 
Moș Crăciun va veni sau, dacă nu vine, cel puțin vor avea 
ceva propriu, drept compensație pentru darurile pe care nu 
le-au primit. Unii dintre ei se află într-o poziție extrem de 
favorabilă pentru a se bucura de o realitate gratificantă, dar 
preferă să „șadă“ acasă, așteptând nici ei nu știu ce sau pe 
cine, să vină și să-i salveze. O astfel de femeie spunea, chiar și 
când stătea lungită pe canapeaua analitică: „9ed aici și mă 
gândesc“. Acasă petrecea o mulțime de timp constipat făcând 
același lucru, Îi venea greu să interacționeze cu alți oameni, 
fiindcă oriunde mergea, purta cu ea o toaletă psihologică și 
orice-ar fi făcut Adultul ei, Copilul ședea pe scaunul lui 
preferat. 

De fapt, Copilul nu renunţă aproape niciodată la iluziile 
sale. Unele dintre ele sunt universale, după cum a arătat 
Freud, și probabil că apar în primele luni de viață sau chiar în 
pântece, acea lume magică pe care omul o poate regăsi ulte- 
rior doar prin iubire, sex sau droguri (ori poate, în cazul indi- 
vizilor cruzi, prin masacru). Cele mai timpurii trei iluzii 
identificate de Freud se cuprind în afirmația: „ Sunt nemuri- 
tor, omnipotent și irezistibil.“ Sigur că aceste iluzii primitive 
nu rezistă multă vreme, confruntate cu realitatea sugarului, 
în care intră mama, tatăl, timpul, gravitația, imagini și sunete 
necunoscute, înspăimântătoare și senzațiile interne de foame, 
frică și durere. Dar ele sunt înlocuite de iluzii condiționale, 
care exercită o puternică influenţă în alcătuirea scenariului. 
Acolo, ele apar sub forma „O, dacă“: „O, dacă mă port cum 
trebuie, precis Moș Crăciun va veni.“ 

Părinţii de pretutindeni sunt la fel în privinţa iluziilor, 
Copilul crede că părinţii sunt magicieni, în parte, fiindcă o 
cred și aceștia. Nu există părinte real și nici nu poate fi con- 
ceput unul care nu i-a transmis, sub o formă sau altul, 

odraslei sale: „Dacă faci ce-ţi spun eu, totul o să iasă bine.“ 
Pentru copil, asta înseamnă: „Dacă fac ce-mi spun ei, voi fi 
protejat prin magie și cele mai frumoase visuri ale mele vor 
deveni realitate.“ El crede asta cu atâta convingere, încât e 
aproape imposibil să-i clatini credința. Dacă are un eșec, asta 
se întâmplă nu pentru că vraja a dispărut, ci pentru că el a 
încălcat regulile. lar dacă sfidează directivele parentale sau 
renunţă la ele, asta nu înseamnă că și-a pierdut credința în 
iluziile sale. Poate însemna doar că nu mai poate suporta 
cerinţele sau că nu crede că le va îndeplini vreodată. De aici, 
invidia și disprețul cu care unii oameni îi privesc pe cei care 
urmează regulile. Copilul lăuntric încă mai crede în Moș Cră- 
ciun, dar rebelii spun „Pot să capăt ce vreau en-gros!“ (dro- 
guri sau, revoluţie), în timp ce adepții sentimentului de 
inutilitate strigă: „Cui îi trebuie strugurii ăștia acri? Strugurii 
morții sunt mai dulci.“ Însă câţiva oameni reușesc, pe măsură 
ce înaintează în vârstă, să renunţe chiar la iluzii și par s-o facă 
fără invidia sau disprețul celor care nu renunță. 

Preceptul Părintelui spune, în cel mai bun caz: „Poartă-te 
cum trebuie și nu ţi se va întâmpla nici un rău!“, motto aflat 
la baza sistemelor etice din toate ţările, pe tot parcursul isto- 
riei documentate, începând cu cele mai vechi instrucțiuni 
scrise cunoscute, cele ale lui Ptahotep, în Egiptul Antic, cu 
cinci mii de ani în urmă.38 În cel mai rău caz spune: „Lumea 
va fi mai bună dacă omori anumiţi oameni, și în felul ăsta vei 
obține nemurirea, vei fi omnipotent și vei dobândi puteri 
irezistibile.“ În mod ciudat, din punctul de vedere al Copi- 
lului, ambele sunt sloganuri de iubire, fiindcă amândouă se 
bazează pe aceeași promisiune a Părintelui: „Dacă faci cum 
îți spun, am să te iubesc și am să te apăr, iar fără mine nu ești 
nimic.“ Asta se vede clar când promisiunea este făcută în 
scris. În primui caz, Domnul e cel care te va iubi și te va 
apăra, așa cum scrie în Biblie, iar în al doilea caz e Hitler, așa 
cum scrie în Mein Kampf și în alte texte. Hitler a promis 

Reich-ul de o mie de ani, care echivalează practic cu nemu- 
rirea, iar adepţii lui au dobândit într-adevăr omnipotenţă și 
puteri irezistibile asupra polonezilor, țiganilor, evreilor, pic- 
torilor, muzicienilor, scriitorilor și politicienilor pe care i-au 
închis în lagărele de exterminare. Însă în timp ce se petreceau 
toate acestea, realitatea a intervenit sub forma napoleonică a 
infanteriei, artileriei și aviației, și milioanele de adepți ai lui 
Hitler au devenit muritori, neputincioși și rezistibili. 

E nevoie de o putere imensă pentru a sfărâma aceste iluzii 
primitive, și asta se întâmplă cel mai des în vreme de război. 
Când contele lui Tolstoi merge la luptă, în timpul bătăliei 
strigă revoltat: „De ce trag în mine? Doar toată lumea mă 
place!“ (= Sunt irezistibil). Același lucru se aplică și în cazul 
iluziei condiționale: „Dacă fac ce-mi spune Părintele meu, 
totul va ieși bine.“ Cel mai cumplit exemplu de distrugere 
prin forță a acestei convingeri aproape universale se vede în 
celebra fotografie a unui băieţel de vreo nouă ani aflat în 
mijlocul unei străzi din Polonia, singur și fără prieteni, deși 
pe trotuar sunt numeroși privitori, lângă el aflându-se un sol- 
dat nazist înarmat. Expresia de pe faţa lui spune foarte clar: 
„Dar mama mi-a spus că dacă sunt băiat cuminte, totul o să 
fie bine!“ Cea mai brutală lovitură psihologică din câte poate 
primi un om este dovada că mama lui cea bună l-a minţit, și 
tocmai în asta constă tortura distrugătoare pe care soldatul 
german i-o aplică băiatului pe care l-a încolțit. 

E posibil ca terapeutul, cu toată omenia și sensibilitatea și 
cu consimțământul explicit, voluntar al pacientului, să aibă 
de îndeplinit o sarcină asemănătoare: nu tortură, ci interven- 
ție chirurgicală. Pentru ca pacientul să se facă bine, iluziile pe 
care se bazează întreaga lui viaţă trebuie demontate, așa încât 
el să poată trăi în lumea de „aici și acum“, nu în cea proprie, 
a lui „O, dacă“ sau „Într-o bună zi”. Asta e cea mai dureroasă 
sarcină pe care trebuie s-o execute analistul de scenarii: să le 
spună pacienților săi că nu există Moș Crăciun. Dar cu pre- 

gătiri atente, lovitura poate fi îmblânzită și pacientul s-ar 
putea să-l ierte, după o vreme. 

Una dintre iluziile preferate ale copilăriei târzii se zguduie 
când Jeder află cum se fac copiii. Ca să păstreze ficțiunea 
purității părinţilor săi, trebuie să facă specificarea: „De acord, 
dar părinţii mei nu fac așa ceva!” Cu greu poate evita tera- 
peutul să pară nesimțţitor și cinic când îl pune pe Jeder față-n 
față cu faptul că, la drept vorbind, conceperea lui n-a fost 
imaculată, așa că părinţii lui trebuie s-o fi făcut cel puţin o 
dată, iar dacă are fraţi și surori, de mai multe ori. Asta echi- 
valează cu a-i spune că mama lui l-a trădat, un lucru pe care 
un bărbat n-ar trebui să-l spună altuia, decât dacă celălalt îl 
plătește tocmai pentru asta. Uneori, terapeutul are sarcina 
opusă, de a reda o aparenţă decentă imaginii pe care mama 
însăși sau circumstanţele exterioare au mânjit-o și au degra- 
dat-o. Pentru milioane de copii, iluzia aceasta e un lux im- 
posibil de obţinut, așa că ei trebuie să existe într-o stare de 
subzistență, atât psihologică, cât și materială. 

Credinţa în Moș Crăciun, în Moarte și în virginitatea 
mamei pot fi considerate normale, pentru că spiritele idea- 
liste sau mai slabe le adoptă cu bucurie și-și găsesc în ele 
sursă de hrană ori de câte ori le întâlnesc. Pe de altă parte, 
oamenii confuzi sunt confuzi pentru că au iluzii proprii, spe- 
ciale. Acestea merg de la „Dacă faci o irigație intestinală în 
fiecare zi, ai să fii sănătos și fericit“ până la „Poţi împiedica 
moartea tatălui tău dacă te îmbolnăvești. Dacă el moare, 
înseamnă că nu te-ai îmbolnăvit suficient de grav.“ Există, de 
asemenea, contracte particulare cu Dumnezeu, în privința 
cărora El n-a fost consultat și pe care nu le-a semnat nicio- 
dată, ba chiar pe care, de fapt, ar refuza să le semneze: 
„Dacă-mi sacrific copiii, mama va rămâne sănătoasă“ e un 
exemplu frecvent întâlnit, iar un altul: „Dacă n-am orgasm, 
Dumnezeu îmi va trimite un miracol.“ După cum remarcam 
anterior, acesta din urmă a fost instituționalizat în rândul 
prostituatelor din Paris, sub forma: „Indiferent cu câți bărbaţi 
fac sex sau chiar îi molipsesc cu bună știință cu o boală, tot 

pot merge în Rai, câtă vreme asta ţine de serviciul meu și 
nu-mi aduce plăcere.“60 

Așadar, în copilăria mică, iluziile magice sunt acceptate în 
cea mai romantică formă a lor. În copilăria târzie, ele sunt 
supuse probei realităţii și copilul renunță, fără tragere de 
inimă, la o parte din ele, rămânând doar un miez tainic care 
formează temelia existenţială a vieţii. Doar cei mai puternici 
pot să se confrunte cu loteria absurdă a vieţii fără nici o 
iluzie. Una dintre cele la care se renunţă cel mai greu, chiar și 
la vârsta adultă, e iluzia autonomiei sau a autodeterminării. 

Acest lucru este ilustrat în figura 10. Zona de autentică 
autonomie, care reprezintă funcționarea Adultă raţională 
adevărată, liberă” de prejudecățile Părintelui și de gândirea 


Zona de adevărată 


autonomie 
Aa 


ar zit S 


Autonomia iluzorie Autonomia adevărată 


Gradul de autonomie: A2/A1 


Figura 10 Figura 11 

visătoare a Copilului, este marcată A4. Acest aspect al per- 
sonalității are într-adevăr libertatea de a face raționamente 
Adulte pe baza cunoștințelor și observațiilor acumulate cu 
atenție. Ea poate funcționa eficient într-o meserie sau profe- 
sie; mecanicul sau chirurgul foloseşte buna judecată, bazată 
pe educația, observațiile și experiențele anterioare. Zona mar- 
cată P este clar recunoscută de individ ca reprezentând 
influența Părintelui: idei și preferințe pe care le-a preluat de 
la părinţi privind, spre exemplu, alimentele, îmbrăcămintea, 
manierele și religia. Pe toate acestea le poate numi „educația“ 
sa. Zona marcată C o atribuie dorințelor visătoare sau gus- 
turilor timpurii, lucruri ce vin de la Copilul său. În măsura în 
care recunoaște și separă aceste trei zone, e autonom. Știe ce e 
Adult și practic, ce vine de la alții și el a acceptat, și care din 
acţiunile sale sunt determinate nu de gândire practică și 
decizii raționale, ci de impulsuri timpurii. 

Zonele marcate „Miraje“ și „Iluzii“ sunt cele în privința 
cărora individul se înșală. Mirajele sunt lucruri pe care le 
tratează ca și cum ar fi ideile sale, bazate pe observație și 
judecată, când în realitate sunt idei pe care i le-au impus 
părinţii și care s-au înrădăcinat atât de profund, încât crede 
că fac parte din Eul său adevărat. La fel, iluziile sunt idei ale 
Copilului său pe care le acceptă ca fiind Adulte și raționale, 
încercând să și demonstreze acest lucru. Mirajele și iluziile 
pot fi numite contaminări. Prin urmare, iluzia autonomiei se 
bazează pe ideea eronată că întreaga zonă A4, prezentată în 
Figura 10, este Adultă, necontaminată și autonomă, când de 
fapt ea cuprinde porțiuni mari ce aparțin Părintelui și 
Copilului. Adevărata autonomie este recunoașterea faptului 
că graniţele Adultului sunt reprezentate cu adevărat în Figu- 
ra 11 și că zonele hașurate aparţin celorlalte stări ale Eului. 

De fapt, figurile 10 și 11 ne dau o măsură a autonomiei. 
Raportul dintre zona A din figura 10 și zona A din figura 11 
poate fi numit „gradul de autonomie“. Când A-10 e mare și 
A-11, mică, există prea puţină autonomie și foarte multe 
iluzii. Dacă A-10 e mică (deși întotdeauna mai mare decât 


192 Eric Berne 


A-11), iar A-11, mare (deși întotdeauna mai mică decât A-10), 
există mai puţine iluzii și mai multă autonomie. 


E. Jocurile 


„Cât timp e sugar, copilul este cinstit și pornește de pe 
prima poziţie: Eu sunt OK — Tu ești OK. Dar corupția se 
instalează rapid și el descoperă că OK-ul lui nu e un drept 
din naștere automat, complet nedisputat, ci depinde într-o 
anumită măsură de comportamentul său și, mai precis, de 
reacțiile față de mamă. În timp ce învaţă să mănânce frumos, 
ar putea descoperi că ea îi oferă sentimentul de a fi sută la 
sută OK doar cu anumite rezerve, și asta îl rănește. Copilul 
reacționează atacând OK-ul ei, chiar dacă, după ce se încheie 
cina, cei doi se sărută și se împacă. Dar s-a pus deja temelia 
pentru jocuri, activitate ce începe să înflorească în timpul 
educației sfincteriene, când copilul e în avantaj. La orele de 
masă e flămând și vrea ceva de la mamă; în baie, ea vrea ceva 
de la el. La masă, copilul trebuie să reacționeze față de mamă 
într-un anumit fel ca să-și păstreze OK-ul; în baie, ea trebuie 
să se poarte bine cu el ca să-și păstreze OK-ul. În cazuri rare 
se poate ca amândoi să fie în continuare cinstiţi, dar de obicei 
mama îl păcălește exploatându-i doar puţin chichiţele, iar el 
face același lucru. 

La vremea când începe să meargă la școală, copilul a în- 
văţat probabil câteva jocuri ușoare, ba poate chiar și două-trei 
dure sau, în cele mai rele cazuri, e dominat de jocuri. Totul 
depinde de cât de deștepți și de duri sunt părinții lui. Cu cât 
joacă mai „deștept“, cu atât va fi mai corupt copilul; cu cât 
sunt mai duri, cu atât va trebui el să joace mai dur pentru a 
supraviețui. Experienţa clinică arată că modul cel mai eficient 
de a corupe un copil și de a-l face să fie mereu tensionat con- 
stă în administrarea frecventă a clismelor împotriva voinței 
sale, după cum modul cel mai eficient de a-l corupe și dezin- 

tegra este bătaia aplicată cu cruzime când el plânge fiindcă îl 
doare ceva. 

În școala primară, copilul are ocazia de a încerca, pe popu- 
laţia generală a colegilor și profesorilor, jocurile pe care le-a 
învăţat acasă. Unora le ascuţește tăișul, pe altele le mai domo- 
lește puţin, pe câteva le abandonează și prinde altele noi de la 
grup. De asemenea, are ocazia să-și testeze convingerile și 
poziţia. Dacă el se crede OK, învăţătoarea poate să-i dea con- 
firmarea sau să-l scuture, umilindu-l, iar dacă e convins că e 
ne-OK, ea poate să-i confirme (lucru la care el se așteaptă) 
sau să încerce să-l încurajeze (lucru care-l stânjenește). 

Există multe situații speciale pe care nici copilul, nici în- 
vățătoarea nu le pot anticipa și cărora nu le pot face faţă. 
Învăţătoarea propune jocul numit „Argentina“ și întreabă: 
„Care e cel mai interesant lucru din Argentina?“ „Pampasul”, 
spune un elev. „Nuuuu.“ „Patagonia“, zice altul. „Nuuuuu."“ 
„Aconcagua“, propune un altul. „Nuuuuuuuu.“ În acest 
moment, toţi elevii știu ce se întâmplă. N-are nici un rost să-și 
aducă aminte ce scrie în carte sau ce-i interesează pe ei; tre- 
buie să ghicească la ce se gândește ea, așa că i-a încolțit, iar ei 
renunță. „Nu mai vrea să răspundă nimeni?“ întreabă învăţă- 
toarea pe tonul ei de prefăcută blândeţe. „Gauchos!” declară 
ea apoi triumfătoare, făcându-i pe toți elevii să se simtă proști. 
Nu pot întreprinde nimic ca s-o oprească, și până și celui mai 
tolerant elev îi vine greu s-o lase să-și păstreze OK-ul. Pe de 
altă parte, până și cea mai abilă învăţătoare ar avea dificultăți 
să-și păstreze OK-ul în fața unui copil al cărui corp e agresat 
acasă cu clisme. Când el refuză să răspundă, iar ea încearcă 
să-l forțeze, îi violează și mintea, ceea ce dovedește că nu e cu 
nimic mai bună decât părinţii lui. Dar nici învăţătoarea nu 
poate face nimic ca să-l ajute. 

Fiecare dintre poziţiile inferioare are propriul set de 
jocuri; jucându-le cu învăţătoarea, Jeder poate să observe la 
care anume cade ea în capcană și să-și perfecționeze talentul. 
În poziția a doua, cea arogantă (+ —), ar putea să încerce 
„Acum te-am prins“, în poziția a treia, depresivă (- +), 

„Lovește-mă“, iar din poziţia inutilităţii (— —), „O fac pe învă- 
țătoare să regrete“. Poate renunţa la cele la care ea refuză să 
răspundă sau pentru care are antiteză, dar le încearcă oricum 
și pe pielea colegilor. 

În multe privințe, a patra poziție e cea mai greu de abor- 
dat. Dar dacă învăţătoarea își păstrează cumpătul și-l mân- 
gâie pe Jeder cu cuvinte bine alese — nici dulcegării, nici 
mustrări și nici scuze —, e posibil să-i descleșteze degetele de 
pe bolovanul aspru al inutilității și să-l împingă în sus, spre 
strălucirea luminoasă a stării OK. 

Așadar, copilăria târzie e perioada care stabilește care jo- 
curi din repertoriul domestic se fixează ca preferate și, dacă e 
cazul, la care se renunţă. Cea mai importantă întrebare în 
această privinţă e: „Cum se înțelegea învăţătoarea cu tine?”, iar 
următoarea: „Cum se înțelegeau ceilalți copii cu tine la școală?“ 


F. Persona 


Spre sfârșitul acestei perioade înflorește pe deplin un alt 
element, care răspunde la întrebarea: „Dacă nu poți să vor- 
bești cinstit și să spui lucrurilor pe nume, care e tipul de 
corupție cel mai comod?” În răspunsul la întrebarea asta, 
Jeder pune tot ce a învățat de la părinți, profesori, colegi de 
școală, prieteni și dușmani. Rezultatul e persona sa. 

Jung definește persona drept „atitudine adoptată ad-hoc“, 
o mască despre care individul „știe că e conformă cu inten- 
țiile sale conștiente și, totodată, satisface cerințele și părerile 
mediului său“. Astfel, el „îi înșală pe ceilalți și deseori se 
înșală și pe sine cu privire la adevăratul său caracter“.61 Aga- 
dar, persona e o personalitate socială; la majoritatea oame- 
nilor, personalitatea socială seamănă cu aceea a unui copil 
aflat în perioada latentă — aproximativ între șase și zece ani. 
Asta, pentru că persona se formează într-adevăr, prin inter- 

mediul influențelor externe și prin deciziile copilului, tocmai 
în acea perioadă. Când își folosește conduitele sociale, Jeder 
cel bun, tare, agreabil, atrăgător, adult nu trebuie să se poarte 
ca Părinte, Adult sau Copil (deși se poate s-o facă). Se poartă 
în schimb ca un băiat de școală primară, adaptându-se la si- 
tuaţia socială sub îndrumarea Adultului, în graniţele restric- 
țiilor Părintelui. Această adaptare devine persona lui, care se 
potrivește și ea în scenariu. Dacă are un scenariu de învingă- 
tor, persona sa va fi atrăgătoare, iar dacă are un scenariu de 
învins, persona va fi respingătoare, mai puţin pentru cei ase- 
meni lui. Persona este deseori elaborată după modelul 
eroului lui Jeder. Adevăratul Copil se ascunde în spatele per- 
sonei și poate sta acolo la pândă, așteptând ocazia să țâș- 
nească dacă se adună suficiente cupoane pentru ca aruncarea 
măștii să fie justificată. 

Întrebarea ce trebuie să-i fie pusă pacientului în această 
privinţă este: „Ce fel de persoană ești?“ sau, mai bine: „Ce 
cred ceilalți despre tine?“ 


G. Cultura familială 


Întreaga cultură este familială — lucruri învățate încă de 
la vârsta mersului de-a bușilea. Poate că detaliile și tehnicile 
se învaţă în afara casei părintești, dar valoarea lor o stabilește 
familia. Analistul de scenarii merge direct în miezul chestiu- 
nii cu o singură întrebare ţintită: „Despre ce se discuta la voi 
acasă seara, la cină?“ El speră să afle astfel conţinutul, care 
poate să aibă sau nu însemnătate, dar și tipurile de tranzacţii 
care aveau loc — aspect mereu important. Unii terapeuțţi care 
lucrează cu copii și cu familiile acestora chiar merg până la a 
obține o invitaţie la cină, acasă la pacient, în ideea că asta e 
cea mai bună cale de a obține cea mai mare cantitate de 
informaţii demne de încredere într-un interval scurt de timp. 

Unul dintre sloganurile analistului de scenarii este sau ar 
trebui să fie: „Nu uita de sfinctere!“ FreudS2 și Abraham$5 au 
fost primii care au elaborat ideea potrivit căreia structura ca- 
racterului se centrează pe orificiile corpului. La fel se întâmplă 
atât cu jocurile, cât și cu scenariile, iar semnele și simptomele 
fiziologice ce formează o trăsătură importantă a tuturor jocu- 
rilor și scenariilor se centrează, de obicei, pe un anumit orifi- 
ciu sau sfincter. Cultura familială, așa cum poate fi văzută în 
jurul mesei, la cină, tinde să se învârtă în jurul „sfincterului 
familial“, și a cunoaște preferatul familiei este de mare ajutor 
în tratarea pacientului. 

Cele patru sfinctere externe implicate sunt cel oral, cel 
anal, cel uretral și cel vaginal; poate mai importante decât ele 
sunt sfincterele interne corelate. Mai există, de asemenea, un 
sfincter iluzoriu ce poate fi numit, ca în psihanaliză, cloacal. 

Deși gura are într-adevăr propriul sfincter extern, Orbicu- 
laris oris, de obicei nu acesta este mușchiul care preocupă 
familiile orale, cu toate că unele au motto-ul „Să nu te-aud că 
deschizi gura!“ Principalul subiect de discuţie din familiile 
orale este mâncarea, iar sfincterele vizate în mod special sunt 
cele ale gâtului, stomacului și duodenului. În consecință, 
familiile orale sunt îndeobște dintre cele care urmează curele 
de slăbire la modă și-și fac griji în privința sănătății stomacu- 
lui, acestea fiind subiectele pe care le dezbat la masă. Mem- 
brii „isterici“ ai familiilor orale au spasme ale mușchilor 
gâtului, iar membrii „psihosomatici” au spasme ale esofagu- 
lui, stomacului și duodenului sau, dimpotrivă, vomită ori se 
tem că vor vomita. 

Anusul este sfincterul desăvârșit. Familiile anale discută 
despre tranzitul intestinal, laxative și clisme sau varianta mai 
aristocratică a irigațiilor colonului. Pentru ele, viața înseamnă 
o tranșă de materii otrăvitoare de care trebuie să scape 
prompt, cu orice preț. Membrii acestor familii sunt fascinaţi 


62 Freud, S. Three Contributions to the Theory of Sex. E.P. Dutton & 
Company, New York. 

de produsele intestinului și mândri de ei sau de copiii lor 
când respectivele produse sunt mari, consistente și cu o for- 
mă frumoasă. Diareea e judecată cantitativ, iar colita mucoa- 
să sau hemoragică prezintă un interes perpetuu, putând fi 
purtată cu un aer de distincție modestă. Toată această cultură 
se contopește cu sexualitatea (sau antisexualitatea) în motto-ul 
„Păzește-i fundul, că altfel o pățești!“ Asta înseamnă și culti- 
varea expresiei împietrite a feţei, întreaga filosofie putând 
avea drept recompensă câștigul financiar. 

Familiile uretrale vorbesc mult — fluvii de idei diluate, cu 
câteva bâlbâieli la urmă, deși niciodată nu termină de vorbit 
cu adevărat, căci rămân mereu câteva picături ce pot fi stoar- 
se dacă timpul o permite. Anumite familii de acest fel sunt 
extrem de acide, iar când se enervează, se pișă pe oameni — 
sau cel puţin așa spun. Unii copii se revoltă împotriva sis- 
temului contractându-și sfincterul uretral și reținându-și 
urina cât mai mult timp cu putinţă, obținând o plăcere con- 
siderabilă de pe urma senzațiilor neplăcute rezultate astfel și 
o plăcere și mai mare când, în cele din urmă, își dau drumul, 
uneori noaptea, în pat.” 

Unele familii discută la masă despre imoralitatea sexului. 
Motto-ul lor este: „În familia noastră, femeile stau cu picioa- 
rele încrucișate.“ Chiar și când nu-și țin picioarele încrucișate, 
își contractă cât pot sfincterul vaginal. În alte familii, sfinc- 
terul vaginal e larg deschis, picioarele, relaxate, iar discuțiile 
la masă sunt vulgare și pornografice. 

Acestea sunt câteva exemple frecvent întâlnite ce ilus- 
trează teoria sfincterelor sau, cum i se spune de obicei, teoria 
sexualităţii infantile. Erikson a elaborat cel mai amplu și mai 
clar teoria aceasta6t. E] a identificat cinci stadii de dezvoltare, 
fiecare centrat în jurul unei anumite zone anatomice (orală, 
anală sau genitală). Fiecare zonă poate fi „folosită“ în cinci 
moduri diferite: Incorporativ (1 și 2), Retentiv, Eliminativ și 


Vă rog, nu bateţi copiii care fac în pat, crezând că astfel o să-i dez- 
vățați. 
6 Erikson, E. Childhood and Society. Loc. cit., capitolul 2. 

Invaziv, astfel că rezultă o matrice de bază cu douăzeci și 
cinci de câmpuri. Erikson pune în legătură unele dintre aceste 
câmpuri cu anumite atitudini și caracteristici și cu anumite 
traiectorii ale dezvoltării personale, asemănătoare cu traseele 
de viaţă conforme cu scenariul. 

În limbajul folosit de Erikson, comanda parentală „Să nu 
te-aud că deschizi gura!“ este oral retentivă, iar „Ține-ţi pi- 
cioarele strâns încrucișate!“ este falic retentivă. Toanele ali- 
mentare sunt oral incorporative, voma este oral eliminativă, 
iar vorbirea obscenă, invazivă. Prin urmare, aflarea subiec- 
telor discutate la masă poate adesea să plaseze foarte precis 
familia din punctul de vedere al zonei și al modului. Este un 
lucru deosebit de important, pentru că anumite jocuri și sce- 
narii, plus simptomele fizice care le însoțesc, se bazează pe 
zona și modul corespunzătoare. Spre exemplu, „Nerodul“ 
este anal sub aspectul zonei, „Eu încerc doar să te ajut“ este 
invaziv sub aspectul modului, iar „Alcoolicul” este oral in- 
corporativ. 

Miticul „sfincter cloacal” există în mintea oamenilor con- 
fuzi, al căror Copil crede că indivizii de ambele sexe au în 
partea de jos doar o singură deschizătură, ce poate fi închisă 
după voie. De aici rezultă scenarii greu de înţeles de către 
oamenii mai realiști, îndeosebi dacă ele implică și gura. 
Astfel, un schizofrenic catatonic poate să închidă totul deo- 
dată: își ține toate sfincterele contractate la maximum, astfel 
că nimic nu poate să-i intre sau să-i iasă din gură, vezică sau 
rect, trebuind să fie hrănit intravenos, să i se introducă un 
cateter și să i se administreze clisme la intervale regulate, 
pentru a supraviețui într-o stare fizică bună. În acest caz, slo- 
ganul scenariului este „Mai bine mor decât să-i las să intre!“, 
slogan înţeles în sensul propriu de către Copilul care con- 
trolează sfincterele și care, în asemenea cazuri, e foarte con- 
fuz în ce privește alcătuirea și funcționarea lor. 

Însă majoritatea scenariilor au la bază un sfincter anume, 
iar psihologia scenariului este legată de respectiva zonă fizio- 
logică. Tocmai de asta, analistul de scenarii „nu uită de sfinc- 

tere”. Contracţia permanentă a unui sfincter poate să afecteze 
toți mușchii corpului, iar starea musculară generală este le- 
gată de atitudinea afectivă și interesele persoanei și, de 
asemenea, influențează reacțiile celorlalți față de persoană. 
Mecanismul implicat aici funcționează după modelul „aș- 
chiei infectate”. 

Dacă Jeder are o mică așchie infectată în degetul mare de 
la piciorul drept, va începe să șchioapete. Asta afectează muș- 
chii piciorului, iar cei ai spatelui se vor contracta ca să com- 
penseze. După o vreme vor fi afectaţi și mușchii umerilor, iar 
în scurt timp situația se va extinde și la cei ai gâtului. Dacă 
Jeder merge mult, perturbarea echilibrului muscular avan- 
sează până când, în cele din urmă, sunt afectaţi și mușchii 
feţei și ai scalpului; atunci va începe să-l doară capul. Pe mă- 
sură ce mersul devine tot mai dificil și infecția se agravează, 
pot apărea problemele de circulaţie și de digestie. În acest 
punct, cineva ar putea spune: „E o afecțiune foarte greu de 
vindecat, din moment ce i-a afectat organele interne și capul, 
ca și toți mușchii corpului. E o boală a întregului organism.“ 
Dar apare un chirurg care spune: „Eu pot să-l vindec cu totul, 
să-l scap de febră, de durerile de cap și de toată încordarea 
musculară.“ Chirurgul scoate așchia, infecția dă înapoi, Jeder 
nu mai șchioapătă, mușchii scalpului și gâtului i se relaxează, 
iar durerea de cap dispare; pe măsură ce se relaxează și restul 
corpului, totul revine la normal. Așadar, deși afecțiunea afec- 
tează întregul organism, ea poate fi vindecată știind unde să 
cauţi așchia și îndepărtând-o. lar pe urmă nu doar Jeder, ci și 
oamenii din jurul lui se simt ușurați și se pot relaxa. 

O succesiune similară de evenimente are loc când un 
sfincter este ținut contractat. Mușchii din jur se contractă, 
pentru a-i oferi sfincterului tracțiune și suport. Alți mușchi, 
mai îndepărtați, sunt afectați compensator, și în cele din ur- 
mă situaţia implică întregul corp. E un lucru ușor de demon- 
strat. Să presupunem că, în timp ce șade cu cartea în faţă, 
cititorul își contractă anusul. Va remarca imediat că acţiunea 
implică mușchii din zona lombară și cei ai picioarelor. Dacă 

se ridică de pe scaun, ținându-și anusul contractat, va obser- 
va că trebuie să-și strângă buzele, lucru care-i afectează muș- 
chii scalpului. Cu alte cuvinte, contracția anusului modifică 
dinamica musculară a întregului său corp. Exact asta se 
întâmplă cu oamenii cărora scenariul le cere „Păzește-ţi fun- 
dul, că altfel o păţești!” Treptat ajung să fie implicaţi toți 
mușchii corpului lor, inclusiv aceia răspunzători de expresiile 
faciale. Expresia feţei influențează reacţiile celorlalți față de ei 
și, de fapt, constituie ispita adresată Copilului celuilalt, anta- 
gonistul scenariului, menit să realizeze comutarea, 

Iată ce se petrece. Să-i spunem bărbatului cu anusul con- 
tractat Angus, iar opusului său, antagonistul scenariului, 
Lana. Lana caută un Angus, iar Angus caută o Lana. Lana 
știe imediat că a găsit un Angus, din cauza expresiei lui faci- 
ale. Pe parcursul conversaţiei, pe măsură ce el își dezvăluie 
atitudinile și interesele, Lana poate să confirme intuiţia Copi- 
lului ei. Rolul ei în scenariul unui Angus constă în produce- 
rea comutării. Contrascenariul lui Angus îi cere să se țină tare 
tot timpul, dar scenariul spune cu totul altceva. Oricât de 
mult se străduiește să se ţină tare, în conformitate cu precep- 
tul parental, mai devreme sau mai târziu își lasă garda jos 
preţ de o clipă, și atunci scenariul său preia conducerea. În 
acel moment de slăbiciune, Angus se relaxează. Tocmai asta 
aștepta Lana; acționează comutatorul și Angus „o păţește“ 
într-un fel sau altul, iar ea își îndeplinește misiunea. Cât timp 
încearcă să-și țină anusul contractat, Angus o va „păţi” în 
repetate rânduri. Așa funcționează scenariul — cu excepția 
situației în care prevede că el va fi un învingător, situaţie în 
care el e cel care-i face pe alții s-o pățească, după cum se 
întâmplă în cazul unor finanțiști anali. 

Prin urmare, analistul de scenarii ține cont de sfinctere ca 
să știe cu ce are de a face. Pacientul care renunţă la scenariul 
său are mușchii din tot corpul mult mai relaxaţi. Femeia care, 
înainte, își ținea anusul contractat, de pildă, nu se va mai foi 
pe scaun, iar cea care-și ţinea vaginul contractat nu va mai sta 
cu braţele și picioarele strâns încrucișate și va înceta să-și mai 

petreacă strâns laba piciorului drept pe după glezna stân- 
gului. 

Cu aceste remarci privitoare la autocraţii din jurul mesei 
familiale, care-și învaţă copiii de care mușchi să-și ancoreze 
corpul pentru tot restul vieții, ne încheiem trecerea în revistă 
a influențelor care se dovedesc cele mai importante în copi- 
lăria târzie, iar acum suntem pregătiți să cercetăm urmă- 
toarea etapă din elaborarea scenariului de viață. 


Capitolul 9 
ADOLESCENȚA 


Adolescenţa înseamnă perioada liceului și a facultăţii, per- 
mis auto, majorat, iniţiere, preferințe și bunuri proprii. În- 
seamnă păr apărut ici și colo, sutien și menstruaţie, bărbierit 
ȘI, poate, o pacoste nemeritată care-ţi dărâmă planurile și dis- 
poziția: acneea. Înseamnă să hotărăști ce vei fi pentru restul 
vieții tale sau, cel puţin, cum îţi vei petrece timpul până de- 
cizi. Înseamnă (dacă chiar vrei să afli ce înseamnă) să citești 
cele trei sute și ceva de cărţi existente pe piață pe subiectul 
ăsta, plus o parte din cele cu tiraj epuizat, dar foarte bune, 
plus câteva mii de articole în reviste de divertisment și în cele 
științifice. Pentru analistul de scenarii, înseamnă repetiţia sau 
proba dinainte de a aduce spectacolul în fața publicului. 
Înseamnă că acum chiar ești în postura dificilă de a trebui să 
răspunzi la întrebare, căci altfel se poate să eșuezi: „Ce spui 
cu adevărat după ce spui bună ziua?“ sau: „Cum îți struc- 
turezi timpul acum, că părinţii și profesorii nu ţi-l mai struc- 
turează complet?“ 


A. Ocupaţii de timp liber 


Tăcerea poate fi umplută cu discuţii despre tot felul de 
lucruri, despre mașini și sporturi, de obicei sub forma lăudă- 
roșeniei, cel mai informat câștigând puncte. Scenariul inter- 
vine stabilind dacă știi mai multe decât toți sau mai puţine 
decât toți, dacă vorbești despre triumfuri sau ghinioane — 
„Eu m-am distrat mai bine decât tine“ sau „Eu am avut 
necazuri mai mari decât tine“. Unii oameni sunt așa niște 

învinși, că până și nenorocirile suferite de ei sunt banale, așa 
că oricum ar da-o, tot nu pot să învingă. Alt domeniu abordat 
în discuţia cu oamenii pe care-i cunoști mai bine îl reprezintă 
ideile și simțămintele, compararea filosofiilor, „Și eu la fel“ 
sau „La mine e altfel“. Un învingător poate fi mai nobil sau 
mai rezistent, în timp ce un învins poate să scoată la iveală 
vinovăţii și chinuri mai mari; între ei, nonînvingătorul e imo- 
bilizat la simțăminte mediocre și nimic mai mult. Un al 
treilea domeniu îl constituie persoanele apropiate: „Ce faci cu 
profesorii delincvenţi sau cu părinţii delincvenți sau cu 
iubitul (iubita) delincvent(ă)?“ Ăsta e Grupul Vieţii, în aștep- 
tarea lui Moș Crăciun, care le va aduce o mașină mai bună, o 
echipă de fotbal mai bună, vremuri mai bune sau profesori, 
părinți și iubiți mai buni. Cei din Grupul Morţii disprețuiesc 
toate astea și-și petrec timpul cu ocupaţii mai conforme cu 
scenariul: fumează marihuana, înghit LSD, fac „excursii“ 
împreună și „curtează cu adevărat cazierul“. În orice caz, 
indiferent în care grup s-ar afla, Jeder învață ce e acceptabil și 
ce nu e acceptabil să spună, învaţă cum să spună și-și com- 
pară cupoanele cu cei din clanul lui. 


B. Eroi noi 


Folosind materialul din astfel de discuţii, din lecturi și din 
ceea ce vede, Jeder înlocuiește eroii mitici sau magici ai pro- 
tocolului scenariului său cu personaje mai funcţionale, oa- 
meni adevăraţi, vii sau morți, pe care-i poate imita. De 
asemenea, învață mai multe despre răufăcătorii adevăraţi și 


- despre felul cum funcționează ei. În același timp, capătă o 


poreclă sau o formă a numelui de botez (Frederick, Fred sau 
Freddie, Charles, Charlie sau Chuck) care-i spune cum îl văd 
ceilalți și cu ce are de luptat. Grăsana, Faţă-de-cal, Clipici și 
Cap-de-lemn vor trebui să facă mari eforturi suplimentare ca 
să trăiască un final fericit. Pieptoasa și Maimuţoiul-Păros vor 

descoperi că sexul se obține ușor, dar ce se întâmplă dacă vor 
altceva? 


C. Totemul 


Foarte mulţi oameni au un animal sau. uneori o legumă 
care le apare repetitiv în vise. E totemul lor. Astfel, există fe- 
mei-pasăre, femei-păianjen, femei-șarpe, pisică și cal, femei-tran- 
dafir, femei-iarbă și femei-conopidă și multe altele. În rândul 
bărbaţilor, preferaţii sunt câinii, caii, tigrii, șerpii constrictori 
mari și arborii. Totemul apare sub multe forme. Uneori 
inspiră teamă, cum e aproape întotdeauna cazul păianjenilor 
și șerpilor, iar alteori e binevoitor, cum sunt de obicei pisica și 
conopida. Dacă o femeie-pisică suferă un avort spontan sau 
provocat, e foarte probabil ca în visele ei să apară pisoi morți. 

În viaţa reală, pacientul reacționează față de animalul-to- 
tem așa cum reacționează și în vis. Totemurile negative sunt 
legate deseori de reacţii alergice; cele pozitive au o mare tre- 
cere ca animale de companie, cu toate că și acestea pot să 
provoace alergii. Unii oameni își invidiază totemul și încearcă 
să se identifice cu el. Multe femei și-ar dori să fie pisici și 
chiar o spun adesea. Mișcările braţelor și picioarelor femeii 
sunt de obicei foarte stilizate în contextele sociale, dar deseori 
se poate presupune identitatea animalului-totem urmărind 
mișcările capului. Ele pot să imite pisici, păsări sau șerpi, fapt 
ce se poate verifica foarte ușor observând pisici, păsări și 
șerpi. Bărbaţii își mișcă mai liber membrele și corpul; unii bat 
din picior precum caii sau își întind braţele ca pe niște șerpi 
constrictori. Nu e o simplă fantezie din partea observatorului, 
fiindcă se pot obține confirmări ascultând cu atenţie metafo- 
rele folosite de fiecare și visele pe care le relatează. 

De obicei, totemismul e abandonat în jurul vârstei de șai- 
sprezece ani. Dacă se prelungește în adolescenţa târzie, sub 
forma viselor, fobiilor, imitaţiilor sau pasiunilor de timp 
liber, trebuie negreșit luat în considerare. Dacă nu e chiar atât 

de evident, poate fi pus în evidenţă foarte ușor prin între- 
barea „Care e animalul tău preferat?” sau „Ce animal ai vrea 


să fii“, în cazul totemismului pozitiv, și „Ce anima] te sperie 
cel mai tare?“, în cazul totemismului negativ. 


D. Simţăminte noi 


Pentru Jeder, masturbarea e ceva propriu. Nu e sigur ce să 
facă cu noile simțăminte sexuale și nici cum să le integreze în 
planul său, așa că reacţionează la ele cu trăirile afective ante- 
rioare care i-au devenit familiare — concesiunea lui. E posibil, 
de asemenea, ca masturbarea să-l facă să trăiască chinurile 
unei adevărate crize existenţiale: e un lucru pe care-l face sau 
nu-l face la un anumit moment dat, și asta decide (sau ar tre- 
bui să decidă) numai și numai el; iar după ce a făcut-o, el și 
numai el trebuie să suporte consecinţele. Ele pot să constea în 
simțăminte intime, cum ar fi vinovăția (pentru că mastur- 
barea e imorală), frica (pentru că-i va afecta sănătatea, crede 
el) sau neadecvarea (pentru că-i va slăbi puterile, crede el). 
Toate astea sunt „tranzacţii mentale“ între Părintele și Copi- 
lul din capul lui. Pe de altă parte, poate să aibă reacții tran- 
zacţionale care depind de reacţiile, reale sau imaginare, ale 
publicului său: durere, furie sau rușine, fiindcă acum crede 
că ceilalți au un motiv întemeiat ca să râdă de el, să-l urască 
sau să-l umilească. În orice caz, masturbarea îi oferă o mo- 
dalitate de a găsi locul noilor simțăminte sexuale între cele 
vechi, pe care le-a învățat în copilărie. l 

Dar învață totodată să fie mai flexibil. Colegii și profesorii 
îi dau „permisiunea“ de a reacționa și cu alte simțăminte în 
afara celor încurajate acasă și, în plus, învaţă s-o ia cu bini- 
șorul: nu toată lumea ia în serios lucrurile care-i îngrijorează 
pe părinţii lui. Treptat, această comutare a centrului de greu- 
tate în sistemul lui afectiv îl distanțează de familie și-l apro- 
pie mai mult de oamenii de aceeași vârstă cu el. Își adaptează 
scenariul la noua situaţie și-l face mai „prezentabil“. Poate 

chiar să-și schimbe rolul — de la cel de învins total la cel de 
om cu unele reușite, de la învins la un simplu neînvingător 
care, cel puțin, reușește să se menţină la linia de plutire. Dacă 
are scenariu de învingător, descoperă că asta presupune o 
anumită obiectivitate. Acum se află într-o situaţie de com- 
petiție și victoriile nu vin automat, ci numai după o anumită 
cantitate de planificare și de efort. Învață, de asemenea, să 
suporte câteva nereușite fără să se piardă cu firea. 


E. Reacţii fizice 


În contextul tuturor acestor schimbări și surse de stres și 
al nevoii de a-și păstra calmul ca să obțină ceea ce vrea, bun 
sau rău, Jeder devine mai conștient de reacţiile sale fizice. 
Mama și tatăl nu-l mai pot înconjura cu iubirea și protecția 
lor — sau, pe de altă parte, nu mai tinde să tremure în faţa 
furiei, beţiei, văicărelilor sau certurilor lor. Oricare ar fi situa- 
ţia acasă, dincolo de pragul ei e pe cont propriu. Trebuie să se 
ridice în picioare în fața colegilor și să recite, să străbată cori- 
doare lungi și deseori pe jumătate pustii sub privirea altor 
băieți și fete, dintre care mulți îi cunosc deja slăbiciunea. Așa 
că uneori transpiră automat, îi tremură mâinile, îi bubuie 
inima; fetele roșesc, li se umezesc hainele și le chiorăie stoma- 
cul. La ambele sexe are loc relaxarea unor sfinctere interne și 
externe și contractarea altora, în diferite configurații, iar pe 
termen lung, această reorganizare poate stabili care boală 
„Psihosomatică“ va juca un rol major în scenariul de viață. 
Jeder este resfincterizat. 


F. Camera din faţă și camera dosnică 


Ce se petrece în „camera din față“ poate fi foarte diferit de 
ce se petrece în „camera dosnică“, după cum arată urmă- 

toarea anecdotă: Cassandra, fiica unui cleric, se îmbrăca în 
stilul neglijent, dar erotic în mod bizar al Sexului Învinșilor, 
iar viaţa ei arăta la fel: neglijentă, dar bizar de erotică. Era 
evident că tatăl ei o instruise într-un fel sau altul să fie se- 
ducătoare, dar mama n-o învățase tehnicile convenţionale pen- 
tru așa ceva. Era de acord că mama nu i-a arătat cum să se 
îmbrace ori să-și cultive corpul, însă la început a negat că 
tatăl a învăţat-o să fie sexi: „Era un om foarte cuviincios și 
foarte moral, așa cum trebuie să fie un cleric.“ După mai 
multe întrebări din partea terapeutului și a altor membri ai 
grupului privind atitudinea față de femei a tatălui ei, Cassan- 
dra a spus că era o atitudine foarte cuviincioasă și aproba- 
toare, doar că din când în când, tatăl ei se ducea în camera 
din spate împreună cu câțiva prieteni și spuneau bancuri 
sexi, care de obicei nu făceau cinste sexului feminin. Așadar, 
tatăl ei era foarte cuviincios în „camera din față“, dar în „ca- 
mera dosnică“ își arăta o altă latură a personalității. Cu alte 
cuvinte, în camera din faţă își înfățișa Părintele sau băieţelul 
cuminte, iar în cea din spate, Copilul obraznic. 

Copiii conștientizează foarte timpuriu faptul că părinții 
lor au mai multe laturi ale caracterului, dar nu știu cum să le 
evalueze decât când ajung la adolescenţă. Dacă în casa lor 
există un comportament în „camera din față“ și altul în „ca- 
mera dosnică“, ei pot să considere că diferența face parte din 
ipocrizia lumii și s-o deteste. O femeie și-a scos în oraș, la 
cină, fiul de optsprezece ani, student, venit acasă de sărbă- 
tori. Ea a comandat un martini, dar băiatului i-a spus că n-are 
voie să comande și el unul, cu toate că știa că-i place băutura, 
ba mai mult, făcea excese. Membrii grupului, care petre- 
cuseră ore lungi ascultând-o cum se plânge de problema cu 
fiul ei și băutura, au fost de acord că ar fi fost mai bine dacă 
ea n-ar fi comandat de băut sau i-ar fi permis și lui să bea un 
pahar, dar că prin modul cum a procedat, îl pregătea pentru 
un scenariu de alcoolic. 

În limbajul scenariilor, camera din față reprezintă antisce- 
nariul, unde domnesc preceptele parentale, iar camera dos- 

nică reprezintă scenariul, unde se întâmplă de fapt tot ce e 
mai palpitant. 


G. Scenariu și antiscenariu 


Adolescenţa e perioada în care Jeder oscilează, mai mult 
sau mai puţin chinuitor, între scenariu și antiscenariu. Încear- 
că să urmeze preceptele părinţilor, apoi se revoltă împotriva 
lor, pentru ca în final să constate că urmează scenariul stabilit 
de ei. Își dă seama cât de inutilă e lupta și se întoarce iarăși la 
precepte. La sfârșitul adolescenţei, când termină facultatea 
spre exemplu sau își încheie stagiul militar, a ajuns deja la o 
hotărâre: fie se așază și urmează preceptele, fie se desprinde 
definitiv de ele și pornește la vale, spre răsplata scenariului 
său. Va merge probabil pe traseul ales până ajunge la patru- 
zeci de ani, moment în care trăiește a doua rundă de chinuri. 
Dacă a urmat preceptele parentale, va încerca să se rupă de 
ele: divorțează, își dă demisia de la serviciu, fuge cu profitul 
companiei sau măcar își vopsește părul și-și cumpără o chi- 
tară. Dacă a mers în jos pe povârnișul scenariului, încearcă să 
se reformeze intrând în rândurile Alcoolicilor Anonimi sau 
mergând la psihiatru. 

Dar adolescența e perioada în care simte pentru prima 
oară că poate să aleagă conștient; din păcate, acest simțământ 
de autonomie poate să facă parte din iluzie. De multe ori nu 
face decât să oscileze mai mult sau mai puţin între preceptele 
Părintelui părinţilor săi și provocările Copilului acestora. 
Adolescenţii consumatori de droguri nu se revoltă neapărat 
împotriva autorității parentale. Ei se revoltă împotriva slo- 
ganelor Părintelui, dar e posibil ca pe această cale să urmeze 
pur și simplu ispitele demonice, „Copilul nebun“ al acelbrași 
părinţi. „Nu vreau ca băiatul meu să bea“, spune mama 
comandând ceva de băut. Dacă el nu bea, e băiat bun, băiatul 
mamei. Dacă bea, e băiat rău, dar tot băiatul mamei. „Să nu 

lași pe nimeni să-ți intre sub fustă“, spune tatăl fiicei sale, 
privind fusta de chelneriță. Indiferent ce alege ea, rămâne ori- 
cum fata tatei. Poate să-și facă de cap în liceu și apoi să se re- 
formeze sau poate să rămână virgină până se mărită și să 
aibă aventuri după aceea. Dar poate că undeva, între acestea 
două, băiatul și fata pot să hotărască singuri, să se elibereze 
de scenariu și să-și trăiască viața așa cum vor ei. Asta, mai ales 
dacă au permisiunea de a hotărî singuri, nu „permisiunea să 
hotărăști singur (atât timp cât hotărăști cum vreau eu)”. 


H. Imaginea despre lume 


Copilul vede lumea foarte diferit de felul cum o văd pă- 
rinţii lui. E o lume de basm, plină cu monștri și magie, iar 
imaginea asta se păstrează pe tot parcursul vieții și formează 
fundalul arhaic al scenariului său. Un exemplu simplu e frica 
nocturnă sau groaza nocturnă, când Jeder strigă că e un urs 
în camera lui. Părinţii vin, aprind lumina și-i arată că nu e 
nici un urs sau, dimpotrivă, se înfurie și-i spun să se poto- 
lească și să doarmă. Dar Copilul lui știe, și într-un caz, și în 
celălalt, că în cameră este sau a fost un urs. La fel ca Galileo, 
strigă: „Eppur si muove!” Diferenţa dintre cele două moduri 
de a aborda situaţia nu afectează realitatea ursului. Aborda- 
rea rațională înseamnă că atunci când e un urs în cameră, 
părinţii vin, te apără și ursul se ascunde; abordarea furioasă 
înseamnă că atunci când e un urs în cameră, trebuie să te des- 
curci singur. Dar oricum, ursul rămâne. 

Pe măsură ce Jeder crește, imaginea lui despre lume (sau 
decorul scenariului) devine mult mai complexă și, de aseme- 
nea, mult mai bine ascunsă — doar dacă nu cumva reapare 
cu distorsiunile iniţiale, sub forma maniilor. Însă de obicei 
nimic nu o dezvăluie, până nu apare într-un vis; abia atunci, 
brusc, o mare parte a comportamentelor pacientului devin 
coerente și inteligibile. Wanda își făcea griji din cauza pro- 

blemelor cu banii, fiindcă soțul ei intra mereu în încurcături 
financiare complexe, jenante, cu diferiţii săi angajatori. Când 
alți membri ai grupului comentau unele din acţiunile lui, 
Wanda îl apăra, mânioasă. O preocupa de asemenea foarte 
mult calitatea alimentaţiei familiei ei. La drept vorbind, n-avea 
motive de îngrijorare, din moment ce părinţii ei erau înstăriți 
și putea să împrumute oricând bani de la ei. Timp de aproape 
doi ani, terapeutul n-a reușit să-și construiască în minte o 
imagine coerentă a ceea ce se întâmpla — până când, într-o 
noapte, Wanda a avut un „vis de scenariu”. În vis, trăia „într-un 
lagăr de concentrare, administrat de niște oameni bogaţi, care 
locuiau în vârful dealului“. Singura cale de a obține sufi- 
cientă mâncare era fie de a le face pe plac acelor oameni 
bogaţi, fie de a-i păcăli. 

Cu ajutorul visului, viața ei a putut fi înțeleasă mai ușor. 
Soţul Wandei juca „Hai să-l șmecherim pe Joey“ cu angaja- 
torii lui, pentru ca ea să poată juca „Asigurarea traiului de zi 
cu zi“. Dacă reușea vreodată să câștige ceva bani, soțul avea 
grijă să-i piardă cu prima ocazie, așa încât jocurile să poată 
continua. Când situaţia se înrăutăţea din cale-afară, Wanda 
intra în scenă și-l ajuta să-i șmecherească pe părinții ei. Spre 
marea lor dezamăgire, pe termen lung, angajatorii lui și 
părinții ei reușeau de fiecare dată să controleze în cele din 
urmă situația. Wanda a trebuit să nege cu furie toate acestea 
la grup fiindcă erau atât de neprofitabile încât, dacă ar fi 
recunoscut că sunt adevărate, jocurile ar fi fost anulate (ceea 
ce s-a și întâmplat până la urmă). Astfel, viața ei reală semăna 
bine cu cea din vis, părinții ei și angajatorii soțului fiind 
bogătașii de pe deal, care-i conduceau viaţa și pe care trebuia 
să-i mulțumească ori să-i păcălească pentru a supraviețui. 

Lagărul de concentrare reprezintă imaginea ei despre 
lume sau decorul scenariului. Wanda trăia în realitate așa 
cum ar fi trebuit să trăiască dacă s-ar fi aflat într-un lagăr de 
concentrare. Până la momentul visului, terapia ei ilustra si- 
tuaţia tipică a „progreselor“. Făcuse mari progrese, dar acum 
era limpede ce însemnau ele: „cum să trăiești mai bine 

într-un lagăr de concentrare“ și nimic mai mult; nu aveau 
efect asupra scenariului ei, ci doar o ajutau să-l trăiască mai 
comod. Ca să se facă bine, Wanda trebuia să iasă din lagăr și 
să-și ocupe locul în lumea reală, care era confortabilă pentru 
ea sau cel puțin avea să fie, după ce se puneau în ordine afa- 
cerile familiei. E interesant de observat că ea și soțul ei s-au 
ales unul pe altul pe baza scenariilor complementare. Scena- 
riul lui cerea existența unor oameni bogați care să fie trași pe 
sfoară și o nevastă speriată. Al ei cerea un bărbat șmecher 
care să-i facă viața mai ușoară în captivitate. 

De obicei, decorul scenariului e atât de departe de viața 
reală a pacientului, încât nu poate fi nicicum reconstituit pe 
baza simplelor observaţii sau interpretări. Cele mai mari 
șanse de a obține o imagine mai clară asupra decorului este 
prin intermediul unui vis. „Visul cu decorul scenariului“ e 
ușor de recunoscut pentru că imediat ce pacientul îl rela- 
tează, se clarifică multe lucruri. Ca imagistică nu se aseamănă 
cu modul real de viață al pacientului, dar din punct de 
vedere tranzacțional e o copie fidelă. O femeie care căuta 
mereu „o cale de ieșire“ a visat că e urmărită și găsește un 
tunel cu podeaua înclinată descendent. S-a strecurat în tunel, 
iar oamenii care o urmăreau n-au putut să intre după ea. Au 
rămas la intrare, de pază, sperând că ea va ieși la un moment 
dat. Însă femeia a descoperit că la celălalt capăt al tunelului 
stătea alt grup de oameni periculoși, care o așteptau. Așa se 
face că nu putea nici să înainteze, nici să se întoarcă; în același 
timp, dacă se relaxa, ar fi alunecat direct în braţele celor care 
o așteptau la capătul celălalt. Așa că trebuia să se sprijine cu 
palmele de pereții tunelului, și cât timp făcea acest lucru, era 
în siguranță. 

În limbajul scenariului, se poate spune că femeia își petre- 
cuse mai toată viaţa într-un tunel, în poziția aceea încordată; 
din atitudinile ei și din evenimentele de viață anterioare 
părea clar că în finalul scenariului, va obosi să stea agățată 
astfel și va aluneca la vale, în braţele morții. Și ea făcuse „pro- 
grese” considerabile pe parcursul terapiei, până la momentul 

visului. Traduse, progresele însemnau „cum să te simți mai 
confortabil în timp ce stai agățată de pereţii unui tunel și 
aștepți moartea“. Vindecarea de scenariu presupunea ca ea să 
iasă din tunel și să-și ocupe locul în lumea reală — conforta- 
bilă și în cazul său. Tunelul reprezenta decorul scenariului ei. 
Desigur că visul poate avea multe alte interpretări, după cum 
își dă seama orice boboc care a făcut un curs de introducere 
în psihologie. Dar interpretarea din perspectiva scenariului este 
importantă, fiindcă-i spune terapeutului și celorlalți membri 
ai grupului, ca și femeii și soțului ei, cu ce se confruntă și ce 
trebuie făcut și, totodată, arată că „progresele“ nu sunt de ajuns. 

Probabil că scena tunelului a rămas neschimbată din copi- 
lăria mică, din moment ce pacienta a mai avut de multe ori 
acest vis. Scena lagărului de concentrare este, evident, o adap- 
tare ulterioară a unui coșmar din copilărie pe care Wanda nu 
și l-a putut aminti. De bună seamă, ea se baza pe experienţe 
timpurii modificate prin lecturi și fantasme din adolescenţă. 
Așadar, adolescenţa e perioada în care cumplitele tuneluri 
din primii ani de viață primesc o formă mai realistă, contem- 
porană, și formează decorul operaţional pentru planul de 
viaţă al pacientului. Faptul că Wanda n-avea nici o tragere de 
inimă să cerceteze „șmecheriile“ soțului ei arată cu câtă 
tenacitate se agaţă oamenii de decorul scenariului lor, protes- 
tând în același timp cât de dezagreabil este el. 

Un decor de scenariu ce poate rămâne neschimbat o viață 
întreagă e baia. În capitolul anterior am dat exemplul femeii 
al cărei Copil își petrecea viața șezând pe toaletă, chiar și în 
timp ce corpul ei stătea lungit pe canapea. În cazul ei, progre- 
sul însemna „cum să ai o viaţă socială mai bogată și să te dis- 
trezi la petreceri când porţi toaleta cu tine oriunde te-ai 
duce”. Însănătoșirea presupunea ca ea să se ridice, să iasă din 
baie și să-și abandoneze veceul securizant — lucru pe care 
ezita să-l facă. O altă fată, care se plângea că nu se simte în 
largul ei în prezența altor oameni, își ducea existența pre- 
văzută de scenariu ghemuită pe o mică ieșitură de pe versan- 
tul unei stânci abrupte. Avea o stâncă portabilă, pe care o 
ducea cu ea peste tot. Putea să facă progrese, fiind mai ferici- 

tă cum stătea ghemuită pe stâncă, sau să se însănătoșească, să 
coboare de acolo și să danseze împreună cu restul oamenilor. 


I. Tricoul inscripționat 


Toate elementele pe care le-am prezentat până aici pe par- 
cursul acestui capitol se condensează în purtarea pacientului, 
în felul cum e perceput, iar asta se numește „tricoul inscrip- 
ționat“. Printr-o expresie sau două extrem de creative, artis- 
tice și economice, tricoul inscripționat dezvăluie privirii 
cunoscătoare ocupaţia de timp liber preferată a pacientului, 
jocul și sentimentul-concesiune, porecla, activitățile din ca- 
mera din față și din cea dosnică, în ce fel de lume mentală 
trăiește, ce fel de final prevede scenariul lui și, uneori, sfinc- 
terul de bază, eroul și totemul. 

De obicei, tricoul inscripționat e adoptat în anii de liceu și 
în primii ani de facultate, vârsta când astfel de obiecte vesti- 
mentare sunt la mare trecere. Ulterior poate să fie brodat sau 
să i se schimbe puţin formularea, dar ai semnificației ră- 
mâne neschimbată. 

Toţi clinicienii competenți, indiferent cărei școli îi aparțin, 
au o trăsătură comună: sunt buni observatori. Din moment ce 
toți observă același lucru — comportamentul uman —, tre- 
buie să existe asemănări în ceea ce văd și cum își interpre- 
tează și explică observaţiile. Astfel, ideea psihanalitică65 de 
„apărare caracterială“ sau „armură caracterială“, conceptul 
jungians$ de „atitudine“, ideea adleriană$7 de „minciună a 
vieţii“ sau „stil de viață“ și metafora tranzacțională a „tricou- 
lui inscripționat” descriu fenomene foarte asemănătoare.* 


65 Reich, W. Character Analysis. Farrar, Strauss & Company, New York, 
ediția a treia, 1949. 

66 Jung, C.G. Psychological Types. Loc. cit. 

67 Adler, A. op. cit. 

Mulți psihanaliști consideră că expresia „jocuri tranzacționale“ e un 

simplu sinonim pentru apărările caracteriale, Însă lucrurile nu stau 

Un tricou inscripționat autentic („Îngerii iadului“, „Rata- 
Hi”, „Panterele negre“, „Echipa de atletism Harvard” sau 
chiar „Beethoven”) arată cărui grup îi aparține persoana și dă 
unele indicii cu privire la filosofia sa și ce reacții e probabil să 
aibă la anumiţi stimuli, dar nu indică exact în ce fel va încerca 
să păcălească pe cineva și la ce răsplată se așteaptă. E clar, 
spre exemplu, că mulți membri ai primelor trei grupuri men- 
ționate mai sus sunt în barca „Duceţi-vă dracului!“, dar fără a 
cunoaște intim (în sensul clinic) fiecare membru nu se poate 
anticipa care dintre ei vrea să fie ucis ca să devină martir, 
care vrea doar să fie manevrat cu duritate ca să poată țipa 
„Brutalitate din partea poliţiei!“ și care e cinstit. Tricoul in- 
scripționat arată atitudinea colectivă a grupului și jocurile 
comune, dar fiecare membru își joacă propriul scenariu, cu 
propria răsplată individualizată. 

Tricoul inscripționat tranzacţional sau al scenariului este 
atitudinea demonstrată clar prin purtarea persoanei — la fel 
de clar ca și când ar purta un tricou pe fața căruia ar fi impri- 
mat sloganul scenariului ei. Dintre tricourile inscripționate 
frecvent întâlnite sunt: „Lovește-mă“, „Nu mă lovi“, „Sunt 
mândru că sunt alcoolic“, „Uite cât de tare mă străduiesc”, 
„Dă-mi pace“, „Sunt fragilă“ și „Vrei o doză?“ Unele tricouri 
poartă un mesaj în față, iar pe spate o „întorsătură“: de exem- 
plu, o femeie proiectează imaginea „Caut un soț“, dar când 
se întoarce cu spatele, tricoul ei spune clar: „Dar tu nu în- 
deplinești cerințele.” Bărbatul căruia-i scrie pe frunte „Sunt 
mândru că sunt alcoolic“ ar putea să aibă scris pe spate „Dar 
nu uita că e o boală“. Transsexualii poartă tricouri deosebit 
de bătătoare la ochi, având pe față sloganul „Nu-i așa că sunt 
fascinant?”, iar pe spate: „Nu ajunge?“ 

Alte tricouri inscripţionate descriu un mod de viață mai 
„elitist”. „Nu știe nimeni câte nenorociri am trăit” (NSNNT) 


deloc așa. Tricoul inscripționat este apărarea caracterială. Jocurile 
aparţin sistemului deschis al psihologiei sociale, nu sistemului ener- 
getic închis pe care l-a descris Freud. 

e o frăție cu multe ramuri, una dintre ele fiind Clubul 
Evreilor Melancolici. Un marțian își poate imagina acest club 
sub forma unei clădiri mici din lemn, cu mobilier puţin și 
uzat. Pe pereți nu sunt tablouri, ci doar un motto înrămat, 
care spune: „Ce-ar fi să te sinucizi astăzi?” Există o bibliotecă 
mică, în care se găsesc rapoarte statistice și cărți scrise de 
filosofi pesimiști. Partea esenţială la NSNNT nu e cantitatea 
totală a nenorocirilor, ci faptul că „Nu știe nimeni“. Membrii 
NSNNT au totodată mare grijă să nici nu afle nimeni vreo- 
dată, fiindcă dacă ar afla cineva, ei n-ar mai putea spune 
„Nu știe nimeni“, iar tricoul inscripționat nu și-ar mai avea 
rostul. 

De obicei, tricoul inscripționat derivă dintr-un slogan pre- 
ferat al părinţilor, cum ar fi: „Nimeni pe lume nu te va iubi 
cum te iubesc mama și cu tata.“ Această inscripție resemnată, 
de simplă târâială chinuită de la o zi la alta, este disjunctivă, 
ea având simplul rol de a-l despărți pe cel care-o poartă de 
oamenii din jurul lui. Ea poate să devină conjunctivă și să 
atragă oameni în loc să-i respingă, conducând la ocupații de 
timp liber și jocuri din categoria „Nu-i așa că-i groaznic“, 
suferind doar o modificare simplă și devenind „Nimeni nu 
mă iubește la fel de mult ca mama și tata“. Pe ceilalți îi atrage 
ceea ce scrie pe spatele tricoului: „La tine cum e?” 

În continuare vom prezenta detaliat două tricouri in- 
scripționate frecvent întâlnite și vom încerca să demonstrăm 
utilitatea acestui concept pentru predicția anumitor com- 
portamente. 


Nu poţi avea încredere în nimeni 


Există anumiţi oameni care te fac să pricepi foarte repede 
că ei n-au încredere în nimeni. Adică așa vorbesc despre 
viață, dar comportamentul lor nu e întru totul conform cu 
spusele, pentru că de fapt sunt oameni mereu „încrezători', 


216 Eric Berne 


numai că de obicei lucrurile sfârșesc prost. Conceptul de tri- 
cou inscripționat are un avantaj față de cele mai naive de 
„apărare caracterială“, „atitudine“ și „stil de viață“, pentru că 
acestea tind să ia lucrurile așa cum se prezintă ele, în timp ce 
adeptul analizei tranzacționale e obișnuit să caute înainte de 
toate trucul sau paradoxul și, când îl găsește, nu e surprins, ci 
mulțumit. Asta e ceea ce caută când dă peste un tricou in- 
scripționat și asta îi conferă avantajul terapeutic. Altfel spus, 
analiștii caracterului analizează foarte eficient faţa tricoului 
inscripționat, dar nu se uită și pe spate, unde e scris sloganul 
jocului sau „întorsătura“ — ori cel puţin le ia foarte multă 
vreme să ajungă la el, în timp ce analistul jocului îl caută 
chiar de la început. 

Așadar, inscripția „Nu poţi avea încredere în nimeni” (sau 
„Nu poţi avea încredere în nimeni în ziua de azi“, 
NPAINZA) nu e luată în sensul literal. Ea nu înseamnă că 
purtătorul ei evită complicațiile cu oamenii pentru că nu are 
încredere în ei, ci dimpotrivă, înseamnă că va căuta com- 
plicaţii cu scopul expres de a-și demonstra sloganul și de a-și 
întări poziţia (Eu sunt OK — Ei sunt ne-OK). Așadar, cel care 
joacă NPAINZA alege oameni nedemni de încredere, încheie 
contracte ambigue cu ei și apoi, când lucrurile ies prost, 
adună cu recunoștință, ba chiar bucuros, cupoane maro, con- 
firmându-și astfel poziţia „Nu poți avea încredere în nimeni”. 
În cazurile extreme se poate simţi îndreptăţit la o omucidere 
„gratis“, justificată de trădările repetate din partea unor oa- 
meni nedemni de încredere, aleși cu grijă tocmai pe acest cri- 
teriu. După ce a adunat suficiente cupoane maro pentru o 
asemenea recompensă, jucătorul de NPAINZA își poate alege 
drept victimă o persoană complet necunoscută, poate un per- 
sonaj public, a cărui ucidere intră în categoria „asasinat“. 

Alţi jucători de NPAINZA ar putea să profite de o aseme- 
nea întâmplare pentru a dovedi că „autoritățile“, ca de pildă 
polițiștii care-l arestează pe asasin, sunt nedemne de încre- 
dere. Poliţiștii, desigur, își câștigă existența cu NPAINZA; 
neîncrederea generalizată ține de cerinţele meseriei lor. Astfel 

începe un turnir în care jucătorii de NPAINZA amatori sau 
semiprofesioniști se confruntă cu profesioniștii. Strigătele de 
luptă ale unui astfel de turnir — „înscenare“, „cod“ și „con- 
spirație“ — se pot prelungi ani sau chiar secole la rând, obiec- 
tivul fiind demonstrarea unor afirmaţii de tipul: „Homer nu 
era cu adevărat Homer, ci alt om cu același nume“, „Raisuli o 
iubea pe Pericardis” și „Gavrilo Princip nu era cu adevărat 
Gavrilo Princip, ci alt om cu același nume“. 

lată ce informaţii oferă tricoul NPAINZA despre indi- 
vidul care-l poartă: Ocupaţia sa principală de timp liber este 
discutarea înșelătoriilor. Jocul preferat e NPAINZA, menit să 
demonstreze că ceilalți nu sunt demni de încredere. Simţă- 
mântul lui preferat e cel de triumf: „Acum te-am prins, ticălo- 
sule!“ Poartă porecla Cagey (aproximativ „Cușcă“), iar 
sfincterul cel mai important e anusul („Păzește-ţi fundul, că 
altfel o păţești!”). Eroul lui e omul care dovedește că „auto- 
ritățile“ nu sunt demne de încredere. Faptele sale din camera 
din față poartă amprenta îndreptățirii sau a sincerității, pe 
când în camera din spate complotează și e nedemn de 
încredere (cazul proprietarei de imobil care spunea cu un aer 
îndreptățit: „În ziua de azi nu mai poți avea încredere în nici 
un chiriaș; chiar acum câteva zile căutam prin sertarele unuia 
și nu-ți poți închipui ce am găsit!“). Lumea sa mentală e o 
lume a dreptăţii personale, în care are dreptul să facă tot felul 
de lucruri îndoielnice, cu condiţia ca scopul să fie demascarea 
necinstei altora. Scenariul său cere să-i vină de hac o per- 
soană în care se încrede, așa încât să-și poată striga, cu ultima 
răsuflare, sloganul: „Ştiam eu! Nu poți avea încredere în 
nimeni în ziua de azi!“ 

Așadar, inscripția de pe faţa tricoului său, „Nu poți avea 
încredere în nimeni în ziua de azi!“, e o invitație pasivă, 
adresată oamenilor cu intenţii bune — cum ar fi terapeuţii 
nepuși în temă —, de a demonstra că ei fac excepție. Dacă nu 
fac efortul de a căuta de la început, abia după ce praful bătă- 
liei se așază și jucătorul victorios pleacă de pe teren văd și ei 
ce scrie pe spatele tricoului acestuia: „Acum poate ai să mă 

crezi.“ Însă și dacă terapeutul e vigilent, tot trebuie să aibă 
grijă să nu acţioneze prea rapid; altfel, pacientul va spune: 
„Vezi, nu pot avea încredere nici măcar în tine!“ Apoi va 
pleca, învingător și de data asta, fiindcă întorsătura a rămas 
valabilă. 


Nu așa face toată lumea? 


Teza centrală a acestei atitudini în faţa vieţii spune: „E. 


acceptabil să faci pojar, din moment ce face toată lumea.” 
Sigur că nu e acceptabil, din moment ce pojarul poate fi peri- 
culos. Un exemplu clasic al „Nu așa face toată lumea?” l-a 
dat o femeie dependentă de irigaţii colonului, care a venit la 
terapia de grup. A început să vorbească despre peripețiile ei 
la salonul de irigaţii și toată lumea a ascultat cu răbdare, 
până când cineva a întrebat: „Ce sunt irigațiile colonului?“ 
Femeia a părut surprinsă să afle că într-o încăpere pot exista 
atât de mulţi oameni care nu fac irigații. „Nu așa face toată 
lumea?” Părinţii ei făceau, și majoritatea prieteniilor le legase 
la salonul de irigații. Principalul subiect de conversaţie la clu- 
bul ei de bridge consta în compararea saloanelor de irigații. 
Tricoul cu inscripția „Nu așa face toată lumea?” se numă- 
ră printre preferate în perioada liceului, mai ales în rândul 
majoretelor și a băieților porniţi la agăţat, și chiar și la vârsta 
aceea poate să aibă conotații sinistre dacă e întărit de părinți 
acasă ori de profesori la școală. Este util și în afaceri, fiind 
exploatat intens de antreprenorii de pompe funebre și, într-o 
manieră mai puțin sumbră, de agenţii de asigurări. În mod 
interesant, mulți agenți de bursă — care sunt aproape la fel 
de conservatori ca antreprenorii de pompe funebre — se fe- 
resc de el. Expresia-cheie al acestei inscripţii, care-i conferă 
încărcătura politică explozivă, este „Toată lumea”. Cine e „toată 
lumea“? Pentru purtătorul tricoului, „toată lumea” înseamnă 
„Oamenii pe care îi consider OK, între care sper că mă număr 

și eu“. Din acest motiv, purtătorii acestei inscripţii au de obi- 
cei două tricouri, pe care le poartă alternativ, în funcție de 
ocazie. Pe cel cu „Nu așa face toată lumea?“ îl poartă când 
merg, între străini, dar când se află cu persoane pe care le 
admiră, poartă ori „Cum mă descurc?“, ori „Cunosc oameni 
importanți”. Acești oameni sunt adepți înfocaţi a ceea ce la 
Sinclair Lewis a devenit Babbittism$8, iar Alan Harrington a 
numit satiric „centralism”“ — doctrina potrivit căreia locul cel 
mai sigur se află întotdeauna drept în mijloc; eroul lui 
Harrington a dus centralismul la asemenea perfecțiune, încât 
reușea să vândă o poliţă de asigurări la fiecare aproximativ 
treizeci de secunde.69 | 

Pentru purtătorul acestui tricou inscripționat, ocupația 
preferată de timp liber e „Și eu la fel“, iar jocul favorit, „Vino 
să afli“ că de fapt „nu toată lumea” face așa, ceea ce ştia de la 
bun început. Prin urmare, simțământul său preferat e acela 
de a fi luat prin surprindere (prefăcută). Poartă porecla Creepy 
(„monstru“, dar și „tiptil”), iar eroul lui e cel care-i obligă pe 
toţi să respecte regulile. În camera din față face ceea ce crede 
că fac oamenii OK și-i evită ostentativ pe cei ne-OK, pe când 
în camera din spate comite fapte ciudate sau chiar oribile. 
Trăiește într-o lume în care nu-l înțelege nimeni în afară de 
tovarășii săi, iar scenariul prevede că-i va veni de hac una 
dintre greșelile lui ascunse. Nu protestează prea mult când îi 
vine sfârșitul, fiindcă simte că, la drept vorbind, îl merită, în 
conformitate cu propriu-i slogan: „Cine încalcă regulile res- 
pectate de Toată Lumea trebuie să suporte consecințele.“ 
Asta e și întorsătura de pe spatele tricoului său: „Tipul ăsta e 
altfel — precis e ţicnit, comunist sau altceva asemănător.“ 

Strâns legată de tricoul inscripționat e piatra de mormânt, 
la care ne vom referi în capitolul următor. 


68 Lewis, S. Babbitt. Harcourt, Brace and World, New York, 1949. 
* Babbitt, roman clasic semnat de Sinclair Lewis, romancier și dra- 
` maturg american, având drept temă principală conformismul și 
lipsa de substanţă a stilului de viaţă american (N.t.). 
69 Harrington, A. Revelations of Dr. Modesto. Alfred A. Knopf, New 
York, 1955. 

Capitolul 10 
MATURITATEA ȘI MOARTEA 


A. Maturitatea 


Maturitatea poate fi definită în patru moduri. (1) Proba 
legii. O persoană este considerată matură când e competentă 
mental și a împlinit vârsta de douăzeci și unu de ani. Potrivit 
legii ebraice, băiatul devine bărbat la împlinirea vârstei de 
treisprezece ani. (2) Proba prejudecăţilor parentale. O per- 
soană este matură când face cum spun eu și imatură dacă 
face cum vrea ea. (3) Proba iniţierii. O persoană este conside- 
rată matură după ce trece anumite teste. În societățile primi- 
tive, testele sunt dure și tradiționale. În ţările industriale, 
individul își primește certificatul de maturitate când își ia 
permisul de conducere. În cazurile speciale i se aplică teste 
psihologice, în urma cărora psihologul îi certifică maturitatea 
sau imaturitatea. (4) Proba vieții. Pentru analistul de scenarii, 
maturitatea se testează prin intermediul evenimentelor exter- 
ne. Testele încep când persoana se află pe punctul de a ieși 
din mediul supervizat, ferit, și lumea îl pune la încercare în 
condiţiile alese de ea. Asta se întâmplă în ultimul an de facul- 
tate, ultimul an de ucenicie, la promovare sau la eliberarea pe 
cauțiune, la sfârșitul lunii de miere sau în oricare alt moment 
când apare prima ocazie de eșec sau succes, în competiţie sau 
cooperare deschisă, în ton cu scenariul. 

Din acest punct de vedere, reușitele și eșecurile obișnuite 
în viață depind de permisiunile parentale. Jeder are sau nu 
voie să-și termine facultatea ori ucenicia, să rămână căsătorit, 
să nu mai bea, să fie promovat, ales sau eliberat condiționat, 

să se ferească de spitalul de psihiatrie sau să se facă bine dacă 
urmează o psihoterapie. 

Pe parcursul școlii primare, a liceului și în primii ani de 
facultate, el are posibilitatea să supraviețuiască eșecurilor și 
chiar tribunalului pentru minori și școlii de corecție, mai ales 
în această ţară, unde minorilor li se acordă adesea a doua 
şansă. Chiar și așa, în rândul adolescenților se înregistrează 
un mic număr de sinucideri70, omucideri și dependențe de 
substanţe și un număr mai mare de accidente auto și psihoze 
opționale. În țările mai puţin indulgente, neacceptarea într-o 
universitate și infracțiunile din cazier sunt reale și o astfel de 
pată ajunge ca să stabilească traseul individului pentru tot 
restul vieţii sale. Însă în cea mai mare parte, eșecurile din 
tinerețe sunt repetiții, nu spectacole cu public, iar jocul pe 
mize reale începe abia după vârsta de douăzeci de ani. 


B. Ipoteca 


Pentru a juca pe miză reală, a se pune la încercare și a afla 
cine este, Jeder trebuie să facă o ipotecă. În țara aceasta, el 
devine bărbat abia după ce depune avansul pentru o casă, 
face împrumuturi consistente ca să-și pornească o afacere sau 
se îndatorează pe toată perioada vieții sale active profesional 
pentru a-și crește copiii. Oamenii fără ipoteci sunt considerați 
lipsiţi de griji, frumoși sau norocoși, dar nu reali. Reclamele 
bancare de la TV înfățișează ziua cea mare din viața lui Jeder: 
ziua în care-și ipotechează veniturile pe următorii două- 
zeci-treizeci de ani ca să-și cumpere o casă. În ziua achitării 
ultimei rate, e gata să-și părăsească locuinţa și să se mute la 
azilul de bătrâni. Acest pericol poate fi evitat dacă face o 
ipotecă și mai mare, pentru o casă și mai mare. În alte părţi 


70 Rata sinuciderilor crește aproximativ cu vârsta și este mai scăzută la 
persoanele de sex feminin decât la cele de sex masculin la toate 
vârstele, cu excepția adolescenţei. 

ale lumii, Jeder se poate ipoteca pentru o soție. Așa cum 
tânărul american poate să devină, dacă muncește pe rupte, 
„posesorul“ sau datornicul unei case în valoare de 50 000 de 
dolari, la fel, tânărul din Noua Guinee poate deveni „pose- 
sorul“ sau datornicul unei soții în valoare de 50 000 de 
cartofi. Dacă-și achită datoria prea repede, poate opta să 
treacă la modelul mai încăpător, de 100 000 de cartofi. 

Majoritatea societăţilor bine organizate le oferă tinerilor, 
într-un fel sau altul, o cale de a se ipoteca și, astfel, de a da un 
sens vieţii lor. În caz contrar, s-ar putea să-și petreacă timpul 
simțindu-se bine, cum se mai întâmplă și acum în câteva lo- 
curi din lume, situaţie în care nu e deloc simplu să diferen- 
țiezi învingătorii de învinși. Cu sistemul ipotecilor, populația 
se împarte în două foarte ușor. Oamenii care n-au destul 
curaj ca să se ipotecheze sunt învinșii (potrivit celor care con- 
duc sistemul). Cei care-și petrec viaţa achitând ipoteca, în așa 
fel încât nu reușesc niciodată să înainteze prea mult, alcătu- 
iesc majoritatea tăcută a neînvingătorilor. Iar cei care acordă 
ipotecile sunt învingătorii. 

Oamenii pe care nu-i interesează ipotecile pe bani sau pe 
cartofi au o altă variantă: dependența de substanțe. În felul 
ăsta, corpul lor e ipotecat pe viaţă și ipoteca nu poate fi achi- 


‘tată complet niciodată, așa că acești oameni joacă întotdeauna 


pe miză reală. 


C. Dependențele 


Calea cea mai simplă și mai directă de a deveni un învins 
adevărat este cea a infracțiunii, jocului patologic și dependen- 
jei de substanțe. Infractorii se împart în două tipuri: învingă- 
torii, care sunt profesioniști și ajung la închisoare rareori sau 
chiar niciodată, și învinșii, care urmează porunca: „Să nu care 
cumva să te distrezi!“ Învinșii se distrează cum pot câtă vre- 
me sunt în libertate, dar apoi își urmează scenariul petrecând 

ani anoști la închisoare. Dacă sunt eliberaţi în urma ispășirii 
condamnării, condiţionat sau din motive procedurale, reu- 
șesc în scurt timp să fie închiși la loc. 

Jucătorii patologici pot fi și ei învingători sau învinși. 
Învingătorii joacă cu grijă și-și pun deoparte sau își investesc 
banii. Le place să iasă din joc cât încă mai au o situație bună. 
Învinșii joacă la inspiraţie, curtând norocul și dacă, din 
întâmplare, câștigă, se descotorosesc de câștig cât de repede 
pot, uneori urmând renumitul slogan: „O fi măsluit, dar e 
singurul joc din târg.” Dacă au permisiunea de a fi învingă- 
tori, câștigă, dar altfel sunt obligați să piardă. Un jucător 
patologic n-are nevoie de analiză a motivelor care-l împing să 
joace, fiindcă asta rareori dă rezultate, ci de permisiunea de a 
nu mai fi un învins. Dacă o obţine, ori va înceta să joace, ori 
va continua și va câștiga. 

Influența mamei se vede cel mai limpede la anumite ti- 
puri de dependenți de substanţe. După cum arătam anterior, 
ei sunt încurajați prin sloganul: „Heroină, neheroină, ce 
importanță are, dacă-și iubește mama?“ Astfel de oameni au 
nevoie de permisiunea de a înceta să consume droguri, ceea 
ce înseamnă permisiunea de a-și părăsi mama și de a se lansa 
pe cont propriu — exact ceea ce oferă popularul program 
Synanon!. La porunca maternă din scenariu „Nu mă părăsi!”, 
Synanon replică: „Stai aici.“ 

Același lucru este valabil și în cazul alcoolicilor și al Aso- 
ciației Alcoolicilor Anonimi. Claude M. Steiner”! a descoperit 
că aproape toţi alcoolicii fuseseră analizați, rugați cu bini- 
șorul sau amenințați ca să renunțe la băutură, dar nici unuia 
* Iniţial un program de reabilitare a dependenţilor de substanțe, intro- 

dus în anul 1958 de Charles Dederick Sr., în localitatea Santa Monica 
din California. La început presupunea ca participanţii să locuiască 
timp de doi ani în spaţiul care le era pus la dispoziție, dar în scurt 
timp s-a transformat în program de reabilitare pe viaţă și totodată în 
comunitate alternativă. În anii 1970 a devenit „Biserica Synanon“, 
desființată la începutul anilor 1990 (N.£.). 


71 Steiner, C.M. „The Alcoholic Game”. Transactional Analysis Bulletin 7: 
6-16, Ianuarie 1968. 


224 Eric Berne 


dintre cei de care s-a ocupat el nu i s-a spus simplu: „Înce- 
tează cu băutura!“ Duelurile lor anterioare cu terapeuţii se 
bazaseră pe sloganuri ca: „Hai să analizăm de ce bei“, „Ce-ar 
fi să nu mai bei?“ sau „Dacă o ţii tot așa cum băutura, îţi faci 
rău!“ Toate acestea au un efect diferit față de simplul impera- 
tiv „Încetează cu băutura!“ Cel care joacă „Alcoolicul“ e cât 
se poate de dispus să petreacă ani întregi analizând motivele 
pentru care bea sau explicând cu regret cum s-a apucat din 
nou după ce renunțase, cu condiţia ca în acest timp să poată 
bea în continuare. Amenințarea că-și face rău e cea mai naivă 
și mai puţin eficientă dintre toate, fiindcă el tocmai asta 
încearcă să facă, dând curs poruncii din scenariul său, 
„Omoară-te!” Ameninţările nu fac decât să-i sporească satis- 
facţia, oferindu-i detalii oripilante ale modului exact în care-și 
provoacă moartea și asigurându-l că va reuși să îndepli- 
nească destinul cerut de maică-sa. Alcoolicului îi trebuie mai 
întâi permisiunea de a înceta să mai bea, dacă poate s-o pri- 
mească, și apoi un angajament Adult clar și ferm să înceteze, 
dacă și-l poate lua. 


D. Triunghiul dramei 


În perioada maturității, caracterul dramatic al scenariului 
înflorește pe deplin. În viaţă, ca și în teatru, drama se bazează 
pe „comutări“, iar acestea au fost rezumate elegant de Stephen 
Karpman”? într-o diagramă simplă, numită de el „Triunghiul 
dramei“, prezentată în figura 12. Orice erou dintr-o piesă de 
teatru sau din viaţa reală (protagonistul) joacă iniţial unul din 
cele trei roluri principale: de Salvator, Persecutor sau Victi- 
mă, celălalt jucător principal (oponentul) având unul din 
celelalte două. Când se produce o criză, cei doi jucători își 
schimbă locul în triunghi, comutând astfel și rolurile. Una 


72 Karpman, S. „Fairy Tales and Script Drama Analysis“. Transactional 
Analysis Bulletin 7: 38-43, Aprilie 1968. 

Persecutor ->= Salvator 
îm Sa 


Reprodusă cu permisiunea lui 
S.B. Karpman, M.D. 

© 1968 aparţinând 

Victimă 


Triunghiul dramei 
Figura 12 


dintre comutările cele mai frecvent întâlnite se produce la 
divorţ. În timpul căsătoriei, spre exemplu, soțul este persecu- 
torul, iar soția joacă rolul victimei. Rolurile se schimbă odată 
cu deschiderea acțiunii de divorț: soția devine persecutorul, 
iar soțul, victima, avocatul lui și avocatul ei jucând rolul sal- 
vatorilor adversari. 

De fapt, toate conflictele din viață sunt lupte pentru 
schimbarea poziției în triunghi, în conformitate cu cerințele 
scenariului. Astfel, infractorul își persecută victima; aceasta 
depune o plângere și devine pe această cale reclamant sau 
persecutor, infractorul transformându-se în victimă. Dacă e 
prins, poliţia devine și ea persecutorul lui. Infractorul anga- 
jează un avocat, care-l persecută pe poliţist. Într-un viol între- 
rupt, pe perimetrul triunghiului are loc o adevărată cursă. 
Infractorul care persecută fata-victimă devine victima polițis- 
tului salvator. Avocatul infractorului încearcă să-și salveze 
clientul persecutându-i pe fata-victimă și pe poliţist. Basmele, 
prelucrate ca niște vise, evidenţiază exact această trăsătură. 
Scufița Roșie, spre exemplu, este victima lupului persecutor 
până când o salvează vânătorul, după care ea devine brusc 
persecutor, băgând pietre în burta lupului devenit victimă. 

În dramele prevăzute de scenarii există și două roluri 
minore, Relaţia (în original, The Connection) și Manipulatul 
(în original, The Patsy), pe care le poate prelua oricare dintre 
cele trei personaje principale. Relaţia e persoana care pune la 

dispoziție ceea ce este necesar pentru comutare, de obicei 
contra unui preţ, și este întru totul conștientă de rolul său: 
omul care vinde băutură, droguri, influenţă sau arme. Arma, 
de exemplu, deseori numită „egalizator“, transformă un laș 
(victima) într-un lăudăros (persecutorul) sau face comutarea 
de la defensivă la ofensivă. Manipulatul este prezent pentru a 
fi păcălit să împiedice comutarea sau s-o accelereze. Manipu- 
lații clasici sunt juraţii, iar cei mai bătători la ochi sunt mame- 
le care plătesc pentru ca băieții lor să nu intre la închisoare. 
Uneori, Manipulatul este pasiv și nu face decât să joace rolul 
de momeală pentru comutare, ca bunica Scufiței Roșii. 
(Comutarea la care ne referim aici este aceeași cu cea inclusă 
în formula jocurilor, prezentată în capitolul 2.) 

Pe lângă comutările de rol, teoria lui Karpman conține 
multe variabile interesante. Între acestea se numără comută- 
rile spațiale (privat-public, deschis-închis, aproape-departe), 
care precedă comutările de rol, le provoacă sau urmează 
după ele, și viteza scenariului (numărul de comutări de rol pe 
unitatea de timp dată). Așadar, gândirea lui merge mult din- 
colo de rolurile inițiale așa cum le-am descris în jocul „Alco- 
olicului“73 și scoate la lumină numeroase aspecte fascinante 
din viață, psihoterapie și teatru. 


E. Speranţa de viaţă 


Un studiu recent asupra cauzelor decesului a ajuns la con- 
cluzia că mulţi oameni mor când sunt pregătiţi și că trom- 
boza coronariană, spre exemplu, poate fi provocată aproape 
după voie?4. E cu siguranță adevărat că în planul de viață al 
majorității oamenilor este prevăzută o anumită durată a 


74 Potrivit deceselor premature survenite în urma unei pierderi grele, 
descrise de W.D. Rees și S.G.: Lutkins în British Medical Journal 4: 13, 
7 Octombrie 1967, și prezentate în rezumat în Current Medical Digest, 
Martie 1968. 

vieții. Întrebarea-cheie aici este: „Cât ai să trăiești?“ De obicei, 
durata vieţii presupune un element de competiție. De exem- 
plu, Copilul unui bărbat al cărui tată a murit la patruzeci de 
ani se poate să nu aibă permisiunea de a trăi mai mult decât 
părintele său și, pe tot parcursul celui de-al patrulea deceniu 
de viață, va trăi într-o stare de vagă neliniște. Devine tot mai 
conștient că se așteaptă la cel mai serios mod să moară înain- 
te de a împlini patruzeci de ani, iar perioada cea mai grea va 
fi anul dintre a treizeci și noua și a patruzecea aniversare, 
după care felul său de viață se poate schimba în patru mo- 
duri: (1) Trece la un stil de viață mai relaxat fiindcă a trecut 
de vârsta periculoasă și a supravieţuit. (2) Intră în depresie 
fiindcă, supraviețuind, a încălcat porunca din scenariu și, în 
consecinţă, a pierdut iubirea mamei. (3) Trece la un stil de 
viață mai agitat, pentru că acum timpul pe care-l trăiește nu-i 
mai aparţine, e de împrumut, și moartea îl poate ajunge în 
orice clipă. (4) Se retrage, fiindcă amânarea primită e tempo- 
rară și va fi anulată dacă e prins că se distrează. Este evident 
că (1) are permisiunea de a trăi mai mult decât tatăl său, dacă 
reușește, (2) nu are permisiunea, (3) are permisiunea să scape 
nepedepsit cu ce poate, iar (4) are permisiunea de a negocia. 
De fapt, (4) este un exemplu excelent de contract unilateral cu 
Dumnezeu, la care ne-am referit anterior, din moment ce, 
fără a-l consulta pe Dumnezeu, el crede că știe cum să-L 
împăciuiască. 

Un individ mai competitiv însă va hotări să trăiască mai 
mult decât tatăl său și, probabil, va reuși. Pe urmă va trebui 
să depășească o nouă primejdie, aceea de a trăi mai mult 
decât mama — lucru mai dificil, din moment ce puţini băr- 
baţi sunt dispuși să intre în concurenţă cu propria mamă. La 
fel, fiica își va depăși competitiv mama ca durată a vieţii, dar 
dacă tatăl ei a murit la o vârstă mai înaintată, s-ar putea să-i 
fie greu să trăiască mai mult decât el. În orice caz, persoana 
care trăiește mai mult decât ambii părinţi se simte de multe 
ori neliniștită în ultimii săi ani. Următorul obstacol de trecut 
ar putea fi depășirea duratei de viaţă a eroului. Un medic, 

spre exemplu, a venit la terapie la treizeci și șapte de ani 
fiindcă tatăl lui murise la acea vârstă și se temea că va muri și 
el. La scurt timp după a treizeci și opta sa aniversare a renun- 
țat la terapie, pentru că acum era „în siguranță“. Între timp 
devenise mai competitiv și-și fixase obiectivul de a trăi până 
la șaptezeci și unu de ani. Multă vreme n-a putut să explice 
de ce a ales tocmai acea cifră. Cum eroul lui era Sir William 
Osler, pe ale cărui urme voia să calce, terapeutul și-a dat oste- 
neala și a aflat că Sir William murise la șaptezeci de ani. 
Pacientul citise mai multe biografii ale eroului său și acum își 
aducea aminte că hotărâse, în urmă cu mulţi ani, să trăiască 
mai mult decât acesta. 

Terapia unor astfel de nevroze legate de durata vieţii este 
foarte simplă. Terapeutul trebuie doar să-i dea pacientului 
permisiunea de a trăi mai mult decât tatăl său. Psihanaliza 
poate avea succes în asemenea cazuri nu în virtutea conflic- 
telor rezolvate, ci în principal pentru simplul fapt că situaţia 
analitică oferă protecţie pe parcursul anului critic. Mai mult 
decât atât, nu există conflict de rezolvat, din moment ce 
simțămintele negative ale Copilului legate de ideea de a trăi 
mai mult decât tatăl nu au nimic patologic. E doar un exem- 
plu particular al „nevrozei de supraviețuire“, ce se declan- 
șează în măsură mai mare sau mai mică la toți cei care 
supraviețuiesc când alții mor. Asta e una dintre principalele 
influențe exercitate în „nevroza de război“, în „nevroza Hi- 
roshima“ și „nevroza de lagăr“. Aproape întotdeauna, supra- 
vieţuitorii se simt vinovaţi pentru că au supravieţuit în timp 
ce alţii au murit „în locul lor“75. Mai mult decât atât, asta face 
ca „persoana care a văzut cu ochii ei moartea cuiva“ să fie 
diferită de alți oameni. Copilul nu se va „recupera“ și nici nu 
se va „vindeca“ de acest simțământ. Lucrul cel mai bun care 
se poate face este plasarea simțământului sub controlul Adul- 
tului, astfel încât persoana să poată duce o viaţă normală și să 
aibă permisiunea de a se distra într-o anumită măsură. 

Vitalitatea la bătrâneţe depinde de trei factori: (1) robus- 
tețea constituțională; (2) sănătatea fizică și (3) tipul scenariu- 
lui. Debutul bătrâneţii este determinat de aceiași trei factori. 
Astfel, unii oameni sunt plini de viaţă la optzeci, iar alţii încep 


_să vegeteze la patruzeci. Robustețea constituțională este o 


force majeure, adică nu poate fi modificată prin programarea 
parentală. Dizabilitatea fizică este uneori force majeure, iar 
alteori recompensa scenariului. În scenariul „Schilodul“ este 
și una, și alta. Schilodirea în sine poate surveni ca urmare a 
unei boli fizice imposibil de evitat, dar ea e binevenită fiindcă 
face parte din scenariu și îndeplinește porunca mamei de a 
sfârși schilod. Asta se întâmplă în anumite cazuri de polio- 
mielită la adulţi tineri, în care tânărul spune: „Când am aflat 
că am polio, aproape că m-am bucurat, de parcă aș fi așteptat 
să mi se întâmple așa ceva.“ Dacă scenariul lui cerea să fie 
schilod și Natura nu l-ar fi ajutat, ar fi putut să aibă un acci- 
dent de mașină. Soluţiile Naturii sunt mai ușor de acceptat. 

La fel, persoanele mai vârstnice pot primi cu bucurie un 
accident vascular cerebral sau o ocluzie coronariană, dar 
dintr-un alt motiv: nu fiindcă ar face parte din scenariul lor, 
ci pentru că-i eliberează de obligația de a depune eforturile 
cerute de scenariu. Pentru Copilul din ei, aceste catastrofe 
devin „Piciorul de lemn“ sau „Inima de lemn“, așa că le pot 
spune Părintelui din mintea lor: „Nici măcar tu nu te poți 
aștepta ca un om cu Picior de lemn sau cu Inimă de lemn 
să-ți îndeplinească blestemul vrăjitoresc!“ Pus în faţa cheagu- 
lui de sânge din creierul sau inima lui Jeder, doar cel mai 
nemilos părinte nu-și acceptă înfrângerea. 

Dacă apare o dizabilitate la începutul vieţii lui Jeder, ea 
poate să se integreze foarte bine în scenariul mamei sau să-l 
dărâme cu totul. Dacă se integrează, copilul va fi crescut ca 
un schilod profesionist, uneori cu ajutorul organizaţiilor exte- 
rioare dedicate ajutorării Copiilor Schilozi (cu condiţia să 
rămână schilozi) sau a Copiilor cu Retard Mintal (cu condiţia 

să rămână retardaţi mintal). În astfel de cazuri, mama învaţă 
să „se împace cu situația“ și-l învaţă pe copil să facă același 
lucru. Însă dacă dizabilitatea nu se integrează în scenariul 
mamei, aceasta nu învaţă să se împace cu situația. Nu se dă 
bătută, caută mereu soluţii, iar copilul învaţă să facă același 
lucru, așa că în cele din urmă ajunge dansator de jitterbug 
într-un picior, săritor în lungime cu talpa piciorului sucită cu 
faţa-n spate sau specialist ortoped cu leziuni cerebrale (toate 
aceste exemple există ori au existat în viața reală). Orga- 
nizația Copiilor Schilozi și cea a Copiilor cu Retard Mintal 
intervin și aici și sunt deosebit de încântate când unul dintre 
protejaţii lor reușește în viaţă (cu ajutor din afară). Dacă sce- 
nariul mamei nu prevede existența unui copil cu dizabilități 
fizice sau mintale, iar deficitul e atât de grav încât nu se poate 
corecta, viața ei devine o tragedie prin încălcarea scenariului. 
Când scenariul ei prevede existenţa unui copil cu dizabilităţi, 
iar deficitul e moderat și poate remediabil, viața copilului 
devine o tragedie inutilă, cauzată de scenariu. 

Să revenim la bătrânețe. Chiar și oamenii cu constituție 
robustă și fără dizabilități fizice (sau doar cu probleme mi- 
nore ori ipohondrice) pot începe să vegeteze de timpuriu 
dacă au un scenariu „Cu final deschis“. Cel mai adesea, e 
cazul celor care trăiesc din pensie. Preceptul Părintelui spune: 
„Muncește pe brânci și nu risca“, iar recompensa e: „După 
aceea renunţă.“ După ce Jeder și-a făcut datoria vreme de 
douăzeci-treizeci de ani, iar Moș Crăciun a venit și i-a adus 
banchetul de pensionare și ceasul de aur, nu mai știe ce să 
facă. S-a obișnuit să urmeze directivele scenariului, dar acum 
ele s-au consumat și programarea s-a oprit în mintea lui. 
Drept urmare, se mulțumește să șadă și să aștepte până apare 
ceva: Moartea, de pildă. 

De aici decurge o întrebare interesantă: „Ce faci după ce 
vine Moș Crăciun?” În cazul unui scenariu de tip „Până când“, 
Moșul coboară pe horn și aduce Certificatul de Eliberare. 
Jeder a îndeplinit cerinţele scenariului, antiscenariul l-a eli- 
berat de blestem și acum are libertatea de a face ceea ce și-a 
dorit mereu, încă din copilărie. Dar drumul propriu e plin de 

primejdii, după cum atestă multe mituri grecești. Jeder s-a 
eliberat de părintele-vrăjitor, dar e totodată neprotejat, așa că 
poate da de bucluc foarte ușor. Acest lucru se vede și în bas- 
me. Pe lângă încercările și suferințele la care-l supune pe 
Jeder, blestemul îi conferă protecție. Vrăjitoarea care a pro- 
nunţat blestemul are grijă ca victima să rămână în viață câtă 
vreme se află sub puterea lui. Astfel, Frumoasa din Pădurea 
Adormită a fost protejată de pădurea de mărăcini vreme de o 
sută de ani. Dar în clipa când s-a trezit și i-a putut spune 
vrăjitoarei să-și ia tălpășița, au început și necazurile ei. O 
situație utilă este cea a scenariului dublu: un scenariu de tip 
„Până când” de la un părinte și altul de tip „După“, de la 
celălalt părinte. În cele mai frecvent întâlnite cazuri, asta 
înseamnă: „Nu poți fi liberă decât după ce crești trei copii“ 
(din partea mamei) și „După ce devii liberă, vei deveni cre- 
ativă“ (din partea tatălui). Astfel, Zoe e controlată și protejată 
în prima jumătate a vieţii de către mama ei, iar în a doua 
jumătate, de tată. În cazul unui bărbat, directiva scenariului 
dublu poate fi la fel ca mai sus, cu deosebirea că protecţia și 
controlul sunt inversate: Tatăl le asigură în prima jumătate a 
vieţii, iar Mama în a doua. 

Vârstnicii care vegetează se împart în trei clase, iar în 
această țară, însemnele fiecăreia sunt financiare. Cei cu sce- 
nariu de învins trăiesc singuri, în pensiuni sau hoteluri dără- 
pănate, și li se spune moși și babe. Cei cu scenariu de 
neînvingători trăiesc în propria casă mică, unde au libertatea 
de a-și dezvolta idiosincraziile și excentricităţile, așa că sunt 
cunoscuți sub numele de „personaj bătrân“. Cei cu scenariu 
de învingător trăiesc în cămine pentru vârstnici administrate 
de sponsori din lumea finanțelor și li se spune Cetăţeni 
Vârstnici sau Domnul și Doamna Contribuabil, cum își și 
semnează, de altfel, Scrisoarea către Editor. 

Leacul pentru vârstnicii fără scenariu este permisiunea, 
dar ei o folosesc doar rareori. În fiecare oraș mare există mii 
de bărbaţi în vârstă care trăiesc în cămăruțe înghesuite, și toți 
își doresc să existe cineva care să le gătească, să le vorbească 
și să-i asculte. În același timp, există mii de femei în vârstă 

care trăiesc în aceleași condiţii și-și doresc să existe cineva 
căruia să-i gătească, să-i vorbească și pe care să-l asculte. 
Chiar dacă cei doi se întâlnesc, rareori profită de acest lucru, 
căci fiecare preferă să rămână în mediul propriu, mohorât, 
dar familiar, ghemuit lângă un pahar sau un televizor sau 
șezând cu mâinile încrucișate, în așteptarea unei morți fără 
riscuri și fără de păcat. Astea au fost directivele primite de la 
mama în copilărie și pe astea le urmează șaptezeci, optzeci de 
ani mai târziu. N-au riscat niciodată, exceptând poate un 
pariu neînsemnat la curse sau pe stadion, așa că de ce-ar pri- 
mejdui totul acum? Scenariul a dispărut, fiind dus la îndepli- 
nire, dar vechiul slogan persistă, iar când vine moartea, acești 
indivizi o primesc cu bucurie. Pe faţa pietrei de mormânt își 
vor scrie: „A plecat să se odihnească alături de strămoși“, iar 
pe spate: „Am trăit o viaţă bună și n-am riscat niciodată.“ 

Se spune că în secolul viitor, copiii vor fi cultivați la sticlă, 
conform specificațiilor impuse de stat și de părinți, și vor fi 
programaţi genetic. Dar fiecare individ e deja crescut la sticlă, 
potrivit specificaţiilor impuse de stat și de părinţi, și acolo i se 
Programează scenariul. E mai ușor să scapi de programarea 
prin scenariu decât de cea genetică, dar puţini oameni își 
exercită acest privilegiu. Cei care o fac pot avea o inscripție 
mai înălțătoare pe piatra de mormânt. Aproape toate epitafu- 
rile pioase, traduse în marțiană, sună cam așa: „Am fost cres- 
cut la sticlă și acolo am și rămas.“ Astfel se înșiră nenumărate 
rânduri de cruci și alte simboluri în cimitir, toate cu același 
motto. Doar ici și colo apare surpriza: „Am fost crescut la sti- 
clă, dar am ieșit din ea.” Mulţi oameni refuză să iasă, chiar 
dacă sticla nu are dop. 


G. Scena morții 


Pentru cel care moare, moartea nu e o acțiune și nici 
macar un eveniment; pentru cei care supraviețuiesc e și una, 
și alta. Însă poate fi și ar trebui să fie o tranzacție. Ororile fizi- 


| 


pr 


[PPM om taman 


Ce spui după „Bună ziua“? 233 


ce din lagărele de exterminare naziste au fost amplificate de 
cele psihice — refuzul demnității, al manifestării propriei 
voințe și al exprimării libere în camera de gazare. Nici urmă 
de legătură la ochi și ultima ţigară, nici urmă de sfidare sau 
de ultimele cuvinte memorabile: pe scurt, nici o tranzacţie de 
moarte. Din partea muribunzilor existau stimuli tranzacțio- 
nali, dar nici un răspuns din partea ucigașilor. Astfel, situația 
de force majeure exclude din scenariu cel mai emoționant 
moment, scena de pe patul morţii, și într-un sens scopul în- 
tregii existențe omenești constă în pregătirea acelei scene. 

În analiza scenariului, acest aspect este pus în evidenţă 
prin întrebarea: „Cine se va afla lângă tine când vei fi pe 
patul de moarte și care vor fi ultimele tale cuvinte?” Se poate 
formula și o întrebare suplimentară: „Care vor fi ultimele lor 
cuvinte?“ Răspunsul la prima întrebare este de obicei o vari- 
antă de „Le-am arătat eu lor“ — „ei“ fiind părinţii, îndeosebi 
mama în cazul unui bărbat și tatăl în cazul unei femei. Ideea 
răspunsului este fie „Le-am arătat eu că am făcut ce au vrut 
să fac”, fie „Le-am arătat eu că n-a trebuit să fac ce voiau ei”. 

De fapt, răspunsul la această întrebare este rezumatul 
scopului lui Jeder în viaţă, și terapeutul îl poate folosi ca pe 
un instrument eficient pentru a pune capăt jocurilor și a-l 
scoate pe Jeder din scenariu: 

„Prin urmare, toată viaţa ta se reduce la a le demonstra că 
ai avut dreptate să te simţi îndurerat, speriat, furios, neadec- 
vat sau vinovat. Foarte bine! Asta-ţi va fi cea mai mare reali- 
zare — dacă vrei să continui la fel ca până acum. Dar poate ai 
vrea să găsești un motiv mai valoros de a trăi.“ 

Scena de pe patul de moarte poate să facă parte din con- 
tractul ascuns — contractul în ton cu scenariul — al căsăto- 
riei. Unul dintre soți poate avea imaginea foarte clară că 
celălalt va muri primul. De multe ori, în astfel de cazuri, 
celălalt soț are scenariul complementar și intenţionează să se 
conformeze fără protest. Astfel, cei doi se înțeleg bine și tră- 
iesc împreună mulțumiți. Dar când fiecare consideră că celă- 
lalt va muri primul, astfel încât scenariile lor se intersectează 

în această privință, traiul lor comun va fi marcat de certuri, 
nu de mulțumire, chiar dacă au scenarii complementare în 
alte privinţe, cum și trebuie să se întâmple ca să poată avea 
loc căsătoria. Dificultăţile vor apărea cel mai clar când unul 
sau celălalt e bolnav ori suferă. Un scenariu frecvent întâlnit, 
bazat pe scena morţii, se poate găsi în cazul căsătoriei între o 
femeie mai tânără și un bărbat mai vârstnic, Deși cinicii spun 
că se mărită cu el pentru bani, scena de desfășurare a scena- 
riului e la fel de importantă, și femeia va fi alături de soţul ei 
în momentele de primejdie, pe partea bună a lucrurilor ca să 
aibă grijă de el, dar de asemenea și ca să nu piardă tranzacţia 
finală, a răsplății. Dacă el intuiește acest lucru, marja de sigu- 
ranță a căsniciei poate fi foarte mică, din moment ce nu-i uşor 
să te înţelegi cu o persoană care așteaptă ca tu să mori. Ace- 
eași situație, cu dubla răsplată, poate apărea în cazul căsăto- 
riei dintre un bărbat mai tânăr și o femeie mai în vârstă, deși 
acestea se întâmplă mai rar. Evident, în protocolul inițial al 
scenariului, tatăl se află în locul soțului vârstnic sau mama în 
locul soţiei vârstnice. 


H. Râsul sub ștreang 


Scena propriu-zisă a morţii rezultă fie dintr-o situație de 
force majeure, fie din directivele scenariului. Moartea pre- 
matură datorată forțelor inevitabile ale sorții — boală sau 
violenţă pe timp de pace sau de război — este întotdeauna o 
tragedie simplă, fără zorzoane. Moartea conformă cu scena- 
riul e marcată de obicei de zâmbetul macabru sau de umorul 
macabru, ca sub ștreang. Bărbatul care moare cu zâmbetul pe 
față sau cu o glumă pe buze moare așa cum îi cere scenariul, 
iar zâmbetul sau gluma spune: „Ei bine, mamă, acum îți 
urmez instrucțiunile, ha-ha! Sper că ești mulțumită.“ Infrac- 
torii londonezi din secolul al XVIII-lea erau adevărați disci- 
poli ai umorului sub ștreang și de multe ori distrau mulțimea 

admirativă cu o ultimă epigramă în clipa când călăul acţiona 
trapa76, fiindcă moartea lor se conforma poruncii mamei: 
„Băiete, ai să sfârșești în ștreang, la fel ca taică-tău!“ Și în 
cazul multor oameni celebri, ultimele cuvinte au fost glume, 
pentru că și aceștia mureau împăcați cu mama lor, care le 
spusese: „Fiule, ai să mori celebru!“ Moartea datorată unui 
factor uman de force majeure nu e însoțită de veselie similară, 
fiindcă ea poate fi în contradicție directă cu porunca mamei: 
„Să ai viaţă lungă!” sau „Să mori fericit!” Nu circulă relatări 
despre glume macabre în lagărele de concentrare germane 
(din câte știu eu). Există și o poruncă specială, „Bucură-te de 
moarte așa cum te-ai bucurat de viață!“, care permite o glu- 
mă pe patul de moarte chiar dacă decesul survine mai devre- 
me decât ar putea să suporte mama. De fapt, o asemenea 
glumă reprezintă o încercare de a micșora durerea mamei. 

Toate acestea înseamnă că în majoritatea cazurilor, părin- 
tele-vrăjitor stabilește durata vieţii lui Jeder și felul cum va 
muri acesta, iar el va îndeplini, prin hotărâre proprie, decre- 
tul parental, doar dacă nu-l împiedică o catastrofă internă sau 
externă. 


I. Scena postumă 


În scenariul învingătorilor, această scenă este de obicei 
vizualizată cu realism. Jeder a construit o organizație impor- 
tantă sau a lăsat în urmă o operă consistentă sau mulți copii 
și nepoți și știe că roadele vieții sale vor continua să existe 
după moartea lui și că persoanele implicate într-un fel sau 
altul în acele roade îl vor însoţi până la mormânt. 

Însă cei cu scenariu tragic au o concepție jalnic de greșită 
privind ceea ce se va petrece după moartea lor. Sinucigașul 
romantic, spre exemplu, spune „O să le pară rău“ și-și 


76 Cf. Grose, F. A Classical Dictionary of the Vulgar Tongue. Digest Books, 
Northfield, Illinois, 1971 (facsimil al ediției din 1811). 


236 Eric Berne 


închipuie o înmormântare tristă, sentimentală, ce poate să 
aibă loc sau nu. Sinucigașul furios spune „Le vin eu de hac“ 
și poate să se înșele la fel de tare, din moment ce e posibil ca 
„ei“ să se bucure că scapă de el. Cel care promite „Le arăt 
eu!“ poate eșua fiindcă numele lui ajunge în ziare doar la 
rubrica de decese. Pe de altă parte, sinucigașul din inutilitate 
sau din frustrare, care încearcă să se omoare cu discreţie, 
nutrind fantezia că nu va observa nimeni și nu-i va păsa 
nimănui, poate să ajungă pe prima pagină datorită unor com- 
plicații neprevăzute. Chiar și bărbatul care se omoară pentru 
ca nevastă-sa să încaseze banii de pe asigurare își poate 
vedea intenţia zădărnicită dacă nu și-a citit polița cu atenție. 

În general, consecinţele sinuciderii sunt la fel de puţin 
previzibile ca și cele ale omorului. Cu excepţia soldaților și a 
gangsterilor, moartea, fie sub forma sinuciderii, fie sub cea a 
omuciderii, e o cale proastă de a încerca să rezolvi pro- 
blemele vieţii. Posibililor sinucigași trebuie categoric să li se 
comunice ferm cele două reguli inviolabile ale morţii: (1) Nici 
un părinte nu are voie să moară înainte ca toți copiii săi să 
treacă de optsprezece ani. (2) Nici un copil nu are voie să 
moară cât timp unul dintre părinţii săi mai trăiește. 

Cazul persoanelor fără copii minori și fără părinţi în viață 
trebuie cumpănite individual, pe baza argumentelor pro și con- 
tra obiective, dar fiecare pacient acceptat în terapie trebuie 
să-și ia angajamentul ferm de a nu încălca vreuna din cele 
două reguli, dacă în cazul lui se aplică una sau amândouă. 
Anumitor pacienţi li se solicită un angajament asemănător, 
cum că nu vor folosi niciodată în scopuri improprii (inclusiv 
încercări de sinucidere) medicația prescrisă de terapeut. 


J. Piatra de mormânt 


La fel ca tricoul inscripționat, piatra de mormânt are două 
feţe. În această privință se pun două întrebări: „Ce ţi se va 

scrie pe piatra funerară?“ și „Ce-i vei scrie tu pe piatra fune- 
rară?” Răspunsul tipic este: „Ei vor spune «A fost o fată bună», 
iar eu voi spune «Mi-am dat toată silința, dar n-am reușit». 
Și de această dată, „ei“ se referă de obicei la părinţi sau la cei 
care le-au ținut locul. Epitaful formulat de „ei“ este antisce- 
nariul, iar pacientul însuși își scrie pe piatra de mormânt 
porunca scenariului — în cazul de mai sus, „Dă-ţi toată si- 
linţa, dar nu reuși!” Astfel, piatra funerară vorbește doar de 
bine despre răposat, căci o față spune că a îndeplinit pre- 
ceptele antiscenariului, iar cealaltă arată că a fost, de aseme- 
nea, copil ascultător și a urmat instrucțiunile de scenariu ale 
mamei, indiferent cât de încurajatoare sau descurajatoare au 
fost ele. 

Dacă pacientul încearcă să evite să-și citească piatra de 
mormânt, spunând că nu va avea așa ceva, răspunsul ăsta are 
propria semnificaţie. Cel care evită să-și asume responsabili- 
tatea morții evită să-și asume și responsabilitatea vieții. Dar 
terapeutul trebuie să insiste să afle cele două epitafuri, cu 
întrebarea „Dacă ai avea, ce-ar scrie pe ea?“ sau „Aici trebuie 
să ai o piatră funerară“. 


K. Testamentul 


Oricare ar fi fantasmele individului cu privire la ceea ce se 
va întâmpla după moartea sa, testamentul lui sau docu- 
mentele postume oferă ultima ocazie de obținere a unei răs- 
plăţi. Se poate ca întreaga lui viață să se fi întemeiat pe o 
falsitate sau pe o comoară ascunsă, dezvăluită doar după 
moartea lui în chip de triumf — o farsă pe care o joacă posteri- 
tăţii. În istorie există multe astfel de exemple: talente ascunse, 
ieșite la iveală abia când manuscrisele sau pânzele sunt găsite 
în dulapul unde fuseseră ascunse, sau lucrări de excepţie 
descoperite printre documente banale. Bogăția ascunsă şi 
sărăcia ascunsă ies la iveală deseori la autentificarea testa- 

mentului. De asemenea, testamentul e vehiculul preferat pen- 
tru comutări-surpriză. Am amintit-o deja pe cea mai frecvent 
întâlnită: mama îi lasă fiicei „necredincioase“ grosul averii, 
iar celei devotate nu-i lasă mai nimic. Uneori bigamia iese la 
lumină doar după citirea testamentului. Întrebarea care se 
cere pusă în această privinţă este: „Care va fi cel mai impor- 
tant articol din testamentul tău? În ce va consta cea mai mare 
surpriză pentru cei pe care-i vei lăsa în urmă la moarte?“ 

Până aici l-am urmărit pe Jeder de-a lungul scenariului 
său, de dinaintea nașterii și până după moarte, dar înainte de 
a începe să discutăm despre terapie, mai există multe lucruri 
interesante de cercetat. 


Partea a treia 
SCENARIUL ÎN ACŢIUNE 


Capitolul 11 
TIPURI DE SCENARIU 


A. Învingători, neînvingători și învinși 


Scenariile sunt menite să dureze o viață. Ele se bazează pe 
decizii luate în copilărie și pe programarea parentală, care 
este întărită permanent. Întărirea poate lua forma contactului 
cotidian, ca în cazul bărbaților care lucrează la firma tatălui 
lor și al femeilor care-și sună mama în fiecare dimineață să 
pălăvrăgească, sau poate fi aplicată mai puţin frecvent și mai 
subtil, dar cu aceeași putere, prin corespondenţa ocazională. 
După moartea părinţilor, e posibil ca odraslele să-și amin- 
tească instrucțiunile lor cu mai multă intensitate. 

După cum am arătat deja, în limbajul scenariului, învinsul 
se numește broască sau broscoi77, iar învingătorul, prinţ sau 
prințesă. Părinţii vor să-și vadă copiii fie învingători, fie 
învinși. Își pot dori să-i vadă „fericiţi“ în rolul pe care li l-au 
ales, dar nu-și doresc ca ei să se transforme. Mama care crește 
o broască își poate dori ca fiica ei să fie o broască fericită, dar 
va înăbuși orice încercare a fetei de a deveni prinţesă („Cine 
te crezi?!”). Tatăl care crește un prinţ vrea ca fiul lui să fie 
fericit, dar de multe ori ar prefera să-l vadă nefericit decât 
transformat într-un broscoi („Cum ai putut să ne faci una ca 
asta? Ţi-am oferit tot ce-a fost mai bun!”). 

Primul lucru care trebuie stabilit în privința unui scenariu 
este dacă conduce spre victorie sau spre înfrângere. Asta se 
poate descoperi foarte repede ascultând spusele persoanei. 
Un învingător rostește lucruri ca: „Am greșit, dar n-o să repet 
aceeași greșeală a doua oară” sau „Acum știu cum trebuie 


77 Young, D. „The Frog Game”. Loc. cit. 

procedat”. Învinsul spune: „O, dacă“, „Ar fi trebuit să...“ și 
„Da, dar...“. Mai există și aproape-reușitele, neînvingătorii 
cărora scenariul le cere să muncească pe rupte, nu cu scopul 
de a învinge, ci doar pentru a se menţine la linia de plutire. Ei 
sunt oamenii lui „bine măcar că“: „Ei, bine măcar că n-am...“ 
sau „Bine măcar că am și atât“. Neînvingătorii sunt excelenți 
în calitate de membri, angajaţi sau șerbi, pentru că sunt loiali, 
muncitori, recunoscători și deloc înclinați să creeze probleme. 
Din punct de vedere social sunt oameni agreabili, iar în co- 
munitate, admirabili. Învingătorii fac probleme restului lumii 
doar indirect, când se luptă între ei și implică în conflict mar- 
tori nevinovați, uneori cu milioanele. Învinșii își provoacă lor 
înșile și celorlalţi cele mai mari suferințe. Chiar dacă ajung în 
vârf, tot învinși sunt și când vine momentul răsplăţii, trag în 
jos după ei alți oameni.” 

Învingătorul se definește ca fiind persoana care-și respectă 
contractul făcut cu lumea și cu sine. Adică își propune să facă 
un lucru, afirmă că e hotărât să-l facă și, pe termen lung, îl 
realizează. Contractul sau ambiția sa poate fi să strângă 
100 000 de dolari, să alerge kilometrul în mai puţin de trei 
minute sau să-și ia doctoratul. Dacă-și atinge obiectivul, e 
învingător. Dacă sfârșește datornic, își scrântește glezna la 
duș sau abandonează facultatea în primul an, e clar învins. 
Dacă strânge 10 000 de dolari, iese pe locul al doilea cu 3:05 
sau intră în activitate doar cu masteratul, e un „bine măcar 
că”: nu învins, ci neînvingător. Important e că-și stabilește el 
însuși obiectivul, de obicei pe baza programării Părintelui, 
dar angajamentul final fiind luat de Adultul său. Să obser- 
văm că individul care își propune să scoată 3:05 și reușește e 
tot învingător, pe când cel care își propune să scoată 2:59 și 
scoate doar 3:05 e neînvingător, chiar dacă-l învinge pe cel cu 
ambiții mai mici. Pe termen scurt, învingătorul e cel care 


Aceste lucruri (și multe dintre cele ce urmează) le pot părea cunos- 
cute unor cititori, fiindcă sunt formulate în termeni simpli și le-am 
mai spus în altă parte78 într-o manieră similară, din moment ce 
această parte a cărţii a fost scrisă cu câţiva ani în urmă. 


78 Berne, E. Sex în Human Loving. Simon & Schuster, New York, 1970. 

devine căpitanul echipei, iese cu Miss Boboc sau câștigă la 
pocher. Neînvingătorul nu reușește să se aprople de minge 
niciodată, iese cu fata care a ieșit pe locul al doilea sau ter- 
mină partida la zero. Învinsul nu e selecționat în echipă, nu 
convinge nici o fată să iasă cu el sau iese din joc cai îs 
În plus, căpitanul echipei plasate pe locul al doilea se a 
la acelaşi nivel cu căpitanul primei echipe, din moment ce 
fiecare individ are dreptul să-și aleagă după plac liga și este 
evaluat în raport cu standardele fixate chiar de el. Ca exem- 
plu extrem, „a trăi din bani mai puțini decât toți ceilalți de pe 
stradă fără a te îmbolnăvi“” reprezintă o ligă; cel care reușește 
asta e învingător. Cel care încearcă și se îmbolnăvește e 
învins. Învinsul tipic, clasic e cel care se pune în situația de a 
îndura boli sau vătămări fără motiv întemeiat (ca Della din 
capitolul 3). Dacă are motiv întemeiat, poate deveni un martir 
de succes — cea mai bună cale de a învinge pierzând. 
Învingătorul știe ce va face mai departe dacă pierde, dar 
nu vorbește despre asta; învinsul nu știe ce va face dacă va 
pierde, dar vorbește despre ceea ce va face dacă va câștiga. 
Astfel, câteva minute de ascultare sunt suficiente pentru a 
identifica învingătorii și învinșii la o masă de joc 7 aT 
agenție de bursă, într-o ceartă domestică sau într-o ședință de 
terapie de familie. | 95 iai 
Regula de bază pare a fi aceea că răsplata unui sce : 
de învingător provine de la Părintele grijuliu, prin pt Ta 
contrascenariului. Neînvingătorul își primește răsplata de la 
Părintele critic, prin porunci. Învinsul e condus pe calea spre 
o răsplată proastă de provocările și ispitele Copilului ia bun 
al părintelui său, care-i ademenește demonul autodistructiv. 


B. Timpul scenariului 


Indiferent dacă duce la victorie sau înfrângere, scenariul 
reprezintă o cale de a structura timpul între primul „bună 
. = i 4 

ziua“ de la sânul mamei și ultimul „rămas-bun“ de la mor 

mânt. Durata vieţii e umplută și golită nefăcână și făcând, 
nefăcând niciodată, făcând întotdeauna, nefăcând înainte, 
nefăcând după, făcând la nesfârșit, făcând până nu mai e 
nimic de făcut. De aici apar scenariile „Niciodată“ și „Mereu“, 
„Până când“ și „După“, „La nesfârșit” și „Cu final deschis”. 
Ele pot fi cel mai bine înţelese prin raportare la miturile gre- 
cești, întrucât grecii aveau excelente aptitudini de a sesiza 
asemenea lucruri. 

Scenariile „Niciodată“ sunt reprezentate de Tantal, care a 
fost condamnat să sufere veșnic de foame și de sete, aflân- 
du-se la un pas de hrană și apă, dar fără a mai mânca și bea 
vreodată. Oamenilor cu astfel de scenarii, părinții le-au in- 
terzis să facă lucrurile pe care și le-au dorit cel mai mult, așa 
că-și petrec viața chinuiți și înconjurați de tentaţii. Se supun 
blestemului Părintelui fiindcă Copilul din ei se teme de lu- 
crurile pe care și le doresc cel mai mult, așa că, la drept vor- 
bind, se chinuie singuri. 

Scenariile „Mereu“ urmează modelul Arahneei, care a în- 
drăznit s-o provoace pe zeița Minerva la întrecere în arta 
țesutului și, ca pedeapsă, a fost transformată în păianjen și 
condamnată să-și petreacă tot timpul țesându-și pânza. Astfel 
de scenarii vin din partea părinţilor răutăcioși, care spun: 
„Dacă ăsta e lucrul pe care ţi-l dorești, n-ai decât să-ți petreci 
toată viaţa făcându-l!” 

Scenariile „Înainte de“ sau „Până când“ urmează poves- 
tea lui Iason, căruia i s-a spus că nu poate deveni rege înainte 
de a îndeplini anumite sarcini. Și-a primit recompensa la tim- 
pul potrivit și a trăit zece ani fericit. Hercule a avut un sce- 
nariu asemănător: n-a putut deveni zeu decât după ce a 
petrecut doisprezece ani în sclavie. 

Scenariile „După“ vin de la Damocles. Lui i s-a permis să 
se bucure de fericirea de a fi rege, până când a observat că 
deasupra capului său atârnă o sabie agăţată de un singur fir 
de păr de cal. Motto-ul scenariilor „După“ spune: „Poţi să te 
bucuri o vreme, dar după aceea vor începe necazurile.“ 

Scenariile „La nesfârșit“ pornesc de la Sisif. El a fost con- 
damnat să împingă în sus pe panta unui deal un bolovan 
greu; chiar în clipa când era gata să ajungă în vârf, piatra se 
rostogolea la vale, așa că trebuia s-o ia de la început. E un sce- 
narju clasic de tipul „Cât pe ce să reușesc“, în care se înșiră 
un „O, dacă“ după altul. 

Scenariul „Cu final deschis“ este scenariul neînvingătoru- 
lui, numit și „Luna de pe cer“; el urmează povestea lui File- 
mon și Baucis, care au fost transformați în dafini pentru 
faptele lor bune. Persoanele vârstnice care au îndeplinit in- 
strucțiunile Părintelui lor nu știu ce să facă după aceea, așa 
că-și petrec viaţa ca niște legume sau bârfind precum niște 
frunze ce foșnesc în bătaia vântului. Asta e soarta multor 
mame ale căror copii, deveniți adulți, s-au împrăștiat, și a 
bărbaţilor care și-au făcut cei treizeci de ani de muncă, po- 
trivit regulamentului companiei și instrucțiunilor primite de 
la părinţi. După cum am observat deja, comunitățile de „Se- 
niori” sunt pline cu cupluri care și-au dus scenariul la îm- 
plinire și nu știu cum să-și structureze timpul în timp „ce 
așteaptă țara Făgăduinţei, unde oamenii care s-au purtat cin- 
stit cu angajatorii lor pot să-și conducă mașina cea lungă și 
neagră cu viteză mică pe banda din stânga, fără să fie cla- 
xonaţi de niște adolescenţi prost-crescuţi în vechiturile lor 
ruginite. „În adolescență eram și eu plin de energie, dar 
acum...“, spune tata, iar mama adaugă: „Nici nu ţi-ar veni să 
crezi ce... lar noi ne plăteam întotdeauna...“ 


C. Sexul și scenariul 


Toate aceste scenarii au aspectele lor sexuale. Scenariul 
„Niciodată“ interzice fie iubirea, fie sexul, fie ambele. Dacă 
interzice iubirea, dar nu și sexul, permite promiscuitatea, 
lucru de care profită din plin unii marinari, soldați și călători 
fără ţintă și pe care-l folosesc prostituatele și curtezanele pen- 

tru a-și câștiga existența. Dacă interzice sexul, dar nu și iu- 
birea, produce preoți, călugări, călugărițe și oameni care fac 
fapte bune, de pildă cresc copii orfani. Oamenii promiscui 
sunt chinuiţi fără încetare la vederea iubiţilor fideli și a fa- 
miliilor fericite, în timp ce filantropii sunt tentaţi întruna să 
sară gardul. 

Scenariile „Mereu“ sunt exemplificate de tinerii scoși afară 
din casă pentru păcatele spre care i-au împins părinţii; de 
pildă: „Dacă ești însărcinată, du-te pe stradă să-ţi câștigi exis- 
tența!“ sau: „Dacă vrei să te droghezi, ești pe cont propriu!“ 
Se poate ca tatăl care și-a scos în stradă fiica însărcinată să fi 
avut gânduri pătimașe la adresa ei încă de când ea avea zece 
ani (zece? opt?), iar cel care și-a dat fiul afară din casă pentru 
că a fumat iarbă să se îmbete în seara aceea, ca să-și mai aline 
suferința. 

Programarea parentală din scenariile „Până când“ este cea 
mai vehementă dintre toate, din moment ce, de obicei, constă 
în ordine fățișe: „Nu ai voie să faci sex până nu te măriți și nu 
te poţi mărita câtă vreme trebuie să ai grijă de mama ta (sau 
până nu termini facultatea).“ Influenţa Părintelui în scenariile 
„După“ e aproape la fel de răspicată, iar sabia atârnată își 
arată tăișul prin ameninţări vizibile: „După ce te căsătorești și 
faci copii, au să înceapă necazurile.“ Asta, transpus în acțiune 
și în momentul prezent, înseamnă: „Bucură-te cât mai poți de 
vremea bună.“ După căsătorie, formula se reduce la „După 
ce faci copii, au să înceapă necazurile.“* 

Scenariile „La nesfârșit“ dau naștere la perpetue dom- 
nișoare de onoare care nu ajung niciodată mirese, ca și altor 
indivizi care-și dau toată silința în repetate rânduri, dar de 
fiecare dată le lipsește puțin ca să reușească. Scenariile „Cu 
final deschis“ se încheie cu vârstnici de ambele sexe care-și 


* 


O parte a acestei secțiuni folosește limbajul întrebuințat în lucrarea 
mea anterioară la care am făcut trimitere mai sus78, dar nu găsesc un 
mod mai potrivit de a exprima aceste idei. E multă vreme de când le 


prezint astfel în prelegeri, după cum știu prea bine mulţi analiști de 
scenarii. 

pierd vitalitatea fără prea mari regrete și se mulțumesc să-și 
aducă aminte de cuceririle din trecut. După cum femeile cu 
astfel de scenariu așteaptă cu nerăbdare menopauza, în spe- 
ranţa că le va rezolva „problemele sexuale“, bărbații așteaptă 
și ei să-și încheie activitatea la serviciu după numărul pre- 
văzut de ani, cu speranța asemănătoare că vor fi despovărați 
de obligaţiile sexuale. _ 

La un nivel mai intim, fiecare dintre aceste scenarii are 
propriul efect asupra orgasmului propriu-zis. Scenariul „Nici 
odată”, firește, pe lângă fete bătrâne, burlaci, prostituate și 
proxeneți, mai produce femei frigide care n-au nici un or- 
gasm, nici măcar unul, toată viața lor, și bărbați impotenți 
care pot avea orgasm cu condiția să nu existe iubire — situ- 
ația clasică, descrisă de Freud, a bărbatului impotent cu soția, 
dar nu și cu prostituatele. Scenariul „Mereu“ produce nimfo- 
mane și Don Juani care-și petrec viața alergând necontenit 
după promisiunea unui orgasm. | ata 

Scenariul „Până când“ dă naștere gospodinelor hărțuite și 
oamenilor de afaceri obosiţi; nici unii, nici ceilalți nu pot să 
simtă excitație sexuală înainte de a fi pus în ordine ultimul 
amănunt în gospodărie sau în birou. Chiar și după ce au 
devenit excitaţi, se poate să-i întrerupă în cele mai critice 
momente un joc de tipul „Ușa frigiderului“ sau „Carnetul de 
însemnări“ — lucruri mărunte care-i fac să sară din pat 
fiindcă trebuie să se ocupe de ele chiar în clipa aceea, cum ar 
fi să verifice dacă ușa frigiderului e închisă sau să-și noteze 
câteva lucruri care trebuie făcute la birou a doua zi, la prima 
oră. Scenariul de tip „După“ influențează negativ sexul din 
cauza neliniștii pe care o trezește. Frica de sarcină, spre exem- 
plu, împiedică femeia să aibă un orgasm și-l poate face pe 
bărbat să atingă punctul culminant prea repede. Metoda 
coitus interruptus, în care bărbatul se retrage imediat înainte 
de a ejacula, folosită ca mijloc de prevenire a sarcinii, îi ține 
pe ambii parteneri într-o stare de nervozitate încă de la 
început, iar femeia, de obicei, rămâne în aer dacă cei doi sunt 
prea timizi ca să folosească o modalitate de a obține satis- 

facția pentru ea. De fapt, cuvântul „satisfacţie“, care e folosit 
de obicei în discutarea acestei probleme, dezvăluie imediat 
faptul că e ceva în neregulă, din moment ce un orgasm ca 
lumea ar trebui să fie mult mai substanţial decât fantoma 
palidă numită satisfacție. 

Scenariul „La nesfârșit“ este cel grăitor pentru multe fe- 
mei învinse, care ajung tot mai sus pe parcursul actului se- 
xual și, tocmai când sunt pe cale să reușească, bărbatul 
ejaculează, iar ele alunecă iarăși până jos. Și asta se poate 
întâmpla noapte după noapte, ani la rând. Scenariul „Cu final 
deschis“ are efect asupra oamenilor vârstnici, care privesc 
sexul ca pe un efort sau o obligaţie. Odată ce au trecut dealul, 
devin „prea bătrâni“ ca să facă sex, iar glandele li se stafidesc, 
nefolosite, împreună cu pielea și, de multe ori, cu mușchii și 
creierul. Acum nu mai au nimic de făcut, decât să-și umple 
timpul până când rugina îi macină de tot. Pentru a evita ve- 
getarea în acest mod, scenariul n-ar trebui să aibă prevăzută 
o limită de timp, ci ar trebui alcătuit în așa fel încât să dureze 
toată viaţa, oricât de lungă ar fi ea. 

Potenţa, activismul și puterea sexuală a unei ființe umane 
sunt determinate într-o anumită măsură de moștenirea ei 
genetică și de chimie, dar par a fi influențate în măsură și mai 
mare de deciziile luate în copilăria mică în alcătuirea scenari- 
ului și de programarea parentală care determină respectivele 
decizii. Astfel, nu doar justificarea și frecvenţa activităților 
sexuale ale persoanei pe parcursul întregii vieţi, ci și capaci- 
tatea și disponibilitatea ei de a iubi sunt stabilite deja, într-o 
mare măsură, la vârsta de șase ani. Lucrurile par să stea astfel 
îndeosebi în cazul femeilor. Unele hotărăsc foarte devreme că 
vor să fie mame când ajung mari, în timp ce altele decid, în 
aceeași perioadă, să rămână virgine sau mirese virgine pen- 
tru totdeauna. În orice caz, activitatea sexuală a ambelor sexe 
este permanent supusă influenței părerilor parentale, pre- 
cauțiilor adulte, deciziilor din copilărie și presiunilor și teme- 
rilor sociale, astfel că impulsurile și ciclurile firești sunt 
suprimate, exagerate, distorsionate, ignorate sau contami- 

nate. Drept urmare, ceea ce se numește „Sex“ devine instru- 
mentul comportamentului în ton cu jocurile (în original, 
gamy). Tranzacţiile simple din miturile grecești, conflictele de 
pe muntele Olimp, care alcătuiesc baza variantei originale a 
scenariului, sunt elaborate și transformate în șmecheriile și 
subterfugiile basmelor populare, în așa fel încât Europa de- 
vine Scufița Roșie, Persefona devine Cenușăreasa, iar Ulise, 
prințul nătâng transformat în broscoi. 


D. Timpul-cronometru și timpul-obiectiv 


Am discutat în capitolul 2 despre modalitățile de a umple 
intervale scurte de timp social, variantele disponibile fiind 
retragerea, ritualurile, ocupațiile de timp liber, activitățile, 
jocurile și intimitatea. Fiecare dintre acestea are un început și 
un sfârșit, numit moment de comutare. Pe perioade mai 
lungi, există momente de comutare și în scenariu, ele însem- 
nând de obicei că actorii trec de la un rol la altul în triunghiul 
dramei. 

Richard Schechner a efectuat o analiză atentă, științifică a 
tiparelor temporale în teatru7%, care se aplică la fel de bine în 
dramaturgia scenariilor din viața reală. El numește cele mai 
importante două tipuri „timpul-context“ și „timpul-eveni- 
ment”. Timpul-context se măsoară după ceas sau după calen- 
dar. Acţiunea începe și se termină la un anumit moment sau 
pentru desfășurarea ei se alocă un anumit interval, ca în ca- 
zul jocului de fotbal. Pentru analiza scenariilor, putem numi 
aceasta „timpul-cronometru“ (TC) (în original, clock time). In 
cazul timpului-eveniment, activitatea trebuie efectuată indi- 
ferent cât de puţin sau de mult timp cere, după ceas — ca în 
cazul jocului de baseball. Noi îl vom numi timpul-obiectiv 
(TO) (în original, goal time). Cele două pot să se și combine. 


7 Schechner R. Public Domain. The Bobbs-Merrill Company, New 
York, 1969, capitolul 2. 

Un meci de box se poate încheia fie după ce se desfășoară 
numărul de runde fixate, ceea ce presupune un timp-context 
sau timp-cronometru, sau când se produce un knockout, ceea 
ce înseamnă timp-eveniment sau timp-obiectiv. 

Ideile lui Schechner îi sunt utile analistului de scenarii, 
mai ales în cazul scenariilor de tip „Ai voie“ și „N-ai voie“. 
Copilul care-și face temele pentru școală poate primi cinci 
tipuri de instrucţiuni. „Trebuie să dormi suficient, așa că ai 
voie să te oprești la ora nouă.“ Asta se cheamă Timp-cro- 
nometru Ai voie. „Trebuie să dormi suficient, așa că n-ai voie 
să mai lucrezi după ora nouă.“ Asta se cheamă Timp-cro- 
nometru N-ai voie. „Temele sunt importante, așa că ai voie să 
stai mai târziu ca să le termini.“ Asta se cheamă Timp-obiec- 
tiv Ai voie. „Temele sunt importante, așa că n-ai voie să 
mergi la culcare până nu le termini.“ Asta e Timp-obiectiv 
N-ai voie. Cele două variante „ai voie“ pot să elibereze 
copilul de anxietate, iar cele două variante „n-ai voie“ pot 
să-l irite, însă nici una dintre ele nu-l face să se simtă încolțit. 
Dar în varianta „Trebuie să-ţi termini temele până la ora 
nouă, ca să te poți culca“, Timpul-cronometru și Timpul-o- 
biectiv se combină, iar asta se numește „Dă-i zor!“ Este evi- 
dent că fiecare din aceste instrucțiuni poate avea alt efect 
asupra temelor și somnului copilului, iar după ce crește, 
asupra obiceiurilor sale de muncă și de somn. Din punct de 
vedere marțian, efectele asupra scenariului copilului pot fi 
cât se poate de diferite față de intenţia declarată a părinţilor. 
Spre exemplu, TC N-ai voie poate ajunge la insomnie, iar TO 
N-ai voie poate, într-o bună zi, să arunce prosopul. (Chuck 
din capitolul șase funcționa pe bază de TO N-ai voie, și a 
aruncat prosopul cu ajutorul psihoterapiei, nu cu al unui 
infarct. Alţii preferă infarctul.) 

Această listă e importantă întrucât contribuie la explicarea 
felului cum aleg oamenii să-și ocupe timpul, urmând toto- 
dată porunca din scenariul lor. „Poţi trăi până la patruzeci de 
ani“ (IC Ai voie) e de obicei ocupat încercând să facă lucru- 
rile pe care vrea să le facă; „Poţi trăi până-ţi moare soția“ (TO 

Ai voie) e probabil să petreacă mai mult timp gândindu-se cu 
îngrijorare cum să amâne evenimentul respectiv și să-și țină 
soţia în viață. „N-ai voie s-o faci până nu întâlnești bărbatul 
potrivit” (TO N-ai voie) poate să petreacă foarte mult timp 
căutând bărbaţi, în timp ce „N-ai voie s-o faci până nu îm- 
plinești douăzeci și unu de ani“ (IC N-ai voie) are timp și 
pentru alte lucruri. Tot astfel se explică de ce viața unor 
oameni e condusă de ceas, iar a altora, de țeluri. 


Capitolul 12 
CÂTEVA SCENARII DE VIAȚĂ TIPICE 


Scenariile de viață sunt sisteme artificiale ce limitează 
aspirațiile umane spontane și creative, la fel cum jocurile sunt 
structuri artificiale ce limitează intimitatea spontană și cre- 
ativă. Scenariul e ca un vitraliu decorat, pe care părinții lui 
Jeder îl așază între acesta și lume (și ei înșiși) și de care Jeder 
are mare grijă după aceea. Se uită la lume prin acea sticlă, iar 
lumea se uită înapoi la el, sperând să vadă cel puţin o scân- 
teie din adevărata lui înfățișare de ființă umană, sau poate 
chiar o răbufnire de proporţii. Dar din moment ce lumea 
privește prin vitraliul ei, vizibilitatea nu e mai bună decât în 
cazul a doi scafandri cu vizorul înceţoșat, pe fundul unul flu- 
viu noroios. Marţianul și-a uns vizorul cu soluţie anti-con- 
dens, așa că vede ceva mai bine. Iată câteva exemple a ceea ce 
vede el, care ne pot ajuta să explicăm ce răspuns dă fiecare 
scenariu la întrebarea: „Ce spui după bună ziua?” 


A. Scufița-Roz sau „Copilul nimănui” 


Scufița-Roz era o orfană care ședea într-un luminiș din 
pădure și aștepta să treacă pe-acolo cineva care să aibă nevoie 
de ajutor. Uneori rătăcea pe poteci, în caz că ar fi avut cineva 
nevoie de ea prin altă parte a pădurii. Era foarte săracă și nu 
avea prea multe de oferit, dar tot ce avea, împărțea cu bu- 
curie. Putea să țină obiecte când persoana în cauză avea 
nevoie să aibă mâinile libere și avea capul plin cu precepte 
înțelepte, învăţate de la părinții ei când aceștia încă mai 

trăiau. Era de asemenea plină de cugetări vesele și-i plăcea 
să-i înveselească pe bărbaţii speriați că s-ar putea rătăci în 
pădure. În feul ăsta și-a făcut mulţi prieteni. Dar aproape 
întotdeauna își petrecea sfârșitul săptămânii în singurătate, 
fiindcă toată lumea mergea la picnic în poieni, iar ea rămânea 
singură și cam speriată, la rândul ei, în pădure. Uneori o invi- 
tau și pe ea la picnic, dar cu trecerea anilor, asta a început să 
se întâmple din ce în ce mai rar. 

Viaţa ei era diferită de cea a Scufiţei Roșii și, de fapt, în 
singura ocazie când cele două s-au întâlnit, nu s-au înţeles 
deloc bine. Scufița Roșie mergea grăbită prin pădure și, tre- 
când pe lângă luminișul în care stătea Scufița Roz, s-a oprit 
s-o salute. Cele două s-au privit câteva momente, gândin- 
du-se că ar putea să devină prietene, fiindcă semănau puțin, 
atâta doar că una avea pelerină roz, iar cealaltă, pelerină 
roșie. 

— Unde te duci? a întrebat Scufița Roz. Nu te-am mai 
văzut niciodată pe-aici. 

— Îi duc bunicii niște sandvișuri pe care le-a făcut mama, 
a răspuns Scufița Roșie. 

— O, ce frumos! Eu n-am mamă. 

— În plus, a continuat Scufita Roșie cu mândrie, când 
ajung acasă la bunica, o să mă mănânce un lup... cred. 

— Aha... Păi un sandviș pe zi ține lupul la distanţă. lar 
copilul care-și recunoaște lupul când îl vede e un copil 
înțelept, a zis Scufiţa Roz. 

— Cugetările vesele astea nu mi se par deloc amuzante, a 
replicat cealaltă. Așa că, la revedere! 

— Cum poți fi așa de rigidă? a întrebat Scufița Roz. 

Dar Scufiţa Roșie plecase deja. „N-are pic de simţ al umo- 
rului, dar cred că are nevoie de ajutor“, și-a zis Scufița Roz în 
sinea ei. Așa că a pornit-o prin pădure ca să găsească un 
vânător care s-o apere pe Scufiţa Roșie de lup. Intr-un final a 
găsit un vânător, un vechi prieten de-al ei, și i-a spus că 
Scufiţa Roșie are necazuri. L-a însoţit până la ușa colibei în 
care locuia bunica Scufiţei Roșii și a văzut tot ce s-a întâmplat 
acolo: pe Scufița Roșie în pat cu lupul, apoi cum acesta a 

încercat s-o mănânce, vânătorul l-a omorât, după care el și 
Scufița Roșie au despicat burta lupului, râzând și glumind, și 
au umplut-o cu pietre. Dar Scufița Roșie nu s-a obosit să-i 
mulțumească, lucru care a întristat-o pe Scufiţa Roz. Iar după 
ce s-a terminat totul, vânătorul a devenit prieten mai apropiat 
cu Scufița Roșie decât cu cea Roz, ceea ce a întristat-o pe 
aceasta și mai tare. Era atât de tristă, încât a început să 
mănânce boabe energizante în fiecare zi; pe urmă n-a mai 
putut dormi, așa că mânca în fiecare seară boabe liniștitoare, 
care s-o ajute să adoarmă. Rămăsese același copil drăgălaș și-i 
plăcea în continuare să ajute oameni, dar uneori se gândea că 
cel mai bine ar face să ia o supradoză de boabe de somn. 


Analiză clinică 


Teză: Scufiţa Roz e orfană sau are motive să se simtă așa. E 

o copilă drăgălașă, plină de precepte înțelepte și cugetări 

vesele, dar îi lasă pe alții să gândească, să organizeze și să 

ducă planurile la îndeplinire. E conștiincioasă și gata oricând 

să ajute; drept urmare, are mulți „prieteni“, dar cumva, de 

cele mai multe ori rămâne singură în cele din urmă. Atunci 

începe să bea și să ia droguri stimulatoare și somnifere, și se 

gândește deseori la sinucidere. După ce spune „bună ziua“ 

oferă câteva cugetări vesele, dar asta, doar ca să treacă timpul 

până are ocazia să întrebe: „Pot să te ajut cu ceva?“ În felul 

ăsta ar putea avea o relație „profundă“ cu un învins, dar cu 

învingătorii nu-i merge prea bine după ce se termină cuge- 
tările vesele. 

Diagnostic clinic: Reacţie depresivă cronică. 
Basm: Scufiţa Roz. 
Roluri: Copilul săritor, Victima, Salvatorul. 
Comutări: De la Salvator (Părinte sfătuitor, 
grijuliu) la Victimă (Copilul trist). 
Preceptul parental: „Fii fată bună și săritoare.“ 
Modelul parental: „Uite așa ajuţi oamenii.“ 

Porunca parentală: „Să nu ai mult, să nu dobândești 
mult și să te ofilești până dispari cu 
totul.“ 

Sloganul în copilărie: „Fă-ţi datoria și nu protesta.“ 
Poziţia: „Eu sunt ne-OK, pentru că pro- 
testez.“ 
„Ei sunt OK, pentru că au voie să 
aibă lucruri.“ 
Hotărârea: „Am să mă pedepsesc pentru că 
protestez.“ 
Scenariul: Ofilirea până la dispariţie completă. 
Antiscenariul: Învață să ajuţi oamenii. 
Tricoul inscripționat: Pe faţă: „Sunt un copil drăgălaș.” 
Pe spate: „Dar sunt orfan.“ 
Jocul: „Oricât de mult m-aș strădui.“ 
Cupoanele: Depresii. 
Răsplata finală: Sinuciderea. 
Epitafuri: „A fost un copil bun.“ 
„Am încercat.“ 
Antiteza: Nu mai fi un copil drăgălaș. 
Permisiunea: Să-și folosească Adultul ca să obți- 
nă ceva care să merite. 


Clasificare 


Scufiţa Roz e un scenariu de învins, fiindcă ea pierde tot 
ce câștigă. E un scenariu de tip N-ai voie structurat pe obiec- 
tiv, cu sloganul standard „N-ai voie să reușești decât dacă 
întâlnești un Prinţ”. Se bazează pe un plan de tip „Nicioda- 
tă“: „Să nu ceri niciodată nimic pentru tine.“ După ce spune 
„bună ziua“, se dovedește a fi un copil săritor, drăgălaș. 


B. Sisif sau „lar am pățit-o!“ 


Povestea asta e despre Jack și unchiul Homer. Tatăl lui 
Jack, erou de război, a murit în luptă când acesta era mic, iar 
mama lui a murit de asemenea, la scurt timp după aceea. Pe 

Jack l-a crescut unchiul Homer, un sportiv ratat, lăudăros și 
care nu se dădea în lături de la lucruri necinstite. El l-a 
învăţat pe Jack tot felul de sporturi și de jocuri de competiţie, 
dar dacă băiatul câștiga, Homer vedea roșu de furie și striga: 
„Ai cumva impresia că rahatul tău nu pute?!” Când Jack 
pierdea, unchiul râdea de el într-un stil disprețuitor, dar pri- 
etenos. Așa că după o vreme, Jack a început să piardă inten- 
ționat. Cu cât pierdea mai mult, cu atât devenea mai fericit și 
mai prietenos unchiul. Jack își dorea să devină fotograf profe- 
sionist, dar unchiul i-a spus că asta e o meserie pentru fătălăi 
și că el'ar trebui să devină un erou sportiv. Așa că Jack a 
devenit jucător profesionist de baseball. Ceea ce-și dorea 
Homer cu adevărat era ca Jack să încerce să ajungă erou 
sportiv și să nu reușească. 

Avându-l drept prieten pe unchiu-său, n-a fost deloc de 
mirare că tocmai pe când să intre în prima ligă, Jack și-a luxat 
braţul și a trebuit să se retragă. După cum spunea chiar el 
mai târziu, e greu de explicat cum un jucător cu experienţă ca 
el a putut să facă o luxaţie atât de urâtă în cantonamentul de 
primăvară, când toată lumea își doza la minimum eforturile, 
ca să nu se accidenteze înainte de începerea sezonului. 

După aceea, Jack a devenit agent de vânzări. Pornea de 
fiecare dată foarte bine și obținea comenzi tot mai mari, până 
când ajungea printre preferații șefului. În acel punct simțea 
imboldul irezistibil de a o face lată. Dormea până târziu și 
omitea să-și pună documentele în ordine, așa că livrarea co- 
menzilor lui se făcea cu întârziere. Era atât de priceput în 
vânzări, încât nici măcar nu trebuia să meargă pe teren — îl 
sunau clienții; dar el uita să transmită comenzile. Ca urmare, 
trebuia să-și invite șeful la câte o cină de afaceri lungă, utilă, 
ca să-și discute problemele în manieră personală. După 
fiecare cină se mai înviora niţel, dar după o vreme lucrurile o 
luau iarăși la vale. Mai devreme sau mai târziu avea loc o 
ultimă cină, în timpul căreia era concediat într-o manieră pri- 
etenoasă. Pe urmă își căuta alt loc de muncă și relua întregul 
ciclu de la capăt. O problemă spinoasă consta în faptul că, 

după părerea lui, agenţii de vânzări sunt mereu siliți să mintă 
și să înșele puțin, iar asta îl frământa. 

În urma terapiei, Jack s-a desprins de unchiul lui și s-a 
hotărât să-și reia studiile și să devină asistent social. 


Analiză clinică 


Teză: Sisif muncește din greu și ajunge la un pas de 
reușită. În acel punct renunţă, nu mai depune nici un efort și 
pierde tot ce-a câștigat. Apoi trebuie s-o ia de la capăt, de jos, 


și repetă ciclul. 


Diagnostic clinic: 
Mit: 
Roluri: 


Comutări: 
Preceptul parental: 


Modelul parental: 
Porunca parentală: 
Sloganul din copilărie: 
Poziţia: 


Hotărârea: 
Scenariul: 
Tricoul inscripționat: 


Jocuri: 
Cupoane: 
Răsplata finală: 
Epitafuri: 


Antiteză: 
Permisiunea: 


Reacţie depresivă. 

Sisif. 

Copilul abandonat,  Persecutorul, 
Salvatorul. 

De la Erou (reușită) la Victimă 
(eșec) la Salvator. 

„Fii un erou puternic, nu un 
fătălău!“ 

„Înșală un pic.“ 

„Să nu reușești!“ 

„Sunt fiul unui erou.“ 

„Eu sunt ne-OK, fiindcă la drept 
vorbind sunt un fătălău.“ 

„Ei sunt OK, fiindcă reușesc.“ 
„Trebuie să fiu erou.“ 

„Să nu izbândești.“ 

Pe față: „Sunt un super-agent de 
vânzări!“ 

Pe dos: „Dar nu cumpăra nimic de 
la mine.“ 

„lar am păţit-o!”, „Nerodul“. 
Depresii și vinovăţii. 

Neputinţă și sinucidere. 

„Și-a dat toată silința“. 

„N-am reușit.“ 

Nu-i mai da ascultare unchiului. 
Să-și reia studiile și să devină asis- 
tent social, astfel încât să lucreze cu 
copii abandonaţi. 


258 Eric Berne 


Clasificare 


Sisif e un scenariu de învins, fiindcă de fiecare dată când 
ajunge aproape de vârf, se rostogolește iarăși până jos. Este 
un scenariu de tip N-ai voie structurat pe obiectiv, cu slo- 
ganul: „Fără mine nu poți reuși.“ Se bazează pe un plan „La 
nesfârşit” — „N-ai decât să încerci cât de des vrei.“ Timpul 
între „bună ziua“ și „la revedere“ este structurat cu ajutorul 
jocului „Iar am pățit-o!”. 


C. Micuța domnișoară Muffet sau 
„Nu mă poţi speria!“ 


Muffy şedea în fiecare seară pe un scaun înalt, la tej- 
gheaua barului și bea cocteiluri sour whisky. Într-o seară s-a 
așezat lângă ea un personaj cam necioplit. A speriat-o, dar ea 
n-a fugit. Până la urmă s-a măritat cu acel personaj, ca să-i 
poarte de grijă, în așa fel încât el să scrie romane mai bune. 
Când se îmbăta, o bătea, iar când era treaz, o umilea verbal, 
dar ea tot nu fugea. La început, membrii grupului au compă- 
timit-o și au fost îngroziţi de purtarea soțului ei, dar cu tre- 
cerea lunilor, atitudinea lor s-a schimbat. 

— Ce-ar fi să te ridici de pe scăunelul tău și iei măsuri 
concrete? o întreba câte unul. Pari de-a dreptul bucuroasă 
când ai să ne povestești o întâmplare tristă, așa că de fapt joci 
un joc dur de „Ce groaznic, nu-i așa?“ 

Într-o zi, doctorul Q a întrebat-o care e povestea ei prefe- 
rată. 

— N-am, a răspuns ea. Dar am o poezie preferată de la 
grădiniţă, „Mica domnişoară Muffet””. 
ui Little Miss Muffet/ Sat on a tuffet,/ Eating her curds and whey./ 

Along came a spider,/ Who sat down beside her,/ And frightened 

Miss Muffet away!“ (Aprox. „Mica domnișoară Muffet / Ședea pe 

scăunelul ei / Și bea lapte acru. / Dar când un păianjen / A venit 

lângă ea, / S-a speriat și a fugit.) 

— Așadar, de aceea șezi în continuare pe scăunelul tău. 

— Da, asta făceam când m-a cunoscut el. 

— Şi cum se face că soţul tău nu te sperie într-atât încât să 
fugi? 

— Păi, când eram mică, mama mi-a spus că dacă fug de 
acasă, o să am necazuri mult mai serioase decât cele pe care 
le aveam deja. 

— Şi cu primul scăunel cum e? a întrebat cineva. 

— A, te referi la oliță? Da, sigur că m-au pus să stau acolo 
și m-au înspăimântat cu ameninţări, dar eram prea speriată 
ca să mă ridic și să fug. 

Așadar, scenariul acestei femei semăna cu al domnișoarei 
Muffet, atâta doar că ea n-avea voie să fugă și nici nu știa 
unde ar putea să meargă. Între timp, în loc de lapte acru, bea 
whisky. Grupul i-a dat permisiunea să se ridice de pe scău- 
nel, să arunce laptele acru și să-și ia viața în mâini. Înainte 
avea mereu o expresie acră, dar după acest moment a început 
să zâmbească. 

Soţul ei știa că după ce-i spui „bună ziua“ domnișoarei 
Muffet, strigi „Buhuhu!“, iar ea fuge. Așa au și făcut cele mai 
multe fete, dar Muffy, nu. lar dacă strigi „buhuhu“ și dom- 
nișoara Muffet nu fuge, nu-ți rămâne decât să mai strigi o 
dată — și el tocmai asta a făcut. De fapt, în afară de 
„buhuhu'“ nu-i mai spunea mare lucru, decât, poate, „pfui!“ 


Analiză clinică 


Teza: Micuța domnişoară Muffet şade pe un scăunel, cu 
un sentiment de acreală în suflet, și așteaptă să vină un 
păianjen, ăsta fiind singurul lucru la care poate spera. Când 
apare, păianjenul încearcă s-o sperie, dar ea hotărăște că e cel 
mai frumos păianjen din lume și rămâne cu el. Acesta con- 
tinuă s-o sperie periodic, iar ea refuză să fugă. Dar când el îi 
spune că-l sperie, asta o înspăimântă de-a binelea. Se uită în 

jur să vadă dacă nu mai există și alți păianjeni, dar nu găsește 
nici unul la fel de frumos ca al ei, așa că rămâne cu el câtă 


vreme îl poate ajuta să țeasă. 


Diagnostic clinic: 
Poezia din copilărie: 
Roluri: 

Comutări: 


Preceptul parental: 
Modelul parental: 
Porunca parentală: 


Poziţia: 


Decizie: 

Tricoul inscripționat: 
Jocuri: 

Antiteza: 


Permisiunea: 


Clasificare 


Tulburare de caracter. 

Micuța domnişoară Muffett. 
Salvator, victimă. 

De la Victimă (a circumstanțelor) la 
Salvatoare (a bărbaților) și apoi la 
Victimă (a bărbaților). 

„Nu renunţa!“ 

„Uite cum să suporţi: bea.“ 

„Dacă pleci, o să ai necazuri și mai 
mari.“ 

„Eu sunt OK — dacă-l ajut pe el să 
producă.” 

„El e OK, fiindcă produce.“ 

„Dacă eu nu pot să produc, am să 
găsesc pe cineva care poate.” 

Pe față: „Mă descurc.“ 

Pe spate: „L.ovește-mă!“ 
„Lovește-mă“, „Ce groaznic, nu-i 
așa?“ 

Scoală-te de pe scăunel și nu mai 
bea. 

Să-și ia viața în mâini. 


Scenariul „Micuța domnișoară Muffet“ e un scenariu de 
neînvingător. Ea n-o să facă progrese niciodată, dar cel puţin 
are un păianjen care se așază lângă ea. Este un scenariu de tip 
„Ai voie“ structurat pe obiectiv, cu sloganul: „il poți ajuta să 
producă.” Se bazează pe un plan de tip „Până când”: „Stai 
singură până când cunoști un prinț-păianjen, iar pe urmă 
poţi începe să trăiești.“ Timpul dintre „bună ziua“ și „noapte 
bună“ e structurat prin certuri, băutură, iubire și muncă. 

D. Bătrânul soldat nu moare sau 
„Cine are nevoie de mine?“ 


Mac era un soldat viteaz și avea grijă de oamenii lui. Dar 
într-o zi, din cauza neștiinţei sau a nesupunerii, mulți dintre 
ei au fost uciși, iar Mac s-a simțit vinovat. Asta, plus malaria, 
malnutriţia și alte câteva lucruri i-au provocat o cădere. După 
ce și-a revenit, s-a pus pe muncă, și muncea, și muncea, ca să 
nu se gândească, dar munca nu se termina niciodată, pentru 
că trebuia să-și plătească datoriile. Mac era furnizor pentru 
petreceri, așa că mergea la tot felul de nunţi și alte eveni- 
mente fericite, dar el personal n-avea nimic de sărbătorit. Era 
mereu un privitor și-i ajuta pe alții să se simtă bine, oferin- 
du-le mâncăruri, băuturi, alinare și sfaturi, iar asta-l făcea să 
se simtă necesar, atât cât putea. Cel mai rău era noaptea, când 
rămânea singur și gândurile îi bâzâiau la nesfârșit prin minte. 
Cel mai bine era sâmbăta noaptea, când se îmbăta și putea să 
uite și era aproape la fel cu toți ceilalți oameni. 

Totul a început cu mult înainte de a intra în armată. Când 
avea șase ani, mama lui a fugit cu un soldat, iar când Mac și-a 
dat seama că ea nu se mai întoarce, a făcut o febră teribilă și a 
încercat să moară, fiindcă plecarea mamei însemna că aceasta 
n-are nevoie de el. Mac a început să muncească pe brânci încă 
din primii ani de liceu, dar ori de câte ori reușea să strângă 
ceva bani, taică-său reușea să-l păcălească într-un fel sau altul 
și să-i ia economiile. Dacă-și cumpăra ceva, taică-său vindea 
obiectul. Mac era invidios pe colegii lui de școală, fiindcă 
aceștia aveau mamă, și se încăiera deseori. Nu-l deranja 
imaginea nasurilor pline de sânge în curtea școlii, dar în 
război nu suporta să vadă cadavre. Era foarte bun ţintaș, 
însă-i părea rău ori de câte ori ucidea un inamic; de aseme- 
nea, nu le purta dușmănie acestora când îi omorau oamenii. 
Fiindcă se învinuia pentru moartea camarazilor, simţea că 
aceștia îl observă de undeva, așa că avea mare grijă să nu-i 
mai și insulte, simțindu-se bine, după ce le provocase pieirea. 
Singura excepție erau momentele când se îmbăta, iar astea nu 

contau — sau poate contau? Nu era niciodată sigur. O dată 
sau de două ori a încercat să facă un accident serios cu ma- 
șina și într-adevăr a fost rănit grav, dar a supraviețuit. Prin- 
cipala cale pe care încerca să se sinucidă era fumatul vârtos, 
la care n-a renunțat nici măcar când a făcut bronșită. După o 
perioadă îndelungată de terapie, s-a împăcat cu maică-sa, iar 
asta l-a ajutat să se simtă din nou bine. 


Analiză clinică 


Teză: Bătrânul soldat n-a fost suficient de bun pentru mai- 
că-sa și și-a dezamăgit prietenii. Ca urmare, e condamnat să 
muncească pe brânci la nesfârșit, fără să facă vreun pas înain- 
te. E spectator în viață și nu poate lua parte la distracție. E 
oricând gata să-i ajute pe ceilalţi, ceea ce înseamnă mai multă 
muncă, dar îl face să se simtă necesar. Moartea îi va fi singura 
eliberare, fiindcă nu-i poate îndurera prin sinucidere pe cei 
care-l iubesc. Nu poate decât să se topească puțin câte puţin. 

Diagnostic clinic: Schizofrenie compensată. 
Cântec: Soldatul bătrân nu moare. 
Roluri: Salvator ratat, Persecutor, Victimă. 
Comutări: De la Victimă (a mamei și a tatălui) 
la Salvator (al altor oameni) la Vic- 
timă (a circumstanțelor). 
Preceptul parental: „Muncește pe rupte și ajută-i pe 
ceilalți,“ 
Modelul parental: „Uite cum să rabzi: bea!” 
Porunca parentală: „Să nu faci nici un pas spre reușită,“ 
Poziţia: „Eu sunt ne-OK.“ 
„Toţi ceilalţi sunt OK.” 
Hotărârea: „Am să muncesc până cad mort.” 
Tricoul inscripționat: Pe faţă: „Sunt un tip de treabă.“ 
Pe spate: „Chiar dacă din asta o să 
mi se tragă moartea.“ 


Ocupaţia de timp liber: 


Jocul: 


Antiteza: 
Permisiunea: 


Retrăirea amintirilor din război. 
„Eu încerc doar să te ajut.“ 
Incetează să te mai sinucizi! 

Să reintre în contact cu lumea și să 
înainteze spre reușită. 

Clasificare 


„Bătrânul soldat“ e un scenariu de neînvingător, fiindcă 
pentru bătrânii soldaţi e o chestiune de onoare să nu facă 
progrese spre reușită. Este un scenariu de tip „N-ai voie” 
structurat pe obiectiv, cu sloganul: „N-ai voie să faci progrese 
până când ceilalți nu vor avea din nou nevoie de tine.“ Se 
bazează pe un plan de tip „După ce“: „După ce se termină 
războiul nu poți decât să te topești încetul cu încetul.“ Tim- 
pul de așteptare e umplut ajutând oamenii și vorbind despre 
întâmplări din război. 


E. Ucigașul de balauri sau „Iata le știe pe toate“ 


A fost odată ca niciodată un bărbat pe nume George, fai- 
mos atât pentru uciderea balaurilor, cât și pentru însămân- 
țarea femeilor sterpe. Umbla fără ţintă prin țară, un spirit cu 
totul liber — sau cel puţin așa părea. Într-o zi de vară, tre- 
când călare pe pajiști, a văzut în depărtare cum se înalță în 
aer coloane de fum și flăcări. Când s-a apropiat de locul cu 
pricina, a auzit un muget cumplit, combinat cu țipetele ascu- 
tite ale unei fecioare amenințate. „Aha! a strigat el, pregătin- 
du-și lancea. E al treilea balaur și a treia fecioară în nici o 
săptămână! Am să răpun balaurul, și fără îndoială vitejia-mi 
va fi răsplătită generos.“ O clipă mai târziu i-a strigat balau- 
rului: „Înapoi, pocitanie!“, iar fecioarei: „Nu te teme!“ Ba- 
laurul s-a tras înapoi și a început să scurme pământul cu 
labele, anticipând cu plăcere nu doar o masă dublă, ci și o 
luptă pe cinste — lucrul care-i plăcea cel mai mult. Fecioara, 
pe care o chema Ursula, a desfăcut braţele și a strigat: „Eroul 
meu! Sunt salvată!“ Abia aștepta, în culmea încântării, nu 
doar să fie salvată și să privească o luptă pe cinste, ci și (din 
moment ce nu era chiar fecioară) să-i demonstreze salvatoru- 
lui ei cât de recunoscătoare îi este. 

George și balaurul s-au depărtat unul de altul, pregătin- 
du-se de atac, în timp ce Ursula îi aclama pe amândoi. În acea 
clipă a apărut la fața locului un alt personaj, călare, bogat 
împodobit, cu o șa bătută în argint și desagi mari, plini cu 
monede de aur. 

— Hei, băiete! a strigat nou-sositul. 

George s-a întors și a exclamat surprins: 

— Tată! Ce mult mă bucur să te văd! 

S-a întors cu spatele la dragon, a descălecat și s-a dus la 
taică-său, să-i sărute picioarele. A urmat o conversaţie însu- 
flețită, în care George spunea: „Da, tată. Sigur, tată. Cum spui 
tu, tată.” Nici Ursula, nici dragonul nu auzeau replicile părin- 
telui, dar în scurt timp și-au dat seama că discuţia poate con- 
tinua la nesfârșit. 

— O, pentru numele lui Dumnezeu! a rostit Ursula, bă- 
tând din picior dezgustată. Ce mai erou! Cum apare babacu', 
se repede la el cu plecăciune și cu-nchinăciune, și nu mai are 
timp pentru biata de mine! 

— Că bine zici, spuse și balaurul. Au s-o ţină așa la nes- 
fârșit. 

Așa că și-a oprit aruncătorul de flăcări, s-a culcat și a ador- 
mit. 

Dar în cele din urmă, bătrânul a plecat, iar George s-a 
pregătit să se întoarcă la luptă. Și-a luat iarăși lancea, aștep- 


tând ca balaurul să se ridice și să-l atace, iar Ursula să-l 


aclame. Însă Ursula a spus doar: 

— Dobitocule! și a plecat. 

Balaurul s-a ridicat și el în picioare și a spus: 

— Nătărăule! 

Apoi a plecat și el. Văzând asta, George a strigat: 

— Hei, tată! 

Și a pornit în galop după taică-său. Ursula și balaurul s-au 
întors după el în aceeași clipă și au strigat în urma lui: 

— Păcat că-i așa bătrân, pentru că l-aș prefera pe el în 
locul tău! 

F. Sigmund sau „Dacă nu reușești pe o cale, 
încearcă alta“ 


Sigmund a hotărât să devină un om mare. Era foarte 
muncitor și a încercat să intre în Instituţie, care ar fi fost pen- 
tru el Raiul, dar cei de-acolo nu l-au primit, așa că s-a hotărât 
să vadă în schimb ce-i cu Iadul. În Iad nu exista Instituţie și 
nimeni nu dădea atenţie acelui loc, astfel că Sigmund a 
devenit o autoritate în materie de lad, care, în acest caz, era 
Inconștientul. A avut atât de mare succes, încât după o vreme 


a devenit el însuși Instituţia. 


Analiză clinică 


Teză: Jeder hotărăște că va deveni cineva. Oamenii îi pun 
tot felul de piedici, dar el, în loc să-și petreacă viața lup- 
tându-se cu ei direct, îi ocolește, caută o provocare pe măsura 


curajului său și devine cineva. 


Diagnostic clinic: 


Eroi: 

Roluri: 

Comutări: 
Preceptul parental: 


Modelul parental: 


Porunca parentală: 
Poziţia: 


Hotărârea: 


Tricoul inscripționat: 
Cupoane: 

Joc: 

Antiteza: 
Permisiunea: 


Fobii. 

Hanibal și Napoleon. 

Eroul, Adversarii. 

Erou, Victimă, Erou. 

„Muncește pe rupte și nu te da 
bătut.“ 

„Folosește-ţi inteligența ca să 
găsești soluția.” 

„Fii cineva!“ 

„Eu sunt OK — dacă produc.“ 

„Bi sunt OK — dacă gândesc.“ 
„Dacă nu pot ajunge în Rai, am să 
mut Iadul.” 

Nici unul vizibil. 

Nu colecționează. 

N-are timp de jocuri. 

Nu e necesară. 

Are deja destule. 

Clasificare 


Este un scenariu de învingător, fiindcă Jeder este condus 
de scenariu (în original, script-driven) și face ce are de făcut. 
Este un scenariu de tip „Ai voie“ structurat pe obiectiv, cu 
sloganul: „Dacă nu reușești pe o cale, poți încerca alta.“ Se 
bazează pe un plan de tip „Mereu“: „Încearcă mereu.” După 
„bună ziua“, își suflecă mânecile și trece la treabă. 


G. Florence sau „Un lucru dus la bun sfârșit” 


Mama Florencei își dorea ca aceasta să-și găsească un soț 
bun și să-și petreacă viaţa în înalta societate, dar fata a auzit 
vocea lui Dumnezeu spunându-i că destinul ei e să slujească 
specia umană. Timp de paisprezece ani, toţi cei din jur s-au 
luptat s-o împiedice să-și pună hotărârea în aplicare, dar în 
cele din urmă, ea a avut câștig de cauză și și-a început cariera 
ca soră medicală. Prin eforturi imense și luptându-se în con- 
tinuare cu opoziţia celor din jur, a intrat în grațiile Instituţiei 
și chiar ale Reginei. S-a devotat cu totul muncii ei și a refuzat 
deopotrivă să se implice în intrigi și să se scalde în admirația 
publicului. A revoluţionat nu doar meseria de soră medicală, 
ci și întregul sistem de sănătate pe tot cuprinsul Imperiului 
Britanic. 


Analiză clinică 


Teză: Mama Florencei vrea ca aceasta să nutrească ambiţii 
sociale, dar fetei, o voce lăuntrică îi spune că e sortită să facă 
lucruri mai importante. Se luptă aprig cu mama ei și învinge. 
Oamenii îi pun piedici în cale, dar ea, în loc să-și petreacă 

timpul jucând jocuri cu ei, îi ocolește, căutând noi provocări, 


și devine eroină. 
Diagnostic clinic: 
Eroină: 
Roluri: 
Comutări: 
Preceptul parental: 
Modelul parental: 
Porunca parentală: 
Poruncă halucinată 
(probabil vocea tatălui): 
Poziţia: 


Hotărârea: 


Tricoul inscripționat: 


Cupoane: 
Jocul: 
Antiteza: 
Permisiunea: 


Clasificare 


Criză adolescentină cu halucinații. 
Ioana d'Arc. 

Eroina, adversarii. 

Victimă, Eroină. 

„Mărită-te cu un bărbat bogat.“ 
„Fă cum ţi se spune.“ 

„Nu ne întoarce vorba!“ 


„Fii eroină, ca loana d'Arc.“ 

„Eu sunt OK, dacă produc.“ 

„Ei sunt OK, dacă mă lasă.“ 

„Dacă nu pot sluji omenirea într-un 
fel, am s-o slujesc în alt fel.“ 

Pe faţă: „Îngrijește soldaţii.“ 

Pe spate: „Fă-o mai bine ca înainte.“ 
Nu colecționează. 

N-are timp de jocuri. 

Nu e necesară. 

Are deja suficiente. 


Acesta e un scenariu de învingător și intră în aceeași cate- 


gorie ca exemplul dinainte. În ambele cazuri, subiecţii au pre- 
luat scenarii de înfrângere (Hanibal, Napoleon, Ioana d'Arc) 
și le-au transformat în scenarii de victorie, în ciuda tuturor 
piedicilor exterioare. Au realizat acest lucru păstrându-și 
opțiunile deschise, astfel încât să poată ocoli piedicile, în loc 
să se confrunte direct cu ele. Asta e calitatea flexibilităţii, care 
nu micșorează în nici un fel hotărârea sau eficiența. Astfel, 
dacă Napoleon sau Ioana d'Arc ar fi luat hotărâri condiţio- 
nale, recompensa scenariului lor ar fi fost mult diferită; spre 
exemplu: „Dacă nu mă pot lupta cu englezii, pot lupta cu 
bolile.“ 

H. Scenarii tragice 


Se mai poartă și acum discuții controversate pe tema dacă 
învingătorii sunt învingători fiindcă au scenarii de victorie 
sau pentru că au permisiunea autonomiei. Dar în privința 
învinșilor nu există îndoială că aceștia urmează programarea 
părinților și imboldurile demonului lăuntric. Scenariile tragi- 
ce (pe care Steiner le numește „hamartice“80 pot fi nobile sau 
ignobile. Cele nobile sunt izvor de inspirație și model pentru 
drame nobile. Cele ignobile repetă aceleași scene și intrigi 
vechi de când lumea, cu aceeași distribuţie cenușie, desfășu- 
rate în aceleași mizere „zone de depozitare“ pe care socie- 
tatea le oferă în mod convenabil învinșilor, ca să-și poată 
primi acolo răsplata: cârciumi, case de amanet, bordeluri, tri- 
bunale, închisori, aziluri și morgi. Ca urmare a stereotipiei 
deznodământului, e ușor de identificat elementele conforme 
cu scenariul în astfel de vieţi. De aceea, tratatele de psihiatrie 
și criminologie ce includ studii de caz numeroase și detaliate 
sunt materiale excelente pentru studierea scenariilor.5I 


câteva variante, dintre care cea mai relevantă este hamartetikos (pre- 
dispus la eșec), din Aristotel, Eth. N. 2, 3, 7. 

Unul dintre studiile cele mai recente, mai clarificatoare și mai 
convingătoare privind un anumit tip de învins este lucrarea Another 
Look at Sex Offenders in California, de Louise V. Frisbie. (Departa- 
mentul de Sănătate Mintală al Statului California, Sacramento, 1969) 
Există motive să credem că autoarea cunoaște cel puțin existența 
analizei scenariilor, dar o ignoră, în mod caracteristic (pentru crimi- 
nologi), oferind în același timp numeroase exemple clare de compor- 
tament conform cu scenariul. Spre exemplu, un bărbat a fost eliberat 
condiționat, urmând să petreacă trei ani sub supraveghere, și nu a 
comis nici o infracțiune cunoscută până cu trei săptămâni înainte de 
încheierea perioadei de supraveghere. A reușit să fie arestat pentru 
„perversiune“ cu o prostituată, fără a putea să explice cum a ajuns în 
acea situație (p. 60). Lucrarea în două volume Studies in Criminal 
Psychopathology, a lui Ben Karpman (Medical Science Press, 
Washington, D.C., 1933 și 1944), oferă exemple fascinante de hamar- 
Ha, cu studii de caz complete. Primul volum a fost publicat în toiul 
primului val de cărți având ca temă principală persoanele cu statut 


81 

Scenariul rău îi este imprimat copilului cu Rânjetul Fascist, 
iar copilul se agaţă de el pe principiul Deţinutului Nostalgic. 
Rânjetul Fascist e vechi de când lumea și funcționează în felul 
următor: Populaţiei i se spune că regele sau conducătorul 
dușman e murdar, prost, inferior, o brută, mai degrabă ani- 
mal decât om. După ce e luat prizonier, acesta e pus într-o 
cușcă cu câteva cârpe, fără instalaţii sanitare și fără ustensile 
de mâncat. După aproximativ o săptămână este scos în fața 
oamenilor, și, firește, arată murdar, prost, inferior, brută, 
toate aceste trăsături accentuându-se cu trecerea timpului. lar 
atunci învingătorii zâmbesc și spun: „Ti-am zis eu!“ 

În esenţă, copiii sunt prizonierii părinților lor și li se poate 
induce orice stare vor aceștia. Spre exemplu, unei fete i se 
spune că e o nătăfleaţă isterică și care se autocompătimește 
întruna. Părinţii îi cunosc punctul vulnerabil și, astfel, o pot 
chinui în fața musafirilor, până când ea nu mai suportă și 
începe să plângă. Din moment ce asta poartă eticheta „auto- 
compătimire“, fata se străduiește din toate puterile să nu 
plângă, iar când cedează, e ca o explozie. În felul ăsta, părinții 
pot spune: „Ce reacţie isterică! Așa face de câte ori avem mu- 
safiri. Ce mai nătăfleață!“ etc. Intrebarea-cheie în cercetările 
din analiza scenariilor este: „Cum ai crește un copil astfel 
încât, când ajunge mare, să reacționeze așa cum reacționează 
acest pacient?“ Găsind răspunsul la întrebare, analistul de 


inferior, din timpul Marii Depresiuni, deschis de romanul lui 
Edward Dahlberg, Bottom Dogs, 1930, și a fost mult mai interesant și 
mai convingător decât majoritatea lucrărilor de ficțiune din acea 
perioadă. Valul actual de literatură despre oamenii cu statut inferior 
(început poate cu romanul Naked Lunch al lui William Burroughs 
[Grove Press, New York, 1962]) e mai sofisticat, dar la fel de sumbru 
și plin de stereotipuri. Din punctul de vedere al scenariului, nu s-a 
schimbat nimic în ultimii treizeci de ani, nici măcar stilul — care, în 
definitiv, datează de la Ulise a lui James Joyce (1922) sau cel puţin de 
la volumul Work in Progress (Finnegans Wake) și alte scrieri publicate 
în tranziția de la sfârșitul anilor 1920. Joyce purta chiar ochelari cu 
lentile negre, la fel ca mulţi dintre cei care-l imită astăzi. (Doctorul 
Stephen Karpman, care a elaborat Triunghiul Dramei descris în capi- 
tolul 10, este fiul doctorului Ben Karpman.) 

scenarii reușește tot mai des să descrie corect felul cum a fost 
crescut pacientul, înainte ca acesta să-i ofere informaţiile. 

Mulţi oameni care au petrecut ani lungi la închisoare per- 
cep lumea din afară ca fiind rece, complicată și înspăimântă- 
toare, și comit o nouă infracțiune ca să fie trimiși înapoi după 
gratii. Chiar dacă sunt nefericiți acolo, e un loc familiar, 
cunosc regulile pe care trebuie să respecte ca să nu aibă pro- 
bleme prea mari și-n plus, au acolo prieteni vechi. La fel, 
când încearcă să iasă din cușca scenariului, pacientul percepe 
lumea „de afară“ ca fiind rece și, cum nu mai joacă vechile 
jocuri, își pierde prietenii vechi și trebuie să-și facă alţii, noi, 
ceea ce Îl înspăimântă adesea. Drept urmare, alunecă înapoi 
la vechiul stil, ca un Deţinut Nostalgic. 

Toate acestea pot face scenariul și efectele lui ceva mai 
ușor de înţeles. 


Capitolul 13 
CENUȘĂREASA 


A. Trecutul Cenușăresei 


Pentru analistul de scenarii, basmul Cenușăresei are tot ce 
trebuie. Cuprinde o mare varietate de scenarii împletite unele 
cu altele, nenumărate cotloane și unghere tainice unde se pot 
face noi descoperiri desfătătoare și, pentru fiecare rol, mili- 
oane de omologi în viața reală. 

În această țară, Cenușăreasa înseamnă de obicei „Panto- 
fiorul de sticlă“. E o traducere a versiunii în limba franceză 
aparținând lui Charles Perrault, publicată pentru prima oară 
în anul 1697, prima traducere în engleză fiind cea a lui Robert 
Samber, publicată în 1729.82 În dedicaţia pentru contesa de | 
Granville, Samber arată clar că înțelege foarte bine influența 
conformă cu scenariul a poveștilor de acest fel. El spune că 
Platon „dorește ca, împreună cu laptele, copiii să absoarbă 
acele povești, și le recomandă doicilor să-i învețe“. „Morala“ 
inclusă de Perrault la sfârșitul poveștii Cenușăresei conţine, 
firește, Preceptele Părintelui. 


Dar mult mai prețioasă ca un chip frumos 
E-acea virtute care se numește bunătate; 

Ea depășește frumusețea-n farmec de departe 
Și tocmai asta a fost zestrea Nașei Bune 
Pentru Cenușăreasă, chipeșă copilă 


8% Cartea lui Samber se intitulează Histories or Tales of Past Times: With 
Morals. By M. Perrault. A fost tipărită pentru J. Pote la Sir Isaac 
Newton's Head, și R. Montagu, Corner of Great Queen Street, 1729. 

Pe care a-nvăţat-o cu atâta grijă 
Purtarea grațioasă, nobilă, aleasă, 
Că într-o bună zi a devenit regină. 


Ultimele trei rânduri descriu modelul parental primit de 
Cenușăreasă de la nașa ei și care se aseamănă perfect cu 
modelul descris în cazul „doamnei“ din capitolul 6. Perrault 
extrage și o a doua morală, care subliniază cât de esenţială e 
permisiunea parentală pentru ca un copil să aibă valoare. 


De mare preț e, sigur, pentru om, când are 

O minte ageră, curaj, un leagăn nobil, cuget sănătos... 
Dar toate-aceste daruri mari, de sus venite 

În lume nu-i vor duce pașii înainte 

Dacă de Ursitoare el a fost uitat 

Ori Nașele au fost zgârcite la-nzestrat. 


Traducerea lui Samber a fost ușor modificată de Andrew 
Lang în cartea sa, Blue Fairy Book, una dintre cele mai popu- 
lare cărți de basme citite copiilor și de către copii; de aici își 
formează ei prima imagine despre Cenușăreasă. În această 
blândă versiune franceză, Cenușăreasa își iartă surorile vitre- 
ge și le găsește soți bogaţi. Basmele Fraţilor Grimm, de ase- 
menea populare în această ţară, conţin versiunea germană, 
numită „Ashenputtel“. E un basm sângeros: la final, tur- 
turelele ciugulesc sistematic ochii surorilor vitrege. Povestea 
Cenușăresei se găsește, de asemenea, în multe alte țări. 

Cu acest fundal, suntem pregătiți să luăm în considerare o 
perspectivă marțiană asupra Cenușăresei, pe modelul lui 
Perrault, care e varianta existentă în mintea celor mai mulți 
copii vorbitori de engleză; vom discuta diferitele scenarii 
implicate, dintre care multe pot fi recunoscute cu ușurință în 
viaţa reală. La fel ca în cazul Scufiţei Roșii, perspectiva mar- 
țiană și viața reală ne spun ceva foarte important: ce se 
întâmplă cu personajele după ce se încheie basmul în carte. 

După Perrault, a fost odată ca niciodată un bărbat care s-a 
recăsătorit cu o văduvă, cea mai orgolioasă și mai trufașă 
femeie din câte au existat vreodată. (Fără îndoială, era și 
frigidă, cum se întâmplă deseori cu astfel de mirese.) Ea avea 
două fiice, care-i semănau perfect în toate privinţele. Bărbatul 
avea și el o fiică, de la prima soție, o fată bună și blândă ase- 
meni mamei ei, care era cea mai bună ființă din lume. 

Imediat după nuntă, mama vitregă a început să se poarte 
deosebit de crud cu Cenușăreasa. Nu putea înghiți calitățile 
acestei fete frumoase, fiindcă ele făceau ca propriile ei fiice să 
fie mult mai detestate și mai disprețuit. Biata copilă îndura 
totul cu răbdare și nu îndrăznea să-i spună nimic tatălui ei, 
care ar fi certat-o, fiindcă era cu totul sub papucul soției lui. 
După ce-și termina treaba, fata avea obiceiul să se ducă în 
colţul vetrei, lângă horn, și să se așeze acolo pe cenușa caldă, 
așa că au început să-i spună Cenușăreasa. 

Într-o bună zi, fiul regelui a dat un bal la care a invitat 
toate persoanele demne de așa ceva, inclusiv pe cele două 
surori. Cenușăreasa le-a ajutat să-și aranjeze părul și să se 
îmbrace, timp în care ele au tachinat-o pentru că n-a fost invi- 
tată, iar ea a încuviințat că un eveniment atât de elegant nu-i 
de nasul celor ca ea. După plecarea surorilor, fata a început să 
plângă, dar a apărut nașa ei, zâna, care i-a promis că va 
merge și ea la bal. I-a cerut fetei: „Du-te în grădină și adu-mi 
un dovleac.“ A luat dovleacul, l-a scobit și l-a transformat 
într-o caleașcă din aur. Caleașca avea șoricei în loc de cai, un 
șobolan mustăcios, gras și vesel drept vizitiu și șopârle drept 
valeţi. Cenușăreasa a primit o rochie elegantă, giuvaeruri și 
niște pantofi mici, din sticlă. Nașa ei i-a dat de grijă să nu 
rămână la bal după ce ceasul bătea miezul nopții. 

La bal, Cenușăreasa a făcut senzație. Prinţul a așezat-o pe 
locul de onoare, iar regele însuși, deși bătrân, nu se putea 
abţine s-o privească și-i tot vorbea reginei despte ea, în șoap- 
tă. Cu un sfert de oră înainte de miezul nopții, Cenușăreasa a 

plecat. Când surorile ei au venit acasă, s-a prefăcut că se 
trezește din somn. Ele i-au povestit despre frumoasa prințesă 
necunoscută. Cenușăreasa a zâmbit și a spus: „O, cred că era 
într-adevăr foarte frumoasă! Ce mult mi-aș dori s-o văd și eu! 
Împrumutaţi-mi niște haine de-ale voastre, ca să pot merge la 
palat mâine seară.“ Dar surorile au refuzat-o, și fata s-a bucu- 
rat, fiindcă n-ar fi știut ce să facă dacă ele ar fi fost de acord. 

În seara următoare, Cenușăreasa se simţea atât de bine la 
bal, încât a uitat să plece înainte de miezul nopții. Când a 
auzit bătaia orologiului, a sărit și a rupt-o la fugă, agilă ca o 
căprioară. Prinţul a fugit după ea, dar n-a reușit s-o prindă, 
cu toate că, în grabă, fata și-a pierdut unul dintre pantofii de 
sticlă, pe care prinţul l-a luat de jos cu mare grijă. Câteva zile 
mai târziu, prinţul a dat de veste, în sunet de trâmbiţe, că se 
va căsători cu cea în al cărui picior se va potrivi pantoful. Și-a 
trimis oamenii prin regat ca să dea pantoful tuturor femeilor, 
să-l încerce. După ce surorile vitrege au încercat să-și înghe- 
suie piciorul în pantof, fără succes, Cenușăreasa, care cunoș- 
tea pantoful, a spus râzând: „Daţi-mi-l să-l încerc.“ Surorile 
au râs și au început să-și bată joc de ea, dar curteanul care 
fusese trimis cu pantoful a spus că i s-a poruncit să-l dea 
tuturor femeilor să-l încerce. I-a spus Cenușăresei să se așeze 
și a constatat că pantoful i se potrivește ca turnat. Uluirea 
celor două surori în acea clipă a fost mare, dar și mai mare 
când Cenușăreasa a scos din buzunar celălalt pantof și și l-a 
pus în picior. Apoi a apărut nașa fetei și, cu bagheta ferme- 
cată, a schimbat hainele de Cenușăreasă în veșminte bogate, 
splendide. 

Cele două surori, când au văzut că ea e prințesa cea fru- 
moasă, i s-au aruncat la picioare și i-au cerut iertare; 
Cenușăreasa le-a îmbrățișat și le-a iertat. Apoi a fost dusă la 
prinţ, și după câteva zile s-au căsătorit. Cenușăreasa le-a 
chemat pe surori să locuiască la palat și le-a căsătorit, în 
aceeași zi, cu doi lorzi de la curte. 

C. Scenarii împletite între ele 


Această poveste are atât de multe trăsături interesante, în- 
cât e greu de găsit punctul de unde să începem discuţia. În 
primul rând, distribuţia e mult mai numeroasă decât pare la 
prima vedere. În ordinea apariţiei, persoanele sunt următoarele: 


Tatăl Nașa (Regina) 
Mama vitregă (Vizitiul, (Gărzile) 
Fiica A valeţii) Un curtean 
Fiica B (Invitaţii de la bal) Doi lorzi 
Cenușăreasa Prințul 

(Mama) Regele 


Asta înseamnă nouă personaje principale, câteva roluri 
mute sau de o singură replică și o mulțime de figuranţi. Cel 
mai interesant aspect în privința distribuției e faptul că 
aproape toate personajele sunt corupte, după cum vom vedea 
în scurt timp. | 

O altă trăsătură este claritatea comutărilor, comună majo- 
rității basmelor concepute pentru copii. Cenușăreasa e la 
început o persoană OK, pe urmă devine Victimă, după aceea 
un Persecutor tachinător și, în cele din urmă, Salvator. Mama 
vitregă și fiicele ei devin din Persecutori, Victime, transfor- 
mare și mai pronunțată în versiunea germană, „Ashen- 
puttel”, în care surorile vitrege își taie o bucată din talpă ca să 
li se potrivească pantoful. Sunt introduse, de asemenea, cele- 
lalte două roluri clasice care se găsesc în jocul „Alcoolicul“. În 
acest caz, rolul Relaţiei e jucat de nașă, care-i pune Cenușă- 
resei la dispoziție lucrurile de care are nevoie, în timp ce 
Manipulaţii sunt lorzii aleși pentru a se căsători cu surorile 
cele rele. 

Să vedem în continuare scenariile oamenilor implicaţi. Nu 

trebuie prea mult timp ca să ne dăm seama cât de multor per- 
sonaje li se dezvăluie scenariul prin acest basm simplu. 

1. Cenușăreasa. Ea are o copilărie fericită, dar apoi trebuie 
să sufere până când are loc un anumit eveniment. Însă sce- 
nele cruciale sunt structurate în funcţie de timp: Cenușăreasa 
poate să se simtă cât de bine vrea până la miezul nopţii, după 
care trebuie să revină la starea anterioară. Se pare că a evitat 
tentația de a juca „Ce groaznic, nu-i așa?“, chiar și cu tatăl ei, 
și e pur și simplu un personaj nefericit, melancolic, până la 
bal, când începe acțiunea. După aceea, ea joacă „Prinde-mă“ 
cu prințul, iar mai târziu, cu un zâmbet de scenariu, joacă 
„Am un secret“ cu surorile ei. Punctul culminant vine cu un 
zdrobitor joc de „Acum ne spune!“, în care Cenușăreasa pri- 
mește, cu un râs tachinător, răsplata scenariului de învingă- 
tor. 

2. Tatăl. Scenariul îi cere să-și piardă prima soție, iar apoi 
să-și îndepărteze fiica și să se însoare cu o femeie domina- 
toare (și probabil frigidă), care-i va face și pe el, și pe fata lui 
să sufere. Dar, după cum vom vedea, are un as în mânecă. 

3. Mama vitregă. Ea are un scenariu de învins. Joacă și ea 
„Acum îmi spune!“, seducându-l pe tatăl Cenușăresei, făcân- 
du-l să se însoare cu ea și apoi dezvăluindu-și, imediat după 
nuntă, firea adevărată, plină de răutate. Trăiește prin inter- 
mediul fiicelor ei și speră ca, prin purtarea ei rea, să obțină 
pentru ele o răsplată princiară, dar în cele din urmă, ea e 
învinsa. 

4. Surorile vitrege. Contrascenariul lor se bazează pe pre- 
ceptul mamei, „Poartă-ţi ție de grijă și nu da fraierilor șanse 
egale“, dar rezultatul final se bazează pe porunca „Să nu 
reușești“. Din moment ce aceeași poruncă se găsește și în sce- 
nariul mamei, e evident că ea s-a transmis de la bunici. Ele 
joacă un joc dur de „Nătăfleaţă“, mai întâi chinuind-o pe Ce- 
nușăreasă cât pot de tare, iar apoi cerându-și scuze și pri- 
mind iertarea ei. 

5. Nasa. Ea e, de fapt, cel mai interesant personaj. Ce mo- 
tive a avut ca s-o echipeze de bal pe Cenușăreasă? De ce nu 
s-a mulțumit să aibă o conversaţie plăcută cu ea și s-o con- 
soleze, în loc s-o trimită la palat cu atâta pompă? Situația 

stătea astfel: mama vitregă și surorile vitrege lipseau toată 
seara, acasă rămânând doar Cenușăreasa și tatăl ei. De ce era 
nașa atât de nerăbdătoare să scape de Cenușăreasă? Ce s-a 
petrecut în casa cu pricina după ce nașa și tatăl au rămas sin- 
guri toată seara, ceilalți fiind cu toții la palat? Spunându-i 
fetei să nu rămână la bal după miezul nopții, a putut fi sigură 
că va sta până la ora aceea și, totodată, că va fi prima care se 
va întoarce. Astfel a fost evitat riscul ca nașa să fie găsită de 
celelalte femei, din moment ce sosirea Cenușăresei acasă a 
avertizat-o să dispară în timp util. Dintr-un punct de vedere 
cinic, întreaga poveste pare înscenată pentru ca tatăl și nașa 
să-și poată petrece seara împreună. 

6. Prinţul. Prinţul era un dobitoc și, fără îndoială, după 
însurătoare a căpătat exact ce merita. Își lasă iubita să-i scape 
din mâini de două ori la rând fără să reușească să-și facă idee 
cine e. Pe urmă, când ea fuge, nu izbutește s-o prindă din 
urmă, cu toate că ea șchioapătă, având doar un pantof. În loc 
să pornească el însuși s-o caute, își trimite un prieten să facă 
treaba în locul lui. Și, în sfârșit, se însoară cu fata asta cu tre- 
cut neclar și familie îndoielnică, la nici o săptămână după ce 
o cunoaște. În ciuda impresiei superficiale cum că își câștigă 
mireasa, toate acestea indică un scenariu de învins. 

7. Regele. Regelui îi plac fetele și e cam gură-spartă. Și nici 
nu-și apără fiul de propria-i impulsivitate. 

8. Curteanul. E cel mai cinstit dintre toate personajele din 
poveste. În loc să-și facă datoria neglijent sau, arogant, să 
râdă de Cenușăreasă, cum au râs surorile ei, își îndeplinește 
misiunea cu un bun simţ al dreptăţii. Și nici nu fuge chiar el 
cu Cenușăreasa, cum ar fi procedat un om mai puțin corect, 
ci i-o duce teafără și nevătămată stăpânului său. E cinstit, efi- 
cient și conștiincios. 

9. Cei doi lorzi, desigur, sunt manipulaţii: ca niște fraieri, 
acceptă să fie însurați cu două fete deloc cumsecade, despre 
care nu știu nimic și pe care le văd pentru prima oară abia în 
ziua nunții. 

D. Cenușăreasa în viaţa reală 


Important e că toate aceste personaje pot fi identificate în 
viața reală. lată, spre exemplu, povestea unei Cenușărese. 

Părinţii Ellei au divorțat când ea era mică, iar ea a rămas 
cu mama. La scurt timp după divorţ, tatăl s-a căsătorit. A 
avut două fete cu a doua soţie, care era geloasă pe Ella când 
aceasta venea în vizită și, de asemenea, îi purta pică pentru 
banii pe care-i trimitea tatăl ca pensie alimentară. Câţiva ani 
mai târziu s-a recăsătorit și mama, iar Ella a trebuit să meargă 
să stea la tatăl ei, fiindcă pe mama ei și pe noul tată vitreg îi 
interesa mai mult băutura decât creșterea fetei. Ella nu era 
deloc fericită în noul cămin, fiindcă mama vitregă îi arăta clar 
că n-o place deloc, iar tatăl nu făcea mare lucru ca s-o apere. 
Trebuia să se mulțumească întotdeauna cu ce rămânea pen- 
tru ea, iar surorile o tachinau mereu. Era foarte timidă și, în 
adolescenţă, ieșea foarte puţin cu băieți, pe când surorile ei 
aveau o viață socială activă, la care ea nu era invitată să par- 
ticipe. 

Însă Ella avea un avantaj. Știa un lucru pe care ceilalți nu-l 
cunoșteau. Tatăl ei avea o amantă, o femeie divorțată pe nu- 
me Linda, care avea un Jaguar, purta coliere stil hippy foarte 
costisitoare și uneori fuma marihuana. Ella și Linda au de- 
venit foarte bune prietene, în taină, și purtau conversații 
lungi despre problemele amândurora cu tatăl fetei. De fapt, 
Linda o sfătuia pe Ella în multe privinţe și-i era ca o nașă. O 
îngrijora mai cu seamă faptul că fata nu prea avea viață 
socială. 

Într-o după-amiază, Linda i-a spus: „Maică-ta nu-i acasă, 
iar surorile tale au întâlnire; ce-ar fi să ieși și tu? N-are nici un 
haz să stai singură acasă. Îți împrumut eu mașina și niște 
haine, și poţi să mergi la Balul Rock-and-Roll, unde sunt o 
mulțime de băieți cu care ai putea să faci cunoștință. Vino la 
mine pe la șase, mâncăm și pe urmă te dichisesc.“ Ella s-a 
gândit că Linda și tatăl ei își vor petrece seara împreună, așa 
că a acceptat. 

Linda a fost de părere că Ella arată foarte bine elegantă și 
aranjată; i-a dat cheile de la mașina ei cea frumoasă și i-a 
spus: „Nu trebuie să te întorci prea devreme.“ 

La bal, Ella a cunoscut un băiat de treabă, pe nume Ro- 
land, și a început să iasă cu el. Dar acesta avea un prieten, un 
băiat sărac, cântăreţ de chitară, pe care-l interesa Ella mai 
mult decât pe Roland, așa că în scurt timp, fata a început să 
iasă pe ascuns cu Prince, chitaristul. Nu voia ca Prince s-o 
viziteze acasă, fiindcă știa că maică-sa ar fi dezaprobat înfăți- 
șarea neîngrijită a băiatului, așa că Roland venea s-o ia, îm- 
preună cu prietena lui, apoi îl luau și pe Prince și ieșeau în 
patru. În acest timp, tatăl și cu mama ei vitregă credeau că 
Ella e prietena lui Roland, fapt care-i amuza grozav pe cei doi. 

La drept vorbind, Prince nu era deloc sărac. Provenea 
dintr-o familie înstărită și avea o educaţie bună, dar voia să 
reușească singur în industria divertismentului. A început să 
fie tot mai cunoscut, iar după ce și-a dobândit renumele, el și 
cu Ella au hotărât să aducă adevărata poveste la cunoștința 
rudelor fetei, înainte ca ele să afle din altă parte. Vestea le-a 
surprins complet pe surori, care iubeau la nebunie albumele 
lui Prince; cele două au fost foarte geloase când Ella a anunţat 
că a câștigat așa o comoară de soț. Dar ea nu le-a purtat 
ranchiună pentru felul cum se purtaseră și le-a dat deseori 
bilete gratis la concertele lui Prince. Ba chiar le-a făcut cu- 
noștință cu câţiva prieteni de-ai lui. 


E. După terminarea balului 


Am văzut deja că aventura din copilărie a Scufiţei Roșii cu 
lupul (bunicul ei) i-a influențat profund viaţa adultă. 

Știind ce fac oamenii reali, nu e greu de presupus ce s-a 
întâmplat cu Cenușăreasa după ce s-a măritat. A descoperit 
că viaţa de prințesă e singuratică. Voia să mai joace „Prin- 
de-mă!” cu prinţul, dar el nu era prea amuzant. Își tachina 


280 Eric Berne 


surorile când veneau în vizită, dar nici asta n-o amuza prea 
multă vreme, mai cu seamă pentru că acum, că ea era în 
avantaj, acestea nu-i primeau prea bine glumele. Regele se 
uita uneori ciudat la ea și nu era chiar atât de bătrân cum se 
prefăcea, dar nici atât de tânăr cum voia să pară; în orice caz, 
nu voia să se gândească la asemenea lucruri. Regina se purta 
frumos cu ea, dar foarte oficial, așa cum e de așteptat din 
partea unei regine. Cât privește restul oamenilor de la curte, 
Cenușăreasa trebuia să se poarte foarte oficial cu ei. Când a 
sosit sorocul, a născut băiatul pe care-l așteptau și ea, și toți 
ceilalți, eveniment ce a prilejuit multă bucurie și sărbătoare. 
Dar alți copii n-a mai avut, și cum pe micul duce îl îngrijeau 
doicile și guvernantele, Cenușăreasa a ajuns în scurt timp să 
se plictisească la fel de tare ca înainte, mai ales în timpul zilei, 
când soțul ei pleca la vânătoare, și seara, când el se așeza la 
masa de joc cu prietenii de la curte și pierdea bani. 

După o vreme, Cenușăreasa a făcut o descoperire stranie. 
Persoanele care o interesau cel mai mult, deși încerca să as- 
cundă acest lucru, erau servitoarele care se ocupau de cămară 
și de curăţatul sobelor. Își găsea tot felul de scuze ca să se afle 
în preajma lor în timp ce munceau. În scurt timp, a început să 
le facă sugestii, pe baza propriei experienţe îndelungi cu ast- 
fel de treburi. Apoi, plimbându-se cu trăsura prin micul 
regat, uneori cu fiul ei și guvernanta acestuia, alteori fără ei, 
și umblând pe jos prin zonele mai sărace din orașe și sate, a 
observat ceva ce, de fapt, știuse dintotdeauna: pe tot cuprin- 
sul regatului erau mii de femei care munceau în cămări și 
curăţau sobe. Se oprea să stea la taclale cu ele și să discute 
despre munca lor. 

În scurt timp, și-a luat obiceiul de a face cu regularitate 
turul celor mai sărace gospodării, unde femeile trudeau cel 
mai mult. Se îmbrăca în haine vechi și se așeza în cenușă, 
vorbind cu ele, sau le ajuta la bucătărie. În scurtă vreme s-a 
dus vestea în regat despre faptele Cenușăresei, iar prințul 
chiar s-a certat cu ea din cauza asta, dar ea a insistat că asta 
vrea să facă, mai mult decât orice altceva, și și-a văzut de 

treabă în continuare. Într-o zi, una dintre doamnele de la 
curte, care se plictisea și ea, i-a cerut voie s-o însoțească. 
Treptat, s-au arătat interesate și altele. N-a trecut mult și zeci 
de doamne nobile au început să-și pună hainele cele mai 
vechi în fiecare dimineaţă și să meargă în oraș, unde ajutau 
femei sărace la muncile cele mai grele din gospodărie, 
pălăvrăgind cu ele și aflând tot felul de povești interesante. 

Apoi prințesei i-a venit ideea ca toate doamnele de la 
curte care ajutau femeile sărace să se adune laolaltă ca să dis- 
cute problemele cu care se confruntau, așa că le-a organizat 
într-o societate, a cărei președintă a devenit. Începând din 
ziua aceea, ori de câte ori veneau în oraș hornari, negustori 
de legume ambulanți, tăietori de lemne, ajutoare de bucătari 
sau gunoieri străini, erau invitați să vorbească la şedinţele 
Societăţii despre noutățile din meseria lor și despre cum este 
ea practicată în ţara lor. Astfel, Cenușăreasa și-a găsit locul în 
viață și, împreună cu noii ei prieteni, a contribuit mult la 
bunăstarea regatului. 


F. Basme și oameni reali 


Nu e deloc greu de găsit, în societate sau în practica clini- 
că, exemple ale tuturor personajelor din povestea Cenușă- 
resei, de la Cenușăreasa însăși și rudele ei apropiate, la 
Prinţul cel lipsit de eficienţă și la Rege și chiar până la vizitiul 
cel vesel, cu favoriţi, care nu rostește o vorbă și care a pornit 
în viaţă cu chip de șobolan. Există, de asemenea, cei care vin 
să probeze pantoful și să afle că, de fapt, ceea ce seamănă cu 
o ureche de porc e o pungă de mătase. 

Terapeutul poate să-și asculte pacientul și să caute în 
minte basmul care se potrivește cu ceea ce aude sau să răs- 
foiască indexul tematic al hui Stith Thompson8 când ajunge 
83 Thompson, Stith. Motif-Index of Folk-Literature. Indiana University 

Press, Bloomington și Londra, 1966. Basmele de tip Cenuşărowa 

acasă, dar o cale mai simplă constă în a-i cere chiar pacientu- 
lui să-și istorisească viața ca pe un basm. Un exemplu ni-l 
oferă Drusilla, care nu era pacientă, dar a răspuns solicitării 
în timpul unui seminar despre basme. 

Cu multe generaţii în urmă, un strămoș al Drusillei a 
inventat un dispozitiv de largă folosinţă, așa că numele lui e 
rostit și acum în majoritatea locuinţelor obișnuite. Povestea 
începe cu Vanessa, mama Drusillei, o descendentă a acestui 
patriarh. Mama Vanessei a murit când ea era mică, astfel că 
aceasta s-a dus să locuiască la un unchi în vârstă, fratele unui 
bunic, pe nume Charles. Acesta avea o fermă mare, în apro- 


sunt clasificate de Thompson în categoria: „Eroina nepromiţătoare. 
De obicei fata cea mai mică, dar nu întotdeauna.“ Printre sursele pe 
care le indică se numără unele irlandeze, bretone, italiene, Tuna- 
motu și Zuţi. Include, de asemenea, „Eroi nepromiţători” drept 
Cenușărese masculine. Face trimitere la „Fata cea mică victorioasă“, 
cu un număr mare de trimiteri la motive din întreaga lume, inclusiv 
din India și China. Mai există, de asemenea, motivul „Mezina 
abuzată“ și, mai răspândit dintre toate, „Mama vitregă cea crudă“. 
Alte roluri și tranzacții răspândite sunt: „Prinţul îndrăgostit de fata 
din popor“, „Fata îi trimite prințului mesaje prin semne“, „Fetiţa îl 
mituiește pe prinţ să se însoare cu ea“. Cenușa ca sălaș al unei eroine 
nepromițătoare e întâlnită, printre altele, în creaţii populare din 
Franţa, Spania, Italia, Islanda, China și ale indienilor Micmac. 
„Testul pantofului“ este de asemenea foarte răspândit. Cendrillon, 
Cenușăreasa originală franceză, purta pantofi din blană de veveriță 
(vair, în heraldică), termenul fiind confundat cu verre și tradus greșit 
prin „sticlă“. Pantofii lui Ashenputtel erau făcuţi din aur. Cenușă- 
reasa așa cum o cunoaștem își are probabil originea în Neapole, 
numindu-se La Gata Cenerentola. În franceză se numește Cu Cendron 
sau Fund de Cenușă, iar în engleză, uneori, Cinderbreech. Există o 
operă de Rossini intitulată La Cenerentola (jucată la Opera din San 
Francisco în 1969, iar în New York, în 1958 și în aprilie 1970. Rossini 
le numește pe surori Clorinda și Tisbe) și două balete. În baletul 
compus de d'Erlanger și Fokine, cele două surori sunt interpretate 
de balerini, fapt cu intenţie comică așa cum e înţeleasă comedia în 
baletul rusesc. Cel mai renumit balet pe această temă este semnat de 
Prokofiev. 

Cf. Barchilon, J. și Pettit, H. (coord.) The Authentic Mother Goose. Alan 
Swallow, Denver, 1960. 

piere de Los Angeles, dotată cu piscină, terenuri de tenis, lac 
propriu și chiar un teren de golf. Vanessa a crescut în acest 
mediu și a cunoscut oameni din multe țări. Însă nu era foarte 
fericită, iar la șaptesprezece ani a fugit să se mărite cu un băr- 
bat din Filipine, pe nume Manuel. Cele două fiice ale lor, 
Drusila și sora ei, Eldora, au crescut pe o plantație din Fili- 
pine. Drusilla era preferata tatălui. Eldora era băiețoaică și a 
ajuns foarte sportivă, expertă la călărie, tras cu arcul și golf. 
Tatăl o bătea des, dar pe Drusilla, niciodată. Într-o zi, când 
Eldora avea avea optsprezece ani, tatăl ei a vrut s-o pedep- 
sească. Fata crescuse înaltă cât el și era mult mai puternică. În 
timp ce tatăl înainta spre ea, Eldora a început să tremure, ca 
întotdeauna, dar brusc, Drusilla a observat o transformare 
stranie. Eldora și-a îndreptat ţinuta, și-a încordat mușchii și 
i-a spus tatălui, privindu-l aprig în ochi: „Să nu mai îndrăz- 
nești să pui-vreodată mâna pe mine!“ A fost rândul lui să se 
facă mic și să dea înapoi. La scurt timp după această întâm- 
plare, Vanessa a divorțat de soţul ei și s-a dus să locuiască, 
împreună cu cele două fete, pe proprietatea unchiului Charles. 

Trăind la ferma unchiului, Drusilla a cunoscut un bărbat 
dintr-o ţară îndepărtată, cu care s-a căsătorit și a avut doi 
copii. Dar cum dintotdeauna îi plăcuse să confecționeze 
obiecte, a devenit țesătoare și, în cele din urmă, profesoară de 
țesut. Interesul față de țesut a adus-o la seminarul despre 
basme. 

Drusilla a fost rugată să-și spună povestea sub formă de 
basm, folosind termeni din limbajul analistului de scenarii — 
broaște, prinți, prințese, învingători și învinși, vrăjitoare și 
bestii. lată cum a relatat-o: 

„A fost odată ca niciodată un rege care a cucerit multe 
pământuri, pe care le-a moștenit fiul lui cel mai mare. Stă- 
pânirea regatului a trecut din generație în generaţie și, cum 
moștenirea îi revenea întotdeauna fiului cel mare, cei mai 
mici se alegeau cu foarte puţin. Unul dintre fiii mai mici și 
săraci a avut o fiică, Vanessa. Cum ela murit la vânătoare, 
unchiul Vanessei, regele, a luat-o să trăiască la palat, alături 

de el, iar acolo, fata a cunoscut un prinţ dintr-o ţară străină, 
îndepărtată. Prinţul a luat-o din regat și a dus-o în regatul lui, 
aflat la malul mării, unde creșteau multe flori și păduri ciu- 
date. Însă după o vreme, Vanessa a aflat că prințul ei, 
Manuel, era de fapt un broscoi. Manuel a fost la fel de sur- 
prins când a descoperit că frumoasa mireasă, pe care o luase 
de soție fiindcă o credea prințesă, s-a dovedit a fi o vrăjitoare. 
Cei doi au avut două fiice. Cea mare, Eldora, era o broască, la 
fel ca tatăl ei; acesta n-o iubea deloc și, când era mică, obiș- 
nuia s-o certe și s-o bată. Fata cea mică, Drusilla, era o prin- 
țesă, și Manuel o trata ca atare. 

Într-o zi a venit la Eldora o zână, care i-a spus: «Te voi 
apăra. Dacă tatăl tău mai încearcă vreodată să te bată, trebuie 
să-i spui să înceteze!» Așa că data următoare când Manuel a 
încercat s-o bată, Eldora s-a simţit dintr-o dată foarte puter- 
nică și i-a cerut să nu se mai atingă de ea niciodată. Manuel a 
fost foarte indignat și a crezut că soția lui, Vanessa, a îndem- 
nat-o pe fată să se răzvrătească împotriva lui, așa că Vanessa 
a hotărât să plece. A părăsit regatul cel îndepărtat împreună 
cu fetele ei și s-a întors în regatul unchiului Charles, unde 
cele două fete au trăit fericite, până într-o zi, când a venit un 
prinț care s-a îndrăgostit de Drusilla. Cei doi s-au căsătorit cu 
mare fast și au avut două fete frumoase, iar Drusilla a trăit 
fericită până la adânci bătrâneți, crescându-și copiii și țesând 
tapiserii minunate.“ 

Toţi participanţii la seminar au căzut de acord că a fost o 
poveste excelentă. 


Capitolul 14 


CUM E CU PUTINȚĂ 
SCENARIUL DE VIAȚĂ? 


Jeder șade la pian și-și plimbă degetele pe claviatură. 
Sulul de hârtie, imprimat cu multă vreme în urmă de stră- 
moșii lui, se rotește încet. Muzica se revarsă într-un tipar pe 
care el nu-l poate schimba — uneori melancolică, alteori ve- 
selă, acum stridentă, acum melodioasă. Din când în când, 
Jeder ia un acord, uneori vocal, al cărui sunet poate să se 
combine perfect cu ceea ce e scris sau să tulbure curgerea lină 
a melodiei sorții. Se oprește să se odihnească, fiindcă sulul e 
mai gros decât papirusul legii din templu. El cuprinde legea 
și profeţii, cântecele și lamentările, un vechi testament și unul 
nou: un cadou cu adevărat magnific, mediocru, sumbru sau 
jalnic, pe care i l-au oferit bucată cu bucată părinţii lui iubi- 
tori, indiferenți sau plini de ură. Nutrește iluzia că muzica îi 
aparţine și, pentru asta, are martor propriul corp, care obo- 
sește tot mai mult cu fiecare oră și fiecare zi de lovit neîncetat 
în claviatură. Uneori, în timpul pauzelor, se ridică să facă o 
plecăciune sau să primească huiduieli de la rude și prieteni, 
care cred, de asemenea, că melodia pe care o cântă îi aparţine. 

Cum se face că membrii speciei umane, cu toată înțelep- 
ciunea, conștiința de sine și dorința de adevăr și identitate pe 
care au adunat-o, își dau voie să rămână într-o astfel de 
situație mecanică, marcată de patetism și autoînșelare? În 
parte se întâmplă așa pentru că ne iubim părinţii și în parte 
fiindcă viaţa e mai ușoară astfel, dar totodată e și pentru că, 
în evoluția noastră, încă nu ne-am îndepărtat suficient de 
strămoșii primate ca să procedăm altfel. Avem ceva mai 
multă conștiință de sine decât primatele, dar nu mult mai 

multă. Scenariile sunt posibile doar fiindcă oamenii nu știu 
ce-și fac lor înșile și ce le fac celorlalți. De fapt, a ști ce faci 
reprezintă opusul funcționării după un scenariu. Există anu- 
mite aspecte ale funcționării organice, psihice și sociale care 
se petrec fără voia omului — scăpări care au loc fiindcă au 
fost programate. Ele influențează puternic destinul individu- 
lui, prin intermediul celor din jur, în timp ce el își păstrează 
iluzia autonomiei. Dar există totodată anumite remedii ce pot 
fi folosite. 


A. Plasticitatea chipului 


Mai presus de toate, plasticitatea feţei omului face viața să 
fie o aventură și nu o experiență controlată. Acest lucru se 
bazează pe un principiu biologic aparent neînsemnat, dar cu 
o imensă putere socială.8 Sistemul nervos uman este con- 
struit astfel încât impactul vizual pe care-l au asupra privi- 
torului mișcările mici ale mușchilor faciali este mai mare 
decât impactul kinestezic al subiectului. O mișcare de numai 
doi milimetri a unuia dintre mușchii mici din jurul gurii 
poate fi imperceptibilă pentru Jeder, dar cât se poate de evi- 
dentă pentru tovarășii lui. Acest lucru se poate verifica în fața 
oglinzii. Măsura în care subiectul nu e conștient cum arată se 
demonstrează foarte simplu cerându-i să execute acțiunea 
banală de a-și curăța cu limba partea din faţă a dinților. Jeder 
poate să facă acest lucru într-un mod care lui îi pare extrem 
de discret și de delicat. Din câte-și poate da seama, judecând 
după senzațiile kinetice sau musculare, abia dacă-și mișcă 
faţa. Dar dacă stă în faţa oglinzii, vede că ceea ce pare o miș- 
care neînsemnată a limbii provoacă de fapt o distorsionare 
puternică a trăsăturilor sale, mai cu seamă a bărbiei, și care 
include totodată mușchii gâtului. Dacă acordă mai multă 

atenţie decât de obicei senzațţiilor sale musculare, va observa 
de asemenea că mișcarea îi influențează fruntea și tâmplele. 

În focul unei interacțiuni sociale, acest fenomen poate să 
se petreacă de zeci de ori fără ca Jeder să-l conștientizeze: 
ceea ce lui îi pare o deviere minoră a musculaturii expresive 
provoacă o schimbare majoră a înfățișării lui. Pe de altă parte, 
Copilul din Zoe, privitoarea, urmărește (atât cât permit bu- 
nele maniere) semnele care-i vor sugera cam care sunt atitu- 
dinea, simțămintele și intenţiile lui Jeder. Astfel, el dezvăluie 
mereu mai mult decât crede, doar dacă nu cumva e unul din- 
tre acei oameni care-și țin în mod obișnuit trăsăturile feței 
încremenite, impenetrabile, și au grijă să nu-și dezvăluie 
reacţiile. Însă importanța plasticităţii faciale este dovedită de 
faptul că astfel de persoane impenetrabile îi neliniștesc pe 
ceilalţi, care nu primesc indicii privind direcţia în care ar tre- 
bui să-și modifice comportamentul. 

Acest principiu clarifică originea „intuiției“ aproape nefi- 
rești a pruncilor și a copiilor mici în privinţa oamenilor. Cum 
sugarii n-au fost încă învăţaţi că nu trebuie să privească prea 
atent chipul oamenilor, sunt liberi s-o facă și astfel văd multe 
lucruri care le scapă celorlalţi și pe care subiectul nu e con- 
știent că le dezvăluie. În viaţa de toate zilele, Adultul lui Zoe 
are grijă, politicos, să nu privească prea atent ce se întâmplă 
cu faţa celorlalți în timp ce aceștia vorbesc, dar Copilul ei 
„trage cu ochiul“, nepoliticos, tot timpul, și astfel își con- 
turează raționamente de obicei corecte cu privire la ceea ce 
are de gând celălalt. Asta se întâmplă cel mai des în „primele 
zece secunde“ după ce individul face cunoștință cu cineva, 
înainte ca el să aibă ocazia de a stabili cum vrea să se pre- 
zinte, astfel că tinde să trădeze lucruri pe care ulterior le as- 
cunde. În asta constă valoarea primei impresii. 

Efectul social al acestui fapt este că Jeder nu știe niciodată 
cât de multe dezvăluie prin plasticitatea facială. Lucrurile pe 
care încearcă să le ascundă chiar și de el însuși sunt cât se 
poate de vizibile pentru Zoe, care reacționează în consecinţă, 
spre marea lui surprindere. Jeder emite continuu semnale 

conforme cu scenariul, fără a fi conștient de acest lucru. 
Ceilalţi reacționează, în ultimă instanţă, la aceste semnale, nu 
la persona lui Jeder — felul cum se prezintă el. Astfel, des- 
fășurarea scenariului continuă, fără ca Jeder să trebuiască 
să-și asume responsabilitatea lui. Își poate păstra iluzia de 
autonomie spunând: „Nu înţeleg de ce s-a purtat ea așa; eu 
n-am făcut nimic ca să provoc o asemenea reacție. Da, fără 
doar și poate, oamenii sunt ciudați.“ Dacă purtarea lui e sufi- 
cient de bizară, ceilalți pot să reacționeze într-un mod ce-i 
depășește cu mult înţelegerea, iar astfel pot fi create sau 
întărite maniile. 

Remediul în acest caz e simplu. Dacă Jeder își studiază în 
oglindă expresiile, va vedea în scurt timp ce face de-i deter- 
mină pe oameni să reacționeze cum reacționează, și apoi va fi 
în măsură să schimbe lucrurile, dacă vrea. Probabil că nu va 
dori; decât dacă e actor. De fapt, majoritatea oamenilor sunt 
atâtyde dornici ca scenariul lor să se desfășoare în continuare, 
încât își găsesc tot felul de scuze chiar și pentru a refuza să se 
uite în oglindă.85 Ar putea susţine, de exemplu, că procedeul 
e „artificial“, ceea ce înseamnă că singurul lucru „natural“ 
este ca scenariul să fie lăsat să se desfășoare în direcţia finalu- 
lui său mecanic, dinainte stabilit. 

Clara, o femeie latino-americană binecrescută, a oferit un 
exemplu grăitor al efectului profund al plasticității faciale 
asupra relațiilor umane. A venit la grup fiindcă soţul ei era 
pe punctul de a o părăsi și a afirmat că nu are „pe nimeni cu 
care să vorbească“, deși avea trei copii mari, care locuiau în 
continuare cu părinții. Soţul ei a refuzat să vină la grup, dar 
băiatul în vârstă de douăzeci de ani a acceptat bucuros invitația. 

— Ezit să vorbesc cu mama, a afirmat el, și mi-e greu să 
vorbesc aici despre ea, fiindcă se simte foarte ușor rănită în 
sentimentele ei și uneori are o atitudine de martiră. Înainte de 
„ a-i spune ceva, trebuie mereu să mă gândesc cum va reac- 
ționa, așa că, zău, nu pot să-i vorbesc deschis. 

35 Harding, D.C. „The Face Game“. Transactional Analysis Bulletin, 

În timp ce tânărul a dezvoltat ideea timp de câteva mi- 
nute, maică-sa ședea lângă el, cu corpul încordat și mâinile 
împreunate elegant în poală, cum fusese învățată din copi- 
lărie, astfel că singurele părţi ale corpului ei care se mișcau 
vizibil erau fața, capul și gâtul. Ascultând ce spunea băiatul 
ei, mai întâi a ridicat din sprâncene surprinsă, apoi s-a în- 
cruntat, apoi a clătinat ușor din cap, și-a strâns buzele, a încli- 
nat capul cu tristețe, a ridicat iarăși privirea și și-a înclinat 
capul pe o parte, cu o atitudine de martirizat. Cât timp a vor- 
bit tânărul, aceste mișcări plastice ale capului și feței au con- 
tinuat — un veritabil film al expresiilor emoţionale. 

După ce băiatul și-a terminat relatarea, doctorul Q a între- 
bat-o pe Clara: 

— De ce ţi-ai mișcat faţa tot timpul cât a vorbit el? 

— Dar n-am făcut așa ceva! a protestat ea, surprinsă. 

— Atunci de ce-ţi mișcai capul într-o parte și într-alta? 

— Nu știam că-l mișc. 

— Ei bine, îl mișcai. Tot timpul cât a vorbit, fața ta a reac- 
ționat la spusele lui și tocmai din cauza asta se simte stânjenit 
când vorbește cu tine. Tu-i spui că-ți poate vorbi despre orice, 
dar din moment ce reacţiile tale la vorbele lui sunt atât de 
clare chiar dacă nu scoţi un sunet, el ezită. Iar tu nici măcar 
nu-ți dai seama că reacționezi. Dacă asta are un asemenea 
efect acum, când e mare, închipuie-ţi ce efect are asupra unui 
copil de trei ani, care urmărește tot timpul cu atenţie chipul 
mamei, ca să vadă ce influenţă are asupra ei! De asta ezită 
băiatul tău înainte să-ți spună ceva și de asta simţi că n-ai pe 
nimeni cu care să vorbești. 

— Şi ce se poate face? a întrebat ea. 

— Când ajungi acasă, poți să te așezi în fața unei oglinzi 
în timp ce fiul tău îţi vorbește, ca să vezi ce se petrece. Dar în 
momentul ăsta, ce părere ai despre ceea ce-a spus el? a între- 
bat doctorul Q, și conversaţia a continuat. 

În acest caz, Părintele Clarei îl asculta pe băiatul ei cu 
respect matern, acela fiind Eul ei activ în momentul respectiv. 
În același timp, Copilul ei reacționa la spusele băiatului în cu 

totul alt fel, dar nici Părintele, nici Adultul Clarei nu conști- 
entizau mișcările feței ei, pentru că ea nu putea să le „simtă“. 
Însă băiatul înțelegea pe deplin reacţiile Copilului ei, fiindcă 
le avea drept în fața ochilor. Părintele Clarei era sincer, dar 
„pe lângă“, și toți membrii grupului, mai puţin ea, au înţeles 
de ce băiatul ezită să-i vorbească deschis. 

Principiul plasticității faciale are legătură atât cu „zâmbe- 
tul mamei“, pe care l-am descris anterior, cât și cu „râsul sub 
ștreang“. Mama poate fi în totală necunoștință de cauză cu 
privire la ceea ce se petrece pe fața ei și la efectul puternic pe 
care-l are astfel asupra copiilor săi.86 


B. Eul mobil 


Alături de principiul biologic al plasticităţii faciale, prin- 
cipiul psihologic al Eului mobil este la fel de important în 
continuarea desfășurării scenariului și se bazează pe un defi- 
cit asemănător de conștientizare. Sentimentul „Eului“ este 
mobil. În orice moment dat, el poate să se localizeze la nive- 
lul oricăreia din cele trei stări ale Eului și poate sări de la una 
la alta când apare ocazia. Altfel spus, sentimentul Eului e 
independent de toate celelalte proprietăţi ale stărilor Eului și 
de ceea ce face sau resimte starea Eului. E ca o încărcătură 
electrică, gata să sară de la un condensator la altul, indiferent 
la ce sunt folosiți condensatorii; sentimentul Eului este purtat 
prin această „investire liberă“.87 

Ori de câte ori o anumită stare a Eului este deplin activă, 
ea e percepută în momentul respectiv ca fiind adevăratul Eu. 
Când Jeder dă curs Părintelui său mânios, simte că acela e 


International Universities Press, New York, 1957. Vezi, de asemenea, 
Crossman, P. „Position and Smiling”. Transactional Analysis Bulletin, 

87 Pentru o prezentare mai detaliată a constructului investirii libere, 

chiar el însuși. Câteva minute mai târziu, în starea de Adult a 
Eului, când se întreabă de ce s-a purtat așa, își percepe Adul- 
tul ca fiind adevăratul Eu. Mai târziu, dacă se simte rușinat, 
în starea sa de Copil, fiindcă a dovedit atâta răutate, își re- 
simte Copilul ca fiind Eul adevărat. (Toate acestea, desigur, 
presupunând că incidentul face parte din viața sa reală și 
Jeder nu joacă pur și simplu rolul unui Părinte mânios sau al 
unui Copil spăsit. Interpretarea rolurilor nu este adevăratul 
Eu, ci o prefăcătorie a Copilului.) 

Pentru a ilustra efectul Eului mobil în viața cotidiană, să 
luăm exemplul familiar al unei neveste cicălitoare, În mod 
obișnuit, Zoe e veselă, sociabilă și adaptabilă, dar în anumite 
momente devine foarte critică la adresa soțului ei. Ăsta e 
Părintele ei cicălitor. Mai târziu, ea își scoate iarăși la iveală 
Copilul vesel, sociabil, adaptat, și uită ce i-a spus soțului în 
starea de Părinte. Dar soțul nu uită, așa că rămâne precaut și 
distant. Dacă secvenţa se repetă de mai multe ori, precauţia și 
distanţa lui se permanentizează, lucru pe care Zoe nu-l înţe- 
lege. „Ne distrăm așa de bine împreună, spune Copilul ei fer- 
mecător. De ce te depărtezi de mine?“ Când Copilul este 
adevăratul ei Eu, Zoe uită sau trece cu vederea ceea ce a spus 
când avea Părintele drept Eu adevărat. Așadar, o stare a 
Eului nu ține prea bine socoteala faptelor celorlalte stări ale 
Eului. Părintele lui Zoe trece cu vederea cât de bine s-a dis- 
trat cu soțul, iar Copilul ei uită cât de mult l-a criticat. Dar 
Copilul lui Jeder (și, de asemenea, Adultul) își aduce aminte 
ce a spus Părintele ei, și trăiește mereu cu teama că incidentul 
neplăcut se va repeta. 

Jeder, pe de altă parte, are mare grijă de ea când se află în 
starea de Părinte, dar Copilul lui se plânge de ea și pro- 
testează. Părintele lui, trecând cu vederea sau uitând de acţi- 
unile Copilului, îi reproșează lui Zoe lipsa de recunoștință 
pentru „tot ce a făcut pentru ea“. Ea apreciază ce-a făcut el, 
dar trăiește cu teama de sarcasmele lui. Părintele lui Jeder 
crede că el, adevăratul său Eu, s-a purtat întotdeauna grijuliu 
cu ea, ceea ce e adevărat. Dar la fel de adevărat este și faptul 

că, atunci când e activ Copilul lui văicăreţ, și acela e tot el, 
adevăratul său Eu. Astfel, cum o stare a Eului sau Eu real uită 
ce au făcut celelalte, Jeder poate să-și desfășoare în continua- 
re scenariul fără a trebui să-și asume responsabilitatea pentru 
asta. Părintele lui poate spune: „M-am purtat întotdeauna așa 
de frumos cu ea, n-am făcut nimic ca s-o provoc. Da, femeile 
chiar sunt ciudate!“ Părintele lui uită cum a provocat-o 
Copilul, dar Zoe, fiind victima, nu uită. Aceste două exemple 
explică tenacitatea poziţiei OK descrisă în capitolul 5, 
secțiunea F. 

Acum, că principiul e clar, se impune prezentarea unui 


exemplu mai însufleţit. O astfel de trecere neglijentă sau ire- 


sponsabilă de la o stare a Eului la alta ar putea fi numită 
„călătorie a Eului“, dar din moment ce expresia e denumirea 
folosită în argoul hippy pentru lăudăroșenie, ar fi mai politi- 
cos să le-o lăsăm hipioţilor și să găsim altă denumire pentru 
mobilitatea stărilor Eului. În consecință, vom intitula urmă- 
toarea anecdotă „Aminta și Mab, sau o călătorie PAC prin 
psihism“. 

Mab și mama ei își făceau reciproc atâţia nervi, încât într-o 
bună zi, Mab a șters-o de acasă să-și viziteze, la sfârșit de săp- 
tămână, o prietenă din alt oraș. Maică-sa i-a dat de urmă la 
telefon și i-a spus: „Dacă nu ești acasă duminică dimineaţa, te 
încui afară.“ Așa că Mab s-a întors duminică seara. Mama ei a 
refuzat s-o lase să intre în casă și i-a spus că va trebui să-și 
găsească propria locuință. Mab și-a petrecut noaptea respec- 
tivă acasă la o prietenă din vecini. Luni dimineața, maică-sa a 
sunat-o și a iertat-o. Mab i-a povestit doctorului Q acest epi- 
sod împreună cu alte exemple ale inconsecvenţei mamei sale. 
Unele relatări nu erau deloc clare, așa că doctorul Q s-a 
hotărât să stea de vorbă cu Mab și mama ei împreună, ca să 
vadă dacă-și poate da seama ce se petrece cu adevărat. 

Imediat ce s-au așezat cele două, Aminta, mama, a deschis 
discuția de pe o puternică poziție de Părinte, criticând-o pe 
bună dreptate pe Mab pentru că e dezordonată, irespon- 
sabilă, fumează marihuana și alte chestiuni frecvent întâlnite 

ca motive de discuție între mame și fiicele lor de optsprezece 
ani. În timpul recitalului, Mab a ascultat la început cu un 
zâmbet abia schițat, ca pentru a comenta: „lar s-a pornit!“ 
Apoi s-a uitat într-o parte, cu aerul că spune: „Nu mai su- 
port!“, după care și-a aţintit privirea în tavan, sugerând prin 
asta: „Nu e nimeni acolo să mă salveze?“ Aminta n-a dat 
atenție reacţiilor fetei, ci și-a continuat tirada. 

După ce a epuizat subiectul, Aminta și-a schimbat melo- 
dia. A început să vorbească despre dificultățile din viața ei, 
nu într-o manieră plângăreaţă, de Copil, ci oferind o evaluare 
Adultă realistă a problemelor ei din căsnicie, pe care doctorul 
Q le cunoștea bine. În acest punct, Mab s-a întors și s-a uitat 
direct la maică-sa, cu o privire complet nouă, parcă spunând: 
„In definitiv, e o persoană reală!” Aminta a continuat, iar 
doctorul Q a putut să-i urmărească trecerile de la o stare a 
Eului la alta, pe baza cunoștințelor sale detaliate privind tre- 
cutul și experienţele ei de viaţă. La un moment dat, Aminta a 
parcurs aceeași succesiune ca în timpul episodului cu „încu- 
iatul afară din casă“: mai întâi a folosit perspectiva Părinte- 
lui-tată furios (încuind-o pe Mab afară din casă), după care 
s-a înmuiat, fiindcă la conducere a venit Părintele-mamă gri- 
juliu (care-și făcea griji că „fetița ei“ umblă prin oraș fără să 
aibă un acoperiș deasupra capului). După asta a intervenit 
iarăși Adultul, apoi Copilul neajutorat și pe urmă iarăși Tatăl 
furios. 

Acest periplu poate fi urmărit printr-o linie trasată de la o 
stare a Eului la alta, ca în Figura 13. Pornind de la PT (Pă- 
rintele-tată), trecem la PM (Părintele-mamă), apoi la A (Adult), 
pe urmă la C (Copil), după care ne întoarcem la PT. Ascul- 
tând în continuare, linia a urmat traseul prezentat în dia- 
gramă: de la PT la A, apoi la C și pe urmă înapoi la PM. 
Astfel putem urmări călătoria PAC a Amintei pe măsură ce 
ea trece de la un cerc la următorul. 

Intrebarea este: Ce reprezintă linia? Ea reprezintă senti- 
mentul Eului la Aminta, sentiment ce nu-și are sălașul în nici 
o stare a Eului, ci se poate deplasa liber de la una la alta, pur- 


294 Eric Berne 


O călătorie PAC prin psihism 
Figura 13 


tat de „investirea liberă”. Indiferent în care cerc se afla Amin- 
ta la un anumit moment, ea simţea oricum că vorbește din 
perspectiva „adevăratului său Eu”. 

Circuitul sau poziţia investirii libere este o linie continuă; 
Aminta nu e conștientă că „ea“ o schimbă sau că purtarea ei 
se modifică de la un moment la altul, fiindcă simțământul 
„Asta sunt eu cea adevărată“ se păstrează tot timpul. Astfel, 
când afirmăm că „Aminta“ a trecut de la o stare a Eului la 
alta, înțelegem prin aceasta că investirea ei liberă a făcut acest 


lucru, purtând în ea un sentiment continuu al Eului real. „Ea 


însăși” are impresia că e aceeași persoană consecventă, tot 
timpul, dar se schimbă atât de mult de la o fază la urmă- 
toarea, că unui observator i-ar părea că există mai multe per- 
soane diferite (în mintea ei), care vorbesc pe rând. Impresia 
asta o avea și Mab, și din cauza asta nu putea să se descurce 
cu maică-sa. Nu reușea să sesizeze o constanţă care să-i per- 
mită să anticipeze cum se va purta sau va reacționa Aminta 
de la o clipă la alta, în așa fel încât fata să se poată adapta la 

dispoziția mamei. lar comportamentul lui Mab îi părea une- 
ori mamei sale la fel de arbitrar. 

Cum și Aminta, și Mab își înțelegeau stările Eului, n-a fost 
prea greu să li se clarifice situația, iar după aceea s-au înţeles 
mai bine. 

Comportamentul Clarei, descris în secțiunea anterioară, 
ilustrează un alt mod în care lipsa de diferențiere conștientă a 
stărilor Eului influențează profund întregul curs al vieţii per- 
soanei, ca și pe cel al partenerului de viaţă și al copiilor. În 
cazul amintit, două stări ale Eului erau active simultan, una 
ascultând cu înțelegere și cealaltă strâmbându-se, igno- 
rându-se reciproc cu hotărâre, ca doi străini bănuitori, deși 
locuiau amândouă în aceeași navă spaţială lăuntrică de pa- 
truzeci și cinci de ani. 

Altă variantă interesantă apare când persoana refuză să-și 
recunoască purtarea chiar și față de sine. (Am amintit și acest 
aspect spre sfârșitul capitolului 5.) Astfel, un bărbat poate 
afirma cu sinceritate că e șofer bun chiar dacă a avut cel puţin 
un accident serios în fiecare an, iar o femeie poate susține că e 
bucătăreasă pricepută deși arde mâncarea cu regularitate. 
Sinceritatea vine din faptul că, în ambele cazuri, Adultul este 
bun șofer sau bucătăreasă pricepută, iar accidentele sunt 
provocate de Copil. Cum la astfel de oameni există o graniță 
groasă și rigidă între două stări ale Eului, Adultul nu acordă 
pic de atenție la ceea ce a făcut Copilul și poate spune cu sin- 
ceritate: „Eu (Eul meu Adult) n-am greșit niciodată.“ Același 
lucru se poate întâmpla oamenilor care sunt mai puțin rigizi 
și se poartă bine când sunt treji (și Adultul deține controlul), 
dar fac greșeli la băutură (când Copilul preia controlul). 
Unora chiar „li se rupe filmul“ când beau, așa încât Adultul 
nu e câtuși de puţin conștient de faptele lor din starea de 
intoxicație, și astfel își pot păstra intactă corectitudinea fictivă 
într-o manieră impermeabilă, alcoolică. Se poate întâmpla și 
invers, în cazul persoanei lipsite de eficiență în starea 
Adultului, dar care are un Copil productiv. Așa cum oamenii 
„tăi“ nu înţeleg mustrările și criticile pe care le primesc pen- 

tru prostiile lor, la fel, acești oameni „buni“ sunt incapabili să 
accepte complimentele pentru rezultatele lor sau le acceptă 
doar din politețe. Adultul realmente nu pricepe la ce se referă 
oamenii când spun că creațiile Copilului sunt importante și 
preţioase, din moment ce Adultul lipsea de la comandă când 
au fost create. 

Am mai discutat anterior, de asemenea, despre femeia 
bogată care nu devine săracă dacă-și pierde banii și despre 
bărbatul sărac care nu devine bogat când câștigă bani. În ast- 
fel de cazuri, Copilul știe, din directivele scenariului, dacă e 
bogat sau sărac, și simplii bani nu-i vor schimba poziţia. La 
fel, Copilul bărbatului știe dacă e sau nu un bun șofer, iar al 
femeii, dacă e sau nu bucătăreasă pricepută, iar câteva acci- 
dente sau mâncăruri greșite nu-l vor face pe Copil să se 
răzgândească. 

După o călătorie PAC, poziția adoptată de obicei e una de 
dezvinovăţire detașată: „Sunt OK. Părintele meu n-a observat 
ca eu să fi făcut ceva, așa că nu știu la ce te referi.“ În aceste 
cazuri se sugerează clar că persoana cealaltă e ne-OK pentru 
că reacționează la un eventual comportament discutabil. 
Avem aici de a face cu un tricou inscripționat folosit în cazuri 
de urgenţă, pe faţa căruia scrie „Eu mă iert“, iar pe spate, „Tu 
de ce nu mă poți ierta?” 

Există un remediu simplu pentru neconștientizarea frec- 
ventă, într-o stare a Eului, a faptelor celorlalte stări ale Eului: 
Adultul să-și aducă aminte de acţiunile tuturor Eurilor reale 
și să-și asume deplina responsabilitate pentru ele. Asta va 
pune capăt eschivelor („Vrei să-mi spui că eu am făcut asta? 
Probabil că-mi ieșisem din minţi!”) și le va înlocui cu accep- 
tări realiste („Da, îmi amintesc că am făcut asta și chiar eu 
eram acela“ sau, și mai bine, „O să am grijă să nu se mai 
întâmple”). Se pare că această sugestie are numeroase impli- 
caţii juridice, din moment ce va tinde să elimine eschivarea 
prin pledarea pentru nebunie temporară, demers laș și con- 
venabil („Creierul de lemn” sau „Nu mă poți învinui pe mine 
pentru ceea ce a făcut eu“). 

C. Fascinaţie și imprinting 

Aceste lucruri pot fi ilustrate cel mai bine luând în dis- 
cuție dificultățile cu care se confruntau Neville și soția lui, 
Julia. Neville avea pe obrazul stâng o aluniţă care exercita o 
fascinație morbidă asupra Copilului Juliei. Cât timp el îi 
făcuse curte, ea reușise să-și reprime vaga repulsie stârnită de 
acest defect, dar cu trecerea timpului, defectul devenea tot 
mai supărător, astfel că spre sfârșitul lunii de miere, Juliei îi 
era aproape imposibil să-și privească soţul drept în față. Nu 
i-a vorbit despre această stânjeneală pe care o simțea, de 
teamă să nu-i rănească sentimentele. S-a gândit să-i propună 
să-și îndepărteze chirurgical alunița, dar și-a spus că-n felul 
ăsta va rămâne cu o cicatrice care ar putea să-i pară și mai 
supărătoare, așa că n-a spus nimic. 

În ce-l privește pe Neville, avea mania storsului coșurilor; 
ori de câte ori stăteau împreună dezbrăcați în pat, cerceta cor- 
pul Juliei și, dacă găsea pe pielea ei o umilătură cât de minus- 
culă, simţea imboldul puternic de a o zgândări cu unghia. 
Pentru Julia, asta era o intruziune extrem de dezagreabilă 
asupra persoanei sale. Uneori, imboldul lui era atât de puter- 
nic, iar protestele ei, atât de vehemente, încât în cele din urmă 
își întorceau reciproc spatele, enervați. 

De-a lungul timpului, cei doi au descoperit de asemenea o 
diferență nefericită între gusturile lor sexuale, diferență care 
la început a părut minoră, dar mai târziu a devenit un motiv 
serios de conflict. Neville, care fusese crescut de o doică în 
Indiile de Vest, era excitat de halate și sandale, în timp ce 
Juliei, care urma exemplul mamei și surorii ei, îi plăcea să se 
îmbrace mai modern și să poarte tocuri înalte. La drept vor- 
bind, Neville avea aproape un fetiș pentru sandale, pe când 
Julia avea un „contrafetiș“ pentru tocuri înalte. Ea își dorea ca 
bărbaţii să fie excitați de felul cum se îmbrăca; drept urmare, 
când dădea curs dorințelor lui Neville și purta sandale, îi 
pierea tot cheful de sex, iar dacă umbla prin casă cu tocuri 
înalte, îi pierea lui cheful. Astfel, deși din exterior păreau o 

pereche potrivită, cuplul lor era grav perturbat de lucruri 
aparent minore, întemeiate pe experienţe de viață foarte tim- 
purii. Acest lucru era deosebit de supărător pentru că ei înșiși 
crezuseră că vor forma un cuplu ideal, cu bune potriviri după 
toate standardele sociale și psihologice convenţionale, ca de 
computer. 

Fascinaţia apare la animalele inferioare și, de asemenea, la 
sugarii de o anumită vârstă. Partea de Copil din Neville și 
din Julia a rămas fascinată (pozitiv în cazul lui, negativ în 
cazul ei) de defecte minore ale pielii după ce au crescut. Im- 
printingul a fost studiat în principal la păsări, care iau drept 
mamă orice obiect ce li se arată în primele zile de existență 
după ieșirea din ou. Astfel, rațelor li se poate face „imprin- 
ting” sau pot fi stimulate cu ajutorul unei bucăți de carton 
colorat, pe care-l urmează ca și cum ar fi mama lor. Fetișurile 
sexuale, care apar de asemenea foarte timpuriu, exercită o 
influență asemănătoare asupra bărbaţilor, în timp ce femeile 
se pot dedica unor contrafetișuri, despre care descoperă că 
sunt stimulatoare sexual pentru bărbaţii din jurul lor. 

Fascinaţiile și fetișurile sunt foarte adânc înrădăcinate și 
pot perturba serios cursul lin al vieţii celor în cauză, în ma- 
nieră similară cu dependenţa de droguri. În ciuda tuturor 
încercărilor de control rațional din partea Adultului, Copilul 
simte o repulsie sau o atracţie aproape irezistibilă față de 
obiectul cu pricina și, ca urmare, face sacrificii complet dis- 
proporţionate față de situaţie ca să-l evite sau să-l obțină. În 
consecinţă, fascinaţiile și fetișurile pot juca un rol important 
în a stabili deznodământul unui scenariu, mai cu seamă în 
alegerea persoanelor menite să joace rolurile principale. 
Acesta este un alt factor care micșorează capacitatea indi- 
vidului de a hotărî singur care-i va fi soarta. 

Remediul pentru fascinaţii constă în a le conștientiza, a le 
discuta și a hotărî dacă persoana poate trăi cu ele. Ultima 
parte poate fi realizată prin „tranzacţii în minte“ — dialoguri 
interne între Adult și Copil, Părintele fiind în acest caz ținut 
la distanță până când cei doi se înțeleg clar unul pe altul. 

După aceea, Părintelui i se permite să-și spună părerea. Dacă 
individul hotărăște, în mintea sa, că poate trăi confortabil cu 
o fascinație negativă — cum ar fi o fată cu un defect fizic —, 
toate bune și frumoase. Dacă nu, trebuie căutat un remediu 
sau individul trebuie să-și caute o nouă parteneră. Fără o 
analiză considerabilă a gândurilor și simțămintelor sale, el 
nu-și poate da seama în cât de mare măsură îi poate afecta un 
singur element reacțiile, de obicei ca urmare a experiențelor 
sale timpurii. Pe de altă parte, o fascinaţie pozitivă îl poate 
robi dincolo de granițele raţiunii și ar trebui cumpănită la fel 
de atent. Exact aceleași lucruri se aplică în cazul femeilor fas- 
cinate de imperfecțiunile bărbaților lor. 

Remediul pentru fetișuri este asemănător dar, din 


dusa 


reciproce și, cu trecerea timpului, fetișul poate fi „trăit până 
la tocire“ în mod fericit. 


D. Mirosul inodor 


Pe lângă ciudățeniile biologice ale organismului uman 
descrise mai sus (plasticitatea facială, Eul mobil, fascinația și 
imprintingul), există posibilități mai neclare ce ar putea avea 
un efect la fel de profund asupra existenței omenești. Prima 
dintre ele este percepția extrasenzorială. Dacă vestitele cărți 
de joc ale doctorului Rhine88 emit semnale ce nu pot fi detec- 
tate cu ajutorul instrumentelor fizice din generaţia actuală, 
dar pot fi receptate de o minte omenească acordată pe lungi- 


88 Rhine, J.B. Extra-Sensory Perception. Bruce Humphries, Boston, 1962. 
Cf. Churchman, C.W. „Perception and Deception“, recenzie a 
lucrării lui C.E.M. Hansel: ESP: A Scientific Evaluation (Scribner, New 
York, 1966), în Science, 153: 1088-1090, 2 septembrie 1966, și intere- 
santele calcule privind „coincidența gândurilor“ ale lui L.W. Alvarey 
în „A Pseudo Experience in Parapsychology“, Ibid., 1148-1541, 18 
iunie 1965. 

mea de undă corespunzătoare, asta e, evident, o chestiune de 
importanţă considerabilă, chiar dacă nu neapărat decisivă. 
Dacă astfel de semnale există, detectarea lor obiectivă ar pre- 
zenta interes, în primă instanță, mai ales din motive de 
senzație, și suplimentele duminicale ale ziarelor ar avea ma- 
terial din belșug. Evoluţia ulterioară a unei asemenea desco- 
periri nu poate fi anticipată până când ea nu se produce. Fără 
îndoială, ea ar interesa armata, care face deja cercetări în 
domeniu, mai ales dacă ținta ar putea fi aleasă, cum s-ar 
întâmpla în cazul detonatoarelor de bombe atomice și cu 
hidrogen ce ar putea fi transportate pe cale aeriană deasupra 
fabricilor și depozitelor posibilului dușman. SN i 
Telepatia ar fi considerabil mai semnificativă, dacă ar 
exista. Dacă mintea unui om poate trimite mesaje descifrabile 
minții altuia și dacă s-ar putea elabora un mijloc obiectiv de a 
controla și înregistra astfel de mesaje, asta ne-ar ajuta să în- 
țelegem multe lucruri legate de comportamentul uman. Asia 
e a doua posibilitate. „Fenomenele telepatice“ declarate par a 
se produce cel mai des și cel mai evident între persoane foar- 
te apropiate, cum ar fi între soți sau între părinţi și copii, care, 
probabil, au o receptivitate mult mai mare unul față de 
celălalt decât alți membri ai speciei umane. Telepatia le-ar 
oferi părinților-cloșcă un mijloc ideal de a controla comporta- 
mentul copiilor și, cu siguranţă, ar prezenta un mare interes 
pentru analistul de scenarii, dacă ea ar exista. Intuiţia, care 
este o funcţie a stării de Copil a Eului8, se apropie de multe 
ori de telepatie, prin aceea că pot fi intuite lucruri foarte 
obscure despre alții cu un minimum de indicii senzoriale.% 
În cazurile în care s-a afirmat că a avut loc un fenomen de 
telepatie, se constată că el e foarte fragil și foarte ușor de 
întrerupt și depinde foarte mult de dispoziția agentului și a 
receptorului. Factorii externi, cum ar fi testele întreprinse de 


89 Berne, E. „Intuition VI: The Psychodynamics of Intuition”. 
Psychiatric Quarterly, 36: 294-300, 1962. 


9 Berne, E. A Layman's Guide to Psychiatry and Psycho-analysis, Loc. cit. 


Ediția a treia, Anexă: „Beyond Science”. 

oameni de știință, par să-i micșoreze eficiența sau s-o anuleze 
complet, după cum arată rezultatele publicate ale unor astfel 
de teste.9l Asta nu înseamnă neapărat că telepatia nu există, 
ci ne oferă un indiciu cu privire la natura ei, în cazul în care 
există. Personal, aș propune următoarea ipoteză, care explică, 
folosind doar o premisă majoră și o premisă minoră, toate 
rezultatele științifice (majoritatea negative): Dacă telepatia are 
loc, sugarul foarte mic e cel mai bun receptor; pe măsură ce 
crește, această capacitate se alterează și devine treptat tot mai 
puțin demnă de încredere, astfel că la adulți survine doar 
sporadic și în condiţii speciale. În limbaj structural, ipoteza se 
traduce astfel: Dacă telepatia există, ea e o funcţie a Copilului 
foarte mic și în scurt timp este alterată și slăbită de inter- 
vențiile din partea Părintelui și Adultului. 

În al treilea rând, la fel de interesantă și de importantă, de- 
și mai materialistă, este chestiunea mirosurilor inodore. Este 
binecunoscut faptul că fluturele mascul din specia Bombyces 
poate să detecteze, în direcția opusă vântului, prezenţa unei 
femele proaspăt apărute, la o distanță de până la 1,5 kilo- 
metri, astfel că numeroși masculi vor zbura împotriva vântu- 
lui și se vor aduna în jurul unei femele captive. Trebuie să 
presupunem că femela emite o substanţă inodoră care-i atra- 
ge pe masculi prin intermediul a ceva asemănător cu simțul 
mirosului. Întrebarea importantă este: „Știe“ masculul că 
„Miroase“ ceva sau reacționează „automat“ la acea substan- 
tă? Probabil că nu e „conștient“ de ceea ce se petrece, ci reac- 
ționează pur și simplu și zboară spre femelă. Adică că e atras, 
prin intermediul sistemului său olfactiv, de un miros „inodor“. 

În cazul unei ființe umane, situația în privința mirosurilor 
stă astfel: (1) Dacă individul simte anumite mirosuri, cum ar 
fi de parfum sau de flori, le conștientizează și este atras con- 
știent de ele. Experienţa poate lăsa urme în memorie și, din 


91 Fifty Years of Psychic Research. 

92 McKenzie, D. Aromatics and the Soul. Paul B. Hoeber, New York, 
1923. Pentru o trecere în revistă a anatomiei și fiziologiei olfacției la 
insecte, vezi Schneider, D. „Insect Olfaction: Deciphering System”, 

câte știm, la asta se reduce tot. (2) Dacă individul simte alte 
mirosuri, cum ar fi cel de fecale, de obicei se întâmplă două 
lucruri: (a) le conștientizează și e respins conștient de ele, sau 
(b) fără vreun act volitiv din partea individului, sistemul său 
nervos vegetativ e afectat de ele, astfel că-i vine să vomite sau 
chiar vomită. (3) Putem postula o a treia situaţie: în prezența 
anumitor substanțe chimice, sistemul nervos al individului 
este afectat într-un mod subtil, fără ca el să simtă vreun miros 
sau să-l conștientizeze. Nu mă refer la substanţe toxice, ca 
monoxidul de carbon, ci la substanţe care stimulează recep- 
tori specifici și lasă urme specifice sau engrame în creier. 

În această privinţă trebuie remarcate mai multe fapte. (1) 
Zona olfactivă a iepurelui conţine 100 000 000 celule olfactive, 
fiecare cu șase până la douăsprezece peri, astfel că suprafața 
receptorului olfactiv este egală cu suprafața totală a pielii ani- 
malului.% (2) Se poate presupune că în sistemul olfactiv au 
loc impulsuri electrice mult timp după ce se produce 
adaptarea la un miros dat; adică, deși mirosul nu mai poate fi 
simţit, el continuă să influenţeze activitatea electrică a sis- 
temului nervos. Dovezile experimentale în această privință 
nu sunt decisive, dar înclină puternic spre confirmarea ipo- 
tezei.9%4 (3) Mirosurile pot să influențeze visele fără a fi perce- 
pute ca mirosuri. (4) Parfumurile cele mai provocatoare 
sexual pentru ființele umane sunt înrudite chimic cu hor- 
monii sexuali. (5) Mirosul respirației și al transpiraţiei se pot 
schimba odată cu modificarea atitudinii afective. (6) Nervii 
olfactivi duc la rinencefal, o parte „primitivă“ a creierului, 
probabil puternic implicată în reacțiile emoționale. 

Prin urmare, ipoteza ar fi: Fiinţa umană este stimulată 
permanent de diferiţi stimuli chimici pe care nu-i conștien- 
tizează, dar care-i influențează reacțiile afective și comporta- 
mentul față de diferiți oameni, în diferite situații. Deși se 
poate să existe receptori specializați (necunoscuţi până în 


9% Acesta este un fapt binecunoscut al biologiei iepurelui. 
94 Schneider, D. și Seibt, U. „Sex Pheromone of the Queen Butterfly“. 
Science, 164: 1173-74, 6 iunie 1969, 

prezent) pentru ei, structura tractului olfactiv este ea însăși 
suficientă pentru a prelua aceste efecte. Astfel de stimuli pot 
fi numiţi mirosuri inodore. Nu există dovezi certe că miro- 
surile inodore există cu adevărat, dar dacă ar exista, ar 
explica în mod convenabil multe fenomene și reacţii compor- 
tamentale care, altfel, sunt greu sau imposibil de înțeles din 
perspectiva cunoștințelor noastre actuale. Influența lor asu- 
pra scenariului ar fi durabilă, la fel ca fascinația, fetișismul și 
imprintingul. Pisoii nou-născuți pot să „simtă mirosul“ tâței 
mamei lor fără a-l „conștientiza“, iar „amintirea“ acestui 
miros inodor sau ceva similar le influențează în mod evident 
comportamentul pe tot restul vieții. 


E. Presiunea anticipată și presiunea ulterioară 


Presiunea anticipată (în original, reach back) și presiunea 
ulterioară (în original, afterburn) seamănă cu „concesiunile“ 
tranzacționale prin faptul că se dezvoltă în principal, dar nu 
exclusiv, sub instrucțiunile primite din partea părinţilor. Ele 
se deosebesc de concesiune fiindcă sunt declanșate de stimuli 
interni, nu de stimuli specifici din partea altor persoane. 

Presiunea anticipată se definește ca fiind acea perioadă de 
timp pe parcursul căreia un eveniment iminent începe să 
exercite o influenţă independentă asupra comportamentului 
individului. Poate fi văzută sub forma sa cea mai dramatică 
la persoanele fobice, a căror întreagă funcționare poate fi per- 
turbată timp de mai multe zile la gândul de a se confrunta cu 
o situație temută, cum ar fi o consultaţie medicală sau o călă- 
torie. Însă, de fapt, presiunea anticipată fobică e mai puţin 
vătămătoare decât cea a vieții cotidiene, care, pe termen lung, 
poate (după părerea mea) să ducă la boli fizice „psihosoma- 
tice”. f 

În cazul doctorului Q, care a trebuit la un moment dat să 
susțină o prelegere profesională într-o zi de marți, într-un 

oraș îndepărtat, presiunea anticipată a apărut când iminenta 
călătorie a ajuns să-i afecteze activitățile cotidiene. în joia 
dinainte, a stat o vreme treaz în pat, plănuind ce trebuie să 
facă înainte de plecare. Ca să compenseze zilele de lucru pier- 
dute, trebuia să meargă la cabinet sâmbătă, zi pe care de obi- 
cei o avea liberă. Și-a făcut în minte o listă cu lucruri de care 
trebuia să se ocupe vineri, printre care să-și ridice biletul de 
la agenţie, din moment ce el trebuia să plece luni, iar vinerea 
era ultima zi lucrătoare dinaintea plecării. Programul de 
vineri a fost oarecum perturbat de lucrurile pe care a trebuit 
să le rezolve, iar ședințele cu pacienții n-au fost la fel de 
relaxate și de productive ca de obicei, fiindcă a trebuit să-i 
pregătească pentru absenţa sa. Nici seara de vineri, acasă, n-a 
fost la fel de relaxată ca-de obicei, fiindcă a trebuit să se culce 
mai devreme decât în mod obișnuit, ca să se poată trezi mai 
devreme decât se trezea sâmbăta. Seara de sâmbătă a fost 
oarecum anormală, fiindcă în ziua aceea nu-și făcuse porția 
obișnuită de sport și nici nu-și văzuse familia, plus că-i dis- 
trăgeau atenţia planurile de împachetat pentru a doua zi. 
Deși schițarea prelegerii propriu-zise i-ar fi luat mai puţin de 
cincisprezece minute, treaba asta l-a preocupat pe timpul 
cinei, sâmbătă seara. După-amiaza de duminică și-a petre- 
cut-o la plajă, dar acest lucru nu l-a relaxat ca de obicei, 
fiindcă a trebuit să se întoarcă acasă devreme ca să împa- 
cheteze, ceea ce i-a tulburat seara pașnică de duminică. Luni 
a luat avionul și în seara aceea s-a dus la culcare devreme, în 
camera de hotel. Marţi dimineaţa a susținut prelegerea, după 
care s-a întors acasă. 

Expresia cu apariţia cea mai frecventă în relatarea de mai 
sus este „altfel decât de obicei”, însoţită de altele ca „din mo- 
ment ce“, „fiindcă“ și „dar“. Toate acestea, și mai ales prima, 
sunt expresii ale presiunii anticipate. Pe scurt, ca doctorul Q 
să susțină o prelegere de o oră marţi, care i-a cerut doar cin- 
cisprezece minute de pregătiri acasă, el, familia și pacienţii 
lui au fost încordaţi cu câteva zile înainte — nu grav, dar 
suficient pentru a le fi afectat perceptibil comportamentul. 

Presiunea anterioară trebuie diferențiată de planificarea și 
pregătirea Adultă. Ceea ce a făcut doctorul Q joi seara a fost 
planificare și, în sine, a fost o procedură de Adult. Dacă el ar 
fi putut să planifice în timpul zilei, fără să-și tulbure progra- 
mul normal, această acţiune n-ar ține de presiunea anticipată. 
Dar din cauza programului aglomerat al zilei, a trebuit să 
adoarmă mai târziu joi seara, iar asta a ţinut de presiunea 
anticipată. O parte din problemele pe care le-a rezolvat vineri 
au ținut de pregătiri și nu de presiunea anticipată, din mo- 
ment ce le-a rezolvat în pauza de prânz, dar altele i-au afectat 
programul obișnuit — între care un telefon primit în timp ce 
discuta cu un pacient, care i-a întrerupt șirul gândurilor. 
Întreruperile repetate ale șirului gândurilor au ținut de pre- 
siunea anticipată. Așadar, planificarea și pregătirile sunt 
activităţi de Adult câtă vreme nu intră în conflict cu tiparele 
de activitate obișnuite ale persoanei, dar dacă intră în conflict 
cu ele, se integrează în presiunea anticipată, mai cu seamă 
dacă perturbă Copilul (prin neliniște, de exemplu) sau Părin- 
tele (făcându-l să-și neglijeze îndatoririle obișnuite). 

Orice eveniment iminent influențează într-un fel sau altul 
comportamentul individului, dar nu trebuie să aibă un efect 
independent asupra tiparelor sale obișnuite de activitate. Spre 
exemplu, majoritatea oamenilor îl așteaptă pe Moș Crăciun, 
după cum arătam în capitolul 10, dar această așteptare este 
integrată în stilul lor de viață și în modul lor obișnuit de a se 
comporta. La fel, inevitabila pubertate își trimite influența 
mult spre începuturile vieții copilului și într-un anumit sens, 
influenţa ei ajunge până la viaţa intrauterină. De multe ori e 
foarte evident că instalarea apropiată a pubertăţii influen- 
țează acţiunile dintr-o anumită zi ale băiatului sau fetei de 
doisprezece ani, dar influenţa n-a fost independentă de restul 
circumstanțelor, așa că nu se încadrează în definiția presiunii 
anticipate. 

Este clar că remediul pentru presiunea anticipată îl repre- 
zintă organizarea Adultă: împărțirea timpului astfel încât 
planificarea și pregătirile să poată fi desfășurate, pe cât posi- 

bil, fără perturbarea tiparelor de comportament obișnuite. De 
asemenea, e nevoie de previziune. După ce a aflat că o pre- 
legere de o oră presupune o presiune anticipată de cinci zile, 
doctorul Q n-a mai acceptat astfel de angajamente, cu excep- 
ţia unei singure ocazii, când cinci zile libere pentru pregătirea 
unei prelegeri de o oră s-au potrivit cu planul lui de con- 
cediu. 

Presiunea ulterioară se definește ca fiind perioada de timp 
pe parcursul căreia un eveniment trecut exercită o influență 
independentă asupra comportamentului individului. Într-un 
fel, orice întâmplare anterioară influențează comportamentul, 
dar presiuna ulterioară se referă doar la acele ocazii care per- 
turbă tiparele normale de activitate pe o durată apreciabilă 
de timp, în loc să fie asimilate în aceste tipare sau să fie 
excluse din ele prin reprimare și alte mecanisme psihice. 

După ce s-a întors de la susținerea prelegerii, doctorul Q a 
trebuit să se confrunte cu procedura de „curăţenie“. A fost 
nevoit să răspundă la scrisorile și mesajele telefonice acumu- 
late în absenţa sa și să se ocupe de problemele familiei și 


_ pacienților adunate între timp. De asemenea, a trebuit să-și 


facă socotelile cheltuielilor și să completeze voucherele legate 
de călătorie. Cele mai multe acțiuni de „curățenie“ au fost 
proceduri de Adult și a reușit să le integreze în programul 
său normal fără să-l perturbe. Dar când unul dintre vouchere 
i-a fost returnat, trei săptămâni mai târziu, fiindcă-l depusese 
în dublu exemplar, nu în triplu exemplar, s-a enervat, lucru 
care i-a distras oarecum atenția în următoarea oră de terapie. 
Mai era și chestiunea militantului negru. În intervalul de 
timp rezervat întrebărilor, la sfârșitul prelegerii, un militant 
negru (care oricum n-avea ce să caute acolo, întrucât nu era 
terapeut atestat) a pus niște întrebări și a făcut niște afirmații 
care l-au frământat pe doctorul Q câteva zile după aceea. 
Partea de hârțogărie a fost o treabă de curățenie Adultă (în 
măsura în care n-a afectat cursul obișnuit al treburilor cotidi- 
ene), în timp ce enervarea legată de vouchere și frământările 

legate de militantul negru au făcut parte din presiunea ulte- 
rioară, aici fiind implicați Părintele și Copilul său. 

În total, activitățile Adultului, adică planificarea, pregăti- 
rile, sarcina propriu-zisă (prelegerea) și curăţenia s-au întins 
pe o perioadă de aproximativ douăsprezece zile. Presiunea 
anticipată și presiunea ulterioară, în care au fost implicați 
Părintele și Copilul său, au durat ceva mai mult. Cum se în- 
tâmplă de multe ori, presiunea ulterioară a fost reactivată 
mult mai târziu, când a primit scrisoarea referitoare la voucher, 
pe care a trebuit să-l refacă și pe motivul căruia a bombănit 
acasă. 

Remediul pentru presiunea ulterioară constă în a te pre- 
găti dinainte să tolerezi perturbări minore și apoi să le dai 
uitării. 

Episodul cu prelegerea este un exemplu de presiune antici- 
pată și presiune ulterioară normale. Însă cu încurajări din 
partea părinţilor, ambele pot să devină drastic perturbatoare 
și să contribuie la răsplata scenariului, mai cu seamă dacă e 


“un scenariu tragic. În formă exagerată, oricare din ele poate 


conduce la dependenţă de alcool, psihoză, sinucidere sau 
chiar omucidere. Astfel, atât presiunea anticipată în situaţie 
de examen, cât și presiunea ulterioară în caz de impotenţă 
pot contribui la suicidul în adolescenţă, iar presiunea antici- 
pată a tracului contribuie la consumul excesiv de alcool în 
rândul actorilor și al agenţilor de vânzări. În continuare ur- 
mează un exemplu de presiune ulterioară conformă cu sce- 
nariul. 

Un director în vârstă de douăzeci și trei de ani pe nume 
Cyril a venit la terapie, printre principalele sale probleme nu- 
mărându-se diareea. Într-o zi a menţionat la ședința de grup 
că adoarme greu seara. Stătea treaz, trecându-și în revistă 
deciziile și interacțiunile cu angajații, găsindu-și greșeli și 
numărând cupoanele de vinovăţie, durere și furie adunate în 
ziua respectivă. Din antecedentele sale reieșea clar că toate 
acestea le făcea sub imperiul unei directive de scenariu din 
partea mamei. Presiunea ulterioară dura aproximativ o oră, 

iar în situațiile deosebite două-trei ore, și numai după aceea 
putea să adoarmă. Terapeutul și ceilalți membri ai grupului 
i-au dat voie să-și încheie ziua de muncă fără vreo presiune 
ulterioară și să adoarmă imediat, când are chef, în ciuda 
opoziției din partea Părintelui său cicălitor și critic, iar insom- 
niile au dispărut. La scurt timp după asta, din motive care 
n-au devenit niciodată clare, i-a dispărut și diareea, iar două 
luni mai târziu, Cyril a pus capăt terapiei. 

Deși presiunea anticipată și cea ulterioară, luate separat, 
pot să creeze probleme oamenilor cu scenarii dificile, în ma- 
joritatea cazurilor, una sau cealaltă poate fi tolerată fără con- 
secinţe grave. Însă poate fi periculos pentru aproape oricine 
dacă presiunea ulterioară a întâmplării consumate se supra- 
pune peste presiunea anticipată a evenimentului ce urmează. 
Acest lucru se întâlnește cel mai des în sindroamele de 
„suprasolicitare“; de fapt, este o bună definiţie a suprasolici- 
tării. Oricât de mare ar fi povara, atât timp cât munca poate fi 
desfășurată fără a surveni o asemenea suprapunere, nu există 
suprasolicitare (psihică). Însă dacă apare suprapunerea, indi- 
vidul e suprasolicitat, indiferent cât de mică este în realitate 
povara. După ziua de ieri, Părintele îl hărțuiește cu vinovății 
și îndoieli: n-ar fi trebuit să facă așa, ce vor crede ceilalți 
despre el, de ce n-a procedat altfel? Și, în timp ce toate astea i 
se învârt în cap precum berea trezită, Copilul său își face griji 
pentru a doua zi: ce greșeli ar putea să comită, ce-ar putea 
să-i facă ceilalți, ce i-ar plăcea lui să le facă lor. Aceste gân- 
duri oţetite se contopesc cu celelalte și formează o combinație 
deprimantă, câtuși de puţin atrăgătoare. Un exemplu: 

Pebble, contabilul, muncește până la o bucată de noapte 
ca să pregătească bilanțul anual. Cifrele nu ies cum trebuie, 
așa că după ce ajunge acasă, stă treaz în pat și-și mai face griji 
o vreme. După ce adoarme în sfârșit, cifrele continuă să-i 
plutească în faţa ochilor, în vise și viziuni neliniștitoare. Di- 
mineaţa, când se trezește, nimic nu s-a rezolvat, iar presiunea 
ulterioară a muncii din seara anterioară n-a dispărut. Acum 
începe să-și facă griji cu gândul la ce se va întâmpla în ziua 

aceea, când va ajunge la serviciu, căci îndatoririle lui obișnu- 


` ite trebuie să meargă mai departe și le resimte anticipat pre- 
siunea în timp ce încearcă să schimbe o vorbă cu familia sa, la 


micul dejun. lar dedesubtul tuturor acestor imperative, pe o 
scală de timp mai amplă, se află presiunea ulterioară a 
greșelilor pe care le-a făcut în bilanţul din anul anterior, pen- 
tru care l-a certat șeful; iar presiunea anticipată a ceea ce s-ar 
putea întâmpla la ședința anuală din acel an îi întoarce deja 
stomacul pe dos. Cu mintea prinsă de ghearele acestor supra- 
puneri, nu-i mai rămâne nici timp, nici energie și nici moti- 
vaţie pentru viața personală, așa că lucrurile încep să meargă 
prost acasă. Relaţiile sale nu sunt cu nimic îmbunătățite de 
iritabilitatea, absenţa și pesimismul lui. 

În majoritatea cazurilor de acest fel, rezultatul final e sta- 
bilit de echilibrul dintre Părintele aspru, pretenţios al lui 
Pebble și Copilul lui deprimat și furios. Dacă e mai puternic 
Părintele, Pebble va duce treaba la bun sfârșit, după care va 
cădea lat și va fi spitalizat cu depresie agitată. Dacă domină 
Copilul, Pebble va începe să se poarte ciudat, va renunța 
înainte să încheie sarcina și se va alege cu o stare schizoidă 
sau schizofrenică. lar dacă Adultul său e mai puternic și 
decât Părintele, și decât Copilul, Pebble va face eforturi până 
la încheierea sarcinii și apoi se va prăbuși într-o stare de 
suprasolicitare din care își va reveni după câteva zile de odih- 
nă sau de concediu. Dar chiar și în asemenea cazuri favora- 
bile, dacă tensiunea se prelungește ani la rând, se poate alege 
în final cu o dizabilitate fizică cronică. Potrivit informaţiilor 
disponibile în prezent, Pebble e un bun candidat pentru ulcer 
sau hipertensiune. 

Pericolul în situația lui Pebble constă în felul cum îi este 
structurat timpul. După cum am văzut în capitolul 10, există 
două modalităţi de a planifica o sarcină. Una este Tim- 
pul-obiectiv, „Am să muncesc până termin (indiferent cât îmi 
ia)“, iar cealaltă, Timpul-cronometru: „Am să muncesc până 
la miezul nopții (și apoi mă opresc, orice-ar fi)“. Pebble nu 
putea nici să termine, nici să se oprească; el funcționa după 

imperativul „Dă-i zor!“ Trebuia să încheie o anumită sarcină 
până la un anumit moment din timp, iar această combinaţie 
forţată de Timp-obiectiv și Timp-cronometru pune deseori o 
problemă aproape imposibil de rezolvat. În basme, asta se 
întâmplă când fata trebuie să separe grâul de neghină înainte 
de ivirea zorilor. Ar putea să termine dacă i s-ar da suficient 
timp sau ar putea să rezolve o parte din sarcină până în zori, 
dar ca să termine complet în intervalul de timp dat, a avut 
nevoie de ajutorul magic al zânei, spiridușilor, păsărilor sau 
furnicilor. Pebble n-are la dispoziție spiriduși, păsări sau alte 
ajutoare magice, așa că plătește așa cum ar fi plătit și fata 
dacă n-ar fi rezolvat sarcina: își pierde capul. 

Remediul pentru suprapuneri ține de aritmetică. Fiecare 
om are un fel de „timp de presiune anticipată“ și „timp de 
presiune ulterioară“ standard pentru diferite tipuri de situ- 
aţii. Aceste tipuri de situaţii ar trebui trecute pe o listă: certuri 
conjugale, examene sau audieri, termene-limită la serviciu, 
călătorii, vizite la rude sau din partea rudelor și așa mai 
departe. Cele două intervale de timp de îngrijorare ar trebui 
estimate pe baza experienţelor cu fiecare tip de situație. 
Având la îndemână informațiile, prevenirea suprapunerilor 
se reduce la un calcul simplu. Dacă perioada de tensiune 
ulterioară pentru situația A este de x zile, iar perioada de ten- 
siune anticipată pentru situația B este de y zile, atunci data 
fixată pentru B trebuie să fie de cel puţin x+y+1 zile după 
data situaţiei A. Dacă ambele evenimente pot fi anticipate, 
treaba e ușor de aranjat. Dacă A e neprevăzut, data lui B tre- 
buie amânată. Dacă asta nu merge, a doua variantă ar fi de a 
da zor cu B, în așa fel încât și A, și B să fie depășite cu cel mai 
scuri interval de suprapunere posibil, sperând că totul va ieși 
bine. Dacă B nu poate fi mutat, singurele alternative rămase 
sunt să te ţii în formă sau să dai bir cu fugiţii. 

Mamele cu copii mici sunt, în general, exemplul cel mai 
bun de oameni care reușesc să se menţină în formă, în loc de 
a da bir cu fugiţii. Cu o putere de recuperare uimitoare, ele 
asimilează în existența cotidiană numeroase presiuni ulte- 

rioare și zeci de presiuni anterioare zilnice. Dacă nu reușesc, 
devin hărțuite, iar sentimentul de hărțuială e primul semn al 
suprapunerilor imposibil de administrat și primul indiciu că 
se impune o vacanță. Suprapunerile afectează activitatea se- 
xuală a ambelor sexe, având efect de anafrodisiac. Invers, 
sexul este un antidot excelent pentru suprapuneri și în cazul 
multor cupluri, o săptămână sau chiar și numai două zile 
departe de copii redau apetitul și puterea sexuală și înlocu- 
iesc presiunea anticipată și pe cea ulterioară cu căldură și 
zâmbet. Majoritatea presiunilor anticipate și ulterioare se 
epuizează de la sine în aproximativ șase zile, așa că o vacanță 
de două săptămâni permite anularea celor ulterioare, după 
care urmează câteva zile senine înainte ca presiunile antici- 
pate să înceapă să se strecoare în momentele când persoana e 
cu garda jos și să îngreuneze iarăși situaţia. Însă pentru asi- 
milarea presiunilor ulterioare cronice și a celor anticipate mai 
profunde, reprimate, probabil că e necesară o vacanţă de cel 
puțin șase săptămâni. Asta se întâmpla mult mai pașnic pe 
vremuri, când o lună în Europa era precedată și urmată de 
cele șase-șapte zile de traversare odihnitoare a Atlanticului, 
decât acum, când avioanele cu reacție și efectele schimbării 
de fus orar sunt ele însele experienţe solicitante. 

Probabil că visul este mecanismul normal pentru adapta- 
rea presiunii anticipate și ulterioare. Astfel, se întâmplă ca 
oamenii deprivați experimental sau punitiv de posibilitatea 
de a visa ajung după o vreme la o stare asemănătoare psiho- 
zei.%5 Așadar, somnul normal e important pentru prevenirea 
suprapunerii și a efectelor sale negative. Cum sedativele de 
tipul barbituricelor reduc cantitatea de somn REM cu vise în 
favoarea celorlalte stadii ale somnului, ele nu stimulează 
asimilarea presiunilor anticipate și ulterioare; efectul poate 
consta în „depozitarea“ suprapunerilor neasimilate într-o 
parte sau alia a corpului, ducând la o afecțiune „psihosomi 


% Luce, G.G. și Segal, J. Sleep. Coward-MeCann, Inc. New York, 1967, 

tică”.9 Însă asta poate fi uneori preferabil față de efectele 
insomniei prelungite și îndelungate. | 

Numeroși filosofi ai existenței au recomandat „trăirea 
vieţii zi cu zi“. Asta n-ar trebui să însemne a trăi doar pentru 
momentul prezent sau a trăi fără organizare ori fără planuri 
pentru viitor. Mulţi dintre acești filosofi, cum ar fi William 
Osler”7, erau oameni foarte bine organizaţi, cu carieră extrem 
de bine planificată. În limbajul prezentului, a trăi zi cu zi 
înseamnă a duce o viaţă bine planificată și organizată și a 
dormi bine între o zi și următoarea, astfel încât ziua să se 
încheie fără presiune anticipată, din moment ce următoarea e 
bine planificată, și să înceapă fără presiuni ulterioare, din 
moment ce ziua anterioară a fost bine organizată. Asta e un 
mod excelent de a depăși dizabilităţile care ar putea decurge 
altfel dintr-un scenariu negativ și o cale la fel de bună de a 
duce un scenariu pozitiv la finalul fericit prevăzut în el. 


F. Micul fascist 


În mintea oricărei ființe umane pare să existe un mic fas- 
cist. El provine din cele mai profunde straturi ale personali- 
tății (Copilul din Copil). La popoarele civilizate e de obicei 
adânc îngropat sub o platformă de idealuri sociale și învățare 
socială, dar cu permisiunile și directivele adecvate, poate să 
se elibereze și să se desfășoare la capacitate maximă, după 


%6 În prezent, aceasta este doar o ipoteză interesantă desprinsă din pro- 
priile mele observații și nu pot oferi dovezi convingătoare care să o 
valideze. Dar compară cu Kales et al., „Psychophysiological and 
Biochemical Changes Following Use and Withdrawal of Hypnotics A 
În Sleep: Physiology and Pathology (A. Kales, coord.). J.B. Lippincott & 
Company, Philadelphia, 1969. De asemenea, Rubin, R.T. și Mandell, 
AJ. „Adrenal Cortical Activity in Pathological Emotional States“. 
American Journal of Psychiatry, 123: 387-400, 1966. Și altele. 

97 Osler, W. Aequanimitas and Other Papers. W.W. Norton & Company, 
New York, 1963. 


Ce spui după „Bună ziua“? 313 


cum a dovedit istoria în repetate rânduri. În segmentele mai 
puțin civilizate ale populației, este expus pe față și hrănit, 
așteptând doar ocaziile adecvate de exprimare periodică. În 
ambele cazuri, el reprezintă o forță considerabilă în pro- 
movarea scenariului — în primul caz ascunsă, subtilă Și 
negată, iar în al doilea caz, recunoscută într-un mod primitiv 
sau chiar cu mândrie. Dar se poate spune că orice om care nu 
e conștient de existența acestei forțe în personalitatea sa a 
pierdut controlul asupra ei. Nu s-a confruntat cu sine și nu 
poate ști încotro se îndreaptă. Un bun exemplu s-a petrecut la 
o ședință a „conservaţioniștilor“, în care Conservo și-a expri- 
mat marea admiraţie față de un anumit trib din Asia, care-și 
îngrijește foarte bine resursele naturale, „mult mai bine decât 
noi“. Un umanist i-a întors-o: „Da, dar are o rată a mortali- 
tății infantile cumplită.“ „Ho-ho-ho“, a replicat Conservo, 
imitat de alţi câțiva. „Cu atât mai bine, nu? Oricum sunt prea 
mulți sugari pe lume.“ 

Fascistul poate fi definit ca persoana care nu nutrește pic 
de respect pentru țesuturile vii și le consideră prada sa. Fără 
îndoială, această atitudine arogantă este o rămășiță din preis- 
toria speciei umane, care mai supraviețuiește în apetitul cani- 
balic și în bucuria masacrului. Pentru antropoidele carnivore 
pornite la vânătoare, lipsa de milă însemna eficienţă, iar lăco- 
mia era motivată de foame. Dar pe măsură ce mintea și 
creierul au evoluat prin intermediul selecţiei naturale, aceste 
trăsături n-au fost eliminate. După ce n-au mai fost necesare 
pentru supraviețuire, s-au despărţit de obiectivul lor inițial, 
acela de a face rost de carnea pentru cină, și au degenerat, 
devenind scopuri în sine, luxuri savurate adesea pe socoteala 
altor ființe umane. Lipsa de milă s-a transformat în cruzime, 
iar lăcomia, în exploatare și hoție. Cum prada — carnea în 
sine și mai ales carnea de om — a fost înlocuită în mare 
măsură de bunuri mai la îndemână și mai comode, a înce put 
să fie folosită pentru satisfacerea foamei psihice de diferite ti- 
puri. Plăcerile torturii au ajuns să înlocuiască sau să preceadä 
plăcerile hrănirii, iar „He-he“ a luat locul lui „Mmmm”, să-l 

(s-o) omori a ajuns mai puțin important decât să-l (s-o) vezi și 
auzi cum ţipă și se înjosește. Asta a devenit esența fascismu- 
lui — o bandă rătăcitoare în căutarea prăzii, indiferent de sex, 
pe care s-o chinuie și s-o batjocorească —, a cărui artă constă 
în găsirea slăbiciunii victimei. 

Înjosirea are două efecte secundare, amândouă avanta- 
joase pentru agresor. Efectul biologic constă în plăcerea și 
excitația sexuală, victima putând fi folosită pentru satisfa- 
cerea celor mai ingenioase perversiuni, favorita fiind, conform 
documentelor, violul anal. Tortura determină o intimitate 
stranie între torționar și victimă și o ocazie de a vedea pro- 
fund unul în sufletul celuilalt, lucruri care, de obicei, lipsesc 
în restul vieții lor. Celălalt efect secundar este pur comercial. 
Victima are întotdeauna posesiuni de valoare din care se 
poate obține profit. Pentru canibali, poate fi vorba de tăria 
dobândită din organe magice, cum ar fi inima sau testiculele 
sau chiar urechea. Pentru oamenii avansați, grăsimea se 
poate folosi la fabricarea săpunului, iar plombele din aur pot 
fi recuperate. Aceste câștiguri sunt exploatate după ce inten- 
sitatea interacțiunii personale a scăzut și sunt „topite“ 
anonimat. 

Pe măsură ce se dezvoltă, embrionul uman parcurge 
întregul arbore al evoluţiei. Uneori rămâne agăţat și se naște 
cu rudimente rămase din stadii străvechi, ca de pildă oper- 
culele. Pe măsură ce cresc, copiii parcurg preistoria speciei 
umane și traversează etapa vânătorii, a cultivării plantelor și 
a confecționării obiectelor, putând rămâne agățați în oricare 
dintre ele. Dar oricine păstrează vestigii din toate acestea. 

Micul fascist din orice ființă umană e un mic torționar 
care caută slăbiciunile victimelor sale și le savurează. Când el 
iese la iveală, individul lovește schilozi, calcă în picioare și 
violează, uneori cu o scuză sau alta, cum ar fi duritatea, 
obiectivismul sau îndreptăţirea. Dar majoritatea oamenilor își 
reprimă aceste tendinţe, se prefac că ele nici măcar nu există, 
le găsesc scuze dacă se întâmplă să iasă la lumină sau le 
acoperă și le deghizează cu ajutorul fricii. Unii chiar încearcă 

să-și demonstreze nevinovăția devenind intenţionat victimă 
în loc de agresor, pe principiul că e mai bine să fie vărsat sân- 
gele lor decât al altora — dar de vărsare de sânge tot au 
nevoie. 

Aceste lupte primitive se împletesc cu poruncile, pre- 
ceptele și permisiunile scenariului și împreună formează 
baza jocurilor „organice“, de gradul trei, ce se lasă cu vărsare 
de sânge. Cel care se preface că aceste forțe nu există devine 
victima lor. Întreg scenariul său se poate transforma într-un 
proiect menit să demonstreze că ele nu-l influențează, dar 
cum e foarte probabil ca, de fapt, să-l influențeze, asta în- 
seamnă autonegare și, în consecință, negarea dreptului său la 
un destin liber ales. Soluţia constă nu în a spune, cum fac 
mulți, „E înspăimântător“, ci: „Ce pot face în privința asta și 
ce pot face cu forțele astea?“ E mai bine să fii martir decât 
troglodit — adică un om care refuză să creadă că a evoluat 
dintr-o primată fiindcă, de fapt, încă n-a evoluat; să te cunoști 
e însă mai bine decât amândouă. 

Este important a înțelege că anumite aspecte „genocidare“ 
ale firii omenești au rămas neschimbate în ultimele cinci mii 
de ani, indiferent de evoluţia genetică petrecută în această 
perioadă; ele rămân totodată imune la influenţele din mediu 
și sociale. Unul dintre ele este prejudecata față de oamenii cu 
pielea mai închisă la culoare, care a rămas neschimbată încă 
din zorii istoriei documentate, în Egiptul Antic, ai cărui „ne- 
feriți locuitori din Cuș“. sunt și acum reprezentaţi de po- 
poarele negre de pe tot cuprinsul lumii.9% Celălalt aspect este 
războiul de tip „caută și distruge“. Spre exemplu: 

„234 inamici din Viet Cong prinși în ambuscadă și uciși“ 
și „237 săteni măcelăriți în Vietnam“. (Ambele citate din 
rapoartele armatei americane, 1969.) 

Pentru comparaţie: „800 din soldații lor am distrus cu 
armele mele; civilii lor i-am ars în flăcări; băieţii și fecioarele 
le-am necinstit. 1 000 de leșuri ale războinicilor lor le-am 
stivuit pe un deal. În prima zi a lunii mai, am omorât 800 din 

soldaţii lor, le-am ars casele, le-am necinstit băieții și fe- 
cioarele“ etc. (Din Analele lui Assur-Nasir-Pal, Coloana a Il-a, 
aproximativ 870 î.Hr.) 

Așadar, de cel puţin 2800 de ani există indivizi dispuși și 
dornici să numere cadavre. Băieţii buni ajung „pierderi în 
luptă”, iar băieții răi, „cadavre“, „morți“ sau „leșuri”. 


G. Schizofrenicul curajos 


Pe lângă caracteristicile biologice și psihice ale organismu- 
lui uman care permit scenariului programat dinainte să devi- 
nă stăpânul destinului persoanei, societatea este alcătuită în 
așa fel încât să încurajeze lipsa de autonomie. Acest lucru se 
realizează cu ajutorul contractului tranzacţional social, care 
spune: „Tu îmi accepți persona sau felul cum mă prezint, iar 
eu o accept pe a ta.“ Orice abrogare a acestui contract e con- 
siderată grosolănie, cu excepția cazului în care este permisă 
în mod explicit într-un anumit grup. Rezultatul este o lipsă a 
confruntării — cu ceilalți și cu sine, căci în spatele acestui 
contract social se află un contract individual între cele trei 
aspecte ale personalităţii. Părintele, Copilul și Adultul cad de 
acord să-și accepte reciproc felul cum se prezintă și nu oricine 
are suficient curaj pentru a modifica acest contract cu sine 
când o atare acţiune e recomandată. 

Lipsa de confruntare se vede cel mai clar în cazul schi- 
zofrenicilor și a terapeutului lor. Majoritatea terapeuților (din 
experiența mea) afirmă că schizofrenia e incurabilă. Prin 
aceasta vor să spună: „Schizofrenia este incurabilă cu tipul 
meu de terapie psihanalitică și să fiu al naibii dacă am de 
gând să încerc altceva.” Drept urmare, se mulțumesc cu ceea 
ce ei numesc „a face progrese“ și, la fel ca în cazul binecunos- 
cutului producător de aparatură electrocasnică, progresul e 
principalul lor produs. Dar progresul înseamnă doar a-l face 
pe schizofrenic să trăiască cu mai mult curaj în lumea lui ne- 

bună, nu a-l scoate din ea, și așa, lumea e plină de schizo- 
frenici curajoși care-și trăiesc scenariul tragic cu ajutorul tera- 
peuților nu tocmai curajoși. 

Două sloganuri întâlnite frecvent la terapeuţi se întâlnesc 
adesea și în rândul populaţiei generale: „Nu le poți spune 
oamenilor ce să facă” și „Nu te pot ajuta, trebuie să te ajuţi 
singur.“ Ambele sunt absolut false. Poţi să le spui oamenilor 
ce să facă, și mulţi dintre ei o vor face bine. Și poți să ajuţi 
oamenii, iar ei nu trebuie să se ajute singuri, ci doar să se 
ridice, după ce i-ai ajutat, și să-și vadă de treburi. Dar cu 
asemenea sloganuri, societatea (și nu mă refer doar la cea 
americană, ci la toate societăţile) încurajează omul să rămână 
între granițele scenariului său și să-l ducă până la finalul 
deseori tragic. Scenariul înseamnă doar că, în urmă cu multă 
vreme, cineva i-a spus persoanei ce să facă, iar persoana a 
hotărât că va face întocmai. Asta demonstrează că poți spune 
oamenilor ce să facă și, de fapt, le spui tot timpul, mai cu 
seamă dacă ai copii. Așa că e posibil ca, dacă-i spui unui om 
să facă altceva decât i-au spus părinții, el să se hotărască să-ți 
urmeze sfatul sau instrucțiunile. Se știe bine că poți ajuta 
oamenii să se îmbete, să se sinucidă sau să omoare; prin 
urmare, poți să-i ajuţi și să înceteze să bea, să se sinucidă sau 
să omoare. E cu siguranță posibil să dai oamenilor permisi- 
unea de a face anumite lucruri sau de a înceta să mai facă 
anumite lucruri pe care li s-a poruncit în copilărie să le facă 
fără oprire. În loc de a-i încuraja să trăiască cu curaj în vechea 
lume a nefericirii, pot fi făcuţi să trăiască fericiți într-o lume 
nouă, a curajului. 

Așadar, am prezentat mai sus șapte factori care fac posibil 
scenariul și-i susțin derularea: plasticitatea facială, Eul mobil, 
fascinația și imprintingul, influenţele mute, presiunea antici- 
pată și cea ulterioară, micul fascist și consimțământul celor- 
lalţi. Dar am prezentat, de asemenea, și un remediu practic 
pentru fiecare. 

H. Manechinul ventrilocului 


Pe măsură ce a câștigat teren, psihanaliza a dat la o parte 
multe dintre realizările valoroase anterioare. Astfel, asocierea 
liberă a înlocuit tradiţia de secole a introspecţiei. Asocierea 
liberă se preocupa de conținuturile psihice, lăsând pe seama 
psihanalistului descifrarea, cu ajutorul acestor conținuturi, a 
modului de funcţionare a psihicului. E imposibil să-ți dai 
seama cum funcționează o mașinărie închisă (o „cutie nea- 
gră“) atât timp cât ea merge perfect. Îi poți afla mecanismele 
doar dacă face greșeli sau o determini să facă greșeli, azvâr- 
lind în ea o cheie franceză. Astfel, asocierea liberă poate fi 
doar atât de bună pe cât e psihopatologia din spatele ei: 
comutările, intruziunile, actele ratate și visele. 

Pe de altă parte, introspecţia îndepărtează capacul cutiei 
negre și permite Adultului persoanei să arunce o privire 
asupra minții proprii, ca să vadă cum funcționează: cum alcă- 
tuiește propoziţii și fraze, din ce direcţie vin imaginile și ce 
voci îi direcționează comportamentul. După părerea mea, 
Federn a fost primul psihanalist care a reînsuflețit această 
tradiţie și a studiat în mod specific dialogurile interne. 

Aproape oricine și-a spus „sieși“ la un moment sau altul: 
„N-ar fi trebuit să faci asta!“, ba poate chiar a observat că „el 
însuși“ răspunde: „Dar n-am avut încotro!“ În acest caz, 
Părintele e cel care spune „N-ar fi trebuit să faci asta!“, iar 
Adultul sau Copilul răspunde: „Dar n-am avut încotro!“ Asta 
reproduce cu exactitate un dialog real din copilărie. Dar ce se 
întâmplă la drept vorbind? Astfel de dialoguri interne au trei 
„grade“. În gradul întâi, cuvintele trec prin mintea lui Jeder 
ca niște umbre, fără mișcări musculare ori cel puţin fără miș- 
cări pe care ochiul sau urechea să le poată percepe. În gradul 
al doilea, el își simte musculatura fonatoare mișcându-se 
puţin, astfel că-și șoptește sieși, fără să deschidă gura; există 
îndeosebi mici mișcări ale limbii. În gradul al treilea, Jeder 
rostește cuvintele cu voce tare. Gradul al treilea poate prelua 
conducerea în anumite tulburări, astfel că individul merge pe 

stradă vorbind singur, iar oamenii întorc capul să se uite Și, 
foarte probabil, își spun că e „nebun“. Mai există și gradul al 
patrulea, în care una dintre vocile lăuntrice este percepută ca 
venind din afară, nu din propriul cap. E vorba de obicei de 
vocea părintelui (de fapt, vocea tatălui sau a mamei), și ea 
reprezintă o halucinație. Uneori, Copilul răspunde vocii Pă- 
rintelui, alteori nu, dar în orice caz, ea îi influențează anumite | 
aspecte ale comportamentului. 

Pentru că oamenii care „vorbesc singuri“ sunt consideraţi 
nebuni, aproape toată lumea a primit porunca de a nu-și 
asculta vocile din minte. Însă e o capacitate ce poate fi recu- 
perată rapid, dacă individului i se dă permisiunea adecvată. 
Pe urmă, aproape oricine își poate asculta dialogurile interne, 
și asta e una dintre cele mai bune căi de a afla în ce constau 
preceptele Părintelui, modelul Părintelui și comenzile scena- 
riului. 

O fată începea să se roage în minte când simţea excitație 
sexuală, ca să poată rezista încercărilor de seducţie ale pri- 
etenului ei. Auzea clar îndrumarea preceptului Părintelui: 
„Fii fată cuminte și, când te simți ispitită, roagă-te.” Un băr- 
bat s-a implicat într-o încăierare în bar și a avut mare grijă să 
se bată cu îndemânare. Auzea clar vocea tatălui său spunând: 
„Nu-ţi repezi pumnii la întâmplare!”, lucru care făcea parte 
din modelul tatălui: „Uite, așa te baţi într-un bar.“ Omul a 
intrat în încăierare fiindcă vocea mamei sale spunea provoca- 
tor: „Ești exact ca taică-tău, într-o bună zi ai să te trezești cu 
dinţii scoși într-o bătaie în bar.“ Un speculator la bursă a 
auzit, în momentul critic, o voce demonică spunându-i: „Nu 
vinde, cumpără.“ Omul și-a abandonat campania plănuită cu 
mare grijă și și-a pierdut tot capitalul, comentând: „Ha-ha!“ 

„Vocea Părintelui exercită același fel de control ca un ven- 
triloc. Ea pune stăpânire pe aparatul fonator al persoanei, iar 
aceasta se trezeşte rostind cuvinte care vin de la altcineva. 
Dacă nu intervine Adultul, persoana urmează instrucțiunile 
primite de la această voce, astfel încât Copilul său se poartă 
exact ca manechinul unui ventriloc. Această capacitate de n 

renunţa la voința proprie, adeseori fără a-și da seama ce se 
întâmplă, și de a permite altcuiva să controleze musculatura 
fonatoare și alți mușchi din corp este ceea ce permite scena- 
riului să preia controlul la momentul potrivit. 

Remediul constă în a asculta vocile din minte și a lăsa 
Adultul să hotărască dacă le va urma sau nu instrucțiunile. 
Astfel, individul se eliberează de sub controlul ventrilocului 
Părintelui și devine stăpân pe propriile acțiuni. Ca să facă 
asta, are nevoie de două permisiuni, pe care și le poate da 
singur, dar care pot fi mai eficiente dacă vin de la altcineva, 
ca de pildă de la terapeut. 

1. Permisiunea de a-și asculta dialogul intern. 

2. Permisiunea de a nu urma directivele Părintelui. 

Acest demers prezintă anumite pericole, iar individul 
poate avea nevoie de protecţie din partea altcuiva dacă în- 
drăznește să nu dea ascultare directivelor Parentale. De aceea, 
una dintre misiunile terapeutului constă în a le oferi paci- 
enţilor protecție când aceștia acționează independent de Părin- 
tele ventriloc și încearcă să fie oameni reali, nu manechine. 

Mai trebuie adăugat că dacă vocile Parentale îi spun indi- 
vidului ce are voie și ce nu are voie să facă, imaginile Copilului 
îi spun ce vrea să facă. Dorinţele sunt vizuale, iar directivele, 
auditive. 


I. Mai multe despre demon 


Toate elementele menţionate până acum au rolul lor în a 
face scenariul posibil și majoritatea depășesc capacitatea de 
conștientizare a persoanei. Acum ajungem la elementul-cheie, 
care nu doar că face scenariul posibil, ci, mai mult, îi dă im- 
boldul decisiv. Este demonul, care-l trimite pe Jeder, gol-pușcă 
și pe patine cu rotile, pe deal în jos, unde-l așteaptă dis- 
trugerea, tocmai când e pe punctul să reușească și fără ca el 

să apuce să-și dea seama ce i se întâmplă. Dar de obicei, când 
privește în urmă, chiar dacă n-a auzit vreodată celelalte voci 
din mintea sa, și-o amintește pe asta — vocea demonului ros- 
tind îndemnul irezistibil: „Hai, dă-i drumul, fă-o!” Iar el se 
execută, împotriva tuturor celorlalte forțe care-l avertizează 
că nu e bine și încearcă zadarnic să-l cheme înapoi. Acesta e 
Daemon, imboldul brusc, supranatural ce hotărăște soarta 
unui om, o voce din Epoca de Aur, inferioară zeilor dar supe- 
rioară omenirii, poate un înger căzut. Asta ne spun istoricii, și 
poate că au dreptate. Pentru Heraclit, Daemon-ul din om este 
caracterul lui. Dar acest Daemon — potrivit celor care l-au 
cunoscut, învinșii care tocmai se culeg de pe jos și se scutură 
de praf — glăsuiește nu prin porunci rostite tare, ca spiritul 
unui zeu puternic, ci într-o șoaptă seducătoare, ca o femeie 
care ademenește, ca o fermecătoare: „Hai, fă-o! Dă- drumul. 
De ce nu? Ce ai de pierdut, în afară de tot? În schimb mă vei 
avea pe mine, la fel ca pe vremuri, în Epoca de Aur.“ 

Asta e compulsia la repetiţie, care-i împinge pe oameni 
spre pieire, puterea morții, potrivit lui Freud, sau puterea 
zeiței Ananke. Numai că Freud o plasează într-o misterioasă 
sferă biologică, pe când, la drept vorbind, ea e doar vocea 
seducţiei. Asta o poate confirma bărbatul (sau femeia) care 
deţine așa ceva și cunoaște puterea demonului propriu. 

Remediul împotriva demonilor a fost dintotdeauna for- 
mula magică, și la fel se întâmplă și în acest caz. Toţi învinșii 
ar trebui s-o poarte în portmoneu sau în poșetă; ori de câte 
ori se profilează o reușită, acela e momentul primejdiei. 
Aceea e clipa când formula magică trebuie scoasă și citită cu 
voce tare, de mai multe ori. Apoi, când demonul șoptește: 
„intinde mâna și pune toți banii pe un ultim număr, sau bea 
doar un pahar, sau acum e momentul să scoţi cuțitul, ori s-o 
(să-l) înșfaci de gât și s-o (să-l) tragi spre tine“ sau oricare altă 
mișcare ce duce la înfrângere, individul trebuie să-și trapă 
mâna înapoi și să spună tare și răspicat: „Dar, mamă, prefer 
s-o fac în felul meu și să înving.“ 

J. Persoana reală 


Imversul scenariului este persoana reală, care trăiește 
într-o lume reală. Această persoană este probabil adevăratul 
Eu, cel care poate trece de la o stare a Eului la alta. Când 
oamenii ajung să se cunoască bine unul pe altul, ei pătrund 
dincolo de scenariu, în adâncimile unde sălășluiește acest Eu 
adevărat; aceea e partea din celălalt pe care o respectă și o 
iubesc, cea cu care pot să aibă momente de intimitate auten- 
tică înainte ca programarea Parentală să preia din nou con- 
trolul. Acest lucru este posibil pentru că s-a mai întâmplat 
anterior în viața majorităţii oamenilor, în relația cea mai 
intimă și mai neafectată de scenariu: cea dintre mamă și 
bebelușul ei. De obicei, mama poate să-și lase scenariul la o 
parte în perioada alăptatului, dacă e lăsată să-și urmeze 
instinctele, iar bebelușul încă nu are un scenariu. 

În ce mă privește pe mine însumi, nu știu dacă încă mai 
sunt condus de un cilindru muzical sau nu. Dacă sunt, aștept 
cu interes și deschidere — și fără teamă — melodia urmă- 
toarelor note și, pe urmă, armonia și dizarmonia. Încotro mă 
voi îndrepta în continuare? În acest caz, viața mea are sens, 
pentru că urmez tradiția îndelungată și glorioasă a stră- 
moșilor ei, pe care mi-au transmis-o părinţii, o muzică mai 
dulce, poate, decât aș putea compune singur. Știu cu sigu- 
ranţă că sunt zone întinse unde am libertatea de a improviza. 
S-ar putea chiar să fiu unul dintre puţinii oameni norocoși 
din lume care s-au debarasat complet de cătușe și lanţuri și-și 
creează singuri melodia. În acest caz, sunt un improvizator 
curajos, care se confruntă singur cu lumea. Dar indiferent 
dacă simulez la un pian mecanic sau ating clapele cu puterea 
propriei minţi și a propriilor mâini, cântecul vieții mele e la 
fel de plin de suspans și surprize, revărsându-se din clavia- 
tura vie a destinului — o barcarolă care, sper, va lăsa oricum 
în urmă ecouri fericite. 


Capitolul 15 


TRANSMITEREA SCENARIULUI 
DE VIAŢĂ 


A. Matricea scenariului 


Matricea scenariului este o diagramă menită să ilustreze și 
să analizeze directivele transmise de părinți și bunici gene- 
raţiei actuale. În această schemă relativ simplă poate fi com- 
primată foarte elegant o cantitate imensă de informaţie. Am 
alcătuit matrici de scenariu pentru unele cazuri prezentate în 
capitolele 6 și 7 (figurile 6, 8 și 9), pe cât de corect au permis 
informaţiile date. În practică, problema constă în a separa 
directivele parentale decisive și modelele de comportament 
decisive — tema scenariului — de „zgomotul de fond“ sau 
rumoarea din fundal, lucru de două ori dificil, fiindcă nu 
doar persoana însăși, ci și toți cei din jurul ei contribuie cât 
pot de mult la aceste elemente perturbatoare. Iar ele tind să 
ascundă pașii ce duc la răsplata scenariului, finalul fericit sau 
tragic care, în limbajul biologilor”, se numește „etalarea 
finală“. Cu alte cuvinte, oamenii fac eforturi foarte mari de 
a-și ascunde scenariul față de ei înșiși și de ceilalți — lucru 
cât se poate de firesc. Ca să revenim la o metaforă anterioară, 
omul așezat la un pian mecanic și care-și mișcă degetele cu 
iluzia că el însuși creează muzica nu vrea să-i spună cineva să 
se uite înăuntrul pianului, și nici publicul, care savurează 
spectacolul, nu vrea acest lucru. 


% Hendricks, S.B. „Metabolic Control of Timing”, Science, 141: 21-27, 5 
iulie 1963. 

Steiner, care a conceput matricea scenariului!00, urmează 
schema originală propusă de scriitor, anume că, de obicei, 
părintele de sex opus îi spune copilului ce să facă, iar părin- 
tele de același sex îi arată cum să facă (cf. Butch). Steiner a 
făcut adăugiri importante la această schemă. El a dus-o mult 
mai departe, specificând ce anume face fiecare stare a Eului 
în cazul părinţilor. Potrivit lui Steiner, Copilul părintelui e cel 
care dă poruncile, iar Adultul părintelui îi oferă copilului 
„Programul“ (pe care l-am mai numit și model). De aseme- 
nea, el a adăugat un element nou, contrascenariul, care 
provine de la Părintele părinților. Versiunea de matrice a lui 
Steiner derivă în principal din activitatea lui cu alcoolici, 
dependenţi de droguri și „sociopaţi“. Toţi aceștia au scenarii 
de gradul al treilea, dure, tragice (pe care el le numește 
„hamartice“). Prin urmare, matricea elaborată de el se ocupă 
de poruncile aspre din partea „Copilului nebun“, dar poate fi 
extinsă, pentru a include seducţiile și provocările, ca și 
poruncile care par să provină de la Părintele părintelui, nu de 
la Copilul nebun al acestuia (cf. matricii lui Butch, Figura 6). 

Deși există mai multe întrebări la care se va putea răs- 
punde în lumina experienţei viitoare, structura prezentată în 
figura 8 a fost acceptată de mulţi ca model interimar și, cu 
siguranță, se dovedește a fi de mare valoare în activitatea 


100 În forma sa actuală, matricea scenariului a fost elaborată de dr. 
Claude M. Steiner, de la Institutul de Analiză Tranzacţională din San 
Francisco, și a fost publicată pentru prima oară în articolul său, 
„Script and Counterscript“, Loc. cit. După părerea mea, valoarea ei 
nu poate fi supraestimată, ținând cont de faptul că matricea conține 
programarea pentru o întreagă viață de om și, în plus, indică felul 
cum poate fi schimbată. Este o invenție atât de importantă, încât aș 
dori, fără a diminua cu nimic spiritul de observaţie, inventivitatea și 
creativitatea doctorului Steiner, să-mi afirm o anumită contribuţie la 
elaborarea ei. Predecesorii matricii sunt diagramele mai primitive ce 
pot fi găsite la paginile 201 și 205 ale cărții mele, Transactional 
Analysis in Psychotherapy (loc. cit.). Articolul menţionat mai sus 
marchează, de asemenea, prima apariţia tipărită a conceptelor de 
contrascenariu și poruncă, alte produse ale gândirii și intuiţiei doc- 
torului Steiner. 


0 a 

clinică, dar și în studiile asupra dezvoltării, în cele sociologice 
și antropologice, după cum vom arăta în scurt timp. Această 
matrice „standard“ arată poruncile și provocările provenite 
de la Copilul părinţilor, cel mai des de la părintele de sex 
opus. Dacă ea se dovedește a fi universal valabilă, va consti- 
tui o descoperire crucială cu privire la destinul omenesc și la 
transmiterea destinului de la o generaţie la alta. Atunci, cel 
mai important principiu al teoriei scenariului de viață va 
putea fi formulată astfel: „Copilul părintelui formează Părin- 
tele Copilului“ sau „Părintele copilului este Copilul Părin- 
telui“.101 E] ar trebui să fie ușor de înțeles cu ajutorul 
diagramei, ținând minte că termenii „Copil“ și „Părinte“ cu 
majusculă se referă la stările Eului, iar „părinte“ și „copil“ cu 
literă mică se referă la persoanele propriu-zise. 

O matrice de scenariu goală, cum e cea prezentată în 
figura 14, poate fi desenată pe o tablă și folosită în timpul 
şedinţelor de terapie de grup și în predarea teoriei scenariu- 
lui de viață. În analiza unui caz individual, părinții sunt 
etichetaţi mai întâi în concordanţă cu sexul pacientului, iar 


101 Johnson și Szurek au mers până la a postula „lacune ale Supraeului” 
ca explicaţie pentru „acting out“. Adică, copiii recurg la „acting out“ 
pentru că părinţilor „le lipsește“ ceva. Aceasta a fost una dintre 
primele afirmaţii teoretice privind felul cum părinții își influențează 
copiii în direcția purtării „proaste“. (Johnson, A.M. și Szurek, S.A. 
„The Genesis of Anti-Social Acting Out in Children and Adults”. 
Psychoanalytic Quarterly, 21: 323-343, 1952.) Noi am lărgit problema, 
de la „acting out“ la viaţa reală, și am încercat să includem toate 
formele de comportament, fie ele „antisociale“ sau nu. Erikson se 
apropie foarte mult de concepţia despre scenariul de viață, dar în 
cele din urmă se depărtează. (Erikson, E. Identity and the Life Cycle. 
Loc. cit.) După cum am menţionat, Freud vorbește despre „compul- 
sia destinului“, considerând că este un fenomen biologic, fără a-i 
specifica originea psihologică, iar Adler vorbește despre stilul de 
viață. Așadar, principiul poruncii, prezentat în text, poate fi conside- 
rat ca o completare la observaţiile tuturor acestor autori. Cf. Jackson, 
D.D. „Family Interaction, Family Homeostasis and Some 
Implications for Conjoint Family Psychotherapy.” În Individual and 
Familial Dynamics (J.H. Masserman, coord.). Grune & Stratton, New 
York, 1959. 


326 Eric Berne 


O matrice de scenariu goală 


Figura 14 


apoi se completează, de-a lungul săgeţilor, sloganurile, mo- 
delele, poruncile și provocările. Astfel se obține o reprezen- 
tare vizuală clară a tranzacţiilor decisive ale scenariului, 
rezultând o diagramă asemănătoare cu figurile 6, 8 și 9. Cu 
ajutorul unui astfel de instrument se va constata în scurt timp 
că matricea scenariului spune lucruri care n-au mai fost 
spuse niciodată. 

Oamenii cu scenariu bun ar putea fi interesați de analiza 
scenariilor doar la modul academic, cu excepţia situaţiei în 
care intenționează să devină terapeuţi. Dar în cazul pacien- 
ților, pentru a-i însănătoși, e necesară extragerea directivelor 
într-o formă cât mai pură cu putință, iar elaborarea unei 
matrici corecte a scenariului este un instrument util în planifi- 
carea terapiei. 

Calea cu cele mai mari șanse de reușită de a obţine in- 
formaţiile necesare pentru completarea matricii constă în a-i 
adresa pacientului următoarele patru întrebări: (a) Care era 

sloganul sau preceptul preferat al părinţilor tăi? Răspunsul 
va oferi cheia antiscenariului. (b) Ce fel de viață au dus 
părinții tăi? La aceasta, pacientul va răspunde cel mai bine 
printr-o lungă asociere. Indiferent ce l-au învățat părinții să 
facă, va face acel lucru în mod repetat, iar modelul îi va con- 
feri individului caracterul său social obișnuit: „E un mare 
băutor.“ „E o fată sexi.“ (c) Care este Interdicţia Parentală în 
cazul tău? Asta e cea mai importantă întrebare pentru înțele- 
gerea comportamentului pacientului și pentru planificarea 
intervenţiei decisive care-l va elibera și-i va permite să tră- 
iască din plin. Din moment ce simptomele sale sunt un înlo- 
cuitor al acţiunii interzise, după cum a demonstrat Freud, 
eliberarea de interdicție va tinde totodată să-l vindece de 
simptome. E nevoie de experienţă și subtilitate pentru a 
desprinde porunca parentală decisivă din „zgomotul de 
fond“. Cele mai sigure indicii le oferă răspunsul la a patra 
întrebare: (d) Ce trebuia să faci pentru ca părinţii tăi să zâm- 
bească sau să chicotească? Răspunsul indică ispita, care 
reprezintă alternativa la comportamentul interzis. 

Steiner consideră că în cazul alcoolicilor, interdicţia este „Nu 
gândi!“, iar băutul în exces constituie un program pentru a 
nu gândi.1%2 Absența gândirii se vede foarte bine în platitu- 
dinile de pahar frecvent întâlnite la jucătorii de „Alcoolicul“ 
și la simpatizanţii lor, și chiar mai bine în cele pe care și le 
vând unii altora la terapia de grup „pentru alcoolici“.103 Ele 
spun că „alcoolicii“ nu sunt oameni reali și n-ar trebui trataţi 
ca niște oameni reali, ceea ce nu e adevărat. Heroina creează 
o dependenţă mai mare și mai sinistră decât alcoolul, iar Sy- 
nanon a dovedit concludent că dependenţii de heroină sunt 
oamen reali. În ambele cazuri, persoana reală iese la iveală 


102 Steiner, C.M. „The Treatment of Alcoholism”. Transactional Analysis 
Bulletin, 6: 69-71, Iulie 1967. De asemenea, „The Alcoholic Game”. 
Quarterly Journal of Studies on Alcohol, 30: 920-938, Decembrie 1969, 
cu comentarii a șase autorități eminente în subiectul alcoolismului. 
Recent a fost publicată cartea doctorului Steiner pe această temă, 
Games Alcoholics Play (Grove Press, 1971). 

103 Karpman, S. „Alcoholic “Instant Group Therapy”. Transactional 
Analysis Bulletin, 4: 69-74, Octombrie 1965. 

după ce dependentul reduce la tăcere vocile seducătoare din 
capul lui care-l îndeamnă să-și continue obiceiul, întărite la 
momentul oportun de cerinţe fizice. Se pare că tranchilizan- 
tele și fenotiazinele își datorează eficienţa în parte faptului că 
înăbușă vocile Parentale care-l fac pe Copil să fie mereu agi- 
tat sau îl nedumeresc cu veșnicele lor „Nu așa!” și „Ha-ha!” 
Așadar, pe scurt, pentru a completa matricea goală din fi- 
gura 14, astfel încât să arate ca acelea din figurile 6, 8 și 9, e 
nevoie de o Prescripţie sau Inspiraţie (PI), un Model sau Pro- 
gram de Instruire (AI) și o Interdicţie sau Poruncă Parentală 
(CI), împreună cu toate Provocările (CP) care pot fi obținute. 
Cele mai puternice directive de scenariu sunt date în tim- 
pul dramei de familie (capitolul 3), care întărește în anumite 
privințe spusele anterioare ale părinţilor, iar în altele demon- 
strează că aceștia sunt niște impostori ipocriți. Aceste scene sunt 
cele care afirmă în modul cel mai pătrunzător ce vor părinţii 
să-și înveţe copilul cu privire la scenariul lui. Și trebuie ținut 
minte că vorbele rostite răspicat au efect la fel de profund și 
de persistent ca și așa-numitele „comunicări nonverbale“.104 


B. Parada familiei 


Matricile de scenariu din capitolele 6 și 7 arată cum au 
fost transmise principalele elemente ale instrumentariului 
scenariului — preceptele Parentale, modelele Adulte și 
comenzile de scenariu ale Copilului — de la părinți la odrasla 
lor. Figura 7 arată mai detaliat felul în care i se transmite lui 
Jeder cel mai important element, porunca, de către unul din- 
tre părinţii săi, de obicei cel de sex opus. Toate astea consti- 
tuie o bună pregătire pentru studierea figurii 15, care arată 
cum se poate transmite o poruncă de la o generație la alta. O 
astfel de serie se numește „parada familiei“. În exemplul dat, 
aceeași poruncă leagă cinci. generaţii. 


104 Berne, E. „Concerning the Nature of Communication”. Psychiatric 
Quarterly, 27: 185-198, 1953. 

Situaţia prezentată în figura 15 nu este deloc neobișnuită. 
Pacienta a auzit sau a văzut că bunica sa a fost o învinsă, știe 
foarte bine că tatăl ei a fost un învins, se află în terapie pentru 
că e o învinsă, fiul ei merge la clinică pentru că e un învins, 
iar nepoata ei dă deja semne la școală cum că va fi, și ea, o 
învinsă. Atât pacienta, cât și terapeutul știu că lanţul de cinci 
generații trebuie rupt undeva, căci altfel se poate perpetua pe 
termen nedefinit, la generaţiile viitoare. Acest lucru e un bun 
stimulent pentru pacientă să se facă bine”, din moment ce, 
dacă reușește, își poate retrage porunca dată fiului ei, pe care 
probabil o întărește, fără voie, de fiecare dată când se întâl- 
nesc. Astfel, lui i-ar fi mult mai ușor să se facă bine, lucru 
care ar avea un efect benefic asupra întregului viitor al ne- 
poatei și, poate, asupra copiilor acesteia. 

Un efect al căsătoriei ar trebui să fie diluarea poruncilor și 
provocărilor, din moment ce soţul și soția au, fiecare, trecutul 
propriu și le dau copiilor lor directive diferite. De fapt, rezul- 
tatele sunt la fel ca în cazul genelor. Dacă un învingător se 
căsătorește cu o învingătoare (după cum și tind acești oa- 
meni), copiii lor pot fi și mai mari învingători. Dacă un învins 
se căsătorește cu o învinsă (cum și tind acești oameni), copiii 
lor pot fi și mai mari învinși. Dacă mariajul este mixt, rezul- 
tatele vor fi mixte. Și în oricare dintre situații rămâne posibili- 
tatea unui regres. 


C. Transmiterea culturală 


Figura 16 ilustrează transmiterea preceptelor, modelelor și 
comenzilor de-a lungul a cinci generații. În acest caz avem 


* 


Prin intermediul paradei familiei jocurile și scenariul unei paciente 
(a cărei stră-străbunică a trăit până la o vârstă foarte înaintată 
păstrându-și memoria intactă) au putut fi urmărite până în vremea 
războaielor napoleoniene 'și proiectate în viitor, prin intermediul 
nepoților ei, până în anul 2000. 

norocul de a dispune de informaţii privind un scenariu 
„bun“, de învingător, nu de unul „rău“, de învins. Acest plan 
de viață poate fi numit „Fiul meu, doctorul“; am ales drept 
exemplu vraciul ereditar al unui cătun din junglă din Mările 
Sudului. Explicaţia este după cum urmează: 

Pornim de la un tată și o mamă. Tatăl, din generaţia a V-a, 
s-a născut pe la 1860 și s-a căsătorit cu fiica unei căpetenii. 
Fiul lor, din generația a IV-a, s-a născut pe la 1885 și s-a căsă- 
torit tot cu fiica unei căpetenii. Fiul acestora, din generaţia a 
H-a, s-a născut în 1910 și a urmat același scenariu. Fiul lui, în 
generația a Il-a, născut în 1935, a urmat un model puţin 
diferit. În loc să devină vraci ereditar, a urmat studii de medi- 
cină în Suava, Fiji, și a devenit ceea ce se numea pe atunci 
„asistent medical băștinaș“. S-a căsătorit și el cu fiica unei 
căpetenii, iar fiul lor, din generaţia I, născut în 1960, 
plănuiește să calce pe urmele tatălui său, atâta doar că, în vir- 
tutea evenimentelor istorice, se va numi „asistent medical“, 
sau chiar ar putea să meargă la Londra și să devină medic 
plin. Astfel, fiul din fiecare generaţie devine tatăl (T) gene- 
rației următoare, iar soția sa devine mama (M). 

Fiecare tată și mamă transmite același precept sau inspi- 
rație de la Părintele din ei la Părintele din fiul lor: „Fii un bun 
vraci.“ Adultul tatălui transmite Adultului fiului secretele 
meseriei sale, pe care mama, desigur, nu le cunoaște. Dar 
mama știe ce-și dorește să facă fiul ei; de fapt, încă de foarte 
mică știa că vrea ca fiul ei să devină ori căpetenie, ori vraci. 
Din moment ce, evident, el va deveni vraci, mama transmite 
de la Copilul ei la Copilul lui (de la hotărârea ei din copilăria 
mică la primii lui ani de viaţă) ispita benefică: „Fii învingător 
ca vraci.“ 

În acest caz (figura 16), parada familiei este prezentată 
într-o formă mai completă. Se poate vedea că preceptele 
tatălui și programul de instruire al acestuia formează două 
linii paralele care coboară direct de la o generație la alta, din 
1860 în 1960. Preceptele mamei și porunca acesteia („Să nu 
dai greș“) sunt și ele paralele și vin din lateral în fiecare ge- 

Figura 16 


Ce spui după „Bună ziua”? 333 


neraţie. Aceasta demonstrează limpede transmiterea „cul- 
turii” pe o perioadă de o sută de ani. Diagrame similare se 
pot trasa pentru orice element al „culturii“ și pentru orice 
„rol“ din societatea rurală. 

Într-o paradă de familie a fiicelor, ale căror rol poate fi cel 
de „mamă a unui vraci de succes“, diagrama ar arăta exact la 
fel, atâta doar că M-urile și T-urile ar face schimb de locuri. 
Într-un sat în care unchii sau soacrele au influențe importante 
asupra scenariului copiilor, diagrama ar putea fi mai compli- 
cată, dar în principiu ar arăta la fel. 

Trebuie observat că în această paradă a învingătorilor, 
scenariul și antiscenariul coincid, ceea ce reprezintă cea mai 
bună cale de a obține un învingător. Dar dacă mama a M-a, 
spre exemplu, ar fi fost din întâmplare fiica unei căpetenii 
alcoolice, ea ar fi putut să-i transmită fiului ei o poruncă de 
scenariu negativă. Atunci ar fi apărut necazurile, din moment 
ce între antiscenariul și scenariul acestuia ar fi existat un con- 

flict. În timp ce Părintele mamei i-ar fi spus fiului să fie un 
bun vraci, Copilul ei ar fi putut să arate fascinaţie și veselie în 
timp ce-i istorisea băiatului întâmplări legate de prostia 
bunicului și de performanţele lui cu băutura. Ulterior, băiatul 
ar putea să fie dat afară din școala medicală pentru beţie și 
să-și petreacă restul vieţii jucând „Alcoolicul“, tatăl deza- 
măgit jucând „Persecutorul“, iar mama nostalgică, „Salvatorul“." 


D. Influenţa bunicilor 


Cea mai complicată parte a analizei scenariului în practica 
clinică vizează identificarea influenţei bunicilor. Ea este ilus- 
trată în figura 17, care constituie o variantă mai detaliată a 
figurii 16. Se poate vedea că, la mamă, CP este împărţit în 


> 


De fapt, parada de familie descrisă mai sus se bazează parţial pe 


materiale antropologice și istorice și parţial pe arborele genealogic al 
unor medici americani. 

două părţi, CPT și CPM. CPT reprezintă influența exercitată 
de tatăl ei când ea era foarte mică (Părintele Tată al Copilului 
ei), iar CPM reprezintă influența mamei (Părintele Mamă al 
Copilului ei). Această împărțire poate să pară complicată și 
nepractică la prima vedere, dar nu și pentru cel obișnuit să 
gândească în termeni de stări ale Eului. Pacienţilor, spre 
exemplu, nu le trebuie prea mult timp ca să înveţe să facă 
deosebirea dintre CPT și CPM în ei înșiși. „Când eram mică, 
tatei îi plăcea să mă facă să plâng, iar mama mă îmbrăca 
sexi“, spune prostituata frumușică și înlăcrimată. „Latei îi 
plăcea să mă arăt isteaţă, iar mamei îi plăcea să mă îmbrace 
elegant“, spune psiholoaga inteligentă și bine îmbrăcată. „Tata 
spunea că fetele nu-s bune de nimic, iar mama mă îmbrăca 
precum un băieţoi“, spune rebela înspăimântată în hainele ei 
băieţești. Fiecare dintre aceste femei știa foarte bine când 
comportamentul îi era călăuzit de influenţele timpurii din 
partea tatălui (CPT) sau din partea mamei (CPM). Când 
plângea, era isteață sau speriată, făcea acest lucru pentru tată, 
iar când arăta sexi, elegantă sau băieţoasă, urma instrucțiu- 
nile mamei. 

Amintindu-ne că, în general, comenzile scenariului tind să 
provină de la părintele de sex opus, CPT al mamei este elec- 
trodul ei, iar CPM al tatălui este electrodul lui (iarăși figura 
10). Astfel, comenzile de scenariu date lui Jeder de mamă vin 
de la tatăl acesteia, așa că se poate spune că „programarea 
scenariului lui Jeder vine de la bunicul său matern“. 101 Co- 
menzile date lui Zoe de tată vin de la mama acestuia, așa că 
programarea scenariului lui Zoe vine de la bunica sa paternă. 
Așadar, electrodul este mama (bunicul) din mintea lui Jeder, 
iar în cazul lui Zoe, tatăl (bunica) din mintea ei.102 Aplicând 
aceasta la cele trei cazuri de mai sus, bunica prostituatei a 
avut mai multe căsătorii cu bărbaţi cruzi (și mai multe 
divorțuri), bunica psiholoagei era o scriitoare binecunoscută, 
iar bunica băiețoaicei, o militantă pentru drepturile femeii. 

Acum se poate înţelege de ce, în parada de familie prezen- 
tată în figura 15, generaţiile alternau din punctul de vedere al 

„Electrodul“ ei „Electrodul“ lui 


„electrodul“ de la ĝ „electrodul“ de la $ 


CPM = Copilul Părintelui 
Mamei 
= Bunicul matern 
CPT = Copilul Părintelui 


Copilul din & sau din 9 Tatălui 
= Bunica paternă 


Transmiterea de la bunici 
Figura 17 


sexului — bunică, tată, pacientă, fiu și nepoată. Pe de altă 
parte, figura 16 ilustrează cum poate fi adaptată această dia- 
gramă pentru a urmări direct, descendent, fie linia masculină, 
fie cea feminină. Tocmai din cauza acestui fel de versatilitate, 
diagrama matricii scenariului este un instrument atât de va- 
loros. Are proprietăți pe care nici măcar creatorul ei nu le-a 
bănuit. Aici, ea oferă o metodă simplificată care contribuie la 
înţelegerea unor chestiuni complexe, cum ar fi istoria fami- 
liei, transmiterea elementelor culturale și influența psiholo- 
gică a bunicilor. 


E. Suprascenarizarea 


Pentru transmiterea scenariului există două cerinţe. Jeder 
trebuie să fie capabil, pregătit și dispus sau chiar dornic să-l 
accepte, iar părinţii lui trebuie să vrea să i-l transmită. 

În ce-l privește pe Jeder, este capabil, fiindcă sistemul lui 
nervos e construit cu scopul de a fi programat, de a primi 
stimuli senzoriali și sociali și de a-i organiza în modele care-i 
vor regla comportamentul. Pe măsură ce corpul și mintea lui 
se maturizează, Jeder devine tot mai pregătit pentru tipuri 
din ce în ce mai complexe de programare. E dispus să accepte 
transmiterea scenariului, fiindcă are nevoie de modalități de 
a-și structura timpul și de a-și organiza activitățile. De fapt, 
nu e doar dispus, ci de-a dreptul dornic, fiindcă Jeder e mai 
mult decât un computer pasiv. La fel ca majoritatea ani- 
malelor, tânjește după „finalizare“ — nevoia de a termina 
ceea ce începe; iar dincolo de asta, are marea aspirație ome- 
nească spre scop. 

Plecând de la mișcări aleatorii, Jeder ajunge în cele din 
urmă să știe ce să spună după „bună ziua“. La început se 
mulțumește cu reacţii instrumentale, care devin scopuri în 
sine: incorporare, eliminare, intruziune și locomoţie, ca să 
folosim termenii lui Erikson. Aici găsim începuturile mă- 
iestriei Adultului, plăcerea pe care o găsește acesta în acțiune 
și în ducerea ei la bun sfârșit: transferul reușit al hranei din 
linguriţă în gură, mersul independent pe podea. La început, 
scopul lui Jeder este mersul, apoi mersul spre ceva. Odată ce 
începe să meargă spre oameni, trebuie să știe ce să facă după 
ce ajunge la destinație. La început, oamenii îi zâmbesc și-l 
îmbrățișează, iar el nu trebuie decât să existe sau, cel mult, să 
se cuibărească în braţele lor. Ceilalţi nu așteaptă din partea 
lui nimic mai mult decât să ajungă până la ei. Mai târziu încep 
să aștepte și altceva, așa că Jeder învaţă să spună „bună“. După 
o vreme nu mai ajunge nici asta, iar oamenii așteaptă mai 
mult, așa că el învaţă să le ofere diferiți stimuli, ca să obțină 
în schimb reacţiile lor. Astfel, Jeder le este veșnic recunoscă- 
tor părinţilor săi (chiar dacă poate să pară greu de crezut), 
pentru că-i oferă un model: cum să abordeze oamenii în așa 
fel încât să obțină reacţiile dorite. Asta e foamea de structură, 
foamea de model și, pe termen lung, foamea de scenariu. Așa 
că Jeder acceptă scenariul fiindcă tânjește după el. 

În ce-i privește pe părinţi, aceștia sunt capabili, dispuși și 
dornici ca urmare a ceea ce s-a clădit în ei de-a lungul mileni- 

ilor de evoluţie: dorinţa de a-și îngriji, proteja și învăța pro- 
genitura, dorință ce poate fi înăbușită doar de cele mai pu- 
ternice forțe interioare și exterioare. Dar dincolo de asta, dacă 
au fost la rândul lor „scenarizaţi“ cum trebuie, nu sunt doar 
dispuși, ci chiar dornici, și găsesc o mare satisfacție în 
creșterea copilului. 

Însă unii părinţi sunt din cale-afară de dornici. Creșterea 
copilului, pentru ei, nu e nici sarcină anostă, nici bucurie, ci 
compulsie. Mai concret, nevoia lor de a transmite precepte, 
modele și comenzi depășește cu mult nevoia copilului de 
programare parentală. Această compulsie e o chestiune com- 
plexă, împărțită aproximativ în trei aspecte: (1) Dorinţa de 
nemurire; (2) Cerinţele scenariului părinților, care pot să 
meargă de la „Nu face greșeli“ până la „Fă viaţa copilului tău 
un coșmar“. (3) Dorinţa părinţilor de a se descotorosi de 
comenzile propriului lor scenariu și de a le transmite alt- 
cuiva, așa încât ei să se elibereze. Sigur că această expulzare 
nu funcționează, așa că trebuie încercată în repetate rânduri, 
la nesfârșit. 

Aceste asalturi continue asupra psihismului copilului sunt 
binecunoscute psihiatrilor pediatri și terapeuțţilor care lucrea- 
ză cu familii, ei dându-le diferite nume. Din punctul de 
vedere al analizei scenariului, ele reprezintă o formă de 
„Suprascenarizare“, iar directivele excesive care-i sunt impu- 
se copilului și care-l „alimentează“ mult mai mult decât cere 
foamea lui de scenariu pot fi numite episcenariul sau supra- 
scenariul său. De obicei, reacţia lui este de a le respinge într-o 
formă sau alta, dar poate să urmeze politica părinților lui și 
să încerce să le transfere asupra altcuiva. Din acest motiv, 
Fanita English1% a numit episcenariul „Cartoful fierbinte“, 
iar încercările permanente de a le trece de la unul la altul, 
„Jocul cartofului fierbinte”. 

După cum arată autoarea în lucrarea sa originală pe acest 
subiect, tot felul de oameni joacă acest joc, inclusiv unii tera- 
peuţi; ea dă exemplul lui Joe, care studia psihologia și a cărui 


105 English, F. „Episcript and the “Hot Potato’ Game“. Transactional 
Analysis Bulletin, 8: 77-82, Octombrie 1969. 

răsplată a scenariului, din partea mamei, era: „Să sfârșești la 
balamuc.“ Astfel, el avea obiceiul de a alege, pentru tenta- 
tivele sale terapeutice nepricepute, oameni care erau buni 
candidaţi pentru spitalul de psihiatrie, și reușea să-i ajute să 
ajungă acolo. Din fericire, supervizorul său i-a observat zâm- 
betul „de scenariu“ care-i apărea pe față ori de câte ori unul 
dintre pacienţii lui se apropia de o cădere nervoasă și a pus 
capăt întregii povești, convingându-l să renunţe la psiholo- 
gie, să-și construiască o carieră în afaceri și să caute să se 
trateze el însuși. Răsplata scenariului, în cazul lui, era un 
episcenariu sau „cartof fierbinte“ preluat de la mamă, care-și 
petrecuse viaţa încercând „să nu ajungă la balamuc“, după 
cum spunea ea adesea. Mama primise de la unul dintre 
părinţi directiva de a ajunge la balamuc și a încercat să scape 
de ea transferându-i-o lui Joe, care, la rândul lui, a încercat 
s-o transfere pacienților săi. 

Astfel, părinţii transmit scenariul în contextul rolului lor 
normal de părinte — acela de a-și îngriji, proteja și încuraja 
copiii arătându-le, pe cât de bine le stă în putinţă, cum să tră- 
iască. Suprascenarizarea poate apărea din diferite motive. Cel 
mai patologic este încercarea de a scăpa de un episcenariu 
transmițându-l unuia dintre copii. Episcenariul, mai ales dacă 
este unul „hamartic“, tragic, devine cartoful fierbinte pe care 
nimeni nu vrea să-l păstreze. După cum arată English, 
Profesorul, adică Adultul din Copil, este cel care spune: „Cine 
are nevoie de așa ceva?“ și decide că se poate descotorosi de 
el, ca de un blestem într-un basm, transferându-l altcuiva. 


F. Combinarea directivelor scenariului 


Cu trecerea anilor și pe măsură ce scenariul este adaptat 
pe baza experienţei, comenzile, modelele și prescripțiile 
parentale se combină în asemenea măsură, încât devin greu 
de diferențiat unele de altele în comportamentul persoanei și 
de determinat care este „calea comună finală“. Individul 

adoptă un program sau o rutină care le sintetizează pe toate. 
Principalele răsplăţi ale scenariului apar sub forma „etalării 
finale“. Dacă răsplata e negativă, elementele scenariului pot fi 
cât se poate de evidente pentru observatorul experimentat — 
cum se întâmplă în caz de psihoză, delirium tremens, acci- 
dente auto, sinucidere sau crimă. În cazul răsplăţilor pozitive, 
directivele scenariului sunt mai greu de delimitat, în parte 
fiindcă, în astfel de cazuri, există de obicei permisiuni largi 
acordate de părinți, iar acestea pot să mascheze directivele. 

Să luăm drept exemplu următoarea poveste de dragoste 
din viața reală, preluată dintr-o știre prezentată în ziarul local 
al unui oraș mic: 


Istoria romantică se repetă în familia X 


Cu cincizeci de ani în urmă, un soldat australian a mers în 
Anglia, ca să lupte în primul război mondial. Se numea John X, 
iar în Anglia a cunoscut-o pe Jane Y, cu care s-a căsătorit. După 
terminarea războiului, s-au stabilit în America. Douăzeci și cinci 
de ani mai târziu, cei trei copii ai lor își petreceau vacanţa în 
Anglia. Tom X, fiul, s-a căsătorit cu Mary Z, din Great Snoring, 
Norfolk, iar cele două surori ale sale s-au căsătorit cu doi 
englezi. În această toamnă, Jane, fiica lui Tom și Mary X, care 
și-a petrecut vacanța în Great Snoring împreună cu mătușa ei, 
și-a anunţat logodna cu Harry J, și el din Great Snoring. Jane a 
absolvit liceul în orașul nostru. Cuplul intenționează ca, după 
căsătorie, să se mute în Australia. 


E un exerciţiu interesant să încercăm să extragem pre- 
ceptele, modelele, comenzile și permisiunile probabile pe 
care John X și soţia sa, Jane, le-au transmis prin Tom și Mary 
nepoatei lor, Jane. 

Trebuie remarcat că programarea scenariului este un pro- 
ces firesc, spontan, precum creșterea buruienilor și a florilor, 
și are loc fără a se lua în considerare chestiuni morale sau 
consecinţe. Uneori, scenariul și antiscenariul se alimentează 

reciproc, cu cele mai drastice rezultate. Directivele Parentale 
îi pot oferi Copilului libertatea de a face un rău uriaș altor 
oameni. Din punct de vedere istoric, astfel de combinații 
nefericite au dat naștere conducătorilor din războaie, cruci- 
ade și masacre, iar la nivel individual, asasinatelor politice. În 
astfel de cazuri, Părintele mamei spune: „Fii bun!” și „Fii 
celebru!“, în timp ce Copilul ei dă directiva: „Omoară-i pe 
toți!” Apoi Adultul tatălui îi arată băiatului cum se omoară 
oamenii, învățându-l să folosească arme de foc, în țările civi- 
lizate, și cuțitul, în țările necivilizate. 

Majoritatea oamenilor își petrec viaţa învăluiţi confortabil 
în matricea scenariului lor. E patul pe care li l-au așternut 
părinţii și la care au mai adăugat ei înșiși câteva decorațiuni. 
Poate să fie infestat cu insecte, poate salteaua are cocoloașe, 
dar e patul lor și s-au obișnuit cu el încă din fragedă pruncie, 
așa că puţini sunt dispuși să-l schimbe cu altul, mai bine con- 
struit și mai potrivit circumstanțelor lor de viaţă. În definitiv, 
„matrix“ este termenul latinesc pentru pântecele mamei, iar 
scenariul reprezintă aproximarea cea mai apropiată și mai 
confortabilă a acestui loc, odată ce uterul propriu-zis a fost 
părăsit pentru totdeauna. Dar pentru cei care hotărăsc totuși 
să se aventureze pe cont propriu și să spună: „Mamă, prefer 
norocoși, se poate ca mama însăși să fi inclus în matrice o 
eliberare sau un antidot al vrăjii rezonabil, caz în care indi- 
vidul reușește singur să se desprindă. O altă cale presupune 
ajutorul din partea prietenilor, al apropiaților și al vieţii 
însăși, dar asta se întâmplă rar. A treia cale este cea a analizei 
de scenariu competente, prin care individul primește permi- 
siunea să-și regizeze singur spectacolul. 


G. Rezumat 


Matricea scenariului este o diagramă menită să ilustreze și 
să analizeze directivele transmise de la părinţi și bunici la 

generația actuală. Pe termen lung, acestea vor determina 
planul de viaţă al persoanei și răsplata ei finală. După cum 
indică informaţiile actuale, cele mai hotărâtoare comenzi vin 
din partea stării de Copil a Eului părintelui de sex opus. 
Starea de Adult a Eului părintelui de același sex îi oferă per- 
soanei modelul care-i stabilește interesele și cursul existenței 
în timp ce-și îndeplinește planul de viață. Între timp, ambii 
părinţi, prin starea de Părinte a Eului, îi oferă prescripțiile, 
inspirațiile sau sloganurile care-i formează contrascenariul; 
acesta umple pauzele din desfășurarea scenariului. Dacă 
individul ia măsurile adecvate, contrascenariul poate să preia 
conducerea și să anuleze scenariul. Tabelul de mai jos (elabo- 
rat pe baza rezultatelor lui Steiner102) ilustrează elementele 
din cazul unui bărbat cu scenariul „Alcoolic“. În prima 
coloană se află starea activă a Eului la fiecare dintre părinţi. 
Literele din paranteză indică starea receptivă a Eului prota- 
gonistului, iar următoarea coloană arată tipul directivelor. 
Ultimele două coloane nu au nevoie de explicație. 


Copilul Porunci și Scenariu „Nu gândi, bea!“ 
Mamei (C) provocări 
Adultul 
Tatălui (A) Program Cursul vieții „Bea și 

(Model) muncește,“ 
Ambii Prescripţie Contrascenariu „Muncește 
Părinţi (P) (Slogan) pe brânci.“ 


Chiar dacă originea directivelor scenariului (dar probabil 
nu și punctul lor de inserție) variază de la caz la caz, matricea 
scenariului rămâne oricum una dintre cele mai utile și mai 
relevante diagrame din istoria științei, întrucât comprimă 
întregul plan al unei vieţi omenești și destinul ei final într-o 
reprezentare grafică simplă, ușor de înţeles și ușor de verifi- 
cat, care indică totodată cum poate fi schimbată. 

H. Responsabilitatea părinților 


Sloganul dinamic al analizei tranzacționale și al analizei 
de scenariu este: „Nu uita de sfincter!” Principiul lor clinic 
constă în a observa toate mișcările tuturor mușchilor fiecărui 
pacient în fiecare clipă pe parcursul unei ședințe de grup. lar 
motto-ul lor existenţial este: „Practicanții analizei tranzacțio- 
nale sunt sănătoși, fericiţi, bogaţi și curajoși și au ocazia de a 
călători pretutindeni și de a întâlni cei mai simpatici oameni 
din lume, la fel ca și atunci când se află acasă și-și practică 
meseria, tratându-și pacienţii.“ 

În acest context, curajul constă în a ataca întreaga pro- 
blemă a destinului omenesc și a-i găsi soluția prin folosirea 
sloganului dinamic și a principiului clinic. Prin urmare, anali- 
za scenariului este soluţia la problemele destinului omenesc; 
ea ne spune (vai!) că soarta ne e stabilită dinainte în mare 
măsură și că liberul arbitru, în această privință, e pentru 
majoritatea oamenilor o iluzie. R. Allendy19%6, de exemplu, 
arată că pentru fiecare individ care se confruntă cu hotărârea 
de a se sinucide, această hotărâre e un demers solitar, chinu- 
itor și aparent autonom. Însă indiferent de vicisitudinile din 
fiecare caz individual, „rata“ sinuciderilor rămâne relativ 
constantă de la an la an. Singura cale de a înţelege (darwinist) 
acest lucru este de a considera că destinul omenesc este rezul- 
tatul programării parentale, și nu al hotărârilor individuale 
„autonome“. A 

Si atunci, în ce constă responsabilitatea părinților? Progra- 
marea scenariului nu e „vina“ lor, după cum nici un defect 
ereditar ca diabetul sau platfusul ori un talent ereditar, pen- 
tru muzică sau matematică, nu sunt din „vina“ lor. Părinţii 
nu fac decât să transmită mai departe elementele dominante 


106  Allendy, R. Le problème de la destinée, étude sur la fatalité intérieure. 
Librairie Gallimard, Paris, 1927. Pe de altă parte, L. du Nouy 
(Human Destiny. Signet Booky, New York, 1949) pune un accent mai 
mare asupra forțelor exteme, văzute din perspectiva unui om de 
știință religios. 


Ce spui după „Bună ziua“? 343 


și recesive pe care le-au preluat de la părinții și bunicii lor. 
Directivele scenariului, la fel ca genele, sunt amestecate per- 
manent, precum cărțile de joc, ca urmare a faptului că e 
nevoie de doi părinți pentru a se naște un copil. 

Pe de altă parte, instrumentarul scenariului este mult mai 
flexibil decât cel genetic și suportă permanent modificări ca 
urmare a influențelor exterioare, cum ar fi experiența de viață 
și poruncile date de alți oameni. Doar rareori e posibil să se 
anticipeze când sau cum spusele ori fapteie unei persoane 
din afară vor modifica scenariul individului. Poate fi vorba 
de o banală remarcă întâmplătoare, auzită fără voie, la un 
carnaval sau pe un coridor, sau de rezultatul unei relaţii for- 
male, cum ar fi căsnicia, educaţia școlară ori psihoterapia. Se 
observă adesea că soții își influențează treptat, reciproc, ati- 
tudinea față de viață și oameni, iar aceste schimbări se re- 
flectă în tonusul musculaturii lor faciale și în gesturile lor, așa 
că în cele din urmă cei doi ajung să semene unul cu altul. 

Părintele care vrea să-și modifice scenariul, astfel încât să 
nu le impună copiilor săi aceleași directive care i-au fost 
impuse lui, trebuie mai întâi de toate să se familiarizeze cu 
starea de Părinte a Eului și cu vocile Parentale pe care le 
poartă în minte și pe care copiii învaţă să le „investească“ 
prin comportamentele declanșatoare adecvate. Din moment 
ce părintele este mai vârstnic și, teoretic, mai înțelept în anu- 
mite privinţe decât copiii săi, el are datoria și responsabili- 
tatea de a-și controla comportamentul Parental. Va reuși să 
facă acest lucru doar dacă-și pune Părintele sub controlul 
Adultului. Dincolo de asta, este și el produsul educaţiei Pa- 
rentale în aceeași măsură ca și copiii săi. 

O dificultate constă în aceea că un copil reprezintă copia 
părintelui și nemurirea. Orice părinte e încântat, pe faţă sau 
în taină, când copiii săi reacţionează la fel ca el, chiar și atunci 
când aceștia îi imită cele mai rele trăsături. Tocmai la această 
încântare trebuie să renunţe, sub controlul Adultului, dacă 
vrea să-și vadă copiii adaptându-se la sistemul solar și la 
toate ramificaţiile acestuia mai bine decât a reușit el însuși. 

Iar acum suntem pregătiți să vedem ce se întâmplă când 
Jeder, care-i reprezintă pe toți oamenii laolaltă și pe oricare 
dintre ei separat, vrea să schimbe planul, benzile audio din 
mintea lui și programul dictat de ele, și devine un tip aparte 
de om — Pat, pacientul. 

Partea a IV-a 


Ă SCENARIUL 
ÎN PRACTICA CLINICĂ 


Capitolul 16 
ETAPELE PRELIMINARE 


A. Introducere 


Din moment ce influența scenariului de viaţă începe să se 
exercite încă înainte de naștere, iar „etalarea finală“ sau răs- 
plata supremă survine la moarte sau mai târziu, clinicianul 
are rareori ocazia de a urmări un scenariu de la început până 
la sfârșit. Avocaţii, bancherii, medicii de familie și clericii, 
mai ales aceia care-și desfășoară activitatea în orașe mici, au 
cele mai mari șanse de a cunoaște toate secretele vieţii unui 
om pe o perioadă atât de lungă. Dar cum analiza psihiatrică a 
scenariului a luat ființă doar cu câţiva ani în urmă, nu există, 
de fapt, nici un singur exemplu de observare clinică integrală 
a unui curs al vieții sau scenariu. În prezent, cea mai bună 
cale de a obține o imagine cuprinzătoare în timp este cu aju- 
torul lucrărilor biografice, dar de obicei acestea au lipsuri în 
multe privinţe importante; cu ajutorul biografiilor ștințiifice 
sau romanțate se poate răspunde la puţine din întrebările 
amintite în capitolele anterioare. Primul demers apropiat 
într-o anumită măsură de analiza scenariului a fost cartea lui 
Freud despre Leonardo da Vinci.107 Următoarea piatră de 
hotar este biografia lui Freud însuși scrisă de Ernest Jones198, 
acesta având avantajul de a-și cunoaște personal subiectul. 
Erikson a studiat planul de viaţă și cursul vieţii a doi lideri de 


107 Freud, S. Leonardo da Vinci: A Study in Psychosexuality. Vintage 
Books, New York, 1955. 

108 Jones, E. The Life and Work of Sigmund Freud. Basic Books, New York, 
1953-1957. 

succes, Martin Luther și Mahatma Gandhi.1% Biografia lui 
Henry James la care Leon Edel continuă să lucrezel10 și stu- 
diul lui Zeligs asupra relației dintre Hiss și Chamberlainii! 
dezvăluie de asemenea numeroase elemente ale scenariului. 
Dar în toate aceste cazuri, se pot face doar presupuneri cu 
privire la directivele timpurii. 

Abordarea cea mai apropiată de un studiu științific al sce- 
nariului se găsește în lucrările lui McClelland.H12 EI a studiat 
relația dintre poveștile ascultate și citite de copii și motivele 
lor de a trăi. Mulţi ani mai târziu, opera sa a fost continuată 
de Rudin.115 

Rudin a studiat cauza morţii în rândul celor motivaţi de 
astfel de povești. „Oamenii cu rezultate” trebuie să fie „buni“, 
așa că tind să-și controleze atent simțămintele și, adesea, 
suferă de ulcer sau de hipertensiune. Rudin a comparat acest 
grup cu grupul celor care-și doresc „putere“ și se exprimă 
liber prin acțiune, pentru a o obține; la ei se înregistrează o 
rată ridicată a decesului cu cauze pe care le vom numi „con- 
forme cu scenariul”: sinucidere, omucidere și ciroză hepatică 
provocată de excesul de băutură. Scenariile „oamenilor cu 
rezultate“ se bazau pe povești despre izbânzi, pe când cele 
ale oamenilor „dornici de putere“. aveau la bază povești 
despre acțiuni riscante, iar Rudin ne spune ce fel de moarte 
își pregătea fiecare. Studiul a fost efectuat pe o durată de 
douăzeci și cinci de ani și se integrează foarte bine în contex- 
tul analizei scenariului, așa cum am prezentat-o aici. 


1% Erikson, E. Young Man Luther. W.W. Norton & Company, New York, 
1958. Gandhi's Truth. W.W. Norton & Company, New York, 1969. 

110 Edel, L. e.g., Henry James: The Untried Years. J.B. Lippincott 
Company, Philadelphia, 1953. 

111 Zeligs, M. Friendship and Fratricide. The Viking Press, New York, 
1967. 

112 McClelland, D.C. The Achieving Society. D. Van Nostrand Company, 
Princeton, 1961. 

113 Rudin, A.A. „National Motives Predict Psychogenic Death Rate 25 
Years Later“. Sciencel960: 901-903, 24 mai 1968. 

Chiar și cu astfel de studii, analiza scenariului nu poate 
atinge precizia psihologiei șoarecilor sau a bacteriologiei. În 
practică, analistul de scenarii trebuie să citească biografii, să 
urmărească reușitele prietenilor și eșecurile dușmanilor, să 
vadă cât mai mulţi pacienţi cu diferite tipuri de programare 
timpurie și să facă proiecţii în trecutul și viitorul oamenilor 
pe care-i cunosc din perspectivă clinică de suficient de mult 
timp. Clinicianul care practică de douăzeci-treizeci de ani, de 
exemplu, și păstrează legătura cu foștii pacienţi fie prin vizite 
periodice, fie prin felicitări de Crăciun, ajunge să se simtă tot 
mai sigur pe analizele sale de scenariu. Cu o asemenea expe- 
riență, știe mai bine ce să facă cu pacienţii pe care-i tratează 
în prezent și cum să obțină cantitatea maximă de informaţie, 
cât mai rapid cu putinţă, de la pacienţii noi. Cu cât scenariul 
poate fi înțeles mai repede și mai corect în fiecare caz, cu atât 
terapeutul poate să aplice mai rapid și mai eficient antiteza lui, 
evitând astfel irosirea de timp, energie, vieţi și noi generații. 

În practica psihiatrică, la fel ca în toate ramurile medicinii, 
există o anumită rată a mortalităţii și o anumită rată a dizabi- 
lităților, iar primul scop al terapeutului trebuie să fie reduce- 
rea acestora, indiferent ce altceva mai realizează în plus. 
Sinuciderea peste noapte cu medicamente și sinuciderea lentă 
cu alcool sau prin hipertensiune trebuie evitate. Terapeutul 
trebuie să aibă sloganul: „Întâi să te simţi mai bine, și pe 
urmă analizăm“; altfel, unii dintre cei mai „interesanţi“ și 
„intuitivi“ dintre pacienţii săi vor ajunge cei mai inteligenţi 
oameni din morgă, din ospiciu sau din penitenciar. Prin ur- 
mare, prima problemă este: care sunt „semnele de scenariu“ 
ce apar pe parcursul terapiei? Terapeutul trebuie să știe ce să 
caute, unde să găsească, ce să facă după ce găsește și cum 
să-și dea seama dacă acționează eficient; cu asta ne vom 
ocupa în capitolul următor. A doua problemă constă în a-și 
verifica observaţiile și impresiile și a le pune într-o oarecare 
ordine sistematică, astfel încât să le poată prezenta altora. În 
acest scop, îi poate fi de folos „Inventarul operațional al sce- 
nariului“, prezentat începând cu pagina 472. 

Mulţi pacienţi recurg la analiza tranzacțională după ce au 
parcurs alte tipuri de terapie. În caz contrar, traversează, 
împreună cu analistul tranzacțional, etapele pe care le-ar par- 
curge altfel în terapia „preliminară“. De aceea, este convena- 
bil ca, în analiza clinică a scenariului, să luăm în considerare 
două faze: cea preliminară și cea a analizei scenariului. Astfel 
de faze au loc indiferent ce formă de terapie se folosește, ele 
nefiind caracteristice analizei scenariului. Analistul de sce- 
narii poate vedea unde au eșuat ceilalți terapeuţi, dar nu și 
unde au înregistrat succese, și invers, alţi terapeuţi văd eșe- 
curile analizei scenariului, dar de obicei nu-i văd și reușitele. 

În secţiunea anterioară ne-am referit la dezvoltarea fiin- 
telor umane în general, încercând să scoatem în evidenţă ele- 
mentele universal valabile, iar subiectul se numea Jeder. Îl 
vom numi astfel și în continuare, cu excepția momentelor 
când se află în cabinet sau internat la psihiatrie și când îi vom 
spune Pat, iar terapeutului său, doctorul Q. 


B. Alegerea terapeutului 


Aproape oricărui terapeut îi place să creadă că pacientul 
l-a ales pe el și specialitatea sa pentru că măcar în această 
opţiune și-a folosit rațiunea, inteligenţa și capacitatea de dis- 
criminare, indiferent cât de confuz ar fi în toate celelalte 
privinţe. Sentimentul de a fi ales pe merit — meritul speciali- 
tății și cel personal deopotrivă — e sănătos și constituie una 
dintre recompensele ocupaţiei noastre. Așadar, orice terapeut 
are dreptul să se scalde în acest simțământ și să-l savureze la 
maximum — vreme de cinci-șapte minute. După aceea ar tre- 
bui să-l pună pe raft, alături de diplome și de celelalte trofee, 
și să uite de el pentru totdeauna, dacă vrea să-și facă bine 
pacientul. 

Doctorul Q poate fi un terapeut foarte bun și poate avea 
diplomele și pacienţii care să confirme acest lucru. Ar putea 

crede că ăsta e motivul pentru care pacientul vine la el — sau 
ar putea chiar pacientul să-i spună acest lucru. Însă ar trebui 
să-l aducă la realitate gândul la toți acei pacienți care riu îl 
aleg. Potrivit statisticilor existente, 42% din oamenii cu pro- 
bleme se adresează mai întâi unul cleric, nu unui psihiatru, și 
aproape toți ceilalți se adresează medicului de familie.114 Și 
din cinci pacienţi care au nevoie de îngrijire psihiatrică, doar 
unul o și primește, într-un spital, într-o clinică sau într-un 
cabinet particular.115 Cu alte cuvinte, patru din cinci oameni 
cu probleme nu aleg tratamentul psihiatric, deși le stă la dis- 
poziţie în aproape toate cazurile, dacă nu în altă parte, măcar 
la un spital de stat. În plus, un procent foarte mare de 
pacienţi care au de ales, aleg în mod deliberat nu cel mai bun 
terapeut, ci pe următorul, și un procentaj destul de ridicat îl 
aleg pe cel mai prost. Același lucru se întâmplă în alte ramuri 
ale medicinii. De asemenea, se știe bine că foarte mulți 
oameni cheltuie mai mulți bani distrugându-se cu băutură, 
droguri și jocuri de noroc, decât ar cheltui cu psihoterapia 
care ar putea să-i salveze. 

Dacă e liber să aleagă, pacientul va alege terapeutul în 
funcție de necesităţile scenariului său. În anumite locuri, 
n-are de ales, trebuie să meargă la vraciul, șamanul sau 
angakok-ul local.116 În alte locuri are de ales între un practi- 
cant al medicinii tradiționale și unul al medicinii modernel7, 
și va alege magia tradiţiei sau cea a științei, în funcţie de obi- 
ceiurile locale™!8 și de presiunile politice. În China și India, 


Basic Books, New York, 1960. 

115 Gorman, M. în Mental Health Statistics, Institutul Naţional de 
Sănătate Mintală, Washington, D.C., Ianuarie 1968. 

116 Carpenter, E. The Intermediate Sex. George Allen & Unwin Ltd., 
Londra, 1908. 

117 Penfield, W. „Oriental Renaissance in Education and Medicine”. 
Science, 141: 1153-1161, 30 septembrie 1963. 

118 O confruntare interesantă în această privință poate fi găsită în Black 
Hamlet, de Wulf Sachs (Geoffrey Bles, Londra, 1937), unde un psiho- 
terapeut modern are ca pacient un vraci african. 

abordarea tradițională și cea modernă sunt combinate ade- 
sea, cum e cazul spitalului psihiatric din Madrasi!, unde 
medicina ayurvedică și exerciţiile yoga se folosesc în com- 
binaţie cu tratamentul modern pentru psihoze. În multe ca- 
zuri, pacientul alege forțat de considerente financiare. 

În America, puţini pacienți își pot alege liber terapeutul; 
majoritatea sunt recomandați sau trimiși, de diferite „auto- 
rități”, la un tip sau altul de terapeut: psihiatri, psihologi, 
asistenţi sociali de psihiatrie, asistenți medicali de psihiatrie, 
consilieri și chiar sociologi. Pacientul aflat într-o clinică, în 
grija unei agenţii sociale, într-un spital de psihiatrie sau unul 
guvernamental poate fi dat în grija unui practicant al orică- 
reia dintre aceste profesii. Școlarul este trimis la consilierul 
școlii, iar persoana eliberată condiţionat, la un agent de elibe- 
rare condiţionată care se poate să n-aibă câtuși de puţină 
pregătire terapeutică. În multe cazuri, dacă pacientul nu are 
cunoștințe sau fantezii anterioare cu privire la psihoterapie 
și-i place de primul său terapeut, va prefera profesia acelui 
terapeut și în viitor. 

Abia în practica privată, unde există cu adevărat alegerea 
liberă, încep să apară opțiunile „conforme cu scenariul”, mai 
cu seamă cea între psihiatru, psihanalist, psiholog și asistent 
social de psihiatrie, precum și între membrii competenți și 
incompetenţi ai acestei profesii. Adepții bisericii scientiste, de 
pildă, dacă ajung să se adreseze unui terapeut medic, aleg 
adesea unul mai puţin competent, din moment ce scenariul 
lor le interzice să fie vindecați de un practicant al medicinii. 
Aceste profesii au, de asemenea, subdiviziuni și școli între 
care se poate alege. În rândul psihiatrilor, de pildă, există 
„adepții electroșocurilor”, „adepţii pastilelor“, „scormonitorii 
de creiere“ și hipnotizatorii, iar dacă pacientul alege singur 
una din aceste variante, cum se întâmplă adesea, o va alege 
pe cea care se potrivește cu scenariul său. Dacă medicul de 
familie îi face o trimitere, e foarte posibil ca medicul să aleagă 


119 Berne, E. „Some Oriental Mental Hospitals“. American Journal of 
Psychiatry, 106: 376-383, 1949. 

terapeutul potrivit cu scenariul propriu. Acest lucru se vede 
cel mai clar când pacientul caută sau este trimis la un hip- 
noterapeut. Dacă merge la un psihiatru ca să ceară hipnoză și 
acel psihiatru nu folosește hipnoza, urmează o conversaţie 
foarte „conformă cu scenariul“, pacientul insistând că trebuie 
„adormit“ ca să se poată face bine. Unii oameni aleg automat 
(adică în virtutea directivelor scenariului) să meargă la 
Clinica Mayo, iar alţii, la Clinica Menninger. La fel, în ale- 
gerea unui psihanalist, unii îl preferă, din motive de scenariu, 
pe cel mai ortodox posibil, alții preferă mai multă flexibili- 
tate, iar alții merg la „analiști“ aparținând unor școli dizi- 
dente. Uneori, vârsta sau sexul terapeutului are importanță 
din motive ce ţin de scenariu, cum ar fi nevoia de a seduce 
sau teama de seducţie. Rebelii merg deseori la terapeuţi rebeli. 
Oamenii cu scenarii de eșec aleg cei mai proști terapeuţi posi- 
bili, de pildă chiropracticieni sau șarlatani pur și simplu.120 
H.L. Menken observa odată că singurele rămășițe ale selecției 
naturale darwiniene în America, unde există „îngrijire pentru 
toți“, sunt chiropracticienii, întrucât cu cât li se permite să 
practice pe scară mai largă, cu atât membrii mai slabi ai 
speciei umane vor fi eliminați mai rapid, prin tratamentul 
aplicat de ei. 

Există indicii clare cum că directivele scenariului pacien- 
tului stabilesc trei aspecte: (1) dacă va căuta vreun fel de aju- 
tor sau va lăsa pur și simplu lucrurile să curgă de la sine; (2) 
alegerea terapeutului, dacă există mai multe alternative; (3) 
dacă terapia e menită să aibă sau nu succes. Astfel, o per- 
soană cu scenariu de învins fie nu va merge la terapeut, fie va 
alege unul incompetent. În acest din urmă caz, după ce tera- 
pia eșuează, individul nu numai că rămâne un învins, după 
cum cere scenariul său, ci mai are și diferite alte satisfacţii de 
pe urma întâmplării sale nefericite; spre exemplu, poate să 
dea vina pe terapeut sau să dobândească mulțumirea heros- 


120 Steiner, L. Where Do People Take Their Troubles? Houghton, Mifflin & 
Company, Boston, 1945. 

traticăl?1 de a fi fost cel mai „prost“ pacient, sau să se laude 
că a făcut zece ani de terapie cu doctorul X, care l-au costat 
suma de Y dolari, fără nici un rezultat. 


C. Terapeutul ca magician 


Pentru Copilul pacientului, terapeutul e un fel de magi- 
cian. E foarte probabil ca individul să aleagă același tip de 
personaj magic pe care-l cunoștea în copilărie. În anumite 
familii, personajul respectat e medicul de familie, un practi- 
cant al medicinii; în altele, este un cleric. Unii medici și clerici 
sunt personaje sobre, desprinse dintr-o tragedie, ca Tiresias; 
ei dau veștile proaste și, poate, oferă o formulă magică, o 
amuletă sau o licoare salvatoare. Alţii sunt uriași veseli, care 
apără copiii de rele alinându-i, liniștindu-i și încordându-și 
mușchii uriași. De obicei, după ce crește, Jeder va căuta ajutor 
la o persoană asemănătoare. Însă dacă a avut experiențe 
nefericite, poate să se răzvrătească și să găsească alt tip de 
vrajă. Un mister este faptul că anumiţi oameni aleg psihologi 
să joace acest rol în scenariul lor, din moment ce relativ 
puţini au avut parte în copilăria mică de un psiholog pri- 
etenos din cartier care să fie magicianul familiei. Din punctul 
de vedere al basmului, terapeutul este piticul, vrăjitoarea, 
peștele, vulpea sau pasărea care-i oferă lui Jeder mijlocul 


121 Smecheria în ce-l privește pe Herostratus sau Eratostratus constă în 
a întreba: „Ai auzit de el?“ Eu nu auzisem, dar m-a lămurit doctorul 
Paul Federn. Herostratus a ars din temelii Templul Dianei din Efes 
(acum o ruină în apropiere de Kușadasi, Turcia) în aceeași noapte în 
care s-a născut Alexandru cel Mare, când Diana era prea ocupată cu 
oficierea prilejuită de naștere ca să aibă grijă cum trebuie de altarul 
ei. El a făptuit acest lucru numai și numai ca să devină faimos. Ca 
pedeapsă pe măsura delictului, s-a poruncit ca numele lui să fie șters 
din absolut toate documentele. Însă chiar și așa, Plutarh a prins 
cumva de veste, și astfel, numele Herostratus a devenit simbolul 
notorietății oribile. 

magic cu ajutorul căruia să-și atingă scopul — cizmele de 
șapte poște, mantia invizibilă, cufărul fermecat din care iese 
la comandă aur sau o masă încărcată cu bunătăți — sau 
vreun apotropaion care să țină demonii la distanţă. 

Aproximativ vorbind, când se hotărăște asupra unui tera- 
peut, pacientul poate să aleagă între trei tipuri de magie, 
fiecare dintre ele putând fi folosită pentru reușită sau pentru 
eșec. De asemenea, le poate folosi una împotriva celeilalte, 
dacă asta îi cere scenariul. Ele sunt cunoscute drept „știință“, 
„Supă de pui“ și „religie“. Orice profesie le poate oferi pe 
toate trei, dar de obicei un anumit tip de psiholog oferă 
„Știință modernă“, un anumit tip de asistent social de psihia- 
trie oferă „supă de pui“, și un anumit tip de cleric-sfătuitor 
oferă „religie“. Terapeutul bine format în oricare din profesi- 
ile menţionate este pregătit să ofere oricare dintre acestea, în 
funcţie de cerinţele situaţiei, iar unii oferă două, combinate. 
Știința și religia, supa de pui și știința, religia și supa de pui 
sunt combinații frecvent întâlnite în cazul pacienţilor care vor 
mai mult decât un singur tip de magie. Diferenţa practică 
dintre „știință“, „supă de pui“ și „religie“, pe de o parte, și o 
abordare terapeutică științifică, suportivă sau religioasă, pe 
de altă parte, constă în a ști când să te oprești. Terapeuţii care 
le folosesc pe primele trei nu știu când să se oprească, din 
moment ce soiul de magie al fiecăruia face parte din scenariul 
său, pe când cei care le folosesc pe ultimele trei știu când să 
se oprească, fiindcă știu ce fac. Membrii primului grup joacă 
„Încerc doar să te ajut“, pe când cei din al doilea grup ajută 
oamenii. 


D. Pregătirea 


În demersurile sale preliminare pe terenul terapiei, paci- . 


entul devine „deprins cu canapeaua“, adică învaţă să-și joace 


| 
| 
] 
| 
| 


356 Eric Berne 


propriile jocuri stând lungit, la propriu sau la figurati2?, și, de 
asemenea, să joace jocurile terapeutului suficient de bine pen- 
tru ca acesta să fie mulțumit. Asta se vede cel mai bine la 
pacienții internaţi în secţiile de psihiatrie; pacientul învață 
regulile bolii psihice suficient de bine încât să poată alege, 
după plac, între (1) a rămâne pe termen nelimitat (sau cât 
timp permite situaţia financiară a familiei), (2) a fi transferat 
într-un mediu mai puţin solicitant, cum ar fi un sanatoriu, și 
(3) a merge acasă când e pregătit. De asemenea, învață cum 
să se poarte pentru a fi reinternat. 

După mai multe șederi în spital, astfel de pacienţi ajung 
specialiști în a-i „instrui“ pe terapeuții mai tineri și pe rezi- 
denţi. Ei se pricep să alimenteze hobby-urile doctorului, cum 
ar fi interpretarea viselor, și să-și satisfacă propriile hobby-uri, 
cum ar fi „a produce material interesant“. Toate acestea con- 
firmă premisa de bază că pacienții sunt tipi de treabă. Există 
însă câteva excepţii. Unii refuză să joace jocurile specifice 
secţiei sau pe cele ale medicului, susținând ferm că nu se fac 
vinovați de vreo boală psihică. Alţii refuză cu încăpățânare 
sau bosumflaţi să se facă bine, deși recunosc că e ceva în, 
neregulă sau chiar se plâng de asta. Unii dintre ei pot fi îm- 
păcaţi dacă li se permite să se odihnească o săptămână-două 
înainte de a li se cere să se facă bine. Există un număr mic de 
nefericiţi care ar vrea să fie tipi de treabă, dar sunt neaju- 
toraţi, aflându-se sub stăpânirea unor afecțiuni organice cum 
ar fi boala lui Pick sau a unor afecțiuni cvasiorganice, cum ar 
fi schizofrenia „procesuală“, melancolia agitată sau mania. 
Însă odată ce primesc doza adecvată de medicamente de tip 
fenotiazine, benzodiazepine sau litiu, aceștia din urmă devin 
de obicei cât de docili e nevoie. În mod deplorabil, anumite 
spitale folosesc tratamentul cu electroșocuri pentru a-i forța 
pe pacienții încăpățânați să ajungă la „forma“ dorită. 

În orice caz, prima etapă în tratarea pacienților internaţi la 
psihiatrie ar trebui să constea în discutarea diferitelor aspecte 
ale docilităţii, în ședințe pe secție la care să participe 


122 Berne, E. Games People Play. Loc. cit. 

pacienţii, personalul și clinicienii oaspeți. Toţi aceștia pot 
oferi sugestii valoroase dacă înţeleg că obiectivul psihotera- 
piei nu constă în a-l externa pe pacient, ci a-l face bine. Dacă 
astfel de ședințe sunt conduse cu atitudinea adecvată, nu 
numai că se scurtcircuitează foarte rapid numeroase jocuri, ci 
mai mult, se poate renunța la „a face progrese“ în favoarea 
însănătoșirii și a păstrării sănătăţii, cu excepţiile menționate 
mai sus. În plus, aproape toți pacienţii sunt recunoscători 
pentru această abordare cinstită. Aproape de fiecare dată, 
după ședință, câţiva dintre ei vin să dea noroc cu terapeutul 
și eventual să observe: „E prima oară când un doctor s-a pur- 
tat cu mine ca și cu o persoană reală și mi-a vorbit direct.“ 
Asta se întâmplă pentru că jocurile din spital nu sunt în nici 
un caz „inconștiente“. Pacientul știe foarte bine ce face și de 
ce, și-l apreciază pe terapeutul înțelegător care nu se lasă 
păcălit. Chiar dacă nu admite de la prima încercare, pacientul 
e recunoscător fiindcă această abordare înlătură plictiseala 
psihoterapiei convenţionale. 

Pentru cei care se simt mai confortabil spunându-și că 
pacienţii lor au „un Eu slab“, trebuie să afirm că n-aș ezita să 


„ citesc paragraful de mai sus la prima întâlnire cu un grup de 


pacienţi internaţi la psihiatrie, chiar și dintre cei cu tulburări 
foarte serioase, după doar o scurtă perioadă de pregătire și 
de cunoaștere (să spunem treizeci de minute), și nici nu m-aș 
îndoi de efectele sale benefice, din moment ce am spus exact 
aceste lucruri, în multe ocazii, în astfel de condiţii. 123 

Când pacientul care a fost, anterior, la unul sau mai mulți 
terapeuțţi ori a avut internări la psihiatrie vine la un analist 
tranzacțional, ca pacient ambulator sau pacient privat, proce- 
dura corectă este următoarea: În timpul primului interviu, 
terapeutul are grijă să afle informațiile din trecut legate de 
scenariu, pe cât mai mascat cu putință, adaptându-se la con- 
versaţia pacientului; dar dacă există omisiuni, are grijă să le 
completeze ulterior. În primul rând, află antecedentele medi- 
123 Berne, E. „The Staff-Patient Staff Conference”. American Joi 1al of 

Psychiatry, 125: 286-293, Septembrie 1968. 

cale și psihiatrice. Cu această ocazie îi cere pacientului să-i 
povestească un vis — orice fel de vis, fiindcă asta e calea cea 
mai rapidă de a obține o imagine asupra protocolului scena- 
riului și asupra concepției despre lume a acelui om. Apoi se 
interesează, pe rând, de terapeuțţii anteriori: de ce li s-a adre- 
sat pacientul, cum i-a ales, ce a învăţat de la ei, de ce a în- 
cheiat terapia și în ce condiţii. Din aceste informații, analistul 
de scenariu obține numeroase indicii. Pe unele le urmărește 
mai în detaliu, punând întrebări privitoare la alte activități: 
cum își alege Pat serviciul sau soția, de ce și cum își dă 
demisia sau divorțează. Dacă face acest lucru cu competenţă, 
pacientul nu va pune capăt terapiei prematur, cum se întâm- 
plă adesea când pe terapeut îl neliniștește transferul Şi-i 
ascunde teama în spatele unui obraz imobil, a politeţei ritua- 
lice sau a unui casetofon. Nimic nu e mai liniștitor decât com- 
petenta. l : 

O situație frecvent întâlnită este aceea în care e evident că 
pacientul colecționează eșecuri în terapie și în oricare altă 
privinţă, ca să justifice răsplata de tip psihotic sau smicielaica 
scenariului, și abandonează terapia cu „Acum îmi spune!“, 
adică dând la iveală o surpriză de proporţii fără a o discuta în 
prealabil și renunțând la terapie fără să anunţe dinainte. De 
exemplu, la sfârșitul celei de-a treizecea ședințe, când totul 
pare să meargă bine și Pat face „progrese“, el ar putea spune 
pe ton de conversaţie banală, ridicându-se să plece: „Apropo, 
e ultima oară când vin, fiindcă după-amiază mă duc să mă 
internez la sanatoriu“ — lucru pe care nu l-a menționat ante- 
rior. Dacă doctorul Q a făcut anamneza cu atenţie, poate 
zădărnici un astfel de incident în ședința a treia, spunând: 
„Eu cred că se va întâmpla cam așa: ai să vii aici șase luni, un 
an, și ai să renunţi brusc.“ Dacă Pat obiectează, doctorul Q 
răspunde: „Dar așa ai făcut cu ultimele două locuri de muncă 
și cu trei dintre foștii tăi terapuţi. Eu n-am nimic împotrivă 
dacă asta vrei să obţii, fiindcă pot oricum să învăţ câte ceva 
între timp, dar dacă vrei într-adevăr să te faci bine, ăsta e 
primul lucru pe care trebuie să-l discutăm. Altfel o să-ţi 

irosești șase luni sau un an din viață. Dar dacă ne putem con- 
frunta cu treaba asta pe loc, câștigi tot atâta timp și putem 
merge mai departe.” Alcoolicii care tânjesc după control 
absolut sau după abandon total e foarte probabil să se simtă 
ofensați de această anulare a jocurilor lor, dar pacienţii care 
vor să se facă bine vor fi recunoscători. Dacă pacientul încu- 
viințează cu capul sau râde, prognoza e foarte bună. 


E. „Pacientul de meserie“ 


De obicei, pacienţii care au petrecut anterior o perioadă 
îndelungată în terapie ori au fost la mai mulți terapeuţi dau 
impresia de „pacienţi de meserie“. Diagnosticul de „pacient 
de meserie” se stabilește pe baza a trei criterii. Unul este acela 
că Pat folosește cuvinte lungi și-și pune singur diagnostic, al 
doilea e că-și numește patologia „Copilărească” sau „imatu- 
ră“, iar al treilea, că pe toată durata interviului are un aer 
solemn. Înainte de sfârșitul celei de-a doua ședințe, dacă e 
pacient de meserie, ar trebui să i se spună acest lucru și să i se 
ceară să nu mai întrebuinţeze cuvinte lungi. Cum e foarte 
conștient de situație, e suficient să i se spună: „Ești pacient de 
meserie, iar eu cred că ar trebui să renunti la asta. Nu mai 
folosi cuvinte lungi și vorbește normal.” Dacă se procedează 
adecvat, el va înceta în foarte scurt timp să mai utilizeze 
cuvinte lungi și va începe să vorbească normal, atâta doar că 
va folosi platitudini. Între timp își va fi pierdut aerul solemn, 
zâmbind sau chiar râzând câteodată. I se poate spune atunci 
că nu mai e pacient de meserie, ci o persoană reală, cu niște 
simptome psihiatrice. La acest moment ar trebui, de aseme- 
nea, să înțeleagă că Copilul lui e o prezență permanentă și nu 
e „copilăresc“ sau „imatur“ în sensul rigid al cuvântului, ci 
doar confuz, iar dincolo de confuzie se află tot farmecul toată 
spontaneitatea și creativitatea unui copil real. Trebuie c ser- 
vată evoluţia: de la Copilul precoce deprins cu canapeaua la 

Părintele care vorbește în platitudini, și de aici, la Adultul 
care se exprimă direct. 


F. Pacientul ca persoană 


În termenii analizei de scenariu, la acest moment, pacien- 
tul, sperăm, „iese din scenariul său“ în timpul ședinţelor de 
terapie și se poartă ca o persoană reală, numită în limbaj 
colocvial „membru cu legitimație al speciei umane“. Dacă are 
recăderi, acest lucru îi va fi adus la cunoștință de către tera- 
peut, în terapia individuală sau de către ceilalți membri ai 
grupului, în terapia de grup. Atât timp cât poate rămâne în 
afara scenariului, e capabil să-l examineze obiectiv și analiza 
scenariului poate merge înainte. Principala dificultate ce tre- 
buie depășită este atracția scenariului, ceva similar cu „rezis- 
tenţa Se-ului” la Freud. Pacienţii de meserie adoptă acest rol 
pentru că au hotărât în fragedă pruncie, cu încurajare din 
partea părinților, să fie schilozi psihic, și se poate să fi fost 
ajutaţi de terapeuţii anteriori. Acesta e de obicei un scenariu 
de familie, fiind posibil ca fraţii, surorile și părinții să fie și ei 
în tratament. Exemplul tipic este acela în care fratele sau sora 
se află într-un spital de psihiatrie, unde continuă să recurgă 
la „acting out“ (cum spune personalul) sau „face pe nebu- 
nul“, cum învaţă Pat acum să numească acest comportament. 
Pat e cam bosumflat și în scurt timp recunoaște foarte sincer 
că e invidios pe fratele sau sora lui, fiindcă el (ea) e în spital, 
în timp ce el însuși trebuie să se mulțumească cu terapia 
ambulatorie. După cum s-a exprimat un bărbat: „Cum se face 
că frate-meu e într-un spital de boli nervoase elegant, pe 
Coasta de Est, iar eu trebuie să mă mulțumesc cu amărâtul 
ăsta de grup de terapie? Îmi plăcea mult mai mult când eram 
pacient de meserie.“ 

Când astfel de lucruri sunt rostite în glumă, ele constituie 
miezul împotrivirii față de însănătoșire. În primul rând, Pat 

își pierde toate avantajele ce decurg de pe urma internărti 
într-un spital și tot ce e distractiv în a face pe nebunul. Dar 
mai mult decât atât, spune el cu sinceritate (după ce începe 
să-și înţeleagă scenariul), Copilul său se teme să se însănă- 
toșească și nu poate accepta permisiunea de a se face bine, 
oferită de terapeut și de ceilalți membri ai grupului, fiindcă 
dacă o acceptă, mama (din mintea lui) îl va părăsi. Indiferent 
cât de nefericit îl fac spaimele, angoasele, obsesiile și simp- 
tomele sale fizice, e mai bine așa, crede el, decât să se afle în 
lumea largă pe cont propriu, fără Părintele care să-l protejeze. 
În acest punct există o etapă în care analiza scenariului 
devine aproape imposibil de diferențiat de sondarea psi- 
hanalitică. Protocolul scenariului pacientului devine subiec- 
tul investigaţiei, și se cercetează minuţios influenţele timpurii 
care l-au determinat să se oprească asupra unei poziţii și a 
unui stil de viață ne-OK. Aici va începe să iasă la suprafață 
mândria pacientului de a fi nevrotic, schizofrenic paranoic, 
dependent sau infractor, iar el își va aduce jurnalul sau va 
vorbi despre planul de a-și scrie autobiografia, cum au făcut 
atât de mulți dintre predecesorii săi. Chiar și oamenii vin- 
decaţi de „retard mintal“ pot resimţi o oarecare nostalgie 
pentru disfuncția lor anterioară. 


Capitolul 17 
SEMNELE SCENARIULUI 


Prima datorie a unui terapeut de grup, indiferent de abor- 
darea teoretică pe care o folosește, este de a observa toate 
mișcările tuturor mușchilor fiecărui pacient, în fiecare clipă a 
ședinței cu grupul. Pentru aceasta, trebuie să limiteze mări- 
mea grupului la maximum opt și să ia toate măsurile nece- 
sare pentru a se asigura că va putea să se achite de această 
îndatorire cu cea mai mare eficiență posibilă.124 Dacă alege ca 
abordare analiza scenariului, instrumentul cel mai puternic 
cunoscut pentru terapia de grup eficientă și totodată princi- 
palul element pe care caută să-l observe vizual și auditiv con- 
stă în acele semne specifice care indică natura scenariului 
pacientului și originea lui în experienţele anterioare și în pro- 
gramarea parentală. Pacientul poate deveni o persoană capa- 
bilă de vitalitate, creativitate, împlinire și spirit civic autonome 
numai dacă „iese din scenariu“. 


A. Semnalul scenariului 


La fiecare pacient există o postură, un gest, un tic sau 
simptom caracteristic care semnifică faptul că acesta trăiește 
„în scenariu“ sau „a intrat“ în scenariu. Atât timp cât apar 
astfel de „semnale de scenariu“, pacientul nu e vindecat, 
indiferent câte „progrese“ a făcut. Poate că trăiește mai puțin 
nefericit sau mai fericit în lumea scenariului său, dar se află 


124 Berne, E. Principles of Group Treatment. Loc. cit. 

tot în acea lume, nu în cea reală, lucru pe care-l confirmă 
visele sale, experienţele exterioare și atitudinea sa față de 
terapeut și de ceilalți membri ai grupului. 

De obicei, semnalul scenariului este perceput mai întâi 
intuitiv de Copilul terapeutuluit?5 (preconștient, nu inconș- 


` tient). Apoi, într-o zi, această percepție e conștientizată pe 


deplin și preluată de Adultul terapeutului. El recunoaște ime- 
diat că acel semnal i-a fost caracteristic pacientului încă de la 
început și se întreabă cum de nu l-a „observat“ cu adevărat 
până atunci. 

Abelard, un bărbat de vârstă mijlocie care se plângea de 
depresie și lentoare, venea la grup de trei ani și făcuse „pro- 
grese” rezonabile înainte ca doctorul Q să aibă mai mult 
decât o idee vagă cu privire la semnalul scenariului său. 
Abelard avea permisiunea Parentală de a râde, lucru pe 
care-l făcea din toată inima ori de câte ori se ivea prilejul, dar 
nu avea permisiunea de a vorbi. Când i se spunea ceva, des- 
fășura o rutină complicată, lentă înainte să răspundă. Își 
îndrepta încet poziţia pe scaun, lua o ţigară, tușea, mormăia 
ca pentru a-și aduna gândurile și apoi începea: „Păi...“ Dar 
într-o zi; când grupul discuta despre nașterea copiilor și alte 
chestiuni sexuale, doctorul Q a „observat“ pentru prima oară 
că Abelard mai făcea încă un lucru înainte de a vorbi: își stre- 
cura mâinile pe sub curea, până hăt în jos. Doctorul Q a spus: 
„Abe, scoate-ţi mâinile din pantaloni!“, la care toţi, inclusiv 
Abelard, au început să râdă și și-au dat seama că el făcea 
acest gest de când îl știau, dar nimeni nu-l „observase“ până 
atunci — nici ceilalți membri ai grupului, nici doctorul Q, nici 
Abelard. Atunci a devenit limpede că acesta trăia într-o lume 
a scenariului în care interdicția de a vorbi era atât de drastică, 


125 Percepţiile Copilului apar adesea în vise ca resturi diurne, caricaturi 
sau simboluri: percepții de care Adultul n-a fost conștient, d: care 
s-au imprimat oricum în memorie. Astfel de percepții servesc drept 
bază pentru raționamentele intuitive. Vezi Berne, E. „Concerning the 
Nature of Diagnosis”. Loc. cit. De asemenea, notele 131, 133, 134, 135 
și 136. 

încât îi primejduia testiculele. În cazul ăsta nu era deloc de 
mirare că vorbea doar dacă-i acorda cineva permisiunea, 
punându-i o întrebare! Câtă vreme semnalul scenariului era 
prezent, Abelard nu putea avea libertatea de a vorbi spontan 
și nici de a hotărî în privinţa altor chestiuni care-l preocupau. 

Un semnal similar al scenariului, mai frecvent întâlnit, 
apare la femei și poate fi de asemenea perceput intuitiv cu 
mult timp înainte de a fi pe deplin conștientizat; însă din 
experienţă, terapeutul învaţă în scurt timp să-l vadă și să-l 
evalueze mai rapid. Unele femei șed relaxate până când se 
abordează un subiect sexual; atunci nu numai că-și pun pi- 
cior peste picior, ci mai mult, își încolăcesc laba piciorului 
aflat deasupra pe după glezna celui de dedesubt și, adesea, 
își încrucișează simultan braţele peste piept, iar uneori se și 
înclină în faţă. Postura asta formează o apărare triplă sau 
cvadruplă împotriva unei intruziuni care există doar în lu- 
mea scenariului lor, nu și în cea reală, a grupului. 

Astfel, pacientului i se poate spune: „Mă bucur că te simţi 
mai bine și faci progrese, dar nu te poți face bine decât după 
ce încetezi să mai...“, și se descrie semnalul scenariului. Asta 
e declarația introductivă din încercarea de a obţine un „con- 
tract de vindecare“ sau „contract de scenariu“, în locul unui 
contract de „progres“. Pacientul poate încuviinţa că vine la 
grup ca să iasă din scenariu, nu ca să găsească tovărășie și 
ponturi domestice utile despre cum să se simtă fericit în timp 
ce trăiește în spaimă sau nefericire. Îmbrăcămintea e un teren 
fertil pentru semnalele scenariului: femeia bine îmbrăcată cu 
excepția pantofilor (va fi „respinsă“, așa cum cere scenariul 
ei), lesbiana care poartă haine „băiețoase“ (probabil va juca 
„Acoperirea nevoilor“ cu banii, va fi exploatată de iubitele ei 
și va încerca să se sinucidă), homosexualul care poartă haine 
de „fetiță“ (va ajunge în tovărășia femeilor care se rujează 
strâmb, va fi bătut de iubitul lui și va încerca să se sinucidă) 
și femeia care se rujează strâmb (va fi adesea exploatată de 
homosexuali). Alte semnale ale scenariului sunt clipitul, muș- 
catul buzelor, încleștatul maxilarelor, adulmecatul, frămân- 

tarea mâinilor, învârtirea inelelor și bătutul tactului cu pi- 
ciorul. O listă excelentă se poate găsi în cartea lui Feldman 
despre manierisme în vorbire și gestică.126 

Postura și ținuta corpului în mers sunt și ele revelatoare. 
Înclinarea capului în scenariile „Martirul“ și „Copilul nimă- 
nui“ constituie unul dintre cele mai frecvent întâlnite sem- 
nale ale scenariului. O prezentare extensivă poate fi găsită în 
Deutsch,127 iar o interpretare psihanalitică, mai ales a semna- 
lelor emise de pacientul întins pe canapea, o oferă Zeligs.128 

Semnalul scenariului este întotdeauna reacția la o direc- 
tivă Parentală. Pentru a fi abordat, trebuie scoasă la iveală 
directiva, lucru de obicei ușor de făcut, și trebuie găsită anti- 
teza exactă, ceea ce poate fi mai dificil, îndeosebi dacă sem- 
nalul e o reacție la o halucinație propriu-zisă. 


B. Componenta fiziologică 


Apariţia bruscă a simptomelor este și ea, de obicei, un 
semn al scenariului. Lui Judith îi cerea scenariul să „înnebu- 
nească“, așa cum făcuse și sora ei, dar ea se împotrivea aces- 
tei comenzi parentale. Câtă vreme Adultul ei deținea 
controlul, Judith era o fată americană normală, sănătoasă, dar 
dacă cineva din preajmă se purta „ca nebunul“ sau spunea că 
se simte „nebunește“, Adultul se făcea nevăzut și Copilul ei 
rămânea fără protecţie. Începea imediat s-o doară capul și se 
retrăgea, îndepărtându-se astfel de situația conformă cu sce- 
nariul. Pe canapea se petrecea o succesiune similară de eveni- 
mente. Câtă vreme doctorul Q îi vorbea sau îi răspundea, se 


126 Feldman, S.S. Mannerisms of Speech and Gestures in Everyday Life. 
International Universities Press, New York, 1959. 

127 Deutsch, F. „Analytical Posturology”. Psychoanalytic üa: erly, 21: 
196-214, 1952. 

128 Zeligs, M. „Acting In: Postural Attitudes Observed During 
Analysis”. Journal of the American Psychounalytical Association, 5: 
685-706, 1957. 

simțea bine, dar dacă el tăcea, Adultul ei dispărea, Copilul își 
făcea apariția cu gânduri nebunești, și începea imediat s-o 
doară capul. La unii pacienţi apare exact în același fel greața, 
numai că aici directiva parentală este „îmbolnăvește-te“, nu 
„înnebunește“ — sau, în limbaj adult, „fii nevrotic“ în loc de 
„fii psihotic“. Atacurile de anxietate cu palpitaţii sau crizele 
bruște de astm ori urticarie sunt de asemenea semnale ale 
scenariului. 

Când scenariul este ameninţat, reacţiile alergice pot fi 
drastice. Rose, spre exemplu, făcea drumeții de mică și din 
copilărie nu mai suferise de dermatită alergică provocată de 
plante. Dar când psihanalistul ei i-a spus să divorțeze, a făcut 
o criză alergică atât de gravă, încât a trebuit să fie spitalizată, 
și a pus capăt analizei. Psihanalistul nu știa că scenariul Rosei 
includea un divorţ, dar numai după ce copiii ei ajungeau 
adulţi. În astfel de momente de cotitură pot surveni de ase- 
menea crize grave de astm, care necesită spitalizare sub cort 
de oxigen. Conștientizarea deplină a scenariului pacientului 
poate (după părerea mea) să prevină astfel de crize severe. 
Colita ulceroasă și ulcerul gastric perforat dau de bănuit și 
ele uneori. Într-un caz, un paranoic a renunţat la lumea sce- 
nariului său și a început să trăiască în cea reală, fără sufi- 
ciente pregătiri și „protecţie“, și în mai puţin de o lună i-a 
apărut zahăr în urină, marcând apariţia diabetului. Astfel a 
revenit la „siguranţa“ scenariului său „Îmbolnăvește-te“, într-o 
manieră modificată. i 

Sloganul „Nu uita de sfincter” se referă și el la compo- 
nenta fiziologică a scenariului. Bărbatul cu gura crispată și 
persoana care mănâncă, bea, fumează și vorbește în același 
timp (în limita posibilului) sunt „personaje de scenariu“ 
tipice. Omul dependent de laxative sau clisme poate avea un 
scenariu „intestinal“ arhaic. Femeile cu scenariu de intruzi- 
une pot să-și țină încordați mușchii levator eni și sphincter 
cunni, ceea ce determină dureri în timpul actului sexual. 
Ejacularea prematură sau întârziată și astmul pot fi privite, la 

rândul lor, ca perturbări sfincteriene a căror natură este 
legată de scenariu. 

Sfincterele sunt organele etalării sau răsplăţii finale. De- 
sigur, „cauza“ propriu-zisă a perturbărilor sfincteriene se află 
aproape întotdeauna la nivelul sistemului nervos central. 
Insă aspectele tranzacţionale nu decurg din „cauză“, ci din 
efect. Spre exemplu, oricare ar fi „cauza“ ejaculării premature 
la nivelul sistemului nervos central, efectul ei se exercită 
asupra bărbatului și a partenerei sale și, în consecinţă, ejacu- 
larea prematură decurge din scenariu, face parte din el sau 
contribuie la el, de obicei fiind vorba de un scenariu „al 
eșecului“ nu doar în sex, ci și în alte privințe. 

Importanţa faptului de a „nu uita de sfincter” rezidă în 
felul cum pot fi folosite tranzacțional sfincterele. Copilul din 
Mike simte foarte rapid, intuitiv, în ce fel vor diferiți oameni 
să-și folosească sfincterele împotriva lui. Știe că bărbatul ăsta 
vrea să urineze pe el, celălalt să defecheze pe el, că o femeie 
vrea să-l scuipe și așa mai departe.12 Și are dreptate aproape 
de fiecare dată, lucru pe care-l află în timp dacă interacțio- 
nează cu vreunul din acești oameni. 

Se întâmplă cam așa: Când Mike face cunoștință cu Pat (în 
primele zece secunde sau, cel mult, zece minute după ce au 
dat ochi unul cu celălalt pentru prima oară), Copilul lui Mike 
simte exact ce pune la cale Copilul lui Pat. Dar cât mai rapid 
cu putință, Copilul lui Pat, cu ajutorul Adultului și al Pă- 
rintelui său, produce o perdea de fum groasă care, asemeni 
unui djin, ia treptat formă umană, în chip de persona sau 
deghizarea lui Pat. Atunci Mike începe să ignore percepțiile 
intuitive ale Copilului său și să le îngroape, acceptând în 
schimb persona lui Pat. Astfel, Pat îl păcălește pe Mike să 
renunţe la percepția lui corectă și-i oferă în schimb persona 
sa. Mike acceptă persona lui Pat fiindcă și el e la fel de ocupat 
să producă o perdea de fum pentru a-l păcăli pe Pat, ; e atât 
de concentrat asupra lucrului ăstuia, că uită nu doar ce știe 


129 Bere, E. „Primal Images and Primal Judgements”, Psychiatric 
Quarterly, 29: 634-658, 1955. 


368 Eric Berne 


Copilul său despre Pat, ci și ceea ce știe el însuși despre pro- 
pria persoană. M-am referit mai detaliat la primele zece 
secunde în altă parte. Oamenii își ignoră percepțiile intuitive 
și-și acceptă reciproc persona pentru că așa e politicos și pen- 
tru că asta răspunde la nevoile jocurilor și scenariului lor. 
Această acceptare reciprocă se numește „contract social'.150 

Semnificaţia sfincterelor în contextul scenariului constă în 
aceea că fiecare om îl caută și-l depistează intuitiv pe cel cu 
scenariu complementar. Astfel, ca să folosim termenii cei mai 
elementari, persoana căreia scenariul îi cere să mănânce căcat 
va căuta pe cineva căruia scenariul îi cere să se cace pe 
oameni. Cei doi se vor agăța unul de altul în primele zece mi- 
nute petrecute împreună, vor dedica mai mult sau mai puţin 
timp pentru deghizarea bazei sfincteriene a atracției lor reci- 
proce și, dacă trec de acest punct, în cele din urmă își vor 
răspunde reciproc la nevoile scenariului. 

Dacă asta nu pare credibil, să luăm cazurile mai bătătoare 
la ochi, în care se produce o satisfacere imediată a nevoilor 
scenariului. Un bărbat homosexual poate să intre într-o 
toaletă publică sau într-un bar, ba chiar să meargă pe stradă, 
și în zece secunde reușește să identifice fără greșeală bărbatul 
pe care-l caută, cel care nu numai că-i va oferi genul de satis- 
facţie sexuală dorit, ci mai mult, o va face în maniera cerută 
de scenariul său: într-un loc semipublic, în care fiorul palpi- 
tant al jocului „Hoţii și vardiștii” se adaugă la satisfacția se- 
xuală, sau într-un loc liniștit, unde cei doi pot să formeze o 
legătură de mai lungă durată, ce se poate sfârși (dacă o cere 
scenariul) prin crimă. Un bărbat heterosexual cu experienţă, 
care merge pe strada potrivită din orice oraș mare, poate de 
obicei să identifice fără greșeală exact femeia pe care o vrea: 
cea care îi va oferi tipul dorit de satisfacție sexuală și, în plus, 
va juca și jocurile ce se potrivesc cu scenariul lui. El poate să 
obțină o tăvăleală, să fie plătit, îmbătat, drogat, ucis sau să se 
însoare — după cum cere scenariul său. Mulţi oameni civi- 


130 Berne, E. The Structure and Dynamics of Organizations and Groups. 
Loc. cit. 

lizaţi sau binecrescuţi învaţă să-și ignore sau să-și reprime 
intuițiile, deși aceste capacități pot fi scoase la iveală și dez- 
voltate în condiţiile potrivite. 


C. Cum se ascultă 


În prima secțiune am descris unele semnale vizuale ale 
scenariului. Acum ne vom îndrepta atenţia asupra artei as- 
cultării. Terapeutul poate fie să-și asculte pacienţii cu ochii 
închiși, asigurându-i la un moment dat că nu a adormit și 
spunându-le ce a auzit pentru a le răsplăti indulgenţa, fie să 
asculte înregistrarea pe casetă a ședinței de grup, preferabil 
tot cu ochii închiși, ca să nu fie distras de elemente vizuale. 
Unul dintre lucrurile conforme cu scenariul pe care trebuie 
să-l înveţe aproape toţi copiii, pe lângă acela de a nu se uita 
prea atent la oameni, este să nu asculte cu ochii închiși, ca să 
nu audă prea mult. Porunca asta nu e întotdeauna ușor de 
depășit — mamei nu i-ar plăcea. 

Chiar dacă nu a văzut pacienţii niciodată și în primă in- 
stanţă nu știe nimic despre istoria lor de viaţă, un analist de 
scenarii experimentat poate afla foarte multe ascultând 
zece-douăzeci de minute din înregistrarea audio a unei șe- 
dinţe de grup. Pornind cu zero informaţii și doar ascultând 
un pacient necunoscut care vorbește o vreme, ar trebui să 
poată face o descriere detaliată a contextului familial, a jocu- 
rilor favorite și a destinului probabil al acestuia. După 
treizeci de minute, câștigul scade din cauza oboselii, așa că o 
înregistrare nu trebuie ascultată în reprize mai lungi de jumă- 
tate de oră. 

A ști să asculţi e o capacitate ce poate fi mereu îmbună- 
tățită. Asta e un fel de propoziţie zen, din moment ce totul 
depinde, în principal, de ceea ce se petrece în mintea ascultă- 
torului, și nu de ceea ce se petrece în exterior. Partea utilă a 
ascultării o face acel aspect al personalității cunoscut sub 

numele de „Profesorul“, adică Adultul Copilului (vezi figu- 
ra 7). Profesorul deţine puterea intuițieit31, și cel mai impor- 
tant aspect al intuiţiei privește comportamentul tranzacţional 
sfincterian: Ce sfincter vrea celălalt să folosească asupra mea 
și pe care vrea să-l folosesc eu asupra lui? De unde vin aceste 
dorinţe și ce urmăresc ele? După ce Adultul ascultătorului fil- 
trează aceste informaţii arhaice sau „primare“, ele pot fi ela- 
borate într-o formă mai specifică: informaţii despre contextul 
familial al pacientului132, despre luptele sale instinctuale!55, 
despre ocupaţia sa și despre obiectivul scenariului său. Aşa- 
dar, e nevoie de a ști cum poate fi eliberat Profesorul pentru 
a-și face treaba cât mai eficient. Regulile în această privință 
sunt următoarele: 

1. Ascultătorul trebuie să fie într-o formă fizică bună, du- 
pă o noapte de somn odihnitor”, și să nu se afle sub influența 
alcoolului, medicamentelor sau drogurilor care i-ar putea 
afecta eficiența mintală. Între acestea se includ și sedativele, și 
stimulentele. 

2. Trebuie să-și elibereze mintea de preocupările exte- 
rioare. 

3. Trebuie să-și dea la o parte toate prejudecățile și sim- 
țămintele Parentale, inclusiv nevoia de a „ajuta“. 

4. Trebuie să-și dea la o parte toate ideile preconcepute cu 
privire la pacienții săi în general și cu privire la pacientul 
anume pe care-l ascultă. 

131 Berne, E. „Intuition VI. The Psychodynamics of Intuition”. Loc. cit. 
132 Berne, E. „The Nature of Intuition”, Psychiatric Quarterly, 23: 203-226, 

1949. 

133 Berne, E. „Intuition V. The Ego Image“. Psychiatric Quarterly, 31: 
611-627, 1957. 

Asta înseamnă probabil somn REM. De multe ori, terapeutul care 
s-a foit fără să poată dormi toată noaptea constată că a doua zi di- 
mineață, intuiţia sa e mai ascuţită ca de obicei. Ipoteza ar fi că Adul- 
tul său e obosit din cauza lipsei de somn NREM, pe când Copilul 


său e în formă deosebit de bună ca urmare a somnului REM din 
belșug. 


* 

5. Trebuie să nu-și lase pacientul să-l distragă cu întrebări 
sau diferite pretenţii și să înveţe modalităţi inofensive de a 
respinge întreruperile de acest gen. 

6. Adultul său ascultă conţinutul spuselor pacientului, în 
timp ce Copilul-Profesor ascultă felul cum sunt ele rostite. În 
limbaj telefonic, Adultul ascultă informațiile, iar Copilul 
ascultă zgomotele de fond134. În limbaj radio, Adultul ascultă 
emisiunea, iar Copilul ascultă cum funcționează aparatul. 
Astfel, e deopotrivă ascultător și tehnician reparator. Dacă e 
consilier, ajunge să fie ascultător, dar dacă e terapeut, misi- 
unea sa cea mai importantă sunt reparaţiile. 

7. Când începe să se simtă obosit, se oprește din ascultat și 
începe să privească sau să vorbească. 


D. Semnale vocale elementare 


După ce a învăţat să asculte, terapeutul trebuie să știe ce 
urmărește ascultând. Din punct de vedere psihiatric, există 
patru semnale vocale elementare: sunetele, accentele, vocile 
și vocabularul. 


1. Sunetele respiratorii 


Cele mai frecvent întâlnite sunete respiratorii și sem- 
nificația lor obișnuită sunt: tusea (nu mă iubește nimeni), 
oftatul (o, dacă), căscatul (dă-mi pace), mârâitul (tu ai spus-o) 
și hohotitul (m-ai prins), plus diferitele tipuri de râs, cum ar fi 
râsul vesel, chicotitul, râsul batjocoritor și chițcăitul. Ne vom 
referi ulterior la cele mai importante trei tipuri de râs, cunos- 
cute în limbaj colocvial drept Ho-ho, Ha-ha și He-he. 


134 Berne, E. „Concerning the Nature of Communication“. Loc. cit, 

2, Accentele 


Cultura are prea puţin de a face cu scenariile. Există 
învingători și învinși în toate straturile societăţii și în toate 
țările, iar modul în care-și împlinesc destinul e relativ același 
oriunde în lume. Spre exemplu, prevalența bolilor psihice în 
orice grup mare de oameni e aproximativ aceeași pretutin- 
deni135, și pretutindeni există sinucideri. De asemenea, fie- 
care grup mare din lume își are liderii și bogătașii săi. 

Chiar și așa, accentul străin are o anumită semnificație 
pentru analistul de scenarii. În primul rând, el permite for- 
mularea de supoziţii în cunoștință de cauză cu privire la pre- 
ceptele Parentale timpurii, și aici intervine cultura: „Fă ce ți 
se spune“ în Germania, „Stai liniștit” în Franța și „Nu fi 
obraznic“ în Marea Britanie. În al doilea rând, accentul indică 
flexibilitatea scenariului. Germanul care trăiește în America 
de douăzeci de ani și tot vorbește cu un accent pronunțat are 
probabil un plan de viaţă mai puțin flexibil decât danezul 
care vorbește bine engleza americană după numai doi ani. În 
al treilea rând, scenariul este scris în limba maternă a Copi- 
lului, iar analiza scenariului e mai rapidă și mai eficientă 
dacă terapeutul vorbește acea limbă. Străinul care-și trăiește 
scenariul în America echivalează cu interpretarea lui Hamlet 
în japoneză, într-un teatru Kabuki. Dacă criticul n-are origi- 
nalul la îndemână, o mare parte din conţinut se pierde sau e 
greșit înțeleasă. 

Accentul local este și el informativ, mai ales dacă e afectat. 
Bărbatul care vorbește cu accent de Brooklyn, dar scapă 
câteva a-uri deschise de tip Boston sau Broadway arată clar 
influenţa unui erou sau a unul personaj parental pe care-l 
poartă în minte, iar acea persoană trebuie depistată, pentru 
că e probabil să aibă o influenţă vastă, chiar dacă pacientul 
neagă. Astfel de scăpări indică limpede o ruptură la nivelul 
directivelor Parentale. 


135 Cf. Berne, E. „Difficulties of Comparative Psychiatry: The Fiji Islands“. 
American Journal of Psychiatry, 116: 104-109, 1959. 

3. Vocile 


Fiecare pacient are cel puțin trei voci diferite: de Părinte, 
de Adult și de Copil. E posibil să ascundă una sau chiar două 
dintre ele vreme îndelungată, dar mai devreme sau mai 
târziu tot vor ieși la iveală. De obicei, ascultătorul atent poate 
auzi cel puţin două dintre ele într-un interval oarecare de cin- 
cisprezece minute. Pacientul rostește un întreg paragraf 
Parental cu doar o văicăreală a Copilului sau un întreg para- 
graf Adult cu doar o mustrare Parentală, dar ascultătorul vi- . 
gilent va surprinde fraza-cheie. Alţi pacienţi schimbă vocea 
de la o propoziţie la alta sau chiar folosesc două-trei voci în 
aceeași frază. 

Fiecare voce dezvăluie ceva cu privire la scenariu. Vocea 
Parentală, adresându-se altei persoane, folosește sloganuri și 
precepte Parentale și reproduce ce ar fi spus tatăl sau mama 
în aceeași situaţie: „Nu așa face toată lumea?” „Uite cine vor- 
beşte!” „Trebuie să-ți ţii mintea ocupată“, „De ce nu te stră- 
duiești mai mult?“ „Nu poți avea încredere în nimeni“. O 
voce constantă de Adult înseamnă de obicei că, prin ordin 
Parental, Copilul e reprimat în favoarea unui model pedant, 
lipsit de umor, încărcat poate cu câteva glume „oficiale“ sau 
anale. Asta arată că, în consecinţă, Copilul va găsi căi ocolite 
de exprimare sau va exploda periodic, dând naștere la com- 
portamentele neadaptative și la irosirea de energie ce carac- 
terizează un învins. Vocea Copilului indică rolul din 
scenariu: de exemplu, „Copilul drăgălaș“, „Eu cel dintot- 
deauna“, „Smiorcăitul mămos“. Așadar, vocea Părintelui 
dezvăluie contrascenariul, vocea Adultului dă modelul, iar 
vocea Copilului îndeplinește rolul din scenariu. 


4. Vocabularul 


| Fiecare stare a Eului poate să aibă, de asemenea, propriul 
ei vocabular. Cuvintele Parentale, cum ar fi „rău“, „prost“, 

„laş“ și „ridicol“, spun ce se teme Jeder cel mai tare să fie Și 
ce încearcă din răsputeri să evite. Vocabularul Adult tehnic, 
persistent poate fi pur și simplu o modalitate de a evita oa- 
menii, cum se întâmplă frecvent în inginerie, aviație și finan- 
te, sub influenţa ordinului din scenariu: „Fă lucruri M 
nu te implica personal”. Vocabularele Adulte de „indivic 
săritor“ (Asociaţia părinților și profesorilor, psihologie, psi- 
hanaliză, științe sociale) poate fi folosit într-un Rit al Primă- 
verii intelectual, prin care psihismul dezmembrat al victimei 
este împrăștiat pe dușumea și lăsat să zacă acolo, pe baza 
teoriei cum că în cele din urmă se va reasambla singur și 
după aceea va fi mai fertil. Rezumatul poveștii acestui sce- 
narju spune: „Am să te desfac în bucăți, şi ține minte că 
încerc doar să te ajut. Dar va trebui să te aduni singur, fiindcă 
nimeni altcineva nu poate face asta în locul tău. Uneori, 
pacientul e propria sa victimă rituală preferată. fu desi 
Copilului poate conţine cuvinte obscene de revoltă, locurile 
comune ale supunerii sau expresiile dulci ale nevinovăţiei 
fermecătoare. | j l 
O triadă tipică, găsită deseori la aceeaşi persoană conţine 

chestii siropoase din partea Părintelui, disecție din partea 
Adultului și obscenități din partea Copilului. De pildă: adi A 
cu toții suișuri și coborâșuri; părerea mea e ca te iai e 
minune. Sigur că trebuie să-ţi desparți Eul autonom de iden- 
tificarea cu mama ta. În definitiv, e o lume de căcat.! Acest 
scenariu vine direct din Infernul lui Dante: „Cum să zâmbești 
permanent în timp ce citești un tratat științific, aflându-te în 
mocirlă până-n gât.” 


E. Alegerea cuvintelor 


Propoziţiile sunt construite în colaborare de Părinte, 
Adult și Copil, și fiecare-și rezervă și-și exercită dreptul de a 
introduce cuvinte și expresii în funcție de nevoile sale. Pentru 

a înţelege ce se petrece în mintea pacientului, terapeutul tre- 
buie să poată descompune produsul final în componentele 
sale semnificative. Asta se numește analiză morfologică tran- 


zacțională și se deosebește întrucâtva de analiza morfologică 
gramaticală. 


1. Părți de vorbire 


Adjectivele și substantivele abstracte sunt porecle. Răs- 
punsul corect de dat persoanei care spune că suferă de 
„dependenţă pasivă“ sau că este „un sociopat marcat de 
nesiguranță“ este: „Cu ce epitete ți se adresau părinţii când 
erai mic?” Eufemismele de acțiune cum ar fi „exprimare 
agresivă“ sau „raport sexual“ ar trebui eliminate prin între- 
barea: „Cum numeai asta când erai mic?“ „Agresivitatea 
expresivă” este o invenţie pură și înseamnă că Pat a urmat un 
curs de dans modern ori s-a luat la trântă cu un terapeut 
gestaltist, iar „sex coital“ înseamnă că participă la ședințele 
Ligii pentru libertate sexuală.” 

Adverbele sunt ceva mai intime. Astfel, „Uneori simt exci- 
taţie sexuală“ se plasează undeva, la o distanţă vagă, în timp 
ce „Uneori mă excit sexual“ e în prezentul concret. Semnifi- 
cația psihologică exactă a adverbelor rămâne însă de clarifi- 
cat. 

Pronumele, verbele și substantivele concrete sunt cele mai 
reale părți de vorbire și „spun lucrurilor pe nume“. A spune 
lucrurilor pe nume poate însemna că pacientul e pregătit să 
se facă bine. Astfel, o femeie care se teme de sex subliniază 
adeseori adjectivele și substantivele abstracte: „Am avut o ex- 
periență sexuală satisfăcătoare.“ Mai târziu, poate să accen- 


„Adjectivele substantivale“ și care se termină în „pat“, cum ar fi 
sociopat, psihopat, nevropat sunt de obicei termeni disprețuitori 
aplicaţi pacienților. „Adjectivele verbale“, care se termină în „iv“, 
cum ar fi punitiv și manipulativ, sunt mai neutre și pot fi aplicate 
deopotrivă pacienților și membrilor personalului. 

tueze pronumele și verbele: „Și el, și eu ne-am aprins tare de 
tot.” O femeie a mers prima oară la spital ca să aibă „o expe- 
riență de obstetrică“. A doua oară s-a dus să nască. Pacienţii 
își „exprimă ostilitatea față de personajele cu autoritate”. 
Când devin oameni reali, se mulțumesc să înjure sau să rupă 
hârtii. În ce-l privește pe terapeut, cel care declară: „Am ini- 
tiat interviul făcând schimb de saluturi pozitive. Apoi pacien- 
tul a relatat că și-a exprimat ostilitatea recurgând la un act de 
agresiune fizică la adresa soției sale“ se descurcă mai greu 
decât cel care spune: „Pacientul a spus bună ziua și mi-a 
povestit că și-a lovit soția.“ Într-un caz, terapeutul a afirmat 
că un anumit băiat „urmează o școală cu regim rezidențial în 
zona privată“, în timp ce băiatul a spus pur și simplu că 
„învaţă la o școală cu internat“. 

Cel mai important cuvânt din limbajul scenariului este 
conjuncţia „dar“, care înseamnă: „Potrivit scenariului meu, 
n-am permisiunea să fac asta.“ Oamenii reali spun: „O voi 
face“ sau „N-o voi face“, „Am învins“ sau „Am pierdut“; „O 
voi face, dar...”, „N-o voi face, dar...“, „Am învins, dar...“ și 
„Am pierdut, dar...“ sunt toate conforme cu scenariul. 


2. Cuvinte OK 


Regula în ascultarea înregistrărilor audio spune: Dacă nu 
poți auzi ce spune pacientul, nu-ți face griji, fiindcă de obicei 
nu spune nimic. Când are ceva de spus, îl vei auzi, indiferent 
cât de mare ar fi zgomotul de fond sau cât de proastă înregis- 
trarea. Uneori, o casetă prost înregistrată e mai utilă, în scop 
clinic, decât una bine înregistrată. Dacă se aude clar fiecare 
cuvânt, ascultătorul ar putea fi distras de conținut, scăpân- 
du-i astfel indiciile mai importante din scenariu. Spre exem- 
plu: „Am cunoscut un bărbat într-un bar, și a început să-mi 
facă avansuri. Când a devenit prea insistent, i-am spus: «Nu, 
zău, cine te crezi?», ca să vadă că sunt o doamnă, dar el a 
continuat, așa că după o vreme l-am respins.“ Asta e o 

relatare plicticoasă, neinstructivă și banală. Într-o înregistrare 
proastă e mult mai revelatoare, căci sună cam așa: „Mormăit, 
mormăit, mormăit, SĂ-MI FACĂ AVANSURI mormăit, mor- 
măit, PREA INSISTENT mormăit, mormăit, mormăit, VADĂ 
CĂ SUNT O DOAMNĂ mormăit, mormăit, RESPINS.“ Aici, 
cuvintele audibile sunt „cuvintele OK“. Pacienta are instruc- 
țiuni din partea mamei să RESPINGĂ bărbaţii, dovedind ast- 
fel că E O DOAMNĂ, cu condiţia să poată aduna suficiente 
cupoane sau AVANSURI ca să aibă justificarea (ca doamnă) 
de a se înfuria. Instrucţiunile spun: „Ţine minte că DOAM- 
NELE se înfurie când bărbaţii le fac avansuri.“ Tatăl intervine 
și el, săritor: „Prin baruri sunt o mulțime de bărbaţi INSIS- 
TENȚI, știu eu bine.“ Așa că ea merge în baruri și se apucă să 
demonstreze că e o doamnă. 

După ce a petrecut o vreme în terapie psihanalitică, înre- 
gistrarea sună cam așa: „Mormăit, mormăit, mormăit, BĂR- 
BAT SADIC mormăit, mormăit, mormăit, EUL MEU 
MASOCHIST mormăit, mormăit. Mormăit mormăit, mor- 
măit, EXPRIMÂNDU-MI OSTILITATEA OBIȘNUITĂ mor- 
măit, mormăit.” Pacienta a înlocuit vechile cuvinte OK cu 
altele noi. Dacă trece la o analiză tranzacţională, înregistrarea 
sună astfel: „Mormăit, mormăit, COPILUL LUI mormăit, 
mormăit, mormăit, PĂRINTELE MEU mormăit, mormăit, 
JUCAT «VIOLA».“ Dar o lună mai târziu nu se mai aud mor- 
măieli nici măcar într-o înregistrare de proastă calitate, cu 
mult zgomot de fond, ci se aude clar: „De când nu mai merg 
prin baruri am cunoscut niște bărbaţi teribil de simpatici.” 

Cuvintele OK spun povestea mult mai bine decât po- 
vestea însăși. Într-o terapie convențională poate fi nevoie de 
luni întregi pentru a descurca ițele unei întâmplări ghinio- 
niste articulate clar de o studentă în ultimul an, dar dacă înre- 
gistrarea sună la modul „Mormăit, mormăit, mormăit, 
ÎNVĂȚAT PE BRÂNCI mormăit, mormăit, NOTE BUNE, 
DAR mormăit, mormăit, GROAZNIC DUPĂ ACEEA“, cu- 
vintele OK care răzbat cu claritate conturează imediat po- 
vestea vieţii ei: „Va trebui să muncești pe brânci și să reușești, 

atâta doar că la un moment dat ceva va merge prost, așa că în 
final ai să te simţi groaznic.“ Cuvintele OK exprimă clar și 
răspicat directivele pacientei. 

Cuvintele OK la care ne-am referit în această ultimă sec- 
țiune provin din preceptele, modelele și amenințările Paren- 
tale. Preceptele de genul „Fii o doamnă“, „Învață pe brânci“ 
fac ca Doamnă și Învață să fie cuvinte OK. Amenințarea 
„Altfel se va întâmpla ceva groaznic“ face din Ceva Groaznic 
cuvinte OK. După ce pacientul se deprinde cu canapeaua, 
termenii din vocabularul terapeutului devin cuvinte OK, ba 
mai mult, ăsta e unul dintre semnele că pacientul s-a deprins 
cu canapeaua. El spune masochism, ostilitate, Părinte, Copil 
etc. pentru că în acest stadiu, terapeutul a devenit părin- 
te-substitut, iar vocabularul lui OK îl înlocuiește pe cel inițial, 
învăţat în copilărie. Cuvintele sunt cele aprobate de partea de 
Părinte a tatălui, mamei, terapeutului sau a altor persoane cu 
rol parental în viața persoanei. 


3, Cuvinte din scenariu 


Ținem minte însă că multe dintre comenzile scenariului 
sunt date de partea de Copil a tatălui sau mamei, iar aceasta 
se bazează pe un cu totul alt vocabular de cuvinte și expresii 
din scenariu, de obicei foarte diferite de cuvintele OK. Ba mai 
mult, unele pot fi chiar în directă contradicție cu acestea. 
Femeia care folosește cuvinte OK foarte potrivite pentru o 
doamnă când se află în contextul antiscenariului poate între- 
buinţa un limbaj deosebit de colorat când se află în contextul 
scenariului. Astfel, își numește copiii „adolescenţii mei ado- 
rabili“ când e trează și „căcaţii ăia mici“ când e beată. Cu- 
vintele din scenariu dau informații importante privind 
rolurile și scenele din scenariu, acestea fiind importante în 
încercarea de a reconstitui lumea scenariului sau genul de 
lume în care trăiește Copilul pacientului. 

În scenariile bărbaţilor, rolurile cele mai frecvente pentru 
persoanele de sex feminin sunt cel de fată, de doamnă și de 
femeie. În scenariile femeilor, persoanele de sex masculin 
devin puștani, bărbaţi și moșnegi. Mai specializate sunt 
rolurile de „fetiță“ și „moșneag libidinos“. Aceștia se atrag 
reciproc, mai cu seamă în baruri. Bărbatul numește femeile 
pe care le cunoaște „fetițe drăguţe“, iar femeia îi numește pe 
bărbaţii pe care-i cunoaște „moșnegi libidinoși”. Scenariul lui 
cere o fetiţă, iar al ei, un moșneag libidinos, iar când se întâl- 
nesc începe acțiunea, amândoi știind ce să-și spună după 
„bună ziua“. Diferite femei trăiesc în lumi populate de lupi, 
bestii, vrăjitori, pisici, ticăloși, fraieri și nemernici, iar bărbații 
le văd ca pe niște păpuși, cățele, bucăţi bune, puicuţe, para- 
șute, curve și cururi. Toate astea sunt cuvinte din scenariu ce 
apar pe parcursul conversaţiei sau al terapiei de grup. 

Episoadele scenariului se. centrează de obicei pe una sau 
alta dintre încăperile casei: camera copilului, baia, bucătăria, 
sufrageria și dormitorul, ele 'găsindu-și localizarea în expresii 
ca: „băutură din belșug”, „tot rahatul ăla“, „un adevărat 
ospăț“, „toţi oamenii aceia“ și „dă-le pe spate“. Fiecare dintre 
aceste încăperi are propriul vocabular, iar persoana rămasă 
blocată într-una din ele va folosi întruna expresiile adecvate. 
La fel de frecventă este camera de lucru, descrisă de expresia 
„Mișcă-ţi fundul încoace!“ 

La oamenii care se luptă cu scenariul lor mai pot fi întâl- 
nite și cuvinte ale contrascenariului. Jack, Sisiful despre care 
am vorbit în capitolul 12, a devenit jucător profesionist de 
baseball, în parte fiindcă asta-și dorea și în parte fiindcă l-a 
constrâns unchiul lui. Într-o zi, când doctorul Q îl asculta, a 
observat pentru prima oară puterea imensă din spatele 
cuvântului „nu“, pe care Jack îl rostea frecvent, și un impact 
mai mic, dar tot izbitor, ori de câte ori Jack spunea „altceva“. 
A simţit intuitiv, imediat, semnificația acestor doi termeni. 
De fiecare dată când spunea „nu“, Jack servea mingea, și de 
fiecare dată când servea mingea, Copilul lui spunea „nu“ — 
„N-ai să servești bine!” De fiecare dată când spunea „alt- 

ceva“, arunca pentru prima bază, și de câte ori arunca pentru 
prima bază, spunea „altceva“: „Dacă nu pot servi în așa fel 
încât să te înving, o să încercăm altceva.“ Jack nu numai că a 
confirmat aceste intuiții, ci în plus a povestit că un antrenor 
i-a spus același lucru, într-un limbaj diferit: „Relaxează-te! 
Dacă arunci cu atâta putere de fiecare dată când servești, ai 
să-ți nenorocești umărul!“ Și exact asta s-a și întâmplat până 
la urmă. La fel ca doctorul Q, antrenorul sesizase, cu ajutorul 
intuiției și experienței sale, că Jack servește cu furie și știa că 
asta nu ajută la nimic. 

Antiscenariul lui Jack presupunea succesul ca jucător de 
baseball, iar în spatele aruncărilor sale profesioniste se afla o 
mare furie față de tatăl și de unchiul său pentru că-i porun- 
ciseră să fie un învins. Astfel, de fiecare dată când arunca 
mingea, se lupta cu propriul scenariu și încerca să-și croiască 
drum cu forța spre reușită. Asta-i oferea o viteză uriașă, iar 
antiscenariul îi conferea un control excelent. Îi lipsea un sin- 
gur lucru: capacitatea de a se detașa puțin și de a-și adapta 
aruncările la contextul serviciului și al situaţiei din acel 
moment a meciului. În cele din urmă, furia sa neadaptativă 
i-a adus exact răsplata pe care încerca s-o evite, așa că a tre- 
buit să renunţe la baseball. Spiritul de observaţie intuitiv al 
Adultului din Copilul terapeutului, Profesorul, este cel mai 
prețios dintre instrumentele sale terapeutice. Sensibilitatea 
extremă a unui Profesor cu receptivitatea adecvată este de- 
monstrată de faptul că doctorul Q a știut toate aceste lucruri 
în ciuda faptului că în toată viaţa lui fusese la un singur meci 
de baseball profesionist, cu toate că servise mingea în multe 
meciuri de softball de amatori. 


4. Metaforele 


Metaforele sunt strâns aliate cu cuvintele scenariului. 
Astfel, Mary avea două vocabulare metaforice diferite, sepa- 
rate. Într-unul, afirma că nu vede țărmul, că nu poate sonda 

nimic, că abia-și mai ţine capul deasupra apei, traversează 
zile furtunoase și o copleșesc valuri de sentimente. Alteori, 
Viața era un ospăț, îi venea să-și înghită cuvintele, avea 
bunătăţi din belșug; sau simţea amărăciune ori acreală pentru 
felul cum se fărâmiţase prăjitura. S-a căsătorit cu un marinar 
și se plângea de obezitate. Când se simțea pe mare, tot limba- 
jul ei era maritim, iar când făcea exces de mâncare, era în 
întregime culinar. Astfel, cădea din ocean în bucătărie și 
înapoi, iar problema terapeutului era s-o țină cu picioarele pe 
pământ. Metaforele sunt o extensie a scenei pe care se desfă- 
șoară scenariul, iar schimbarea metaforelor înseamnă schim- 
barea scenei. În cazul ei, apele furtunoase s-au dovedit a fi un 
ocean de furie. 


5. Frazele de securizare 


Unii oameni trebuie să parcurgă anumite ritualuri sau să 
facă anumite gesturi înainte de a începe să vorbească, pentru 
a se proteja sau a se scuza că iau cuvântul. Aceste ritualuri 
sunt adresate Părinților lor. Am amintit deja cazul lui Abe- 
lard, care-și strecura mâinile sub curea de fiecare dată înainte 
de a începe să vorbească. Era evident că-și apăra astfel testi- 
culele de un atacator lăuntric, programat să-l atace în momen- 
tele când lăsa garda jos fiindcă vorbea cu cineva, așa că se 
ocupa întotdeauna de acea primejdie înainte de a se aventura 
să deschidă gura. În alte cazuri, aceste măsuri de securitate 
sunt înglobate în structura propoziției. Răspunsul la o între- 
bare de genul „Te înfurii vreodată pe sora ta?“ poate conţine 
diferite grade de protecţie. „Poate m-am înfuriat” presupune 
ordinul Parental „Nu te angaja decisiv niciodată!“ „Cred că 
poate m-am înfuriat” presupune două ordine Parentale: 
„Cum poți fi sigur?“ și „Nu te angaja decisiv“. De obicei, 
primul vine de la tată, iar al doilea, de la mamă. „Cred că poate 
s-a întâmplat să mă înfurii“ conţine o protecție triplă. Expre- 
siile de securizare au în principal valoare de prognoză. fi 

mult mai ușor ca terapeutul să pătrundă printr-un singur 
strat de măsuri de securitate decât prin trei. „Cred că poate 
s-a întâmplat” seamănă cu Subjonctivul Berkeley și, la fel ca 
acesta, are menirea de a apăra și ascunde un Copil foarte mic 
și foarte temător, care nu e dispus să se deschidă prea ușor în 
faţa nimănui. 


6. Subjonctivul 


Subjonctivul, căruia i se mai spune colocvial și „Subjone- 
tivul Berkeley”, conţine trei elemente. Primul, expresiile 
„dacă“ sau „o, dacă“; al doilea, folosirea de verbe la modul 
conjunctiv, cum ar fi „aș face“, „ar trebui“ și „aș putea”. 
Subjonctivul Berkeley e cel mai dezvoltat În campusurile stu- 
denţești. Fraza clasică este: „Ar trebui, și aș face-o dacă aș 
putea, dar... Ea mai are alte două variante: „Dacă ei ar face 
asta, eu precis aș putea, și cred că probabil ar trebui, dar. n“ și 
„Ar trebui, și probabil că aș putea, dar în cazul ăsta ei ar. is l 

Atitudinea subjonctivă capătă aspect formalizat în titluri 
de cărți, teze, articole și lucrări studențești. Două exemple 
frecvent întâlnite sunt: „Factori implicați în...” (= o, dacă) sau 
„Către o teorie asupra...” (= Aș face dacă aș putea, și știu că 
ar trebui). În cazul extrem, titlul devine: „Câteva observaţii 
introductive privind unii factori implicați în obținerea de 
date către o teorie asupra... — titlu într-adevăr foarte mo- 
dest, din moment ce e clar că va fi nevoie să treacă vreo două 
sute de ani înainte ca teoria propriu-zisă să fie gata de publi- 
care. E evident că mama acestui bărbat i-a spus să nu-și 
asume nici un risc. Probabil că următoarea sa lucrare se va 
intitula „Câteva observații intermediare privind... etc.“, iar 
apoi „Câteva observaţii finale privind... etc.“. După ce a 
rezolvat-o cu Observațiile, probabil că titlurile următoarelor 
sale lucrări se vor tot scurta. Pe la patruzeci de ani, va tunde 
remarcile introductive și va scoate la iveală a șasea lucrare, 
„Către o teorie asupra...“, dar teoria propriu-zisă apare 

rareori. Dacă totuși apare, în a șaptea lucrare, va exista și o a 
opta, intitulată: „Hopa! Scuze. Înapoi la abac.” Individul e 
mereu pe drum, dar nu ajunge niciodată la stația următoare. 

Asta nu e deloc amuzant pentru terapeutul care se apucă 
să trateze un om care scrie o lucrare cu un asemenea titlu. Pat 
se va plânge de asemenea că nu-și poate finaliza teza, că nu 
se poate concentra, are probleme sexuale și conjugale, e de- 
primat și are impulsuri suicidare. Dacă terapeutul nu găsește 
o cale de a modifica scenariul, terapia va urma exact cele opt 
etape descrise mai sus, fiecare etapă luând între șase luni și 
un an sau mai mult, terapeutul scriind ultima lucrare (cea cu 
„Hopa!“) în locul pacientului. În limbajul scenariului, „către“ 
înseamnă „să nu ajungi acolo“, Nimeni nu întreabă: „Avionul 
ăsta merge către New York?“ și puţini oameni vor vrea să 
călătorească cu un pilot care spune: „Da, ne îndreptăm către 
New York“. Sau merge la New York, sau iei alt avion. 


7. Structura frazei 


Pe lângă subjonctiviști, mai există și oameni cărora le este 
interzis să termine ceva sau să ajungă la subiect, așa că atunci 
când vorbesc, „dau din gură“. Frazele lor sunt pline cu con- 
juncţii: „Ieri eram acasă cu soţul meu și... și... și atunci... și... 
și atunci...“ Deseori, acești oameni au directiva „Să nu 
dezvălui vreun secret de familie!“, așa că dau târcoale întruna 
secretului și se joacă cu el cât de mult pot, fără să-l dezvăluie. 

Unii vorbitori au grijă să echilibreze totul: „Plouă, dar va 
ieși soarele curând.“ „Mă doare capul, dar cu stomacul mă 
simt mai bine,“ „Nu sunt niște oameni prea amabili, dar pe 
de altă parte par veseli.“ În acest caz, directiva pare a fi: „Nu 
privi nimic cu prea multă atenţie.“ Cel mai interesant exem- 
plu de acest tip a fost cel al bărbatului care s-a îmbolnăvit de 
diabet la vârsta de cinci ani și a fost învăţat să-și echilibreze 
alimentaţia cu cea mai mare grijă. Când vorbea, cântărea tot 
atât de atent fiecare cuvânt și-și echilibra fiecare propoziție cu 

foarte mare atenţie și precizie. Din cauza acestor precaulii, 
era foarte greu să-l asculţi. Toată viaţa resimţise furie față de 
restricțiile nedrepte ce-i fuseseră impuse ca urmare a bolii, iar 
când se înfuria, vorbirea lui devenea extrem de dezechili- 
brată. (implicațiile acestui fapt pentru psihologia diabetului 
trebuie clarificate prin studii ulterioare.) în e Ă 

Un alt tip de structură a propoziției este capătul liber, în 
care se folosesc din plin expresiile „și așa mai departe și 
„etcetera“. „Păi am mers la film și așa mai departe, iar pe 
urmă am sărutat-o și așa mai departe, și după aceea ea mi-a 
furat portmoneul, și așa mai departe.“ Din păcate, asta as- 
cunde deseori o furie profundă față de mamă. „Păi mi-ar 
plăcea să-i spun ce părere am despre ea, etcetera.“ „in ce con- 
stă «etcetera»?“ „De fapt mi-ar plăcea s-o tai bucăți.” „Etce- 
tera?” „Nu, fără «etcetera». Asta e etcetera.” Structura frazei 
constituie un teren de studiu fascinant. 


F. Tranzacţiile sub ștreang 


Jack: M-am lăsat de fumat. De o lună nu m-am atins de 
țigări. 

Della: Și câte kile te-ai îngrăşat? He-he-he! 

Toată lumea a zâmbit la acest sarcasm, în afară de Jack și 
doctorul Q. a 

Doctorul Q: Ei, Jack, chiar te faci bine! Nu te-ai lăsat atras 
în capcană de data asta. E 

Della: Și eu vreau să mă fac bine. Mi-a venit să-mi musc 
limba pentru că am spus ce-am spus. Vorbea maică-mea. 
Încercam să-i fac lui Jack exact ce-mi face ea mie. l 

Don (membru nou): Ce-i așa de groaznic în replica aceea? 
O glumă nevinovată. e 

Della: Acum câteva zile a venit maică-mea pe la mine și a 
încercat să mi-o facă iarăși, dar n-am acceptat. Știu că a înfu- 
riat-o! Mi-a zis: „Se vede bine că iar te îngrași, ha-ha! 

Trebuia să râd și eu și să spun: „Mda, mănânc prea mult, 
ha-ha!“, dar în loc de asta am spus: „Și tu ești cam dolofană.” 
Atunci a schimbat subiectul și m-a întrebat: „Cum poți trăi 
într-o dărăpănătură ca asta?” 

De aici se vede clar că pentru Della cea supraponderală, a 
asigura constant fericirea mamei echivalează cu a se îngrășa 
și a face haz pe tema asta, tragedia vieții ei, iar dacă nu râde, 
e impertinentă și-și face mama nefericită. Della ar trebui să se 
spânzure în timp ce se amuză copios împreună cu maică-sa. 

Umorul macabru, „sub ștreang“, e gluma sau ultimele 
cuvinte memorabile ale muribundului. După cum am remar- 
cat anterior, mulțimile de spectatori la execuțiile prin spânzu- 
rare de la Tyburn sau Newgate din secolul al XVIII-lea 
admirau oamenii care mureau râzând. „Ştii, eu am fost 
momeala, spune Daniel Atunci. Aveam toată treaba pusă la 
cale, dar ceva a mers prost. Ceilalţi au scăpat, dar pe mine 
m-au înșfăcat, ha-ha-ha!” Iar mulțimea hohotește: „Ha-ha- 
ha!“, savurând gluma în timp ce se deschide trapa, „jocul 
de-a păcăliciul mort“. Danny pare să râdă de gluma sarcas- 
tică făcută de soartă pe socoteala lui, dar în adâncul sufletului 
știe cine e răspunzător și, de fapt, spune: „Ei bine, mamă (sau 
tată), mi-ai prezis că am să sfârșesc în ștreang, și iată-mă, 
ha-ha-ha!” Același lucru se întâmplă, la scară redusă, în 
aproape orice ședință de terapie de grup. 

Danny Acum s-a născut într-o familie cu patru copii, din- 
tre care nici unul nu a primit permisiunea să reușească. 
Părinții erau amândoi puţin necinstiți, în moduri acceptabile 
social, iar copiii au dus această tendință ceva mai departe. 
Într-o zi, Danny a povestit despre problemele pe care le-a 
avut la facultate. Rămăsese în urmă cu studiul și lucrările, așa 
că a plătit în avans un scriitor-fantomă să-i facă lucrarea de 
licență. Grupul a ascultat cu interes cum Danny și-a descris 
negocierile cu acest om și a povestit că acel scriitor-fantomă 
se angajase de asemenea să facă lucrări de licenţă pentru 
câțiva prieteni de-ai lui, toți plătind în avans. Ceilalți membri 
ai grupului au pus întrebări ici-colo, până când Danny a 


386 Eric Berne 


ajuns în cele din urmă la miezul poveștii. Scriitorul și-a luat 
tălpășița în Europa, luând cu el toţi banii și fără să lase în 
urmă vreo lucrare de licenţă. Auzind asta, grupul a izbucnit 
în hohote de râs, la care s-a alăturat și Danny. 

Ceilalţi au spus că întâmplarea li s-a părut amuzantă din 
două motive: în primul rând, felul cum a istorisit-o Danny, 
cu aerul că se așteaptă ca ei să râdă și ar fi dezamăgit dacă 
n-ar face-o, iar în al doilea rând, pentru că era genul de inci- 
dent pe care se așteptau sau poate chiar sperau să i se întâm- 
ple lui Danny, ca urmare a felului complicat în care alegea să 
acționeze, în loc să-și îndeplinească obligaţiile într-o manieră 
directă, cinstită. Știau cu toții că Danny e menit să eșueze și îi 
amuza să vadă cât efort depunea pentru asta. Au râs împre- 
ună cu Danny Acum, la fel cum mulțimea râdea împreună cu 
Danny Atunci. Ulterior vor fi cu toții deprimați din cauza 
asta, Danny mai mult decât toți. Râsul lui spunea: „Ha-ha-ha, 
mamă, m-ai iubit întotdeauna când aveam eșecuri, așa că, 
uite, am pățit-o iar!” 

Adultul din Copil, Profesorul, are încă de la o vârstă 
fragedă sarcina de a asigura permanent mulțumirea mamei, 
așa încât ea să rămână alături de el și să-l apere. Dacă mama 
îl place și exprimă acest lucru printr-un zâmbet, el se simte în 
siguranță chiar și atunci când, de fapt, are probleme sau chiar 
îl pândește o primejdie de moarte. Crossman1% prezintă mai 
detaliat acest lucru. În maternajul normal, spune ea, atât 
Părintelui mamei, cât și Copilului ei le plac copiii, așa că 
atunci când ea zâmbește, Părintele și Copilul ei sunt mulțu- 
miţi de odraslă, iar lucrurile vor decurge lin între ei. În alte 
cazuri, Părintele mamei zâmbește la băiatul ei pentru că așa 
trebuie, iar Copilul ei e furios pe el. Băiatul poate să intre în 
grațiile Copilului mamei și astfel să obțină un zâmbet, prin 
purtări pe care Părintele ei ar putea să le dezaprobe. Spre 
exemplu, demonstrând că e „rău“ poate obține un zâmbet 
din partea Copilului, fiindcă astfel a dovedit că e ne-OK, iar 
asta-l mulțumește pe Copilul mamei — ceea ce am numit 
anterior „mama-vrăjitoare“. Din toate acestea, Crossman 


136 Crossman, P. „Position and Smiling“. Loc. cit. 


Ce spui după „Bună ziua”? 387 


conchide că atât scenariul, cât și antiscenariul pot fi consi- 
derate încercări de a determina zâmbetul mamei: antiscenar- 
iul, pentru zâmbetul aprobator al Părintelui mamei (și al 
tatălui), iar scenariul, pentru zâmbetul Copilului mamei, care 
se bucură de suferinţa sau confuzia bebelușului. 

Așadar, umorul macabru apare când Danny „se trezește“ 
cu ștreangul de gât, iar Copilul lui spune: „Zău că n-am vrut 
să sfârșesc așa! Cum am ajuns aici?“ Atunci Mama (din 
mintea lui) zâmbește, iar el își dă seama că ea l-a băgat în 
situația fără ieșire. Are de ales între a înnebuni, a o omori pe 
ea, a se sinucide sau a râde. În astfel de momente ar putea 
să-și invidieze fratele care a ales să ajungă în spitalul de psi- 
hiatrie sau sora care a ales să se sinucidă, dar el nu e pregătit 
pentru nici una din variantele astea — deocamdată. 

Râsul sau zâmbetul de sub ștreang apare după un anumit 
tip de stimul și reacție, numit „tranzacţia de sub ștreang“. 
Exemplul tipic îl dă alcoolicul care n-a băut de șase săp- 
tămâni, lucru pe care-l știu toți cei din grup. Într-o zi vine și-i 
lasă pe ceilalți să vorbească o vreme. După ce și-au descărcat 
sufletul de toate problemele, astfel încât scena îi aparține 
acum complet, el spune: „Ghiciţi ce s-a întâmplat în week- 
end!“ O privire la chipul lui vag zâmbitor e destul ca toți să 
știe ce s-a întâmplat. Se pregătesc să zâmbească la rândul lor. 
Unul dintre ei deschide tranzacţia de sub ștreang, întrebând: 
„Ce s-a întâmplat?” „Păi am băut un pahar și apoi încă unul, 
și până să mă dumiresc ce se petrece (începe să râdă, la fel și 
ceilalți), am dus-o trei zile tot într-o beție!” Steiner13%7, care a 
descris pentru prima oară acest fenomen, se exprimă astfel: 
„În cazul Alcoolicului, White povestește publicului despre 
beţia răsunătoare din săptămâna anterioară, iar publicul 
(incluzându-l poate și pe terapeut) radiază de încântare. 
Zâmbetul Copilului celor din public imită și întărește zâmbe- 
tul mamei-vrăjitoare sau al monstrului, care simte mulțumire 
când White se supune poruncii («Nu gândi, bea!»), și de fapt 
strânge și mai tare laţul din jurul gâtului lui.“ 


137 Steiner, C.M. „A Script Checklist”. Loc. cit. 


388 Eric Berne 


Râsul de sub ștreang (care rezultă dintr-o tranzacție sub 
ștreang) înseamnă că, dacă pacientul râde în timp ce rela- 
tează o întâmplare nefericită și mai cu seamă dacă ceilalți 
membri ai grupului râd și ei, respectiva întâmplare nefericită 
face parte din catastrofa scenariului pacientului. Când oame- 
nii din jurul lui râd, ei întăresc recompensa, Îi grăbesc pră- 
bușirea și-l împiedică să se facă bine. Astfel, ispita parentală a 
dat roade, ha-ha. 


G. Tipuri de râs 


Se poate spune pe bună dreptate că analiștii de scenarii și 
grupurile lor se amuză mai mult decât oricine, chiar dacă se 
abțin să râdă la spânzurare sau când cineva își murdărește 
picioarele. Există mai multe tipuri de râs care prezintă interes 
în analiza scenariilor.158 


1. Râsete conforme cu scenariul 


a. „He-he-he“ e chicotitul Parental al mamei-vrăjitoare sau 
al tatălui-monstru care conduce pe cineva, de obicei pe pro- 
pria odraslă, pe calea presărată cu flori a disprețului și întrân- 
gerii. „Câte kile ai pus pe tine? He-he-he!” (Uneori scris 
ha-ha.) Ăsta e râsul în ton cu scenariul. 

b. „Ha-ha-ha“ e chicotitul de umor îndurerat al Adultului. 
La fel ca în cazul lui Danny, el semnifică o revelaţie superfi- 
cială. Din experienţele sale recente, Danny învățase să nu 
aibă încredere în scriitorii-fantomă, dar nu învățase prea 
multe despre el însuși și slăbiciunile sale, care-l vor conduce 
iarăși și iarăși în capcane similare, până când se va deschide 
trapa. Asta e râsul de sub ștreang. 

c. „Hi-hi-hi“ e râsul Copilului când pregătește un renghi. 
El intră realmente într-un joc de tipul „Hai să-l şmecherim pe 
Joey „, un adevărat joc al înșelătoriei, în care e ademenit să 
creadă că va păcăli pe cineva, dar de fapt ajunge el însuși vic- 
tima. Spre exemplu, Danny Acum a spus „Hi-hi-hi“ când un 
scriitor-fantomă i-a explicat cum ar putea să-i joace un renghi 
profesorului de engleză, dar apoi Danny a sfârșit în postura 
de victimă. Ăsta e râsul în ton cu jocul. 


2. Râsete sănătoase 


d. „Ho-ho-ho“ e râsul Părintelui provocat de strădaniile 
Copilului de a reuși. E condescendent, binevoitor și util, cel 
puţin în ce privește problema imediată. De obicei vine de la 
oameni nu foarte profund implicaţi, care pot îndrepta res- 
ponsabilitatea finală asupra altcuiva. El îi demonstrează co- 
pilului că există recompense pentru comportamentul care nu 
e în ton cu scenariul. Este râsul bunicului și al lui Moș Crăciun. 

e. Mai există un tip de „Ha-ha-ha“, mult mai din inimă și 
mai semnificativ. E] înseamnă o revelaţie autentică din partea 
Adultului cu privire la felul cum a fost tras pe sfoară, nu de 
personaje exterioare, ci de propriul său Părinte și Copil. E 
similar cu ceea ce psihologii numesc „experiență aha“ (deși 
eu personal n-am auzit pe nimeni, în afara psihologilor, care 
să spună „aha“ într-o asemenea ocazie). E râsul descoperirii. 

f. „Ua-ha“ e râsul de amuzament pur al Copilului sau 
râsul sănătos, din burtă, al oamenilor mai în vârstă care au 
burtă. Apare doar la oamenii eliberaţi de scenariu sau care-și 
pot lăsa scenariul la o parte pentru momentul respectiv. E 
râsul spontan al oamenilor sănătoși. 


H. Bunica 


Nici un om care și-a cunoscut bunica nu e ateu, chiar dacă 
ea era atee, pentru că toate bunicile, bune sau rele, veghează 

de undeva, de obicei în trecere spre Rai. În timpul ședințelor 
de terapie de grup (adesea și în timpul partidelor de pocher), 
bunica plutește într-un colț al camerei, aproape de tavan. 
Dacă Copilul pacientului nu are încredere deplină în Părin- 
tele său, în momentele de nevoie simte de obicei că se poate 
încrede în continuare în bunica sa, așa că va ridica privirea 
spre tavan în direcţia ei, ca să obțină protecţie și îndrumări de 
la prezenţa ei invizibilă. Să ne amintim că bunicile sunt chiar 
mai puternice decât mamele, deși ele apar rareori pe scenă — 
dar când o fac, au ultimul cuvânt. E un fapt binecunoscut citi- 
torilor de basme, în care baba poate să binecuvânteze sau să 
blesteme prințul nou-născut, iar zâna cea rea sau zâna-nașă 
n-au puterea de a îndepărta binecuvântarea sau blestemul, ci 
doar de a le diminua. Astfel, în „Frumoasa din Pădurea ador- 
mită“, baborniţa o condamnă pe prințesă să moară. Zâna cea 
bună modifică blestemul într-o sută de ani de somn — asta e 
tot ce poate face, căci, după cum spune chiar ea: „Nu am pu- 
terea să desfac cu totul ce a legat bătrâna.“ 

Astfel, bunica reprezintă, în bine sau în rău, ultima in- 
stanță de judecată, iar dacă terapeutul reușește să desfacă 
blestemul aruncat asupra pacientei de mama ei, mai trebuie 
să se confrunte și cu bunica. În consecință, un terapeut bun 
trebuie să învețe și cum să se descurce cu bunicile rău- 
voitoare, nu doar cu mamele, În situațiile terapeutice, buni- 
cile cred întotdeauna că au dreptate și justificare. Terapeutul 
trebuie să le vorbească ferm: „Chiar vrei ca Zoe să fie o în- 
vinsă? Chiar crezi că protestul tău va fi bine primit la Car- 
tierul General dacă le spui celor de acolo adevărul? Adevărul 
este că eu nu-ți seduc nepoata în nici un sens rău, ci de fapt îi 
dau permisiunea de a fi fericită. Orice le-ai spune la Cartierul 
General, ține minte că psihiatrii tot de acolo vin, și vor fi 
ascultați. Zoe nu poate să vorbească în nume propriu împo- 
triva ta, dar eu pot să vorbesc în numele ei.“ 

În cele mai multe cazuri, bunica e cea care hotărăște ce fel 
de cărți primește Jeder când joacă pocher. Dacă el are grijă să 
fie în termeni buni cu ea, cu siguranţă nu va pierde, ci de obi- 

cei va câștiga. Dacă o supără cu gândul sau cu fapta, va 
pierde negreșit. Dar trebuie să nu uite că și ceilalţi jucători au 
bunici, care s-ar putea să fie la fel de influente ca a lui. În 
plus, ceilalţi s-ar putea să fie în relaţii mai bune cu bunica lor 
decât este el cu a lui. 


I. Tipuri de protest 


Principalele tipuri de protest sunt furia și plânsul. Majo- 
ritatea terapeuţilor care lucrează cu grupuri le ţin la mare 
preț, ca „expresii ale sentimentelor reale“, în timp ce râsul, 
dintr-un motiv sau altul, nu e la fel de prețuit, iar uneori e 
chiar dat la o parte, pe motiv că nu exprimă un „sentiment 
real“. 

Din moment ce furia este, în aproximativ 90% din situaţii, 
o „concesiune“ încurajată de Părinte, adevărata întrebare e: 
„La ce servește să te înfurii?“ Cu mânia rareori se realizează 
ceva ce n-ar putea fi făcut mai bine fără ea, iar preţul nici mă- 
car nu merită plătit: patru-șase ore de metabolism perturbat 
și, posibil, mai multe ore de insomnie. Punctul crucial în pre- 
siunea ulterioară exercitată de furie apare când Jeder nu-și 
mai spune sieși sau prietenilor „Ar fi trebuit să...“ (folosind 
timpul trecut), ci trece la „Aș vrea să...“ (folosind timpul 
prezent). Această furie „cotită” e aproape întotdeauna direc- 
ționată greșit. Regula pentru furia „cotită” e aceeași ca regula 
pentru cuvintele de spirit „cotit“. „Dacă n-ai spus-o pe loc, 
nu te întoarce ulterior s-o spui; e foarte probabil ca intuiţia ta 
să fi fost de la bun început corectă.“ Cea mai bună politică e 
să aștepți până la următoarea ocazie, iar atunci, dacă ești 
într-adevăr pregătit să te descurci mai bine, te vei descurca 
mai bine. 

Faza timpului prezent („Aș vrea să...) are de obicei 
durată scurtă, și în curând intervine timpul viitor: „Data vi- 
itoare am să...“ Asta semnalează trecerea de la Copil la 

Adult. Sunt ferm convins (fără dovezi chimice) că trecerea de 
la trecut la viitor coincide cu o modificare în chimia metabo- 
lismului, o simplă schimbare la nivelul unui radical mic 
dintr-o substanță hormonală complexă — un proces simplu 
de neutralizare sau de oxidare. Trecând de la trecut la viitor 
în indignarea ei, individul își spune: „Mă calmez” sau cineva 
îi spune: „Acum ești mai rațional.” Dar de fapt nici nu „se 
calmează“, nici nu „este“, ci pur și simplu reacționează la o 
modificare metabolică banală. 

În aproape toate cazurile, furia face parte dintr-un joc de-a 
„Acum te-am prins, ticălosule!“ (ATPT). („Mulţumesc că-mi 
oferi un pretext să mă înfurii.“) Jeder, de fapt, e mulțumit că i 
s-a făcut o nedreptate, din moment ce poartă în cârcă un sac 
cu furie încă din copilăria mică și e o ușurare să mai descarce 
din ea în mod justificat. („Cine nu s-ar înfuria în asemenea 
condiţii?“) Întrebarea care se pune este dacă abreacţia e 
benefică. În urmă cu multă vreme, Freud spunea că nu ajută. 
În prezent însă, pentru mulţi terapeuţi care lucrează în grup, 
ea marchează ședințele de grup „bune“ și conduce la consfă- 
tuiri profesionale însufleţite. Toată lumea e încântată, înve- 
selită și ușurată când un pacient „își exprimă furia“. 
Terapeuţii care-și încurajează pacienții sau chiar le cer să facă 
acest lucru simt un mare dispreț față de colegii lor mai puțin 
înclinați spre asemenea incursiuni și nu ezită deloc să și-l 
exprime. Reducerea la absurd în această atitudine se găsește 
în următoarea relatare a unui pacient imaginar: „Am folosit 
un mijloc de transport public ca să ajung în zona în care lu- 
crez și am decis că astăzi, în comunicarea mea cu persoanele 
cu autoritate, îmi voi exprima adevăratele simțăminte. Așa că 
am strigat la șeful meu și mi-am aruncat mașina de scris pe 
fereastră. El a fost foarte bucuros și mi-a spus: «Mă bucur că 
în sfârșit comunicăm și că-ți exprimi liber ostilitatea. Ăsta e 
genul de angajat pe care ne place să-l avem. Am observat că 
ţi-ai lichidat un coleg de serviciu care se afla din întâmplare 
sub fereastră, dar nădăjduiesc că asta nu-ți va trezi senti- 

mente de vinovăţie care să devină o piedică și să ne influ- 
ențeze negativ interacțiunea.» 

Distincția dintre furia-concesiune și furia autentică e ade- 
sea ușor de făcut. După furia ATPT, pacientul zâmbește, pe 
când furia autentică, de obicei, e urmată de plâns în ședința 
de grup. În orice caz, pacienţii trebuie să înțeleagă că nu li se 
permite să arunce obiecte, să se atace sau să se lovească unii 
pe alții în ședința de terapie. Orice încercare de acest gen va fi 
oprită prin mijloace fizice și, cu excepția cazurilor speciale, 
pacientul care face așa ceva va fi scos din grup. Există însă 
unii terapeuţi care acceptă să-și lase pacienţii să-și exprime 
fizic furia și au dotările și personalul necesare pentru a face 
față posibilelor complicaţii. 

Și plânsul e o concesiune în majoritatea cazurilor, ba poate 
fi chiar o reprezentaţie dramatică. Modul cel mai bun de a 
stabili cum stau lucrurile îl reprezintă reacția celorlalți mem- 
bri ai grupului. Dacă aceștia se simt iritați sau din cale-afară 
de înduioșaţi, probabil că lacrimile sunt false. Plânsul auten- 
tic determină de obicei o tăcere plină de respect și reacții 
autentice de milă tragică, aristotelică. 


J. Povestea vieţii tale 


Una dintre naraţiunile cele mai instructive pentru analis- 
tul de scenarii din câte s-au scris vreodată este Ciudata viață a 
lui loan Osokin, aparținându-i binecunoscutului mistic P.D. 
Uspenski. Lui Ivan Osokin i se oferă șansa de a-și retrăi viața, 
făcându-i-se predicția că va comite iarăși aceleași greșeli și va 
repeta toate purtările pe care le regretă. Eroul răspunde că 
n-ar fi mare mirare, din moment ce îi vor lipsi amintirile cu 
privire la evenimentele pe care le-a trăit și, prin urmare, n-ar 
avea cum să-și evite greșelile. I se spune că, dimpotrivă, con- 
trar politicii obișnuite în astfel de cazuri, i se va permite să-și 
amintească totul și, chiar și așa, va face aceleași greșeli. El 

acceptă, în aceste condiţii, și într-adevăr, cu toate că poate 
anticipa fiecare dezastru pe care-l provoacă în viața sa, își 
repetă purtarea dinainte, după cum demonstrează cu artă și 
convingător autorul. Uspenski atribuie acest lucru forței des- 
tinului, iar analistul de scenarii va fi de acord cu el, adăugând 
doar că destinul i-a fost imprimat prin programare în primii 
ani de viață, de către părinţi, și n-a venit de la o forță metafi- 
zică ori cosmică. Așadar, poziția analistului de scenarii este 
aceeași ca a lui Uspenski: fiecare individ e constrâns de sce- 
nariul său să repete la nesfârșit aceleași modele de comporta- 
ment, oricât de mult le regretă consecinţele. De fapt, regretul 
e în sine un motiv de a le repeta și, de tapt, le repetă tocmai 
ca să adune regrete. 

Imaginea poate fi completată amintind o altă narațiune: 
„Ciudatul caz al lui M. Valdemar“, de Edgar Allan Poe. 
M. Valdemar e hipnotizat chiar înainte să moară și supravie- 
țuiește vreme îndelungată. În cele din urmă, e scos din transa 
hipnotică și imediat, sub ochii privitorilor îngroziți, se trans- 
formă într-un cadavru în putrefacție, exact starea în care s-ar 
fi aflat dacă ar fi murit în ziua când fusese hipnotizat. Cu alte 
cuvinte, „s-a ajuns din urmă“. În termeni de scenariu, și acest 
lucru e un fapt cotidian. Copilul este hipnotizat, la propriu, 
de părinţii săi să urmeze un anumit model de viață. El va 
manifesta toate semnele de vitalitate cât de mult timp îi e 
omenește posibil, până când destinul prevăzut de scenariul 
său se împlinește. După aceea se poate să se descompună 
foarte rapid. De fapt, pentru mulți oameni, scenariul ține loc 
de „proptele“ și imediat ce scenariul este împlinit, ei se dete- 
riorează. După cum am remarcat, asta e soarta multor oa- 
meni vârstnici sau „pensionaţi“ din lumea întreagă (și nu 
doar în „societatea noastră“, cum se susține de obicei). 

Scenariul propriu-zis se află sub protecţia Zeiţei Nece- 
sității, „sublima Ananke”, cum o numea Freud. În limbaj psi- 
hanalitic, e propulsat de compulsia la repetiție, compulsia de 
a face la nesfârșit același lucru. Astfel, un scenariu scurt poate 
fi repetat de nenumărate ori pe parcursul unei vieți (o femeie 

se căsătorește pe rând cu mai mulţi alcoolici, pornind de 
fiecare dată de la premisa că va fi altfel; un bărbat se căsă- 
torește pe rând cu mai multe femei bolnave, traversând astfel 
o întreagă serie de văduvii îndurerate). În plus, întregul sce- 
nariu se poate repeta anual sub o formă diluată (depresia de 
Crăciun datorată dezamăgirii), în contextul mai cuprinzător 
al scenariului întregii vieți (în cele din urmă, sinuciderea 
datorată unei dezamăgiri foarte mari). De asemenea, se poate 
repeta în fiecare lună a anului (dezamăgirile menstruale). Și, 
dincolo de astea, se poate repeta de asemenea în fiecare zi, 
într-o versiune de mai mici proporții. Chiar mai microscopic, 
poate fi parcurs într-o oră: spre exemplu, dacă terapeutul știe 
ce să observe, poate constata cum întregul scenariu se 
derulează, în formă diluată, pe parcursul şedinţelor săptămâ- 
nale de terapie de grup, săptămână după săptămână. Uneori, 
câteva secunde de activitate sunt suficiente pentru a dezvălui 
„povestea vieţii pacientului“. Am dat în altă parte un exem- 
plu al celei mai frecvent întâlnite forme a ceea ce am putea 
numi „Pripeală și stângăcie“ — și „Revenire rapidă“.159 

„Doamna Sayers și-a întins braţul prin dreptul pieptului 
doamnei Catters ca să ia o scrumieră aflată la capătul mesei. 
Când și-a retras brațul, și-a pierdut echilibrul, cât pe ce să 
cadă de pe canapea. Și-a revenit înainte de a fi prea târziu, a 
râs în semn de autodezaprobare, a murmurat «Scuze!» și și-a 
văzut mai departe de fumat. În această clipă, doamna Catters 
și-a desprins atenţia de la domnul Troy suficient cât să mur- 
mure: «Pardon!»“ 

Aici se află, condensată în câteva secunde, povestea vieții 
doamnei Sayers. Ea încearcă să fie atentă, dar se poartă stân- 
gaci. E la un pas de necaz, dar e salvată la momentul potrivit. 
Își cere scuze, dar ulterior altcineva își asumă vina. Aproape 
că poţi vizualiza cum tatăl-bestie îi spune să cadă sau o 
împinge (scenariul), iar mama o salvează în ultima fracțiune 
de secundă (contrascenariul). Pe urmă ea își cere scuze politi- 

cos pentru stângăcie. (A învăţat în copilărie că merită să fie 
stângace ca să păstreze iubirea tatălui, fiindcă asta voia el; 
mai mult, stângăcia îi oferea pretextul să-și ceară scuze, toc- 
mai asta fiind una dintre puţinele ocazii în care el o asculta 
și-i recunoștea existența.) Apoi apare întorsătura scenariului, 
care transformă întregul episod într-o dramă, în loc să fie un 
simplu inventar al ghinioanelor: altcineva își asumă în final 
vina și-și cere scuze chiar mai sincer. Avem aici o ilustrare 
clasică a triunghiului lui Karpman!® pentru categorizarea 
scenariilor și a dramelor din teatru (figura 12, capitolul 10). 


K. Comutările din scenariu 


Potrivit lui Karpman, orice acțiune dramatică poate fi 
rezumată sub forma comutărilor între trei roluri principale: 
Victimă, Persecutor și Salvator. Aceste comutări survin cu 
viteze diferite și pot merge în oricare direcție. În drama 
„Pripeală și stângăcie“ — și „Revenire rapidă“ — avem un 
set de comutări foarte rapide. La început, doamna Sayers îi 
are pe Tată (în minte) ca Persecutor (o „împinge“), pe Mamă 
ca Salvator („o salvează de la cădere“), ea însăși fiind 
Victima. Așa arată triunghiul în mintea ei, scenariul din cap. 
În scenariul-acțiune, ea devine Persecutor înghiontind-o pe 
doamna Catter, care devine Victimă. Își cere scuze, dar 
doamna Catters, la rândul ei (în conformitate cu nevoile pro- 
priului scenariu), face o comutare foarte rapidă și, în loc să se 
poarte ca o Victimă, își cere scuze, ca și cum ea ar fi făcut ceva 
greșit, preluând astfel rolul Persecutorului. 

Prin acest set condensat de tranzacţii aflăm foarte multe 
despre povestea a două vieți. În mod obișnuit, doamna 
Sayers dă impresia de victimă plângăreață; acum e clar că 
poate face comutarea în rolul Persecutorului, cu condiția să 
se întâmple „accidental“ și să-și ceară scuze. Scopul scenariu- 

lui „Pripeală și stângăcie“ constă în a scăpa de povara res- 
ponsabilităţii, determinând-o pe Victimă să-și ceară scuze. 
Doamna Sayers a găsit un personaj complementar de sce- 
nariu în persoana doamnei Catters, al cărei scenariu, evident, 
poartă un nume de genul „Lovește-mă, iar eu o să-mi cer 
scuze“ sau „Îmi pare rău că fața mea s-a băgat în calea pum- 
nului tău“ — scenariul tipic pentru soția unui alcoolic. 

“Danny, tânărul fără lucrare de licenţă, a parcurs de aseme- 
nea drama vieţii sale când și-a povestit întâmplarea. După 
cum observam anterior, numele jocului său preferat și toto- 
dată titlul scenariului său este „Hai să-l șmecherim pe Joey“. 
Danny cunoaște un Salvator prietenos, care se oferă ca, în 
schimbul unei sume, să-l ajute să-i joace o festă Victimei, pro- 
fesorul. În cele din urmă, Danny ajunge pe post de Victimă, 
iar Salvatorul cel prietenos se dovedește a fi un escroc sau un 
Persecutor mai abil decât Danny. Profesorul, care inițial urma 
să joace, fără știre, jocul Victimei, trebuie acum să preia rolul 
Salvatorului lui Danny, care îi cere ajutorul ca să poată absol- 
vi. Asta e povestea vieții lui Danny. E învins când încearcă să 
joace o festă și sfârșește ca martir; dar cum toată lumea își dă 
seama că și-a pregătit singur căderea, în loc de compătimire 
obține râsete. Eșuează nu doar în a-și îndeplini sarcina, ci și 
în a fi martir. Ăsta e singurul lucru care-l împiedică să încerce 
să-și ia viața. Știe că dacă încearcă, ori va încurca lucrurile 
într-o manieră rizibilă, ori, dacă reușește, se va întâmpla ceva 
care va face întregul sacrificiu să pară amuzant. Chiar și ten- 
tativele lui pe terenul psihozei sunt neconvingătoare și au 
drept singur efect râsul pe care-l stârnesc celorlalți membri ai 
grupului. Mama lui i-a dat drept scenariu o capcană bine 
intenționată. L-a instruit: „Uite, ai să eșuezi în toate. N-are 
nici un rost să te chinui, fiindcă n-ai să reușești nici măcar să 
înnebunești sau să te sinucizi, așa că du-te în lume şi încearcă 
o vreme, iar după ce te convingi, întoarce-te la mine, ca un 
băiat cuminte, iar eu o să am grijă de toate.“ 

În asta constă una dintre recompensele terapeutului care 
urmărește toate mișcările fiecărui pacient în fiecare clipă a 

ședinței de grup. El poate să observe că unul dintre pacienți 
își traversează scenariul, în formă condensată, pe parcursul a 
câteva secunde. Acele câteva secunde pot desfereca pe deplin 
cazul, spunându-i povestea vieţii pacientului, când altfel ar 
trebui să trudească luni sau ani de zile pentru a o scoate la 
lumină și a o clarifica. Din păcate, nu există regulă care să 
spună cum îți dai seama când se întâmplă acest lucru. 
Probabil că el se întâmplă cu toți pacienţii, la toate ședințele 
de grup, sub o formă sau alta, deghizată ori codificată mai 
mult sau mai puțin. Ca urmare, detectarea ei depinde de cât 
de pregătit e terapeutul să înțeleagă ce se petrece, iar asta ține 
de intuiţia lui. Când intuiţia sa e pregătită nu doar să 
înțeleagă ce face pacientul, ci și să comunice acea înțelegere 
Adultului său, terapeutul va reuși să recunoască scenariul 
pacientului atunci când îl va vedea — înclusiv rolurile jucate 
de el și de ceilalți membri ai grupului. Cum cunoașterea 
rolurilor e esenţială pentru a desfășura cu succes tratamentul, 
acesta va fi subiectul capitolului următor. 


Capitolul 18 
SCENARIUL DE VIAȚĂ ÎN TERAPIE 


A. Rolul terapeutului 


Am arătat deja cum ajunge pacientul să opteze pentru un 
anumit terapeut, dacă are de ales. Dacă nu are de ales, va încerca 
să-l manevreze pe cel la care e trimis, în așa fel încât acesta să 
îndeplinească rolul cerut de scenariul său. Odată ce trece de 
faza preliminară, va încerca să-l facă pe medic să ocupe locul 
rezervat în copilărie „magicianului“, astfel încât să obțină de 
la el genul de magie de care are nevoie: „știință“, „supă de 
pui“ sau „religie“. În timp ce Copilul pacientului pune la cale 
jocurile și episoadele din scenariu necesare pentru aceasta, 
Adultul lui va încerca să obțină din terapie ce revelații poate. 
Cu cât terapeutul recunoaște mai curând rolul pe care se 
așteaptă pacientul să-l joace și poate anticipa drama de sce- 
nariu pe care acesta va încerca, la momentul ales de el, s-o 
aducă în punctul culminant, cu atât va reuși să-l ajute mai efi- 
cient să iasă din lumea scenariului și să intre în cea reală, în 
care se poate se vindeca în loc să facă simple progrese. 


B. Dozarea jocului 


Mulţi clinicieni au afirmat că „nevroticul“ nu vine la te- 
rapie ca să se facă bine, ci pentru a învăța cum să fie un 
nevrotic mai bunt, Analistul de jocuri face o afirmaţie simi- 

lară: pacientul vine nu ca să înveţe cum să se comporte cin- 
stit, ci să înveţe cum să-și joace mai bine jocurile. În con- 
secință, va abandona terapia dacă terapeutul refuză complet 
să joace și, de asemenea, dacă terapeutul eun fraier și poate fi 
tras pe sfoară prea ușor. În această privinţă, jocurile 
tranzacționale seamănă cu șahul: pe jucătorul de șah pasionat 
nu-l interesează oamenii care nu vor să joace deloc și nici cei 
care nu reprezintă cât de cât o provocare. Într-un grup de 
terapie, un jucător confirmat de „Alcoolicul“ se va înfuria 
dacă nimeni nu se oferă să-l salveze ori să-l persecute, sau să 
joace rolul manipulatului ori al relaţiei, și va pleca în scurt 
timp. Va pleca și dacă salvatorii sunt prea sentimentali ori 
persecutorii prea vehemenți, pentru că dacă-i agaţă din 
cale-afară de ușor, nu-i nici o distracţie. La fel ca oricare alt 
jucător, preferă puţină fineţe și o oarecare reticență din par- 
tea partenerilor sau adversarilor săi. Dacă aceștia se implică 
prea tare, ca Armata Salvării, s-ar putea ca el să nu rămână 
prea mult timp. 

De asemenea, pacientul ar putea să se retragă de la Alco- 
olicii Anonimi dacă simte că asociația nu-i oferă nici o provo- 
care reală, cu afirmațiile sale de genul „Nu e vina ta, e o 
boală“ și cu amenințările cu „Ficatul de lemn“. Doar dacă 
rămâne suficient cât să treacă de etapa asta va începe să-i 
aprecieze adevărata valoare. Synanon are mai mult succes 
jucând dur și spunând: „Nu e o boală, faptul că ești un 
iubitor de droguri e responsabilitatea ta.“ Așadar, jucătorul 
de „Alcoolicul“ poate să renunţe la AA și să încerce la me- 
dicul de familie, care nu e atât de sigur că e o boală. Dacă e 
pus pe treabă serios, se va adresa unui psihoterapeut, chiar 
unuia care spune că nu e câtuși de puţin o boală. Dacă e 
pregătit să se facă bine, va căuta poate un analist de scenarii 
sau va da întâmplător peste unul, iar apoi, dacă lucrurile 
merg cum trebuie, se poate trezi că abandonează jocul. 142 

Jucătorii de „E numai vina lor“, și mai cu seamă cei din 
tipul Societateanoastră”, se comportă în același mod. Tera- 
peutul care refuză net să joace și are pretenţie la responsabili- 
tate individuală în loc de Societateanoastră îi va pierde în scurt 
timp. Dacă terapeutul crede prea tare în Societateanoastră, 
terapia degenerează în ocupaţia de timp liber „Ce groaznic, 
nu-i așa?“, desfășurată de el și de pacient. Majoritatea 
pacienţilor de acest fel se plictisesc de asta după o vreme și se 
mută la alt terapeut, care le vine măcar cu un contraargument 
de formă susținând psihodinamica sau autoevaluarea. Asta 
se întâmpla deseori în anii 1930, când tinerii „comuniști“ 
mergeau la terapeuţi „comuniști“, dar renunțau în scurtă 
vreme la ei, în favoarea altora mai convenţionali. Dacă tera- 
peutui resimte vinovăţie pe motiv de Societateanoastră, va 
alcătui o alianţă cu pacientul în loc să-l trateze; nimic rău în 
asta, numai că n-ar trebui să se cheme terapie. 

Comisia, Instituţia și Omul există cu adevărat, dar dom- 
nul Societateanoastră, care e învinuit pentru atâtea, e doar un 
mit. Fiecare individ are propria-i societate, în care există atât 
prieteni, cât și dușmani. Psihiatria nu se poate lupta cu 
Comisia, cu Instituția sau cu Omul, ci doar cu ceea ce se află 
în mintea pacientului. Terapeutul și pacientul vor trebui să 
accepte asta, mai devreme sau mai târziu. Tratamentul psihi- 
atric, la fel ca toate tratamentele medicale, poate fi eficient 
doar în condiţii decente rezonabile. În cazurile când „E numai 
vina lor“ înseamnă un stomac gol, fotoliul sau canapeaua 
nu-și au locul, dar dacă e un joc, trebuie să i se pună capăt 
mai devreme sau mai târziu, iar măiestria terapeutului constă 
în a face acest lucru fără a-l îndepărta pe pacient. Dusay145 


*  Berne folosește termenul Arsisiety, intraductibil ca atare, dar cu mult 
umor, făcând trimitere la termenii colocviali arse și sissy și sugerând 
lașitatea celor care dau vina mereu pe alții pentru problemele lor. 
(N.L.) 

oferă un excelent rezumat al modurilor în care pot fi abordate 
jocurile în terapie. 

Așadar, dozarea jocului, cu conţinutul și momentul alese 
adecvat în funcție de fiecare pacient, va hotărî dacă acesta 
continuă sau nu terapia. 


C. Motive pentru terapie 


De obicei, pacientul vine la terapie din două motive, nici 
unul nepunându-i scenariul în pericol. Adultul său vine ca să 
afle cum să trăiască mai confortabil în contextul scenariului. 
Exemplul cel mai fățiș îl reprezintă homosexualul, bărbat sau 
femeie, care face de obicei o declaraţie sinceră în această 
privinţă. Bărbatul homosexual, de pildă, nu vrea să-și pără- 
sească lumea scenariului, populată cu femei care sunt fie 
complotiste periculoase, detestabile, fie niște ciudate nevino- 
vate și uneori prietenoase. Vrea doar să trăiască mai conforta- 
bil în acea lume și doar rareori își dorește să vadă femeile ca 
pe niște oameni reali. Alte obiective terapeutice de aceeași 
natură sunt: „Cum să trăiești mai confortabil în timp ce te 
izbești cu capul de un zid“, „Cum să trăiești mai confortabil 
în timp ce te agăţi de pereţii unui tunel“, „Cum să-i împiedici 
pe alţii să facă valuri când ești până la gât în Râul de Rahat“ 
și „Cum să fii mai necinstit decât oamenii necinstiţi când 
întreaga lume e Împărăția Necinstei”. Orice încercare vigu- 
roasă de a modifica lumea scenariului trebuie amânată până 
când pacientul e instalat ferm în terapie și înțelege cum se 
potrivește ea în contextul scenariului său. 

Pe lângă dorința Adultului de a trăi mai confortabil, există 
și alt motiv, mai imperativ, al Copilului, care-l aduce pe 
pacient la terapie: acela de a progresa cu scenariul, prin tran- 
zacţiile cu terapeutul. 

Pacienta seducătoare e cel mai frecvent întâlnit exemplu 
în această privinţă. Câtă vreme ea îl poate seduce pe terapeut, 
oricât de subtil sau de spiritual, el își joacă rolul și nu va 
putea s-o vindece. În aceste condiţii, ea poate face tot felul de 
„Progrese“ ca să-l mulțumească pe el și să se gratifice sau 
chiar să se ajute pe ea însăși, dar el nu va reuși s-o determine 
să „sară“ din scenariu în lumea reală. Acest fapt reprezintă 
temelia autentică a „rezervei analitice“ sau a „abstinenţei 
analitice“ de care vorbea Freud. Păstrându-și independența 
față de manevrele pacientei și rezumându-se strict la sarcina 
lui de a-i analiza rezistenţele, dificultăţile instinctuale și, când 
situaţia o cere, transferul, analistul evită posibilitatea de a fi 
sedus fizic, psihic sau moral. Contratransferul înseamnă nu 
doar că analistul joacă un rol în scenariul pacientei, ci şi că ea 
joacă un rol în scenariul lui. În acest caz, fiecare obțin de la 
celălalt reacţiile conforme cu scenariul, iar rezultatul este 
„situația haotică” despre care analiștii spun că face imposibil 
progresul analizei spre obiectivul ei. 

O cale simplă de a evita majoritatea acestor dificultăţi con- 
stă în a întreba pacienta chiar de la început, când se stabilește 
contractul: „Mă vei lăsa să te vindec?” 

La polul opus se află terapeutul care are relaţii sexuale 
propriu-zise cu pacientele sale, lucru care e posibil să le ofere 
amândurora o plăcere considerabilă, atât legată de scenariu, 
cât și sexuală, dar face imposibil ca vreunul dintre ei să 
obțină beneficii de pe urma terapiei. La mijloc se află tehnica 
terapeutului care-i spune pacientei că-l excită sexual, pe 
motiv că astfel „comunicarea“ lor se va înnbunătăți. Cu sigu- 
rană că se va îmbunătăți și, dacă momentul e potrivit, de- 
mersul poate să prelungească terapia dacă pacienta nu fuge 
speriată, dar n-o ajută cu nimic să iasă din scenariu, din 
moment ce este doar o recunoaștere din partea terapeutului 
că ea se încadrează în planul lui de viaţă. În cazul cel mai 
frecvent întâlnit, când pacienta șade cu genunchii depărtați, 

procedura adecvată constă nu în a avea „o discuție deschisă“ 
despre fanteziile sexuale ale terapeutului, ci în a-i spune să-și 
aranjeze fusta. După înlăturarea ispitei, terapia poate să-și 
urmeze cursul util, fără a fi afectată de un joc „Viola“. La fel, 
dacă pacienta șade cu mâinile la ceafă, scoțându-și în evi- 
denţă sânii sub nasul terapeutului, el poate spune „Impresio- 
nant!” sau „Minunat!“, lucru care, de cele mai multe ori, va 
readuce lucrurile la perspectiva cuvenită. Dacă bărbatul 
homosexual șade cu picioarele larg desfăcute, ca să-și arate 
dotarea, terapeutul poate să spună: „Eşti impresionant de 
dotat. Revenind la diareea ta...“ etc. Dacă pacientul replică: 
„"Te-n cur!“, răspunsul e: „Nu pe mine. Eu sunt aici ca să te 
fac bine. Cum e cu diareea?“ 


E. Predicţia rezultatului 


Prima sarcină a terapeutului constă în a afla ce rol din sce- 
nariu! pacientului i se potrivește și ce se presupune că se va 
întâmpla între ei. Un bun exemplu este cel al pacientului a 
cărui directivă de scenariu spune: „Poţi să mergi la un psihia- 
tru câtă vreme nu te vindeci, fiindcă la sfârșit va trebui să te 
sinucizi.” Pacientul găsește cât amuzament poate în acest 
destin sumbru, jucând „Acum îmi spune“. De obicei, acest joc 
poate fi anticipat judecând după antecedentele pacientului, 
mai ales dacă a fost și la alţi terapeuți. Intâmplările care au 
condus la terminarea terapiilor anterioare trebuie explorate 
în detaliu. Când terapeutul simte că se află pe teren ferm, 
poate folosi antiteza descrisă anterior, care constă pur și sim- 
plu în formularea unei predicții directe privind rezultatul: 
„Ai să vii aici vreme de șase luni sau un an, iar la sfârșitul 
unei ședințe ai să spui «Apropo, e ultima oară când vin». 
Putem amândoi să evităm să ne irosim șase luni din viață 
renunțând la cursul ăsta acum, pe loc. Sau, dacă preferi să-l 

urmezi, n-am nimic împotrivă, fiindcă eu oricum pot învăța 
câte ceva prin prezenţa ta.“ 

E mult mai bine așa, decât să aștepte până când pacientul 
își depune demisia și abia atunci să spună (puţin înțepat): 
„Poate ai face bine să vii și să discutăm înainte de a lua o 
decizie atât de importantă“ sau ceva de genul ăsta. E prea 
târziu, iar terapeutul și-a demonstrat deja prostia, așa că de 
ce ar continua pacientul să vină la un individ pe care-l poate 
trage pe sfoară atât de ușor? Treaba terapeutului e să pre- 
vadă ce se va întâmpla, nu să încerce pe urmă să dreagă 
lucrurile. 

O cale simplă de a evita multe dintre dificultățile descrise 
în ultimele patru secțiuni constă în a întreba pacientul încă de 
la început, imediat ce a fost stabilit contractul: „Ai să mă lași 
să te ajut să găsești leacul?“ 

Pe scurt, terapia are trei rezultate posibile: 

1. Terapeutul poate să joace un act sau o scenă în scenariul 
pacientului, după care acesta pleacă „fără îmbunătățirea stă- 
rii“, „cu stare îmbunătățită“ sau „cu stare mult îmbunătă- 
țită“. Dar într-un asemenea caz, pacientul nu va fi vindecat. 

2. Pacientul poate să aibă un scenariu de tip „Până când“: 
„Nu ai voie să reușești până când nu îndeplinești anumite 
condiţii.“ Eliberarea internă (antidotul vrăjii) cea mai frecvent 
întâlnită este cea amintită anterior: „... până când ajungi la o 
vârstă mai înaintată decât cea pe care o avea tatăl tău (mama, 
fratele, sora) când a murit.“ Asta e o eliberare în „timp-crono- 
metru“. Odată ce îndeplinește condiţia, pacientul are permi- 
siunea să se facă bine, așa că indiferent la cât de mulți 
terapeuţi neputincioşi a fost anterior, norocosul care-l preia la 
momentul respectiv va putea să-și treacă pe răboj un succes 
(doar dacă nu comite vreo eroare grosolană). Din moment ce 
pacientul este acum „pregătit pentru terapie“ și „gata să se 
facă bine“, aproape orice terapeut rezonabil de competent și 
de discret îl poate vindeca. La fel, când Frumoasa din Pă- 
durea adormită e gata să se trezească, aproape oricare prinț e 
bun, din moment ce eliberarea este prevăzută în scenariul ei. 

Scenariul „Până când” cu eliberare condiționată de „timp-obiec- 
tiv“ poate fi mai dificil. De exemplu, „N-ai voie să te faci bine 
până când nu găsești un terapeut care să te întreacă în iste- 
time (sau care e mai deștept decât mine, tatăl tău). Într-un 
asemenea caz, terapeutul ar putea să trebuiască să dezlege o 
ghicitoare („Asta trebuie să ghicești“) sau să execute alt gen 
de sarcină magică. Se poate ca pacienta să treacă pe la mulți 
terapeuţi până să-l găsească pe cel care știe dezlegarea. 
Terapeutul se află în situația prințului care trebuie să dezlege 
ghicitoarea sau să îndeplinească misiunea ce-i va aduce mâna 
prințesei, iar în caz contrar, să-și piardă capul. Dacă el des- 
coperă secretul, pacienta e eliberată de sub puterea vrăjii 
tatălui ei (sau a mamei-vrăjitoare). Asta înseamnă că, din 
clipa aceea, are permisiunea de a se face bine, pentru că rupe- 
rea vrăjii e prevăzută în scenariu, exact așa cum e prevăzută 
și în basm. 

3. Al treilea caz este cel în care scenariul decretează că 
pacientul trebuie să nu se facă bine niciodată, dar terapeutul 
reușește să îndepărteze acest blestem. Pentru asta e nevoie de 
o uriașă putere și abilitate din partea lui. Trebuie să câștige 
încrederea deplină a Copilului pacientului, din moment ce 
reușita se produce numai și numai când Copilul are mai 
multă încredere în el decât în părintele care a dictat scenariul. 
În plus, terapeutul trebuie să cunoască temeinic antitezele 
(interceptările) scenariului și, de asemenea, să știe când și 
cum să le aplice. 

Diferenţa dintre antidotul vrăjii (eliberarea internă sau 
ștergerea — în original, cutout) și antiteza scenariului (inter- 
ceptarea — în original, cutoff) poate fi ilustrată astfel: Fru- 
moasa din Pădurea adormită a fost condamnată să doarmă o 
sută de ani, după care va putea să-și reia viața (se pare), cu 
condiţia s-o sărute un prinț. Sărutul prințului reprezintă elibe- 
rarea internă sau ștergerea: remediul prevăzut în scenariu 
pentru a ridica blestemul. Dacă ar fi venit un prinț după 
numai douăzeci de ani și ar fi spus: „La drept vorbind, nu 
trebuie să zaci acolo” (și treaba ar fi funcţionat), asta ar fi con- 

stituit antiteza scenariului sau interceptarea: un element din 
afară, neprevăzut în scenariu, ce poate să anihileze scenariul. 


F. Antiteza scenariului 


Tot ce s-a spus până acum reprezintă doar o pregătire 
pentru a răspunde la întrebarea: „Ce se poate face?” Trata- 
mentul psihiatric se rezumă la trei ingrediente: (1) „Pre- 
zenţa“, (2) „Ponturile domestice utile“ și (3) „Întorsătura”. 

„Prezenţa“ înseamnă că pacientul știe că există un loc 
unde poate să meargă, o persoană căreia poate să-i vorbeas- 
că, cu care-și poate juca jocurile ca să-și mascheze anxietăţile 
și să-și ușureze depresia, care-l va încuraja, îl va ierta, îi va da 
penitenţe sau îl va hrăni cu prăjituri — toate acestea alcă- 
tuind un fel de rol preoţesc, valoros în principal pentru un 
Copil însingurat. Pacienţii cărora le-a lipsit un părinte eficient 
în primii ani de viaţă, cei cărora le-a murit mama sau tatăl 
înainte ca ei să împlinească zece, cinci sau doi ani, cei 
părăsiți, ignoraţi sau dați la o parte trebuie să găsească per- 
soana care va umple golul prin „prezenţă“, înainte ca orice 
alt tratament să poată da rezultate. 

„Ponturile domestice utile“ sunt sfaturile date de terapeut 
și care-i spun pacientului cum să fie mai fericit sau mai puțin 
nefericit în lumea scenariului său. „Jine-te mai bine.“ „Nu-i 
da lupului adresa bunicii.“ „Cere-i fetei numărul de telefon 
înainte de miezul nopții.“ „Nu accepta dulciuri de la străini.“ 
Astfel de ponturi sunt utile în principal pentru Copilul 
schizoid confuz, pentru Scufița Roșie, Prinţul Cenușăresei, 
Hansel și Gretel. 

„Întorsătura“” înseamnă a-l scoate pe pacient din scenariu 
și a-l aduce în lumea reală. În forma cea mai elegantă, pre- 
supune ca terapeutul să găsească o unică intervenţie care va 
reuși în mare măsură să spargă scenariul: cea mai eficientă 
antiteză a scenariului. Studiul de caz ce urmează va ilustra ce 

fel de sondări, intuiție și încredere profesională sunt necesare 
pentru a realiza acest lucru. 


Amber 


Amber McArgo a bătut cale foarte lungă ca să vină să-l 
vadă pe doctorul Q, despre care auzise de la niște prieteni. În 
Bryneira, orașul ei natal, mersese la trei „psihanaliști“, care 
nu reușiseră s-o ajute. Doctorul Q știa că, de fapt, acești 
oameni nu erau psihanaliști, ci se numărau printre cei mai 
proști terapeuţi din Bryneira; unul după altul, o aruncaseră în 
confuzie tot mai mare folosind cuvinte lungi ca „identifi- 
care“, „dependenţă“, „masochism“ etc. Amber i-a spus doc- 
torului Q că va trebui să ia avionul spre casă în aceeași seară, 
ca să se ocupe de copiii ei, așa că el s-a aflat în fața provocării 
interesante de a încerca s-o vindece într-o singură întâlnire. 

Amber se plângea de neliniști, palpitaţii, insomnie, depre- 
sie și incapacitatea de a munci. De trei ani nu mai resimţise 
dorință sexuală și nu avusese contacte sexuale. Simptomele ei 
apăruseră când s-a descoperit că tatăl ei are diabet. După 
anamneza psihiatrică și medicală, doctorul Q a încurajat-o să 
spună mai multe despre tatăl ei. După patruzeci de minute, 
și-a conturat impresia că scopul bolii lui Amber consta în a-l 
ține pe tatăl ei în viaţă. Câtă vreme ea era bolnavă, el avea 
șanse de supraviețuire. Dacă ea începea să se simtă mai bine, 
el ar fi murit. De fapt, asta era doar iluzia de scenariu a 
Copilului ei, din moment ce diabetul tatălui era moderat și 
bine controlat, astfel că nu-l pândea pericolul de a muri, dar 
Amber prefera să creadă că e singura care are puterea de a-l 
ține în viață. 

Preceptele parentale erau: „Fii fată cuminte. Noi trăim 
doar pentru tine.“ Porunca tatălui părea să fie: „Dacă rămâi 
sănătoasă, ai să mă omori!“, dar doctorul Q a hotărât în sinea 


PFZ 


lui că mai e ceva pe lângă asta. Mama „nervoasă“ îi dăduse 

lui Amber un exemplu cum să fie bolnavă, iar ea urma mo- 
delul ăsta. 

Doctorul Q trebuia să afle dacă Amber avea cu ce să 
înlocuiască scenariul în situaţia în care ar fi renunţat la el. 
Totul atârna de acest lucru. Dacă el ataca scenariul, iar ea 
n-avea cu ce să-l înlocuiască, starea ei s-ar fi putut înrăutăți. 
Părea să aibă un contrascenariu solid, bazat pe preceptul „Fii 
fată cuminte”, care, în acest punct al vieţii ei, însemna „Fii o 
soţie și o mamă bună“. 

— Ce s-ar întâmpla dacă tatăl tău ar muri? a întrebat el. 

— M-aș îmbolinăvi și mai rău, a răspuns Amber. 

Răspunsul indica faptul că scenariul ei nu era de tip 
„Până când“, ci unul tragic, fapt care, în acest caz, ușura 
sarcina doctorului Q. Dacă instrucțiunile lui Amber ar fi 
spus: „Rămâi bolnavă până când moare tatăl tău!“, ea ar fi 
putut prefera să se conformeze, decât să-și asume riscul con- 
secințelor însănătoșirii ei, care, în mintea Copilului ei, ar fi 
putut să provoace moartea tatălui. Dar, evident, scenariul 
spunea de fapt: „L-ai îmbolnăvit pe tatăl tău, așa că trebuie să 
te îmbolnăvești și tu, ca să-l ţii în viață. Dacă el moare, tre- 
buie să suporţi consecințele.” În această situaţie, Amber avea 
o alegere foarte clară de făcut: „Ori te faci bine acum, ori con- 
tinui să suferi acum și chiar mai mult în viitor, până când 
mori și tu!” 

Calea fiind pregătită, doctorul Q a spus: 

— Mi se pare că rămâi bolnavă ca să-i salvezi tatălui tău 
viaţa. 

Această afirmație a fost atent formulată și aplicată într-un 
moment ales cu grijă, astfel încât să ajungă simultan la Pă- 
rintele, Adultul și Copilul ei. Atât Părintele-Mamă, cât și 
Părintele-Tată nu puteau fi decât mulțumiți că Amber e așa o 
„fată cuminte“ și suferă spre binele tatălui ei. În plus, Copilul 
Tatălui ei avea mulțumirea de a o vedea că urmează instruc- 
țiunile sale de a se îmbolnăvi (evident, îi plăceau femeile ner- 
voase, din moment ce se căsătorise tocmai cu o astfel de 
femeie). Adultul Mamei putea fi mulțumit că Amber și-a 

învățat lecţia bine și știe cum să fie o invalidă bună. Doctorul 
Q n-avea de unde să știe cum va reacţiona Copilul Mamei, 
dar era în gardă în privința lui. Și atât în privința diferitelor 
părţi ale Părintelui lui Amber. După părerea lui, Adultul ei 
avea să fie de acord, fiindcă diagnosticul era probabil corect. 
Și Copilul ei avea să fie de acord, din moment ce, practic, 
doctorul Q îi spunea lui Amber că e „fată cuminte“ și se su- 
pune tuturor instrucțiunilor primite de la ambii părinți. 
Testul îl reprezenta răspunsul ei. Dacă spunea „Da, dar...“, 
situația era problematică, însă dacă accepta diagnosticul fără 
„dacă“ și „dar“, existau șanse ca lucrurile să iasă bine. 

— Hm... Cred că aveți dreptate, a spus Amber. 

După acest răspuns, doctorul Q s-a simțit liber să treacă la 
antiteza scenariului, care însemna s-o divorțeze pe Amber de 
tatăl ei. Cuvintele-semnal în această privință erau cele trei 
„p-uri“ ale antitezei scenariului: puterea, permisiunea și pro- 
tecţia. 

1. Puterea. Era doctorul Q suficient de puternic ca să-l 
domine, cel puţin temporar, pe tatăl ei? În această privință 
existau două lucruri în favoarea sa. În primul rând, Amber 
părea realmente sătulă să tot fie bolnavă. Poate că mersese la 
alți terapeuţi să joace jocuri sau să învețe cum să trăiască mai 
confortabil cu simptomele ei, dar faptul că plănuise un drum 
atât de lung ca să vină la doctorul Q sugera că probabil e 
într-adevăr pregătită să facă „întorsătura“ și să se însănă- 
toșească. În al doilea rând, faptul că întreprinsese realmente 
călătoria (în loc să spună că-i e mult prea frică s-o facă) 
însemna că, probabil, Copilul ei avea o mare stimă faţă de 
puterea lui magică de vindecător.” 

2. Permisiunea. Doctorul Q trebuia să formuleze permisi- 
unea cu foarte mare grijă. La fel ca profeţiile oracolului din 
Delfi, pacienta avea să-i interpreteze cuvintele în funcţie de 


* Un medic are datoria să exploateze toate mijloacele posibile pentru 
vindecarea pacientului. Sau, în termeni practici: „Sănătatea pacien- 
tului e mai importantă decât ce-au să spună simandicoșii la ședința 
personalului.“ 

nevoile ei. Dacă putea să găsească excepții, avea să profite de 
ele, din moment ce, așa cum am observat anterior, Copilul se 
comportă ca un avocat isteț care caută portie de scăpare 
într-un contract. 

3. Protecţia. Asta era cea mai serioasă problemă din 
situația respectivă. Fiindcă Amber pleca imediat după inter- 
viu, n-avea cum să se întoarcă la doctorul Q pentru a obține 
protecție dacă nesocotea porunca de a fi bolnavă. Astfel, 
Copilul ei avea să fie expus mâniei Părintelui, fără a avea pe 
nimeni care să-i liniștească spaima. Telefonul se putea dovedi 
de ajutor, dar nu prea mult după o singură întrevedere per- 
sonală. 

Doctorul Q a procedat astfel: În primul rând a „agăţat“ 
Adultul lui Amber: 

— Chiar crezi că-l poţi salva dacă te îmbolnăvești și tu? 

La asta, Adultul ei putea să dea un singur răspuns: 

— Cred că nu. 

— E în pericol să moară? 

— În viitorul apropiat, nu, judecând după ceea ce mi-au 
spus medicii lui. 

— Dar te afli sub influența unui fel de blestem care pre- 
supune ca tu să te îmbolnăvești și să rămâi bolnavă ca să-i 
salvezi viaţa, și tocmai asta faci. 

— Cred că aveţi dreptate. 

— În cazul ăsta, ai nevoie de permisiunea de a te face 
bine. 

A privit-o pe Amber, iar ea a încuviinţat. 

— Atunci ai permisiunea mea de a te face bine. 

— Am să încerc. 

— Nu ajunge să încerci. Trebuie să hotărăști. Ori divorțezi 
de tatăl tău și-l lași să meargă pe drumul lui, iar tu mergi pe. 
al tău, ori nu divorțezi de el și lași lucrurile așa cum sunt. Ce 
vrei să faci? 

A urmat o tăcere lungă; în cele din urmă, Amber a spus: 

— Am să divorțez de el. Am să mă fac bine. Sunteţi sigur 
că am permisiunea dumneavoastră? 

— Da, o ai. 

Apoi doctorului Q i-a venit o altă idee. A invitat-o pe 
Amber să se întoarcă după prânz și să participe la o ședință 
de grup, lucru pe care ea l-a acceptat. La sfârșitul interviului, 
a privit-o în ochi și i-a spus: 

— Tatăl tău nu va muri dacă te faci bine. 

Ea n-a răspuns nimic. 

Două ore mai târziu, doctorul Q a explicat membrilor 
grupului că Amber a venit de la mare distanţă ca să-l vadă și 
trebuie să plece în seara aceea; i-a întrebat dacă acceptă ca ea 
să participe la ședința grupului, iar ei au fost de acord. 
Amber se potrivea bine în grup, întrucât citise o carte despre 
analiza tranzacţională și înțelegea la ce se referă ceilalți când 
vorbesc despre Părinte, Adult, Copil, jocuri și scenarii. După 
ce și-a istorisit povestea, ceilalți au prins repede ideea, la fel 
ca doctorul Q. 

— Rămâi bolnavă ca să împiedici moartea tatălui tău, a 
spus un membru al grupului. 

— Cum e soţul tău? a întrebat altul. 

— E ca stânca Gibraltarului, a răspuns Amber. 

— Așa că ai bătut tot drumul până aici ca să te sfătuiești 
cu Marea Piramidă, a spus altul, referindu-se la doctorul Q. 

— El nu e Marea Piramidă, a protestat Amber. 

— Pentru Copilul tău este, a zis cineva, iar ea n-a avut ce 
să replice. 

Doctorul Q nu spunea nimic, ci doar asculta. Pe parcursul 
discuţiei, cineva l-a întrebat: 

— I-aţi dat permisiunea de a se face bine? 

El a încuviinţat. 

— Ce-ar fi să i-o daţi în scris, dacă pleacă? 

— Poate că așa am să fac. 

În cele din urmă, doctorul Q a auzit ceea ce aștepta. Când 
membrii grupului i-au pus întrebări privitoare la viaţa ei se- 
xuală, Amber a recunoscut de bună voie că are deseori vise 
sexuale cu tatăl ei. Când ședința se apropia de sfârșit, doc- 
torul Q a formulat în scris permisiunea, care spunea: 

„Încetează să mai faci sex cu tatăl tău. 

Amber are voie să facă sex cu alți bărbaţi în afară de tatăl 
ei. Amber are permisiunea să se facă bine și să rămână sănă- 
toasă.“ i 

— Ce crezi că vrea el să spună? a întrebat-o cineva. 

— Nu sunt sigură. Vrea să spună că ar trebui să am o 
aventură? 

— Nu. Vrea să spună că ai permisiunea de a face sex cu 
soțul tău. 

— Ah! Unul dintre ceilalți doctori mi-a spus că ar trebui 
să am o aventură. Asta m-a speriat! 

— Nu la asta se referă doctorul Q. 

Amber a pus hârtia în poșetă; unul dintre membrii grupu- 
lui a intrat la bănuieli. 

— Ce-ai să faci cu hârtia aceea? 

— Pariez că o s-o arate prietenelor ei! 

— Așa e, a spus Amber zâmbind. 

— Un mesaj scris de la Marea Piramidă, da? O să ajungi 
faimoasă în orașul tău. 

— N-ai să te faci bine dacă o arăţi prietenelor, a spus 
altcineva. Asta e un joc! 

— Cred că ei au dreptate, a spus doctorul Q. Poate n-ar 
trebui să ai permisiunea în scris. 

— Adică vreți să v-o dau înapoi? 

Doctorul Q a încuviinţat, iar Amber i-a dat hârtia înapoi. 
El a întrebat-o: 

— Vrei să-ţi citesc cu voce tare conţinutul? 

— Mi-l amintesc. 

Doctorul Q i-a dat totuși ceva în scris: numele a doi psi- 
hanaliști adevăraţi din Bryneira. Spre regretul lui, acolo nu 
existau terapeuți formaţi în analiză tranzacțională. 

— După ce ajungi acasă, du-te la unul dintre acești doi 
oameni, a sfătuit-o el. 


Două săptămâni mai târziu, doctorul a primit o scrisoare 
de la Amber: 

„Vreau să mulțumesc tuturor pentru că mi-au acordat din 
timpul lor. Când am plecat, mă simțeam 99% vindecată. 
Lucrurile mergeau bine și depășisem câteva probleme ma- 
jore. Simţeam că pe celelalte le pot rezolva singură. Tatăl meu 
nu mai avea aceeași putere asupra mea și nu mă mai temeam 
că va muri. Viaţa mea sexuală revenise la normal pentru 
prima oară după trei ani. Arătam bine și mă simțeam bine. 
Am avut câteva perioade mai proaste, dar mi-am revenit 
foarte repede. Apoi m-am hotărât să merg la doctorul X, 
după cum m-aţi sfătuit.“ l 

Am prezentat povestea ca pe un exemplu al felului cum 
gândeşte un analist de scenarii. Rezultatele au fost cât se 
poate de satisfăcătoare pentru un singur interviu și o singură 
ședință de grup, din moment ce pacienta a profitat de avanta- 
jul permisiunii specifice care i s-a dat și a obținut din asta câte 
avantaje, a putut. 


G. Vindecarea 


Este evident că vindecarea lui Amber n-a fost perma- 
nentă. Totuși, antiteza scenariului care i-a fost oferită a avut 
un efect terapeutic bine definit și probabil că i-a adus unele 
beneficii permanente. Dar oricât de gratificante ar fi, astea 
sunt doar produse secundare. Adevăratul scop al antitezei 
scenariului constă în a câștiga timp, astfel încât pacientul să 
poată săpa mai în adâncime în instrumentarul scenariului 
său, cu obiectivul de a-și modifica hotărârile iniţiale din sce- 
narju. Astfel, pacientului pe care vocea Parentală îl îndeamnă 
insistent „Omoară-te!“, la care vocea descurajată a Copilului 
răspunde „Da, mamă“, i se spune: „N-o face!“ Această anti- 
teză simplă e dată în așa fel încât vocea terapeutului să fie 
auzită în momentul critic, în opoziție cu provocarea suici- 
dară, și pacientul să poată fi tras înapoi din pragul morții. 
Amânarea astfel obținută este folosită din plin în terapie. Pat 

se află acolo ca urmare a hotărârii pe care a luat-o în copilărie 
în cadrul scenariului, iar acum a obținut un răgaz suficient ca 
s-o revoce, luând altă hotărâre. 

Pe măsură ce pacientul se desprinde de programarea Pa- 
rentală, Copilul lui devine din ce în ce mai liber. La un anu- 
mit punct, cu ajutorul terapeutului și al propriului său Adult, 
reușește să se detașeze complet de scenariu și să-și orga- 
nizeze propriul spectacol, cu noi personaje, noi roluri, o nouă 
intrigă și o nouă răsplată finală. O astfel de vindecare a sce- 
nariului, care-i schimbă pacientului caracterul și destinul, 
este totodată o vindecare clinică, din moment ce noua hotă- 
râre îi va face majoritatea simptomelor să dispară. Asta se 
poate întâmpla pe neașteptate, astfel că pacientul trăiește 
„întorsătura“ chiar sub privirea terapeutului și a celorlalți 
membri ai grupului. Nu mai e o persoană bolnavă sau un 
pacient, ci o persoană sănătoasă, cu unele dizabilități sau 
slăbiciuni de care acum se poate ocupa obiectiv. 

Asta e analog cu ceea ce se întâmplă după o intervenţie ` 
chirurgicală abdominală reușită. În primele câteva zile, pa- 
cientul e o persoană bolnavă care face progrese, reușind. în 
fiecare zi să meargă ceva mai departe și să șadă în capul oase- 
lor ceva mai mult timp. Apoi, în a cincea sau a șasea zi, se 
trezește într-o postură complet diferită. Acum e o persoană 
sănătoasă, cu unele dizabilități sâcâitoare — poate o stare de 
slăbiciune și oarecare dureri în zona abdomenului. Dar nu se 
mai mulțumește doar să facă progrese. Vrea să se externeze, 
iar dizabilitățile nu mai reprezintă o invaliditate, ci doar niște 
probleme sâcâitoare de care vrea să scape cât mai curând cu 
putinţă, ca să-și poată relua viața în lumea minunată din afa- 
ra spitalului. Și toate astea se întâmplă peste noapte, printr-o 
singură comutare. Așa se întâmplă și cu „întorsătura“ din 
analiza scenariului: astăzi pacient, iar mâine, o persoană reală 
care îndrăznește să acționeze. 

Nan locuia împreună cu părinţii. Tatăl ei era pacient de 
meserie și primea un salariu lunar de la o agenţie guverna- 
mentală, pentru că era deprimat. Ea a fost crescută să-i calce 

pe urme, dar când a împlinit optsprezece ani, s-a săturat să 
piardă toată distracţia. A făcut progrese în grup timp de vreo 
șase luni, iar într-o zi s-a hotărât să se facă bine. 

— Cum mă fac bine? a întrebat ea. 

— Vezi-ţi de treaba ta, a răspuns terapeutul. 

În săptămâna următoare a venit îmbrăcată altfel și cu o ati- 
tudine complet diferită. A fost o luptă pentru ea să se ocupe 
de propriile chestiuni afective în loc de cele ale tatălui, dar a 
învăţat s-o facă din ce în ce mai bine. În loc să se îmbolnă- 
vească de câte ori se îmbolnăvea el, îl lăsa să se îmbolnăveas- 
că singur. Totodată, a înlăturat programarea din partea 
mamei, care spunea în rezumat: „Viaţa e o luptă, rămâi acasă 
cu tata.” Nan a luat un întreg set de hotărâri noi. A dezbrăcat 
uniforma de „fiică de schizofrenic“” și a început să se îmbrace 
ca o femeie. Și-a reluat studiile la facultate, a mers la o 
mulţime de întâlniri cu băieții și a fost aleasă Regina corpului 
studenţesc. Mai rămânea să i se spună un singur lucru: „Nu e 
adevărat că viaţa e o luptă — decât dacă o faci tu să fie. 
Încetează să lupți și începe să trăiești.” A reușit să facă și 
acest lucru.” 


* Nu știu suficient de multe lucruri despre vestimentația feminină ca 
să descriu corect uniforma asta, dar o recunosc când o văd. E un fel 
de a nega corpul, uniforma „sunt schizofrenică“ transformând cor- 
pul într-o caricatură. 

** N-a fost ceva accidental, din moment ce o altă pacientă din același 
grup a făcut „întorsătura“ în aceeași zi și a luat aproximativ același 
set de noi hotărâri. Ambele femei ar fi putut deveni cu ușurință 
paciente cronice, a căror principală contribuție față de omenire de-a 


lungul anilor ar fi fost niște fișe groase și complicate în dosarul 
clinic. 


Capitolul 19 
INTERVENTIA DECISIVĂ 


A. Căile finale comune 


Ceea ce se petrece în mintea pacientului îi rămâne necu- 
noscut terapeutului, cu excepția situaţiei în care se exprimă 
extern printr-un sunet sau o mișcare. În principiu, fiecare 
stare a Eului își găsește propria cale pentru o astfel de expri- 
mare externă. În exemplul clasic, Bridy e întrebată: „Cum e 
căsnicia ta?“, și răspunde cu emiază: „Căsnici-ia mea e 
pe-erfectă.“ În timp ce rostește cuvintele, își cuprinde veri- 
gheta cu degetul mare și arătătorul mâinii drepte și-n același 
timp își încrucișează picioarele și începe să-și legene piciorul 
drept. Cineva din grup o întreabă: „Asta spui tu, dar ce 
spune piciorul tău?“, iar Bridy își privește piciorul, surprinsă. 
Alt membru al grupului vrea să știe: „Și mâna ta dreaptă ce-i 
spune verighetei?“, la care Bridy începe să plângă și în cele 
din urmă povestește că soțul ei bea și o bate. 

După ce ajunge mai versată în analiza tranzacțională, Bridy 
poate să spună grupului care e originea celor trei răspunsuri 
ale ei la întrebare. Propoziția „Căsnicia mea e perfectă“ a fost 
rostită sau dictată de un Părinte-Mamă emfatic, rigid, care-i 
lua în stăpânire aparatul fonator drept cale finală comună. 
Mâna ei dreaptă a intrat sub controlul Adultului, pentru a se 
convinge că e căsătorită cu adevărat și poate pentru tot- 
deauna cu un nemernic, Picioarele i le-a încrucișat Copilul, ca 
să nu se amestece, iar apoi ea i-a oferit câteva șuturi ezitante. 
Folosirea descrierii pasive în acest paragraf semnifică faptul 
că diferitele părți ale corpului ei erau simple instrumente, 
aflate în slujba stărilor Eului pentru căile finale comune. 

Există trei modalități principale de alegere a căii finale 
comune: prin disociere, prin excludere sau prin integrare. 
Dacă stările Eului sunt disociate una de alta și nu „comu- 
nică“, fiecare își va găsi propria cale de exprimare, indepen- 
dent de celelalte, așa că fiecare este „neconștientă“ cu privire 
la ce fac celelalte. Astfel, Părintele lui Bridy, vorbind, nu era 
conștient de Adultul care pipăia cu degetele și nici de Copilul 
care dădea cu șutul, și nici aceștia doi nu erau conștienți unul 
de altul. Asta reflectă situația așa cum era ea în viaţa reală. În 
copilărie, Bridy nu avea voie să le vorbească deschis părin- 
ților și trebuia să facă tot felul de lucruri pe ascuns. Dacă era 
prinsă, încerca să evite să-și asume responsabilitatea pentru 
acțiunile sale, afirmând că (Adultul ei) n-a știut ce face (Co- 
pilul ei). Din punct de vedere clinic, e o situaţie isterică, în 
care Copilul poate să facă tot felul de lucruri complexe, în 
timp ce Adultul neagă că ar avea cunoștință de ele, iar 
Părintele nu are nici un amestec. 

Excluderea înseamnă că o stare a Eului este mult mai pu- 
ternic „investită“ decât celelalte și preia controlul după bunul 
plac, indiferent de strădaniile acestora. În grupuri, această 
situație poate fi văzută în forma cea mai spectaculoasă la 
fanaticii religioși sau politici, unde Părintele excluzător preia 
controlul asupra tuturor căilor de exprimare (cu excepția 
ocazionalelor scăpări „inconștiente”) şi calcă în picioare 
Copilul și Adultul, ca și pe alți membri ai grupului. Același 
lucru se întâmplă, într-un grad mai blând, la cei cu schizofre- 
nie compensată, la care Părintele preia controlul și exclude 
Copilul „rău“ sau nedemn de încredere, ca și Adultul neefi- 
cient, slab „investit“, pentru a evita internarea în spital sau 
camera de electroșocuri. Și această situaţie o reflectă pe cea 
reală din copilărie, când copilul era lăsat de capul lui, să se 
dezvolte singur, cu condiția să nu îndrăznească să ia 
inițiativa când părinții se aflau prin preajmă. 

Un tip „normal“ de excludere apare la personalitățile bine 
organizate, în care o stare a Eului preia controlul cu consim- 
țământul celorlalte. Copilul și Părintele, spre exemplu, lasă 

Adultul să dețină controlul pe parcursul orelor de muncă. 
Drept răsplată pentru cooperare, Copilului i se permite să 
preia controlul la petreceri, iar Părintelui, în alte momente 
adecvate, cum ar fi ședințele de la școală. 

Integrarea presupune ca toate trei stările Eului să se 
exprime simultan, cum se întâmplă în producţiile artistice și 
în interacțiunile profesionale cu oamenii. 

Vocea și postura sunt exemple bune de căi finale comune. 
Vocea este deosebit de valoroasă în depistarea compromi- 
surilor. Astfel, multe femei spun lucruri inteligente cu o voce 
de fetiță, dar cu o siguranţă considerabilă. Aici există un com- 
promis între Părintele care spune „Să nu te maturizezi“, un 
Adult care oferă sfaturi și un Copil căruia îi place să fie prote- 
jat. ÎL putem numi „Copil programat de Adult” sau „Copil 
precoce“. Mulţi bărbați spun lucruri inteligente cu o voce de 
adult căreia îi lipsește siguranța. Aici, Părintele întreabă 
„Cine te crezi?“, Copilul zice „Vreau să mă laud“, iar Adultul 
spune „Am ceva ce ai putea să încerci”. Îl putem numi Adult 
programat de Copil. Se întâlnesc de asemenea frecvent Co- 
pilul programat de Părinte („Mami a spus așa”) și Părintele 
programat de Adult („Fă exact așa”). 

Postura indică nu doar principalele stări ale Eului, ci și 
diferitele lor aspecte. Astfel, Părintele critic șade cu spinarea 
dreaptă și arată cu degetul îndreptat înainte, în timp ce 
Părintele grijuliu se deschide și formează cu corpul său un 
cerc receptiv. Postura Adultului e flexibilă, alertă și mobilă. 
Copilul adaptat se retrage făcându-se ghem (emprostho- 
tonos) și în ultimă instanță poate ajunge în poziţie fetală, cu 
cât mai mulți mușchi posibil flectaţi, iar Copilul expresiv 
(opisthotonos), cu cât mai mușchi posibil în extensie. Em- 
prosthotonos se asociază cu plânsul, iar opisthotonos, cu 
râsul. Chiar și curbarea unui singur deget, de pildă arătă- 
torul, poate da un sentiment de nesiguranţă și retragere, pe 
când întinderea lui dă un sentiment de încredere și deschi- 
dere. A-l îndrepta rigid în față dă sentimentul Parental de a 

ridica un obstacol impenetrabil în calea apropierii persoanei 
sau ideilor oricui. 

Altfel spus, Copilul păstrează un control mai mult sau 
mai puţin complet asupra musculaturii involuntare, Adultul 
controlează de obicei mișcările musculaturii voluntare, iar 
Părintele controlează atitudinea sau echilibrul între tonusul 
mușchilor flexori și al celor extensori. 

Din toate acestea se poate vedea că alegerea sau atribuirea 
căii finale comune se face după un fel de dialog în minte. 
Există patru dialoguri posibile între stările simple ale Eului: 
trei dialoguri în doi (P-A, P-C și A-C) și un dialog în trei 
(P-A-C). Dacă vocea Părintelui se împarte în cea a Tatălui și 
cea a Mamei, cum se întâmplă de obicei, și dacă mai intervin 
și alte personaje Parentale, situația se complică. Fiecare voce 
poate fi însoțită de propriul set de „gesturi“ exprimate 
printr-un anumit set de mușchi sau o anumită parte a corpu- 
lui. Dar oricare ar fi natura dialogului, rezultatul lui va fi 
exprimat prin căile finale comune sau, mai precis, va exista o 
anumită cale finală comună stabilită prin dominație, acord 
sau compromis, iar stările Eului frustrate vor găsi căi sub- 
sidiare de exprimare. 


B. Vocile din minte 


Cât sunt de reale vocile la care ne-am referit mai sus? 
Breuer144 a descoperit stări ale Eului (stări separate ale 
conștiinței) cu aproape o sută de ani în urmă, dar nu și-a 
urmat descoperirea mai departe. Cam în aceeași perioadă, 
colegul său, Freud, a ajuns la convingerea că imaginile 
vizuale exprimă dorinţe și și-a petrecut cea mai mare parte a 
vieţii ocupându-se de această idee. Ca urmare, a neglijat as- 


144 Breuer, J. și Freud, S. Studies in Hysteria. Nervous and Mental 
Disease Monographs, New York, 1950, pp. 14-32. 

pectul auditiv al psihismului. Chiar și Federn!45, care a elabo- 
rat pentru prima oară ideea unul „dialog mental între două 
părți ale Eului“, a trecut cu vederea problema vocilor reale și 
a descris dialogul ca fiind reprezentat vizual (în vise, de 
pildă). Principala contribuţie a lui Freud în această privinţă a 
fost afirmaţia sa cum că vocile auzite în vise reprezintă voci și 
cuvinte auzite cu adevărat în stare de veghe.146 


Regula clinică desprinsă din experiența analizei tranzac- 


ționale a fost deja prezentată: Copilul își exprimă dorinţele în 
imagini vizuale, dar ceea ce face în privinţa lor, etalarea 
finală prin intermediul căii finale comune, se hotărăște prin 
imagini auditive sau voci din minte, rezultatul unui dialog 
mental”. Acest dialog dintre Părinte, Adult și Copil nu este 
„inconștient“, ci preconștient, ceea ce înseamnă că poate fi 
conștientizat cu ușurință. Astfel se constată că el constă din 
elemente preluate din viața reală, lucruri care au fost real- 
mente rostite cândva, cu voce tare. Regula terapeutică e un 
simplu derivat al acestui fapt. Din moment ce calea finală 
comună a comportamentului pacientului este stabilită de 
vocile din mintea lui, schimbările se pot face introducându-i 
în minte altă voce: aceea a terapeutului. Dacă acest lucru se 
face cu ajutorul hipnozei, e posibil să nu fie eficient, din 
moment ce e o situație artificială. Dar dacă se face în stare de 
veghe, poate funcționa mai bine, fiindcă asta e starea în care 
au fost introduse în mintea pacientului vocile inițiale. Excep- 
țiile survin când răcnetele părintelui vrăjitoare sau monstru îi 
induc copilului o stare de panică, stare care e, în esenţă, o 
fugă traumatică. 
145 Federn, P. Ego Psychology and the Psychoses, Basic Books, New York, 
1952, capitolul 4. 
146 Freud, S. The Interpretation of Dreams. The Macmillan Company, New 
York, 1915. 
Probabil că lucrurile stau altfel în cazul copiilor surzi și, de aseme- 
nea, în cazul celor orbi, dar până acum nu se știe nimic despre 
modul cum se elaborează scenariul în contextul unor asemenea 
handicapuri. 


* 


422 Eric Berne 


Pe măsură ce obține tot mai multe informaţii de la diferiți 
pacienţi, cu privire la ceea ce spun vocile din mintea lor, și 
capătă tot mai multă experienţă în a face legături între aceste 
conţinuturi și comportamentul pacienților exprimat prin căile 
finale comune, terapeutul își dezvoltă o abilitate și un dis- 
cernământ deosebit de fine în această privință. Ajunge să 
audă vocile din mintea pacientului foarte rapid și foarte 
corect, de obicei înainte ca pacientul însuși să le poată auzi 
clar. Dacă pune o întrebare sensibilă sau cu încărcătură afec- 
tivă, iar pacientul are nevoie de timp ca să răspundă, tera- 
peutul poate observa o tresărire ici, o contracție colo, plus o 
modificare a expresiei feţei, astfel încât poate să urmărească 
„dialogul din cap“ aproape ca și cum ar asculta înregistrarea 
de pe o casetă. Am ilustrat o astfel de situație în capitolul 14 
(B), în cazul lui Mab, care asculta tirada mamei sale. 

După ce a înţeles ce se petrece, următoarea sarcină a tera- 
peutului constă în a-i da pacientului permisiunea și a-l învăța 
să asculte vocile, care și-au păstrat nealterată forța din 
copilărie. Aici e posibil să aibă de depășit mai multe tipuri de 
rezistență. Pacientul poate avea interdicția de a asculta, ca 
urmare a unor directive Parentale de genul: „Dacă auzi voci, 
ești nebun.“ Sau Copilul său se poate teme de ceea ce va auzi, 
sau Adultul său ar putea prefera să nu asculte persoanele 
care-i guvernează comportamentul, ca să-și păstreze iluzia de 
autonomie. 

Mulţi terapeuţi „de acțiune” devin foarte abili în a aduce 
la viață aceste voci folosind tehnici speciale, prin care pacien- 
tul se trezește purtând cu voce tare dialogul, astfel că atât el, 
cât și cei care-l ascultă își pot da seama foarte clar că lucrurile 
pe care le spune s-au aflat tot timpul în mintea lui. Terapeuţii 
gestaltiști folosesc deseori „scaunul gol“, tehnică în cadrul 
căreia pacientul se mută de pe un scaun pe altul, interpretând 
două roluri, fiecare rol reprezentând o parte a sa147. Cei care 
folosesc psihodrama pun la dispoziția pacientului asistenți 
specializaţi, care joacă un rol, complementar celui jucat de 

pacient148. Urmărind astfel de ședințe de terapie sau citind 
despre ele, devine clar în scurt timp că perspectiva fiecărui 
rol provine de la diferite stări ale Eului sau diferite aspecte 
ale unei singure stări a Eului și constă în dialogul ce se des- 
fășoară în mintea pacientului din fragedă pruncie. Însă 
aproape toată lumea mormăie pentru sine din când în când, 
așa că oricare pacient are un bun punct de plecare pentru 
scoaterea la lumină a dialogului său mental, fără astfel de 
tehnici speciale. Ca regulă generală, propoziţiile la persoana a 
doua („Ar fi trebuit să faci...“ etc.) vin de la Părinte, pe când 
cele la persoana întâi („Eu trebuie să...“, „Oare de ce-am...“ 
etc.) vin de la Adult sau de la Copil. 

Cu oarecare încurajări, pacientul devine conștient în scurt 
timp de cele mai importante directive din scenariul său, așa 
cum sunt ele rostite în mintea lui, și i le poate aduce la 
cunoștință terapeutului. Apoi terapeutul trebuie să-i dea lui 
Pat opțiunea de a alege între ele, renunțând la cele neadapta- 
tive, inutile, nocive sau care-l induc în eroare și păstrându-le 
pe cele adaptative ori utile. Chiar mai bine, îi poate da posi- 
bilitatea să divorțeze amiabil de părinţii lui și să pornească 
totul de la zero (deși de multe ori divorțul amiabil va fi pre- 
cedat de o fază furioasă, cum se întâmplă la început în toate 
cazurile de divorţ, chiar dacă în cele din urmă se încheie pri- 
etenește). Asta înseamnă că trebuie să-i dea lui Pat permisi- 
unea de a nu se supune directivelor Parentale, ca expresie nu 
a revoltei, ci a autonomiei, așa încât să fie liber să facă 
lucrurile în felul lui și să nu fie obligat să-și urmeze scenariul. 

O cale mai ușoară de a aborda problema constă în a-i 
administra pacientului medicamente ca meprobamat, fenoti- 
azine sau amitriptilină, care au efectul de a amuţi vocile 
Parentale. Acestea înlătură anxietatea sau depresia Copilului 
și, drept urmare, „fac pacientul să se simtă mai bine“. Dar 
există trei dezavantaje. În primul rând, aceste medicamente 
tind să tâmpească întreaga personalitate, inclusiv vocea 


148 Moreno, J.L. „Psychodrama“. În American Handbook of Psychiatry, 
Vol. 2, Basic Books, New York, 1959. 

Adultului. Unii medici sfătuiesc pacientul, de pildă, să nu 
conducă mașina câtă vreme face tratamentul. În al doilea 
rând, îngreunează terapia, tocmai pentru că vocile Părintelui 
nu pot fi auzite clar, astfel că directivele scenariului pot fi 
mascate sau insuficient scoase în evidenţă. Și în al treilea 
rând, permisiunea terapeutică dată în asemenea condiții 
poate fi exercitată liber, din moment ce interdicțiile Parentale 
sunt scoase din funcție temporar, dar când se întrerupe trata- 
mentul medicamentos, Părintele revine de obicei cu toată 
forţa și poate chiar să se răzbune pe Copil pentru libertățile 
pe care și le-a luat în absenţa sa. 


C. Dinamica permisiunii 


Ca metodă terapeutică, analiza tranzacțională se bazează 
pe premisa că vorbele și gesturile pot avea efect terapeutic 
fără alt contact fizic cu pacientul în afara strângerii de mână. 
Dacă analistul consideră că pentru un anumit pacient este de 
dorit contactul fizic, îl poate trimite la un curs de dans, un 
grup de conștientizare senzorială sau un „curs de permisi- 
uni“. Cursurile de permisiuni se deosebesc de celelalte două 
fiindcă sunt conduse de oameni formaţi în analiză tranzac- 
țională, care urmează recomandarea terapeutului, în loc să-și 
impună asupra pacientului propriile teorii sau nevoi. Astfel, 
analistul tranzacţional poate să hotărască: „Pacientul ăsta are 
nevoie de îmbrățișări, dar eu nu pot să-l îmbrățișez și să fac 
în același timp terapie bine planificată, așa că am să-l trimit la 
un curs de permisiuni, cu recomandare pentru îmbrățișări.” 
Sau: „Pacienta asta are nevoie să se detensioneze prin dans și 
contact tactil neformal cu oamenii, dar eu nu conduc un curs 
de dans, așa că o voi trimite la un curs de permisiuni, cu 
recomandare pentru dans.“ 

Cursurile de permisiuni se desfășoară ca niște activități de 

sau exerciţii de dans individuale. Toţi pacienţii fac același 
lucru în același timp, dar instructorul este conștient de ne- 
voile speciale ale fiecăruia și le acordă o anumită atenţie. 
(Pacienţii nu trebuie să facă același lucru în același timp. 
Instructorul le dă doar sugestia, și fiecare persoană e liberă să 
procedeze după cum dorește — fapt ce face parte din permi- 
siunea obținută la curs. Însă de obicei, pacienţii se bucură să 
participe împreună cu alți oameni, lucru care se poate să le fi 
lipsit în copilărie.) 

Doctorul Q a participat la un curs de permisiuni ca să afle 
cum se simte acolo și ce poate învăţa. Când instructorul a 
sugerat: „Toată lumea să se așeze pe podea“, vocile din 
mintea lui au spus: „Copilul și Adultul meu acceptă amândoi 
sugestia ta de a mă așeza pe podea“, așa că s-a așezat. Unde 
era Părintele său? Adultul și Părintele lui conveniseră ante- 
rior că Părintele îi va da Copilului libertatea de a proceda 
după bunul plac, sub un oarecare control din partea Adul- 
tului, cu excepția situației în care lucrurile „mergeau prea 
departe“, adică deveneau prea sexi. Copilul său s-a simţit 
într-adevăr puţin stârnit, dar n-a fost nevoie ca Părintele să 
intervină, din moment ce Adultul s-a dovedit cât se poate de 
capabil să țină situația sub control. De aici se desprind unele 
indicii cu privire la modul în care își face efectul permisiunea. 

Cum permisiunea constituie intervenţia decisivă în anali- 
za scenariului, merită să se înțeleagă cât se poate de clar cum 
funcţionează ea și ar trebui profitat de orice ocazie de învă- 
tare în această privință, prin observații efectuate în diferite 
situații. 

Când Jeder are deja permisiunea Părintelui de a face un 
lucru, nu e nevoie de dialog intern. Aceasta corespunde cu 
înţelesul literal al permisiunii, acela de autorizaţie. Odată ce 
persoana are autorizaţia de a face un lucru, nu trebuie să dea 
raportul de fiecare dată când vrea să-l facă. În condiţii obiș- 
nuite, va avea de a face cu autoritățile doar dacă abuzează de 
autorizaţie și merge prea departe. Unii părinţi, desigur, sunt 
„inspectori“ prin firea lor și chiar și după ce acordă o autori- 

zaţie, vor să supravegheze totul. Oamenii cu astfel de Părinţi 
în minte sunt foarte inhibaţi și neliniștiți. 

Când există interdicția de a face un anumit lucru, de 
fiecare dată când persoana începe să facă acel lucru, va avea 
loc un dialog. Părintele devine activ și spune „nu!“ într-un 
scenariu dur, „Ai grijă“ într-unul ameninţător sau „De ce vrei 
să faci asta?“ într-unul blând — de obicei, ceea ce ar spune 
părintele real, în viața reală. Apoi Părintele preia controlul 
asupra energiei mobilizate de Copil pentru acțiunea respec- 
tivă și o folosește pentru a ţine Copilul în frâu. Cu cât Copilul 
a mobilizat mai multă energie ca s-o investească în acea 
acţiune, cu atât mai energic poate deveni Părintele, însușin- 
du-și acea energie. În asemenea condiţii, cum poate primi 
Copilul permisiunea de a face un lucru? Dacă cineva din 
afară spune: „Lasă-l să facă asta!“, Părintele se alarmează și 
interdicția sa devine și mai energică, așa încât Copilul singur 
n-are nici o șansă. Dar persoana din afară poate seduce 
Copilul, furnizându-i „energie“ sub forma încurajării sau a 
presiunii, și atunci Copilul poate să profite și să facă ce-și 
dorește. Dar după aceea, Părintele rămas activ și energic 
intervine și provoacă fenomenul „mahmurelii“, ca în mah- 
mureala alcoolică — după ce Copilul a avut prea multă liber- 
tate se instalează sentimente de vinovăţie și depresie de tip 
maniaco-depresiv. 

Astfel stau lucrurile cu un Adult slab „investit“ sau inac- 
tiv. De fapt, Adultul este singura forță care poate interveni 
eficient între Părinte și Copil, și toate intervenţiile terapeutice 
trebuie să ia în calcul acest lucru. Se pare că Adultul poate 
primi din exterior permisiunea de a-și mobiliza propria 
energie sau poate fi încărcat de o sursă externă, și atunci e în 
măsură să intervină între Părinte și Copil. Își subordonează 
Părintele, și astfel Copilul are libertatea să acționeze după 
voie. Dacă Părintele obiectează ulterior, Adultul rămâne 
„investit“ și i se poate opune. 

Relaţia dintre Părinte și Copil se aplică și invers. Părintele 
poate nu numai să ia din energia Copilului ca să i se opună, 

ci și să-i transfere energie, ca să-l incite. Astfel, un Părinte 
„rău“ creează un Copil „rău“ nu doar îndemnându-l să facă 
lucruri „rele“, ci și dându-i energie pentru asta1%7. E un lucru 
binecunoscut schizofrenicilor vindecaţi cu ajutorul analizei 
tranzacţionale, prin intermediul re-parentajului150. În re-pa- 
rentaj, Adultul își exercită de asemenea funcţia devenind 
suficient de activ pentru a se opune Părintelui înlăturat, dacă 
acesta reintră în acțiune. 

Am menţionat că există permisiuni pozitive sau autori- 
zaţii, prin care terapeutul sau Adultul spune: „Lasă-l s-o 
facă!“, și permisiuni negative sau eliberări, în care argumen- 
tul este: „Încetează să-l mai împing să facă asta!“ 

Prin urmare, factorul decisiv în terapie constă în a agăța 
mai întâi Adultul pacientului. Dacă terapeutul ṣi Adultul pot 


mai rămân posibilități pentru altceva. Doar în ultima fază a psihana- 
lizei formale, Adultului i se permite exprimare deplină, și când se 
petrece acest lucru, pacientul e considerat „vindecat“. Altfel spus, 
într-o psihanaliză, pacientul este vindecat când analistul îi dă în 
sfârșit permisiunea de a gândi singur. În analiza tranzacțională, 
Adultul e solicitat ca aliat cât mai curând cu putinţă și-și dovedește 
valoarea. Protecţia nu presupune o vindecare prin transfer, ci este 
pur și simplu o modalitate de a traversa o etapă mai dificilă pe dru- 
mul spre încrederea în sine. Omul care învață să călărească, să sară 
de la trambulină sau să piloteze un avion are nevoie la început de 
protecție similară, dar asta nu înseamnă că este „dependent“ de 
instructorul său în vreun sens reprobabil. Când e pregătit, își dă 
drumul singur (în cazul sporturilor menționate, probabil după zece 
săptămâni). Orice om care învaţă să se confrunte cu o forță a naturii 
are nevoie de zece săptămâni de protecţie, poate mai mult în unele 
cazuri. 

150 Schiff, J. et al. „Reparenting in Schizophrenia”. Transactional Analysis 
Bulletin, 8: 45-75, Iulie 1969. 

să cadă de acord și să formeze o alianţă, această alianţă poate 
fi folosită împotriva Părintelui, pentru a-i da copilului permi- 
siunea fie să facă un lucru interzis, fie să nesocotească o 
provocare Parentală. După ce criza ia sfârșit, Copilul lui Pat 
tot mai trebuie să se confrunte cu un Părinte rămas cu ener- 
gia intactă. În cazul unei permisiuni pozitive („Ai voie să ai 
orgasm cu soțul tău dacă vrei“), Copilul poate fi secătuit de 
energie și prea slab ca să se împotrivească Părintelui pornit 
să-l pedepsească. După o permisiune negativă („Nu trebuie 
să te îmbeţi ca să dovedești că ești bărbat”), Copilul e încor- 
dat, irascibil și poate plin de resentimente la adresa celui care 
i-a dat permisiunea să se împotrivească. În această stare de 
frustrare și vulnerabilitate, nu are nici o apătare împotriva 
tachinării răutăcioase a Părintelui. În ambele cazuri, acesta e 
punctul în care terapeutul trebuie să fie disponibil, pentru a 
apăra Copilul de răzbunarea ori disprețul Părintelui. 

Acum putem vorbi cu o anumită siguranţă de „cei trei P“ 
ai terapiei, care stabilesc eficacitatea terapeutului: puterea, 
permisiunea și protecţia.151 Terapeutul trebuie să-i dea Copi- 
iului permisiunea de a nu se supune poruncilor și provo- 


cărilor Parentale. Pentru a face eficient acest lucru, el trebuie - 


să fie și să se simtă puternic — nu atotputernic, ci suficient de 
puternic pentru a se confrunta cu Părintele pacientului. După 
aceea, el trebuie să se simtă suficient de puternic — și Copilul 
pacientului trebuie să creadă acest lucru — pentru a-i oferi 
protecţie în fața mâniei Parentale. (Cuvântul „putere“ este fo- 
losit aici în sensul care se aplică terapeuților de ambele sexe.) 

Della (capitolul 3) oferă un exemplu ilustrativ simplu. Ea 
avea momente de desprindere de realitate, în care bea, și în tim- 
pul acestor episoade o pândea pericolul de a-și distruge viața. 

— (1) Dacă nu termin cu asta, a spus ea (Adultul), am să 
mă distrug și am să-mi distrug, și copiii. 

— (2) Așa e, a răspuns doctorul O, agățându-i astfel 
Adultul deja activ. (3) Prin urmare, ai nevoie de permisiunea 
de a termina cu băutul. 


151 Crossman, P. „Permission and Protection“. Transactional Analysis 
Bulletin, 5: 152, lulie 1966. 

— (2) Sigur că da. (Adultul) 

— (6) Foarte bine! (4) Păi atunci, termină cu băutul 
(Părintele adresându-se Copilului ei). 

— (5) Ce să fac când mă simt foarte încordată? a întrebat 
ea (Copilul). | 

— (5) Dă-mi telefon (procedură Adultă). 

Della a procedat întocmai, cu rezultate bune. În acest caz, 
tranzacțiile sunt: (1) Agaţă Adultul sau așteaptă să devină 
activ. (2) Formează o alianță cu Adultul. (3) Declară-ţi planul 
și vezi dacă Adultul e de acord. (4) Dacă totul e limpede, dă-i 
Copilului permisiunea de a nu da ascultare Părintelui. Asta 
trebuie făcut clar și folosind imperative simple, fără „dacă“ și 
„dar“. (5) Oferă-i Copilului protecţie în fața urmărilor. (6) 
Intărește acest lucru spunându-i Adultului că totul e bine. 
Trebuie menţionat că episodul relatat a fost a doua încercare 
a doctorului Q de a-i acorda Dellei permisiunea. Prima dată a 
răspuns Copilul ei, nu Adultul: „Dar ce-am să fac dacă mă 
simt încordată și vreau să beau?“ Imediat ce a auzit Copilul 
spunând „dar“, „dacă“ și „ȘI“, doctorul Q și-a dat seama că 
permisiunea nu va ţine, așa că a renunțat la manevră și a tre- 
cut la altceva. De astă dată, Della a întrebat: „Ce să fac când 
mă simt încordată?“ Din moment ce fraza ei nu conţinea nici 
un „dacă“, „și“ sau „dar“, doctorul Q a considerat că Della e 
pregătită să reușească. Permisiunea a fost puternică, fiindcă 
nici el nu a folosit vreun „dacă“, „și“ sau „dar“. Se poate 
observa că n-a urmat pașii în ordine numerică, ci i-a adaptat 
la ceea ce se petrecea. 

In rezumat: (1) Permisiunea înseamnă autorizaţia de a 
renunţa la un comportament la care Adultul vrea să renunţe 
sau eliberarea de un comportament negativ. (2) Puterea 
înseamnă capacitatea de a face faţă confruntării. „Dacă“ și 
„dar“ nu-i sugerează unui Copil putere. Orice permisiune ce 
conține un „dacă“ sub forma unei condiţii sau a unei 
ameninţări nu e bună la nimic; la fel și dacă e condiționată, 
amendată sau micșorată printr-un „dar“. (3) Protecţia în- 
seamnă că pe parcursul acestei etape, pacientul poate să facă 
apel la terapeut, la nevoie, așa încât acesta să-și exercite iarăși 

1. Puterea 
“Si T (A): Eu îţi pot da permisiunea. 
R1 Pt (A): Am nevoie de ea. 


2. Permisiunea 
$2 T (P): Ţi-o dau. 
R2 Pt (C). O accept. 


3. Protecția 
S3 Pt (C): Mi-e frică. 
R3 T (P): Eşti în siguranță. 


4. Întărirea (nereprezentată aici) 
S4 Pt (A): Precis? 
R4 T (A): Da, precis. 


Terapeut Pacient 


Tranzacția permisiunii 
Figura 18 


puterea. Capacitatea sa protectoare constă în egală măsură în 

timbrul vocii și în conținutul spuselor sale. l 
Figura 18 prezintă cei trei pași în acordarea unei permisi- 

uni eficiente. Primul vector, AA, reprezintă agăţarea Adul- 


tului. Al doilea vector, PC, este permisiunea propriu-zisă, 1ar . 


a] treilea vector, PC, îl reprezintă pe terapeut acordându-i 
protecţie Copilului pacientului în fața unui Părinte stârnit. 
Terapeutul timid e la fel de nepotrivit pentru încercarea 
de a îmblânzi un Părinte furios cum e un cowboy timid care 
încearcă să călărească un cal sălbatic. lar dacă terapeutul e 
aruncat din șa, aterizează exact peste Copilul pacientului. 


D. A vindeca pacienţi versus a face progrese 


Herbert O. Yardley152 descrie sarcina îndelungată și 
extrem de dificilă de a sparge un cod japonez în timpul 


152 Yardley, H.O. The American Black Chamber. Bobbs-Merril Company, 
New York, 1931. 

Primului Război Mondial, fără a cunoaște limba japoneză. 
Unul dintre asistenții lui a avut următorul vis: 

„Mă plimb pe o plajă cu un sac greu cu pietriș, pe care tre- 
buie să-l car și care mă obosește foarte tare. Pot să mă ușurez 
cât de cât de povară astfel: ori de câte ori găsesc pe plajă o 
piatră care se potrivește cu una din sacul meu, pot s-o arunc 
pe cea din sac.“ 

Acest vis minunat arată cum a fost tradusă în imagini 
sarcina laborioasă de a descifra codul, cuvânt cu cuvânt. El 
este totodată o parabolă a ceea ce înseamnă pentru pacient să 
„facă progrese“. Analiza scenariului încearcă să taie curelele 
rucsacului, astfel încât pacientul să poată da jos din spinare 
întreaga încărcătură și să se simtă liber cât mai curând cu 
putinţă. Fără îndoială, sistemul terapeutic mai lent, „piatră cu 
piatră“, îi dă terapeutului o mai mare încredere că știe ce 
face, dar și analiștii de scenarii încep să simtă mai multă 
încredere și descoperă tot mai des unde să taie, astfel încât 
să-l elibereze pe pacient de întreaga povară dintr-o dată. Prin 
asta nu se pierde nimic, din moment ce e întru totul posibil 
ca, ulterior, să cerceteze sacul cu pietre înlăturat și să facă 
același travaliu ca un psihanalist, după ce pacientul se simte 
mai bine. Sloganul terapiei „A face progrese“ este: „Nu poți 
să te simți mai bine decât după ce ești complet analizat“, pe 
când cel al terapiei „Vindecarea pacienţilor“ este: „Întâi fă-te 
bine, iar după aceea analizăm, dacă o să mai vrei.“ E un lucru 
similar cu problema nodului gordian. Mulţi oameni au încer- 
cat să desfacă nodul, din moment ce profeția spunea că acela 
care va reuși va deveni stăpânul Asiei. Alexandru a venit și a 
tăiat nodul cu sabia. Ceilalţi au protestat cu tărie că nu așa 
trebuia să procedeze, că a ales calea cea mai ușoară, supra- 
simplificând problema. Dar el a rezolvat sarcina și și-a primit 
într-adevăr răsplata. 

Altfel spus, terapeutul poate fi sau botanist, sau inginer. 
Botanistul intră pe un teren acoperit cu ierburi, tufișuri și 
arbuști și cercetează fiecare frunză, fiecare floare și fiecare fir 
de iarbă, ca să afle ce se petrece acolo. Între timp, fermierul 

flămând spune: „Dar avem nevoie de pământul ăsta ca să-l 
cultivăm!“ „Asta cere mult timp, replică botanistul. Nu poți 
să grăbești un asemenea proiect.“ Inginerul zice: „De ce 
crește aici toată vegetaţia asta? Hai să schimbăm modul de 
irigare, și atunci pământul se va curăța. E suficient să găsești 
pârâul și să construiești digul care trebuie, și în scurt timp 
necazurile tale vor lua sfârșit. E ușor!“ Dar dacă „fermierul 
flămând“ e un pacient înfometat de afecțiune, el replică: 
„O, dar mi-e dragă toată vegetația asta, așa că prefer să rabd 
de foame până când cercetăm fiecare frunză, fiecare floare și 
fiecare fir de iarbă.” Botanistul face progrese, iar inginerul 
rezolvă problema — dacă-l lasă pacientul. Asta, pentru că 
botanica e o știință, iar ingineria, o metodă de a schimba 
lucruri. 


Capitolul 20 
TREI PREZENTĂRI DE CAZ 


A. Clooney 


Clooney e o femeie casnică în vârstă de treizeci și unu de 
ani, pe care doctorul Q o cunoștea de când ea avea opt- 
sprezece ani, cu mult timp înainte ca el să știe mare lucru 
despre analiza scenariilor. Când a venit prima oară în cabine- 
tul lui, Clooney era speriată, însingurată, stângace și roșea 
foarte mult. Dădea impresia că un spirit angelic a coborât din 
Rai căutând un corp pe care să-l folosească drept vehicul, iar 
după ce s-a instalat în corpul lui Clooney, a ajuns la concluzia 
că a comis o mică eroare. Tânăra avea foarte puțini cunoscuţi 
și nici un prieten. Faţă de băieţii de la școală reacționa cu aro- 
ganţă și sarcasm, reușind astfel să-i alunge foarte eficient. În 
plus, era supraponderală. 

Prima ei perioadă de terapie s-a bazat în principal pe ana- 
liza structurală, conținând doar câteva idei rudimentare 
despre jocuri și scenarii, dar s-a dovedit suficient de eficientă 
încât Clooney să se căsătorească și să aibă doi copii. După 
aproximativ cinci ani s-a întors, fiindcă avea dificultăţi în 
privinţa vieții sociale exterioare și considera că astfel își ne- 
dreptățește soțul. Unul dintre lucrurile care o deranjau consta 
în faptul că la petreceri bea foarte mult, ca să obțină o stare 
degajată, iar după aceea făcea lucruri nebunești, ca de pildă 
să se dezbrace complet în urma unei provocări. A doua 
perioadă de terapie a ajutat-o suficient încât să poată merge 
la petreceri fără să facă exces de băutură. Deși astfel de prile- 
juri îi displăceau în continuare, reușea să stea de vorbă cu 
oamenii și considera că e un lucru mulțumitor, 


434 Eric Berne 


După încă vreo cinci ani, Clooney s-a întors iarăși, de astă 
dată hotărâtă să se facă bine în loc să facă doar progrese. 
După cinci ședințe de terapie cu grupul și altele două indi- 
viduale, a cerut încă o ședință individuală. Cu ocazia respec- 
tivă, s-a strecurat în cabinet, a dat să închidă ușa în urma ei 
fără prea multă tragere de inimă și s-a așezat. Doctorul Q a 
închis ușa și s-a așezat și el. Apoi a avut loc următoarea 
discuţie: 

C: M-am gândit la ceea ce mi-aţi spus săptămâna trecută 
— aţi spus că ar trebui să mă maturizez. Mi-aţi mai spus asta 
și înainte, dar n-am putut să ascult cu adevărat. Și soțul meu 
mi-a dat permisiunea să mă maturizez. 

Q: N-am spus să te maturizezi. Nu cred să fi spus așa ceva 
nimănui. Ți-am spus că ai permisiunea să fii femeie, ceea ce 
este cu totul altceva. A te maturiza înseamnă să faci progrese, 
dar a fi femeie înseamnă că Adultul tău preia conducerea și 
te faci bine. 

C: Soţul meu mi-a spus că la început, când ne-am căsă- 
torit, avea nevoie ca eu să fiu dependentă de el, dar acum nu 
mai are nevoie de asta, așa că am permisiunea lui să devin 
femeie. 

Q: Cum de a devenit soţul tău așa de deștept? 

C: A fost și el aici, cel puţin cu spiritul. Discutăm ce se 
întâmplă aici și a învățat foarte multe, așa că înțelege. 

Q: Mama ta era la fel ca soțul tău. Și ea avea nevoie de 
tine. 

„C: Exact. Avea nevoie să fiu dependentă de ea. 

Acest lucru îl nedumerește pe doctorul Q, fiindcă Părin- 
tele mamei era cel care-i dădea directive lui Clooney, cerân- 
du-i să fie dependentă de ea, directivă pe care Clooney a 
perpetuat-o în căsnicie. Dar dacă teoria scenariului era co- 
rectă, părea că ar trebui să existe de asemenea o comandă 
importantă de scenariu venind de la Copilul mamei. În timp 
ce doctorul Q se gândea la acest lucru, Clooney a schimbat 
subiectul. 

C: Și apoi, vorbiți mereu despre fundul meu, și știm că în 
baie s-a întâmplat ceva ce eu n-am reușit să-mi amintesc. 

Q: Păi scena la care mă gândesc e una foarte des întâlnită. 
Fetiţa intră în sufragerie, unde stă mama cu prietenele ei, și-i 
cade scutecul, și toată lumea spune: „Ce drăgălaș!“ 

C: Da, așa mi s-a întâmplat. 

Q: Și fetița e foarte rușinată și roșește, ba poate-i roșește și 
fundul, și asta înrăutățește situația, fiindcă acum toţi sunt 
foarte interesaţi de cele ce se întâmplă și spun: „Ia te uită! E 
drăgălașă foc, ho-ho-ho!“ 

C: Chiar așa mă simțeam. 

Q: Asta are ceva de a face cu faptul că te-ai dezbrăcat 
complet la o petrecere. E una dintre căile de a stabili contac- 
tul cu oamenii pe care le cunoști. 

Ajuns aici, doctorul Q a desenat pe tablă diagrama din 
figura 19A. (Analiştii tranzacționali au de obicei pe peretele 
cabinetului o tablă, ca să deseneze astfel de scheme când 
situaţia o cere.) 

Q: Diagrama asta arată relația dintre Copilul tău și Părin- 
tele soțului. La fel stăteau lucrurile și cât erai copil. Părintele 
mamei tale avea nevoie să depinzi de ea, iar Copilul tău s-a 
conformat. Așa că, vezi, în ce privește partea asta a căsniciei 
voastre, soțul tău îndeplinește la drept vorbind rolul mamei 
tale. 

C: Așa e. M-am măritat cu el fiindcă e la fel ca mama. 

Q: Da, dar și Copilul mamei tale trebuie să intervină aici 
într-un fel sau altul. 

C: O, da! Mama zâmbea întotdeauna când se întâmpla 
ceva stânjenitor sau când una dintre noi, fetele, făcea ceva ce 
ea considera obrăznicie. Pe urmă spunea: „Nu e groaznic?“ 

Q: E foarte important de știut dacă râdea sau zâmbea mai 
întâi și apoi spunea „Nu e groaznic?“, sau spunea „Nu e 
groaznic?“ și zâmbea după aceea. 

C: A, vreţi să spuneţi dacă își lăsa mai întâi Copilul să se 
exprime și apoi îi cerea iertare Părintelui sau, invers, întâi 
vorbea Părintele ei și apoi se exprima Copilul. 

Q: Exact. 

C: Înţeleg. Păi, întâi zâmbea. 

Q: A, atunci înseamnă că voia ca tu să faci lucrurile pe 
care ea nu putea să le facă, și asta-i încânta Copilul, dar pe 
urmă trebuia să-i ceară iertare Părintelui ei. Exact asta faci și 
tu: îi ceri de fiecare dată iertare Părintelui tău. Faci obrăznici- 
ile în locul mamei tale, fără să te abţii, iar pe urmă spui 
mereu: „Ce să fac cu sentimentul de vinovăţie?“ Așa cum, 
după ce Copilul mamei tale te încurajează să faci un lucru, 
Părintele ei intervine și-ţi impune un control și mai strict. 

C: Da, știu. Dar ce să fac cu sentimentul de vinovăţie? 

Q: Divorţezi de mama ta. Îți vezi de treburile tale. Te 
ocupi de problemele tale, în loc să fii complicele ei. O lași să 
facă singură obrăznicii, iar dacă asta o tulbură, e problema ei. 

C: Mătușa mea procedează la fel. 

Q: Acum punem în diagramă o săgeată care arată cum 
Copilul mamei tale încurajează Copilul tău să facă năzbâtii 
(figura 19B). Atunci Copilul ei e mulțumit și zâmbește, iar pe 
urmă intervine Părintele ei, cu „Nu-i groaznic?“ Dar tot mai 
lipsește ceva, fiindcă ar trebui să intervină și tatăl tău. 

C: Știu cum intervenea el. Spunea mereu că sunt o lașă și 
că nu pot face una sau alta. Spunea că și el e laș. Când era 
bolnav și avea dureri, gemea și spunea: „Sunt un laș, nu pot 
suporta!“ 

Q: Ah! Atunci putem completa așa diagrama scenariului 
tău (figura 19C). Deasupra, mi-l închipul pe Părintele lui 
spunându-ți să fii curajoasă, dar dedesubt, Copilul lui îi 
spunea Copilului tău că până la urmă amândoi veți fi lași. 
Ce-i spunea mama deasupra? 

C: Fii fată cuminte, ca să te placă oamenii. 

Principala problemă de care se plânge Clooney e faptul că 
se teme de oameni. Întrucât nu știe cum să vorbească cu 
necunoscuţii, preferă să stea acasă cu copiii în loc să meargă 
la petreceri. Ambii ei părinți sunt, la rândul lor, anxioși și 
stângaci în societate. Matricea scenariului (figura 19C) ia în 
calcul toți acești factori: 

1 PP: Părintele mamei spune „Fii fată cuminte“ (precept). 

2 CC: Copilul mamei spune „Fă obrăznicii rușinoase“ 
(provocare). 

3 AA: Adultul mamei îi arată cum să fie o persoană lașă și 
stângace în societate (model). 

4 PC: Părintele mamei o mustră pentru obrăznicie (inter- 
dicție). 

5 PP: Părintele tatălui spune „Fii curajoasă“ (precept). 

6 CC: Copilul tatătui spune „Vom fi amândoi niște lași“ 
(seducţie). 

7 AA: Adultul tatălui îi arată cum să fie lașă (model). 

8 PC: Părintele tatălui o mustră pentru că e lașă (inter- 
dicție). 

Aici, directivele scenariului par a fi distribuite egal de 
către ambii părinți. Amândoi îi arată lui Clooney cum să fie 
lașă și amândoi o fac să se simtă vinovată. Așa că n-are 
nimeni care s-o sprijine când se teme și nimeni la care să 
apeleze când are remușcări. De asta se simte singură. Dar 
Copilul mamei e îndrăzneţ, așa că Clooney are permisiunea 
să facă lucruri îndrăzneţe, impulsive, ca de pildă să se dez- 
brace complet, din moment ce mama ei consideră cu ade- 
vărat (sau considera cândva) că e un lucru drăgălaș. Apoi, 
când amândoi Părinţii îi cer socoteală, ea trage ponoasele. 

C: Știţi, asta e prima oară când văd cu adevărat ce rol avea 
tatăl meu în tabloul ăsta, deși am mai discutat și înainte. Dar 
acum înţeleg cu adevărat. 

Q: E foarte mult aici pentru o singură ședință. 

C: Da, înțeleg o parte, dar la restul va trebui să mă gân- 
desc. 

Q: Da, se poate să nu înţelegi totul până săptămâna 
viitoare, dar nu te tulbura, vom relua totul. 

Mai e un lucru pe care vreau să-l spun. Putem vedea aici 
cum Copilul tău face năzbâtii și Părintele tău te face să te 
simţi vinovată. Și vezi că, de fapt, mama ta te-a menţinut în 
poziţia de Copil, la fel ca soțul tău, fiindcă amândoi aveau 
nevoie ca tu să fii așa. În privința asta ai fost o simplă mari- 

„Am nevoie de tine“ “Fii dependentă de C: „Uau a ———C: „Ce amuzant! 
mine“ C: „Nu-i groaznic?“ -a P: „Nu-i groaznic?“ 


Tată! Clooney Mama 


Matricea scenariului lui Clooney (pentru explicaţii vezi textul) 
Figura 19 

onetă în scenariul lor. Dar cred că ţi-ai adus partea ta egală de 
contribuție la continuarea genului ăstuia de relație. Între- 
barea e, unde se află Adultul tău în toate astea? 

Unul dintre lucrurile care s-au întâmplat azi e acela că, 
intrând, ai închis ușa pe jumătate. Nici n-ai lăsat-o deschisă, 
ca s-o închid eu, nici n-ai închis-o cu mâna ta. 

C: Dar e ușa dumneavoastră. 

Q: Dar e ședința ta. De ce am ușă? 

C: Pentru ca persoana care s-ar putea afla în sala de 
așteptare să nu audă întâmplător ce vorbesc. 

Q: Și vrei ca persoana să audă întâmplător ce vorbești? 

C: He-he-he! Poate că vreau. 

Q: Ei bine, e ședința ta, așa că, din punctul ăsta de vedere, 
e ușa ta. 

C: Da, dar n-aș îndrăzni să preiau controlul asupra unui 
asemenea lucru. 

La asta, doctorul Q n-a răspuns. Se gândea. Dacă Clooney 
ar fi fost încrezătoare în sine și cinstită, fie ar intra și l-ar lăsa 
pe el să închidă ușa, fie ar închide-o ea însăși. Cum însă avea 
doar jumătate de Adult, închidea ușa doar pe jumătate. La 
nivel social nu se simţea suficient de doamnă ca să lase 
povestea cu ușa pe seama lui, dar se temea sau îi era rușine 
s-o închidă ea însăși, așa că făcea un compromis. În calitate 
de fetiță cuminte făcea gestul, iar ca aproape-femeie, îl lăsa pe 
el să finalizeze treaba. La nivel psihologic, lucrurile stăteau 
altfel. Clooney era timidă când se punea problema să vor- 
bească în grup, dar Copilul ei accepta posibilitatea sau chiar 
își dorea să fie „auzit întâmplător” printr-o ușă pe jumătate 
deschisă, mai ales când, la drept vorbind, în camera alăturată 
nu se afla nimeni care să audă. Toate acestea intrau în catego- 
ria „autoexpunerii“, dar aceste jocuri trebuiau abordate mai 
târziu. Clooney muncise destul pentru o singură zi. În cele 
din urmă, i-a spus: l 

Q: Oricum, aici intră în scenă Adultul tău: când hotărăști 
ce să faci, de exemplu să închizi ușa sau s-o lași deschisă. Ne 
vedem săptămâna viitoare, la aceeași oră. 

Acest interviu a reprezentat punctul culminant al multor 
ani de muncă. Prima oară când Clooney a venit la el, doctorul 
știa foarte puţine lucruri despre scenarii. Acum știa mult mai 
multe și subiectul îl interesa foarte tare. Clooney știa și ea 
mult mai multe și era pregătită să se facă bine, cu oarecare 
ajutor din partea soțului, care ajunsese un analist de scenarii 
cu pregătire indirectă, amator, dar iscusit. În general, ședin- 
tele cu Clooney erau dificile și neproductive. Avea de obicei 
o atitudine pleoștită și plângăreaţă; îi cerea doctorului s-o 
îmbărbăteze, îi punea întrebări fără răspuns, se enerva când 
el nu-i dădea răspunsul corect, iar dacă el încerca, recurgea la 
jocul „Da, dar“. De astă dată a fost însuflețită, receptivă și 
atentă. Se apleca în față în timpul discuţiei în loc să stea 
pleoștită, și el proceda la fel. Amândoi au vorbit într-o ma- 
nieră rapidă, însuflețită. Copilul ei a renunţat să geamă și să 
facă progrese, preferând să se facă bine, astfel că Adultul ei a 
fost liber să asculte și să gândească. Era dispusă să se gân- 
dească realist la tatăl ei, în loc să-l vadă pe doctorul Q ca pe 
un tată. Acest lucru i-a dat libertatea de a asculta ce spune 
Adultul lui, în loc să-l audă ca pe un Părinte critic. S-a trans- 
format dintr-o pacientă cu „Creier de lemn“ într-o persoană 
reală cu niște probleme (cum ar fi „autoexprimarea“) de 
rezolvat. După o viață de reacții impulsive, în săptămâna 
aceea a făcut „întorsătura. 

Acum se afla într-o poziţie propice pentru a lua în discuție 
obiectiv aspectele corporale ale scenariului ei, în care fesele 
jucau un rol important. Prin intermediul Copilului ei care 
roșea întruna, ele controlau felul cum ședea Clooney, cum 
mergea, lucrurile de care se temea, ceea ce voia să facă și cum 
reacționa față de ea Copilul altor persoane. Acest nivel repre- 
zenta Copilul din Copilul ei, cam același lucru cu ceea ce psi- 
hanaliza numește „inconștient“. Prin urmare, rămânea să se 
scoată la iveală tranzacţiile de mult uitate cu părinţii, în urma 
cărora fricile, dorinţele și atenţia ei s-au concentrat asupra 
acestei părţi a corpului. Iar acest lucru trebuia făcut sub un 
control Adult și terapeutic atent, astfel încât Clooney să se 

poată confrunta cu simțămintele confuzionante și primej- 
dioase legate de obicei de fesele care roșesc. 


B. Victor 


Când a venit la terapie, Victor era intens implicat în jocuri 
cu șeful său ierarhic, un elefant bătrân care juca „Acum te-am 
prins!”. Victor răspundea cu „Uite, am încercat cât am putut!”, 
„lar am păţit-o!“ și „Lovește-mă!”. Când Victor se pregătea 
să-și schimbe serviciul, soția lui i-a spus unui prieten: 

— O să încerce și o să vadă cum merge. 

— N-am să încerc, a răspuns Victor. Am s-o fac. 

— Deci ai renunţat în sfârșit la povestea cu încercatul! a 
replicat prietenul. 

Când Victor i-a relatat întâmplarea, doctorul Q a remarcat: 

— Așadar, acum ai permisiunea de a reuși. 

— Nu e vorba că am permisiunea de a reuși. Mie îmi tre- 
buie permisiunea să termin cu „încercatul”. 

— Asta cum vine? 

— Mama îmi spunea mereu: „Încearcă și tot încearcă, iar 
dacă nu merge, tot e bine.“ Acum, că știu marțiana, îmi dau 
seama că pentru Copilul meu, asta a însemnat: „Nu reuși, e 
mai bine să mergi acasă la mama.“ Așa că am nevoie să fiu 
eliberat de „încercat“, ca să pot face pur și simplu. Acum sunt 
băiat mare. Îmi puteți da numele unor oameni din New 
York? 

Ceva l-a făcut pe doctorul Q să ezite, dar din moment ce 
era un lucru obișnuit ca, atunci când pacienţii se mutau în alt 
oraș, să li se dea numele unor terapeuţi cărora să li se poată 
adresa, și-a consultat agenda și i-a dat lui Victor numele și 
adresa a doi medici de pe coasta de est. 

— Le veţi trimite fișa mea sau ce alte documente aveți 
despre mine? 

De astă dată, doctorul Q și-a ascultat intuiţia și a răspuns: 

— Numai dacă mi le cer. 

— De ce? 

— Păi, acum, că te-ai făcut bine, se presupune că ai lăsat 
toate lucrurile astea în urmă. Dacă ceva merge prost, poți să 
le vorbești chiar tu despre ele. 

Acum, doctorul știa ce e în neregulă. Victor se eliberase de 
elefant și de doctorul Q, dar în mintea Copilului său, se afla 
deja sub protecţia celor doi psihiatri din est și, astfel, renun- 
tase la o parte din autonomia sa câștigată recent și cu multă 
muncă. 

— Uite ce-ţi propun: arde hârtia aceea cu cele două nume. 

— Dar am să le țin minte oricum, așa că aș putea la fel de 
bine s-o țin în portmoneu. 

— Arde-o. 

— Un ritual, a remarcat Victor. 

— Exact. Prin asta, Adultul tău îi spune Copilului că poți 
să sacrifici acele două nume și să reușești singur. 

Victor l-a privit, și doctorul Q știa ce se gândește. („Am să 
încerc.“ 

— Arde-o, a repetat el. 

Victor a zâmbit. Şedinţa s-a încheiat. Cei doi s-au ridicat și 
au dat noroc, și astfel s-a terminat terapia lui Victor. 


C. Jan și Bill 


Jan și Bill au venit la doctorul Q solicitând terapie de 
grup. Făcuseră parte din grupuri de analiză tranzacțională 
(sau grupuri „AT“, cum le numeau ei) timp de aproximativ 
un an, cu mai mulţi terapeuţi care lucrau împreună, și de 
asemenea participaseră la patru sau cinci „maratonuri”. 
Amândoi se simțeau recunoscători pentru aceste experiențe, 
care-i apropiaseră mai mult și avuseseră totodată și alte 
rezultate benefice. Se vedea clar că se iubeau foarte mult 

după trei ani de căsnicie și că-și iubeau foarte mult cei doi 
copii mici. 

— Cât timp a trecut de când n-aţi mai participat la grup? a 
întrebat doctorul Q. 

Bill s-a uitat la Jan; ea i-a zâmbit și a răspuns: 

— Am renunţat acum un an. 

— Şi de ce vreți să reluați lucrul? 

— Sunt o mulţime de lucruri care s-ar putea îmbunătăţi, a 
spus Bill. Mă simt bine majoritatea timpului, dar aș vrea să 
mă simt bine tot timpul. 

— O sarcină destul de dificilă, a remarcat doctorul Q. 

— Păi pot fi mai concret, a continuat Bill. Serviciul meu, 
vânzarea de cărți rare, e de fapt o chestiune de interacțiune 
bună cu oamenii. Înainte să recurg la AT, nu m-aș fi gândit că 
pot fi vânzător, și totuși acum asta sunt, și îmi fac bine mese- 
ria. Dar m-aș descurca și mai bine dacă Adultul meu ar păs- 
tra controlul asupra situației chiar și în condiţii de stres. De 
pildă, consider că merit o mărire de salariu. Acum câștig vreo 
opt sute de dolari pe lună, mai mult decât am câștigat toată 
viața mea, și pentru prima oară putem să ne permitem 
lucrurile pe care le vrem, în loc să trăim mereu pe muchie de 
cuţit. Numai într-o firmă mică, cu doar doi-trei angajaţi, nu e 
așa ușor să ceri o mărire de salariu și cred că șeful meu ar 
prefera să nu mi-o acorde. Dar știu destul de bine cum merge 
afacerea și sunt destul de eficient ca să merit mărirea. Acum 
doi ani n-aș fi putut spune așa ceva, dar acum chiar cred că 
așa stau lucrurile. Problema e să-mi menţin Adultul la cârmă 
și să nu-mi las Copilul să preia controlul în momentul critic și 
să înceapă vreun joc. Mai trebuie să știu și ce pune la cale 
șeful meu, fiindcă are și el jocurile lui. Așa că pot ori s-o dau 
îm bară, cerând mărirea de salariu în așa fel încât să n-o 
obţin, după care să mă înfurii, lucru care ar fi periculos și 
inutil, ori să trec dincolo de jocurile lui și să-l conving să ne 
așezăm amândoi și să calculăm cât merit. Așa că-n momentul 
ăsta am nevoie de puţin ajutor ca să fac treaba asta. Și cred că, 
de fapt, vreau și am nevoie să mai lucrez cu scenariul meu. 

Tatăl meu era alcoolic, iar mama accepta situaţia ca atare, așa 
că undeva, în fundal mă pândește tot timpul un scenariu de 
învins. De asta o mai dau în bară când și când, și vreau să 
încetez. Prin urmare, am nevoie să-mi înțeleg mai bine sce- 
nariul și am nevoie de niște permisiuni bune. Fac toate astea 
un contract bun pe baza căruia să lucrăm împreună? 

— Încă nu sunt sigur, a răspuns doctorul Q. Există ceva 
mai concret? 

— Beau și acum mai mult decât cred că e indicat ca să 
meargă treaba strună, a spus Bill. 

— Ce-ai zice să începem cu un contract „anti-Alcoolic”? a 
propus doctorul Q. Asta ne va ajuta să ne ocupăm de scena- 
riul tău și-ți va întări totodată Adultul. 

— Pare un punct de pornire foarte bun, a răspuns Bill. 

— Tu ce vrei să obţii, Jan? 

— Vreau ca, în primul rând, Copilul meu să fie mai liber 
și mai creativ. Eu sunt asistentă de laborator și fac și acum 
meseria asta, cu jumătate de normă, dar după ce am intrat în 
grupul doctorului X, m-am apucat de scris și mă descurc 
bine. Vreau să mă descurc și mai bine. Am o mulțime de 
instrucțiuni vrăjitorești de la mama mea, și Copilul meu se 
teme în continuare de ele, iar asta are o influenţă negativă. În 
plus, am nevoie să primesc mângâieri cu regularitate și aș 
putea să-mi îmbunătățesc modalitățile de a le obține. 

— Povestește-mi un vis, a cerut doctorul Q. 

— Înainte aveam niște coşmaruri îngrozitoare. Știţi, mi-am 
petrecut doi ani din copilărie în Londra, sub bombardament, 
alergând mereu în adăposturi, și în perioada aceea mi-am 
văzut tatăl doar o dată, când a avut permisie. Dar acum am 
vise minunate, în care plutesc și zbor și văd culori dintre cele 
mai frumoase. 

— Se pare că doctorul X a făcut treabă foarte bună cu voi 
amândoi, a remarcat doctorul Q. De ce vreţi să intrați într-u- 
nul din grupurile mele? 

— Într-adevăr, el ne-a ajutat foarte mult, a spus Bill. Dar 
spre final părea că am ajuns la un fel de platou, și ne-am gân- 

dit că poate aveți niște idei noi care să ne fie de folos. Suntem 
încă departe de a fi perfecţi. La început eram amândoi broaște, 
dar acum Jan e cu siguranță prințesă, iar eu cred că pot 
învăţa să fiu prinţ. 

Când soţul ei a rostit aceste cuvinte, Jan a zâmbit — un 
zâmbet frumos, care se potrivea fără doar și poate pe faţa 
unei prințese. Dar mai existau rămășițe ale nevrozei ei din 
perioada războiului. Zgomotele puternice nu-i mai stârneau 
panică, dar tot îi tulburau șirul gândurilor. Așa că în privința 
ei, au convenit asupra unui contract de a-i vindeca ultimele 
rămășițe ale neliniștilor; acest lucru avea să-i confere Copi- 
lului ei creativ și mai multă libertate, lucru care reprezenta 
principalul ei obiectiv, și totodată avea s-o facă să se simtă 
mai confortabil în prezenţa copiilor și să-i facă și pe aceștia să 
se simtă mai confortabil în prezenţa ei. Doctorul Q nu se 
îndoia că doctorul X ar fi fost de acord cu aceste demersuri, 
așa că le-a făcut celor doi anamneza psihiatrică și medicală, 
ca pregătire pentru intrarea într-unul din grupurile sale. 

Acest caz ilustrează comoditatea analizei tranzacționale. 
Jan, Bill și terapeuţii lor vorbeau aceeași limbă, și astfel 
cuplul a putut să treacă de la un terapeut la altul, indiferent 
de punctul în care se aflau pe traseul evoluţiei lor, fără ca ea 
să sufere astfel vreo întârziere observabilă. Cu toate că doc- 
torul Q le era străin amândurora, nu le-a fost deloc greu să-i 
explice ce rezultate obţinuseră până în acel moment și ce 
sperau să facă în continuare. De asemenea, știau în ce constau 
dificultățile și puteau să le explice în limbajul simplu pe 
care-l înțelegeau toţi trei. 

După ce au intrat în grup, cei doi au putut să le explice 
exact celorlalți pacienți unde se află, iar aceștia au înţeles 
despre ce e vorba. Și ascultându-i pe ceilalți, Jan și Bill au 
putut să-și dea seama, în scurt timp, în ce punct al evoluţiei 
se afla fiecare și încotro se îndrepta. Asta s-a întâmplat în 
prima ședință. Ulterior, cei doi au fost pregătiți să se angajeze 
în tranzacții mai personale cu ceilalți pacienţi, care au reușit 
în scurtă vreme să găsească urme ale Părintelui Tată alcoolic 

al lui Bill, ale mamei-vrăjitoare a lui Jan și alte elemente sem- 
nificative. Aceste lucruri au fost posibile fiindcă toată lumea 
folosea același limbaj simplu și se referea la același lucru când 
folosea un anumit cuvânt. lar cuvintele cele mai utile țineau 
de fondul lexical de bază, putând fi înțelese de un copil de 
grădiniţă pe baza experienţei lui: părinte, adult, copil, jocuri, 
permisiune și scenariu. (Copiii care nu înţeleg cuvântul „sce- 
nariu” înţeleg în schimb „ce vei face cu viața ta“.) 


Partea a V-a 


ABORDĂRI ȘTIINȚIFICE 
ALE TEORIEI SCENARIULUI 
DE VIAȚĂ 


Capitolul 21 


OBIECȚII LA ADRESA TEORIEI 
SCENARIULUI DE VIATA 


Mulţi oameni aduc obiecţii la teoria scenariilor de viață, 
fiecare din propriul punct de vedere. Cu cât se poate răs- 
punde mai satisfăcător la aceste obiecţii, cu atât se deduce 
mai ferm că teoria scenariului de viață este validă. 


A. Obiecţii spirituale 


Unii simt intuitiv că teoria scenariilor nu poate fi validă 
pentru că e contrară destinului omului ca ființă a liberului 
arbitru. Ideea trezește în ei un fel de dezgust, din moment ce 
pare să reducă omenirea la un mecanism fără vitalitate pro- 
prie, așa cum face teoria condiționării, în forma ei extremă. 
Pe acești oameni îi neliniștește, din aceleași motive umani- 
tare, și teoria psihanalitică, aceasta reducând omul, într-o 
formă a ei, la un sistem energetic cibernetic închis, cu doar 
câteva canale limitate de intrare și ieșire, fără a mai rămâne 
loc pentru divinitate. Ei sunt descendenţii morali ai oame- 
nilor care au avut aceeași părere despre teoria darwinistă a 
selecţiei naturale, care, în mintea lor, reducea procesele vieții 
la mecanică și nu mai lăsa loc pentru creativitatea Ma- 
mei-Natură. La rândul lor, aceștia sunt descendenţii celor 
care l-au considerat pe Galilei intolerabil de impertinent. 
Totuși, astfel de obiecţii, născute dintr-un respect filantropic 
față de demnitatea omenească, trebuie tratate cu considerația 
de rigoare. Răspunsul, sau scuzele dacă vreți, constă în urmă- 
toarele: 

1. Analiza structurală nu are pretenţia de a răspunde la 
toate întrebările privind comportamentul uman. Ea face anu- 
mite afirmaţii cu privire la comportamentul social observabil 
și la experienţele lăuntrice, iar aceste afirmaţii sunt valide. 
Nu se ocupă, cel puţin oficial, cu esenţa ființei, cu Sinele. 
Oferă în mod deliberat un concept ce-i depășește teritoriul, 
constructul investirii libere, în care rezidă Sinele, și astfel lasă 
un întreg domeniu — cel mai important în multe privințe — 
pe seama filosofilor, metafizicienilor, teologilor și poeţilor, 
care să se ocupe de el după cum consideră de cuviință. Ea nu 
încearcă în nici un fel să pătrundă în această zonă bine defi- 
nită și așteaptă aceeași politețe din partea celor care se ocupă 
de problema esenței umane lăuntrice, Sinele. Nu are dorinţa 
de a intra nepoftită nici în turnul de fildeș, nici în catedrală, 
nici în manuscrisul poetului și nici în tribunal, dar pe de altă 
parte, nu se așteaptă nici să fie târâtă în vreunul din aceste 
locuri împotriva voinţei sale. 

2. Teoria scenariului nu afirmă că toate comportamentele 
umane sunt conduse de scenariu. Fa lasă cât de mult loc posi- 
bil pentru autonomie, ba mai mult, autonomia este idealul ei. 
Afirmă doar că relativ puţini oameni o obţin pe deplin și 
numai în ocazii speciale. Întregul ei scop constă în a amplifica 
distribuirea acestui bun nepreţuit și oferă o metodă de a face 
acest lucru. Dar prima cerință constă în a separa falsul de 
autentic, și în asta constă toată misiunea ei. E adevărat însă că 
numește lanţul pe față „lanţ“, lucru care n-ar trebui luat 
drept insultă de către cei care-și iubesc lanţurile sau preferă 
să și le ignore. 


B. Obiecţii filosofice 


Acestea sunt deopotrivă transcendentale și existenţiale. 
Analiza scenariului consideră imperativele ca fiind directive 
primite de la părinţi, scopul existenței fiind pentru cei mai 
mulți îndeplinirea acestor directive. Dacă filosoful spune: 
„Gândesc, deci exist“, analistul de scenarii întreabă: „Da, dar 
de unde știi ce să gândești?“ Filosoful răspunde: „Da, dar nu 

la asta mă refer.“ Cum amândoi spun „da, dar“, se pare că nu 
vor ajunge nicăieri. Însă această neînțelegere poate fi clarifi- 
cată foarte ușor. 

1. Analistul de scenarii se ocupă doar de fenomene și nu 
pătrunde pe teritoriul transcendentalului. El spune: „Dacă 
încetezi să mai gândești așa cum ţi-au poruncit părinţii și 
începi să gândești cu capul tău, vei gândi mai bine.“ Dacă 
filosoful obiectează că gândește deja cu capul lui, analistul de 
scenarii ar putea fi nevoit să-i spună că asta e o iluzie într-o 
anumită măsură și, în plus, că e singura iluzie pe care nu și-o 
poate permite. Se poate ca filosofului să nu-i placă asta, dar 
analistul de scenarii trebuie să susțină ceea ce știe. Așadar, 
conflictul, la fel ca în cazul celor cu obiecţii spirituale, există 
între ceva ce nu-i place filosofului și ceva ce analistul de sce- 
nariu știe, așa că problema trebuie lăsată la o parte până când 
filosoful e dispus să se ia pe sine mai în serios. 

2. Când analistul de scenarii spune: „Scopul existenţei ma- 
jorității oamenilor constă în a îndeplini directivele parentale“, 
existențialistul obiectează: „Dar ăsta nu e cu adevărat un 
scop, în sensul în care folosesc eu cuvântul.“ Analistul de sce- 
narii răspunde: „Dacă găsești unul mai bun, anunță-mă.“ 
Prin asta vrea să spună că individul nu poate nici măcar să se 
gândească să găsească un scop mai bun, câtă vreme se mulţu- 
mește să urmărească directivele parentale. Ceea ce oferă el 
este autonomia. Existenţialistul întreabă atunci: „Da, dar pro- 
blema mea este ce faci cu autonomia după ce o obţii?“ Ana- 
listul răspunde: „Despre asta nu știu mai multe decât tine. 
Știu doar că unii oameni sunt mai puţin nefericiți decât alţii 
fiindcă au mai multe opțiuni în viaţă.” 


C. Obiecţii raționale 


Obiecţia rațională este: „Ai spus chiar tu că rolul Adul- 
tului constă în a lua hotărâri raționale și că toţi oamenii au un 
Adult care să se ocupe de treaba asta. Și atunci cum poți 
spune totodată că hotărârile au fost deja luate de Copil?” 

O observaţie bună. Dar există o ierarhie a deciziilor, și la 
nivelul cel mai înalt se află hotărârea de a urma sau a nu 
urma un scenariu, și până când se ia acea hotărâre, toate cele- 
lalte vor fi lipsite de o putere în a schimba destinul final al 
individului. Ierarhia este următoarea: (1) De a urma sau de a 
nu urma un scenariu. (2) Dacă urmezi un scenariu, pe care 
anume? Dacă nu urmezi un scenariu, ce faci în schimb? 
(3) Hotărâri „permanente“: să te căsătorești sau nu, să ai copii 
sau nu, să te sinucizi, să omori pe cineva, să înnebunești, să 
demisionezi ori să fii concediat sau să reușești. (4) Hotărâri 
„instrumentale“: cu care fată să te însori, câți copii să ai, cum 
să te sinucizi etc. (5) Hotărâri „temporale“: când să te căsă- 
torești, când să ai copii, când să te sinucizi etc. (6) Hotărâri 
„recomandabile”: câţi bani să-i dai soției, la ce școală să-ți 
înscrii copiii etc. (7) Hotărâri „presante“: să mergi la petre- 
cere ori să stai acasă și să faci sex, să-ți baţi fiul sau să-l cerți, 
să vizitezi mina astăzi sau mâine etc. Fiecare nivel din această 
ierarhie se subordonează tuturor celor superioare și fiecare 
nivel inferior este neînsemnat în comparaţie cu cele de dea- 
supra. Însă toate nivelurile contribuie la rezultatul final și 
sunt menite să-l producă pe cât mai eficient cu putinţă, 
indiferent dacă rezultatul este determinat de scenariu sau 
ales autonom. Prin urmare, înainte să se ia prima hotărâre, 
nici o alta nu este „rațională“ în sensul existenţial ultim, ci e o 
hotărâre „regizată“, raționalizată pe temeiuri false. 

„Dar nu există scenariu“, spune cel care avansează 
obiecţia rațională. 

Din moment ce face obiecții raționale și nu spune acest 
lucru doar pentru că teoria scenariului de viaţă îl neliniștește, 
facem efortul de a-i răspunde. Asta e ocazia noastră de a face 
o inferenţă foarte puternică. Mai întâi îi întrebăm dacă a citit 
cartea cu atenţie, iar apoi îi oferim câteva dintre cele mai pu- 
ternice argumente ale noastre, care pot să-l convingă sau nu. 

Să presupunem că nu există scenariu. În acest caz: (a) 
Oamenii nu aud în minte voci care le spun ce să facă sau, 
dacă le aud totuși, acționează întotdeauna independent (adi- 
că nici nu se supun, nici nu se revoltă); (b) Oamenii cu mai 
multe voci care le spun ce să facă (de exemplu, cei crescuţi 

într-o serie de cămine adoptive) sunt la fel de siguri pe ei 
înșiși ca aceia crescuţi într-un singur cămin stabil; (c) Oame- 
nii care iau droguri ori beau în exces ori se ușurează pe 
podea (hippy de un anumit tip) nu simt de obicei că sunt 
împinși de forțe lăuntrice mai presus de controlul lor, spre un 
destin bine definit, ci consideră fiecare astfel de acţiune ca 
fiind rezultatul unei decizii izolate, autonome. Sau, alterna- 
tiv, „forțele lăuntrice“ sunt ireversibile și nu pot fi schimbate 
prin metode psihologice. 

Dacă toate aceste ipoteze sunt adevărate, sau poate chiar 
și numai una dintre ele, atunci probabil că nu există scenariu. 


Dar dovezile clinice arată că ele sunt false și, prin urmare, 
există scenariu. 


D. Obiecţii doctrinare 


Obiecţiile doctrinare intră în două categorii principale: 
religioase și psihanalitice. Dintr-un punct de vedere religios 
problema scenariului este cea a predestinării sau a ceva simi- 
lar versus liberul arbitru: presbiterieni versus evrei, roma- 
no-catolici versus scientiști etc. Asemenea diferențe de puncte 
de vedere, cum sunt ele prezentate de obicei, ies de pe terito- 
riul investigației științifice. 

Obiecțiile psihanalitice sunt iezuite. Ca doctrină, analiza 
scenariului nu este independentă de psihanaliză și nici irele- 
vantă pentru aceasta, ci reprezintă o extensie a ei și, în conse- 
cință, unii o consideră antianalitică, nu păgânism propriu-zis, 
ci erezie în contextul doctrinei propriu-zise. Astfel, erezia 
monofizită a fost doar o extensie a doctrinei romano-catolice ` 
și a provocat Bisericii mult mai multă neliniște decât păgânis- 
mul, pentru care pedeapsa era doar convertirea, nu decapitarea. 

Ca să discutăm obiecțiile ridicate de anumiţi psihanaliști 
(de obicei când se confruntă cu un membru activ al instituţiei 
care vrea să facă analiză de scenariu într-o clinică sau într-un 
spital de orientare psihanalitică), e nevoie să găsim sem- 
nificaţia termenului „antianalitic“. 

Analiştii de scenarii subscriu la doctrinele lui Freud în 
întregime și vor doar să adauge ceva, în lumina a sol a 
ulterioare. Diferenţa dintre concepția ortodoxă și cea a anali- 
zei scenariului este una de accent. De fapt, analiștii de sce- 
nariu sunt „freudieni mai buni” decât analiștii ortodocși. 
Autorul cărții de faţă, spre exemplu, pe lângă faptul i 
repetat și a confirmat observaţiile convenționale e e 
Freud, îi împărtășește de asemenea întru totul părerile cu 
privire la pulsiunile de moarte și la larga răspândire A ii 
pulsiei la repetiție. Pentru aceasta, a fost numit „antifreudi- 
an“. El consideră totodată că prin cuvintele scurte se poate 
exprima ceea ce știm despre psihicul omenesc în mod pia 
concis, mai mai relevant și mai inteligibil decât prin cuvinte 
lungi și că terminologia freudiană a fost folosită mtn mo 
eronat cu un scop pe care Freud personal l-ar deplânge: mas- 
carea realității. Pentru asta, autorul a fost numit „antianalitic 
— nu fiindcă a luat vreo măsură în privința asta, ci doar pen- 
tru că a exprimat ideea.153 Analiştii de scenarii cred în incon- 
știent, dar pun accentul pe conștient când au de-a ne cu 
pacienţi pentru care psihanaliza ortodoxă este mat mu i sau 
mai puţin nepotrivită, conform declaraţiilor lui ge în- 
suși.154 În plus, analiștii de scenarii nu afirmă că ceea ce d ei 
este psihanaliză, fiindcă nu este. (Majoritatea terapeuților 
care practică psihoterapia psihanalitică — iar asta nu e psi- 
hanaliză — încearcă să urmeze regulile prescrise pentru psi- 
hanaliză, care sunt neadecvate, firește, și obstrucționează 
tratamentul.) Prin urmare, analiza de scenarii poate fi numită 

„parafreudiană“ (de către cei cu motive proprii de a face caz 
de acest lucru), dar nu poate fi numită pe bună dreptate 
antianalitică și în nici un caz antifreudiană. Ş 
O altă obiecție doctrinară la adresa teoriei scenariilor în 
viață este aceea că nu aduce nimic nou, că e pur ȘI SNAP u 
concepţia lui Adler despre stilul de viaţă în haine moderne 
153 Giovacchini, P.L. „Characterological Aspects of Marital ma 
Psychoanalytic A 2: Ta a cu comentarii de E. 
iră in partea lui Giovacchini. 
154 a fade Lectures on Psycho-Analysis. W.W. Norton 
& Company, New York, 1933, p. 212. 

sau o versiune a arhetipurilor jungiene etc. Adevărul este că 
faptele există dintotdeauna și au fost remarcate de mulţi 
observatori inteligenţi, și e irelevant a stabili dacă teoria sce- 
nariului de viaţă confirmă afirmaţiile altora sau acestea con- 
firmă teoria scenariului. Freud folosește șaptezeci și nouă de 
pagini (în ediţia mea) pentru a prezenta în rezumat obser- 
vaţiile precursorilor săi cu privire la teoria viselor, mulţi din- 
tre aceștia făcând afirmaţii „psihanalitice“. Darwin folosește 
doar nouă, dar citează multe afirmații „evoluționiste“ făcute 
de alții înaintea lui. Dar afirmaţiile, oricât de juste și de nu- 
meroase, nu alcătuiesc o teorie. Esenţa teoriei scenariului de 
viaţă constă în analiza structurală. Fără teoria stărilor Eului, 
mai exact a stărilor de Părinte, Adult și Copil ale Eului, poate 
să existe un număr infinit de observații și afirmaţii perti- 
nente, dar nu și o teorie asupra scenariului de viață. Ca să-și 
merite numele, orice teorie, în orice domeniu al științei, tre- 
buie să se bazeze pe elemente structurale; fără ele se va pră- 
buși ca un castel din cărți de joc, care poate fi plăcut privirii, 
dar nu are nimic să-l susţină în fața celor mai mici adversități 
și nici nu poate susține nimic în afara propriei sale greutăți. 

Teoria scenariului de viaţă are față de predecesoarele sale 
același avantaj ca sistemul cifrelor arabe față de sistemul 
roman, și din același motiv: se lucrează mai ușor cu ele- 
mentele sale. Să ne închipuim sarcina unui constructor ro- 
man, care trebuie să-i calculeze costul a cincizeci de articole, 
începând cu MCMLXVIII cărămizi, la preţul de LXXXVIII 
oboli bucata. Un antreprenor modern poate să rezolve în- 
treaga sarcină în mai puţin de jumătate de oră, folosind ele- 
mente numerice mai bune, și să folosească timpul economisit 
astfel pentru a se gândi la arhitectură, fără să fie deranjat de 
către factorii perturbatori irelevanţi impuși asupra colegului 
său roman. 

În practică, majoritatea obiecțiilor doctrinare rezultă din 
ceea ce Freud numește „aversiunea caracteristică oamenilor 
de știință față de a învăţa ceva nou“. Ea nu mai e la fel de 
prevalentă ca în vremea sa, când Freud remarca reacțiile față 
de teoria sa asupra viselor: „firește, cea mai puţină atenţie 
i-au acordat-o așa-numiții «cercetători ai viselor» [...] singu- 

rul meu răspuns posibil pentru cei care mă critică ar fi să mai 
citească încă o dată această carte. Poate cerința ar trebui să 
fie, de asemenea, aceea de a o citi ca pe un întreg. O îm- 
bunătăţire adusă psihanalizei e tot atât de antipsihanalitică 
pe cât o îmbunătăţire a avioanelor ar fi o insultă la adresa 
fraților Wright. 


E. Obiecţii empirice 


Ne vom ocupa aici doar de cea mai frecvent întâlnită din- 
tre obiecțiile empirice la adresa teoriei scenariului de viaţă, 
întrucât ea poate fi abordată cu concizie maximă: „Dacă des- 
tinul oamenilor se stabilește prin programare parentală, cum 
se face că într-o familie cu mai mulţi copiii, aceștia ajung să 
fie atât de diferiți?” SI 

Primul comentariu este acela că nu întotdeauna copiii din 
aceeași familie ajung să fie diferiți. În unele familii se întâm- 
plă așa, în altele, nu. Există multe cazuri în care toți fraţii sunt 
în mod uniform plini de succes, alcoolici, suicidari sau schi- 
zofrenici. De multe ori, astfel de rezultate sunt atribuite ere- 
dității, punând geneticienii într-o poziție complicată când 
fraţii ajung, să fie diferiți: în acest caz, ei pot să aducă argu- 
mente, întrucâtva neconvingătoare, din perspectiva unui 
mendelianism modificat, care nu înseamnă mult mai mult 
decât o mormăială fără noimă. Susţinătorii autodeterminis- 
mului se află în poziția inversă: argumentează cu vigoare în 
cazurile în care frații ajung, să fie diferiţi, dar sunt reduși la 
mormăială fără noimă când se confruntă cu uniformitatea. 
Teoria scenariilor de viață poate cuprinde ambele situații. 

Scenariul adus în discuţie aici este cel al părintelui, din 
care derivă scenariul copilului. Copiii ajung să fie diferiți din 
același motiv pentru care Cenușăreasa a ajuns diferită față de 
surorile ei vitrege. Scenariul mamei cerea să aibă niște fiice 
învinse și o fiică vitregă învingătoare. În celălalt motiv bine- 
cunoscut de basm, cei doi frați mai mari isteți se dovedesc 
ulterior a fi proști, pe când fratele cel mic, prost, se dovedește 
a fi cel mai isteț (după cum știa în taină mama lor încă de la 

început, din moment ce ea însăși aranjase lucrurile astfel). Pe 
de altă parte, ambii fraţi Grahi erau la fel de talentaţi și la fel 
de devotați faţă de interesele populaţiei, și amândoi au avut 
același sfârșit, fiind asasinați; cei cinci sau zece sau cinci- 
sprezece sau douăzeci de copii ai Niobei (în funcţie de cel 
care i-a numărat) au avut cu toții același sfârșit, prevăzut în 
scenariul ei (al Niobei), „Mândrie și prăbușire“. Scenariul 
mamei poate să ceară ca ea să crească zece polițiști (Lăudaţi 
să fie!) sau zece tâlhari (Puneţi mâna pe ei, băieţi!) sau cinci 
polițiști și cinci tâlhari (Să vă văd cum vă bateţi!), iar o femeie 
iscusită va duce la îndeplinire fără greutate oricare dintre 
aceste proiecte, dacă are zece băieţi de crescut. 


F. Obiecţii privind dezvoltarea psihică 


Obiecţiile privind dezvoltarea psihică la adresa teoriei sce- 
nariului de viață se centrează pe crizele psihosexuale infan- 
tile și pe crizele de identitate din perioada adolescenţei. 

1. În privința primelor, scenariul de viață nu neagă luptele 
pulsionale și nici nu prevalează asupra ideii de traume tim- 
purii; dimpotrivă, merge alături de ele. El oferă o matrice 
socială curentă pentru traducerea în act a fantasmelor sexu- 
ale, oricare ar fi originea acestora. El afirmă că luptelor pul- 
sionale și fantasmelor sexuale li se poate da frâu liber sau pot 
ajunge reprimate, distorsionate ori sublimate, dar că, pe ter- 
men lung, ele se află în slujba unui principiu superior, care 
regizează momentul, forța și modul exprimării lor, în concor- 
danță cu cerinţele scenariului sau cu ceea ce Freud ar numi 
compulsia destinului. La acest nivel, directiva scenariului 
spune: „Fă ce vrei, cu condiţia ca între timp să aduni suficien- 
te cupoane pentru a justifica deznodământul.” Așadar, teoria 
scenariului de viață nu este behaviorism. Ea nu postulează că 
toate acțiunile oamenilor (nici măcar cea mai mare parte a 
lor) sunt rezultatul „condiționării“. Ea presupune doar ca indi- 
vidul să urmeze ordinele în anumite momente critice; în rest, 
e liber să meargă oriunde și să facă orice-i dictează bunul plac. 

2. E adevărat că unii adolescenţi se scutură complet de 
scenariul lor și devin autonomi. Alţii însă nu fac decât fe A 
revolte (urmând directiva parentală de a se bi dc ep i 
nindu-și astfel scenariul într-un fel de tragedie sr â i 
Samarra: cu cât își închipuie că fug mai repede e prog i 
marea părinţilor, cu atât mai îndeaproape o a baia miză 
eliberează temporar de scenariu, după care se afun 7 ni 
disperare suburbană. „Difuzia de identitate din paz í E . 
oadă nu e decât un scenariu prost. In concepția n i 
ea e o luptă cu mama, în care aceasta este UE îi a 
liștii de scenarii adoptă poziția opusa: este o lup ă cu P 
în care aceasta învinge. Fiul devine un vagabon o Ei fa 
dorinței mamei, ci din cauza ei, pentru că nu poa S } X 
permisiunea de a reuși împotriva ordinelor date i m e î 
atunci terapia nu urmărește să-l aducă înapoi a pp fa 
poată fi băiat cuminte, ci să-l divorțeze de ea, ca să aibă p 
misiunea de a face lucrurile cum trebuie. 


G. Obiecţii clinice 


Cea mai frecventă obiecție clinică la adresa teoriei scenari- 
ului este aceea că pacientul nu poate fi vindecat, în sens psi 
hanalitic, lucrând doar cu materjal conştient. Așa este. Dar: Și 

1. Inconștientul a ajuns la modă Și, în consecinţă, e et, 
supraestimat. Vreau să spun prin aceasta că un mare 
din materialul numit astăzi inconștient nu e Ea e 
preconștient. Pacientul i se va supune insa terapeutu ui e 
caută material „inconștient“ și-i va oferi material aie i 
cu etichetă contrafăcută. Acest lucru se poate verifica foarte 


â i : ărat inconștient 
simplu întrebând pacientul: „Asta era cu adevărat i Ș | 


sau doar vag conștient?“ Materialul inconștient S spre 
exemplu, angoasa originară de castrare și furia a Pr 
originară) e cu adevărat inconștient, nu vag cong en i = 
urmare, analistul de scenariu care se ocupa de material c X 
știent are de a face cu O zonă mult mai vastă a is - 
decât ar presupune mulți oameni. În orice caz, analistu 

scenarii nu are nici o interdicție de a se ocupa de material 
inconștient (adică de unele derivate de importanţă majoră ale 
angoasei de castrare și ale furiei oedipiene originare) dacă 
dispune instrumentele necesare pentru aceasta. Și va face 
acest lucru, pentru că, firește, tocmai aceste experienţe alcătu- 
iesc protocolul de bază al scenariului. 

2. Se presupune adesea că există un fel de legislaţie care le 
conferă psihanaliștilor dreptul irevocabil de a defini vinde- 
carea. Lucrurile nu stau așa. Chiar dacă ar exista o asemenea 
legislaţie, psihanaliștii s-ar afla într-o poziţie dificilă, fiindcă 
definițiile lor (care sunt aproape sinonime cu încheierea tera- 
piei) nu sunt clar formulate și unanim acceptate în rândul lor. 
Criteriile lor pot fi reduse de obicei la o afirmație pragmatică, 
ce se aplică la fel de bine acelor terapii care nu sunt psihana- 
liză: de exemplu, „Pacientul este vindecat când a scăpat de 
simptome și poate să muncească și să iubească eficient“. 
Analiza scenariului de viață poate să realizeze acest lucru cel 
puţin tot atât de frecvent ca psihanaliza.155 

În concluzie, ar trebui menţionat că există două tipuri de 
oameni cu obiecţii la adresa teoriei scenariului de viaţă. 
Primul îl reprezintă teoreticienii și clinicienii, cu care se poate 
discuta politicos pe terenul lor de dispută, oricare ar fi acela, 
și care le vor arăta analiștilor de scenariu aceeași considerație 
pe care analiștii le-o arată lor, consideraţia constând în princi- 
pal în a-și citi reciproc literatura de specialitate cu o atenţie și 
o obiectivitate rezonabile. Al doilea tip sunt cei care ocupă 

posturi administrative și care pot bloca, și uneori chiar blo- 
chează dezvoltarea intelectuală și profesională a clinicienilor 
mai tineri, îndeosebi a rezidenţilor de psihiatrie, interzi- 
cându-le de-a dreptul, pe faţă, să folosească analiza scena- . 


155 Cf. Hamburg, D.A. et al., loc. cit., 1976. Aproximativ jumătate dintre 
pacienţii participanţi la acel studiu „și-au încheiat tratamentul” și 
terapeuţii lor considerau că „funcționarea lor totală“ s-a îmbunătățit. 
Cifrele declarate de analiștii tranzacționali la ședințe (ca și rapoartele 
de caz individuale) sunt mult mai bune. (Trebuie spus că până în 
prezent nu există cifre publicate privind analiza tranzacțională, deși 


există unele pentru populaţii speciale, cum ar fi în cazul utilizării 
analizei tranzacționale în închisori.) 

riului în activitatea lor. Unii dintre ei sunt pur și simplu 
oameni cu insuficientă educație, iritabili sau cu prejudecăţi 
iraționale, și lor nu avem ce să le spunem. Dar există de 
asemenea și unii administratori și supervizori cu mai multă 
educaţie, mai binevoitori și cu orizont mai larg, care au făcut 
acest lucru. Aceștia sunt psihanaliștii cei mai bine instruiți. 
Spre binele lor, putem sublinia faptul că Freud însuși a fost o 
persoană condusă de scenariu, fapt pe care el i-a recunoscut 
fățiș. Și-a ales eroii dintre personalităţile militare și-l admira 
cu pasiune pe Bonaparte. Metaforele sale făceau deseori 
trimitere la câmpul de luptă, la fel și o parte a vocabularului 
său. Sloganul lui apare în epigraful la cartea despre vise și, în 
ediția mea, spune: „Flectere si nequeo Superos, Acheronta movebo”, 
ceea ce se poate traduce aproximativ prin: „Dacă nu pot să 
înduplec raiul, am să deschid porţile iadului“ — ceea ce a și 
făcut. Ideea sa „misterioasă“ și „obsesivă“ că va muri exact la 
vârsta de cincizeci și unu de ani este o profeție de scenariu 
tipică. Motto-ul tatălui lui Freud era „Se va întâmpla ceva”, 
precept în care Freud credea cu convingere, după cum arată 
scrisorile lui. Eroul său, Napoleon, ale cărui cuvinte le cita 
referindu-se la „curtea“ sa proprie (Abraham, Ferenczi, Rank 
și Sachs, „Un parterre des rois”), a murit la vârsta de cincizeci 


și unu de ani.156 


New York, 1964, p. 94. Pentru o scenă și mai conformă cu scenariul, 
vezi p. 215, n.s. Jones, E. The Life and Work of Sigmund Freud. Loc. cit., 
volumul î, p. 342, reproduce citatul din Napoleon. 


ÎN 


Capitolul 22 
PROBLEME METODOLOGICE 


A. Harta și terenul 


Ă Dacă spunem că scenariul de viață urmează un basm sau 
că 1și găsește perechea într-un basm, există pericolul de tip 
„Patul lui Procust“. Terapeutul alege prea devreme un basm 
după care lungește pacientul sau îl scurtează ca să se potri- 
vească în el. Patul lui Procust e foarte des întâlnit în toate 
Științele comportamentale. Savantul are o teorie și lungește 
scurtează sau îngreunează datele ca să se potrivească, ÎN pt 
trecând cu vederea variabile ascunse, alteori ignorând ele- 
mentele care nu se potrivesc sau chiar, câteodată manipu- 
lând datele, sub pretexte șubrede, așa încât să se potrivească 
mai bine. 
| Procust e cel mai activ la ședințele de lucru ale terapeu- 
filor, unde nu există nici un fel de grup de control, astfel că 
situația permite din plin speculaţii, idei inspirate, ortodoxie și 
declaraţii autoritare ex cathedra. Pentru a reduce sofisticăria și 
excesul de subtilităţi ale unor astfel de ședințe, fiecare ar tre- 
bui să cuprindă două cazuri cu antecedente similare, prefera- 
bil unul fără simptome vizibile, alături de cel al pacientului. E 
uimitor cât de bine poate să semene „istoria personală“ a 
multor persoane productive, care funcţionează bine, cu „isto- 
ria personală“ a unui pacient de psihiatrie. Altfel spus pe 
tru fiecare schizofrenic cu un anumit gen de trecut paté să 
existe un neschizofrenic cu același gen de trecut. Trebuie 

remarcat că majoritatea şedinţelor de lucru ale i aa . 
bazează pe o premisă nedeclarată, dar e daca 
entul e bolnav, iar noi avem misiunea de a pe a 
și apoi de a afla de ce e bolnav. Şedinţele = i pie 
mai interesante dacă inversăm premisa astfe Kn o P 
bolnav, iar noi T pe de a dovedi aces și ap 
e ce nu e bolnav. m 
Š F patului lui Procust, informațiile 7 nie T 
scurtâte pentru a se potrivi cu ipoteza sau cu diagn alei 
cazul Unicornului157, se întinde sau se ee P dea 
diagnosticul, pentru a se potrivi cu datele reca e pi 
fel, în experimentele de percepție extrasenzona maia i 
centul de rezultate corecte al subiectului pi ne sai i 
răspunsurile lui din încercarea curentă pot fi Fiu a scie 
felul cum au ieșit cărțile în încercarea anterioară or ` r 
cinci sau zece încercări mai înainte sau cu ge pri 
rioară sau se găsește un context care se pnn cu B Sa 
surile lui din încercarea curentă. Apoi se poate Cu e 
corect sau incorect, dar cu siguranță insuficient în ia n 
pretenția de telepatie întârziată sau a T a 
Același plan îl urmează ghicitorul care pere că AAEE 
va avea loc unul dintre cele mai mari a i n i 
Când anul trece fără să se fi produs cutremur ie i 
spune că se poate să fi inversat două a că P pt 
cutremurul va avea loc în 1996, sau poate a ost z ina 
de amintire dintr-o viață anterioară, despri a că sli 
din 1699. Care mare cutremur din 1699? Ce A Sali 
firește. Ei bine, în Rabaul se produc cutremure D 
și în fiecare an trebuie să fie unul mai puternic a ya 
Sau să fi retrăit, oare, marele cutremur din e H ar 
Aşadar, s-a întors în timp 300 de ani și â greșit E î . - 
și cine ar putea să protesteze pe motivul unei greșe 
două procente? 


157 Cole, LC. „Biological Clock of the Unicorn”. Science, 125: 874, 3 mai 
1957. 

Pentru a aborda subiectul cu mai multă sau mai puţină 
obiectivitate științifică și curiozitate autentică, analiștii de sce- 
nariu trebuie să evite atât patul lui Procust, cât și Unicornul, 
și asta e greu. De fapt, nu există îndoială că s-au strecurat 
ambele în această carte, deși am făcut tot ce mi-a stat în 
putință ca să împiedic acest lucru. Cu o concepţie atât de 
complexă, aflată încă în faza timpurie a dezvoltării sale, e 
greu să fie evitate complet. În teoria psihanalitică tot mai 
apar frecvent, la aproape un secol după ce Bertha Pappen- 
heim (Anna O.) a descoperit metoda cathartică.15 Procust e 
și acum sfântul protector al sociologiei, după cum Unicornul 

"este sfântul protector al psihologiei. 

Și atunci, cum e cel mai bine de procedat? Soluţia a de- 

scris-o doctorul Rodney Pain!5, un stomatolog cu interes 
clinic faţă de analiza tranzacţională, care este și aviator. El a 
comparat problema validării teoriei scenariului cu problema 
hartă-teren. Un pilot se uită pe hartă și vede un stâlp de tele- 
fon și un siloz. Se uită afară, la teren și vede un stâlp de tele- 
fon și un siloz. Spune: „Acum știu unde ne aflăm“, dar de 
fapt s-a rătăcit. Prietenul lui zice: „Stai o clipă! Pe teren sunt 
un stâlp de telefon, un siloz și o sondă de țiței. Găsește-le pe 
astea pe hartă.“ „Păi stâlpul și silozul sunt aici, dar sonda, nu, 
răspunde pilotul. Poate au omis s-o treacă.“ Prietenul lui 
spune: „Dă-mi puţin harta.“ Cercetează întreaga hartă, inclu- 
siv porțiunile pe care pilotul le-a omis, crezând că știe unde 
se află, și găsește, la treizeci de kilometri distanţă faţă de 
cursul pe care ar fi trebuit să se afle ei, un stâlp, un siloz și o 
sondă. „Nu suntem aici, unde ai făcut tu semn, spune el, ci 
uite, tocmai aici.” „Ah! Îmi pare rău“, zice pilotul. Morala: 
uită-te mai întâi la teren și apoi la hartă, nu invers. 

Cu alte cuvinte, terapeutul îl ascultă pe pacient și află 
naraţiunea scenariului său, și pe urmă caută în Andrew Lang 
sau Stith Thompson, nu invers. Astfel va obţine o potrivire 
bine întemeiată, nu doar o idee sclipitoare. Pe urmă poate să 


15 Jones, E. The Life and Work of Sigmund Freud. Loc. cit. Vol. 1, p. 223. 
159 Pain, R. „A Parable”. Transactional Analysis Bulletin, 7: 69, Iulie 1968. 

folosească basmul ca să prezică încotro se îndreaptă pacien- 
tul, obținând la fiecare pas confirmarea din partea acestuia 
(nu din carte). 


B. Grila conceptuală 


Analiza tranzacțională e o țesătură atât de bogată de con- 
cepte împletite între ele, toate concordante unele cu altele, 
încât e posibil să hoinărești în orice direcţie și să descoperi 
ceva interesant și util. Dar asta se deosebește foarte mult de 
abordarea logică a unei teorii. 

Să luăm un extras scurt dintr-un caz prezentat la Semina- 
rul de Analiză Tranzacţională din San Francisco drept element 
central pentru o discuție pe marginea teoriei scenariului. 

O femeie care a venit la terapie pentru frigiditate i-a pro- 
pus terapeutului să aibă contact sexual cu ea. Mama ei o 
învățase să se îmbrace și să se poarte sexi, iar tatăl încurajase 
aceste lucruri. . 

Scopul discuţiei consta în a încerca să se demonstreze că 
matricea scenariului, așa cum este ea construită în prezent, e 
corectă. Conform figurii 7, care arată structura de rangul doi 
a Copilului, Părintele din Copil (PC) funcționează ca un elec- 
trod implantat, în timp ce Adultul din Copil este Profesorul 
intuitiv, expert în a-i judeca pe alții. Doctorul Z, care a 
prezentat pacienta, a afirmat că în cazul ei, PC funcționa ca 
un Copil adaptat, iar AC funcţiona ca un electrod. El a adus 
în sprijinul acestei afirmaţii informaţii de dezvoltare din 
copilăria pacientei. Alți participanţi la seminar au intervenit 
cu argumente logice, pro și contra, bazate pe experiența lor 
clinică. S-au referit la jocuri, scenarii și Copilul spontan al 
pacientei. Va rezista matricea standard a scenariului în fața 
acestui atac deliberat? Săgeţile desenate de doctorul Z între 
pacientă, tatăl ei și mama ei aveau un traseu diferit faţă de 
cele prezentate în figura 7. Se părea că există motive inte- 

meiate pentru a demola matricea. Dar la o cercetare mai 
atentă, s-a dovedit că argumentele aveau defecte grave. 

În primul rând, când doctorul Z a încercat, cu ajutorul 
publicului, să definească la ce se referă prin PC, AC, Copil 
adaptat și electrod, el și publicul vorbeau la un moment dat 
din punctul de vedere al dezvoltării, apoi din punct de 
vedere comportamental, folosind uneori logica, iar alteori 
empirismul. Unii interlocutori introduceau în discuţie tran- 
zacţii, iar alţii, jocuri și scenarii. S-a dovedit că se foloseau 
patru sisteme de referinţă diferite, fiecare cu propriul limbaj 
și propria abordare, iar definițiile hoinăreau nesistematic de 
la unul la altul. Primul sistem de referință era cel structural și 
tranzacțional, cu patru termeni-cheie privind Eul: stări, tran- 
zacţii, jocuri și scenarii. Al doilea era validant, iarăși cu patru 
termeni-cheie. Se putea discuta despre comportamentul pa- 
cientei, care oferea criterii operaţionale; despre procesele ei 
psihice, ce cuprindeau vocile din minte care-i dădeau direc- 
tive; despre istoria dezvoltării pacientei, care arăta originea 
modelelor ei comportamentale, și despre genul de reacții 
sociale pe care le determina purtarea ei. Al treilea limbaj viza 
denumirea stărilor Eului pacientei. Ele puteau fi denumite 
conform principiilor psihobiologice: Părintele din Copil, 
Adultul din Copil etc., sau descrise funcțional prin adjective: 
Copil adaptat, Copil spontan etc. Argumentele propriu-zise 
puteau fi numite logice, pe de o parte, sau empirice, pe de 
altă parte. 

Dacă introducem într-un tabel toate aceste sisteme de 
referinţă, rezultă o grilă terminologică, după cum se vede la 
pagina următoare, împărțită în termeni tranzacționali, ter- 
meni validanţi, termeni modificatori și termeni metodologici. 

Dacă trasăm linii în interiorul grilei, astfel încât să inclu- 
dem câte un termen din fiecare coloană, se observă că vor 
exista 4x4x2x2=64 căi de discuţie posibile. (Nu numărăm 
cuvintele din paranteze). Cu excepţia situaţiei în care toată 
lumea urmează aceeași cale, diferitele discuţii nu pot fi core- 
late fără un efort imens și foarte multă muncă de definire: 

GRILĂ TERMINOLOGICĂ 


TERMENI TERMENI TERMENI METODOLOGIE 

TRANZACȚIONALI VALIDANȚI MODIFICATORI 

Stările Eului Operaţional Structural Logică 
(Biologic) 

Tranzacţii Fenomenologic Funcţional Empirică 
(Descriptiv) 

Jocuri Istoric 

Scenarii Social 


o sarcină practic imposibilă într-o perioadă de timp limitată 


(cum ar fi o seară lungă), dacă douăzeci de interlocutori - 


urmează fiecare altă cale. Dacă unul merge pe drumul Stările 
Eului — Istoric — Descriptiv — Empiric, iar altul, Jocuri — 
Social — Biologic — Logic, se poate ca discursul fiecăruia să 
corect, dar cum urmează linii de raționament atât de diferite, 
nu pot ajunge la o înțelegere comună a faptelor discutate. 

i cel mai simplu exemplu, dacă un argument abordează 
starea de Copil a Eului din perspectivă structurală sau bio- 
logică, iar altul o abordează din perspectiva funcţională sau 
descriptivă, cele două sunt imposibil de conciliat. Figura 20 
demonstrează acest lucru. În figura 20A, împărțirea struc- 
turală a Copilului în principalele sale aspecte este reprezen- 
tată prin linii orizontale care separă componentele de rangul 
doi — Părinte, Adult și Copil. În figura 20B, se folosesc linii 
verticale pentru a indica aspectele sale funcționale — în acest 
caz, Copilul adaptat, rebel și spontan. Oricare dintre scheme 
ar fi folosită, liniile trebuie să meargă în direcţii diferite pen- 
tru a arăta că abordările sunt diferite. Una folosește substanti- 
ve structurale, iar cealaltă, adjective funcționale ca modificatori, 
iar substantivele și adjectivele nu aparţin aceluiași sistem de 
referinţă și nici nu provin din același punct de vedere. 

Singura cale de a obține un argument bine formulat, deci- 
siv constă în a alege un anumit traseu în grilă și de a nu te 
abate de la el. Doctorului Z i s-a oferit această opțiune, iar el a 
ales Stările Eului — Social — Descriptiv — Empiric: o cale nu 

Părinte 


Rebel |Spontan 


Structura psihobiologică Funcţii descriptive 


Figura 20A Figura 20B 


Starea de Copil a Eului din două puncte de vedere 
Figura 20 


foarte promițătoare pentru sarcina de rezolvat, dar era pre- 
zentarea lui și, în consecinţă, avea privilegiul de a alege. Cu 
această restricţie, s-a vădit că argumentele sale nu erau nici 
pe departe la fel de convingătoare cum păreau la început, 
când era liber să sară de la o cale la alta. Același lucru s-a 
întâmplat și cu susținătorii lui, când au încercat să-l urmeze 
pe traseul ales de el. Cu alte cuvinte, ceea ce părea plauzibil și 
bine organizat când erau permise tot felul de salturi și devieri 
începea să se clatine când se impunea o raționare mai strictă. 
Pe acest temei, matricea inițială a scenariului și-a păstrat 
supremația, cel puţin până când putea fi îndreptat asupra ei 
un atac mai bine pregătit. 

Așadar, în orice argument privind analiza tranzacțională, 
inclusiv analiza scenariului, trebuie declarată alegerea pri- 
vind termenii din grila de mai sus pentru ca argumentul să 
poată fi considerat valid. Dacă se abate de la calea aleasă, 
devine nevalid din motive de laxitate, sofism sau lipsă de 
claritate. De aceea, cel care-și propune să se angajeze într-un 
asemenea argument trebuie să aleagă un termen din fiecare 
coloană, drept cadru de referință al definiţiilor sale, și să-l 
respecte cu rigurozitate. Altfel, argumentul rămâne discutabil 
din perspectivă metodologică și nu va rezista criticilor obiec- 
tive, oricât de convingător ar părea din punct de vedere 
retoric. 

C. Date slabe și date tari 


Datele din analiza scenariului sunt în cea mai mare parte 
„slabe“. Cum scenariul reprezintă un angajament existențial, 
el nu poate fi investigat experimental, în situații artificiale. 
Răsplata trebuie să aibă o semnificație copleșitoare pentru 
protagonist. Nu există, de exemplu, partidă de pocher experi- 
mentală demnă de încredere. Jucătorul joacă într-un fel când 
miza e neînsemnată și altfel când miza e semnificativă. Un 
jucător bun în partidele cu miză mare poate să piardă într-o 
partidă cu mize simbolice și invers, un jucător bun în par- 
tidele cu miză simbolică poate intra în panică într-un joc cu 
mize mari. Scenariile pot fi testate doar în situații cu miză 
mare, iar acestea nu sunt disponibile în condiţii civile obișnu- 
ite. Există o singură cale de a afla răspunsul la întrebarea: 
„Te-ai arunca într-un câmp minat ca să salvezi viaţa cama- 
razilor tăi?” Ea poate fi testată doar existențial, pe un câmp 
de luptă, și orice simulare e trivială. l 

Datele din analiza scenariului pot fi împărțite aproxima- 
tiv, în ordinea crescătoare a tăriei, după cum urmează: 
istorice, culturale, clinice, logice, intuitive, de dezvoltare, sta- 
tistice, introspective, experimentale și confirmarea în orb. 
Acest grupaj ar putea să le pară ciudat oamenilor de știință 
obișnuiți să studieze elementele banale din comportamentul 
uman, cum sunt acelea testate cel mai frecvent în cadrul ști- 
inţelor psihologice și sociale. Psihoterapeuţilor li se va părea 
mai puţin ciudat, iar psihanaliștilor, cel mai puţin ciudat, 
pentru că și unii, și ceilalți au de-a face cu jocuri Și răsplăți 
tari, cum ar fi divorțul, sinuciderea și crima. Intr-o societate 
decentă nu pot exista lucruri ca sinuciderea sau crima experi- 
mentală. 

1. Datele istorice. Încă de la începuturile omenirii, omul a 
bănuit că destinul lui nu e stabilit autonom, ci controlat de o 
forţă exterioară. Însăși universalitatea acestei credințe cere ca 
ea să fie examinată critic, nu dată la o parte în grabă cu 
eticheta „metafizic“. 

2. Date culturale. Aceeași credinţă constituie temelia celor 
mai multe dintre culturile umane, lucru care cere de aseme- 
nea să fie luată în serios, la fel cum motivele economice sunt 
luate în serios din același motiv. 

3. Date clinice. Acestea nu sunt riguroase, pentru că pot fi 
supuse la diferite interpretări. Dar investigatorul care vrea să 
minimalizeze sau să nege influenţa scenariului de viaţă asu- 
pra fenomenelor clinice trebuie să aibă o formare adecvată în 
analiza scenariului și să o testeze adecvat în practică, înainte 
de fi competent să judece. Exact aceeași afirmaţie poate fi 
făcută și a fost făcută cu privire la psihanaliză. La fel, omul 
care se uită printr-un microscop sau un telescop și spune „Nu 
văd nimic“ nu e câtuși de puţin un bacteriolog sau un astro- 
nom competent, decât dacă a învăţat temeinic să folosească 
instrumentul cu pricina. 

4. Date logice. Am remarcat anterior că oamenilor li se 
poate spune ce să facă și ce să nu facă. Pot fi încurajați efi- 
cient, cu ajutorul cuvintelor, să bea sau să se sinucidă și tot cu 
ajutorul cuvintelor pot fi împiedicaţi eficient să facă aceste 
lucruri, cu condiţia de a se folosi cuvintele potrivite. Așadar, 
rezultă că e foarte posibil să educi un copil să facă unul dintre 
aceste lucruri când crește. Afirmația se verifică prin urmă- 
toarea întrebare: „Cum ai crește un copil în așa fel încât să 
ajungă ca tine?“ Oamenii cu scenariu „bun“ sunt întru totul 
dispuși să răspundă la această întrebare și, deseori, dau răs- 
punsuri credibile. Oamenii cu scenarii „proaste“ ezită să în- 
cerce să răspundă, dar, dacă totuși o fac, răspunsurile lor 
sunt la fel de credibile. 

5. Date intuitive. Un analist de scenarii cu experiență va - 
face judecăţi intuitive care vor putea fi testate ulterior. De 
exemplu: „Din moment ce încerci adesea să faci două lucruri 
în același timp și nu-l faci bine pe nici unul dintre ele, deduc 
de aici că părinţii tăi aveau fiecare alt obiectiv în privinţa ta și 

n-au reușit să se pună de acord cum le-ai putea atinge pe 
amândouă. Adică părinţii tăi nu și-au lămurit divergenţele.“ 
„Exact așa a fost!“ Dacă răspunsul este negativ, acest lucru 

înseamnă, din experiența mea, că diagnosticianul nu e com- 
petent sau că în acel caz anume, unele considerente personale 
i-au influențat negativ intuiția.160 

6. Date de dezvoltare. Una dintre cele mai convingătoare 
dovezi constă în a-i auzi pe copii cum își afirmă scenariul, 
mai ales dacă pot fi urmăriţi pe o perioadă suficient de înde- 
lungată pentru a vedea dacă și-l îndeplinesc sau nu. Nu ne 
referim la alegerea carierei („Vreau să fiu pompier”), ci la 
tranzacţiile legate de răsplata finală („Aș vrea să fiu mort.“) 

7. Date statistice. Cea mai relevantă prelucrare statistică 
este studiul efectelor basmelor asupra carierei alese ulterior și 
asupra cauzei morţii, citat anterior din lucrarea lui Rudin.151 

8. Datele introspective. Acesta este cel mai convingător 
dintre toate criteriile. Imediat ce persoana se obișnuiește să 
audă vocile din mintea sa, pe care le-a înăbușit sau reprimat 
din copilăria mică, și confirmă că aceste voci rostesc cuvintele 
reale pronunțate de părinţii săi în timpul acelei perioade, își 
dă seama în ce măsură sunt programate comportamentele 
sale cele mai semnificative. 

9. Date experimentale. Din motivele prezentate mai sus, 
validarea experimentală a teoriei scenariului de viață nu este 
posibilă pe ființe umane, deși anumite elemente pot fi exami- 
nate în acest fel. Însă experimentele pe animale pot fi extra- 
polate în cadrul de referință al teoriei scenariului de viață, cum 
s-a procedat cu experimentele pe șoareci citate în capitolul 3. 

10. Confirmarea în orb. În câteva cazuri, în care supervi- 
zorul a dedus scenariul unui student, dar nu a discutat cu el 
subiectul, iar apoi studentul a intrat în terapie, atât supervi- 
zorul, cât și terapeutul au dedus același scenariu și, când i-a 
fost comunicat studentului, acesta a fost de acord cu ei. În 
aceste cazuri, cei doi analiști de scenariu cunoșteau subiectul 
de o perioadă îndelungată și aveau la dispoziţie o gamă largă 
de comportamente de studiat. Acestea pot fi considerate date 
tari. Aplicată sistematic, procedura ar presupune ca mai 


160 Berne, E. „Intuition VI”. Ju. cit. 
161 Rudin, S.A. op. cit. 

mulți analişti de scenariu să asculte un interviu înregistrat pe 
casetă audio și de aici să deducă scenariul subiectului. De- 
ducțiile lor ar putea fi apoi comparate cu cursul vieţii subiec- 
tului, cu o revenire de control după cinci ani. Un studiu-pilot 
ar testa în primă instanţă trei tipuri de interviu înregistrat pe 
bandă — autobiografic, prin asociere liberă și pe baza listei 
operaționale a scenariului —, pentru a vedea care tip a oferit 
datele cele mai solide cu privire la scenariu. Această proce- 
dură oferă cea mai bună ocazie de a obține date tari. 

Indiciile din prezent arată că teoria scenariului de viață 
este mai slabă decât teoria învățării, mai tare decât teoria 
socială și cea economică și se apropie de tăria diagnosticului 


psihiatric, în ceea ce privește anticiparea comportamentului 
uman. 


Capitolul 23 


INVENTARUL OPERAŢIONAL 
AL SCENARIULUI 


A. Definiţia unui scenariu 


Pentru a ne da seama dacă un anumit set de tranzacţii 
reprezintă sau nu un joc, căutăm anumite trăsături specifice. 
Dacă există o păcăleală, o chichiță, o comutare și o recom- 
pensă, am identificat un joc. Dacă, în plus, putem efectua o 
analiză structurală care să arate ce stări ale Eului sunt active 
în timpul fiecărei tranzacții, și O analiză clinică, prin care se 
clarifică avantajele obținute în urma jocului și de unde au 
pornit ele, putem spune nu doar că am identificat jocul, ci și 
că îl întelegem. Elementele necesare pentru o astfel de inje: 
gere pot fi notate sub forma unei „liste operaționale , iar 
analiza formală a unui joc se bazează pe o astfel de listă. 
Inventarul operațional descrie anatomia unui joc, care repre- 
zintă un mic segment al vieții. 

Anatomia unui scenariu, care privește nu doar un seg- 
ment mic, ci întreg cursul unei existențe umane, de la naștere 
sau mai devreme până la moarte și mai târziu, este, firește, 
mai complicată. Jocul poate fi comparat cu răsucirea încheie- 
turii mâinii, care conţine opt oase și implică altele patru; sce- 
nariul poate fi comparat cu o expediţie de alpinism, care 
implică întregul schelet uman, cu toate cele 206 oase ale sale. 
Astfel, „inventarul operațional“ al unui scenariu conține mult 
mai multe elemente decât cea a unui joc, dar ea reprezintă 
calea cea mai ușoară de a înțelege cum se alcătuiește un sce- 
nariu. 

Prima problemă constă în a defini scenariul, astfel încât el 
să poată fi identificat când apare. Orice definiție va fi supusă 
modificărilor cerute de noile cunoștințe ce se dobândesc trep- 
tat în domeniu. Teoria jocurilor este acum ca o bicicletă bine 
construită, ce poate fi folosită cu încredere și fără ezitare pe 
distanţe scurte, dar teoria scenariului de viaţă e ca un auto- 
mobil cu motor cu un cilindru, fabricat în 1900, care poate să 
funcționeze sau să nu funcţioneze când e cea mai mare 
nevoie de el, așa că scepticii tot mai pot să strige: „a-ţi un 
cal!“ (sau cel puţin o canapea) și, poate, să ceară ca un tera- 
peut mai convenţional să meargă cu un steag roșu în fața 
analistului de scenarii și să-i avertizeze pe oamenii timizi să 
se dea la o parte. 

Definiţia ce urmează, bazată pe nivelul actual de cunoaș- 
tere, va servi deocamdată la a diferenţia ceea ce este un sce- 
nariu de ceea ce este un „ne-scenariu“. Scenariul este un 
program. în desfășurare, elaborat în copilăria mică sub influ- 
ența părinţilor, care direcționează comportamentul individu- 
lui în cele mai importante aspecte ale vieţii sale. 

Termenii utilizați în această definiţie pot fi la rândul lor 
definiţi, folosind dicționare standard și cu unele explicații 
suplimentare, după cum urmează: 

Program: plan sau proiect de urmat. Aceasta înseamnă că 
există un plan, care reprezintă schema unei acțiuni sau a unui 
proiect; există modul în care se propune să se efectueze un 
demers și, de asemenea, există niște repere temporale. Embri- 
onul sau scheletul planului poate fi găsit într-un anumit 
basm. 

În desfășurare: în permanentă deplasare înainte. Asta pre- 
supune ireversibilitate, o stradă cu sens unic. Fiecare mișcare 
duce mai aproape de punctul terminus. 

Influenţa părinţilor: tranzacții propriu-zise cu părinții sau 
cu înlocuitorii lor. Asta înseamnă că influența s-a exercitat 
într-un mod specific, observabil, într-un anumit moment din 
timp. 

Direcţionează: persoana trebuie să urmeze directive, dar 
poate să aleagă liber în privința chestiunilor la care nu se 
aplică directivele. În unele cazuri există o directivă specială, 
care spune: „Întoarce cartea invers“, adică „În privinţa asta fă 
invers decât spun eu“. Astfel, „revolta“, când apare, face 
parte de fapt din scenariu și nu e totuna cu „aruncatul cărții“, 
care este autonomia. 

Aspecte importante: cel puţin căsătoria, creșterea copiilor, 
divorțul și modul de a muri, dacă se alege acest lucru. 

Putem testa definiția văzând cât de bine definește „ne-sce- 
nariul“. Astfel, „ne-scenariul“ ar însemna comportamente 
reversibile, fără respectarea anumitor repere temporale, ela- 
borate mai târziu în viață și nu sub influența părinţilor. 
Aceasta este o bună descriere a autonomiei, care reprezintă, 
de fapt, opusul scenariului. Spre exemplu, persoana auto- 
nomă poate să-și anuleze vinovăţiile, fricile, furiile, durerile și 
neadecvările și s-o ia de la capăt fără a se grăbi să ducă 
lucrurile în punctul critic, în loc să urmeze directiva părin- 
ților de a aduna cupoane și de a le folosi cu o viteză rezo- 
nabilă, ca să-și justifice comportamentul privind căsătoria, 
creșterea copiilor, divorțul și moartea. 

Așadar, definiţia este exclusivă, adică definind scenariul, 
definește totodată și „ne-scenariul“ și, ca atare, merită păs- 
trată. Așadar, dacă observăm că purtarea unui individ în cele 
mai importante aspecte ale vieţii sale este direcționată de un 
program în desfășurare, elaborat în copilăria mică sub 
influența părinţilor, putem spune că am identificat un sce- 
nariu. Aceasta se poate reduce la o formulă, ca în cazul 
jocurilor; formula scenariului este: 


IPT — Pr > S— CI — Recompensă (Formula S), 


unde IPT = Influență parentală timpurie, Pr = Program, 
S = Supunere, iar CI = Comportament important. Orice com- 
portament care se potrivește cu această formulă face parte 
din scenariu și orice comportament care nu se potrivește cu 

ea nu face parte din scenariu. Orice scenariu se va potrivi cu 
această formulă și nici un alt comportament nu se va potrivi 
cu ea. 

Spre exemplu, un reflex simplu este programat de sis- 
temul nervos și nu de influența parentală timpurie (nu există 
IPT); individul se va supune unei lovituri aplicate peste ten- 
donul de sub genunchi, dar ăsta nu e un comportament 
important (nu există CI). Dacă individul învaţă să bea în con- 
textele mondene la un moment dat pe parcursul vieţii sale, 
asta poate fi supunere socială, dar dacă programul lui nu 
prevede că va deveni alcoolic (nu există Pr), băutul nu va fi 
un comportament important (nu există CI) și nu va exercita o 
influență însemnată asupra recompensei sale — căsătoria, 
creșterea copiilor sau modul în care va muri. Dacă un băiat e 
programat puternic de părinţii săi să devină un trântor profi- 
tor când crește, dar nu se supune (nu există C), comporta- 
mentul său important nu este „în ton cu scenariul”. Dacă un 
copil e mutat dintr-un cămin adoptiv în altul, IPT în cazul 
său va fi neregulată, iar programul lui va fi prost organizat 
(nu există Pr); se va supune cât de bine va putea, dar nu se va 
căsători niciodată, nu va avea copii, nu-și va risca viaţa pen- 
tru nimic și nu va lua alte decizii importante (nu există CI). 
Aceste exemple ilustrează cum se aplică propriu-zis în prac- 
tică fiecare element al formulei. Reflexul osteotendinos nu se 
bazează pe IPT, băutul în ocazii mondene nu face parte din 
Pr, ne-trântorul are IPT și Pr, dar nu și S, iar orfanul evită CI. 

Așadar, formula S servește la identificarea unui scenariu 
de viaţă, tot așa cum formula ] (capitolul 2) servește la identi- 
ficarea unui joc. Trebuie observat că formula se aplică doar la 
oamenii „conformi cu scenariul“; comportamentul unei per- 
soane autonome nu poate fi redus la o formulă, fiindcă o 
asemenea persoană ia decizii proprii, din motive proprii, de 
la un moment la altul. În același fel, șoarecii de laborator con- 
sangvini pot fi programațţi prin reflexe condiţionate, iar com- 
portamentul lor poate fi direcționat de experimentator, Prin 
urmare, ei acționează ca niște mașini conduse de un operator 

specializat, la fel cum oamenii „conformi cu scenariul“ acţio- 
nează ca niște mașini conduse de părinții lor. Dar șoarecii săl- 
batici nu reacționează în același fel; ei acţionează ca niște 
persoane „reale“ și iau hotărâri singuri. Când sunt aduși în 
laborator, refuză să accepte programul experimentatoru- 
lui162; nu se revoltă, ci pur și simplu acţionează independent 
și autonom. 


B. Cum poate fi confirmat un scenariu 


Dacă scenariul este diagnosticat corect, ar trebui să se gă- 
sească elemente care să poată fi abordate cantitativ. Spre 
exemplu, ce procent din toată populația feminină poartă o 
jachetă roșie? Câte Rapunzel au într-adevăr părul lung și 
blond? Aceste chestiuni ţin în principal de studii privind 
natura incidenţei și prevalenţei, iar valoarea lor reală constă 
în evidenţierea elementelor esențiale ale scenariilor, pentru ca 
diagnosticarea lor să se facă mai riguros. În cazul SR, criteri- 
ile de diagnostic așa cum sunt înţelese ele la ora actuală sunt 
următoarele: A 

1. Trebuie ca mama ei s-o fi trimis cu treburi la bunica în 
copilărie. ea ii 

2. Trebuie ca bunicul ei să se fi jucat cu ea într-o manieră 
sexuală în timpul acelor vizite. 

3. Trebuie ca mai târziu, în viaţă, ea să fie persoana cel 
mai probabil aleasă pentru a fi trimisă cu diferite comisioane. 

3. Trebuie să manifeste dispreţ faţă de bărbaţii de vârsta ei 
și curiozitate în privința celor mai vârstnici. Po: ` 

3. Trebuie să aibă un fel de curaj naiv, convinsă că, dacă 
dă de necaz, va exista întotdeauna cineva care s-o salveze. | 
Dacă și numai dacă sunt prezente toate aceste cinci cri- 
terii, diagnosticul de scenariu SR se justifică. În acest caz, se 


162 Kavanau, J.L. „Behavior of Captive White-Footed Mice”. Science, 
155: 1623-1639, 31 martie 1967. 

poate face predicția că pacienta va proceda în așa fel încât să 
apară în calea bărbaţilor mai vârstnici, se va plânge că aceștia 
(„moșnegi libidinoși”) îi fac avansuri, va căuta pe cineva care 
s-o salveze de ei și va râde când salvatorul va rămâne cu 
buza umflată. Dar apar în minte multe întrebări. Toate fe- 
meile care îndeplinesc aceste 'criterii petrec cu adevărat timp 
în pădure culegând flori? Și au toate o haină roșie? Câte alte 
elemente ar putea fi adăugate pe listă? Câte dintre elemente 
sunt redundante — câte ar putea fi eliminate fără ca astfel să 
fie afectată acuratețea predicţiei, și care e numărul cel mai 
mic de elemente esenţiale care permit predicția tuturor celor- 
lalte, ca și predicția deznodământului scenariului? Care e 
corelaţia dintre elemente? Tuturor femeilor pe care le-a sedus 
bunicul în copilărie le place să culeagă flori în pădure? Există 
femei care petrec timp culegând flori în pădure și care, toto- 
dată, e cel mai probabil să fie alese pentru a fi trimise după 
treburi? Toate femeile care îndeplinesc cele cinci criterii își 
sfârșesc viața ca fete bătrâne sau ca divorțate, după o căsnicie 
scurtă? Acest gen de analiză factorială ar contribui mult la 
testarea validității și utilității analizei scenariului de viață. 
Criteriile SR sunt în mare măsură „subiective“, dar pe de 
altă parte există și alte variabile, care sunt obiective. Unul 
dintre ele este constelația familială. Calea cea mai de încre- 
dere de a studia acest lucru din perspectiva scenariului de 
viață constă în găsirea de familii „conforme cu scenariul“. Un 
indiciu în această privință constă în botezarea copiilor cu 
prenumele părinţilor sau al altor membri în viaţă ai familiei, 
din moment ce asta arată clar clar că părinţii se așteaptă ca 
odrasla să semene cu tizul ei și, de asemenea, sugerează: „Ie 
cresc (te programez) ca să [ii ca tizul tău.“ Dacă persoana care 
satisface cerința legată de tiz vine la psihiatru, faptul întărește 
presupunerea că ea poartă în cârcă un scenariu, din moment 
ce acest lucru se adeverește cu regularitate la pacienţii psihi- 
atrici; de asemenea, faptul oferă ocazia de a cerceta dacă sce- 
nariul are legătură cu numele. În caz afirmativ, pacientul este 
un subiect de studiu potrivit în această privință. În conti- 

nuare urmează exemplul unei asemenea familii „conforme cu 
scenariul“. f 

Familia Baker avea trei fiice: Dona, Mona și Rona. În fa- 
milia mamei existau două fete: Dona și Mona. Astfel, Dona a 
fost botezată după mamă, iar sora ei mai mică a fost botezată 
după sora mai mică a mamei. La nașterea Ronei, nu mai exis- 
tau nume de scenariu pe partea mamei, așa că pe ea au bo- 
tezat-o după sora mai mică a tatălui. Cele două Dona, mamă 
și fiică, au fost arestate în repetate rânduri împreună, pentru 
aceleași infracțiuni, și au împărțit aceeași celulă de închisoa- 
re. Cele două Mona, mătușă și nepoată, s-au căsătorit amân- 
două cu bărbaţi care le-au părăsit și au rămas să-și crească 
copiii singure, fără sprijin din partea taţilor. Cele două Rona 
urau amândouă bărbaţii, îi ademeneau și pe urmă se retră- 
geau. Astfel, Donele jucau împreună „Hoţii și vardiștii“, Mo- 
nele jucau „Cine are nevoie de el?“, iar Ronele jucau „Viola“. 
Când Mona și Rona (fiicele) au venit la terapie, era evident că 
se îndreptau spre același sfârșit ca și mătușile lor, și nici una 
dintre ele nu agrea perspectiva, dar se simțeau neputincioase 
să-și sfărâme singure scenariul. 

O altă evoluţie „conformă cu scenariul“ este aceea cu 
căsătorii și divorțuri repetate, care pot fi nu numai verificate 
obiectiv, ci şi numărate cu acuratețe. Unul sau două divorțuri 
pot fi considerate independent de scenariul mamei, dar cu cât 
crește numărul divorțurilor, clinicianul nu poate să nu fie 
izbit de fapul că pe cât e mai mare numărul divorțurilor 
mamei, pe atât e mai mare probabilitatea ca fiicele să-i calce 
pe urme. O relaţie similară se constată frecvent în privința 
arestărilor sau a internărilor în spital pentru alcoolism ale 
mamei. Sociologii afirmă că astfel de evenimente pot să 
depindă de factori sociali și economici, dar dacă luăm în cal- 
cul arestările și spitalizările separat, ipoteza e mai greu de 
susținut; adică se poate ca arestările și spitalizările pentru 
alcoolism, luate laolaltă, să fie afectate de „factori sociali și 
economici” în mod independent, dar e important faptul că 

acolo unde există opţiuni, unele familii aleg una, altele aleg 
cealaltă, 

Nu ne interesează aici dacă pacientul încalcă legea sau 
bea, din moment ce e posibil ca astfel de acțiuni să nu fie 
neapărat esenţiale în scenariul lui. Noi vrem să știm dacă fur- 
tul sau băutul sunt „conforme cu scenariul“ în cazul lui și 
dacă joacă un joc cu ajutorul lor: „Hoţii și vardiștii“ sau 
„Alcoolicul“. Întrebarea este dacă fură sau bea într-atât încât 
să fie arestat ori spitalizat sau cu acest scop. Un hoț profe- 
sionist sau un amator de alcool poate să joace jocurile pe care 
le preferă, să fie învingător și să se pensioneze bogat, respec- 
tat și fericit; ăsta e un fel de scenariu. Altul poate să fie un 
învins și să sfârșească într-o instituție; ăsta e cu totul alt fel de 
scenariu. În analiza scenariului contează nu acțiunea, ci 
reacţia și răsplata finală pe care o aduce, din moment ce ele 
sunt importante pentru individ și pentru cei din jurul lui. 

O altă zonă „conformă cu scenariul“ este moartea. Indi- 
catorul de scenariu cel mai frecvent întâlnit aici este faptul că 
persoana se așteaptă (sau simte că e de așteaptat din partea 
ei) să moară la aceeași vârstă ca și părintele de același sex. Se 
pare că moartea tatălui la o anumită vârstă îl condamnă pe 
fiu (în mintea lui) să moară înainte sau la aceeași vârstă, ace- 
lași lucru fiind valabil pentru mame și fiice. Deși este un 
aspect subiectiv, el implică totuși cifre și are avantajul supli- 
mentar de a putea fi verificat cu ușurință. Mai obiectivă este 
vârsta la care se încearcă sau se comite suicidul sau crima și 
relația dintre aceasta și moartea unor strămoși sau a unor 
rude apropiate. În ce privește cauza morții, după cum am 
arătat deja, Rudin a studiat relația dintre poveștile spuse co- 
pilor (povești de „împlinire“ sau de „putere”) și acele cauze 
ale morţii pe care aici le-am numi „conforme cu scenariul“, și 
a găsit numeroase corelaţii interesante, în șaptesprezece țări, 
între tipul de povești citite în copilărie și cauza morţii.163 

Toate relaţiile menţionate mai sus între părinţi și copiii lor 
pot fi punctate categoric. Persoana botezată cu numele unui 

membru al familiei fie urmează scenariul tizului ei, fie nu-l 
urmează; pacientul fie dă curs, fie nu dă curs scenariului 
parental în ceea ce privește căsătoria, divorțul, închisoarea 
sau spitalizarea, și ori se așteaptă, ori nu se așteaptă să moară 
la aceeași vârstă ca părintele său decedat. Problema scenariu- 
lui este una decisivă pentru existența omenească; toată sem- 
nificaţia vieţii depinde de validitatea teoriei scenariului. Dacă 
avem liber arbitru. e una; dacă ne petrecem cea mai mare 
parte a timpului și cele mai importante momente urmând 
instrucțiuni primite în fragedă copilărie, cu iluzia jalnică a 
alegerii libere, e cu totul altă poveste. Într-o chestiune funda- 
mentală ca aceasta, va fi nevoie de cel puţin zece mii de 
cazuri pentru a simţi convingere într-o direcție sau în cea- 
laltă. Încrederea acordată unui studiu asupra unui număr de 
oameni mai mic de atât ar fi, în fapt, politeţe științifică, nu 
convingere validă. Ca taxonomist, Kinsey a lucrat cu seturi 
de până la 100 000 de viespi; cărțile sale pe tema comporta- 
mentului sexual se bazează pe 12 000 de cazuri și încă mai 
lasă loc pentru numeroase controverse.164 Cum mulţi clini- 
cieni văd aproximativ o sută de pacienţi pe an, zece mii de 
cazuri nu reprezintă un obiectiv de neatins, și merită făcut 
efortul. În ultimii zece ani, eu am văzut peste zece mii de 
jocuri (cinci sute de săptămâni, aproximativ cincizeci de 
pacienţi văzuţi săptămânal), și o serie de asemenea proporții 
îmi dă sentimentul unei încrederi de nezdruncinat în teoria 
tranzacțională a jocurilor. Pentru teoria scenariului de viață e 
nevoie de o serie similară. 

Cu privire la întrebările de mai sus, corelaţiile vor fi sau 
concordante, și astfel vor întări teoria scenariului, fie necon- 
cordante, și astfel o vor slăbi. Va fi nevoie să se găsească 
aceste corelaţii în diferite părţi ale țării și în diferite țări ale 
lumii și, de asemenea, să se efectueze studii istorice, pentru a 
stabili dacă teoria scenariului de viață este cu adevărat „o 
realitate privind natura umană“ sau o simplă impresie 
regională obținută pe o anumită populație (pacienţi de psihi- 


164 Kinsey, A.C. et al. Sexual Behavior in the Human Male. W.B. Saunders 
Company, Philadelphia. 

atrie) și limitată la ea, sau mai rău, o simplă idee inspirată 
fără susţinere solidă în realitate. 
___ Este nevoie de ceea ce Platt!6 numește „inferență tare“. 
Intr-un timp finit este imposibil să se testeze universalitatea 
teoriei scenariului de viață intervievând toate fiinţele ome- 
nești, dar dacă ea este eronată, poate fi infirmată simplu cu 
ajutorul unui eșantion relativ mic (să spunem zece mii de 
cazuri). Pentru ca analistul de scenarii să-și menţină poziția 
potrivit căreia programarea scenariului de către părinţi este o 
directivă universală pentru toate ființele umane de pretutin- 
deni și, astfel, „o realitate privind natura umană“, ar trebui, 
pentru cea mai tare inferență posibilă, că toate corelaţiile de 
mai sus să iasă puternic pozitive în orice serie de proporții. 
Ca sprijin pentru clinician, oriunde s-ar afla el, vom pre- 
zenta în continuare o „listă operaţională a scenariului“, alcă- 
tuit din întrebări menite să obțină maximum de informaţie 
pentru fiecare dintre numeroasele elemente necesare pentru 
înţelegerea clară a unui scenariu. 


C. Introducere la inventarul operațional 
al scenariului 


Pentru a înțelege clar un scenariu, ar trebui să înțelegem 
fiecare aspect, istoria lui și articularea sa cu toate celelalte 
aspecte. Acest lucru poate fi realizat cel mai convenabil luând 
elementele în ordine cronologică. Pentru fiecare element se 
dă o singură întrebare, care are cea mai mare probabilitate de 
a scoate la iveală cantitatea maximă de informaţii relevante, 
Sunt incluse și alte întrebări, care vor fi de folos dacă se 
doresc completări cu privire la anumite elemente. Acolo 
unde se constată deseori că întrebarea principală nu poate fi 


pusă sau nu se poate răspunde la ea, sunt date întrebări alter- 
native. 


165 i J.R. „A Strong Inference“, Science, 146: 347-353, 16 octombrie 
964. 

În forma sa actuală, analiza scenariului de viață a fost 
elaborată în principal la Seminarul de Analiză Tranzacțională 
din San Francisco în perioada 1966-1970, și este aproape 
imposibil de evidenţiat inițiatorul majorităţii ideilor, din 
moment ce în această perioadă, la discuţiile săptămânale au 
luat parte peste o sută de clinicieni. Contribuţii specifice au 
fost publicate în Transactional Analysis Bulletin de către Pat 
Crossman, Mary Edwards, Stephen Karpman, David Kupfer, 
I.L. Maizlish, Ray Poindexter și Claude Steiner. Imboldul 
inițial a venit de la autorul cărţii de față, într-un capitol al 
lucrării Transactional Analysis and Psychotherapy,15 dezvoltat 
ulterior în alte cărți și la Seminar. | 

Ideea unui inventar operațional a fost propusă inițial de 
Claude Steiner (Berkeley) și de Martin Groder și Stephen 
Karpman (ambii din San Francisco). Inventarul a fost con- 
ceput pentru a fi folosit ca scurtătură în terapie, oferind o cale 
rapidă de a găsi elementele active din scenariul pacientului, 
astfel încât evoluţia lui tragică să poată fi stopată cât mai 
rapid și mai eficient cu putință. Inventarul lor includea șapte- 
sprezece dintre cele mai importante elemente.16 Inventarul 
comprehensiv redat în cele ce urmează include acele elemen- 
te, împreună cu multe altele, derivate din materialul prezen- 
tat în partea a I-a, a III-a și a IV-a a cărții de față. Ea este 
concepută pentru activitatea de predare, cea de cercetare și 
pentru alte scopuri specializate și conţine aproximativ 220 de 
itemi. Este însoțită de o versiune condensată, mai ușor de 
folosit, pentru uzul cotidian. 


D. Un inventar operațional al scenariului 


Întrebările sunt prezentate în ordine cronologică, atât cât 
acest lucru este convenabil, observaţiile clinice fiind puse la 


166 Berne, E. Transactional Analysis in Psychotherapy. Loc. cit. 
167 Steiner, C.M. „A Script Checklist“. Loc. cit. 

urmă, astfel că în cea mai mare parte ele urmează ordinea din 
text. Fiecare etapă de dezvoltare este numerotată succesiv, iar 
numărul etapei este dat la fiecare dintre întrebärile referitoare 
la ea. Numărul capitolului care se ocupă cu etapa respectivă 
apare în paranteze. Litera se referă la secțiunea din capitolul 
corespunzător. Spre exemplu, Etapa 1, Perioada prenatală, 
este prezentată în capitolul 4. Drept urmare, titlul corespun- 
zător este: 1. Influeńțe prenatale (capitolul 4). Întrebarea 
numărul 1F.4 arată că este vorba despre o chestiune legată de 
etapa întâi, sau „prenatală“, care este discutată în secțiunea F 
a capitolului 4, și că este a patra întrebare referitoare la 
respectiva secțiune. 2A.3 înseamnă etapa a doua (capitolul 5), 
a treia întrebare referitoare la secțiunea A a acelui capitol. Un 
„P“ după numărul-cheie înseamnă că întrebarea trebuie 
adresată părinţilor pacientului. Astfel, 2A.3P trimite în același 
loc ca și 2A.3, dar înseamnă că de astă dată întrebarea e desti- 
nată părinţilor, nu pacientului. Sistemul acesta clarifică struc- 
tura textului, astfel că întrebările propriu-zise apar numerotate 
în ordine și pot fi folosite separat de text. 


1. Influențe prenatale (Capitolul 4) 


1B.1 Ce fel de viaţă au dus bunicii tăi? 
1C.1 Care este poziţia ta în familie? 
a. Care e data nașterii tale? 
b. Care e data nașterii fratelui dinaintea ta? 
c. Care e data nașterii fratelui de după tine? 
d. Te interesează în mod special datele? 
1C.1P Câţi fraţi și surori ai? 
a. Câţi copii vrei/te aștepți (vrea/se așteaptă Pă- 
rintele, Aduitul, Copilul tău) să ai? 
b. Câţi copii au dorit părinţii tăi să aibă? 
c. Te interesează în mod special datele? 
1D.1 Ai fost dorit? 
1D.1P L-ai dorit? 

1E.1 
1E.2 


IF. 


1F.2 
1F.3 
1F.4 
1F.5 


1F.6 
1F.7 

a. A fost o sarcină planificată? 

b. Unde și când a fost conceput? | 

c. A existat vreo încercare de avort provocat? 

d. Ce părere ai despre sex? 

Ce a simţit mama ta cu privire la nașterea ta? 

Cine s-a aflat de faţă la nașterea ta? 

a. A fost o naștere prin cezariană sau cu ajutorul 
forcepsului? 

Ţi-ai citit vreodată cu adevărat certificatul de naş- 
tere? 

Cine ţi-a ales numele? 

După cine ai fost botezat? 

De unde vine numele tău de familie? 

Cum ţi se spunea în copilărie? 

a. Cum îl cheamă pe Copilul tău? 

b. Aveai o poreclă în copilărie? 

Cum îţi spuneau colegii în liceu? 

Cum îți spun prietenii acum? 

a. Cum îţi spune acum mama, tatăl tău? 


2. Copilăria mică (Capitolul 5) 


2A.1 


2A.1P 


2A.2 


2A.3 


2A.3P 


2A4 


2B.1 


Cum te-au învăţat mama și tatăl tău să mănânci 
frumos? 

a. Ce spune mama ta când hrănește un bebeluș? 

Ce se întâmpla în timpul alăptării lui? 

a. Ce obișnuiai să-i spui în acele momente? 

Cine te-a învăţat să folosești toaleta? 

Cum te-a învăţat și ce-ţi spunea? 

a. Ce spun părinții tăi cu privire ja învățarea 
folosirii toaletei? 

Cum și când l-ai învăţat să folosească toaleta? 

a. Ce obișnuiai să-i spui în acele momente? 

Ai avut parte de multe clisme sau laxative în 
copilărie? 

Cum te făceau părinții să te simţi când erai mic? 

a. Ce părere aveai despre tine când erai mic? 


2B.2 
2C.1 


2C.2 


2C.3 
2C.4 
2D.1 
2E.1 
2E.2 


2F.1 

Ce ai hotărât cu privire la viața ta când erai mic? 
Cum îți părea lumea când erai mic? 

a. Ce părere aveai despre alţi oameni? 

Își amintești ca, în copilărie, să fi hotărât vreodată 
că nu vei mai face niciodată un anumit lucru sau nu 
vei mai arăta un anumit sentiment? 

a. Ai hotărât să faci întotdeauna un anumit lucru, 
cu orice preț? 

Ești un învingător sau un învins? 

Când ai hotărât asta? 

Cum interpretai ceea ce se petrecea între părinţii tăi 
când erai mic? 

a. Ce ai fi vrut să faci în privinţa asta? 

Ce fel de oameni disprețuiau părinţii tăi? 

a. Ce fel de oameni îţi displac cel mai mult? 

Ce fel de oameni admirau părinții tăi? 

a. Ce fel de oameni îţi plac cel mai mult? 

Ce se întâmplă cu oamenii ca tine? 


3. Mijlocul copilăriei (Capitolele 6 și 7) 


3A.1 


3A.2 
3A.3 
3A.4 
3A.5 


Ce-ţi spuneau părinţii să faci când erai mic? 

a. Ce-ţi spuneau când erai foarte mic? 

Care era sloganul preferat al părinţilor tăi? 

Ce te-au învăţat părinţii tăi să faci? 

Ce ţi-au interzis să faci? 

Dacă familia ta ar fi pusă pe scenă, ce fel de piesă 
de teatru ar fi? 


4. Copilăria târzie (Capitolul 7) 


4A.1 


4A. 2 


Care era basmul tău preferat în copilărie? 

a. Care era poezioara ta preferată în copilărie? 
b. Care era povestirea ta preferată în copilărie? 
Cine ţi-a citit-o sau ţi-a povestit-o? 

4A.3 


4AA 


4B.1 


4B.2 


4C.1 
4C.2 
4C.3 


4C.4 
4D.1 
4D.2 


4D.3 
4D.4 


4E.1 
4E.1P 


4E.2 
4E.3 
4F.1 
4F.2 

a. Unde, când? 

Ce ţi-a spus cititorul despre acel text? 

a. Cum a reacționat la poveste? 

b. Ce exprima chipul său? 

c. Îl interesa povestea sau o citea doar de dragul 
tău? 

Care era personajul tău preferat în copilărie? 

a. Care era eroul tău? 

b. Care era personajul negativ pe care-l preferai? 
Cum reacționa mama ta când lucrurile mergeau 
prost? 

Cum reacţiona tatăl tău când lucrurile mergeau 
prost? 

Ce fel de simțăminte te deranjează cel mai mult? 
Ce fel de simțăminte îţi plac cel mai mult? 

Care e cea mai frecventă reacție a ta când lucrurile 
merg prost? 

Când un vânzător îţi dă cupoane, ce faci cu ele? 

Ce aștepți de la viață? 

Care e afirmația cu „o, dacă“ pe care o rostești cel 
mai des? 

Cum arată pentru tine Moș Crăciun? 

a. Cine sau ce e pentru tine Moș Crăciun? 

Crezi în nemurire? 

a. Care erau jocurile preferate ale părinţilor tăi? 

În ce fel de dispute intrau părinții tăi? 

Ce jocuri l-ai învăţat pe pacient când era mic? 

a. Ce jocuri jucai cu părinţii tăi când erai mic? 

Cum se înțelegeau cu tine profesorii la școală? 
Cum se înțelegeau colegii cu tine la școală? 

Despre ce discutau părinții tăi la masă? 

Aveau părinţii tăi vreo fixație? 


5. Adolescența (Capitolul 8) 


5A.1 
5B.1 


Despre ce discuți cu prietenii tăi? 
Cine e actualmente eroul tău? 


5B.2 
5C.1 
5C.2 
5D.1 
5E.1 
5E.2 
5F.1 
5F.2 
5F.3 
5F.4 
5G.1 
5G.2 


5G.3 
5G.4 


5H.1 


5I.1 

Care e cea mai groaznică persoană din lume? 

Ce părere ai despre oamenii care se masturbează? 
Cum te-ai simţi dacă te-ai masturba? 

Ce se întâmplă cu corpul tău când devii agitat? 
Cum se comportă părinţii tăi când e lume în preaj- 
mă? 

Despre ce vorbesc ei când sunt singuri sau cu pri- 
etenii lor? 

Ai avut vreodată un coșmar? 

a. Ce fel de lume vezi în vise? 

Povestește-mi un vis pe care l-ai avut, indiferent 
care. 

Ai avut vreodată idei delirante? 

Cum te privesc oamenii? 

Care e cel mai bun lucru pe care-l poţi face cu viaţa 
ta? 
Care e cel mai groaznic lucru pe care-l poţi face cu 
viața ta? 

Ce vrei să faci cu viață ta? 

Ce te aștepți că vei face peste cinci ani? 

a. Unde te aștepți să fii peste zece ani? 

Care e animalul tău preferat? 

a. Ce animal ţi-ar plăcea să fii? 

Care e sloganul vieții tale? 

a. Ce ai scrie pe tricoul tău, așa încât oamenii să știe 
că e vorba despre tine? 

b. Ce ai scrie pe spatele tricoului? 


6. Maturitatea (Capitolul 9) 


6A.1 


Câţi copii te aștepți să ai? 

a. Câţi copii vreau (Părintele, Adultul, Copilul tău) 
să ai? 

(Această întrebare ar trebui corelată cu 1C.1 și cu 
1C.1P) 

6A.2 
6A3 


6A.4 


6A.5 


6A.6 


6A.7 


6A.8 


6B.1 

De câte ori ai fost căsătorit? 

De câte ori a fost căsătorit fiecare dintre părinții tăi? 
a. Au avut amanți? 

Ai fost arestat vreodată? 

a. A fost vreodată arestat unul dintre părinții tăi? 
Ai comis vreodată o infracțiune? 

a. A făcut vreunul dintre părinții tăi același lucru? 
Ai fost vreodată internat într-un spital de psihia- 
trie? 

a. Dar vreunul dintre părinții tăi? 

Ai fost vreodată internat pentru alcoolism? 

a. Dar vreunul dintre părinții tăi? 

Ai încercat vreodată să te sinucizi? 

a. Dar vreunul dintre părinții tăi? 

Ce vei face la bătrânețe? 


7. Moartea (Capitolul 10) 


7B.1 
7B.2 


7B.3 


7B.4 
7B.5 


7C. 1 
7D.1 


7D.2 


Cât vei trăi? 

Cum ai ales vârsta asta? 

a. Cine a murit la vârsta asta? 

Ce vârstă avea tatăl tău/mama ta (dacă nu mai 
trăiește) când a murit? 

a. Câţi ani avea bunicul tău din partea mamei când 
a murit? (Pentru bărbaţi.) 

b. Câţi ani aveau bunicile tale când au murit? 
(Pentru femei.) 

Cine se va afla lângă patul tău de moarte? 

Care vor fi ultimele tale cuvinte? 

a. Care vor fi ultimele lor cuvinte? 

Ce vei lăsa în urmă? 

Ce vor scrie ceilalți pe piatra ta de mormânt? 

a. Ce va scrie pe faţa pietrei tale de mormânt? 

Ce vei scrie tu pe piatra ta de mormânt? 

b. Ce va scrie pe spate? 


TEA. 
7F.1 
7G.1 

Ce surprize se vor descoperi după moartea ta? 

Eşti un învingător sau un învins? 

Preferi structurarea în funcție de timp sau în funcție 
de evenimente? (Explică termenii.) 


8. Factori biologici (Capitolul 13) 


8A.1 
8A.2 
8B.1 


8B.2 
8B.3 
8C.1 
8C.2 


8D.1 
8E.1 


8E.2 


8F.1 


8G.1 
8G.2 


8G.3 


8H.1 


Ştii cum arată fața ta când reactionezi la ceva? 

Ştii cum reacționează alții la reacțiile tale faciale? 
Poți face diferența dintre Părintele, Adultul și Co- 
pilul tău? 

a. Pot alți oameni să facă diferența în ceea ce te 
priveşte? 

b. Tu poți face diferența în ce-i privește pe ceilalți? 
Ce simte adevăratul tău eu? 

Eul tău real îți controlează întotdeauna acțiunile? 
Ai vreo fixaţie sexuală? 

Se întâmplă să ţi se învârtă vreun lucru în minte la 
nesfârșit? 

Ești conștient de mirosuri? 

Cu cât timp înainte să se întâmple un lucru începi 
să te frămânţi? 

Cât timp după ce s-a întâmplat un lucru te frămânți 
din cauza lui? 

a. Ţi se întâmplă să stai treaz noaptea plănuind o 
răzbunare? 

b. Sentimentele îţi influențează negativ munca? 

Îţi place să arăţi că poţi să suferi? 

a. Preferi să fii fericit decât să te pui la încercare? 
Ce-i spun vocile din mintea ta? 

Vorbești vreodată cu tine însuţi când ești singur? 

a. Când nu ești singur? 

Faci întotdeauna ce-ţi spun vocile din minte? 

a. Se întâmplă vreodată ca Adultul sau Copilul tău 
să se certe cu Părintele? 

Cum ești când ești o persoană reală? 

9. Alegerea terapeutului (Capitolul 9) 


9B.1 


9B.2 
9B.3 


9B.4 
9B.5 
9C.1 
9C.2 


9C.3 
9C.4 
9C.5 
9C.6 
9C.7 
9C.8 


9C.9 


De ce ai ales profesia mea? 

a. Ce părere ai despre faptul că ai fost trimis la 
cineva cu profesia mea? 

b. Ce profesie ai prefera? 

Cum m-ai ales? 

De ce m-ai ales? 

a. Ce părere ai despre faptul că ai fost trimis la 
mine? 

Cine era magicianul în copilăria ta? 

Ce fel de magie cauţi? 

Ai avut experiențe psihiatrice anterioare? 

Cum ţi-ai ales terapeutul anterior? 

a. De ce ai mers la el? 

Ce ai învăţat de la el? 

De ce ai plecat? 

În ce condiţii ai plecat? 

Cum alegi un loc de muncă? 

Cum abandonezi un loc de muncă? 

Ai fost internat vreodată într-un spital sau într-o 
secție de psihiatrie? 

a. Ce a trebuit să faci pentru a ajunge acolo? 

b. Ce a trebuit să faci ca să ieși? 

Poţi să-mi povestești un vis pe care l-ai avut cândva? 


10. Semnele scenariului (Capitolul 16) 
(Întrebări pe care și le pune terapeutul) 


10A.1 
10A.2 
10B.1 
10B.2 
10C.2 


Care este semnalul scenariului? 

Are halucinaţii? 

Care este componenta fiziologică? 

Care e cea mai frecventă expresie respiratorie a sa? 
Ce provoacă schimbările de voce? 

10C.3 Câte vocabulare există? 

10C.4 Care e partea de vorbire preferată? 
10C.5 Când e folosit subjonctivul? 

10C.6 De unde vin cuvintele OK? 

10C.7 Care sunt frazele de scenariu? 
10C.8 Care e peisajul metaforic? 

10C.9 Cum sunt construite propoziţiile? 
10C.10 . Care sunt frazele de siguranță? 
10D.1 Când apare râsul de sub ștreang? 
10D.2  Careetranzacţia de sub ștreang? 
10E.1 Îşi consultă bunica? 

10F.1 Care e povesea vieții sale? 

10F.2 Care e comutarea sa preferată în triunghiul dramei? 


11. Scenariul în terapie (Capitolul 18) 


11A.1 Cum crezi că se va încheia terapia? 

11B.1 Crezi că sunt mai deștept ca tine? 

1182 Cine îţi face probleme? 

118.3 Cât de bine vrei să te faci? 

11B.4 Ceai vrea să se întâmple aici? 

11B.5 Eşti pregătit acum să te faci bine? 
a. Ce trebuie să se întâmple înainte să te faci bine? 

11B.6 Ce te împiedică să te faci bine? 

11C.1 Crezi că aş putea să mă descurc cu părinții tăi? 
a. Părinţii tăi erau foarte puternici? 

11D.1 Preferi să te faci bine sau să fii analizat complet? 
a. Preferi să te faci bine sau să ieși din spital? 
b. Preferi să te faci bine sau să rămâi în spital? 


e 


E. Un inventar operațional condensat 


Inventarul de mai jos include doar acele elemente legate 
în mod specific de analiza scenariului și e menită ca o anexă a 

anamnezei psihiatrice, nu ca un înlocuitor al ei. Cele cincizeci 
și una de întrebări alese sunt mai „firești“ și mai puțin 
invazive și, în majoritatea cazurilor, vor contribui la crearea 
unei bune relaţii în loc s-o împiedice. 


1B.1 
1C.1 
1E.2 
1F.3 
1F.4 
1F.5 
1F.6 


2A.4 
2F.1 


SAI 


4A.1 
4A.3 
4B.1 


4C.1 
4F.1 
4F.2 


5F.2 
5F.3 
5G.4 
5.1 


6A.8 


6B.1 


7B.1 
7B.2 


Ce fel de viață au dus bunicii tăi? 

Care e poziţia ta în familie? 

Cine se afla în preajmă când te-ai născut? 
După cine ai fost botezat? 

De unde vine numele tău de familie? 
Cum ţi se spunea în copilărie? 

Ai vreo poreclă? 


Erai constipat în copilărie? 
Ce se întâmplă cu oamenii ca tine? 


Ce-ţi spuneau părinţii când erai mic? 


Care era basmul tău preferat în copilărie? 

Ce spunea despre basm persoana care ţi-l citea? 
Cum reacționau părinții tăi când apăreau pro- 
bleme? | 

Ce fel de sentimente te deranjează cel mai mult? 
Despre ce discutau părinţii tăi la masă? 

Părinţii tăi aveau vreo fixație? 


Povestește-mi un vis pe care l-ai avut cândva. 

Ai avut vreodată idei delirante? 

Ce te aștepți că vei face peste cinci ani? 

Ce ai scrie pe tricoul tău, așa încât oamenii să știe că 
e vorba despre tine? 


Ai încercat vreodată să te sinucizi? 
Ce vei face la bătrâneţe? 


Cât vei trăi? 
Cum ai ales vârsta asta? 


Didi Dita sa ai 


7D.1 
7D.2 
7F.1 


8A.1 
8B.3 


8C.1 
8D.1 
8E.1 


8F.1 
8G.1 


9B.1 
9C.3 
9C.4 
9C.9 

Ce vor scrie ceilalți pe piatra ta de mormânt? 
Ce vei scrie tu pe piatra ta de mormânt? 
Ești un învingător sau un învins? 


Ştii cum arată fața ta când reacționezi la ceva? 
Eul tău adevărat îţi controlează întotdeauna 
acţiunile? 


- Ai vreo fixaţie sexuală? 


Ești conștient de mirosuri? 

Cu cât timp înainte să se întâmple un lucru începi 
să te frămânţi? 

Îţi place să arăţi că poţi să suferi? 

Ce-ţi spun vocile din mintea ta? 


Cum m-ai ales pe mine?, 

Ce ai învăţat de la terapeutul tău dinainte? 

De ce ai renunţat la el? 

Îmi poți povesti un vis pe care l-ai avut cândva? 


(Întrebări pe care și le pune terapeutul) 


104.1 
104.2 
10C.1 
10C.6 
10C.8 
10C.10 
10D.1 
10E.1 
10F.1 


11A.1 
11B.5 
11D.1 


Care este semnalul scenariului? 

Are halucinații? 

Care e cea mai frecventă expresie respiratorie? 
De unde vin cuvintele OK? 

Care este peisajul metaforic? 

Care sunt expresiile de siguranță? 

Care este tranzacţia de sub ștreang? 

Își consultă bunica? 

Care e povestea vieţii sale? 


Cum crezi că se va încheia terapia ta? 

Ce trebuie să se întâmple înainte să te faci bine? 

a. Preferi să te faci bine sau să fii analizat complet? 
b. Preferi să te faci bine sau să ieși din spital? 

F. Un inventar operaţional al terapiei 


În continuare urmează o listă cu patruzeci de întrebări 
care arată dacă pacientul și-a depășit scenariul. El poate fi 
considerat complet vindecat când răspunsul la toate între- 
bările este afirmativ. E o modalitate cantitativă de a estima 
cât de eficientă a fost terapia până la un moment oarecare. 
Până acum nu există nici o cale convingătoare de a cântări 
întrebările, așa că pentru moment li se poate acorda greutate 
egală. Inventarul are menirea de a testa teoria potrivit căreia 
vindecarea scenariului și vindecarea clinică sunt identice. 
Este concepută în principal spre a fi folosită când pacientul 
încheie terapia. Cel mai bine se folosește în terapia de grup, 
iar răspunsurile pacientului sunt considerate valide dacă te- 
rapeutul și ceilalți membri ai grupului sunt de aceeași părere 
ca și el, și supuse îndoielii dacă ei nu sunt de aceeași părere, 
lăsând locul cuvenit pentru posibilele motive ascunse ale 
oricăruia dintre cei implicaţi. 

Întrebările au aceeași cheie ca și cele din inventarul ope- 
rațional al scenariului. 


1F.7 Prietenii ți se adresează acum cu numele care-ţi 
place? 

2B.1 Eşti o persoană OK? 

2C.1 Lumea îți pare altfel acum? 

2C.2 Te-ai eliberat de iluzii? : 

2C.3 Ţi-ai schimbat hotărârea din copilărie? 

3A.1 Ai încetat să mai faci lucrurile distructive pe care 
ți-au poruncit părinții să le faci? 

3A.4 Poți acum să faci lucrurile constructive pe care 
părinții ți-au interzis să le faci? 

4A.4 Ai acum alt erou sau îl vezi altfel pe cel dinainte? 

4C.1 Ai încetat să mai colecționezi cupoane? 

4C.3 Reacţionezi altfel decât reacționau părinții tăi? 

4D.1 Trăiești cum trebuie acum? 

4D.2 Ai renunțat să mai spui „o, dacă“ și „cel puțin”? 

4E.1 
41.1 
5F.1 
6A.6 


7B.1 
7B.5 
7D.5 
8A.1 


8B.1 


8B.3 


8C.1 


8D.1 
8E.1 


8F.1 
9B.5 


10A.1 
10A.2 
10B.1 
10C.1 


10C.4 


10C.8 
10C.9 
10C.10 
10D.1 

Ai renunţat la jocurile pe care le jucau părinții tăi? 
Ţi-ai dat jos tricoul inscripționat? 

S-a schimbat lumea viselor tale? 

Ai renunţat la răsplata scenariului tău: închisoare, 
spital, sinucidere? 

Vei trăi mai mult decât credeai înainte? 

Ţi-ai schimbat ultimele cuvinte? 

Ţi-ai schimbat epitaful? 

Ești conștient cum îi afectează pe ceilalți reacţiile 
tale faciale? 

Știi care stare a Eului deţine controlul la un mo- 
ment dat? 

Adultul tău poate să discute cinstit cu Părintele și 
cu Copilul tău? 

Te poți simţi excitat sexual fără stimulare artifi- 
cială? 

Ești conștient în ce fel te influenţează mirosurile? 
Cum ţi-ai redus presiunea anticipată și presiunea 
ulterioară, în așa fel încât să nu se suprapună? 

Ești fericit în loc să fii doar curajos? 

a. Ţi-ai schimbat motivul pentru care ai venit la te- 
rapie? 

b. Ai încetat să mai faci ceea ce înainte te ducea la 
spital? 

A dispărut semnalul scenariului tău? 

Te-ai eliberat de halucinaţii? 

Ți-au dispărut simptomele fizice? 

Ai încetat să mai tușești, să oftezi și să caști fără 
motiv aparent? 

Folosești verbe, în loc de adjective și substantive 
abstracte, când vorbești despre oameni? 

Folosești o gamă mai largă de metafore? 

Sunt propoziţiile tale mai ferme? 

Ai încetat să te exprimi ezitant? 

Ai încetat să zâmbești și să râzi când îţi descrii pro- 
priile greșeli? 

Îți vezi altfel terapeutul? 

Ai încetat să mai joci jocuri cu el? a 
Reușești să te abții de la jocuri înainte ca ele să 
înceapă? aie ai 

Crezi că te-ai vindecat, în loc să faci simple pro- 
grese? 


Anexă 


CHIAR AȘA, CE SPUI DUPĂ 
„BUNĂ ZIUA“? 


În privinţa asta, regula e simplă: cu cât e mai dur scena- 
riul, cu atât e mai ușor să știi ce să spui. L-am amintit deja pe 
Oedip, care se descurca doar cu două replici sumare: „Vrei să 
te baţi?“ în cazul bărbaţilor și „Vrei s-o faci cu un puști de 
două ori mai tânăr ca tine?“ în cazul femeilor. Infractorii folo- 
sesc și ei replici sumare: „Unde-i mălaiu'?“ în cazul tâlharilor 
și „Tacă-ți gura!“ în cazul violatorilor. La fel și dependențţii 
de substanţe: „Bea un pahar!“ sau „Ai o doză?” Unii infractori 
și schizofrenici nici măcar nu se obosesc să spună bună ziua. 

Pentru ceilalți există șase situaţii posibile. (1) Când dis- 
cuţia este obligatorie și situația e puternic structurată, ca la 
tribunal sau în cabinetul medicului. E o situaţie ușoară, dato- 
rită structurii profesionale. (2) Când discuţia e obligatorie și 
„Ti-e destul de cald?“ până la „Colierul pe care-l porţi e etio- 
pian?“ (3) Când discuţia este obligatorie și situaţia e nestruc- 
turată, ca în anumite tipuri de grupuri „de întâlnire“. Asta e 
mai mult sau mai puțin o invenţie a speciei umane și, pentru 
anumiţi oameni, prezintă dificultăți. Cea mai impersonală 
remarcă „personală“ posibilă în astfel de situaţii este „Ai 
niște pantofi frumoși.“ (4) Când discuţia este permisă, dar nu 
obligatorie. Asta se întâmplă adesea la concerte în aer liber, 
marșuri, etc. Aici, „Grozav!“ e o a doua replică universală, iar 
a treia replică ar trebui să fie un punct de start, de exemplu: 
„Bună.“ „Bună.“ „Grozav!“ „Mda.“ „Mă refer la lumini.“ „A, 
da? Credeam că te referi la muzică.” Iar de-aici încolo, totul e 
peltea. (5) Când discuţia nu e un lucru obișnuit și cere oare- 

care curaj. E situația cea mai dificilă, din moment ce respin- 
gerea este legitimă și vorbitorul lucrează tot timpul cu proba- 
bilități. Ovidiu, Arta iubirii, Cartea I e sursa de consultat în 
această privință. Sugestiile lui sunt la fel de potrivite în New 
York, San Francisco, Londra sau Paris în zilele noastre cum 
erau în Roma cu două mii de ani în urmă. Dacă reușești cu 
Cartea Í, vei fi pregătit să treci la stadiile mai avansate din 
Cartea a Il-a, iar dacă merge și asta, vei fi pregătit să mar- 
chezi, cu Cartea a III-a. (6) Când discuţia e interzisă, ca în 
metroul din New York. Cu excepţia celor mai neobișnuite cir- 
cumstanţe, doar oamenii cu scenariu foarte dur încearcă. 

Gluma clasică în privința asta e cea despre bărbatul a 
cărui conversaţie cu femeile decurgea astfel: „Bună.“ „Bună.“ 
„Vrei să te culci cu mine?“ Un prieten l-a sfătuit că ar fi mai 
indicat să facă puţină conversaţie înainte de a pune între- 
barea. Așa că data următoare când a făcut cunoștință cu o 
fată, i-a spus: „Bună. Ai fost vreodată în Etiopia?“ „Nu.“ „Atunci 
hai să ne culcăm împreună.“ La drept vorbind, replica nu e 
chiar așa de proastă. Iată câteva posibilități: 

Meditativ: 

— Bună. 

— Bună. 

— Ai fost vreodată în Etiopia? 

— Nu. 

— Nici eu, dar zău că mi-ar plăcea să călătoresc. Tu ai 
călătorit mult? 

Naiv: 

— Bună. 

— Bună. 

— Ai fost vreodată în Etiopia? 

— Nu. 

— E o ţară frumoasă. O dată am văzut acolo un om care 
mânca un leu. 

— Un om să mănânce un leu? 

— Friptură. Ai luat masa? Îi place friptura? Știu eu un 
local simpatic... etc. 

Am oferit aceste câteva sugestii din politeţe, pentru a 
îndeplini promisiunea indirectă făcută de titlul cărții, și au 
doar menirea de a stimula ingeniozitatea cititorului. 


GLOSAR 


Antiscenariu (Antiscript) Inversul scenariului. Opusul sfidător a ceea 
ce cere fiecare directivă. 
Adult (Adult) Stare a Eului orientată spre prelucrarea obiectivă, 
autonomă a datelor și spre estimarea probabilităților. 
Presiune ulterioară (After-Burn) Perioada de timp necesară pentru a 
asimila un eveniment din trecut. 
Buton (Button) Un stimul intern sau extern care declanșează compor- 
tamentul în ton cu scenariul sau cu jocul. 
Copil (Child) Stare arhaică a Eului. Copilul adaptat urmează direc- 
tivele parentale. Copilul spontan este autonom. 
Timp-cronometru (Clock-Time) Perioadă măsurată cu ajutorul ceasului 
sau a calendarului. | 
Ispită (Come-on) O provocare sau seducere în direcția unui compor- 
tament neadaptativ. l 
Angajament (Commitment) O hotărâre, ratificată operațional, de a urma 
anumite principii de acțiune pentru a atinge un anumit obiectiv. 
Contract (Contract) Un acord explicit între pacient și terapeut, care 
afirmă obiectivul terapiei în fiecare fază a ei. 
Convingere (Conviction) Părerea fermă cu privire la poziția OK sau 
ne-OK a propriei persoane, pe de o parte, și a restului lumii, pe 
de altă parte. 
Contrascenariu (Counterscript) Un posibil plan de viață bazat pe pre- 
cepte parentale. 
Blestem (Curse) Porunca parentală. l 
Interceptare (Cut-off) Eliberarea de scenariu venită din exterior. 
Stergere (Cut-out) Eliberarea de scenariu venită din interior. E 
Condamnare la moarte (Death Decree) Răsplata fatală prevăzută în sce- 
nariu. B 
Hotărâre (Decision) Un angajament luat în copilărie faţă de o anumită 
formă de comportament, care formează ulterior baza caracteru- 
lui. 

Demon (Demon) (a) Porniri și impulsuri ale copilului care, în apa- 
renţă, se împotrivesc instrumentarului scenariului, dar în reali- 
tate, de multe ori, îl întăresc. (b) Vocea șoptită a Părintelui care-l 
îndeamnă pe Copil la comportamente neadaptative, impulsive. 
De obicei, scopurile celor două coincid. 

Depresie (Depression) Eșecul dialogului între Copil și Părinte. 

Triunghiul dramei (Drama Triangle) O diagramă simplă care arată 
posibilele comutări de roluri într-un joc sau scenariu. Cele trei 
roluri principale sunt Persecutorul, Victima și Salvatorul. 

Pământean (Earthian) Persoană ale cărei raționamente se bazează pe 
preconcepţii, nu pe ceea ce se întâmplă în realitate. Demodată, 
conservatoare. 

Punct de vedere pământean (Earthian Viewpoint) Perspectivă încețoșată 
de preconcepții învățate de la alți oameni, de obicei în copilăria 
mică. 

Stare a Eului (Ego State) Un tipar consecvent de simțăminte și expe- 
rienţe legat direct de un tipar corespondent, la fel de consecvent, 
al comportamentului. 

Electrod (Electrod) Părintele din Copil. Când este activat, declanșează 
o reacție aproape automată. 

Cultura familială (Family Culture) Principalele interese ale familiei, 
îndeosebi legate de funcţiile organice. 

Drama familială (Family Drama) O serie dramatică de evenimente ce 
are loc în mod repetat în fiecare familie și care alcătuiește proto- 
colul scenariului. 

Râsul de sub ștreang (Gallows Laugh) Râsul sau zâmbetul ce însoțește 
o tranzacție sub ștreang și la care, de obicei, participă și ceilalţi 
oameni prezenți. 

Tranzacție sub ștreang (Gallows Transaction) O tranzacţie ce duce 
direct la recompensa scenariului. 

Joc (Game) O serie de tranzacţii în care există o păcăleală, o chichiţă, 
o comutare și o încurcătură, ducând la o răsplată. 

Formula jocului (Game Formula) Succesiunea evenimentelor ce au loc 
într-un joc, exprimate ca formulă prin litere: 

P+S=R-—C-—X—Rp (Formula J) 

Comportament conform jocului (Gamy Behavior) Comportament ce pare 
calculat mai mult pentru a se obţine prin el o eventuală recom- 
pensă gen cupon decât pentru a se atinge scopul lui declarat. 

Chichiţă (Gimmick) O atitudine sau slăbiciune aparte ce face persoana 
să fie vulnerabilă la jocuri sau la comportamente conforme cu 
scenariul. ` TER | 

Timp-obiectiv (Goal Time) O perioadă încheiată prin atingerea unui 
obiectiv. o i dt 

Iluzie (Illusion) O speranță improbabilă de care se agaţă Copilul și 
care-i influenţează toate comportamentele decisive. | 

Poruncă (Injunction) O interdicţie sau un ordin negativ din partea 
unui părinte, _ | | i 

Intimitate (Intimacy) Schimb de expresii afective neinfluențat de 
jocuri, lipsit de exploatare. : Pa 

Cursul vieții (Life Course) Ceea ce se întâmplă propriu-zis. 

Planul de viață (Life Plan) Ceea ce ar trebui să se întâmple, în confor- 
mitate cu scenariul. ` E R 

Sentintă pe viață (Life Sentence) O răsplată negativă, dar nu fatală pre- 
văzută în scenariu. 

Învins (Loser) Cel care nu-și atinge scopul declarat. F ae 
Martian (Martian) Persoană care observă ce se întâmplă pe Pământ 
fără idei preconcepute. | ASE TRI 
Punct de vedere marțian (Martian Viewpoint) Cea mai naivă atitu ine 

posibilă din perspectiva căreia se observă cele ce se întâmplă pe 
Pământ. , i 
Ipotecă (Mortgage) O obligaţie opțională, asumată pentru a structura 
perioade îndelungate de timp. l , 
Neînvingător (Nonwinner) Persoană care muncește din greu ca så se 
menţină pe linia de plutire. | Ea 
Tată-monstru (Ogre Father) Starea de Copil a Eului tatălui, care for- 
mează Părintele stării de Copil a Eului fiicei sale și coordonează 
scenariul tragic. Într-un scenariu productiv se numește Uriașul 
vesel. i 
Cuvinte OK (OK words) Cuvinte răsplătite prin aprobarea parentală. 
Suprapunere (Overlap) Când presiunea anticipată începe înainte să se 
fi potolit presiunea ulterioară. PI. 
Palimpsest (Palimpsest) O versiune ulterioară a scenariului, născută 
din noile posibilităţi ce apar pe măsură ce copilul se dezvoltă. 
Părinte (Parent) Stare a Eului împrumutată de la o figură parentală. 
Poate să funcţioneze ca influență călăuzitoare (Părintele influen- 
țator) sau se poate manifesta direct sub forma comportamentului 
parental (Părintele activ). Poate fi grijuliu sau critic. 

Model (Pattern) Stil de viaţă bazat pe instrucţiunile sau pe exemplul 
părinților. 

Permisiune (Permission) (1) Autorizaţie parentală în privința compor- 
tamentului autonom. (2) O intervenţie care-i dă individului 
autorizaţia de a nu se supune unei porunci parentale dacă este 
pregătit, dornic și capabil de acest lucru, sau îl eliberează de 
provocările parentale. 

Persona (Persona) O prezentare mascată a propriei persoane. De obi- 
cei se află la nivelul vârstei de opt-doisprezece ani. 

Poziţie (Position) Concepţie privind starea OK sau ne-OK care justi- 
fică o decizie; poziţia de pe care se joacă jocurile. 

Prescripţie (Prescription) Set de precepte oferite de un părinte grijuliu. 

Program (Program) Stilul de viaţă ce rezultă din toate elementele 
instrumentarului scenariului puse laolaltă. 

Protocol (Protocol) Experiențele dramatice originare pe care se 
bazează scenariul. 

Provocare (Provocation) Comportament neadaptativ încurajat sau 
cerut de părinte. 

Concesiune (Racket) Sexualizarea, căutarea și exploatarea tranzacţio- 
nală a simțămintelor neplăcute, 

Presiune anticipată (Reach Back) Perioada de timp în care un eveni- 
ment ce se va produce în viitor influenţează comportamentul. 
Eliberare externă (Release, External ) Intervenţie din afară care eli- 
berează individul de cerinţele scenariului său. O interceptare. 
Eliberare internă (Release, Internal) Condiţie încorporată în scenariu 

prin care individul este eliberat de scenariu. O ștergere. 

Re-parentaj (Re-Parenting) Întreruperea programării parentale tim- 
purii și înlocuirea ei cu un program nou, mai adaptativ, prin 

regresie, în special la schizofrenici. 

Rol (Role) Set de tranzacții desfășurate în oricare dintre cele trei stări 
ale Eului, în conformitate cu cerinţele scenariului. 

Moș Crăciun (Santa Claus) Sursa iluzorie a cadoului iluzoriu în 
așteptarea căruia își petrece viața Copilul. 

Scenariu de viaţă (Script) Un plan de viață bazat pe o decizie luată în 
copilărie, întărit de părinţi, justificat de evenimentele ulterioare 
și care culminează printr-o alternativă aleasă. 

Antiteză (Antithesis) Comandă care contrazice direct porunca 
parentală; o intervenţie terapeutică ce determină eliberarea tem- 


porară sau permanentă de -cerințele scenariului. O eliberare 
externă. 

Instrumentar (Apparatus) Cele șapte elemente care alcătuiesc un sce- 
nariu. 

Scenariu de tip „Ai voie“ (Can Script) Scenariu exprimat în termeni 
pozitivi. 

Scenariul de tip „N-ai voie“ (Can't Script) Scenariu exprimat în termeni 
negativi. 

Inventar operațional (Check List) O listă de întrebări atent alese și for- 
mulate astfel încât să se obțină prin ele cea mai mare cantitate de 
informaţie privind scenariul, cu cât mai puţină ambiguitate. 

Comenzi (Controls) Răsplata, poruncile și provocările care con- 
trolează comportamentul în ton cu scenariul individului. 

Valută (Currency) Mijlocul prin care se ajunge la răsplata prevăzută 
în scenariu: de exemplu, cuvinte, bani sau țesuturi vii. 

Directive (Directive) Comenzi, modele și alte unelte ale scenariului. 

Condus (Driven) Despre persoana care trebuie să îndeplinească, cu 
orice preț, ceea ce cere scenariul său, dar pe lângă asta poate să 
se și distreze. 

Episcenariu (Episcript) Un exces de programare parentală. Vezi 
Suprascenariu. 

Echipament (Equipment) Stimulii și reacţiile parentale din care indi- 
vidul își construiește instrumentarul scenariului. 


Esec (Failure) Dacă scenariul nu poate fi dus la îndeplinire, conduce . 


la disperare. 

Formulă (Formula) Succesiunea de evenimente esenţiale pentru pro- 
gresul unui scenariu, exprimată într-o formulă folosind litere: 
PTI > Pr >S > CI. 

Hamartic (Hamartic) Scenariu cu un final autodistructiv, tragic. 

Matrice (Matrix) O diagramă care înfățișează directivele parentale ce 
alcătuiesc baza scenariului. 

Răbufnire (Outbreak) (sau Răbufnire a scenariului) Trecerea de la un 
comportament controlat mai mult sau mai puțin rațional la o 
scenă conformă cu scenariul. 

Suprascenariu (Overscript) Un exces de programare parentală trans- 
mis de la o persoană la alta, cum ar fi de la părinte la copil. 
Persoana care deține la un moment dat acest „cartof fierbinte“, 
oricare ar fi ea, are un suprascenariu. Episcenariu. 

Răsplată (Payoff) Destinul final sau etalarea finală care marchează 
sfârșitul unui plan de viaţă. 

Primitiv (Primal) Cea mai timpurie versiune a scenariului, bazat pe 
felul cum interpretează sugarul drama familială. 

Dominat (Ridden) Despre persoana care trebuie să se concentreze 
asupra scenariului ei, ignorând orice altceva. 
Decor (Set) Contextul ca de vis în care Copilul interpretează scena- 
riul. 
Semn (Sign) Un element comportamental deosebit care oferă un 
indiciu privind scenariul pacientului. 
Semnal (Signal) O mișcare sau un tic care marchează comporta- 
mentele conforme cu scenariul, 
Spațiu (Space) Spaţiul în care au loc tranzacţiile decisive ale unui sce- 
narju. = 
Temă (Theme) Cele mai frecvente sunt iubirea, ura, răzbunarea și 
gelozia. 
Viteză (Velocity) Numărul de comutări de rol care survin într-un sce- 
nariu într-o unitate de timp dată. 
Lume (World) Lumea distorsionată în care se desfășoară scenariul. 
În ton cu scenariul (Scripty) Comportament ce pare motivat mai mult 
de un scenariu decât de considerente raționale. 
Antidotul blestemului (Spellbreaker) O eliberare internă, încorporată în 
scenariu. 
Breșă (Slot) Un loc din scenariu ce urmează a fi ocupat de orice per- 
soană care reacționează corespunzător cu cerințele respective. 
Piedică (Stopper) O poruncă sau interdicție din scenariu 
Mângâiere (Stroke) O unitate de confirmare, cum ar fi „Bună ziua“. 
Analiză structurală (Structural Analysis) Analiza personalităţii sau a 
unei serii de tranzacții, din perspectiva stărilor de Părinte, Adult 
și Copil ale Eului. 
Tricou inscripționat (Sweatshirt) Un motto al vieţii ce se poate deduce 
din conduita persoanei. 
Comutare (Switch) 1. Trecerea de la un rol la altul într-un joc sau 
într-un scenariu. 
2. Manevră prin care altă persoană este forțată sau determinată 
să schimbe rolurile. 
Comutator (Switch) Stimul intern sau extern care oprește comporta- 
mentul adaptativ. 
Ipoteză terapeutică (Therapeutical Hypothesis) Ipoteză privind valoarea 
unei operaţiuni terapeutice planificate. 
Totem (Totem) Animal care-l fascinează pe individ și-i influențează 
comportamentul. 
Cupon (Trading Stamp) O trăire afectivă „colecţionată” ca recom- 
pensă în joc. 

Tranzacție (Tranzaction) Un stimul tranzacțional de la o anumită stare 
a Eului agentului, plus o reacție tranzacțională de la o anumită 
stare a Eului respondentului. Tranzacţia este unitatea de bază a 
acțiunii sociale. 

Analiză tranzacțională (Transactional Analysis) (1) Sistem de psihote- 
rapie bazat pe analiza tranzacţiilor și a lanțurilor de tranzacții 
care au loc în timpul ședințelor de terapie. (2) Teorie a persona- 
lităţii bazată pe studiul anumitor stări ale Eului. (3) Teorie a 
acțiunilor sociale bazată pe analiza riguroasă a tranzacţiilor, 
într-un număr exhaustiv și finit de clase, pe baza stării specifice 
a Eului implicată. (4) Analiza tranzacţiilor izolate, cu ajutorul 
diagramelor tranzacţionale; aceasta este analiza tranzacțională 
propriu-zisă. 

Învingător (Winner) Cel care-și atinge scopul declarat. 

Mamă-urăjitoare (Witch Mother) Starea de Copil a Eului mamei, care 
formează Părintele stării de Copil a fiului ei și-i ghidează scena- 
riul tragic. Într-un scenariu productiv, se numește Zâna-nașă. 

Imaginea despre lume (World View) Imaginea distorsionată a Copilului 
cu privire la lume și la oamenii din jurul său, pe care i se înte- 
meiază scenariul. 

Povestirile din această 
carte sunt absolut uimitoare 
și neobișnuite. Cu toate 
acestea, ea nu este menită să glorifice cele mai bizare aspecte ale com- 
portamentului uman. Ea este de fapt o colecţie de povestiri despre relații 
psihoterapeutice care au produs transformări majore și semnificative 
atât în viața terapeuților cât și a clienţilor lor. Sunt povestiri despre com- 
pasiune și solicitudine, care demonstrează tipul de angajament pe care îl 
presupune meseria de terapeut. Aceasta nu este o carte care și-a propus 
deliberat să facă eroi și eroine din terapeuți (deși prezintă în multe din- 
tre paginile ei strategiile creative și absolut uimitoare ale unora dintre 
cei mai mari practicieni contemporani). Mai degrabă este o carte care 
omagiază curajul unor oameni care, confruntându-se cu probleme majo- 
re, cu consecințe devastatoare asupra condiţiei lor fizice și emoţionale, 
au reușit în cele din urmă să le depășească, prin eforturi susținute și prin 
încrederea permanentă arătată terapeuţilor lor. 


10 abordări 
psihoterapeutice ale 
depresiei. Modele 
explicative ale 
psihologiei abisale și 
concepte terapeutice 
asupra depresiei 

În ultimele decenii ale secolului nostru bolile depresive au devenit 
într-un fel boli populare. Nu există o altă tulburare psihică atât de 
răspândită, care să afecteze toate mediile sociale și grupele de vârstă, în 
egală măsură bărbaţii și femeile, fiind de asemenea în continuă creștere, 
astfel încât este concepută ca boală a epocii”. 

T nu este drama în sine, ci tragerea semnalului de alarmă 
pentru rezolvarea dramei. 

EN celor zece modele de tulburări nevrotice ar putea sugera 
concluzia că putem pur și simplu include orice pacient care are o depre- 
sie nevrotică într-o cutiuţă diagnostică. Dar, din păcate, nu este așa. De 
obicei, la fiecare pacient se descoperă 2-3 variante dintre cele zece posi- 
bile, însă adesea se formează un centru de greutate. Unul dintre aceste 
modele se impune în prim-plan și decide dinamica psihică. Există cazuri 
în care este evidentă numai o tematică (mai rar). [...] Terapeuţii trebuie 
să atingă, pentru întocmirea unui plan de tratament folositor, cele mai 
importante arii ale tulburării și să intervină aici pe măsura centrului de 
greutate. NON 

Dietmar Stiemerling este psiholog, psihoterapeut de cuplu și psih- 
analist. 

Angoasa aparține inevitabil vieții noastre. Luând mereu chipuri noi, 
ea ne însoțește de la naștere până la moarte. Istoria umanității lasă 
mereu să se vadă noi și noi încercări de a o stăpâni, a o diminua, a o 
învinge sau a o lega. În aceste direcții au făcut eforturi magia, religia și 
știința. [...] Rămâne o iluzie să credem că putem trăi o viață fără 
angoasă; ea ține de existența noastră și este o reflectare a dependenţelor 
noastre și a cunoașterii condiției noastre de muritori. Putem numai 
încerca să dezvoltăm forțe care să i se opună: curajul, încrederea, 
cunoașterea, puterea, speranța, smerenia, credința și iubirea. Acestea ne 
pot ajuta să admitem angoasa, să ne confruntăm cu ea și să o învingem 
mereu. Trebuie să privim cu scepticism acele metode, indiferent de 
natura lor, care ne promit că ne eliberează de angoasă; acestea nu sunt 
pe potriva realității condiţiei umane și trezesc speranţe iluzorii. 


Fritz Riemann 


Fritz Riemann (1902-1979) a studiat psihologia și s-a format ca psi- 
hanalist, devenind unul dintre întemeietorii Institutului pentru Cercetări 
Psihologice și Psihoterapie din Miinchen. A activat ca psihoterapeut și 
psihanalist formator. Datorită meritelor sale a fost numit membru de 
onoare al Academiei Americane de psihanaliză. «Formele fundamentale 
ale angoasei» este cea mai cunoscută carte a sa. Faptul că a ajuns la 36 de 
ediţii într-o cultură mare cum este cea germană face inutilă orice reco- 
mandare. 

